
BIRNAMO GIRIA 


- Gražiai nutūpėte. 

Tai pasakęs Žmogus jau nebežiūrėjo į skafandru vilkintį na- 
vigatorių su šalmu po pažastimi. Žvelgė pro apskritos dispeče- 
rinės, vidur kurios puslankiu rikiavosi pultai, stiklinę sieną į to- 
lumoje stūksantį milžinišką erdvėlaivio cilindrą aprūkusiomis tū- 
tomis. Šios vis dar spjaudė ant betono juozganas išskyras. Ant- 
rasis dispečeris, petingas, berete apspaustu pliku kiaušu, palei- 
do juostą su įrašu atgaliai, o kol ji sukosi, pakreipęs galvą tar- 
tum paukštis pašnairavo į atvykėlį. Dispečeriui ant galvos pūp- 
sojo ausinės. Priešais jį chaotiškai mirguliavo monitoriai. 

- Kažkaip pasisekė, - atsakė navigatorius. Dėdamasis, esą 
šitaip jam patogiau atsisegti sunkias pirštines su dvigubomis 
gumelėmis, šiek tiek pasirėmė į atsikišusią pulto briauną. Po to- 
kio nusileidimo jam linko keliai. 

- Kas nutiko? 

Prie stiklo stovįs nesiskutęs žemaūgis pelišku veidu naršė 
po apzulintos odinės striukės kišenes, ieškojo rūkalų. 

- Bėdos su trauka, - burbtelėjo navigatorius, kurį toks šal- 
tas sutikimas kiek nustebino. 

Anas, jau su cigarete, užsitraukė ir išpūtęs dūmą pasidomėjo: 

- Kokios? Nenumanote? 

Pilotas jau Žiojosi atsakyti iš tiesų nenumanąs, bet nutylėjo 
- juk jam derėjo žinoti. Juosta baigė suktis. Būgnelyje suklek- 
sėjo jos galas. Aukštasis atsistojo, nusiėmė ausines, tik dabar 
linktelėjo navigatoriui ir kimiai prašneko: 

- Londonas. O jisai - Gosė. Sveiki atvykę į Titaną. Gal ko 
išgersime? Kavos? Viskio? 

Jaunasis navigatorius sutriko. Tųdviejų pavardes jis žinojo, 
tik jų pačių niekad nebuvo matęs ir kažkodėl spėjo, kad vado- 
vas, Gosė, būsiąs tas ilgšis. Pats sau prisipažino suklydęs ir 
pasirinko kavą. 


- Koks krovinys? Karborundinės galvutės? - paklausė 
Londonas, kai visi trys apsėdo iš sienos ištrauktą staliuką. Stik- 
linaitėse, panašiose į laboratorinius mėgintuvėlius - su snape- 
liais, - garavo kava. Gosė ja užgėrė geltoną piliulę, giliai atsi- 
kvėpė, sukosėjo ir taip energingai išsišnypštė nosį, kad net ap- 
siašarojo. 

- Juk ir spinduliuoklių atgabenote, ar ne? - kreipėsi į navi- 
gatorių. 

Šis, vėl suglumęs dėl tokio menko dėmesio jo žygdarbiui, 
tik sulinksėjo. Ne kasdien raketai leidžiantis užspringsta trauka. 
Ką vardijęs krovinius, mieliau būtų papasakojęs, kaip, užuot 
prapūtęs tūtas ar padidinęs pagrindinę trauką, susyk išjungė 
automatą ir nusileido naudodamasis vien starto varikliais, ko 
nedarė nuo pat simuliatoriaus laikų. Seniai tatai buvo. Ką gi, te- 
ko vėl persiorientuoti. 

- Atgabenau, - lakoniškai atsakė patenkintas savimi - juk 
šit kaip mikliai išvengė pavojaus. 

- Tik ne ten kur derėjo. - Žemasis, Gosė, nusišypsojo. 

Navigatorius pamanė, kad čia kokie juokai. 

- Kaip ne ten?.. Juk patys įsileidote. Pašaukėte, - pasitaisė. 

- Teko. 

- Nesuprantu. 

- Leistis jums reikėjo Gralyje. 

- Tai kam nukreipėte mane nuo kurso? 

Jis pasijuto it apiplikytas. Šaukė jie griežtai. Tiesą sakant, 
mažindamas greitį jis radijo ryšiu pagavo Gralio pranešimą - kaž- 
kas ten buvo nutikę, - bet dėl trikdžių beveik nieko nesuprato. Į 
Titaną skrido iš Saturno pusės, mat norėjo, pasinaudodamas šio 
gravitacija, sutaupyti kuro - pataikė į milžino magnetosferą, tad 
visuose bangų diapazonuose treškėjo taip, kad tik laikykis. Ne- 
trukus jį ėmė kviesti šis kosmodromas. O skrydžių dispečeriams 
navigatorius paklusti privalo. Čia jį, net iš skafandro nespėjusį iš- 
lįsti, susyk apibėrė klausimais. Jaunajam pilotui dar regėjosi val- 
dymo pultas, jis vis dar jautė į pečius ir krūtinę niršiai įsirėžusius 
diržus - išskėstomis letenomis trinktelėjęs į betoną erdvėlaivis 
spjaudėsi ugnimi, krūpčiojo visu korpusu. 

- Kas yra? Kur iš tikrųjų man reikėjo leistis? 

- Visus tuos kraulus atgabenote Graliui, - paaiškino neuž- 
augėlis, trindamasis paraudusią nosį. Slogavo. - O mums reikia 
jūsų keleivio. Kiliano. Todėl jus ir nučiupome. Todėl ir parsi- 
šaukėme iš orbitos. 

- Kiliano? - Navigatorius nustebo. - Laive jo nėra. Ten li- 
ko tik Sinko, antrasis navigatorius. 

Aniedu nustėro. 

- O Kilianas kur? 

- Šiuo metu turbūt jau Monrealyje. Jo žmona gimdo. Dar 
prieš man pakylant išskrido reguliariuoju krovininiu. 

- Iš Marso? 

- Na taip. Iš kur daugiau? O kas atsitiko? 

- Palaida bala. Ne blogesnė nei Žemelėje, - suburbėjo 
Londonas. Ir ėmė į pypkutę kimšti tabaką, taip įnirtingai, kad 
atrodė - nori ją sutraiškyti. Niršo. Kaip ir navigatorius. 

- O manęs paklausti negalėjote? 

- Neabejojome, kad skrenda su jumis. Patikėjome radio- 
grama. 

Gosė vėl išsišnypštė nosį ir atsiduso. 

- Išskristi jau, šiaip ar taip, nebeišskrisite, - pasakė. - O 
Marlinas taip laukė spinduliuoklių. Dabar kaltas liksiu aš. 

- Taigi atskraidinau. - Navigatorius galva mostelėjo į stiklą, 
už kurio prieblandoje tamsavo grakšti jo laivo verpstė. - Ko- 
kius šešis. Ir dar du - gigadžaulinius. Praskvarbys bet kokias 
tamsas, bet kokias juodumas. 

- Tik ant kupros aš jų neužsimesiu ir Marlinui nenunešiu, - 
atšovė Gosė. Jo nuotaika vis labiau bjuro. 

Antraeilio kosmodromo darbuotojų aplaidumas ir savivalė 
- juk, kaip patys ir sakė, nučiupo jį vos ketvirtą reiso savaitę, 
neįsitikinę, ar jiems reikalingas keleivis skrenda kartu, - navi- 
gatorių gerokai užgavo. Vis dėlto neskubėjo jų perspėti, kad 
kroviniu dabar turės pasirūpinti patys. Kad ir kaip norėdamas, 
avarijos padarinių jis nepašalins. Taigi nutylėjo. 

- Ką gi, liksite čia. 


Tai taręs Londonas užbaigė kavą ir pakilo nuo aliumininės 
kėdės. Masyvus it sunkiasvoris imtynininkas. Priėjo prie stikli- 
nės sienos. Jo stotui Titano kraštovaizdis - pačiame įšėlyje su- 
stingę nežemiškų rudumu švytintys kalnai bronziniais debesimis 
apkibusiomis keteromis - buvo idealus fonas. Bokšto grindys 
vos vos virpėjo. Kaip kokia senovinė transformatorinė, pama- 
nė navigatorius. Jis irgi atsistojo. Norėjo dirstelėti į savo laivą. 
Šis it švyturys stirksojo iš tumuluojančio rūko. Kai vėjo šuoras 
jį kiek prasklaidė, paaiškėjo, kad perkaitimo dėmių ant purkš- 
tuvų nematyti. Gal dėl to, kad laivas stovėjo toli, gal kad tvyro- 
jo prieblanda, o gal jie tiesiog ataušo. 

- Gama-defektoskopų turite? - Erdvėlaivis jam rūpėjo la- 
biau nei šeimininkų problemos. Juk patys ir prisidirbo. 

- Turime. Bet su paprasčiausiu skafandru prie raketos nie- 
kas neis, - atsiliepė Gosė. 

- Manote, bėda - reaktoriuje? - Navigatorius net susijaudino. 

- O jūs kaip manote? 

Žemaūgis taip pat atsistojo ir priėjo prie jų. Iš grindų plyšių 
po išgaubtais langais sruvo maloni šiluma. 

- Leidžiantis temperatūra šokinėjo it pamišusi, bet geigeriai 
- nė krust. Matyt bus kaltas tik purkštuvas. Galėjo neatlaikyti 
keramika degimo kameroje. Man taip ir atrodė, kad ten kažin 
kas negerai. 

- Keramika ištižo savo ruožtu, bet blogiausia, kad kažkas iš- 
tekėjo, - gana kategoriškai pareiškė Gosė. - Keramika nesilydo. 

- Ten bala? - nusistebėjo navigatorius. 

Jie vis dar stovėjo prie dvigubų stiklų. Po laivu iš tikrųjų 
telkšojo juodas klanas. Korpusą siautė galingo vėjo blaškomos 
miglos. 

- Kas reaktoriuje? Sunkusis vanduo ar natris? - pasiteira- 
vo Londonas. Už pilotą jis buvo aukštesnis visa galva. Supyp- 
sėjo radijo stotelė. Pripuolęs prie jos Gosė užsidėjo ausines su 
prijungtu laringofonu ir ėmė patyliukais su kažkuo šnekėtis. 

- Negali būti, kad iš reaktoriaus... - kažkaip neviltingai su- 


abejojo navigatorius. - Ten sunkusis vanduo. Tirpalas tyras lyg 
ašara. Skaidrus. O šita bala - dervos juodumo. 

- Vadinasi, aušinimo skystis pateko į purkštuvus, - lyg ir 
pritarė Londonas. - Šit keramika ir sueižėjo. 

Kalbėjo abejingai - lyg apie sudrėkusius degtukus. Avarija, 
pilotą su visu laivu įkalinusi šitoje skylėje, jam buvo nei galvoj, 
nei uodegoj. 

- Greičiausiai... - sutiko jaunuolis. - Stabdant įvorėms ten- 
ka ypač didelis krūvis. Gana keramikai vienur įtrūkti, trauka 
kaipmat išdrasko ją visą. Visa ir išlėkė per dešiniojo borto 
purkštuvą. 

Londonas nutylėjo. Navigatorius dvejodamas pridūrė: 

- Gal kiek per arti nusileidau... 

- Paikystė. Džiaukitės, kad išvis nusileidote vertikaliai. 

Pilotas vis dar vylėsi išgirsiąs bent menkiausią pagyrimą, 
bet Londonas tik atsigręžė ir nužvelgė jį visą - nuo ištaršytų 
šviesių plaukų iki balto skafandrinio apavo. 

- Rytoj pasiųsiu techniką atlikti defektoskopijos... Palikote 
reaktorių veikti tuščia eiga? - netikėtai paklausė. 

- Ne. Išjungiau visai. Kaip pastatęs į doką. 

- Gerai. 

Navigatoriui jau buvo aišku: smulkiai papasakoti, kaip virš 
kosmodromo grūmėsi su erdvėlaivio nirtuliais, čia neturės kam. 
Kava, žinoma, puiku, bet nejau šitaip jam pakiaulinę šeiminin- 
kai nepasiūlys nei kambario, nei vonios? Jis svajojo apie karštą 
dušą. Gosė vis dar kažką burbleno į mikrofoną. Londonas sto- 
vėjo palinkęs prie kolegos. Padėtis buvo neaiški, tvyrojo slo- 
gi įtampa. Pilotas jautė, kad šiųdviejų vyrų pečius slegia kažin 
koks už jo nuotykį svarbesnis rūpestis, susijęs su signalais iš 
Gralio. Skrisdamas jis girdėjo tik nuotrupas - apie kažkokias 
nenuėjusias mašinas, apie jų paiešką. 

(Gosė pasisuko su visa kėde, todėl laidas pernelyg įsitempė, 
ir ausinės nusmuko ant kaklo. 

- Kur tas jūsų Sinko? 

- Laive. Liepiau patikrinti reaktorių. 


Londonas nuo viršininko nenuleido akių. Tas vos pastebi- 
mai papurtė galvą ir burbtelėjo: 

- Nieko. 

- O sraigtasparniai? 

- Grįžo. Matomumas - nulinis. 

- Apie keliamąją galią paklausei? 

- Nieko nebus. Kiek sveria gigaspinduliuoklis? - Gosė 
kreipėsi į jųdviejų pokalbio besiklausantį navigatorių. 

- Gerai nežinau. Kokį šimtą tonų. 

- Ką jie daro? - neatlyžo Londonas. - Ko laukia? 

- Kiliano, - atšovė vadovas ir apmaudžiai išsiplūdo. 

Iš sieninės spintelės Londonas paėmė butelį White Horse, 
pakratė, tarsi neapsispręsdamas, ar tokia paguoda šiokiomis 
aplinkybėmis tinka, ir pastatė atgal. Navigatorius stovėjo ir lau- 
kė. Skafandro naštos jau nebejautė. 

- Dingo du mūsiškiai, - staiga paaiškino Gosė. - Nenuėjo 
iki Gralio. 

- Ne du, o trys, - niauriai pataisė Londonas. 

- Prieš mėnesį, - ėmė pasakoti viršininkas, - gavome siuntą 
naujų "galiūgų". Šešis Graliui skirtus vienetus. Gralis laivo nega- 
lėjo priimti, mat nespėjo perbetonuoti kosmodromo. Kai leido- 
si pirmasis devyniasdešimties tūkstančių tonų konteinervežis, 
"Achilas", suskeldėjo net armuotos plokštės, - velniop nuėjo 
visos garantijos. Dar gerai, kad laivas nenugriuvo. Iš skylės jį 
traukė dvi paras. Duobę skubinai užcementavo, paklojo ugniai 
atsparią dangą, žodžiu, uostą vėl atidarė. O "galiūgai" taip ir 
stovėjo čia. Ponai žinovai nutarė, kad gabenti juos laivu neap- 
simoka, juolab kad "Achilo" kapitonas - pats Ter Leonis. Bene 
jis šoks čionai iš Gralio šimtą aštuoniasdešimt mylių, juk devy- 
niasdešimttūkstantinis gremėzdas - ne kokia blusa. Taigi Mar- 
linas atsiuntė du geriausius operatorius. Aną savaitę dvi maši- 
nos iškeliavo į Gralį ir ten jau dirba. Užvakar tie patys vyrai 
sraigtasparniu atskrido paimti kitų dviejų "galiūgų". Išėjo auš- 
tant, perpiet įveikė Didžiąją Keterą, o kai pradėjo leistis, ryšys 
ėmė ir nutrūko. Martos laiko nuėjo perniek, mat nuo Keteros 

ryšį perima Gralis. Manėme, vyrai neatsiliepia todėl, kad išėjo 
iš mūsų zonos. - Gosė kalbėjo ramiai, monotoniškai. Londo- 
nas nusisukęs stovėjo prie stiklo. Navigatorius klausėsi. 

- Savąjį "Kiuvjė" palikęs Gralyje, drauge su operatoriais 
atskrido Pirksas. Norėjo pasimatyti su manimi. Mudu pažįstami 
daugybę metų. Ketino vakare išskristi sraigtasparniu, bet šio 
nesulaukėme, mat Marlinas visas pajėgas metė ieškoti vyrų. 
Pirksas laukti nenorėjo. Arba negalėjo. Kitą dieną turėjo kilti ir 
norėjo pats prižiūrėti laivo parengimo darbus. Šit ir išprašė, 
kad duočiau vieną "galiūgų" - grįžti į Gralį. Išreikalavau, kad 
pažadėtų eisiąs pietiniu taku. Kelias ilgesnis, užtat apsuka lomą. 
Pažadėjo ir netesėjo. OPAPA monitoriuje mačiau jį leidžiantis 
į lomą. 

- Kas tas OPAPA? - perbalęs paklausė navigatorius. Iš- 
piltas prakaito, laukė ką dar išgirsiąs. 

- Orbitinis patrulinis palydovas. Praskrieja virš mūsų kas 
aštuonios valandos. Kaip tik ir parodė man Pirksą. Nusileido 
jis į lomą ir dingo. 

- Pirksas? - nustėręs perklausė navigatorius. - Komando- 
ras Pirksas? 

- Tas pats. Pažįstate? 

- Ar jį pažįstu?! - pratrūko jaunuolis. - Jis vadovavo mano 
stažuotei. Diplomą pasirašė. Pirksas? Šitiek metų sausas išbris- 
davo iš šiurpiausių... - Gyslose navigatoriui užkunkuliavo krau- 
jas. Jis trumpam nutilo. Abiem rankomis taip iškėlė šalmą, kad 
atrodė, įmanytų trenkti juo Gosei. - Kaip galėjote su tuo "ga- 
liūgu" išleisti vieną? Kaip drįsote? Juk Pirksas - tolimųjų skry- 
džių vadas, o ne koks vairuotojas... 

- Tokias mašinas jis išmanė dar tada, kai jūs po stalu ropi- 
nėjote, - atkirto Gosė. Buvo akivaizdu, kad bijo priekaištų. 
Londonas bejausmiu veidu priėjo prie monitorių, tarp kurių 
anas sėdėjo su ausinėmis ant kaklo, ir kolegai prieš pat nosį į 
tuščią aliumininį būgnelį iškratė iš pypkutės pelenus. Apžiūrėjo 
ją, tarsi nežinotų koks čia daiktas, suėmė abiem rankomis ir 

perlaužė. Nuolaužas nutrenkė šalin, grįžo prie stiklinės sienos, 
sunėrė už nugaros pirštus ir sustingo. 

- Neleisti negalėjau... 

Gosė neabejotinai kreipėsi į Londoną. Šis lyg ir neišgirdo, 
žvelgė kaip žvelgęs į žiburiuojančio rudo rūko tumulus. Erdvė- 
laivio beveik nebesimatė, tik jo viršūnė protarpiais dar išnirda- 
vo iš miglos. 

- Gose, - staiga prabilo navigatorius, - duosite man mašiną. 

- Neduosiu. 

- Turiu tūkstanttonių operatoriaus pažymėjimą. 

Gosei sužibo akys, bet jis vis tiek pakartojo: 

- Neduosiu. Titane niekad nedirbote. 

Navigatorius, regis, nutarė nusivilkti skafandrą. Tylėdamas 
atveržė plačią metalinę apykaklę, atsisagstė pečių kabes, čirkš- 
telėjo užtrauktuku, įbruko ranką giliai užantin ir išėmė suspaus- 
tą aplanką, ilgai nešiotą po sunkia skafandro izoliacija. Viršu- 
tinė jo dalis atvipo tarsi perpjauta. Priėjęs prie Gosės pilotas 
vieną po kito ėmė kloti dokumentus. 

- Štai. Iš Merkurijaus. Dirbau su "Bigantu". Japonišku mo- 
deliu. Aštuonių šimtų tonų. O štai tūkstantinių operatoriaus pa- 
žymėjimas. Antarktidoje ariau žemyninį ledą "Krioperatoriumi", 
švedišku speigaeigiu. Čia antrojo laipsnio diplomas iš varžybų 
Grenlandijoje, o šitas - iš Veneros. 

Jis kirto fotokopijomis it kortų koziriais. 

- Buvau ten su Houlio ekspedicija. Štai šitas termopedas 
mano, o tas - kolegos, porininko. Abu modeliai - prototipiniai, 
visai neblogi. Tik kondicionieriai nepatikimi. 

Gosė pažvelgė | jį. 

- Bet argi jūs ne navigatorius? 

- Persikvalifikavau. Kaip tik komandoro Pirkso "Kiuvįė". 
Pirmiausia ten ir tarnavau. O pats pirmą kartą valdžiau vilkiką... 

- Tad kiek jums metų? 

- Dvidešimt devyneri. 

- Kaip spėjote šitiek aplėkti? 

- Kai labai nori - netrunki. Perprasti naują mechanizmą pla- 

netinių mašinų operatoriui pakanka valandos. Nuo mopedo 
persėsti ant motociklo ne taip jau sudėtinga. - Jis nutilo. Nuo- 
traukų turėjo ir daugiau, bet tų nerodė. Surinko nuo pulto anas, 
sudėjo į aptrintą odinį aplanką ir įsibruko šį užantin. Taip ir li- 
ko stovėti priešais Gosę - su plačiai atsegtu skafandru, šiek 
tiek nuraudęs. Monitoriuose žemyn be paliovos slydo šviesios 
juostos. Londonas, pusiausėda ant vamzdinio turėklo priešais 
stiklo sieną, stebėjo anuos du tylėdamas. 

- Tarkime, duočiau jums "galiūgą". Tarkime. Ką darytumėte? 

Navigatorius nusišypsojo. Ant kaktos žibėjo prakaito laše- 
liai. Šviesiuose plaukuose šalmo momens apsauga buvo pali- 
kusi įspaudus. 

- Pasiimsiu iš triumo gigadžaulinį spinduliuoklį ir eisiu. Gra- 
lio sraigtasparniai tokio nepakeltų, o "galiūgui" ir šimtas tonų - 
ne našta. Eisiu mažumą apsidairysiu... Marlinas iš oro galės 
nebeieškoti. Žinau, kiek ten hematito. Koks rūkas. Iš sraigtas- 
parnio nieko neįžiūrėsi. 

- Eisite nusisukti sprando ir mašinos pražudyti. 

Navigatorius nusišypsojo plačiau, tvykstelėjo balti dantys. 
Gosė pastebėjo, kad vaikino - iš tiesų dar vaikino, tik didelis 
skafandras jį sendino - akys tokios pat kaip Pirkso. Gal kiek 
šviesesnės, užtat su tokiomis pat raukšlelėmis vokų kampu- 
čiuose. Kai prisimerkė, jo žvilgsnis atrodė visai kaip katino 
saulėkaitoje - nekaltas, bet kartu ir skvarbus. 

- Jis nori eiti į lomą "mažumą apsidairyti", - Londonui pa- 
sakė Gosė, lyg klausdamas patarimo, lyg šaipydamasis 1š sa- 
vanorio įžūlumo. Stambuolis nė nekrustelėjo. Žemasis atsisto- 
j0, nusiėmė ausines, priėjo prie kartografo ir trūktelėjęs lyg 
švieslaidę nuleido didžiulį Titano šiaurinio pusrutulio žemėlapį. 
Parodė du riebius kabliukus, išsirietusius geltonai violetiniame 
linijomis subraižytame lauke. 

- Esame čia. Po tiesumui ikė Gralio - šimtas dešimt mylių. 
Senuoju maršrutu, štai, pažymėtas juodai, šimtas keturiasde- 
šimt šešios. Kol Gralis betonavosi ir mūsų kosmodromas buvo 
vienintelis, ten praradome keturis žmones. Tuomet dar naudo- 

jome dyzelinius hipergolinius pedipuliatorius. Orai, atsižvelgiant 
į čionykštes sąlygas, buvo nuostabūs. Dvi mašinos laimingai 
pasiekė Gralį. O paskui per vieną dieną praradome keturis 
plačiažingsnius. Dingo Didžiojoje Lomoje. Štai šiame užbrau- 
kytame sklypelyje. Išnyko be pėdsako. 

- Žinau, - tarė navigatorius. - Mokiausi. Prisimenu tų žmo- 
nių pavardes. 

Gosė pirštu palietė tašką, kur nuo juodo brūkšnio pietų 
kryptimi atsiskyrė raudonai nubrėžta apylanka. 

- Kelias pailgėjo, bet nė vienas nežinojome, kiek driekiasi 
pavojinga teritorija. Ją įniko tyrinėti geologai. Taip pat sėkmin- 
gai galėjome pasiųsti ir dantistus. Jie skyles irgi išmano. Nė vie- 
noje planetoje nėra klajojančių geizerių, o čia yra. Štai šitas 
žydras plotas šiaurėje - Mare Hynicum. Ir mes, ir Gralis esa- 
me pačioje sausumos gilumoje. Tik čia ne sausuma, o tikra 
kempinė. Mare Hynicum lomos tarp mūsų ir Gralio neužlieja 
todėl, kad palei visą jos krantą driekiasi plokščiakalnis. Geo- 
logų nuomone, tasai vadinamasis mūsų žemynas primena Fe- 
noskandijos skydą. 

- Jie klysta, - įsiterpė navigatorius. Jis pasijuto klausąs pa- 
skaitos. Šalmą palikęs kampe, atsisėdo ant kėdės, rankas su- 
dėjo lyg stropus mokinys. Nenumanė, ar Gosė tik supažindina 
Jį su maršrutu, ar mėgina atbaidyti nuo Žygio, tačiau situacija tie- 
siog gardžiavosi. 

- Būtent. Po uoliena slūgso hidrokarbonatinis įšalas. Gilu- 
miniais gręžiniais aptikta bjaurastis. Netikras amžinasis ledas, 
susidaręs iš angliavandenilinių polimerų. Jis netirptų net nulinėje 
temperatūroje, o mums čia dar neteko užfiksuoti aukštesnės 
nei minus devyniasdešimt laipsnių Celsijaus. Pačioje lomoje 
apstu senų kalderų ir uždususių geizerių. Specialistai sakė, tai 
paskutiniai vulkaninio aktyvumo požymiai. Kai tie geizeriai vie- 
nas po kito atako, čionai atskrido išmanesni vyrukai. Su seis- 
moakustine aparatūra giliai po uoliena aptiko urvus. Neįtikėti- 
nai išsiraizgiusį tinklą. Juos įniko tyrinėti speleologai - neišveng- 
ta žmonių aukų, išmokėtos didžiulės draudimo sumos; galiau- 

siai ir konsorciumui teko praverti piniginę. Vėliau savo išvadas 
paskelbė astronomai: kai Saturno mėnuliai atsiduria tarp Titano 
ir Saulės, trauka maksimaliai padidėja, sausumos skydas iš- 
linksta ir iš žaizdro po mantija ima trykšti magma. Titano bran- 
duolys, priminsiu, pragariškai karštas. Krateriais kildama iki 
viršaus, magma stingsta, tačiau spėja apšildyti visą Orlandiją. 
Jei Mare Hynicum laikysime vandeniu, tai Orlandijos pamatas 
- tarsi kempinė. Vanduo sunkiasi pro požeminius kamščius. 
Štai kaip susidaro geizeriai. Slėgis siekia tūkstančius atmosferų. 
Niekada nežinosi, kur tasai dergštas pratrykš. O jums būtinai 
reikia ten bruktis, ar ne? 

- Reikia, - taip pat išraiškingai atsakė navigatorius. Mielai 
būtų užsimetęs koją ant kojos, bet trukdė skafandras. Be to, 
prisiminė, kaip tokį triuką mėginęs atlikti kolega nugriuvo su vi- 
sa kėde. 

- Kalbate apie Birnamo girią? - dar paklausė. - Man jau 
sprukti, vade, ar galime pasikalbėti rimtai? 

Gosė dėjosi neišgirdęs ir šnekėjo toliau: 

- Naujasis kelias atsiėjo brangiai. Reikėjo tiksliai apskai- 
čiuotais sprogimais prasigraužti per Gorgonės išspjautą lavą. O 
iki Gorgonės net Marso Mons Olympus toli šaukia. Paaiškė- 
jo, kad iš dinamito - nedaug naudos. Buvo čia toks Harenstai- 
nas - gal girdėjote? Tad štai jis siūlė: ką vertus lavos sieną, ver- 
čiau išskobti joje pakopas - pasidaryti laiptus. Būsią pigiau. Į 
JT sutartį derėtų įrašyti straipsnį, draudžiantį į astronautiką įsi- 
leisti pusgalvius. Beje, Tifone praskverbė tunelį ir specialiomis 
termobranduolinėmis bombomis išsprogdino taką. Gorgonė, 
Tifonas - laimė, graikai turėjo užtektinai dievų, jų vardai mums 
iki šiol praverčia. Naujasis kelias atidarytas prieš metus. Pie- 
tuose kerta tik tolimiausią lomos pakraštį. Specialistai dievago- 
josi, būsiąs, girdi, saugus. O juk požeminiai urvai vingiuoja visur 
- po visa Orlandija. Geri trys ketvirčiai Afrikos! Vėsdamas Ti- 
tanas skriejo gerokai ištempta orbita ir artinosi prie Rošo ribos, 
už kurios atsidūrusius daugybę mažesniųjų mėnulių Saturnas 
tiesiog sumalė, o trupinius pažėrė Žieduose. Atsidūręs arčiau- 

siame Saturnui orbitos taške, jau stingstantis Titanas apeidavo 
milžiniškais burbulais, o nutoldavo - šie užšaldavo. Paskui pūs- 
lėtą, korytą amorfinę sausumą užgulė nuosėdų klodai bei ledy- 
nai ir nustūmė į palydovo gilumą. Kai kas tvirtina, esą Mare 
Hynicum pakyla tik atitinkamai išsidėsčius visiems Saturno 
mėnuliams. Netiesa. Potvynių ir geizerių išsiveržimų numatyti 
neįmanoma. Tai žino visi, čia dirbantys, - ir transportininkai, ir 
navigatoriai. Ir pats žinote. Nors kelio tiesimas atsiėjo visą mi- 
lijardą, naudotis juo sunkiajai technikai reikėtų uždrausti. Mes 
visi dabar danguje - senąja šio žodžio prasme. Iškalbingas jau 
vien kasyklos pavadinimas - Gralis, - ar ne? Tik kad tasai dan- 
gus - pasiutęs lėšų rajūnas. O juk tvarkytis buvo galima kur kas 
sumaniau. Vis tie nelemti finansai. Išmokos už žuvusiuosius di- 
džiulės, bet išlaidos saugai - dar didesnės. Jau beveik baigiau. 
Gal anie dar išsikapstys. Net jei juos užliejo. Prasideda atoslū- 
gis, o "galiūgo" šarvas atlaiko šimto atmosferų į kvadratinį colį 
slėgį. Deguonimi jie aprūpinti trims šimtams valandų. Marlinas 
pasiuntė darbines skraidykles su oro pagalvėmis, skyrė dvi su- 
persunkiasvores remontines. Kad ir ką sugebate, neverta. Ne- 
verta kišti galvos į kilpą. "Galiūgas" - vienas iš sunkiausiai... 

- Sakėte, kad jau beveik baigėte, - pertraukė navigatorius. 
- Paklausiu tik šit ko. Kam jums reikėjo Kiliano? 

Gosė prasižiojo, užsikosėjo ir atsisėdo. 

- Juk dėl to jo ir laukėte, - pridūrė pilotas. - Argi ne? 

Vadovas trūktelėjo už žemėlapio apačios, ir tas purpdamas 
susivyniojo. Tada Gosė paėmė cigaretę ir žiūrėdamas į žiebtu- 
vėlio liepsną pasakė: 

- Tai jo sritis. Kilianas pažįsta teritoriją. Be to, pasirašęs 
sutartį. Negaliu operatoriams uždrausti bendradarbiauti su Gra- 
liu. Galiu atsistatydinti. Veikiausiai taip ir padarysiu. Dar galiu 
bet kokį didvyrį pasiųsti šunims šėko pjauti. 

- Duosite man mašiną, - ramiai pakartojo navigatorius. - 
Arba tuojau pat pasišnekėsiu su Graliu. Marlinas susierzins, pa- 
prasčiausiai įsakys, ir tiek Žinių. O jūs dar ir papeikimą susig- 
riebsite. Marlinui jokio skirtumo - Kilianas ar aš. Instrukciją 

moku mintinai. Pone Gose, tik laiką gaištame. Sakykite, kur 
galėčiau nusiprausti, užkąsti, o paskui aptarsime detales. 

Gąsė su tuščia viltimi pažvelgė į Londoną. 

- Eis jis, eis, - atsiliepė pavaduotojas. - Man apie jį pasa- 
kojo speleologas. Tas, ką vasarą dirbo Gralyje. Šitas lygiai 
toks pat kaip tavo Pirksas. Tyki upė gilia vaga teka. Et, pyp- 
kės gaila. Išsipūškink, kolega. Dušai apačioje. Ir neužtruk grįž- 
ti, kad sriuba neatauštų. 

Navigatorius, dėkingai nusišypsojęs Londonui, apsigręžė. 
Išeidamas energingai griebė baltą savo šalmą, net žarnelių galai 
sušmaukšėjo į skafandrą. Kai tik jis uždarė duris, ilgšis suskato 
prie kaitintuvo tarškinti indais. 

- Kuriam galui? - Londono nugaros piktai paklausė Gosė. 
- Tu irgi geras! 

- O tu minkštaširdis. Kodėl dave: Pirksui mašiną? 

- Teko. Jis pažadėjo. 

Londonas atsisuko į jį su puodu rankose. 

- Vyruti, verčiau atsikvošėk. Pažadėjo! Tokie kaip jis, jei 
pažadės paskui tave į vandenį šokti, tai ir tesės. O jeigu paža- 
dės tik Žiūrėti, kaip skęsti, vis tiek šoks. Gal ne tiesą sakau? 

- Iš tavo tiesos ne kažin kiek mėsos, - Gosė vis dar nepa- 
sidavė - bet jau vien iš inercijos. - Kuo jis jiems padės? 

- O jeigu aptiks pėdsakus? Juk girdėjai, pasiims spindu- 
liuoklį. 

- Liaukis! Verčiau pasiklausykime Gralio. Gal yra kokių 
naujienų. 

Nors temti turėjo dar negreit, buvo tamsu - apšviestą 
bokšto grybą tirštai aptūpė debesys. Londonas triūsė prie sta- 
lo, o Gosė, traukdamas cigaretę po cigaretės, užsimaukšlinęs 
ausines klausėsi bevaisių Gralio bazės pašnekesių su vikšrinės 
technikos operatoriais, išsiųstais į paieškas po to, kai grįžo 
sraigtasparniai. Tuo pat metu jis galvojo apie navigatorių. Ar ne 
per klusniai, nieko net nepaklausęs, šis pakeitė kursą ir nusilei- 
do jų kosmodrome? Dvidešimt devynerių metų tolimųjų kos- 
minių skrydžių laivo vadas, reikia manyti, - tikras užsispyrėlis ir 

entuziastas, jei jau prasimušė taip greitai. Matyt, šaunų jaunuolį 
viliojo pavojai. O pats Gosė, jei dėl ko ir kaltas, nebent dėl ne- 
apdairumo. Reikėjo laiku paklausti apie Kilianą, ir laivas būtų 
nusileidęs Gralyje. Po dvidešimties bemiegių valandų vadas ne- 
besuvokė, kad svečią nesąmoningai jau palaidojo. Kuo gi tas 
atsibastėlis vardu? Gosė jau spėjo pamiršti ir palaikė tai artė- 
jančios senatvės požymiu. Palietė monitorių kairėje. Žaliai su- 
švito eilutės: 


ERDVĖLAIVIS: "HELIJAS", II KATEGORIJOS KRO- 
VININIS 

REGISTRACIJOS UOSTAS: SYRTIS MAIOR 
LAIVO VADAS-NAVIGATORIUS: ENGUSAS PARVIS 
ANTRASIS PILOTAS: ROMANAS SINKO 
KROVINYS: PATEIKTI SĄRAŠĄ ??? 


Gosė išjungė monitorių. Aniedu įėjo persirengę, su megzti- 
niais ir sportinėmis kelnėmis. Liesas garbanius Sinko pasisvei- 
kino šiek tiek droviai - reaktorius buvo iš tiesų prakiuręs. Vi- 
si susėdo prie konservuotos sriubos. To pramuštgalvio, kuriam 
teks patikėti mašiną, pavardė, dingtelėjo Gosei, ne visai teisin- 
ga. Turėtų būti ne Parvis, o Parsifalis. Bent tiktų prie Gralio. Vis 
dėlto nuotaika buvo nekokia, tad į anagramų žaidimą vadas 
nesivėlė. Dėl laivo, Žemės ir Titano laiko skirtumų jie taip ir ne- 
sutarė, ką valgė - pietus ar vakarienę: po trumpos diskusijos 
Sinko nusileido žemyn su techniku aptarti savaitgaliui, kai reak- 
torius jau bus ataušęs ir įtrūkiai laikinai užakę, numatytos de- 
fektoskopijos, o navigatorius, Gosė ir Londonas tuščioje salės 
erdvėje sužiuro į Titano dioramą. Trimatis, spalvingas hologra- 
finių projektorių sukurtas vaizdas su išbrėžtais maršrutais aprė- 
pė plotą nuo šiaurės ašigalio iki atogrąžų. Projekciją buvo ga- 
lima sumažinti ar išdidinti, ir Parvis ištyrinėjo visą teritoriją nuo 
šio kosmodromo iki Gralio. 

Kambarėlį jis gavo mažytį, tačiau jaukų, su dviaukšte lova, 
užlenkiamu staliuku, krėslu, spintele ir dušo kabina - tokia 

ankšta, kad prausdamasis vis atsitrenkdavo alkūnėmis į sienas. 
Atsigulęs ant apkloto įniko vartyti storutėlį Londono paskolintą 
titanografijos žinyną. Pirmiausia rodyklėje pamėgino susirasti 
"Birnamo girią", tačiau nei skyrelyje "B", nei skyrelyje "G" to- 
kios antraštės nebuvo. Matyt, mokslas šitokio pavadinimo ne- 
pripažino. Sklaidydamas leidinį navigatorius galiausiai atsiver- 
tė "Geizerius". Autorius apie juos pasakojo kiek kitaip nei Go- 
sė. Stingdamas greičiau negu Žemė ir kitos vidinės planetos, Ti- 
tanas savo gelmėse suslėgė milžiniškas dujų mases, kurios per 
ploną plutos sluoksnį spaudžia senųjų ugnikalnių pamatus bei 
šimtus kilometrų išsiraizgiusias magmos gyslas ir, susidarius tam 
tikrai sinklinų ir antiklinų konfigūracijai, galingomis čiurkšlėmis 
išsiveržia į atmosferą. Chemiškai sudėtingame mišinyje esantis 
anglies dioksidas užšalęs kaipmat virsta sniegu, kuris, vėtrų 
pustomas, storu sluoksniu užkloja lygumas bei kalnų šlaitus. 
Sausas pasakojimas Engusui veikiai įvarė nuobodulį. Jis išjungė 
šviesą, apsiklojo ir nusistebėjęs, kad nei antklodė, nei pagalvė 
niekur nenuskrenda - buvo mažne mėnesį praleidęs nesvarumo 
būklėje, - tučtuojau užmigo. Umai kažin koks vidinis smūgis iš 
sapno gelmių grąžino jį į tikrovę - atsimerkė jau pasirengęs 
šokti iš patalo. Nesąmoningai apsidairė, pasitrynė abu skruos- 
tus. Sulig šiuo judesiu prisiminė ką sapnavęs. Boksavosi. Ko- 
vojo su profesionalu, iš anksto nujautė pralaimėsiąs ir galiausiai 
griuvo it rąstas. Nokautuotas. Jis atsimerkė kuo plačiau, patal- 
pa kryptelėjo tarsi laivo vairinė atliekant staigų posūkį, ir miegai 
galutinai išlakstė. Trumputėliu blyksniu atsikartojo vakarykštis 
nusileidimas, avarija, ginčas su Gose ir pokalbis prie dioramos. 
Ankštas lyg kajutė kambarėlis Engusui priminė, ką prieš išsi- 
skiriant sakė vadas: jaunystėje tarnavęs banginių medžiotojų lai- 
ve. Skusdamasis navigatorius apsvarstė savo sumanymą. Jei 
nebūtų paminėta Pirkso pavardė, ir jis nebūtų taip beatodairiš- 
kai ryžęsis tokiam žygiui. Po karšto ir - pramaišiui - ledinio 
vandens čiurkšlėmis pamėgino uždainuoti, bet išėjo nei šis, nei 
tas. Vadinasi, ir jautėsi jis nei šiaip, nei taip. Užmačia jau ir pa- 
čiam atrodė ne tik rizikinga, bet ir kvaila. Akinamas tiesiai į vei- 

dą tyškančių lašų, sekundę pagalvojo apie nusišalinimą. Bet 
šaukštai popiet. Dabar į krūmus nertų nebent koks šuniūkštis. 
Stropiai nusišluostė, paklojo lovą ir apsirengęs išėjo ieškoti 
Gosės. Reikėjo paskubėti. Ištyrinėti nežinomą modelį, su juo 
apsiprasti, atgaivinti tam tikrus refleksus. 

Gosės niekur nebuvo. Nuo dispečerinės papėdės, su 
bokštu sujungti tuneliais, į dvi puses driekėsi statiniai. Kosmod- 
romas čia buvo įrengtas per žioplumą arba per klaidą. Po ka- 
daise plytėjusiu vulkaniniu kloniu, tiksliau, po Senu krateriu, ku- 
rio įdubą išpūtė seisminiai Titano sąrėmiai, auskultacinė apara- 
tūra užfiksavo naudingųjų iškasenų telkinius. Suprantama, nie- 
ko nelaukiant čionai buvo atgabenta technika, pradėti montuoti 
apvalaini gyvenamieji būstai, skirti kalnakasių brigadoms. Bet 
ėmė ir pasklido žinia, esą už poros šimtų mylių slūgso pasakiš- 
kai gausūs bei lengvai prieinami urano klodai. Projekto vadovai 
pasidalijo į dvi stovyklas. Vieni siūlė šį kosmodromą uždaryti ir 
šiaurryčiuose viską pradėti iš naujo, kiti užsispyrę tvirtino, esą 
anie telkiniai, nors ir lengvai pasiekiami, yra seklūs, taigi naudos 
iš jų būsią nedaug. Pirmosios radavietės uždarymo šalininkus 
sykį kažkas pavadino Šventojo Gralio ieškotojais. Šitaip ant- 
rajai, atvirajai, kasyklai ir prilipo Gralio vardas. O šio kos- 
modromo niekas nei likvidavo, nei išplėtė. Žodžiu, dėl pajėgų, 
o tikriau tariant - lėšų, stokos išeitis taip ir liko nepasirinkta. 
Nors ekonomistai atkakliai kartojo, kad vardan ilgalaikio pel- 
no uostą senajame krateryje verčiau uždaryti, o darbus sutelkti 
vienur - Gralyje, skubios naudos šalininkai jų neklausė. Taigi 
Gralis negalėjo priiminėti didžiųjų laivų, o Rembdeno krateriui 
- taip pavadintam jį atradusio geologo garbei - savo ruožtu te- 
ko apsieiti be remonto doko, portalinių krovos kranų, naujau- 
sios aparatūros, be to, amžiais nesiliovė ginčai, kas kam paval- 
dus ir kam tokia padėtis naudinga. Atrodo, kai kas vis dar vy- 
lėsi po krateriu rasti urano, netgi buvo išurbinti keli bandomieji 
gręžiniai; tačiau darbai vyko labai jau lėtai, mat, vos sutelkus 
daugiau technikos ir žmonių, šie, dėkui administracijai, persi- 
keldavo į Gralį, tad pastatai Rembdene vėl ištuštėdavo, o me- 

chanizmai taip ir likdavo riogsoti apleisti. Parvis, kaip ir kiti 
transportininkai, į šiuos kivirčus niekada nesivėlė, nors Žinoti 
apie juos žinojo - tokia jau buvo visų vežėjų lemtis. Gralyje, 
ypač po to, kai įsirengė savo kosmouostą, visiems atrodė, kad 
argumentai uždaryti senąjį pakankamai svarūs, bet Rembdenas 
priešinosi, priešinosi, kol galiausiai pravertė - kai ėmė ir įlūžo 
išgirtasis Gralio betonas. Parvis manė, kad šios lėtinės krizės 
šaknys veikiau psichologinės nei finansinės, mat jau egzistavo 
du vietiniai - todėl ir priešiški - patriotizmai: Rembdeno kraterio 
ir Gralio, o patys patriotai nuolat ieškojo savo teisumo įrodymų. 
Tik niekam iš dirbančių Titdhe nederėjo to sakyti. 

Erdvės po dispečerinės bokštu gerokai priminė apleistą 
požeminį miestą. Skaudu buvo matyti, kiek gero čia mėtosi 
bergždžiai. Kartą jis jau leidosi Rembdene, tada dar kaip ant- 
rasis navigatorius, bet tąsyk jie labai skubėjo, ir Engusas, kol 
laivas stovėjo, net nebuvo iš jo išlipęs, tik vadovavo krovos 
darbams; dabar jis matė taip ir neatidarytas, net nenulaužytais 
antspaudais dėžes, ir juo kartesnis būdavo apmaudas, kai at- 
pažindavo anąsyk savo paties atvežtąsias. Suirzęs ėmė ūbauti 
toje dykynėje lyg miške, bet gūdžiuose sandėlio koridoriuose 
jam atsiliepė tik bejausmis aidas. 

Pakilo liftu. Londoną surado skrydžių valdymo patalpoje, 
bet, kur pragaišęs Gosė, nežinojo ir jis. Iš Gralio nebuvo jokių 
naujienų. Monitoriai mirguliavo, ir tiek. Londonas čirškino 
kiaušinienę su gardžiai kvepiančia šonine. Lukštus mėtė į 
kriauklę. 

- Turite kiaušinių? - nusistebėjo navigatorius. 

- Kaip matai. 

Pavaduotojas jį jau tujino. 

- Vienas elektronikos specas, skrandininkas, atsigabeno 
narvą su vištomis. Mat laikėsi dietos. Iš pradžių barėmės, sakė- 
me: prasmardinsi mums gyvenimą, kuo jas lesinsi, ir panašiai, 
bet jis vis tiek paliko porą, dar gaidį, ir še tau - dabar tik džiau- 
giamės. Šiuose kraštuose švieži kiaušiniai - tikras gardumynas. 
Sėsk. Atsiras tas Gosė. 

Engusas pasijuto praalkęs. Neestetiškai kimšdamas kiauši- 
nienę didžiuliais kąsniais, tylomis pats sau teisinosi: prieš tokį 
žygį būtina apsirūpinti kalorijomis. Sudzimbsėjo telefonas. Na- 
vigatorių Gosė kvietė pas save. Padėkojęs Londonui už sotų 
pusrytį, paskubomis išmaukė kavos ir nusileido aukštu žemiau. 
Vadas, jau su kombinezonu, stovėjo koridoriuje. Ką gi, metas. 
Engusas sulakstė pasiimti skafandro. Apsivilko, deguonies ba- 
lioną sujungė su žarna, tik neatsuko vožtuvo ir neužsidėjo šal- 
mo, mat dar nežinojo, kada išeis iš hermetiškos patalpos. Že- 
myn jie nusileido kitu, krovininiu, liftu. Ten irgi buvo sandėlis, 
pilnas į amunicijos furgonus panašių konteinerių, iš kurių kiek- 
vieno it stambaus kalibro užtaisai kyšojo penki deguonies ba- 
lionai. Šiaip jau erdvi patalpa buvo taip prigrūsta, kad tarp sie- 
nų iš dėžių, išmargintų įvairiakalbiais užrašais, teko mažne 
spraustis. Čia riogsojo gaminiai iš visų Žemės kontinentų. Na- 
vigatorius ilgokai laukė nuėjusio persirengti Gosės, o grįžusį 
vos atpažino: vadas vilkėjo sunkų darbinį surinkėjo skafandrą, 
nusėtą tepalo dėmėmis, ant šalmo antveidžio buvo užsismaukęs 
naktinio regėjimo prietaisą. 

Per šliuzo kamerą jiedu išėjo laukan. Virš galvų kabojo 
stiklinė milžiniško statinio grybo kepurė. Joje jau triūsinėjo 
Londonas - tamsus jo pavidalas protarpiais sušmėžuodavo ža- 
lioje monitorių šviesoje. Apėję apskritą, belangę bokšto, tar- 
tum bangų mūšos amžinai talžomo švyturio papėdę, jie susto- 
jo prie garažo vartų, aptaisytų raukšlinta skarda. Gosė juos at- 
vėrė. Suzirzė dienos šviesos lempos. Tuščioje patalpoje, prie 
galinės sienos, priešais kėliklį stovėjo visureigis, panašus į se- 
novinį amerikiečių mėnuleigį. Atvira važiuoklė, suoliukai su lys- 
telėmis kojoms pasidėti, plikas rėmas ant ratų, vairas ir aku- 
muliatoriai gale. Gosė išvairavo mašiną ant nelygaus pabokštės 
žvyro ir sustabdė, kad galėtų įsėsti navigatorius. Apsiausti ru- 
dos miglos, jie nuvažiavo prie atokiau tamsuojančio žemo ke- 
rėpliško statinio plokščiu stogu. Tolumoje už viršukalnių šmai- 
žiojo drumstos šviesos stulpai, primenantys priešlėktuvinės gy- 
nybos prožektorių spindulius. Iš tikrųjų jų paskirtis buvo visai 

kitokia nei anų senienų. Kadangi Titano saulė, ypač ūkanoto- 
mis dienomis, dovanoja ne kažin kiek šviesos, į stacionarią or- 
bitą virš Gralio žmonės iškėlė milžiniškus, tačiau lengvus veid- 
rodžius, vadinamuosius solektorius - kad šie sutelktų spindulius 
ir nukreiptų jų pluoštą į urano rūdos kasyklos teritoriją. Tiesa, 
nauda kartais būdavo abejotina. Saturno ir jo palydovų masių 
tarpusavio sąveikos tiksliai apskaičiuoti tiesiog neįmanoma. 
Taigi, nepaisant astroinžinierių pastangų, ir šviesos stulpai nere- 
tai nukrypdavo į šalį, o kartais atklysdavo net iki Rembdeno 
kraterio. Tokios saulės išdaigos čionykščiams atsiskyrėliams ne 
vien keldavo ironišką šypseną - kartais jos išties pradžiugindavo. 
Ypač naktimis, kai atsiverdavo bauginamai kerintis iš tamsos iš- 
plėšto kraterio grožis. Apvažiuodamas kliūtis - nedidukų ugni- 
kalnių skyles užkimšusius rnitiniškus luitus, panašius į beformes 
statines - Gosė taip pat stebėjo šviesas ir murmėjo panosėje: 

- Artinasi. Gerai, gerai. Veikiai viską matysime kaip ant 
delno. 

Paskui su aiškiai juntama pagieža pridūrė: 

- Tasai Marlinas tikras šaunuolis. 

Engusas suprato: šviesa Rembdene reiškė akliną tamsą 
Gralyje, vadinasi, pats Marlinas arba jo pavaduotojas jau vertė 
solektorių aptarnautojus iš šiltų patalų, kad jungtų variklius ir 
kreiptų kosminius veidrodžius kur pridera. Vis dėlto pora 
šviesos rėžių sparčiai artėjo, vienas jų jau lyžtelėjo apledėjusią 
rytinio kalnagūbrio viršūnę. Dar labiau rembdeniečius džiugino 
Titanui neįprastai skaidrus oras jų krateryje. Ištisas savaites jie 
galėdavo grožėtis žiedų apjuostu geltonu Saturno disku žvaigž- 
dėtame danguje. Ypač naujokus stulbindavo patekančios pla- 
netos didumas, nors Titanas nuo jos nutolęs penkiskart tiek, 
kiek Mėnulis - nuo Žemės. Saturno paviršiuje net plika akimi 
būdavo galima įžiūrėti įvairiaspalvius dryžius bei artimiausių pa- 
lydovų per užtemimus metamas juodas šešėlių dėmes. Kraterį 
išvėdindavo tarpeklių gerklėse vyraujantys ūmūs šiaurvėjai. 
Štai kodėl čia buvo tokios puikios sąlygos stebėti dangų. Be 
to, niekur Titane nebuvo taip šilta, kaip Rembdene. Solektorių 

aptarnautojai Gralyje veikiausiai dar nespėjo susizgribti arba 
ten paprasčiausiai stigo laisvų Žmonių, mat spindulių pluoštas 
jau slydo kraterio dugnu. Nušvito kaip dieną. Gosė netgi išjun- 
gė žibintus. Navigatorius įžiūrėjo aplink jo "Heliją" pilkuojančią 
betoninę plokštumą. Už šios, ta kryptimi, kuria jie ir važiavo, 
tarytum pasakiškų medžių kelmai pūpsojo per milijonus metų 
suakmenėję vulkanų išspjauti gurvoliai. Iš toliau jie priminė su- 
griautos šventyklos kolonadą, o jų šešėlių gretos atrodė tarsi 
daugybės saulės laikrodžių stiebų šešėliai, rodantys kažkokį ne- 
žinomą, tačiau nesustabdomai lekiantį laiką. Visureigis nuvažia- 
vo palei tą netvarkingą stačiatvorę. Riedėjo krypuodamas, 
elektriniai varikliai gailiai verksnojo, o priešakyje net ir prie- 
blandoje jau buvo matyti ant plokščio rentinio stūksantys du 
juodi siluetai, sakytum dvi gotikinės bažnyčios. Tik išlipęs iš 
mašinos ir drauge su Gose priėjęs arčiau Engusas suvokė tik- 
rąjį jų dydį. 

Tokių milžinų jis dar nebuvo regėjęs. "Galiūgo" niekada 
nebuvo ir valdęs, tik neprisipažino. Užmaukšlink tokiam gigan- 
tui gauruotą kailį - bus tikras King Kongas. Abu priminė grei- 
čiau ne Žmones, o antropoidus. Kojos sulig tilto santvaromis 
rėmėsi į tanko didumo pėdas, įsiraususias į grunto trupėsius. 
Šlaunų bokštai iš apačios suleisti į dubenį, o iš viršaus ant šio 
tarytum plačiadugnis laivas užtupdytas metalinis korpusas. Vir- 
šutines galūnes navigatorius įžiūrėjo tik atkraginęs galvą. Jos 
kabojo palei liemenį lyg nuleistos kranų strėlės su plieniniais 
kumščiais galuose. Kolosai buvo begalviai, iš pečių jiems ky- 
šojo dangaus fone gerai matomos antenos; tiesa, iš pradžių En- 
gusas pamanė, kad tai kažkokie bokšteliai. 

Už artimesniojo "galiūgo" stovintis milžinas sulenktos ran- 
kos alkūne beveik lietė pirmojo šarvą - tarsi ketinęs bakstelėti 
broliui dvyniui į šoną ir sustingęs. Kadangi antrasis stūksojo 
kiek atokiau, buvo lengviau įžiūrėti jo krūtinėje spindintį stiklą. 
Operatoriaus kabinos langą. 

- Šitas "Kastoras", o anas - "Poluksas", - pristatė Gosė. 
Jo rankinio Žibintuvo spindulys įniko šmirinėti gigantų kūnais, iš 

prieblandos išplėšdamas atskiras detales: antblauzdžių šarvus, 
apsauginius skydus ant kelių, tviskančius juodus it banginio nu- 
gara liemenis. 

- Tas avigalvis Hartcas net nesugebėjo nuvesti jų į angarą, 
- suburbėjo vadas. Apčiuopomis ieškojo klimatizatoriaus ran- 
kenėlės ant krūtinės. Šalmo stiklas iš vidaus buvo šiek tiek ap- 
rasojęs. 

- Prie atkalnės vos sustabdė... 

Navigatorius susigaudė, kodėl tasai Hartcas nutarė abu mil- 
žinus palikti išlaužoje tarp uolų. Dėl masės inercijos. Kuo ma- 
syvesnė savaeigė mašina, tuo sunkiau ją vairuoti - panašiai kaip 
jūrų laivą. Engusas jau Žiojosi klausti, kiek "galiūgas" sveria, 
bet, pabūgęs išsiduoti nežinąs, tik paėmė iš Gosės žibintuvą ir 
nuėjo palei gigantišką pėdą. Pašvietęs, kaip ir tikėjosi, aptiko 
žmogaus akių lygyje prikniedytą plokštelę. Didžiausia galia 
14000 kW, leistina perkrova - iki 19000 kW, masė statinėje 
būsenoje - 1680 tonų, daugiadiskis reaktorius Zokamak su 
Foucault keitikliu, hidraulinė pagrindinio krumpliaračio ir dife- 
rencialų pavara - Ro//s Royce, važiuoklė, tiksliau, žingsniuoklė 
made in Sweden. Engusas nukreipė spindulį aukštyn, išilgai 
nariuotos kojos, tačiau viso korpuso šviesa neaprėpė. Vos už- 
griebė juodo peties kraštą. Pilotas atsigręžė į Gosę, bet šio ne- 
bebuvo. Matyt nuėjo įjungti nusileidimo aikštės apšildymo sis- 
temos. Iš pagrunčiu nutiestų vamzdelių ėmė sunktis skystoka 
migla. Krateriu lyg girtas šlitiniuojantis blausus saulės solekto- 
riaus rėžis sakytum žadino negyvą kraštovaizdį: tai plėšė iš 
prietemos sandėlių grėvas ar žalia vidine šviesa apsijuosusį dis- 
pečerinės bokštą, tai atokesnėse apledėjusiose uolose pažer- 
davo tučtuojau gęstančių atspindžių. Umai spindulys pakeitė 
judėjimo kryptį, žaibiškai nuslydo plačia betonuota aikšte, per- 
šoko dispečerinės grybą, magmos kelmų užtvarą, vienaukštį 
sandėlį ir užkliudė navigatorių, kuris mikliai pasinaudojo proga 
apžiūrėti "galiūgą" visą - prisidengęs rankove, kiek įmanyda- 
mas užvertė šalmuotą galvą. Juodu antikoroziniu laku padeng- 
tas milžinas, lyg koks piestu atsistojęs šarvuotis, sutvisko. At- 

rodė, pozuoja su blykste dirbančiam fotografui. Grūdinto me- 
talo krūtinės plokštės, apskriti klubų apsodai, šlaunų stulpai su 
varomaisiais velenais, antkelių skydai, sujungtos blauzdų fer- 
mos - viskas Žžibėjo: buvo akivaizdu, kad "galiūgui" iki šiol dar 
neteko dirbti. Engusą nupurtė džiaugsmingas jaudulys. Surakin- 
ta gerkle nurijo seilę ir nuėjo milžinui už nugaros. Solektoriaus 
spindulys nutolo. Į trupenas nugrimzdusi gigantiška metalinė 
pėda 1š pradžių dar priminė žmogaus galūnės karikatūrą, bet 
veikiai išgaravo ir toks įspūdis. Navigatorius pasijuto stovįs į 
gruntą mirtinai įsikibusio portalinio krano papėdėje. Šarvuota 
kulnis panėšėjo į hidraulinio slėgtuvo pagrindą. Čiurnos sąnarys 
buvo sutvirtintas laivo sraigto dydžio varžtais, o per patį kojos 
vidurį, dviaukščio namo stogo lygyje, sumontuotas išgaubtas 
kelis atrodė it senovinio malūno girnapusė. Stambesnes už eks- 
kavatoriaus kaušą plaštakas milžinas laikė nuleidęs tarsi karei- 
vis rikiuotėje. Navigatorius nutarė nedelsti ir Gosės nelaukti. 
Pastebėjęs ties kulnu prasidedančius laiptelius su turėklais įsi- 
kibti, ėmė kopti aukštyn. Čiurnos sąnarį juosė siaura atbraila, 
nuo kurios kopėtėlės jau vedė grotuotos blauzdos vidumi. Lipti 
buvo nesunku, užtat įspūdis - keistas. Engusas užkopė iki an- 
gos, nelogiškai įtaisytos dešinėje šlaunyje, mat ankstesnioji - |0- 
giška - jos vieta buvo tapusi nuolatinių ne itin subtilių juokelių 
tema. Tiesa, pirmųjų pedipuliatorių kūrėjams tie juokeliai buvo 
nė motais, bet galiausiai į juos vis tiek teko atsižvelgti - iš ope- 
ratorių, į savo darbo vietą patenkančių tokiu pikantišku keliu, 
daug kas šaipydavosi, tad ženkliai sumažėjo norinčių šiuos At- 
lantus valdyti. 

Kai navigatorius atvožė angos dangtį, viduje išsyk įsijungė 
žiburiukų eilės. Jis įvijais laipteliais užlipo į milžiniškos stiklinės 
statinės ar vamzdžio formos kabiną. Ši buvo įtaisyta kiaurai 
"galiūgo" korpusą, krūtinėje, tik ne per vidurį, o kairėje pusėje: 
inžinieriai pasirūpino žmogų įkurdinti kaip tik ten, kur gyvo mil- 
žino kūne plaktų širdis. Nužvelgęs apšviestą patalpą Engusas 
lengviau atsikvėpė: valdymo sistema jam buvo pažįstama. Na- 
vigatorius pasijuto kaip namie. Paskubomis nusiėmė šalmą, iš- 

sinėrė iš skafandro ir įjungė klimatizatorių, mat liko tik su triko- 
tažiniu megztiniu ir elastinėmis kelnėmis, o tam, kad galėtų vai- 
ruoti milžiniškąją mašiną, dar turėjo išsirengti visai nuogas. Į 
kabiną sruvo įpučiamas šiltas oras. Pro išgaubtą priekinį stik- 
14 navigatorius pažvelgė į tolius. Aušo dar viena, kaip įprasta 
Titane, rūškana diena, tarsi prieš audrą. Stovėdamas sulig aš- 
tuntu aukštu, lyg prie dangoraižio lango, Engusas net į dispeče- 
rinės bokšto grybą Žiūrėjo iš viršaus. Matė uolų sangrūdas toli 
už kosmodromo. Iki pat horizonto, kur tamsavo viršukalnės, 
aukščiau stirksojo tik "Helijaus" smaigalys. Pro šoninius, taipogi 
išgaubtus, stiklus buvo matyti tamsi, silpnomis lempelėmis men- 
kai apšviesta gelmė, kurioje pamažu užgaudė, užzirzė begalė 
mechanizmų - atrodė, milžinas bunda iš letargo. Kabinoje ne- 
buvo nei paskirstymo pultų, nei vairų, nei ekranų, nieko - tik 
metalu žvilgantis operatoriaus apdaras, numestas ant grindų it 
tuščia išnara, ir ant priekinio stiklo pritvirtinta mozaika iš vieno- 
dų juodų kubelių, panašių į vaiko žaislą: su mažyčių pėdų ir 
plaštakų kontūru ant šono - dešiniųjų ant dešinės pusės kube- 
lių, kairiųjų - ant kairės. Jei gigantui Žingsniuojant visos sistemos 
veikdavo kaip pridera, šie kontūrai žibėdavo šviesiai žaliai. 
Kam nors nežymiai sutrikus papilkėdavo, o rimto gedimo atve- 
ju sušvisdavo purpuru. Taigi ši juoda mozaika buvo visos ma- 
šinos projekcija, sudėta iš atskirų segmentų. Klimatizatoriaus 
alsavimo šildomas jaunuolis nusirengė, drabužius numetė į šalį 
tr ėmė mMaukšlintis operatoriaus kostiumą. Elastinė medžiaga 
klusniai apgaubė basas pėdas, po to - ir visą nuogą kūną: šlau- 
nis, pilvą, pečius; iki pat kaklo apsitempęs žiburiuojančia elek- 
tronine gyvatės oda, Engusas pamažėle, pirštas po piršto, ap- 
simovė pirštines. Kai vienu judesiu - nuo tarpkojo iki krūtinės 
viršaus - užsegė užtrauktuką, juodoji mozaika sutvisko visomis 
spalvomis. Dirstelėjęs navigatorius įsitikino, kad išdėstytos jos 
taip pat, kaip ir tipiniuose speigaeigiuose, kuriuos jam teko val- 
dyti Antarktidoje, nors mase anie nė iš tolo "galiūgui" neprily- 
go. Pasiekęs po lubomis kabančius diržus, tam tikras petnešas, 
apsijuosė jomis ir užsisegė ant krūtinės. Kai sagtis trakštelėjo, 

spyruokliuojančios petnešos švelniai jį pakėlė - dabar kabojo 
suimtas už pažastų, tarsi su lanksčiu korsetu, ir galėjo laisvai 
judinti abi kojas. Pasitikrinęs, ar niekas nevaržo ir rankų jude- 
sių, pagraibė ant sprando ir, susiradęs pagrindinio jungiklio 
svirtelę, nulenkė ją iki galo. Mozaika sušvito ryškiau, Engusas 
juste pajuto, kaip giliai apačioje pradeda tuščia eiga veikti vi- 
sų galūnių varikliai, išgirdo tykų pliauškėjimą: nuo švaistiklių 
varvėjo tepalas, kurio technikai, saugodami guolius nuo koro- 
zijos, nepagailėjo dar statykloje, Žemėje. 

Įdėmiai žiūrėdamas žemyn, kad neužkliudytų kokio sandė- 
lio, žengė nedidelį pirmąjį žingsnį. Kostiumo pamušale lanks- 
čiomis vijomis buvo įsiūta tūkstančiai elektrodų. Prigludę prie 
odos, jie fiksavo nervinius bei raumenų impulsus ir siuntė juos 
Molochui. Kiekvieną žmogaus sąnarį atitiko tūkstantį kartų di- 
desnis hermetiškas metalinis mašinos sąnarys, kiekvieną raume- 
nų grupę, atsakingą už galūnių judesius, - patrankos vamzdžio 
dydžio cilindras, kuriame slankiojo siurbliais pumpuojamos aly- 
vos varinėjamas stūmoklis. Bet apie tai operatoriui nereikėjo 
nei galvoti, nei Žinoti. Jis turėjo tik natūraliai judėti: lyg papras- 
čiausiai, savo kojomis, eidamas, lyg pasilenkdamas, lyg ištiesęs 
ranką siekdamas reikalingo daikto. Vis dėlto Žmogaus ir maši- 
nos judesiai skyrėsi. Pirmiausia - apimtimi, mat sulig vienu 
žmogaus žingsniu mašina įveikdavo dvylika metrų. Nors nejti- 
kėtinai jautrių jutiklių dėka milžinas, paklusdamas operatoriaus 
valiai, galėjo žnyplišku gniaužtu nuo stalo paimti sklidiną stiklinę 
taurelę ir, anei ją sutraiškęs, anei bent lašelį ištaškęs, užkelti į 
dvyliktą aukštą, tam vis dėlto reikėjo ypatingų žmogaus suge- 
bėjimų bei meistrystės, kadangi "galiūgas" buvo sukurtas kilnoti 
ne akmenėlius ir taurelės, o daugiatonius vamzdžius, sijas, rie- 
dulius, taigi į rankų gnyples gavęs atitinkamus įrankius tapdavo 
kartais gręžimo agregatu, kartais buldozeriu, kartais kranu - ir 
visada beveik neribota jo jėga stebėtinai derėdavo su žmogišku 
vikrumu. 

Sukūrus plačiažingsntus, kurių prototipų dvidešimtame am- 
žiuje būta nemažai, galų gale pavyko įgyvendinti žmogaus kū- 

ną gerokai sustiprinančių egzogriaučių koncepciją. Žemėje pa- 
našūs išradimai taip ir liko neišvystyti, nes tiesiog nebuvo būtinai 
reikalingi. Idėja atgimė įsisavinant Saulės sistemą. Tada ir im- 
ta konstruoti darbines mašinas, pagal įvairių planetų specifiką 
pritaikytas skirtingoms vietinėms sąlygoms. Nors mechanizmai 
svoriu ir skyrėsi, priklausomybe nuo masės inercijos buvo vie- 
nodi visur. Dėl to reikėjo atsižvelgti į dar vieną esminį skirtumą 
tarp Žmonių ir mašinų. 

Ir medžiagos tvermė, ir varomoji jėga - dydžiai riboti. Net 
kai neveikia traukos jėga, tos ribos priklauso nuo masės iner- 
cijos. Kaip neįmanoma jūroje staiga sustabdyti kreiserio ar 
krano gervės apsukti tarsi propelerio mentės, taip ir plačia- 
žingsniu nepajudėsi staigiai. Kas pamėgintų, sulaužytų jo galūnių 
santvaras. Užtat inžinieriai "galiūgo" rankose ir kojose įtaisė 
saugiklius - apsaugą nuo pernelyg pavojingų manevrų. Tiesa, 
atsidūręs itin keblioje padėtyje operatorius bet kurį iš šių sau- 
giklių - arba ir visus iškart - galėjo išjungti. Ir per kalnų griūtį ar 
įkliuvęs į kitą kokią bėdą, paaukoti mašiną, bet išsigelbėti pats. 
Kraštutiniu atveju dar likdavo galimybė pasinaudoti u/timum 
refugium* , vadinamuoju vitrifikatoriumi, kitaip tariant, "stikliu- 
mi". Operatorių plačiažingsnio kabinoje saugojo išorinis ir vidi- 
nis šarvas, o virš galvos žiojėjo varpo formos vitrifikatoriaus 
kiaurymė. Žmogų įrenginys galėjo užšaldyti akimirksniu. Tiesa, 
medicina "įstiklintų" kūnų kol kas nemokėjo atgaivinti: katastro- 
fų aukos ilsėdavosi skysto azoto talpose kantriai laukdamos, 
kol žmonija įvaldys prisikėlimo meną. 

Taigi, užuot atlikę priedermę, medikai užšaldytųjų gaivinimą 
atidėjo miglotai ateičiai - daug kas laikė tai niekinga apgaule, 
švaistymusi tuščiais pažadais. Tiesa, panašių reakcijų, kad ir ne 
tokių skausmingų, būta ir anksčiau. Juk žmonės piktinosi bei 
baisėjosi ir pirmosiomis beždžionės širdies persodinimo nepa- 
gydomiems ligoniams operacijomis. Šiaip ar taip, apklausus 
"galiūgų" vairuotojus paaiškėjo, kad vitrifikatorius jiems nelabai 
rūpi. Nauja profesija juos viliojo, o senutė mirtis per amžius ly- 


*Paskutinis prieglobstis (Iot.). 

dėjo bet kokią žmogaus veiklą. Tad sunkiais žingsniais žirglio- 
damas Titano gruntu Engusas Parvis negalvojo nei apie juodą 
virš galvos įtaisytą kokoną, nei apie jo mygtuką, it rubino aku- 
tė šviečiantį po skaidriu gaubteliu. Jis itin atsargiai užžengė ant 
kosmodromo betono - "galiūgą" ketino išmėginti čia. Potyriai 
jam buvo jau kadų kadai pažįstami: pasijuto kartu ir stebėtinai 
lengvas, ir sunkus, ir atsipalaidavęs, ir sukaustytas, ir lėtas, ir 
greitas - kaip (daugiau nesumojo su kuo palyginti) naras, kuris 
vandenyje tarsi netenka svorio, bet, kuo greičiau nori judėti, 
tuo su didesniu skystos terpės pasipriešinimu susiduria. Pirmo- 
sios planetinės mašinos, dar be judesio ribotuvų, sugesdavo 
padirbėjusios vos keletą valandų. Naujokui, šiek tiek paėjėju- 
siam plačiažingsniu, jau atrodydavo, kad valdyti gigantą - vaikų 
darbas, užtat toks operatorius, net atlikdamas paprasčiausią 
užduotį, tarkime, ką nors keldamas statyboje, nė nespėjęs su- 
sizgribti išgriaudavo statomo namo sienas, sulamdydavo meta- 
lines sijas. Vis dėlto neįgudęs operatorius kitąsyk nesuvaldo ir 
mašinos su saugikliais. Peržvelgti surašytus ribinės apkrovos 
duomenis taip pat paprasta kaip ir perskaityti slidinėjimo vado- 
vą, bet panaši lektūra dar niekam nepadėjo tapti slalomo čem- 
pionu. Engusas, neblogai išmanąs tūkstanttonius, vos pasparti- 
nęs žingsnį pajuto, kad šis milžinas sveria kone dvigubai dau- 
giau. Stiklinėje kabinoje kybodamas tarsi voras kažkokiame 
keistame tinkle, jis tuojau liovėsi darbuotis kojomis, kiek palū- 
kėjo, paskui, lyg mankštindamasis, atsargiai pamindžiukavo, 
pasilankstė į šonus ir tik tada ėmė minti ratu aplink savo laivą. 

Širdis daužėsi, bet klaidų jam pavyko išvengti. Matė dyką 
rudą klonį, pagrunčiais apkibusį miglomis, virtines švieselių, Žy- 
minčių nusileidimo aikštės ribas, dispečerinės bokšto papėdėje 
- mažytį it skruzdė Gosę. Operatorių siautė minkšti, neįkyrūs 
garsai, ausis sulig kiekviena akimirka vis labiau gudo ir jau ge- 
bėjo atskirti pagrindinių variklių bosus, tai dusliai uždainuojan- 
čius, tai sumurmančius, lyg mašina švelniai priekaištautų dėl 
pernelyg staigių šimtatonių kojų judesių. Išskyrė Engusas ir 
hidraulinio choro partiją - dėl tūkstančiais vamzdelių į cilindrus 


30 


srūvančios alyvos stūmokliai ritmingai kėlė, lenkė ir vėl statė ant 
betono galūnes, apautas tikrų tikriausiais šarvuočiais. Pasiklau- 
sė jis ir tylios lygsvarą palaikančio giroskopo dainos. Kai sykį 
tyčia pamėgino pasukti staigiau, išaiškėjo, kad tokiems galin- 
giems varikliams milžinas nepakankamai manevringas, tad, nors 
jie klusniai suveikė visu pajėgumu, "galiūgas" susverdėjo ir su- 
valdyti jį pavyko tik skubiai padidinus posūkio kampą. 

Paskui Engusas ėmė smagintis, jau už betonuotos aikštės 
ribos kilnodamas daugiatonius riedulius: kibūs gniaužtai šaižiai 
džeržgindami graibstė masyvius luitus, tik žiežirbos Žiro. Prisi- 
jaukinti "galiūgui" jam neprireikė nė valandos. Pasijuto, kaip 
sako prityrę operatoriai, "suaugęs su plačiažingsniu". Atotrūkis 
tarp žmogaus ir galingosios mašinos išnyko, jo judesiai dabar 
visiškai sutapo su jos. Galiausiai jis nutarė užsiropšti ant gana 
aukšto, biraus šlaito; buvo jau tiek įgudęs, kad iš akmenų gru- 
mesio, kuomet trupinami sprūsdavo iš po kojų, susigaudydavo, 
kiek iš savo milžino, kurį spėjo ir pamėgti, gali spausti. Pasi- 
tenkinimas priblėso tik tada, kai nulipo į menkai apšviestą kos- 
modromo pakraštį. Net nudiegė prisiminus laukiantį žygį, Pirk- 
są ir kitus du vyrus, įkalintus šitokiuose pat gigantuose, įstrigu- 
sius didžiajame Titano duburyje, veikiausiai pražuvusius. No- 
rėdamas dar labiau įsimiklinti, o gal ir atsisveikinti - pats dorai 
nežinojo - vis siaurėjančiais ratais pažirgliojo aplink savo laivą 
ir šnektelėjo su Gose. Viršininkas jau stovėjo už bokšto langų, 
šalia Londono. Engusas juos matė ir girdėjo, sužinojo, kad jo- 
kių naujienų apie dingusiuosius nėra. Atsisveikindamas aukštai 
iškėlė metalinę dešinę. Kam nors kitam tai galėjo pasirodyti 
patetiška ar netgi komiška. Navigatoriui tas mostas atstojo bet 
kokius žodžius. Jis lėtai apsigręžė, į vienintelį monitorių, įtaisytą 
palubėje, išsikėlė vietovės, per kurią teks eiti, hologramą, įjungė 
kompasą azimutui nustatyti, kelio į Gralį projekciją ir nuplum- 
pino dvylikametriniais žingsniais. 

Saulei artimesnėms planetoms būdingi dvejopi kraštovaiz- 
džiai: tikslingi arba dyki. Pavyzdžiui, bet koks Žemės, gyvybės 

planetos, kraštovaizdis yra tikslingas: jame neišvysi nieko be- 
prasmiško. Žinoma, ne visada buvo šitaip. Prireikė milijardų 
metų gamtos triūso, užtat dabar gėlės yra spalvingos - kad pri- 
viliotų vabzdžius, o debesys reikalingi tam, kad ganyklas ir miš- 
kus pagirdytų lietumi. Bet kokia forma čia naudinga kokiai nors 
kitai formai, o nenaudingosios, tarkime, Antarktidos ledynai ar 
kalnų grandinės, yra tarsi tuščios zonos, taisyklės išimtys, ab- 
surdiškos, nors gal ir įstabaus grožio nereikiamybės, bet ir tat 
dar nežinia ar tikrai, mat žmogus sutrikdė klimatinę biosferos 
pusiausvyrą, neva be tikslo suderintą per evoliucijos kančias - 
užsimojo pakreipti upių vagas, kad įkvėptų gyvybės bevaisėms 
dykumoms, pašildyti ašigalius, kitaip tariant, ryžosi nuniokoti 
vienas sritis vardan kitų patobulinimo. Ne tam, kad tamsoje 
povandeniniai gyviai galėtų prireikus pasinaudoti šviečiančiais 
organais ar saugiai pasislėpti nuo užpuolikų, egzistuoja vande- 
nynų gelmės - priešingai: gelmių tamsa pati sukūrė tokias atspa- 
rios slėgiui, plaukiojančios, švytinčios gyvybės formas. Plane- 
tose, kuriose klesti gyvybė, gamtos, nesuvaržytos prisitaikymo 
būtinybės, jos pačios kūrinių nenukamuotos mūšiuose dėl bū- 
vio, kūrybinė galia kukliai reiškiasi tik požemiuose - urvuose ir 
grotose, - kur ji susitelkusi, be galo kantriai, iš stingstančių 
druskos tirpalo lašų milijardus metų augina fantasmagoriškus 
stalaktitų 1r stalagmitų miškus, bet tai tėra grandiozinio masto 
gamtos darbų atšakėlė, ir ta pati - prislėgta uolų skliautais, to- 
dėl ir jos užmojai menki. Štai kodėl atrodo, kad tai - ne įprasti 
gamtos kūriniai, o veikiau išimtys, nepavykusios, luošos keiste- 
nybės, užgimusios priešingai chaoso dėsniams. 

O perdžiūvusių pasaulių, tokių kaip Marsas ar Merkurijus, 
kiaurai košiamų aštraus Saulės vėjo, to trūksmingo, bet nepa- 
liaujamo motinos-žvaigždės alsavimo, paviršiai yra negyvos, 
kraterių išvarpytos dykynės, kur ugninė daga pagraužia bet ko- 
kias vos užsimezgusias formas. Tik ten, kur viešpatauja mirtis, 
amžina ir bežadė, kur neveikia natūraliosios atrankos rėčiai 
anei girnos, kur negalioja išgyvenimo dėsniai, tik ten, toli už 
žmogiškosios vaizduotės ribų, atsiveria įstabūs nieko nemėg- 

džiojančios ir niekam nepavaldžios materijos horizontai. Kaip 
tik todėl pasakiški Titano kraštovaizdžiai taip apstulbino jo pir- 
meivius. Visais laikais žmonės tvarką tapatino su gyvybe, o ne- 
tvarką - su nykiu myriu. Prireikė įžengti į išorines planetas, į Ti- 
taną, didžiausią iš jų palydovų, kad suvoktum, kokios klaidin- 
gos yra šios neginčijamos nuostatos. Titano keistenybės, ne- 
svarbu - saugios ar pavojingos, žvelgiant iš toli ir iš aukštai, at- 
rodo kaip netvarkingos griuvenos, ir tiek. Bet jo paviršiuje at- 
siveria visai kitoks reginys. Šiurpus speigas šitoje erdvėje, kur 
Saulė dar šviečia, bet jau nešildo, medžiagos kūrybingumui ta- 
po ne kliūtimi, o stimulu. Tiesa, šaltis kūrybos procesą sulėtino, 
bet kartu gyvybės ir Saulės nepaliestai gamtai užtikrino būtiną 
amžinybės sąlygą: davė tiek laiko, kad šis - milijonas šimtme- 
čių šen ar ten - nebeteko reikšmės. 

Gamtos kūrybinė medžiaga čia yra iš esmės ta pati kaip ir 
Žemėje - cheminiai elementai. Tačiau pastarojoje jie pakliuvo, 
jei galima taip sakyti, biologinės evoliucijos nelaisvėn ir žmogų 
amžiais stebino sudėtingiausiomis struktūromis, kurios jungėsi į 
organizmus, 0 šie savo ruožtu sudarė gyvybės rūšių hierarchi- 
ją. Užtat visados manyta, kad sudėtinga gali būti tik gyvoji me- 
džiaga tir kad iš neorganinio chaoso nieko, išskyrus nevalingus 
ugnikalnių spazmus bei Žiaugčiojimą lava ir sieringais pelenais, 
tikėtis neverta. 

Kadaise Rembdeno kraterio šiaurrytiniame pakraštyje at- 
sivėrė skylė. Vėliau ją užkimšo suledėjusios dujos. Praslinko 
milijonai metų, ir ledynas atsitraukė, išvagotoje vietovėje pali- 
kęs mineralinių nuosėdų klodus - tai buvo džiaugsmo ir rūpes- 
čio kristalografams bei kitiems nemažiau nustebintiems moks- 
lininkams! Pažiūrėti išties buvo į ką. Priešais pilotą, dabar jau 
plačiažingsnio operatorių, tolumoje driekėsi kalnų šlaitų įrėmin- 
ta lyguma, verste... užversta - kuo? Sakytum virš jos būtų at- 
sivėrusios kažkokių nežemiškų muziejų ar lapidariumų saugyk- 
los ir pažėrusios pabėrusios dūlančių baidyklių kaulų, nuolaužų, 
liekanų - arba vienas už kitą šiurpesnių, nenusisekusių, tarsi 
bepročio kurtų jų maketų. O gal tai buvo aptrupėję fragmentai 

būtybių, kurios tik atsitiktinai niekada taip ir neįgijo gyvybės. 
Engusas regėjo milžiniškus šonkaulius, išpampusius, krauju šla- 
kuotus kiaušinius apkėtusius griaučius, surakintus žandikaulius 
kristalų iltimis, nugarkaulių slankstelius didumo sulig lėkšte - ta- 
rytum čia būtų suirę kažin kokie prieštvaniniai ropliai ar vora- 
gyviai. Iš "galiūgo" aukštumų visa ši išsigimusi grožybė buvo 
matyti kaip ant delno. Kosmodromo apylinkes rembdeniečiai 
vadino kapinėmis. Kraštovaizdis iš tiesų priminė šimtmečius 
trukusių kautynių lauką, trūnijančių neįtikėtino dydžio griaučių 
amžinojo poilsio vietą. Navigatorius matė nusvidintus sąnarius, 
kyšančius iš kalno didumo maitos su rudomis kadai sukrešėju- 
sio kraujo dėmėmis - ten, kur trūkinėjo sausgyslės; regėjo skly- 
pus odos su banguojančiu, vėjo švelniai šukuojamu, visomis 
vaivorykštės spalvomis žaižaruojančiu šeriu. Tolumoje rūke 
dūlavo tarpusavyje susipynę, ką ten susipynę - kits į kitą mir- 
tinai įsiėdę daugiaaukščiai nariuotakojai. Pūpsojo briaunoti, it 
veidrodis spindintys luitai su atsikišusiomis taip pat tviskančio- 
mis atšakomis, o aplink juos mėtėsi blauzdikauliai ir murzinai 
balzgani kiaušai. Engusas žinojo, kad tokius vaizdinius ir niūrias 
jų prasmes kuria jo paties smegenys, apstulbintos reginio sve- 
timumo. Gerai pasirausęs atmintyje būtų prisiminęs, kad per 
milijardus metų cheminiai procesai sukūrė tokius junginius, ku- 
rie gali apsimesti ir kruvinu kaulu, nors tėra hematitų dėmės, ir 
švelnutėle žaižaruojančia vilna, nors yra tik kuklūs Žemės as- 
bestai. Tačiau tokia šalta analizė buvo bejėgė prieš regimąjį 
įspūdį. Kaip tik todėl, kad čia niekas niekada neegzistavo kie- 
no nors kito naudai, todėl, kad neveikė čia toji evoliucijos gil- 
jJotina, kiekvienai atvašai, kiekvienam jaunikliui nukertanti tai, 
kas nepatobulina rūšies, gamta, netramdoma nei jos pačios su- 
kurtos gyvybės, nei jos pačios sukurtos mirties, galutinai išsilais- 
vino, suvešėjo būdingi jai apstumas, beribiai užmojai, tuščia 
prabanga, amžinosios betikslės, beprasmės kūrybos galia - ši 
Žmogaus pamažu suvokiama tiesa buvo nepalyginti Žiauresnė 
už klaidingą kosminio panoptikumo įspūdį, už iliuziją, esą čia, 
po rudo dangaus skliautu, žūtbūtinai grūmėsi nežinomi padarai. 

Reikėjo sulaužyti įgimtą vienakrypčio mąstymo stereotipą, kad 
perprastum: šie pavidalai šonkaulius, kaukoles, iltis priminė ne 
todėl, kad būtų kada buvę gyvybės dalimi - mat niekada ir ne- 
buvo, - o tik todėl, kad Žemės stuburinių griaučiams ar kailiui, 
chitininei nariuotakojų dangai ar moliuskų kiautams būdingus 
architektoniką, simetriją, grakštumą gamta geba sukurti ir ten, 
kur nei gyvybės, nei šiai deramo tikslingumo niekada nebuvo ir 
nebus. 

Nugrimzdęs į filosofinį transą jaunasis navigatorius net 
krūptelėjo ūmai prisiminęs, kaip čia atsidūrė, kur kybo ir kokia 
užduotis jo laukia. Ekipažas vairuotojo judesį tučtuojau klusniai 
atkartojo tūkstanteriopa jėga, milžinišku metaliniu kūnu perbė- 
go drebulys. Atsikvošėjęs ir net susigėdęs Engusas nužingsnia- 
vo toliau. Iš pradžių buvo nejauku it gariniai kūjai dundenan- 
čias kojas statyti ant pseudogriaučių, bet veikiai jis įsitikino, 
kad laviruoti ir beprasmiška, ir pernelyg sudėtinga. Tad sudve- 
jodavo tik atsidūręs priešais itin aukštą barkšančią stirtą ir 
apeidavo šią nebent tuomet, kai griauti sąraizgą ir brautis po 
tiesumui būdavo per sunku net jo milžinui. Žiūrint iš arčiau, 
įspūdis, esą mindai kaulus, triuškini kaukolių taures ir atsikno- 
jusius pleištakaulius, sparnų karkasus ar ragus, greitai blėso. 
Vis dėlto sykiais navigatoriui rodydavosi, kad trempia liekanas 
kažkokių organinių mechanizmų, hibridinių darinių - pusgyvūnių, 
išvestų sukryžminus gyvybę su negyvybe - prasmę su bepras- 
mybe, - o kai kada jis įsivaizduodavo iridžio batais mindžiojąs 
stebuklingai išplitusias ir taurias, ir nelabai grynas brangenybes, 
dėl tarpusavio cheminio poveikio sklypais apsitraukusias pati- 
na, apniktas metamorfizmo. Nuolat žiūrėdamas, kur ir kokiu 
kampu stato kojas-bokštus, Engusas šitaip rioglino jau gerą 
valandą - čia norom nenorom teko sulėtinti tempą - 1r mažne 
prajukdamas vis pagalvodavo apie Žemės dailininkus: kaip 
vargingai tie bėduliai braunasi iš žmogiško įpročio būtinai viską 
įprasminti gniaužtų, kaip blaškosi savo vaizduotės narve, kaip 
iš paskutiniųjų sunkia smegenis ir vis tiek neišvengia banalybių. 
Per kančią jų pagimdyti kūriniai originalumu nė iš tolo nepri- 

lygsta gal akro plote įkurdintiems čionykščiams. Vis dėlto nėra 
tokių dirgiklių, prie kurių žmogus nesugebėtų greitai įprasti, tad 
ir Engusas per tas įstabias kapines veikiai jau Žingsniavo chal- 
kocitus, špinelius, ametistus, plagioklazus, o tiksliau, tolimus, 
nežemiškus jų giminaičius trypdamas tarsi paprasčiausio smil- 
tainio grumstus, akimirksniu naikindamas nepakartojamas for- 
mas, gludintas milijonus metų; trynė jas į stiklingas dulkes ne 
todėl, kad būtų taip norėjęs, o tik iš reikalo, ir protarpiais, kai 
pastebėdavo kokį dar gražesnį už kitus amžinojo darbo vaisių, 
jam suspausdavo širdį, bet toji apstybė buvo tokia neaprėpia- 
ma, įspūdingi pavidalai taip stelbė vienas kitą, kad galiausiai jį 
užvaldė vienopas jausmas. 

Engusas - ir ne tik jam taip buvo! - jautėsi atsidūręs sapno, 
regimybės, svaiginančio, žilpinančio grožio karalijoje. Mintis 
susiformavo nejučia, ir jis pavadino šią vietovę zona, kurioje 
gamta sapnuoja ir įstabias savo baimes, nežabotus košmarus 
čia pat, kažkaip apsieidama be psichikos procesų, įkūnija ma- 
terialiais pavidalais. Visai kaip sapne reginiai jam atrodė ir vi- 
siškai svetimi, ir kartu absoliučiai savi, jie kažką vis priminda- 
vo, bet prisiminimai kaskart per akimirką išblėsdavo; iš pažiū- 
ros tuščiame absurde vis dėlto slypėjo kažkokia subtili, klaidi- 
nanti užuomina - tarsi kažkas čia per amžius negalėtų užbaigti 
kadaise skrupulingai pradėto darbo, įgyvendinti sumanymo, 
pasiryžti baigmei, tikriau tariant, lemčiai. 

Štai šitaip jis mąstė, stulbinamas ne tik aplinkos, bet ir savo 
paties minčių, mat niekad nebuvo linkęs filosofuoti. Patekėju- 
si Saulė kybojo už nugaros, tad kampuotas, toli nusidriekęs 
šešėlis slydo priešakyje, ir buvo jaudinamai keista matyti ne tik 
mechaninę, bet ir žmogišką jo prigimtį - begalvis, siūbuojantis 
it laivas ant vandens robotas judėjo labai savotiškai, atrodė, 
kad eiseną jis prikišamai demonstruoja. Tiesa, šešėlį Engusas 
jau buvo pastebėjęs ir anksčiau, bet per dvi žygio valandas vei- 
kiausiai pabudo ar išlavėjo jo vaizduotė. Kadangi išėjęs iš kos- 
modromo pasuko gerokai į vakarus, ryšys su rembdeniečiais 
nutrūko, bet dėl to jis nėmaž neapgailestavo. Zona, kurioje ne- 

veikė ryšys, turėjo baigtis sulig trisdešimtąja mylia - jau greitai, 
- tad džiaugėsi galįs pabūti vienui vienas, be to, nereikėjo atsa- 
kinėti į standartinius klausimus. 

Horizonte sudūlavo juozgani siluetai - išsyk jis nė nesusi- 
gaudė: debesų ar kalnų. Kad ir ko prisižiūrėjęs, žingsniuodamas 
į Gralį Engusas Parvis nė karto nesusitapatino su Parsifaliu - 
atsisakyti savo tapatybės, ir dar persikūnyti į mito personažą, 
žmogui būtų ne lengviau nei išsinerti iš odos, - o ir aplinka jo 
nebedomino, juolab kad butaforinės mirties teritorija, mineralų 
theatrum anatomicum, atrodė vis skurdžiau. Pro apgaulingai 
kibirkščiuojančias keistybes, sakytum tyčia išdėstytas jam pa- 
sižiūrėti, Engusas jau Žirgliojo abejingai. Galvoti apie tą, dėl ku- 
rio ryžosi šiam žygiui, jis uždraudė sau tą pat akimirką, kai ap- 
sisprendė. Buvo visai nesunku. Astronautai būdavo įgudę daug 
laiko praleisti vienatvėje. "Galiūgas" plumpino svyrinėdamas į 
šonus, bet operatorius prie tokio siūbavimo spėjo įprasti. 
Greitmatis rodė beveik trisdešimties mylių per valandą spartą. 
Šmėkliškus mirties šokyje sustingusius roplius ir šliužus pakeitė 
lėkštai klostėtos uolos, apneštos smulkesniu ir lengvesniu už 
smėlį vulkaniniu tufu. Engusas galėjo pavaryti milžiną visu grei- 
čiu, tačiau žinojo, kad tokio krūvio ilgai neištvers, o iki dubu- 
rio reikėjo dar daugelį valandų žingsniuoti kur kas sudėtingesne 
vietove. Bukadantis kontūras horizonte debesų jau nebeprimi- 
nė. Ten link ir pėdino, vedamas krapailiško šešėlio: didžiulės 
masės plačiažingsnio kojos buvo trigubai trumpesnės už korpu- 
są; prireikus paspartinti žingsnį, galūnes reikėdavo pakaitomis 
mėtyti pirmyn drauge su klubais - tatai buvo įmanoma todėl, 
kad šiuos atstojo didžiulis apskritas besisukiojantis įtvaras. Ta- 
čiau tuomet milžinas siūbuodavo ne tik į šalis, bet ir pirmyn at- 
gal, taigi aplinką operatorius regėdavo it girtas. Bėgti tokios 
sunkios mašinos buvo nepritaikytos. Titane nušokti iš poros 
metrų aukščio jos irgi negalėjo. Mažesniuose dangaus kūnuose 
ir Žemės Mėnulyje judėti būtų kur kas paprasčiau. Vis dėlto 
inžinieriai nė nesistengė galiūnų sukurti itin greitų, juk šie buvo 
skirti ne susisiekimui, o sunkiems darbams; tiesiog gebėdami 

dar ir vaikščioti darbštieji milžinai tapo šiek tiek savarankiš- 
kesni. 

Jau kokią valandą Engusas vis pamanydavo tuojau įstrig- 
siąs tarp uolų ir tuojau pat eilinį kartą pagirdavo tiesiog tobulai 
veikiantį azimuto kompasą, mat kai tik priartėdavo prie dar 
vienos akmens luitų sangrūdos, tokios nestabilios, kad atrody- 
davo, gana kvėptelėti, ir sudundės griūtis, kassyk paskutinę 
akimirką jam pavykdavo surasti taką, tad neprireikdavo nei la- 
viruoti, nei iš aklikelio grįžti atgal. Tiesa, veikiai patyrė, kad Ti- 
tane valdyti mašiną patogiausia žvairam - teko tuo pat metu ir 
iš aukštybių atidžiai žvalgyti vietovę, ir stebėti šviečiančią 
krypties rodyklę, kuri tarsi kompaso strėliukė virpčiojo pusiau 
skaidraus plano fone. Engusas sėkmingai naudojosi ir akimis, ir 
prietaisu. Sunkiai plušančių variklių gausmo - šis drebino visą 
korpusą - tarsi atskirtas nuo Titano pasaulio, pro neatspindintį 
kabinos stiklą gerai jį matė. Kad ir kur pažvelgęs - o tokia pro- 
ga naudodavosi, vos pasitaikius lygesnei vietovei, - virš rūko 
Jūrų regėjo kalnus, pridaigstytus kadų kadai užmigusių ugnikal- 
nių. Dunksėdamas nelygiu ledu, pastebėdavo gelmėje tamsuo- 
jančias vulkanines bombas ir mįslingus pavidalus - lyg ir jūrų 
žvaigždžių ar galvakojų, sustingusių it vabzdžiai gintare. 

Vėliau reljefas pasikeitė: bauginti vis tiek baugino, bet jau 
kitaip. Veikiausiai šį dangaus kūną kurį laiką draskė kažkokie 
sprogimai, išsiveržimai; į aukštybes aklai išspjautos lavos ir ba- 
zalto masės išsyk kietėjo, stojo neįtikimų, tiesiog neįmanomų 
formų sienos. Engusas įžengė į tuos gūdžius vulkaninius tarpek- 
lius. Jo, kilusio iš gerokai idiliškesnės planetos, kalboje net ne- 
buvo žodžių nusakyti tokiam dinamiškam sąstingiui negyvų 
seisminių darinių, kurių apimtį lėmė ne didesnė nei Marso trau- 
ka. Žmogui, pasimetusiam šiame labirinte, žingsniuojantis jo 
milžinas jau nebeatrodė toks didelis. Priešingai, vis labiau ma- 
žėjo. Kadaise į dangų išmestus kilometrinius ugnies fontanus 
sugriebė kosminis šaltis, krisdami jie aušo ir virto gigantiškais 
varvekliais - pasibaisėtino dydžio kolonomis. Jų fone "galiūgas" 
buvo tik mažytis vabzdelis, keliaujantis palei tikrųjų šios plane- 

tos milžinų atsainiai suręstą, o vėliau apleistą statinį. Skruzdė, iš 
plyšio grindyse stebinti nuo stalviršio briaunos nuvarvėjusį ir sta- 
laktitais sustingusį sirupą. Tik dydžių santykis buvo daug įspū- 
dingesnis. Toji gūduma, ta chaoso darna, žmogui visiškai sve- 
tima, mat neprimenanti jokių Žemės kalnų, ir buvo pati šiurpaus 
grožio esmė, grožio, vemte išvemto iš kaitrių planetos gelmių ir 
po kitokia saule sušaldyto į akmenį. Saulė čia iš tiesų buvo ki- 
tokia - ne ugninis diskas kaip Mėnulyje ar Žemėje, o šaltai 
spindinti vinies galvutė rudame skliaute, ne kažin kiek šviečianti 
ir visai nešildanti. Išorėje - stebėtinai švelnią tais metais vasarą 
- spaudė devyniasdešimties laipsnių speigas. Danguje virš tar- 
peklio pastebėjęs gaisą - šis vis plėtėsi ir jau rėpė ketvirtį 
skliauto - Engusas neišsyk sumojo, kad iš tikrųjų tai visai ne 
pašvaistė ir ne solektoriaus spindulys, o prigimtinis Titano val- 
dovas, geltonas it medus žieduotasis Saturnas. 

Staigus kabinos posvyris, ūmus variklių spygtelėjimas ir gi- 
roskopai, sureagavę greičiau nei jis pats, Engusui priminė, kad 
astronominiams ar filosofiniams apmąstymams dabar ne metas. 
Susigėdęs jis net nudelbė akis. Ir tik dabar sumojo, kaip juo- 
kingai atrodo. Kabodamas pakinktuose, lyg bamblys vaikšty- 
nėje, makalavo kojomis, tačiau jautė kiekvieną trenksmingą 
žingsnį. Tarpeklio dugnas kilo įkalnėn. Nors Engusas ėjo jau 
mažesniais žingsniais, turbinos įtemptai kaukė. Jis atsidūrė juo- 
dame šešėlyje ir, dar net nespėjęs įjungti žibintų, vos išsilenkė 
atsikišusios, didesnės už "galiūgą" uolos. Įsibėgėjusio milžino 
masė, paklusdama pirmajam Niutono dėsniui, judėjo tiesiog 
pirmyn, todėl, kai prireikė staigiai pakeisti kryptį, varikliams te- 
ko padirbėti visu įmanomu krūviu. Indikatoriai, iki šiol ramiai 
žibėję žaliai, sutvisko purpuru. Turbinos gailiai sustūgo. Perspė- 
damas - tuojau perdegs saugiklis - sumirksėjo pagrindinio gi- 
roskopo ekranėlis, rodantis sukimosi greitį, "galiūgas" pasviro 
lyg griūdamas, ir operatorių išpylė šaltas prakaitas - jau pama- 
nė neįtikėtinai kvailai pragaišinsiąs svetimą mašiną. Vis dėlto 
uolą užkliudė tik kairiuoju antalkūniu, nuaidėjo šaižus džeržge- 
sys - lyg laivui įsirėžus į seklumą, - pliūptelėjo su dulkėmis su- 

mišę dūmai, pažiro išskeltos žiežirbos, ir plačiažingsnis sukrūp- 
čiojęs atgavo lygsvarą. 

Navigatorius nusipurtė. Liko tik džiaugtis, kad ryšys nutrū- 
kęs, mat kitaip automatinis siųstuvas jo nuotykį būtų parodęs 
Gosei monitoriuje. Išniręs iš šešėlio Engusas dar atidžiau įsi- 
spogino po kojomis. Jį vis dar smaugė gėda. Juk problemos 
būta paprastos ir senos kaip pasaulis. Nė vienam traukinio ma- 
šinistui nereikėtų aiškinti, kad pradėti važiuoti garvežiu be sąsta- 
to ir pradėti važiuoti su sąstatu - toli gražu ne tas pat. Todėl su- 
sikaupęs nužygiavo it rikiuotėje, o kolosas vėl elgėsi stebėtinai 
klusniai. Pro kabinos stiklą navigatorius matė, kaip jo rankos 
judesėlis susyk tampa žnypliškos letenos mostu, kaip meta at- 
švaitą keliamos milžiniškos kojos antkelis, kai tik žengia jis. 

Nuo kosmodromo jau buvo nutolęs penkiasdešimt aštuo- 
nias mylias. Aną vakarą patyrinėjęs vietovės planą, palydovi- 
nes nuotraukas bei 1: 800 mastelio dioramą, sužinojo, kad Gra- 
lio kelią sudaro trys dalys. Pirmoji - vadinamosios kapinės ir 
vulkaninis tarpeklis, iš kurio jis ką tik išėjo. Antrąją Engusas 
jau matė priešakyje. Tai buvo spraga, termobranduoliniais už- 
taisais išsprogdinta didžiausiame Orlandijos ugnikalnio lavos 
masyve, mat kitaip stačių jo šlaitų niekas nebūtų įveikęs. 
Sprogmenys įsigraužė į šią seisminę užtvarą ir perrėžė ją pusiau 
tarsi įkaitintas peilis - gabalą sviesto. Kabinos titanogramoje 
perėja buvo apžymėta šauktukais, primenančiais, kad iš trans- 
porto priemonės joje nevalia išlipti jokiomis aplinkybėmis. 

Liekaninė spinduliuotė po sprogdinimų plačiažingsnio šar- 
vo nesaugomam žmogui buvo vis dar pavojinga. Nuo tarpek- 
lio angos iki perėjos žiočių kokią mylią reikėjo žingsniuoti juo- 
da, sakytum suodina, lyguma. Čia Engusas vėl išgirdo Gosės 
balsą. Apie susidūrimą su uola jis nutylėjo, o kosmodromo vir- 
šininkas pasakė, kad už Didžiosios Keteros jau bus įveikęs pu- 
sę kelio ir galės užmegzti ryšį su Graliu. Ten, už perėjos, ir tu- 
rėjo prasidėti trečioji, paskutinė, kelio per lomą dalis. 

"Galiūgas" kinkavo lyguma, aukščiau kelių klimpdamas į 
juodas, kamuoliais kylančias dulkes. Guviai artėjo prie mažne 

stačių pereigos sienų. Žengė nuo šiurpaus sprogimų karščio su- 
stiklėjusių nuodaužų grumstais. Kietos tarytum deimantai plei- 
šenos, trupinamos iridinių "galiūgo" pėdų, pokšėjo, lyg kas 
šaudytų. Bet pačios perėjos dugnas buvo lygus kaip stalviršis. 
Pagaliau žingsnių aidas sugrumėjo tarp aprūkusių šlaitų. Tai bu- 
vo paties Enguso Žingsniai - mašina jau spėjo tapti jo kūnu, tik 
neapsakomai išdidintu. Jis pasinėrė į tamsą, tokią juodą, kad 
teko jungti žibintus. Gyvsidabriška jų šviesa raižė uolinėje ger- 
klėje susitelkusius šešėlius, varžėsi su Žiotyse - artėdamos šios 
platėjo - šviesuojančiu šaltu, nejaukiai rusvu dangumi. Į galą 
perėja visiškai susiaurėjo, nenorėjo milžino išleisti, gviešėsi su- 
trėkšti prirūkusioje it kaminas stemplėje, bet taip tik atrodė: iš 
abiejų pusių dar buvo likę po kelis metrus erdvės. Tačiau 
žingsnį vis tiek teko sulėtinti, mat kuo greičiau "Poluksas" ėjo, 
tuo labiau svyravo į šonus. Ši problema buvo neįveikiama. An- 
tišką krypavimą lėmė masės dinamikos dėsniai, o konstrukto- 
riams taip ir nepavyko tiksliai apskaičiuoti inercijos momento. 
Paskutiniuosius tris šimtus metrų Engusui vėl teko kopti aukš- 
tyn; kabodamas jis vis svėrėsi į priekį - norėjo gerai matyti, kur 
stato kojų bokštus. Visą dėmesį sutelkęs po kojomis, atsikvo- 
šėjo tik tada, kai kabiną nutvieskė šviesa. O kai pakėlė galvą, 
išvydo visiškai kitokį, pasakišką kraštovaizdį. 

Iš baltai rudo vilnonių debesų vandenyno kyšojo juoda, 
grakšti Didžioji Ketera - vienui viena iki pat horizonto. Engu- 
sas išsyk sumojo, kodėl kai kas ją vadina Dievo Pirštu. Sulė- 
tino Žingsnį, paskui visai sustojo tame neregėtame grožyje ir pa- 
mėgino - tylutėliai dainuojant turbinoms - pasigauti Gralio ban- 
gą. Nieko neišgirdo, tad pabandė susisiekti su Gose, bet neat- 
siliepė ir šis. Čia ryšys dar neveikė. O tada nutiko keistas da- 
lykas. Pirmiau kalbėdamas su kosmodromu jis jautėsi nesma- 
giai, netgi irzo, veikiausiai dėl to, kad Gosė, balsu, ne žodžiais, 
išsidavė nerimaująs, lyg ir nepasitikįs Enguso sugebėjimais, o 
tokios globėjiškos intonacijos navigatorius nepakęsdavo. Ir štai 
dabar bekraštėje plynėje, kur negalėjo pradžiuginti nei žmogiš- 
kas balsas, nei automatiniai Gralio radijo švyturio impulsai, li- 

kęs iš tikrųjų vienas, Engusas, užuot apsidžiaugęs laisve, pasi- 
juto labai nejaukiai - kaip žmogus, atsidūręs stebuklinguose rū- 
muose ir visai nenorėjęs iš jų išeiti, tačiau išvydęs, kaip užsi- 
trenkia vartai, dar ką tik buvę atviri. Išbarė save už tai, kad 
praskydo, mažne nusigando, ir gana žulsniu, sklypais apledėju- 
siu šlaitu ėmė leistis prie debesų jūros, prie dangų remiančios 
Didžiosios Keteros, sukumpusios it kviečiantis pirštas. 

Kartą kitą milžiniško pado plokštė su dusliu gurgždesiu 
slystelėjo, žemyn nudundėjo iš ledo nelaisvės išplėšti rieduliai, 
tačiau rimtas pavojus išgriūti negrėsė. Vis dėlto kojas teko sta- 
tyti taip, kad kulnų šerpetos gerai įsikirstų į ledplutę, todėl lipo 
lėčiau. Atkakliai trependamas - ledokšniai glėbiais Žiro į ant- 
blauzdžius ir antkelius - leidosi atšlaite tarp dviejų sprogymių ir 
vis žvalgėsi paslėniui, kur miglų properšose jau pasimatydavo 
dugnas, o kuo žemiau rabždinosi, tuo aukštesnis virš pieno bal- 
tumo debesų stirksojo juodas Didžiosios Keteros pirštas. Ga- 
liausiai Engusas nusileido iki pūkinio jų sluoksnio, lėtai plaukian- 
čio sakytum nematomu vandeniu; debesys apgobė "galiūgo" 
šlaunis, klubus, vienas apglobė kabiną, bet tuojau pat išnyko 
lyg nupūstas. Kelias akimirkas Juodasis Pirštas dar šmėkšojo 
virš baltų pūkų, o paskui dingo - šitaip panėrusiam narui iš akių 
dingsta uolos strampas, kyšojęs virš putoto, leduoto arktinio 
vandenyno paviršiaus. Engusas sustojo ir įsiklausė: jam pasigir- 
do silpnas, trūksmingas pypsėjimas. Ėmė sukioti savąjį milžiną 
tai kairėn, tai dešinėn, norėjo tą apgaulingą garselį išgirsti abiem 
ausimis vienodai. Tai buvo ne paties Gralio, o kelrodžio, Ke- 
teros radijo švyturio, signalas. Eiti reikėjo tiesiai į jį, o išklydus 
iš kelio, garsas operatorių turėjo perspėti dvejopai: jei šis per- 
nelyg nukryptų į dešinę, tai yra į pražūtingąją lomą, dešinėje 
ausyje išgirstų cypimą; jeigu, priešingai, pasuktų aklinos sienos 
link, apie klaidą praneštų žemesnio tono signalas. Žingsniamatis 
rodė šimtąją mylią. Didžiąją, techniškai sudėtingiausią kelio dalį 
Engusas jau įveikė. Priešakyje jo laukė miglų apsiausta trum- 
pesnė, tačiau klastingesnė atkarpa. Monolitinė debesų danga 
tamsavo aukštai, matomumas buvo neblogas - keli šimtai met- 

rų; pasak aneroido, čia ir driekėsi duburio lovys, tiksliau, pa- 
kankamai kietas jo kraštas. Navigatorius žingsniavo kliauda- 
masis klausa ir regėjimu - buvo pakankamai šviesu, mat blyk- 
šojo sniegas, žinoma, susidaręs iš užšalusio anglies dioksido ir 
kitokių sukietėjusių dujų anhidridų. Iš baltumos kur ne kur ky- 
šėjo rieduliai - pėdsakas ledyno, kuris kadaise iš šiaurės atsi- 
bruko į vulkaninio masyvo plyšį, juduliuodamas savo milžiniš- 
ku kūnu jį pagilino, išdraskė, sutrupintas uolas sukaustė, o pas- 
kui traukdamasis ar tirpdamas - iš Titano gelmių trykštančios 
magmos pakaitintas - paliko chaotišką moreną. Kraštovaizdis 
čia buvo tarsi apsivertęs: baltą, žiemišką dieną iš viršaus den- 
gė nakties juodumo debesų kepurė. Engusas net nemetė šešė- 
lio. Žingavo jis tvirtai, minkydamas sniegą kristalais apkibusiais 
batais, vis užmesdavo akį į panoraminius užpakalinio vaizdo 
veidrodėlius - šitaip pagal savo paties pėdsakus, kurie būtų 
pritikę ir tiranozaurui, stambiausiam dvikojui mezozojaus plėš- 
rūnui, pasitikrindavo, ar tiesia linija eina. Tik jau kuris laikas te- 
ko vyti šalin keistenybę, kurios iš tikrųjų negalėjo būti: kuo to- 
liau, tuo įkyriau navigatorius jautėsi kabinoje esąs ne vienas, už 
nugaros jam vaidenosi kitas žmogus - Engusas net girdėjo tą 
kitą kvėpuojant. Galų gale iliuzija - navigatorius neabejojo, jog 
tai ir yra tik iliuzija, veikiausiai kilusi dėl to, kad monotoniški 
ryšio signalai atbukino, nuvargino klausos aparatą - taip įgriso, 
kad jis ėmė ir sulaikė kvapą. Anas garsiai, pratisai atsiduso. 
Vadinasi, ne iliuzija. Apstulbęs Engusas kluptelėjo, milžinas iš- 
syk susverdėjo. Tuojau sublykčiojo indikatoriai, užspiegė tur- 
binos; operatorius skubiai sutramdė mašiną ir ėmė žingsniuoti 
vis lėčiau, kol galiausiai sustojo. 

Antrasis liovėsi kvėpavęs. Vadinasi, garsas sklido iš variklių 
skyriaus šulinio? Jis nužvelgė beribius sniego patalus ir baltu- 
moje virš horizonto, gal pusnyse, o gal ir debesyse, išvydo tušu 
įbrėžtą juodą brūkšnelį it šauktukas. Ir nors nė nenutuokė, kaip 
žiemiškame kraštovaizdyje, ir dar per mylią, turėtų atrodyti pla- 
čiažingsnis, net nesuabejojo, kad ten būsiąs Pirksas. Tuojau 
pat leidosi jo link, nėmaž nepaisydamas besidvejinančio per- 

spėjamojo signalo. Dar ir žingsnį paspartino. Ties pat baltu py- 
limu judanti tamsioji Žymė jau virto figūrėle. Ji visaip kraipėsi, 
mat ir pati drožė greitai. Po keliolikos minučių pasimatė, kokio 
iš tikrųjų dydžio gali būti. Juos skyrė gal kiek daugiau nei pus- 
mylė. Kodėl Engusas nepasinaudojo siųstuvu, nepamėgino už- 
megzti ryšio? Nė pats nežinojo. Veikiausiai nedrįso. Akis įtem- 
pęs taip, kad net perštėjo, jau įžiūrėjo milžino širdyje už stiklo 
pakibusį mažytį žŽmogiuką, mataruojantį kojomis tarsi voras sa- 
vo tinkle. Taip ir Žygiavo vienas paskui kitą, ilgų dulkių uode- 
gų lydimi, tarsi laivai, paliekantys putotą farvaterio vagą. Engu- 
sas vijosi, kartu stebėdamas, kas dedasi toliau priekyje, mat 
kai kas ten iš tiesų dėjosi: siautė balta pūga, o prošvaistės jos 
sūkuriuose spindėjo dar balčiau. Tai buvo šaltųjų geizerių zona. 
Jis pašaukė bėglį, sykį, antrą, trečią, o kadangi anas, užuot at- 
siliepęs, tik paspartino žingsnį, lyg norėdamas nuo gelbėtojo 
pabėgti, pastarasis, vis smarkiau krypuodamas liemeniu, vis 
plačiau mosuodamas didžiulėmis rankomis, irgi nukepėstavo 
prie pražūties slenksčio. Greitmačio rodykliukė virpčiojo ties 
raudonąja žyma - 48 mylios per valandą. Navigatorius dar 
kartą sušuko iš jaudulio pakimusiu balsu, tik staiga šis ėmė ir 
užlūžo, mat juodasis pavidalas kažkaip išbrinko, ištįso, kontū- 
ras praskydo, ir dabar jau Engusas jokio žmogaus "galiūge" ne- 
bematė - tik milžinišką šešėlį, kuris iš pradžių virto beforme dė- 
me, o paskui išsidraikė ir dingo. Vijosi jis pats save, daugiau čia 
nieko nebuvo. Fenomenas retas, tačiau Žinomas ir Žemėje - 
gana prisiminti Alpėse pasirodančią Brokeno šmėklą. Vijosi iš- 
didintą savo atspindį šviesiuose debesyse. Net ne pats Engu- 
sas, 0 potyrio priblokštas, siaubingai apviltas, įniršio ir kartėlio 
dusinamas, įsitempęs jo kūnas tučtuojau sustojo it įkastas, bet 
jau po akimirkos, tarsi paakintas iš koloso vidurių išsiveržusio 
riksmo, vėl pajudėjo. Jutikliai sužibo pralieto kraujo spalva. 
"Galiūgas", lyg laivas, atsitrenkęs į povandeninę uolą, visu kor- 
pusu sutirtėjo, iš inercijos pasviro ir, jeigu operatorius nebūtų 
žengęs dar kelių žingsnių, veikiausiai būtų neišlaikę pusiausvyros 
ir išsitiesęs kaip ilgas. Sutartinai protestavę agregatai, kuriems 

taip netikėtai teko persitempti, nurimo, o Engusas užkaitusiais 
skruostais, apsipylęs nevilties ir pykčio ašaromis, kabojo išsi- 
žergęs ir sunkiai alsavo, tarsi pastaruosius kelis kilometrus būtų 
sukoręs savomis kojomis. Atitokęs minkštu pirštinės pamušalu 
nuo antakių nubraukė prakaitą ir išvydo, kaip šį nevalingą jude- 
sį atkartoja milžiniška plačiažingsnio letena - jos dilbis pakyla, 
čiūžteli kabinos stiklu ir trenkia per spinduliuoklį, pritvirtintą tarp 
begalvių pečių. Juk jis pamiršo pirštinę atjungti nuo judesių 
grandinės! Šitaip eilinį kartą susimovęs Engusas galutinai atsi- 
kvošėjo. Apsisuko ir patraukė savo paties pėdomis atgal, mat 
iš perspėjamųjų krypties signalų nebebuvo jokios naudos. Rei- 
kėjo grįžti į kelią ir žingsniuoti juo kiek pavyks, o jei užkluptų 
pūga, pasikliauti spinduliuokliu ir sprukti toliau nuo geizerių zo- 
nos - vydamasis vaiduoklį įsiminė, kaip ši atrodo. Engusui kaž- 
kaip pavyko atsekti, kur jam sumaišė galvą debesų ir dujų 
veidrodis. O gal jis sukvailiojo anksčiau, kai leidosi apmulki- 
namas ne regos, o klausos iliuzijos ir liovėsi radijo ryšiu nuro- 
domą maršrutą lyginti su trasa, nužymėta vietovės plane kabi- 
noje? Jei šiuo galima pasikliauti, tuomet ten, kur navigatorių su- 
klaidino jo paties šmėkla, tai yra nelabai toli nuo kelio - pasak 
žingsniamačio, vos už devynių mylių, - neturėjo būti jokių gei- 
zerių. Pastarųjų vietovės tyrinėjimų duomenys, perkelti ir į pla- 
ną, teigė, kad geizerių ruožas driekiasi šiauriau. Remdamasis 
stebėjimų iš oro ir radarinės žvalgybos duomenimis bei OPA- 
PA darytomis nuotraukomis, Marlinas įsakė Rembdeno-Gralio 
kelią perkelti gerokai toliau į pietus - kad eitų per sudėtingesnio 
reljefo, tačiau saugesnį duburio lovį, niekad lig šiol dar neužtvin- 
dytą, nors ir užnešamą geizerių sniegu. Kelią lovio dugnu blo- 
giausiu atveju galėjo užtverti dioksidinės pusnys, tačiau bet ku- 
ris "galiūgas" būtų perbridęs net ir penkių metrų aukščio snie- 
go kopą; jei vis dėlto įstrigtų, reikėjo tik išsikviesti pagalbą, ir 
iš Gralio atskubėtų kasykloje dirbantys automatiniai buldoze- 
riai. Deja, vienas po kito dingo trys plačiažingsniai - nežinia kur, 
kadangi nuolat palaikyti ryšį buvo įmanoma tik senajame, po 
avarijų apleistame kelyje, o pietinės duburio dalies trumposios 

bangos tiesiogiai nepasiekė, gi pasinaudoti jų atspindžiais nebu- 
vo kaip, mat Titano negaubia jonosfera. Negelbėjo ir palydo- 
viniai siųstuvai: dar prieš savaitę visus planus sužlugdė Satur- 
nas, audringos magnetosferos uodega užgožęs bet kokius, 1š- 
skyrus lazerio, spindulius, ir nors Gralio lazeriai pro debesų 
sluoksnius prasiskverbdavo, taigi iki patrulinių palydovų nusi- 
gaudavo, tačiau šie, neaprūpinti tokio plataus diapazono bangų 
keitikliais, šviesos impulsų negalėjo konvertuoti į radijo signa- 
lus. Tiesa, gautus spindulius pakeitę į lygiagretų pluoštą, galė- 
jo persiųsti jį į duburį. Deja, norint prasimušti pro geizerių pū- 
gas, prireiktų tokios lazerių galios, kad palydovų veidrodžiai 
paprasčiausiai išsilydytų. Kol Gralis dar tik ruošėsi darbams, į 
orbitą iškeltus veidrodžius pamažu graužė korozija, jie apsi- 
blausė ir, užuot atspindėję 99 procentus energijos, pernelyg 
daug jos susiurbdavo. Šitoje aplaidumo, klaidingai suvokiamo 
taupumo, skubos, vėluojančio transporto bei kvailybės, - žmo- 
nėms būdingos visur, taigi ir kosmose, - raizgynėje vienas po 
kito ir pražuvo plačiažingsniai. Liko viena viltis - kietas pietinio 
lovio gruntas. Ar šis iš tikrųjų toks jau kietas, Engusas veikiai 
turėjo patirti. Jei jis ir tikėjosi aptikti savo pirmtakų pėdsakus, 
lūkestis greit žlugo. Žingsniavo pasikliaudamas azimutu, kol 
įkalnė išvedė 1š sniego pūgos. Kairėje stūksojo debesų apgul- 
tas, vėjo nugairintas senos magmos šlaitas. Navigatorius apdai- 
riai užkopė juo įkypai. Toliau pėdino akmenynu, žerglojo per 
užledėjusius plyšius, tiesa, lede buvo apstu neužšalusių dujų 
pūslių. Kai metalinė pėda, pramušusi lukštą, smukdavo į tuštu- 
mą, variklių gausmą užgoždavo šiurpus treškesys - veikiausiai 
tokį girdi vairininkas ledlaužio, galingai taranuojančio poliarines 
lytis. Engusas rūpestingai apžiūrėjo iš eketės eilinį kartą iškel- 
tą koją ir pasileido eiti taip sparčiai, kad abu signalai ausyse, 
lig tol vienodo tembro, pratrūko kone priešingais tonais. Deši- 
nysis virto švilpesiu, kairysis - bosu. Operatorius sukiojosi tol, 
kol garsai vėl suvienodėjo. Staiga jis pastebėjo spragą tarp 
aukštutėlių sangrūdų - žinoma, tai buvo ne ledas, o sukietėję 
angliavandeniliai. Kaip įmanydamas atsargiau - kad kiek, tūks- 

tančio aštuonių šimtų tonų svorio plačiažingsnis būtų nusiritęs - 
nulipo sausomis, stambiomis nuobiromis nužerta atšlaite. Už 
debesimis apkibusių vulkaninių vartų driekėsi dauba, kurioje 
Engusas išvydo ne kietą gruntą, o Birnamo girią. 

Tūkstančiai siaurų gerklių į nuodingą atmosferą čiurkšlėmis 
žėrė amonio druskas. Laisvieji - tokie išlikę dėl siaubingo uo- 
lienų slėgio - amonio radikalai kunkuliuodami švirkštė į tam- 
saus dangaus pliurę. Navigatorius žinojo, kad specialistai jau 
kadai ištyrė, iki kur siekia geizerių zona, todėl jautėsi saugus ir 
apie juos nė negalvojo. Reikėjo arba išsyk grįžti į Rembdeną, 
arba paklusti šauksmui, nekaltam, tačiau klastingam kaip Odi- 
sėją viliojusių sirenų giesmė. Virš duburio tingiai plaukiojantys 
sunkūs, murzinai geltoni debesys barstė keistą, tąsų sniegą, o 
šis lipdė Birnamo girią. Tokį vardą ji gavo dėl to, kad judėjo*. 
Nors iš tikrųjų tai buvo visai ne giria - apsnigtą mišką darinys 
priminė tik žvelgiant iš toliau. Nepaliaujamai šėlstantys chemi- 
niai radikalai kūrė trapias porcelianines džiungles, dėl silpnos 
traukos užaugančias iki ketvirčio mylios aukščio bei nuolat pa- 
pildomas vis naujų įplūdžių, mat geizeriai, kiekviena jų grupė - 
savitu ritmu, irgi tryško nepaliaujamai, taigi šios baltos, stiklin- 
gos tankmės atkakliai stiebėsi į viršų, kol galiausiai apatiniai 
sluoksniai neišlaikydavo svorio, ir šakotas ažūrinis masyvas 
pratisai čerškėdamas griūdavo it koks gigantiškas indų sandėlis 
per žemės drebėjimą. Būtent šitaip - "porceliano drebėjimu" - 
kažkoks šmaikštuolis ir pavadino tokias Birnamo girios griūtis. 
Beje, reginys atrodė nekaltas ir žavingas tik Žiūrint iš paukščio, 
tiksliau, sraigtasparnio skrydžio. Pats Titano miškas ir iš arti 
priminė lengvutę konstrukciją iš sustingusios baltos putos, per 
ją galėjo prasilaužti ne tik plačiažingsnis, bet ir skafandrą vilkin- 
tis žmogus. Tik, žinoma, nevalia be atodairos skverbtis per šią 
už pemzą lengvesnę medžiagą, panašią ir į išbrinkusią bei užša- 
lusią snieguotą masę, ir į ažūrą, nupintą iš smulkutėlio porcelia- 
ninio pluošto. Užtat atsargiai - įmanoma, juk šis gigantiškas da- 
rinys buvo tik sustingęs gyslotų, visų, nuo mirguliuojančio per- 


* Autoriaus užuomina apie V. Šekspyro dramą "Makbetas". (Vert. past.) 

lamutro iki akinamai pieniško, baltumos atspalvių voratinklių 
debesis. Vis dėlto keliauninkui grėsė pavojus bet kada įžengti 
į galbūt tuoj pat subyrėsiantį ruožą ir likti palaidotam po kelių 
šimtų metrų storumo sluoksniu save naikinančios glazūros, ku- 
rios tik atskiros šukės - lengvos it pūkas. 

Dar pirmiau, leisdamasis nuobirynu, Engusas matė baltą gi- 
rios švytėjimą lyg priešaušrio gaisą, nors ją pačią užstojo atsi- 
kišęs tamsus šlaitas. Tokią pat šviesą, atsimušančią debesyse, 
regi Žemės jūrininkai, atvirais šiauriniais vandenimis artėdami 
prie ledlaukių. 

Jis ėjo girios link. Jautėsi plaukiąs laivu, netgi pats esąs lai- 
vas, o ritmingas jį nešančio milžino siūbavimas tokį įspūdį dar 
labiau sustiprino. Leisdamasis skardžiu žvelgė iš aukštumų į to- 
lius, iki pat šviesios horizonto linijos: miškas atrodė it prie grun- 
to priplotas debesis, viršutinė jo dalis kilnojosi, lyg ten kas kir- 
bėtų. "Galiūgas" linguodamas artinosi prie to įstabaus darinio, 
dabar primenančio ledyną. Engusas jau įžiūrėjo atsikišusius i!- 
gus, išlenktus liežuvius, panašius į lėtutėliai slenkančias sniego 
lavinas. Kai iki baltojo masyvo liko vos keli šimtai žingsnių, 
pastebėjo jame angas: dideles lyg urvo žiotys ir mažiukes lyg 
landos. Jos tamsavo žiburiuojančiame drumsto ir balto, regėjo- 
si, pūkuoto, stiklo raizginyje. Su kiekvienu žingsniu po metaliniu 
apavu treškėjo aštri, trapi skalda. Dvibalsis signalas vis tikino 
operatorių, kad einąs teisinga kryptimi. Ir jis ėjo, klausydama- 
sis šaižaus keliais 1r korpusu laužomo brūzgyno treškesio, stel- 
biančio variklių ūžimą, nors šie darbavosi vis įnirtingiau, mat vis 
aršiau priešinosi kliūtys; atsikratęs pirmojo jaudulio, brovėsi be 
baimės, tik sielvarto gniaužiama širdimi, mat puikiai suvokė: 
greičiau surastų adatą šieno kupetoje nei čia - bent vieną iš 
pradingėlių. Šitoje tankmėje neliko ir negalėjo likti jokių pėd- 
sakų - trykštantys geizerių fontanai girią be atvangos sotino, 
todėl kiekviena išlauža, kiekviena spraga kaipmat užsitraukda- 
vo it gyjanti žaizda. Navigatorius patyliukais koneveikė jį su- 
pantį grožį, galbūt vienintelį tokį Visatoje. Tas, kas suteikė 
šiam miškui iš Šekspyro pasiskolintą vardą, veikiausiai buvo 

estetas iš prigimties, bet ne tokios sąsajos dabar rūpėjo "galiū- 
ge" kabančiam Engusui. Dėl daugybės žinomų ir nežinomų 
priežasčių Birnamo giria duburyje tai susitraukia, tai plėsdamasi 
apkečia tūkstančius, dešimtis tūkstančių hektarų; jos geizeriai 
nėra labai pavojingi, nes pasiskelbia iš anksto - į dangų švirkš- 
čiančių, vibruojančių dujų čiurkšlių dar nė nematyti, o aidus jų 
krioksmas, lyg pati planeta staugtų suriesta gimdymo kančių ar 
rėktų iš įniršio, jau drebina gruntą, pasiutvėjis jau niokoja, dau- 
žo stiklingus raizginius, žarsto šukes. Turėtų pragariškai nepasi- 
sekti, kad įmoklintum į geizerio, trumpam užsnūdusio tarp dvie- 
jų išsiveržimų, skylę. Žinoma, paprasčiausia saugiu nuotoliu 
apeiti aktyviuosius geizerius, nuolat grumančius, purtančius 
priešmirtinio blyškumo paklotę. Kur kas pavojingesnis netikė- 
tas, kad ir atokesnis, išsiveržimas: toks dažniausiai sukelia mil- 
žinišką griūtį. 

Mažne prisispaudęs prie kabinos stiklo Engusas stebeilijo 
išorėn ir lėtai, labai lėtai stūmėsi pirmyn. Sukietėjusios storiau- 
sios čiurkšlės - pieno baltumo kamienai, masyvūs ir vientisi tik 
papėdėse, viršuje šakojosi į žibančias sampynas. Ant žemutinio 
apledėjusių džiunglių klodo gulė kiti, vis lengvesni, formavosi ir 
į griaučius, ir į voratinklį panašūs karkasai, kokonai, lizdai, 
pseudopataisai, žiuželiai, atskirtos nuo kūno, bet vis dar kvė- 
puojančios žuvų žiaunos; balkšvoje dulksnoje visa tai tįso, rai- 
tėsi, storas šerkšno sluoksnis leido laibas spygliuotas atvašas, 
šios pynėsi, zmeko, byrėjo ir vėl traukėsi iš nežinia kokių aukš- 
tybių be paliovos purškiančio lipnaus pieno apšalu. Žemėje ne- 
buvo tokio žodžio, kurs nusakytų tą vyksmą baltoje, bešešėlė- 
Je, žėrinčioje tyloje ir pačią tylą, iš po kurios sunkėsi dar toli- 
mas, dar tik bundantis gaudesys, geizerių gerklėmis skelbiąs 
būsimąjį poplūdį. Sustojęs pasiklausyti - iš kurios pusės artinasi 
tasai vis garsiau grumantis gaivalas? - Engusas susizgribo pa- 
mažu ryjamas Birnamo girios. Ji ne artinosi prie jo kaip anas 
miškas - prie Makbeto, ne: tamsias šarvo plokštes, antpečių 
siūles apkibo mikroskopinės snaigės - jos ne krito iš dangaus, 
o radosi tarytum savaime, iš paties oro, čia visiškai nejudraus. 

Štai jau ir visą korpuso viršų padengė masė, į sniegą net nebe- 
panaši, mat ne puriu sluoksniu ji gulė ant metalinių plokštumų, 
ne telkėsi įdubimuose, o varvėjo tartum baltas sirupas, pukšė- 
dama leido pieniškus skaidulingus siūlus - nespėjo Engusas net 
apsidairyti, o "galiūgą" jau apklojo iš tūkstančių sruogelių nu- 
pinti žaižaruojantys kailiniai, pavertė milžiniška skudurine lėle, 
neregėtu seniu besmegeniu. Pakako jam vos krustelėti, ir ant- 
kelius apkibę liejiniai, atlūžę didžiuliais gabalais, byrėjo į smul- 
kiausias šukeles. Šviesos užteko tik įžiūrėti fantasmagoriškus 
pavidalus nestabiliame jukinyje; ji erzino akis, tačiau grunto 
neapšvietė, todėl Engusas tik dabar suprato, kaip jam pravertė 
įjungtas spinduliuoklis. Šio skleidžiama kaitra tankumyne tirpdė 
taką. Braudamasis juo navigatorius girdėjo tai dešinėje, tai kai- 
rėje drioksint dujas sakytum artilerijos šūvius, o sykį visai ne- 
toli niršiais pliūpsniais pratrūko čaižytis geizeris. Staiga sniegin- 
gasis miškas praretėjo, o po šakotu kupolu, panašiu į pūslę, sa- 
votiškoje laukymėje gulėjo juodas gremėzdas, atkišęs sukry- 
žiuotų metalinių kojų padus. Šiek tiek persuktas liemuo priminė 
seklumoje sudužusį laivą. Kairė ranka tysojo tarp baltų kamie- 
nų, jos gniaužtą slėpė raizgi tankmė, korpuso pritrėkšta dešinė 
buvo įsmegusi į sniegą. Milžinas gulėjo, tačiau neatrodė galuti- 
nai įveiktas - šarma dengė tik galūnes. Iš vidaus tebesrūvanti 
šiluma vos pastebimai virpino orą virš išgaubto liemens. Parvis 
be žado Žiūrėjo į plačiažingsnį-dvynį: būsimasis susitikimas ro- 
dėsi neįtikimas stebuklas! Jau ketino šūktelėti, bet pastebėjo 
susyk du dalykus: po nugriuvusiu "galiūgu" žliurgsojo nemažas 
gelzgano, riebalingo skysčio klanas - tai reiškė, kad milžino 
hidraulika sugadinta, ir jis bent iš dalies paralyžiuotas. Be to, 
priekinis kabinos stiklas buvo išdaužtas - Žiojinti anga dabar 
išties priminė laivo iliuminatorių, - o iš apvado kyšojo izoliac1- 
nio sluoksnio atplaišos. Pro skylę iš tamsos virto garai, atrodė, 
gigantas merdi, bet paskutinio kvapo niekaip neišleidžia. Bega- 
linis navigatoriaus džiaugsmas dėl tokios netikėtos staigmenos 
kaipmat išblėso. Engusą apniko nerimas. Jis lėtai, atsargiai pa- 
linko prie duženos - jau žinodamas, kad ši tuščia. Savojo mil- 

žino žibintu pašvietė į korpuso vidų - ten be tvarkos kadaravo 
laidai ir sklypais nuėjusi metalinė oda, - paskui, kiek galėdamas 
susilenkęs, apžiūrėjo visus kabinos pašalius. Vylėsi, kad sudu- 
žėlis, išeidamas su skafandru, bus palikęs kokią žinelę, kokį 
nors ženklą, tačiau rado vien apverstą įrankių dėžę ir iš jos pa- 
birusius raktus. Engusas ilgokai svarstė, kas galėjo nutikti. Jei 
"galiūgą" parvertė griūtis, užpylė nuolaužos ir visos operatoriaus 
pastangos išvaduoti mašiną nuėjo perniek, jis galėjo išjungti 
leistiną pajėgumą ribojančius saugiklius, tuomet vamzdžiai ir ne- 
atlaikė per didelio alyvos slėgio. Kabinos stiklo pats, reikia 
manyti, nedaužė, juk galėjo išeiti per šlaunį arba pro avarinę 
angą nugaroje. Langas greičiausiai išdužo, kai plačiažingsnis 
griuvo kniūpsčias. Ant šono apsivertė grumdamasis su prislė- 
gusia mase. Kabiną užtvindęs nuodingas oras žmogų būtų pra- 
žudęs greičiau nei šaltis. Vadinasi, griūtis operatoriaus neužklu- 
po nepasiruošusio. Kai nuobiros prispaudė mašiną, jis, maty- 
damas, kad ši neatlaikys, spėjo įšokti į skafandrą. Kadangi iš 
elektroninės odos teko išsinerti, įjungė avarinį valdymą. Netu- 
rėdamas šiluminio spinduliuoklio - jo šiame "galiūge" nebuvo, - 
surado vienintelę protingą išeitį, dėl ko operatorių derėjo pa- 
girti. Pasiėmęs įrankius nusileido į variklių skyrių ir įsitikinęs, 
kad nukentėjo per daug vamzdžių ir ištekėjo per daug alyvos, 
taigi hidraulikos sutaisyti nepavyks, eigos transmisiją atjungė 
nuo reaktoriaus, o šį paleido veikti beveik visa galia. Plačia- 
žingsnį operatorius šiaip ar taip nurašė į nuostolius, užtat bran- 
duolinio reaktoriaus kaitra, nors ir išsvilino jėgainės ertmę, o 
tiksliau, kaip tik todėl, kad įkaitino ją iki raudonumo, prasi- 
smelkė pro korpuso šarvą ir ištirpdė užgriuvusią naštą. Koks 
karštis tvoskė iš mašinos, buvo aišku vien žvilgtelėjus į šią ne- 
seniai susiformavusią olą stiklinėmis sienomis. Prielaidas Engu- 
sas patikrino, prie korpuso nugaros prikišęs Geigerio skaitik- 
lį. Šis iškart šaižiai sutarškėjo. Greitųjų neutronų reaktorius, iš- 
silydęs savo paties kaitroje, dabar tikriausiai vėso, bet išorinis 
šarvas buvo ir radioaktyvus, ir karštas. Taigi operatorius metė 
nebereikalingus įrankius, išlindo pro išdaužtą langą ir pėsčias 

nuėjo į girią. Engusas bergždžiai paieškojo jo pėdsakų išsilieju- 
sioje alyvoje, paskui apėjo metalinį lavoną, žiburiuojančiose 
olos sienose dairydamasis pakankamai plačių spragų. Anei vie- 
nos. Apskaičiuoti, kada galėjo nutikti avarija, navigatoriui ne- 
pavyko. Du vyrai girioje dingo prieš tris paras, Pirksas - maž- 
daug dvidešimčia trisdešimčia valandų vėliau. Skirtumas buvo 
per mažas, kad Engusas susigaudytų, ar aptiko sudužusią ku- 
rio nors iš Gralio operatorių mašiną, ar Pirkso. Tarsi koks gy- 
vas metalo luitas stovėjo prie negyvo metalo laužo ir šaltai 
svarstė, ką daryti. Tame karščio išpūstame burbule tikrai būta 
plyšio, pro kurį išlindo anas operatorius, bet paskui properša 
užsitraukė. Liko nebent plonytis porcelianinis randas. Iš "galiū- 
go" neįžiūrėsi. Engusas skubiai persirengė skafandru, pakopo- 
mis nudundėjo iki angos šlaunyje, kopėtėlėmis nulipo ant pėdos 
ir nušoko ant stiklingo paviršiaus. Nuogriuvoje išlydyta ertmė 
jam iškart pasirodė kur kas didesnė, bet tik todėl, kad pats ge- 
rokai sumažėjo. Apėjo ją visą - beveik šeši šimtai žingsnių. Pri- 
sikišęs šalmu patrinksėjo į skaidresnius lopinius, kurių, deja, 
buvo daug, o kai iš kabinos atsineštu plaktuku įniko daužyti 
tarp storų it ąžuolo kamienų, siena sudrebėjo lyg stiklas, nuo 
skliauto pabiro trupėsiai. Iš pradžių byrėjo srovele, paskui 
skliautas sutreškėjo, ir ant Enguso siūbtelėjo ištisas lengvų nuo- 
laužų bei stiklo dulkių debesis. Jis suprato nieko nepešiąs. Pra- 
dingėlio pėdsakų rasti nebepavyks, o pats gali atsidurti spąs- 
tuose. Angą, pro kurią įėjo į olą, jau traukė balti varvekliai. Jie 
tįso ir kietėjo tarsi nežemiški druskos stulpai su rankos storu- 
mo atšakomis. Nebuvo kas darą. Nebuvo netgi laiko blaiviems 
apmąstymams, nes skliautas dubo ir jau beveik lietė spindu- 
liuoklį ant plačiažingsnio pečių - šis atrodė panašus į Atlantą po 
sustangrėjusių geizerių išspjaudų našta. Engusas nė pats nespė- 
jo suvokti, kaip atsidūrė milimetras po milimetro kartu su kor- 
pusu žemyn spaudžiamoje kabinoje, kaip užsitempė elektroninį 
apdarą. Paskui dar akimirką svarstė: gal įjungus spinduliuoklį? 
Deja, numatyti bet kokio veiksmo pasekmes čia buvo neleng- 
va: kaitinamas skliautas galėjo ištirpti, o galėjo ir įgriūti. Kad tu- 

rėtų erdvės įsibėgėti, Engusas atsitraukė mažne iki pat juodo- 
jo sudužėlio ir iš visų jėgų trenkėsi į užšalusią angą - nė gėdingai 
bėgo, o veržėsi iš stiklinio karsto. Kas bus po to, nė negalvojo. 

Jėgainėje suūžė turbinos. Dvigubas plieninių kumščių smū- 
gis suaižė baltą išbrinkusią sieną, aukštyn ir į šalis nubėgo juoz- 
gani įtrūkiai, kurtinamai sudundėjo. Navigatorius net nespėjo 
sumoti, kas nutiko. Smūgis iš viršaus buvo galingas: Enguso gi- 
gantas bosu suunkštė, susverdėjo ir, tarsi popieriaus gniužulas 
išlėkęs pro spragą, po luitų, nuodaužų, grumslų griūtimi taip 
staigiai vožėsi į gruntą, kad operatoriui nepadėjo jokie kabos 
amortizatoriai - viduriai pašoko iki pat gerklės. Vis dėlto pa- 
čiam atrodė, kad krenta kažkaip neįtikėtinai lėtai: pro stiklą 
matė, kaip artinasi kelio, kuriuo atėjo, skalda, tarsi griūtų ne 
pats, o piestu stotųsi nuolaužų krušos čaižoma snieguota glot- 
numa; iš savo aukštybių Engusas lėkė į baltų dulkių tumulus, kol 
paskutinio smūgio banga, sudrebinusi korpuso špantus, stau- 
giančius variklius su visais jų aptaisais, apsauginius šarvus, pa- 
siekė ir jį. Valandėlę gulėjo visiškai apdujęs. Stiklas nesudužo, 
tik įsirausė į skaldą. Nemenkas jos sluoksnis prislėgė ir "galiū- 
go" nugarą, o kartu - ir Engusą. Turbinos dabar kaukė ne apa- 
čioje, o už jo - sukosi tuščiai, mat dėl perkrovos atsijungė san- 
kabos. Suodžių juodumo lango fone visi indikatoriai švietė rau- 
donai. Netrukus dešinieji iš lėto apsiblausė, papilkėjo, po to 
sušvito šviesiai žaliai, o kairieji vienas po kito geso tarsi vės- 
tantys angliukai. Operatorius gulėjo duženoje. Būtent duženoje 
- į kairės rankos ir kairės kojos judesius mašina nebereagavo. 
Švytėjo tik simetriškos kitos pusės kontūras. Trūkšmingai 
įkvėpęs, Engusas užuodė įkaitusios alyvos dvoką: vadinasi, 
baigta. Kažin, ar pusiau paralyžiuotu "galiūgu" būtų įmanoma 
bent šliaužti? Pamėgino. Turbinos išsyk klusniai suūžė unisonu, 
bet tuojau pat perspėjamai sutvisko ir indikatoriai. Pakliuvęs 
po griūtimi milžinas į gruntą tvojosi ne priekiu, o kairiuoju šo- 
nu, kuriam ir teko stipriausias smūgis. Giliai, tyčia lėtai kvėpuo- 
damas, navigatorius apgraibomis įjungė kabinos apšvietimą ir 
paieškojo interoreceptoriaus - eigos agregatų būklė buvo aiški, 

bet jam rūpėjo ir galūnės bei korpusas. Vaizdas, apibrėžtas 
šaltai švytinčiomis linijomis, išryškėjo tuojau pat. Kojos buvo 
sukryžiuotos, tiksliau, susipynusios, kairiosios kelio sąnarys - 
sulūžęs. Nors dešinė pėda dunksojo viršuje, bet ir jos Engusas 
neįstengė nė pakrutinti. Matyt, kokias nors susikabinusias de- 
tales dar prispaudė nuolaužos. Perkaitusios alyvos tvaikas jau 
įkyriai erzino šnerves, deginte degino. Visą tepalo tiekimo sis- 
temą prijungęs prie kur kas silpnesnio, avarinio, kontūro, dar 
kartą pabandė sujudėti. Bergždžiai. Kažkas karštas, glitus pa- 
mažu jau sėmė navigatoriaus pėdas, blauzdas, šlaunis - gulėda- 
mas ant stiklo, baltoje virš galvos tvieskiančio žiburėlio šviesoje 
jis išvydo kabinon srūvančią alyvą. Kitos išeities neliko. Atsegė 
spūsčiuką, išsinėrė iš elektroninio apvalkalo, klūpėdamas nuo- 
gas atidarė spintelę lubomis virtusioje sienoje ir net aiktelėjo, 
kai iškritusio skafandro deguonies balionai trenkė į krūtinę. Čia 
pat į alyvą žnektelėjo baltas šalmo rutulys. Engusas nedvejoda- 
mas užsitempė tepalu aptaškytą skafandrą, apšluostęs užsidėjo 
šalmą, spragtelėjo sagtimis ir korpuso šuliniu, dabar jau hori- 
zontaliu lyg tunelis, kepurstomis nuropojo prie angos šlaunyje. 

Liukų, net ir avarinio, atidaryti nepavyko. Niekas nežino, 
kiek laiko navigatorius išbuvo kabinoje, kada nusiėmė šalmą, 
kada atsigulė ant alyvuoto stiklo, pakėlė ranką prie rubininės 
akutės, nulaužė plastikinį gaubtelį ir iš visos sveikatos įspaudė 
vitrnifikatoriaus mygtuką į ateities gelmę. Niekam nelemta Žinoti, 
ką jis galvojo, ką jautė, ruošdamasis ledinei mirčiai. 


PASITARIMAS 


Daktaras Gerbertas, patogiai ištiesęs pūkiniu užklodu ap- 
suktas kojas, sėdėjo prie atlapoto lango ir žiūrinėjo į foliją įriš- 
tas histogramas. Kambaryje net ir dieną tvyrojo prieblanda. Šią 
dar tirštino juodos sakytum aprūkusios lubos, po kuriomis kry- 
žiavosi storos, sakų prisisunkusios gegnės. Grindys buvo deng- 
tos medžio plokštėmis, sienos suręstos iš storų rąstų. Pro lan- 

gus matėsi miškingi Debesų Medžiotojo šlaitai, toliau stūksojo 
Krakatalkvos masyvas ir status pačios aukščiausios viršukal- 
nės, panašios į buivolo galvą nulaužtu ragu, skardis. Keterą in- 
dėnai kitados vadino Dangun Paimtuoju Akmeniu. Į rieduliais 
pilkuojantį slėnį leidosi platūs šlaitai, šešėliuose žibėjo ledas. 
Už šiaurinėje pusėje Žiojinčios pereigos melsvavo lygumos. To- 
lybėse plonyte sruogele į dangų rangėsi dūmai - alsavo veikian- 
tis ugnikalnis. Daktaras Gerbertas lygino histogramas vieną su 
kita, kai kuriose rašikliu kažką brūkšteldavo. Jo ausų nepasie- 
kė net menkiausias garsas. Žvakių liepsnelės šaltame ore atro- 
dė sustingusios. Jų šviesa groteskiškai iškraipė baldų su seno- 
vės indėnams būdingais ornamentais apybrėžas. Didžiulis žmo- 
gaus žandikaulio formos krėslas ant lubų metė šiurpų dantytų 
ranktūrių su kreivomis iltimis galuose šešėlį. Virš Židinio vaipėsi 
iš medžio išskaptuotos beakės baidyklės, o staliuko, prie ku- 
rio sėdėjo Gerbertas, koją atstojo susirangęs žaltys, galvą pa- 
dėjęs ant kilimo. Šliužo akiduobėse rauzganai tviskėjo pus- 
brangiai akmenys. 

Kažkur tolumoje nuskardeno skambutis. Gerbertas padė- 
jo diagramas ir atsistojo. Kambarys akimoju persimainė. Virto 
erdviu valgomuoju. Viduryje stovėjo stalas be staltiesės. Ant 
juodų lentų spindėjo sidabriniai įrankiai ir jaspio žalumo indai. 
Atsivėrė durys, vidun įriedėjo paralitiko vežimėlis. Jame sėdėjo 
įkūnus mėsingo veido vyriškis, nedidukė jo nosis buvo mažne 
įgrimzdusi tarp skruostų. Storulis vilkėjo odinę palaidinę. Jis 
mandagiai nusilenkė Gerbertui, o šis atsisėdo prie stalo. Į kam- 
barį įėjo liesa it lazda juodaplaukė moteris. Vienintelė Žila sruo- 
gelė jos plaukuose atrodė tarsi sklastymas. Priešais daktarą įsi- 
taisė kresnas vyras apoplektiko veidu. Tarnas vyšnine livrėja 
Jau buvo patiekęs užkandžius, kai akivaizdžiai pavėlavęs įžengė 
žilas vyriškis dvigubu pagurkliu. Stabtelėjęs prie masyvaus ak- 
meninio židinio tarp indaujų, jis atkišęs pasišildė rankas, o pas- 
kui atsisėdo ten, kur nurodė paralyžiuotasis. 

- Ar jūsų brolis dar negrįžo? - pasidomėjo prakaulė moteris. 

- Turbūt sėdi ant Masumako Danties ir žiūri į mus, - atsakė 

paklaustasis, su visu krėslu įsispraudęs į asmeniškai jam paliktą 
tarpą. 

Valgė jis guviai, netgi godžiai. Daugiau niekas neištarė nė 
žodžio, visi pietavo tylomis. Kai tarnas baigė pilstyti kavą, ku- 
rios aromatas veikiai sumišo su salsvu cigarų dūmų kvapu, vėl 
prabilo liesoji: 

- Vanteneda, turėsite užbaigti pasakojimą apie Masumako 
Akį. 

- Tikrai, būtinai, - pritarė kiti. 

Mondianas Vanteneda šiek tiek išdidžiai sunėrė pirštus ant 
išsipūtusio pilvo. Paskui nužvelgė klausytojus, lyg tikrindamas, 
ar nė vieno netrūksta. Židinyje suspragėjo gęstantis rąstgalys. 
Kažkas padėjo šakutę. Dzingtelėjo šaukštelis ir stojo tyla. 

- Kur baigiau? 

- Donas Estebanas ir donas Giljelmas, išgirdę legendą apie 
Kratapulkvą, patraukė į kalnus, tikėdamiesi surasti Raudonų- 
jų Ežerų Slėnį... 

- Kelionėje, - pasimuistęs vežimėlyje, ėmė pasakoti Mon- 
dianas, - ispanai nesutiko nė vieno žmogaus, anei kokio žvė- 
ries, tik kartkartėmis išgirsdavo sklandančių erelių iksmus, sy- 
kį kitą pastebėjo grifą. Ilgai vargę, pagaliau užkopė į Negyvo- 
sios Rankos kalnagūbrį. O tada išvydo aukštutėlę keterą tary- 
tum piestu stojantis žirgas, beformę galvą iškėlęs į dangų. It žir- 
go kaklas grakščią viršukalnės siaurumą gaubė rūkai. Tuomet 
donas Estebanas prisiminė keistus seno žemumų indėno žo- 
džius: "Sergėkitės Juodojo Žirgo karčių". Jiedu nutarė tęsti žy- 
gį. Jei prisimenate, donas Giljelmas ant dilbio buvo išsitatuira- 
vęs kalnų grandinės planą. Maisto jie beveik nebeturėjo, nors 
buvo dar tik šešta kelionės diena. Suvalgė sūrios, perdžiūvu- 
sios, panašesnės į virvę mėsos likučius, troškulį numalšino ver- 
smėje, trykštančioje po Nukirstąja Galva. Vietovėje ispanai 
orientavosi prastai, mat ištatuiruotasis žemėlapis buvo netikslus. 
Prieš saulėlydį nelyginant jūros potvynis sukilo rūkas. Aniedu 
kopė aukštyn, ropštėsi į keterą, skubinosi per kraują, vos pra- 
alsuodami lyg gaištantys žvėrys, bet niekur nepabėgo - migla 

juos pasivijo ant Žirgo kaklo. Ten, kur vyrus apgobė baltas šy- 
das, kalnagūbris buvo siaurut siaurutėlis, neplatesnis už mače- 
tės kriaunas. Kad nebegalėjo toliau kopti, tai apžergė uolą tar- 
tum arklį ir šitaip, susupti į neperregimą, drėgną baltenybę, ro- 
pojo, kol sutemo. Gūbrio kraštą pasiekė visiškai išsekę. Neiš- 
manė, ar bedugnė priešais veriasi, ar čia ir būsiąs takas į Sep- 
tynių Raudonųjų Ežerų Slėnį, apie kurį jiedviem pasakojo sena- 
sis indėnas. Sėdėjo abudu kiaurą naktį, susirėmę nugaromis, 
kūno šiluma dalydamiesi, prilaikomi vėjo, kursai džirksėjo į uo- 
lą, sakytum peilis - į galąstuvą. Užsnūdę būtų kaipmat nulėkę į 
prarają, tad ištisas septynias valandas nė bluosto nesudėjo. 
Patekėjusi saulė aptirpdė miglas. Dirstelėjo jie žemyn ir pasijuto 
sėdį ant mūro krašto - toks status buvo skardis. Priešais Žiojė- 
jo aštuonių pėdų platumo kiaurymė. Aplink Žirgo Kaklą plau- 
kiojo sudriskęs rūkas. Tolumoje vyrai atpažino juodą Masu- 
mako Galvą, išvydo į aukštybes iškilusius raudonus dūmus, su- 
mišusius su baltais debesimis. Lig kraujo apsidraskę rankas 
tuodu nusirabždino į ankštą tarpeklį ir vargais negalais nusigavo 
iki Septynių Raudonųjų Ežerų Slėnio terasos. Čia Giljelmą ap- 
leido jėgos. Donas Estebanas, pirmas užkopęs ant atbrailos virš 
bedugnės, padėjo užsikarti ir bičiuliui. Pasiekę nuokalnę, galop 
atsipūtė. Saulė jau kabojo aukštai. Masumako Galva nuo at- 
brailų protarpiais pažerdavo šūsnis nuoskalų, tad vyrams teko 
leistis žemiau. Kai jie pamatė pirmąją Raudonąją Versmę, ap- 
gaubtą ruzganų purslų debesies, Žirgo Galva aukštybėse kabo- 
jo nedidesnė už vaiko kumštuką. Donas Estebanas iš užančio 
išsiėmė visą pluoštą akanto medienos spalvos dirželių su rau- 
donai nudažytais ir gausiai sumazgytais kutais. Mazgus ilgai 
čiupinėjo - skaitė indėnų raštą, kol pagaliau perprato, kur eiti. 

Nusidriekė priešais juos Tylos Dauba. Jiedu čiūžino per j 
milžiniškais rieduliais, o tarp šių smigo bedugnės. 

- Ar toli dar? - krenkšte iškrenkštė Giljelmas perdžiūvusia 
gerkle. 

Donas Estebanas mostu bedražygį nutildė. ŪUmai Giljelmas 
suklupo ir išjudino akmenuką, o tasai - daugybę kitų. Vos 

šiems sudundėjus, parūko statūs Daubos šlaitai, tuojau pat ap- 
sitraukė sidabrine ūkana, žemyn pabiro tūkstančiai kalkakme- 
nio vėzdų. Donas Estebanas, tuo metu kaip tik pataikęs eiti po 
atsikišusia uola, įsitempė priedangon ir draugą - tą pat akimir- 
ką it audra pragrumėjo griūtis. Po kokios minutės ji nutyko. 
Donui Giljelmui kraujavo akmens atšaižos kliudyta galva. Jo 
bičiulis nusivilko marškinius, sudraskė juostomis ir aptvarstė 
žaizdą. Kai dauba tiek susiaurėjo, kad dangaus rėžis virš gal- 
vos atrodė ne ką platesnis už upę, anuodu išvydo skaidrų saky- 
tum šlifuotas deimantas šaltinį, tylutėliai srūvantį akmenimis. Vy- 
rai iki kelių įbrido į ledinę sraunumą. Tėkmė vertė juos iš kojų. 
Vis dėlto veikiai upokšnis nėrė požemin, o abu ispanai išlipo 
ant sauso geltono smėlio priešais olą su gausybe angų. Nusika- 
mavęs donas Giljelmas pasilenkė ir iškart pastebėjo, kad smil- 
tys kažkaip keistai spindi. Pasėmęs saują, kilstelėjo prie akių - 
smėlis buvo dar ir neįprastai sunkus. Tada ėmė ir paragavo ko 
pasėmęs. Sauja buvo pilna aukso. Donas Estebanas, prisimi- 
nęs, ką sakė senasis indėnas, apsidairė. Viename olos kampų 
sustingusi, nėmaž nejudėdama, tviskėjo vertikali liepsna. O iš 
tikrųjų - vandens nusvidintas kristalas, virš kurio uolienoje Žio- 
Jėjo skylė. Pro ją matėsi dangus. Priėjęs prie skaidraus luisto 
ispanas pažvelgė į jo vidų. Forma kristalas priminė didžiulį į 
gruntą susmegusį karstą. Iš pradžių donas Estebanas jo gelmė: 
Je įžiūrėjo tik galybę judančių ugnelių, kvaitinantį sidabro žais- 
mą. Po to vyriškiui pasidingojo, kad užslenka tamsa, jis išvydo 
prasiskečiančius beržo tošies sklypus. Kai šie išnyko, donas 
Estebanas pačiame luito viduryje pamatė kažkieno veidą. Ne- 
apsakomai raukšlėtą vario spalvos veidą siauromis it ašmenys 
akimis. Kuo ilgiau donas į jį žiūrėjo, tuo aiškiau matė piktą 
vypsnį. Su keiksmu lūpose Estebanas smogė durklu, bet gelež- 
tė nuslydo kristalo paviršium, ir tiek. Išsiviepęs varinis veidas 
susyk išnyko. Donas Giljelmas ir šiaip jau atrodė prastai, tad 
bičiulis nutarė nepasakoti jam ką matęs. 

Jiedu paėjėjo toliau, kur ola šakojosi į koridorius. Pasirinkę 
plačiausiąjį ir įžiebę atsineštus deglus nuslinko į gelmę. Veikiai 

užėjo juodus šoninio urvo žiobtus. Oras iš jų tvoskė karštas 
lyg ugnis. Tarpą teko prašokti šokte. Neilgtrukus koridoriaus 
gerklė susiaurėjo. Kiek paropoję keturiomis, vyrai pakliuvo į 
tokią ankščią, kad galėjo tik šliaužti. Paskui plyšys staiga išpla- 
tėjo. Užteko erdvės atsiklaupti. Baigiant žerplėti likusiam deg- 
lui, anuodviem po keliais sutreškėjo gruntas. Vos blėsuojan- 
čioje šviesoje jie įžiūrėjo klūpą ant gryno aukso luistų. Bet to 
ispanams buvo negana. Pažinę Masumako Burną ir Akį, troško 
išvysti ir Vidurius. Donas Estebanas sukuždėjo kažin ką matąs. 
Giljelmas tuščiai spigino jam iš už peties. 

- Ką matai? - paklausė neištvėręs. 

Gruzdantis dervingas medgalis Estebanui jau svilino pirštus. 
Ūmai jis atsistojo: sienos nutolo, gūdžioje rauzganoje prieblan- 
doje deglas vos apšvietė dar vieną olą. Giljelmui beregint, jo 
bendras ten ir pasuko. Blausus šviesulys drebančioje rankoje 
aplink šokdino didžiulius šešėlius. 

Staiga urvo gelmėje sušmėžavo ore pakibęs milžiniškas vai- 
duokliškas veidas užmerktomis akimis. Donas Estebanas suri- 
ko. Suriko kraupiai, tačiau Giljelmas permanė kiekvieną žodį. 
Jo bičiulis kreipėsi į Jėzų 1r Dievo Motiną, o buvo jis iš tų, ku- 
rie švenčiausiųjų Jėgų šaukiasi tik susidūrę akis į akį su mirtimi. 
Kai klyksmas nutilo, Giljelmas delnais užsidengė veidą. Tada 
kažin kas sugrumėjo, pliūptelėjo liepsnos, ir ispanas nualpo... 

Mondianas Vanteneda atsilošė ir įsižiūrėjo kažkur tarp sė- 
dinčiųjų. Tirštėjančioje apyblandoje jo siluetas tamsavo viole- 
tiniame, dantytos kalnų grandinės sukarpytame lango fone. 

- Arakeritos aukštupyje indėnai elnių medžiotojai iš van- 
dens iškėlė blyškiaveidį su buivolo odos pūsle, pritvirtinta prie 
peties. Nelaimėlio nugara buvo perrėžta, o šonkauliai taip iš- 
laužti išorėn, kad atrodė kaip sparnai. Baimindamiesi Korteso 
kareivių, indėnai palaikus ketino sudeginti, tačiau į jų kaimą už- 
sukęs Ponterono, praminto Vienakiu, raitasis būrys lavoną pa- 
siėmė ir išsigabeno į stovyklą. Ten atpažino doną Giljelmą. Do- 
nas Estebanas taip ir negrįžo. 

- Kas tuomet papasakojo apie jųdviejų nuotykį? 

Balsas priminė girgždesį. Tarnas atnešė į kambarį žvakidę. 
Gyvos liepsnelės apšvietė išgeltusį paklaususiojo veidą, be- 
kraujes lūpas. Tarnas mandagiai šypsojosi. 

- Juk iš pat pradžių persakiau, ką bylojo senasis indėnas. 
Jis tvirtino, kad Masumako Akis mato viską. Gal senolis į savo 
istoriją ir įpynė mito, bet iš esmės sakė tiesą. Juk šešiolikto am- 
Žiaus pradžioje europiečiai apie tai, kaip gludintas stiklas padi- 
dina regėjimo galimybes, ne kažin kiek nutuokė. Du milžiniški 
kalnų krištolo luitai, nežinia - vien gamtos sukurti ar Žmogaus 
ranka apdoroti, ant Masumako Galvos ir Vidurių oloje buvo 
pastatyti taip, kad, žiūrėdamas į vieną, matydavai, kas dedasi 
aplink kitą. Įstabus periskopas iš dviejų veidrodinių prizmių, įtai- 
sytų trisdešimties kilometrų nuotoliu viena nuo kitos. Stovėdamas 
ant Galvos indėnas matė tuodu šventvagius, einančius į Masuma- 
ko Vidurius. Ko gero, ne tik matė, bet ir galėjo pražudyti. 

Mondianas staigiai krestelėjo ranką. Į oranžinės šviesos dė- 
mę ant stalviršio nukrito pluoštas į storą mazgą surištų dirželių. 
Sučiužėjo senutėlė, perdžiūvusi, nuėjusiais dažais oda, išvagota 
giliais įkirčiais. 

- Kai kas, - pasakė Vanteneda, - žygį stebėjo ir aprašė. 

- Vadinasi, kelią į auksinį urvą žinote? 

Mondianas šypsojosi vis abejingiau, tarytum mintimis būtų 
nuklydęs į nebylioje, žvarbioje kalnų naktyje už lango skendin- 
čias keteras. 

- Šis namas stovi kaip tik prie Masumako Burnos. Jei joje 
kas ištardavo žodį, Tylos Slėnis jį atkartodavo galingu griaus- 
mu. Natūralus garsiakalbis, už elektrinį pajėgesnis tūkstančius 
kartų. 

- Kaip?.. 

- Prieš šimtus metų į veidrodinį paviršių trenkęs žaibas pa- 
vertė jį krūva kvarco. Štai, už mūsų langų kaip tik ir driekiasi 
Tylos Slėnis. Donas Estebanas ir donas Giljelmas atėjo nuo 
Vėjų Vartų pusės, bet dabar Raudonosios Versmės jau kadai 
išsekusios ir balsas griūties sukelti nebegali: matyt, dauba buvo 
rezonatorius ir tam tikri garso virpesiai išjudindavo kalkinių vir- 

šukalnių pamatus. Urvas užgriuvo po požeminio smūgio. Ten, 
lyg pleištas įsispraudęs tarp dviejų uolinių sienų, kabojo riedu- 
lys. Kai jis per drebėjimą iškrito, sienos susišliejo visiems lai- 
kams. Kas nutiko paskui - kai ispanai mėgino pereiti tarpeklį, 
- kas sukėlė Korteso pėstininkus užgriuvusią laviną, niekas ne- 
Žino ir, manau, jau niekad nesužinos. 

- Ak, brangusis Vanteneda, uolas galima išsprogdinti, 
praurbinti mechanizmais, vandenį iš požemių galima išsiurbti, 
argi ne? - prašneko kresnasis, traukdamas plonytį, sulig šiau- 
deliu, cigarą. 

- Taip manote? 

Mondianas nė neslėpė ironijos. 

- Jokia jėga neatvers Masumako Burnos, jei Jis pats to 
nepanorės, - pasakė, staigiai atšlydamas nuo stalo. Oro gūsis 
užpūtė dvi žvakes. Kitos degė kaip degusios melzgana ugnele, 
virš jų tartum mažytės naktinės plaštakės pleveno suodžiai. Jis 
ištiesė plaukuotą ranką, pagriebė nuo stalviršio dirželių raizginį 
ir taip mikliai apsuko vežimėlį, kad net sucypė šio padangų 
guma. Kiti stojosi ir ėjo lauk. Tik daktaras Gerbertas tebesė- 
dėjo žvelgdamas į judrias žvakių liepsneles. Pro atvirą langą vi- 
dun smelkėsi žvarba. Sudrebėjęs nuo šalčio daktaras atsigrę- 
žė į tarną, kuris, atnešęs didelį glėbį pliauskų, padėjo jas ties Ži- 
dinio pakura su ugnies numėlynintomis grotelėmis, paskui įgu- 
dusiais judesiais pražarstė pirkšnis ir surentė joms grakštų sto- 
gą iš malkų. Kažkas atidarė kitas duris ir palietė staktą. Patal- 
pa vėl akimirksniu persimainė. Netašytų akmenų židinys, tarnas 
prie jo, krėslai raižytomis atkaltėmis, žvakidės su žvakėmis, 
langai ir kalnų naktis už jų išnyko blandžioje šviesoje; nedide- 
lėje baltoje salėje su vos vos įgaubtu glotniu skliautu liko vienas 
vienintelis krėslas, kuriame ir sėdėjo Gerbertas, ir kvadratinis 
stalo galas su lėkšte bei nuvalgytu kepsniu joje: kita stalo dalis 
su visais indais bei įrankiais buvo dingusi. 

- Smaginiesi senoviškais žaidimėliais? Tokiu metu? 

Išjungęs vaizdą atėjusysis nesėkmingai mėgino atsikratyti 
išsipūtusios skaidrios folijos, dengiančios iki pat kaklo už- 

trauktą pūkinį kombinezoną. Galiausiai, kai niekaip nepavyko 
išlaisvinti kojų, apautų spindinčiais it metalas batais, ją tiesiog 
perplėšė, suglamžęs numetė ir nykščiu perbraukė sau per krū- 
tinę - kombinezonas plačiai prasižiojo, apnuogindamas raume- 
ningą kaklą. Vyriškis už Gerbertą buvo jaunesnis ir žemesnis, 
vilkėjo marškinėlius be apykaklės. 

- Dar tik pirma. Sutarėme antrai - o diagramas jau moku 
atmintinai. 

Gerbertas, šiek tiek lyg ir sutrikęs, kilstelėjo aplanką su 
histogramomis. Anas atsisagstė storus batų aulus, nušlepsėjo 
prie metalinio apvado palei sienas ir įniko staigiai, tarsi kortas 
pašytų, junginėti holografinius vaizdus: atbulai vykstanti sueiga 
prie stalo, lyguma, prismaigstyta stačių kalkinių gūbrių, baltuo- 
jančių mėnesienoje sakytum šmėkliški šikšnosparnių griaučiai; 
saulės nutviekstose džiunglėse tarp lianų plazdenantys spalvingi 
drugiai, aukšti termitynai dykumoje. Abu vyrai akimirką atsi- 
durdavo reginyje ir tuojau pat šis persiliedavo į kitą. Gerbertas 
kantriai laukė, iki kolegai peržiūra įgris. Daktaras su aplanku 
rankose sėdėjo tame spalvų mirgulyje ir apie vaizdą, kuriuo 
veikiausiai norėjo nuramdyti nerimą, jau nebegalvojo. 

- Ar kas pasikeitė?.. - paklausė neištvėręs. - Kas? 

Jaunesnysis kolega patalpą atvertė asketiška saliuke ir rim- 
tai, tik nelabai aiškiai, suburbėjo: 

- Ne. Niekas nepasikeitė. Tik Aragonas prašė, kad prieš 
pasitarimą užeitume pas jį. 

Gerbertas net sumirksėjo - regis, jam tai buvo nemaloni 
staigmena. 

- Ką atsakei? 

- Kad užeisime. Ko taip žiūri? Nenori pas jį eiti? 

- Iš tiesų - nevilioja. Suprantu, atsakyti jam negalėjai. Ta- 
čiau problema kebli ir be teologijos. Ko jis iš mūsų non? Bent 
užsiminė? 

- Nė žodeliu. Tas žmogus ne tik padorus, bet ir išmintin- 
gas. Ir taktiškas. 

- Šit taktiškai ir užsimins mums, kad esame žmogėdros. 

- Nesąmonė. Ne į teismą kviečia. Į laivą juos paėmėme at- 
gaivinti. Jis tai irgi kuo puikiausiai Žino. 

- Ir apie kraują žino? 

- Net nenumanau. O kas baisaus? Kraujas perpilamas jau 
du šimtus metų. 

- Jo požiūriu, mes ne kraują perpilti ketiname, o gviešiamės 
- mažų mažiausiai - išniekinti palaikus. Apiplėšti lavonus. 

- Kuriems tai šiaip ar taip nerūpi. Organai irgi jau kadai 
persodinami. Tikėjimo aš neišmanau, bet jo Bažnyčia transp- 
lantacijai niekad nesipriešino. Ir išvis - ko tau taip ūmai su- 
skaudo širdį dėl dvasiškio, vienuolio nuomonės? Nei vadas, 
nei dauguma kitų, greičiausiai - nė vienas, neprieštaraus. O 
Aragonas net neturi balso teisės. Skrenda su mumis kaip Va- 
tikano pasiuntinys ar apaštališkasis stebėtojas. Kaip keleivis ir 
žiūrovas. 

- Gal ir taip, Viktorai, gal ir taip. Bet tos nelemtos histogra- 
mos... Tokia staigmena. Nederėjo imti palaikų į "Euridikę". 
Juk prieštaravau. Kodėl jų neišgabeno į Žemę? 

- Pats Žinai - taip jau išėjo. Be to, maniau: jei mūsų skrydis 
išvis kam nors gali būti naudingas, tebūnie naudingas jiems. 

- Geriausiu atveju pavyks atgaivinti vieną - visų kitų sąskai- 
ta. Tai bent nauda. 

Viktoras Terna žiūrėjo į Gerbertą nustebęs. 

- Kas tau darosi? Atsikvošėk. Bene mes kalti? Titane tiks- 
liai diagnozei nustatyti nebuvo jokių sąlygų. Nesutinki? Verčiau 
sakyk iš karto. Noriu žinoti, su kuo eisiu pas tą dominikoną. 
Gal atsivertei į protėvių tikėjimą? Manai, kad tai, ką privalome 
atlikti, ko siekiame, - blogis? Nuodėmė? 

Gerbertas, lig šiol visiškai ramus, dabar vos susitvardė. 

- Puikiai Žinai, kad sieksiu to paties, ko ir tu, ir ordinaras. 
Žinai mano požiūrį. Prikelti mirusįjį - nieko blogo. Blogai, kad 
iš dviejų tinkamų atgaivinti galime tik vieną ir kad niekas kitas 
už mus nenuspręs, kurį pasirinkti... Tiek to. Eime. Noriu kuo 
greičiau užbaigti. 

- Man reikia persirengti. Palauksi? 

- Ne. Einu vienas. Ateisi. Į kurį denį eiti? 

- Į trečią viduriniame sektoriuje. Apsisuksiu per penkias 
minutes. 

Išėję kartu, jie pasinaudojo skirtingais liftais. Gerbertas su- 
spaudė reikiamus mygtukus, ir sidabru žvilgantis kiaušinio for- 
mos keltuvas akimoju įsibėgėjo. Sustojo jis minkštai, įdubusioje 
sienoje pasisuko plokštės, ir ji atsidarė tarsi fotoaparato diaf- 
ragma. Nežinia kokio šaltinio blausiai apšviestame koridoriuje 
rikiavosi eilės durų aukštais slenksčiais lyg senoviniame laive. 
Daktaras susirado paženklintas skaičiumi "84" ir nediduke len- 
tele - "Šv. Tėvas Aragonas, HR. M. M., FDr., A. M." Kol 
svarstė, ką reiškia pastaroji santrumpa: Apaštališkasis Misio- 
nierius ar Angeliškasis Mokytojas? - nors tokioms paikoms 
spėlionėms buvo ne metas, - durys nuslydo į šalį. Gerbertas įė- 
J0 į erdvią kajutę, pristatytą įstiklintų knygų lentynų. Ant dviejų 
priešingų sienų kabojo po šviesiarėmį paveikslą - nuo lubų iki 
pat grindų. Dešinėje Kranacho "Pažinimo medis" su Adomu, 
žalčiu ir Ieva, kairėje - Boscho "Šv. Antano gundymas". Gydy- 
tojui apžiūrinėjant "Gundymo" dangumi lekiančias chimeras, 
Kranachas užslydo už lentynos, o atsivėrusiame tarpe pasiro- 
dė baltą abitą vilkįs Aragonas; kol drobė grįžo atgal, Gerber- 
tas spėjo dominikonui už nugaros pastebėti juodą kryžių balta- 
me fone. Jiedu paspaudė vienas kitam ranką ir susėdo prie že- 
mo stalo, užgriozto dokumentais, brėžiniais ir krūvomis atverstų 
knygų su kyšančiais spalvingais skirtukais. Aragonas buvo apy- 
liesio, tamsoko veido, skvarbių pilkų akių po beveik baltais 
antakiais. Jo abitas atrodė kiek per dukslus. Gyslota pianisto 
ranka jis laikė paprasčiausią medinę liniuotę. Gerberto žvilgs- 
nis gana abejingai nuslydo senų knygų nugarėlėmis. Kalbėti pir- 
mas jis nenorėjo. Laukė klausimų ir nesulaukė. 

- Daktare Gerbertai, žiniomis jums neprilygstu. Nors Es- 
kulapo kalba gal ir susišnekėtume. Prieš apsivilkdamas šį rūbą 
buvau psichiatras. Vyriausiasis gydytojas supažindino mane su 
šios... operacijos duomenimis. Jie prieštaringi. Kadangi nesu- 

tampa kraujo grupės, nesudera audiniai, iš dviejų, atsiprašau, 
suinteresuotųjų prižadinti įmanoma tik vieną. 

- Arba nė vieno, - išsprūdo Gerbertui beveik nejučia. Ma- 
tyt todėl, kad vienuolis pasakė "prižadinti", o ne "prikelti iš mi- 
rusiųjų". Dominikonas tai perprato susyk. 

- Distinguo* svarbus man, o ne jums. Eschatologinis gin- 
čas būtų beprasmis. Kas nors kitas, manimi dėtas, sakytų, kad 
iš tikrųjų mirusiu dera laikyti yrantį žmogų - tą, kurio kūne įvykę 
nepataisomi pokyčiai. Ir kad laive tokių ilsisi septyni. Žinau, 
kad palaikų ramybę teks sutrikdyti, ir suvokiu tokią būtinybę, 
nors ir neturiu teisės jai pritarti. Iš jūsų, daktare, ir jūsų drau- 
go, kuris tuojau ateis, tikiuosi atsakymo į vieną klausimą. Tiesa, 
galite ir neatsakyti. 

- Klauskite, - iš karto įsitempdamas pasiūlė Gerbertas. 

- Turbūt ir pats nujaučiate. Man rūpi pasirinkimo kriterijai. 

- Nieko kitko jums nepasakys ir Terna. Jokių objektyvių 
kriterijų nesame nusistatę. Jei jau susipažinote su duomenimis... 
Tėve Aragonai, pats suprantate... 

- Suprantu. Numatyti visas galimybes - ne žmogaus jė- 
goms. Atlikę milijardus skaičiavimo veiksmų ir įvertinę paklai- 
dos ribą, medikomai priėjo išvadą: dviejų iš tų septynių tikimy- 
bė prisikelti - devyniasdešimt devyni procentai. Objektyvių kni- 
terijų iš tikrųjų nėra, kaip tik todėl drįstu klausti: kokie yra jū- 
siškiai'? 

- Turime dvi problemas, - kiek lengviau atsikvėpęs tarė 
Gerbertas. - Mes, gydytojai, drauge su vyriausiuoju iš laivo va- 
do reikalausime vienaip ar kitaip pakeisti skrydžio režimą. Vi- 
liuosi, stosite mūsų pusėn? 

- Neturiu balso teisės. 

- Neturite. Bet jūsų pozicija, Tėve, gali nulemti... 

- Pasitarimo nutartį? Bet juk ji ir šiaip aiški. Apie opoziciją 
nėra ko net galvoti. Dauguma balsuos "už". Vadui priklauso Ie- 
miamo žodžio teisė ir būtų keista, jei gydytojai dar nežinotų, 
koks jis. 


*Čia - skirtumas (lot.). 

- Mes reikalausime daugiau permainų. Devyniasdešimt devyni 
procentai dar ne viskas. Svarbus kiekvienas skaitmuo po kablelio. 
Ekspedicija užsitęs, tad ir energijos išeiga bus milžiniška. 

- Man tai naujiena. O... kita problema? 

- Lavono pasirinkimas. Atsidūrėme beviltiškoje padėtyje, 
mat dėl siaubingo aplaidumo, kurį ryšininkai pavadino elegan- 
tiškiau - kanalų perkrova, nežinome nei tų Žmonių pavardžių, 
nei profesijų, nei biografijų. Iš tikrųjų ne vien aplaidumas čia 
kaltas. Imdami talpas į laivą nežinojome, kad ir senosios įran- 
gos iš Gralio kasyklos, ir skaitmeninės - iš Rembdeno - atmintis 
išmontuojant gerokai nukentėjo. Žmonės, atsakingi už likimą 
tų, kuriuos vadas, mums pritarus, paėmė, užtikrino, kad duo- 
menis galima gauti Žemėje. Nežinia, kas kam ir kada įsakė pa- 
laikų atsikratyti - tik aišku, kad visi nusiplovė rankas. 

- Taip nutinka, kai žmonių kompetenciją riboja savi intere- 
sai. Žinoma, tai ne pateisinimas... 

Vienuolis nutilo, pažvelgė Gerbertui į akis ir tyliai paklausė: 

- Jūs nenorėjote aukų imti į laivą, ar ne? 

Daktaras linktelėjo kone per jėgą. 

- Ką priešstartinėje maišatyje galėjo reikšti paskira nuo- 
monė - ir dar gydytojo, o ne prityrusio astronauto? Bet dėl to, 
kad būgštaudamas priešinausi, dabar geriau nesijaučiu. 

- Tad kas bus? Kaip ketinate pasielgti? Trauksite burtus? 

Gerbertas apsiniaukė. 

- Jei pasitarime bus patenkinti techniniai, navigaciniai mūsų 
reikalavimai, kurį žmogų pasirinkti, tik mes ir spręsime - dau- 
giau niekas. Palaikus dar kartą kuo kruopščiausiai apžiūrėsime, 
iki menkiausios dulkelės iššniukštinėsime vitrifikatorius. 

- Ar, pasirinkdami atgaivinamąjį, atsižvelgsite į jo tapatybę? 

- Nemanau. Bent jau medicininiu požiūriu ji tikrai nesvarbi. 

- Tie žmonės žuvo, - vienuolis kalbėjo apgalvodamas kiek- 
atlikdami kasdienes pareigas, darbuodamiesi kasykloje ar ki- 
tur, kiti - mėgindami išgelbėti anuos. Ar tokį skirtumą - jei pa- 
vyktų jį nustatyti - laikytumėte kriterijumi? 

- Ne. 

Daktaras atsakė nėmaž nedelsdamas, griežtai. 

Iš knygų suręsta siena prasiskyrė, įėjęs Terna atsiprašė vė- 
luojąs. 

Vienuolis atsistojo. Pakilo ir Gerbertas. 

- Ko man reikėjo, viską sužinojau, - tarė Aragonas. Buvo 
aukštesnis už abu gydytojus. Jam už nugaros Ieva gręžėsi į 
Adomą, į rojaus medį rangėsi žaltys. - Dėkoju jums. Įsitikinau 
tuo, kuo ir šiaip neabejojau. Mūsų priedermės panašios. Ne 
pagal nuopelnus ir kaltes mes vertiname Žmogų, jūs, savo ruož- 
tu, gelbėdami jį, neatsižvelgiate nei į viena, nei į kita. Nebegai- 
šinsiu: jums metas eiti. Susitiksime pasitarime. 

Aniedu išėjo. Gerbertas glaustai persakė Ternai pokalbį su 
apaštališkuoju stebėtoju. Tobulai apskritoje koridorių sankir- 
toje jie įlipo į blankiai sidabrišką kiaušinio formos lifią. Atsivė- 
rusi šachta su pratisu atodūsiu įtraukė beratę transporto prie- 
monę. Už apskritų langelių sumirgėjo praskriejamų denių žibu- 
riai. Vyrai sėdėjo vienas priešais kitą ir tylėjo. Abiems ausyse 
skambėjo vienuolio prieš atsisveikinant pasakyti žodžiai. Vis 
dėlto įspūdis buvo pernelyg miglotas, ir, užuot jį analizavę, jie 
susimąstė apie būsimus įvykius. 


Posėdžių salė buvo penktame "Euridikės" sektoriuje. Pats 
erdvėlaivis iš tolo priminė ilgą baltą vikšrą, sudėtą iš apvalainų, 
išpampusių segmentų - ne šiaip vikšrą, o sparnuotą, mat šo- 
nuose kyšojo sparnai su hidroturbinomis galuose. Plokščią 
"Euridikės" galvą puošė dygliuota antenų tarsi kokių čiuptuvėlių 
karūna. Rutuliškus segmentus vieną su kitu jungė trumpi trisde- 
šimties metrų skersmens cilindrai, visą konstrukciją dar tvirtino 
dvigubas vidinis kilis - greitėdamas, manevruodamas ir stabdy- 
damas kosminis laivas patirdavo milžinišką perkrovą. Hidro- 
turbinomis vadinami varikliai iš tikrųjų buvo tiesiasroviai ter- 
mobranduoliniai reaktoriai, kurui naudojantys didelio vakuu- 
mingumo vandenilį. 

Tokia trauka netgi geresnė už fotoninę. Pasiekus greitį, 

maždaug prilygstantį šviesos, branduolinio kuro naudingumo 
koeficientas paprastai sumažėja, mat didžiuma kinetinės ener- 
gijos su ugnimi bergždžiai išmetama į tuštumą ir tik maža išlais- 
vintos galios dalis atitenka raketai. Norint sukurti fotoninę, tai 
yra šviesos trauką, laivą tenka apkrauti milijonais tonų materi- 
jos ir antimaterijos - anihiliacinių degalų. O tiesiasroviai varikliai 
kurui naudoja tarpžvaigždinį vandenilį. Tačiau jo atomų, nors 
yra visur, galaktinėje tuštumoje taip reta, kad tokio tipo varik- 
liai pradeda veikti efektyviai tik išvysčius 30000 kilometrų per 
sekundę greitį, o visu našumu dirba tik priartėjus prie šviesos 
greičio ribos. Šitoks erdvėlaivis pats - mat pernelyg masyvus - 
iš planetos pakilti negali, be to, turi įsibėgėti tiek, kad į reakto- 
rių angas patenkantys atomai pakankamai sutankėtų ir užsideg- 
tų. Net tuščiausiame kosminiame vakuume žiojinčios gerklės 
įsiurbia užtektinai vandenilio, ir degimo kamerose įsiplieskia 
dirbtinės saulės čiurkšlės; naudingumo koeficientas padidėja, ir 
kuro atsargų naštos neapsunkintas laivas gali skrieti su nuolatiniu 
pagreičiu. Beveik metus lėkęs su žemiškojo vieno g pagreičiu, 
erdvėlaivis išvysto devyniasdešimt devynis procentus šviesos 
greičio. Kol laive slenka minutės, Žemėje bėga dešimtmečiai. 
"Euridikė" buvo pastatyta Titano orbitoje. Milijonus tonų 
šio palydovo masės termobranduoliniai reaktoriai pavertė laze- 
riniams išmetikliams skirta energija, o pastarieji koherentinės 
šviesos pliūpsniais žiebė į gigantišką "Euridikės" laivagalį, kaip 
parako dujomis pabūklo vamzdyje kad žiebiama į užtaiso dug- 
ną. Bet pirmiau astroinžinieriams teko prapūsti tirštą Titano at- 
mosferą: sutelktiniais šiluminiais smūgiais iš vienkartinio naudo- 
jimo palydovų jie ištirpino kalnus pusiaujinio žemyno plynaukš- 
tėje, pastatė radiochemijos įmones bei hidrobranduolines jėgai- 
nes. Šiluminės salvės milžinišką kalnų masyvą pavertė lava, o 
paskui kriobombos sustingdė iki raudonumo įkaitusią jūrą ir ši 
virto kieta Mare Herculaneum lyguma. Čia, dvylikos tūkstan- 
čių kvadratinių mylių plote, stojo ištisas miškas lazerinių išme- 
tiklių, kuriems buvo skirtas Heraklio vaidmuo. Numatytą die- 
ną, valandą, sekundę jie išstūmė "Euridikę" iš stacionariosios 

orbitos. Ištįsęs koherentinės šviesos stulpas, pliskindamas į lai- 
vagalio veidrodžius, varė erdvėlaivį iš Saulės sistemos. Kadan- 
gi ilgainiui spindulys silpo, laivui prireikė starto variklių pagal- 
bos - išdegintas jų baterijas vieną po kitos išmėtė jau už Pluto- 
no. Tik ten įsijungė į tuštumą išžiodyti hidrovarikliai. 

Darbuotis jie turėjo visą kelią, todėl "Euridikės" pagreitis 
didėjo tolygiai ir traukos jėga laive atitiko žemiškąją. Ji veikė 
tik išilgai ilgosios ašies, jokia kita kryptimi, tad visi apvalieji 
segmentai buvo tarsi atskiros erdvėlaivio dalys su skersai iš- 
dėstytais deniais. Kildamas jais į viršų artėdavai prie pirmgalio, 
leisdamasis žemyn - prie laivagalio. Mažinant greitį ar keičiant 
kursą, traukos ašis pakrypdavo ir su korpuso rutulių ašimi ne- 
besutapdavo. Kad lubos tokiu atveju netaptų sienomis, denis 
nestotų piestu, kiekvienas apvalusis segmentas šarviniame ap- 
valkale galėjo sukiotis tarytum tekintame guolyje. Dėkui giros- 
tatams, atoveiksmio jėga visų aštuonių gyvenamųjų sferų denius 
veikė vertikaliai. Laivui manevruojant, segmentai pasisukdavo 
bendrosios ašies atžvilgiu. Prireikus iš vienų rutulių patekti į ki- 
tus, atsidarydavo papildomi spiraliniai šliuzai - ištisa tunelių sis- 
tema. Kad pakito traukos jėga ar jos išvis neliko, žmonės 
šiuose tuneliuose pajusdavo tik tada, kai liftas slysdavo tarp- 
segmentiniais ruožais. 

Kai atėjo metas visuotiniam, pirmajam po starto, pasitari- 
mui, "Euridikei" dar buvo likę beveik metus skrieti su tolygiu 
pagreičiu tr traukos jėgos laive niekas netrikdė. 

Posėdžiauti įgula rinkosi į penktąjį segmentą, vadinamą 
parlamentu. Čia po įgaubtomis lubomis buvo įrengtas neaukš- 
tas amfiteatras - keturios eilės suolų su nuožulniais praėjimais. 
Palei vienintelę neišlenktą sieną stovėjo ilgas stalas, tikriau ta- 
riant, eilė sujungtų pultų su monitoriais. Prie stalo, atsigręžę į 
auditoriją, sėdėjo navigatoriai ir jiems pavaldūs įvairių sričių 
specialistai. 

* Ypatingos paskirties ekspedicijos ir vadovybė buvo neei- 
linė. Skrydžiui vadovavo Bar Horabas, už energetiką buvo at- 
sakingas vyriausiasis dispečeris Chargneris, už ryšius - radiofi- 

zikas de Vitas, o mokslininkų - ir dirbančiųjų pačioje kelionėje, 
ir tų, kurių darbas turėjo prasidėti tik pasiekus tikslą - kolekty- 
vo vadovas buvo universalusis Nomura. 

Kai Gerbertas ir Terna pasirodė viršutinėje galerijoje, pa- 
sitarimas buvo jau prasidėjęs. Bar Horabas dalyviams skaitė 
gydytojų parengtas tezes. Į anuodu niekas nekreipė dėmesio, 
tik vyriausiasis gydytojas Hrusas, sėdįs tarp laivo vado ir ener- 
getiko, priekaištingai trūktelėjo antakį. Pavėlavo jie visai ne- 
daug. Tyloje aidėjo flegmatiškas Bar Horabo balsas. 

- „reikalauja iki vienos dešimtosios sumažinti trauką. Tvir- 
tina, kad norint atgaivinti šaldyklėje laikomus kūnus tai - būtina 
sąlyga. Kitaip sakant, trauka kristų iki apatinės ribos. Galėčiau 
taip ir padaryti. Tai reikštų, kad visa apskaičiavimais pagrįsta 
skrydžio programa nueitų velniop. Aišku, galima parengti nau- 
ją. Dabartinę Žemėje sukūrė penkios atskiros mokslininkų gru- 
pės - siekta išvengti klaidų. Mes tokių galimybių neturime. 
Naująją programą ruoštume dviem grupėmis - vadinasi, ji būtų 
ne tokia patikima kaip dabartinė. Nors rizika nedidelė, vis dėl- 
to ji tikėtina. Taigi klausiu: ar dėl gydytojų reikalavimų balsuo- 
sime be diskusijų, ar pirmiau paprašysime jų šį tą paaiškinti? 

Dauguma pasisakė už diskusiją. Hrusas pats nekalbėjo - 
perleido šią teisę Gerbertui. 

- Vado kalboje, - sėdėdamas prašneko Gerbertas, įsitai- 
sęs pačioje viršutinėje eilėje, - justi tam tikras priekaištas tiems, 
kas perdavė mums Titane rastus lavonus, nepasirūpinęs jų būk- 
le. Galėtume organizuoti tyrimą ir aiškintis, kas kaltas. Vis dėl- 
to, net jei paaiškėtų, jog kaltininkai - tarp mūsų, padėtis nepa- 
sikeistų. Mūsų tikslas - atgaivinti žmogų, kurio kūnas laikytas 
ne ką geresnėmis sąlygomis nei faraonų mumijos. Be medici- 
nos istorijos čia neapsieisiu. "Įsistiklinti" pirmąkart mėginta dar 
dvidešimtame amžiuje. Turtingi senoliai, tikėdamiesi kada nors 
prisikelti, leisdavosi palaidojami skystame azote. Nesąmonių 
nesąmonė. Užšaldytą lavoną galima nebent atšildyti - kad su- 
pūtų. Vėliau žmonės išmoko užšaldyti audinių lopinėlius, kiau- 
šinėlius, spermą ir paprasčiausius mikroorganizmus. .Kuo kūnas 

stambesnis, tuo sudėtingiau jį vitrifikuoti. Šis procesas - žaibiš- 
kas visų organizmo skysčių suledėjimas, peršokant kristalizaci- 
jos fazę. Mat kristalai negrįžtamai suardo ląstelienos struktūrą. 
Vitrifikuojamas kūnas, taip pat ir smegenys, sustiklėja per se- 
kundės dalį. Žaibiškai įkaitinti objektą iki labai aukštos tempe- 
ratūros nesunku. Kur kas sunkiau akimirksniu atšaldyti iki be- 
veik nulio laipsnių Kelvino. Varpo formos vitrifikatoriai, "įstik- 
linę" Titano aukas, primityvūs, labai jau grubaus darbo. Imda- 
mi talpas į laivą, nežinojome jų sandaros. Štai kodėl palaikų 
būklė taip nustebino. 

- Ką ir kodėl? - pasidomėjo kažkas iš pirmosios eilės. 

- Mane - kaip psichoniką, taip pat somatiką Terną ir, Žino- 
ma, mūsų vyriausiąjį. Kodėl? Talpas gavome be jokio aprašo, 
praeito amžiaus vitrifikatorių schemų irgi neturėjome. Nežino- 
jome, kad varpai su užšaldytais žmonėmis buvo gerokai apga- 
dinti ledyno, todėl dar Titane talpos perkeltos į specialius ter- 
mosus su skystu heliu - kad būtų galima luotu išsyk gabenti į 
mūsų laivą. Iš pradžių, nešami "Heraklio", gyvenome dvigubos 
traukos sąlygomis ir tik po keturių šimtų valandų galėjome ap- 
Žiūrėti talpų turinį. 

- Kolega Gerbertai, tai buvo prieš tris mėnesius, - iš apa- 
čios atsiliepė tas pats balsas. 

- Teisybė. Per tick laiko išsiaiškinome, kad visų tikrai neat- 
gaivinsime. Trys atkrito iš karto - smegenys buvo sutraiškytos. 
Iš likusiųjų prikelti galime tik vieną, nors reanimacijai tinka du 
lavonai. Matote, visų tų žmonių gyslomis tekėjo kraujas. 

- Tikras kraujas? - paklausė kitas balsas iš salės. 

- Tikras. Su eritrocitais, plazma ir kitkuo. Holotekose turi- 
me duomenų apie kraują, bet paties kraujo neturėjome, taigi 
negalėjome perpilti. Iš kaulų čiulpų ėmėme eritroblastus ir dau- 
ginome. Tad dabar jau turime. Deja, paaiškėjo, kad nesudera 
audiniai. Atgaivinimui tinka dvejos smegenys. Tačiau gyvybiš- 
kai būtinų organų pakanka tik vienam. Taigi iš dviejų kandidatų 
galime sudėti vieną Žmogų. Ciniška, bet kitaip neišeing 

- Smegenis galima atgaivinti ir be kūno, - ištarė dar vienas 
balsas. 

- To mes nedarysime, - atsakė Gerbertas. - Čia esame ne 
tam, kad taip beprotiškai eksperimentuotume. Atsižvelgdamas 
į mūsų medicinos galimybes, tokių bandymų kitaip ir nepava- 
dinčiau. Be to, svarbu ne apibrėžimai, o kompetencija. Į skry- 
džio eigą kišamės kaip gydytojai, ne kaip astronautai. Ką da- 
ryti mums patiems - šito niekas negali nurodyti. Todėl visų ope- 
racijos subtilybių neatskleisiu. Griaučius reikės prisotinti anglies 
dioksido ir metalizuoti. Heliu pašalinti azoto perteklių audiniuo- 
se. Tinkamas visų lavonų dalis panaudoti vieno labui. Bet tai 
jau mūsų reikalai. Tik paaiškinsiu, kuo grįstas mūsų reikalavi- 
mas. Kai imsimės gaivinti smegenis, reikės, kad traukos jėga 
būtų kaip įmanoma silpnesnė. Nesvarumas būtų išvis idealu. 
Bet tada - žinome - tektų sustabdyti variklius ir skrydžio pro- 
grama išvis nueitų perniek. 

- Kolega, negaiškite laiko komentarams. - Vyriausiasis gy- 
dytojas nė neslėpė nekantraująs. - Laivo vadas ir auditorija 
nori sužinoti tokio reikalavimo priežastį. 

Gydytojas pasakė ne "mūsų" reikalavimo, o "tokio". Tyčia 
- Gerbertas tuo neabejojo, bet dėjosi šio kalbinio niuanso ne- 
pastebėjęs ir apsimestinai ramiai šnekėjo toliau: 

- Paprastai žmogaus smegenų neuronai neskyla. Jie nesi- 
daugina, nes yra asmens individualybės medžiaga, talpinanti at- 
mintį bei kitas ypatybes, įprastas vadinti būdu, siela ir panašiai. 
Titane žmonės "įstiklinti" primityviai, jų smegenys nukentėjo - 
dalis neuronų žuvo. Tiesa, iš gretimų žuvusiems sričių mes ga- 
lime išauginti naujų neuronų ir šitaip kompensuoti nuostolį, bet 
tuomet jie netektų individualių savybių. Norint išsaugoti atgai- 
vinamojo Žmogaus tapatybę, neuronų būtina padauginti kuo 
mažiau, mat naujieji bus tušti kaip kūdikio. Netgi nulinės trau- 
kos jėgos sąlygomis negalėtume iš anksto tvirtinti, kad prisikė- 
lėliui nepasireikš amnezija, o jei pasireikš - nežinia kokio laips- 
nio. Kadangi "įstiklintiesiems" - net tobuliausiuose kriostatuo- 
se - molekuliniu lygmeniu pažeidžiamos smegenų sinapsės, tam 

tikra atminties dalis pražūna neišvengiamai. Todėl negalime už- 
tikrinti, kad atgaivintasis bus visiškai tas pats žmogus, kuris gy- 
veno maždaug prieš šimtą metų. Drąsiai tvirtinti galime tik tiek: 
kuo silpnesnė traukos jėga, kai reanimuojamos smegenys, tuo 
didesnė tikimybė išsaugoti tapatybę. Štai, pasakiau viską. 

Bar Horabas probėgšmais dirstelėjo į vyriausiąjį gydytoją, 
kuris sėdėjo įnikęs į šūsnį popierių. 

- Manau, balsuoti nebūtina, - pasakė. - Aš, laivo vadas, 
įsakau sumažinti trauką tada, kada nurodys gydytojai, tokiam 
laikotarpiui, kokio jiems prireiks. Pasitarimą skelbiu baigtą. 

Sale nuvilnijo tylus šurmulys. Bar Horabas atsistojo, palietė 
Chargnerio petį, ir jiedu abu nužingsniavo prie apatinio išėjimo. 
Gerbertas su Terna, nelaukdami, kol juos kas nors užkalbins, 
kone tekini nuskubėjo į galeriją. Koridoriuje susidūrė su domi- 
nikonu. Šis neištarė nė žodžio, tik linktelėjo ir nuėjo sau. 

- Iš Hruso to nesitikėjau, - prisipažino Terna, paskui Ger- 
bertą žengdamas į laivagalio keltuvą. - Užtat vadas - o! - gero 
žodžio vertas. Jaučiau, kad gretutinių specialybių kolegos, ypač 
- mūsiškiai "psichonautai", tuojau kibs mums į atlapus. Bet jis it 
peiliu nurėžė... 

Lifto greitis jau mažėjo, pro šalį lekiantys Žiburiai švysčiojo 
vis lėčiau. 

- Bala nematė to Hruso, - sumurmėjo Gerbertas. - Kad 
taip nori Žinoti, prieš pat pasitarimą Aragonas pasišnekėjo su 
Horabu. 

- Iš kur žinai? 

- Iš Chargnerio. Vienuolis apsilankė pas Horabą dar prieš 
pokalbį su mumis. 

- Manai?.. 

- Ne manau, o žinau: jis mums padėjo. 

- Padėjo kaip dvasininkas - teologas. 

- Aš jo sferos neišmanau. Užtat jis išmano ir teologiją, ir 
mediciną. Kaip jas vieną su kita suderinti - jo reikalas. Eime 
persirengti. Reikia viską paruošti ir paskirti laiką. 

Prieš operaciją Gerbertas dar kartą perskaitė iš holotekos 

atsiųstą ataskaitą. Sunkiosioms planetinėms mašinoms teko nu- 
traukti darbą, mat jų jutikliai aptiko metalo ir organinės medžia- 
gos. Iš po Birnamo griuvenų vienas po kito buvo atkapstyti 
septyni senoviniai plačiažingsniai, iš jų iškelti šeši kūnai. Du "ga- 
liūgai" dunksojo vos už kelių šimtų metrų vienas nuo kito. Vie- 
nas jų buvo tuščias, kitas - su žmogumi varpo formos vitrifika- 
toriuje. Aštuntos kartos ekskavatoriai, šalia kurių "galiūgai" at- 
rodė tikri neūžaugos, įniko taršyti ledyną. Vadovybė įsakė mil- 
žiniškuosius automatus sustabdyti ir į kitų aukų paieškas - Bir- 
namo duburys buvo prarijęs devynis Žmones - pasiųsti Žings- 
niuojančias gręžykles su ypatingai jautriais biojutikliais. To, ku- 
ris savąjį "galiūgą" paliko, nepavyko rasti nė pėdsako. Vis sto- 
rėjantis ledas plačiažingsnių šarvus buvo kaip reikiant aplam- 
dęs, tačiau vitrifikatoriai išsilaikė stebėtinai gerai. Kontrolės 
tarnyba užšaldytus kūnus ketino išsyk siųsti į Žemę atgaivinti, 
bet tai būtų reiškę, kad nelaimėliams teks triskart patirti per- 
krovą: pirmiausia mažajam luotui kylant iš Titano, dar kartą - 
linijos Titanas-Žemė transportiniam laivui didinant greitį, ir tre- 
čiasyk - leidžiantis Žemėje. Peršvietus talpas išaiškėjo, kad visi 
palaikai smarkiai sužaloti, kai kurių lūžęs kaukolės pamatas, 
tad nuspręsta, jog taip juos gabenti - pernelyg rizikinga. Kaž- 
kam šovė mintis vitrifikatorius perduoti "Euridikei", aprūpintai 
naujausia reanimacine aparatūra; be to, tokios milžiniškos ma- 
sės laive startinis pagreitis beveik nejuntamas. Liko tik viena 
problema: neatidarius vitrifikatorių, buvo neįmanoma atpažinti 
palaikų. "Euridikės" vyriausiasis gydytojas Hrusas susisiekė su 
vadovybe bei generaliniu SETI biuru ir sutarė, kad tikslūs 1š- 
plėštųjų iš Titano ledo duomenys bei pavardės į laivą bus radijo 
ryšiu perduoti iš Žemės - kompiuterinės atminties diskai, paimti 
pirmiausia, jau gulėjo SETI centro Šveicarijoje archyve. Iki 
pat starto visi ryšio kanalai buvo užkimšti, kažkas - gal koks 
Žmogus, 0 gal ir aparatas - neįvertino siųsti parengtų duomenų 
svarbos, o kai gydytojai susizgribo negavę informacijos, "Euri- 
dikė" jau tolo nuo palydovo. Gerbertas apsilankė pas vadą, bet 
nieko nepešė - laivas, stumiamas "Heraklio" lazerių, didino 

greitį it kulka. Šiuo įsibėgėjimo etapu šviesos atopliūpsnis visa 
galia tvoskė į Titaną, ir planetologai jau baiminosi, kad palydo- 
vas gali neatlaikyti. Nuogąstauta tuščiai, tačiau įsibėgėjimo pro- 
cesas vyko ne taip sklandžiai, kaip buvo numatę projektuoto- 
jai. Palydovo plutą "Heraklis" įtrėškė į litosferą, ūmios seismi- 
nės bangos išjudino lazerinius išmetiklius, ir, nors šie žemės, 
tiksliau, Titano drebėjimą atlaikė, šviesos stulpas trūkčiojo ir 
svyravo į šalis. Teko silpninti spinduliuotę, laukti, kol visai nu- 
rims virpesiai, kolimatorių lazeriais iš naujo taikyti stulpą į laiva- 
galio veidrodžius. Tai sutrikdė ryšį, todėl laiku neišsiųsta infor- 
macija užstrigo, o blogiausia, jog Titanas, prieš dvejus metus 
nustumtas atokiau nuo Saturno ir pristabdytas - kad "Herak- 
liui" būtų lengviau įbėginti "Euridikę", - ėmė vibruoti. Šimtai 
tūkstančių termobranduolinių galvučių, kadaise, avariniam atve- 
jui, apdairiai įterptų į sunkiasvorį palydovą, galų gale nuramdė 
ir šiuos virpesius. Tiesa, nelengvai. O kol "Euridikė" tai sėkmin- 
gai - tuomet visą laivą persmelkdavo smūgio banga, - tai ne- 
sėkmingai gaudė šviesos stulpą, reanimatoriai savaičių savaitė- 
mis negalėjo kibti į darbą. 

Sunkiai pagaunami spinduliai, seisminiai smūgiai Titane, ne- 
suveikusios kelios starto variklių baterijos - dėl visų šių rūpes- 
čių prikėlimo operaciją teko atidėti, kam daugelis laive tik pri- 
tarė, mat galimybę užšaldytuosius grąžinti į gyvenimą laikė visiš- 
kai menka. Pagreitis galiausiai išsilygino, o ryšys su Žeme toly- 
džio prastėjo, be to, pirmenybė buvo teikiama radiogramoms, 
galinčioms lemti ekspedicijos sėkmę. Galų gale Žemė atsiuntė 
informacijos apie penkis "įstiklintuosius" - pavardes, nuotrau- 
kas ir biografijas, bet jiems atpažinti to nepakako. Dėl itin stai- 
gaus, panašaus į sprogimą, "sustiklėjimo" aukų veido kaulai 
buvo sutrupėję. Pakartotiniai "sprogimai" suplėšė užšaldytųjų 
kriotalpose drabužius, deguonis jų skutelius pro eižėjančių ska- 
fandrų skyles išstūmė į azoto karstus ir pavertė pūzdrais. Iš Že- 
mės papildomai gavę pirštų atspaudus ir duomenis apie dantis, 
"Euridikės" specialistai vis tiek nieko nepešė - tik dar labiau su- 
sipainiojo. Dėl įsisenėjusios nesantaikos darbai ir Gralyje, ir 

Rembdene būdavo registruojami netvarkingai, niekas nežinojo, 
kas nutikę daliai kompiuterinės atminties diskų - ar jie pražuvo, 
ar atsidūrė kokiuose nors kituose, ne Šveicarijos, archyvuose. 
Buvo aišku tik tiek: "Euridikėje" galinčio atgimti žmogaus pa- 
vardė - kuri nors iš šešių: Anselis, Navada, Pirksas, Kochleris, 
Parvis arba Iluma. Gydytojams liko tikėtis, kad atsikratęs am- 
nezijos išgelbėtasis sąraše atpažins savo pavardę - jei ne- 
įstengs jos tiesiog prisiminti. Tokią viltį puoselėjo Hrusas ir Ter- 
na. Psichonikas Gerbertas abejojo. Todėl, kai tik jie sutarė dėl 
operacijos datos, nuėjo pas laivo vadą pasidalyti mintimis. 
Praktiškasis, blaivaus proto Bar Horabas sutiko - dabar jau 
tuščius vitrifikatorius reikia dar kartą patyrinėti. 

- Geriausia būtų šį darbą patikėti teismo medicinos specia- 
listams, - tarė jis. - Kadangi laive tokių nėra, jums pagelbės... 
Lakatosas ir Biela, - nusprendė kiek padvejojęs ir šypsoda- 
masis pridūrė: - Juk fizikai irgi savotiški detektyvai. 

Į centrinę laboratoriją atnešta pajuodusi, tarsi aprūkusi 
kriotalpa priminė išlenktą sarkofagą. Masyviomis žnyplėmis su- 
imta už išorėje kyšančių kablių, ji pamažu, šaižiai gergždama, 
atsivėrė. Po pakeltu panašiu į karsto antvožu išsižiojo juoda 
ertmė. Skafandras viduje buvo sukritęs, jo savininkas jau ne 
vieną savaitę ilsėjosi skystame helyje, įšaldytas į azoto luitą. 
Lakatosas ir Biela išėmė tuščią skafandrą, užkėlė ant žemo me- 
talinio stalo. Apsauginį kostiumą mokslininkai jau buvo apžiū- 
rėję iškeldami palaikus, bet tąsyk nieko nerado - tik suledėju- 
sias audinio skiautytes ir klimatizacinius vamzdelius, įsipainioju- 
sius tarp kabelių. Dabar šarmotą skafandrą jie perrėžė - nuo 
žiedo, prie kurio tvirtinamas šalmas, iki pat pneumatinių kelnių 
šlaunų bei didelių batų. Iš trūnėsių išlupo spirale susuktus vamz- 
delius bei sutrūkinėjusių deguonies tiekimo žarnelių atkarpas, 
kiekvieną lopinėlį kuo kruopščiausiai apžiūrėjo pro didinamąjį 
stiklą. Galiausiai Biela su Žibintuvėliu net įlipo į ritiniškąją krio- 
talpą. Kad jam būtų paprasčiau dirbti, manipuliatorius perkirpo 
ir plačiai atvertė šarvines plokštes. Skafandras buvo perplyšęs 
per rankovių pečių siūles - kai "galiūgą" maigė užgriuvęs Birna- 

mo ledas arba, kai dėl "sprogstamosios" vitrifikacijos viduje 
pakilo slėgis. Jei įkalintas žmogus su savimi turėjo kokių nors 
asmeninių daiktų, jie galėjo drauge su stingstančio azoto srau- 
tais ir krauju pro spragas skafandre išsprūsti į talpą - tą pat aki- 
mirką, kai ant dar atviros kokono angos iš viršaus automatiškai 
nukrito ypatingo plieno gaubtas, mirštantįjį atribojęs nuo išori- 
nio pasaulio. 

Gaubtui nuplėšti prireikė hidraulinių replių, nes manipulia- 
toriaus žnyplės buvo per silpnos. Abu fizikai ir gydytojas atsi- 
traukė per kelis Žingsnius, mat procedūra buvo ne iš subtiliųjų: 
kol gaubtas, panašus į milžiniško artilerijos sviedinio galvą, su- 
drebėjęs atitrūko nuo viršutinės kokono dalies, iš vanadžio 
gniaužtų pažiro nemažai stambių šarvo skiedrų. Vyrai laukė. 
Kai juodos it šlakas nuotrupos liovėsi byrėti, ir varpas, atlup- 
tas nuo kriotalpos, atkišo tuščias žiotis, Lakatosas keturrankiu 
manipuliatoriumi iškėlė jį į palubę, o Biela nutarė dar kartą ap- 
žiūrėti kokoną. Staiga visi net krūptelėjo, mat jis sudrebėjo, 
tarytum kartotųsi kadaise jau patirta agonija, apkalos siūlės iš- 
iro ir plokštės lėtai nuslydo ant platformos. Sunkų gaubtuvą su- 
ėmęs gniaužtais tarsi nasrais, manipuliatorius perkėlė į kitą pa- 
talpos kraštą ir lyg pusę tuščios bombos taip atsargiai padėjo 
ant aliumininio lakšto, kad metalas nė nežvangtelėjo. 

Biela įniko apžiūrinėti atvirą ertmę. Joje juodavo perdžiū- 
vusio klojinio likučiai, panašūs į suvytusių, apsvilusių lapų 
sluoksnį. Lakatosas žiūrėjo kolegai per petį. Jis neblogai išma- 
nė vitrifikacijos istoriją. Gralio 17 Rembdeno laikais gaubtą ant 
kokono su žmogumi užmaukšlindavo specialūs sprogstamieji 
užtaisai - kad ledinio "įstiklinimo" procesas būtų kuo spartesnis. 
Vitrifikuojamasis likdavo su skafandru, bet turėdavo nusiimti 
šalmą. Kad smūgis nesuknežintų galvos, gaubto vidus buvo iš- 
muštas pripučiamomis pagalvėlėmis. Sproginėdamos jos ap- 
saugodavo žmogų, kol šiam į burną įgrūstas kūginis purškiklis 
- dažniausiai laužydamas dantis, o kartais ir žandikaulius - 
švirkšdavo skystą azotą. Šitaip daryta tam, kad visos smege- 
nų dalys, taip pat ir pamatas iškart virš gomurio, sustingtų vienu 

metu. Deja, anų laikų technika užšaldomąjį neišvengiamai suža- 
lodavo. Fizikai po skutelį lupinėjo trupančius klojinio sluoks- 
nius, kol pasimatė metalinis kriotalpos dugnas. Tarp peleninių 
likučių jie aptiko susiraičiusį, bet dar atpažįstamą objektą - pa- 
našų į knygutę tarytum ugnyje susiraičiusiais kampais. Apan- 
glėjęs daiktelis buvo toks trapus, kad byrėjo vien prisilietus, at- 
rodė, neatlaikys net alsavimo, tad mokslininkai uždengė jį stik- 
liniu gaubtu. 

- Panašu į dėklą. Gali būti net iš kokio gyvūno odos. Por- 
te feuille*. Anais laikais žmonės tokius daiktus nešiodavosi su 
savimi. O dokumentai dažniausiai būdavo iš perdirbtos į po- 
pierių celiuliozės. | 

- Pasitaikydavo ir plastikinių, polimerinių, - patikslino Ger- 
bertas. 

- Neturime kuo pasiguosti, - atsiliepė Biela. - Tokiomis ap- 
linkybėmis celiuliozė už senovinį plastiką nė kiek ne tvaresnė. 
Kažin kaip tas daiktas čia atsidūrė? 

- Nesunku įsivaizduoti. Kai žmogus sujungė kontaktus, 
apatinis varpas apgaubė jį iki krūtinės, o tą pat akimirką iššau- 
tas viršutinis užsimovė ant ano. - Lakatosas rankomis parodė, 
kaip tai nutiko. - Sprogstamieji užtaisai, žinoma, buvo ne tokie 
galingi, kad žmogų pražudytų. Vos prisipildęs azoto skafandras 
ties pažastimis perplyšo, tad išstumiamas oras galėjo nuplėšti 
visus drabužius. Žinomi atvejai, kai visai šalia sprogusi grana- 
ta šitaip išrengdavo kareivį... 

- Ką darysime su radiniu? 

Gerbertui bežiūrint fizikai stiklinį gaubtą užpildė greitai 
stingstančiu skysčiu, paskui išėmė atlieją, kurioje plokščias 
dėklas tamsavo it vabzdys gintare, ir įniko tyrinėti. Aptiko che- 
minių medžiagų, kadai naudotų banknotams spausdinti, raugin- 
tai ir dažytai gyvulių odai būdingų organinių junginių bei mikro- 
skopinių sidabro pėdsakų. Pastarieji matyt buvo nuotraukų li- 
kučiai - fotografijoje kadaise naudotos sidabro druskos. Kai- 
taliodami spindulio intensyvumą, mokslininkai sustiprino iš at- 


*Piniginė (pranc.). 

liejos išimtą skiautę ir išvydo kažką panašaus į sudėtingą raidžių 
bei nedidelių apskritimų, gal antspaudų, maišalynę palimpses- 
te. Chromatografas išskyrė spausdintų raidžių kontūrus ir raša- 
lą, mat, laimė, pastarajame buvo mineralinių priemaišų. Darbą 
užbaigė mikrotomografo filtrai. Tik rezultatai buvo kuklūs. Jei 
tai iš tiesų būta asmens dokumento, kaip kad atrodė, vardo 
perskaityti f1zikams nepavyko išvis, o pavardės išaiškėjo tik 
pirmoji raidė: P. Iš viso jų galėjo būti nuo penkių iki aštuonių. 
Raide P sąraše prasidėjo dvi pavardės - vieną iš tų dviejų 
žmonių mokslininkai galėjo prikelti. Į monitorius jie išvedė visų 
besiilsinčiųjų skystame helyje spinogramas, sudarytas aukų kū- 
nus ištyrus izolinijiniu rezonansu, kur kas patikimesniu už atgy- 
veną rentgeną. Kadangi tų žmonių laikais medicina dar nege- 
bėjo užkirsti kelio skleroze vadinamiems pokyčiams, iš sąnarių 
antkremzlių ir kraujagyslių būklės pavyko su dešimties metų 
paklaida nustatyti žuvusiųjų amžių. Abu atgaivinti tinkami vyrai 
buvo panašiai sudėti, tos pačios kraujo grupės, abiejų veido 
kaulams atkurti reikėjo kruopščios operacijos. Sprendžiant iš 
šonkaulių ir - vos pastebimo - aortos kalkėtumo, užšaldytie- 
siems galėjo būti nuo trisdešimties iki keturiasdešimties metų. 
Pasak biografijų su pridėtomis ligų istorijomis, tuodu nė karto 
nebuvo operuoti - nesimatė ir randų. Organizmo atomų bran- 
duolius ištyrę magnetiniu rezonansu, gydytojai pasitelkė pagal- 
bon fizikus. Šie tik purtė galvas: iš stabiliųjų elementų informa- 
cijos neišpeši - laikui bėgant, jie nekinta. Kas kita, jei kūnuo- 
se būtų izotopų. Jų ir buvo, bet mokslininkai vėl atsidūrė akla- 
vietėje. Išaiškėjo, kad abu nelaimėliai kadaise apšvitinti 100 - 
200 remų doze - matyt, paskutinėmis gyvenimo valandomis. 
Ilgai apžiūrinėjami įvairiais rakursais Žmogaus vidaus orga- 
nai pradeda atrodyti nuasmeninti, abstraktūs. Vis dėlto Gerbet- 
tas nutarė būsiant geriau, jei šio reginio - helyje plūduriuojančių 
azotinio ledo luite įšaldytų nuogų lavonų sumaitotais veidais - fi- 
zikai nepamatys. Abiejų numirėlių akių obuoliai buvo išlikę ne- 
pažeisti, dėl ko gydytojai patyliukais keiksnojo, mat jei vienas 
būtų aklas, nekiltų ir abejonių: reikia pasirinkti tą, kurio akys 

sveikos. Kai fizikai išėjo, Terna atsisėdo ant platformos su at- 
vira kriotalpa. Taip ir sėdėjo tylėdamas, kol Gerbertas neištvė- 
rė įtampos. 

- Na kaip? - paklausė. - Kurį? 

- Galėtume pasitarti su Hrusu... - dvejodamas sumurmėjo 
Terna. 

- Kam? Tres faciunt collegium*? 

Terna atsistojo, pabarškino klaviatūra, ekrane klusniai su- 
švito dvi eilės žalių skaitmenų. Dešinėje, atskirai, sužibo rau- 
donas. Skaičiai perspėjamai mirksėjo. Gydytojas susiraukęs 
išjungė prietaisą, lyg vaizdas monitoriuje jam būtų koktus. Jau 
ketino vėl paliesti klavišą, bet Gerbertas apkabinęs kolegą su- 
laikė. 

- Liaukis. Kas iš to? 

Jiedu žiūrėjo vienas kitam į akis. 

- Gal pasitarti... - pratarė Terna. 

- Neverta. Niekas mums nepadės. Hrusas... 

- Ne Hrusą turėjau omeny. 

- Žinau. Norėjau pasakyti: jei kreipsimės į Hrusą, jis, žino- 
ma, nuspręs. Privalės - kaip vyriausiasis. Bet tai ne išeitis. Gal 
nepastebėjai, kaip mikliai jis išnyko? Nebeatidėliokime. Po va- 
landos... netgi anksčiau... Chargneris sumažins trauką. - Ger- 
bertas paleido Terną tr, spausdamas pulte įtaisytą ryšio su re- 
animacine mygtuką, pasakė: 

- Mirusiųjų nėra. Nėra - lyg niekad ir nebūtų buvę. Mes 
nieko nežudome. Tik atkuriame vieną gyvybę. Tokio požiūrio 
ir laikykis. 

- Puiku. - Ternai sužibo akys. - Teisybę sakai. Tai kilnus 
poelgis. Užleidžiu jį tau. Tu ir pasirink. 

Pranešdama apie parengtį, sienoje virš diagramos su mirgu- 
liuojančiais žiburiukais baltai sutvisko lazdą apsivijusi gyvatė. 

- Sutinku, - atsakė Gerbertas. - Bet yra viena sąlyga. Tai 
bus mudviejų paslaptis ir niekas jos nesužinos. Ypač JIS. Su- 
pranti? 


*Trys - jau kvorumas (Ilot.). 

- Suprantu. 

- Gerai pagalvok. Po operacijos visas liekanas išmesime 
už borto. Ištrinsiu holotekoje esančius duomenis. Bet mudu su 
tavim žinosime, žinosime, nes atminties neištrinsi. Ar sugebėsi 
užmiršti? 

- Ne. 

- O neprasitarti'? 

- Sugebėsiu. 

- Niekam? 

- Niekam. 

- Iki pat galo? 

Terna sudvejojo. 

- Na... juk visi Žino - pasitarime pats sakei, kad teks rinktis... 

- Negalėjau nesakyti. Hrusas žinojo, kas ir kaip. Sunaikinę 
duomenis pameluosime, kad tas žmogus buvo pranašesnis, ką 
sužinojome tik dabar. 

Terna linktelėjo. 

- Sutinku. 

- Parengsime ataskaitą. Drauge. Dvi pozicijas suklastosi- 
me. Pasirašysi? 

- Taip. Kartu su tavim. 

Gerbertas atidarė sieninę spintą. Joje kabojo sidabro spal- 
vos kombinezonai su baltais batais ir stiklinėmis veido kaukė- 
mis. Nusikabino vieną, apsivilko. Terna nusikabino antrąjį. Ci- 
lindre vidur patalpos atsivėrė durys, sušvito lifto kabina. Kai 
jos vėl užsidarė ir liftas nušvilpė žemyn, patalpa aptemo,; tik 
virš diagramos vis dar švytėjo Eskulapo gyvatė. 


SUDUŽĖLIS 


Sąmonę atgavo aklas, bekūnis. Iš pradžių mąstė ne sąvo- 
komis, kažkaip kitaip. Jutimai buvo nenusakomai sumišę. Jis 
kažkur panerdavo, išnykdavo, vėl grįždavo. Tik tada, kai su- 
vokė vidujai galįs kalbėti, ėmė savęs klausinėti: kas mane iš- 

gąsdino? Kodėl tamsu? Ką tai reiškia? Paskui sugebėjo pagal- 
voti: kas aš? Kas man yra? Norėjo pajudėti, pajusti savo ran- 
kas, kojas, liemenį, mat jau žinojo esąs kūniškas, bent jau tu- 
ris būti toks. Vis dėlto niekas jam nepakluso, niekas nė nekrus- 
telėjo. Jis nežinojo, ar yra atsimerkęs. Nejautė nei akių vokų, 
nei jų judesių. Iš visų jėgų pamėgino atsimerkti - gal ir pavyko. 
Tačiau išvydo tik tokią pat tamsą. Visi tie mėginimai, kuriems 
prireikė didžiulės įstangos, baigėsi tuo pačiu klausimu: kas aš? 
Žmogus. Ši akivaizdybė jam pasirodė svarbus atradimas. Vei- 
kiausiai pamažu atgavo savimonę, mat netrukus vidujai sau nu- 
sišypsojo: tai bent laimėjimas - atsakyti į tokį klausimą. Žodžiai, 
iš pradžių padriki, be turinio, atsikūrė lėtai, jis traukė juos ne- 
žinia iš kur, lyg žuvis iš baugių gelmių: esu. AŠ esu. Nežinau 
kur. Nežinau, kodėl nejaučiu kūno. Pamažėle pajuto savo vei- 
dą, lūpas, gal ir nosį, pramoko net šiek tiek išpūsti šnerves, 
nors tam prireikė sutelkti visą valią. Plėtė akis, kraipė į visas 
puses ir sugebėjo išmąstyti, mat ir protas jau budo: apakau ar- 
ba visiškai tamsu. Tamsą jis siejo su naktimi, naktį - su didžiule 
erdve, užtvindyta tyro, šalto oro, 0 šį siejo su kvėpavimu. Ar 
aš kvėpuoju? - klausė savęs ir klausėsi asmeninės tamsos, to- 
kios panašios į nebūtį ir kartu tokios į šią nepanašios. Manėsi 
kvėpuojąs, bet kažkaip kitaip. Nejautė nei šonkaulių, nei pilvo, 
gulėjo kažkaip nesuprantamai pakibęs, o oras pats į jį įplūsda- 
vo ir švelniai išplūsdavo. Kvėpuoti kitaip jis negalėjo. 

Buvo jau su veidu, plaučiais, šnervėmis, burna ir akimis, tik 
nereginčiomis. Nutarė sugniaužti kumščius. Puikiai prisiminė, 
kas yra rankos ir kaip gniaužiami kumščiai. Vis dėlto nieko ne- 
pajuto ir išsyk suėmė baimė, dabar jau racionali, mat paremta 
mąstymu: aš paralyžiuotas arba netekau rankų, o gal ir kojų. 
Išvada atrodė kažkokia klaidinanti: jis buvo su plaučiais, tuo 
neabejojo, tačiau be kūno. Į jo tamsą ir baimę įsibrovė ritmin- 
gi, tolimi, duslūs garsai - kraujas? O širdis? Plakė. Pirmasis 
garsas iš išorės buvo kalba. Klausa, nors ir silpnoka, jam atsi- 
kūrė išsyk; girdėjo, kaip šnekasi dviese - išskyrė du balsus, - 
bet nieko nesuprato. Kalba buvo pažįstama, tik žodžiai neaiš- 

kūs - tarsi daiktų kontūrai, matomi per aprasojusį stiklą ar rū- 
ką. Kuo labiau jis telkė dėmesį, tuo geriau girdėjo ir staiga - 
keistenybė! - per klausą ištrūko už savo paties ribų. Šitaip at- 
sidūrė kažkokioje erdvėje - su apačia, kaire ir dešine, viršumi. 
Tai traukos jėga - spėjo perprasti, prieš visas susikoncentruo- 
damas į klausą. Balsai buvo vyrų, vienas aukštesnis ir tylesnis, 
kitas žemas, baritonas. Šis skambėjo visai arti. Kažin, gal pa- 
mėginęs būtų galėjęs atsiliepti? Bet pirmiau norėjo pasiklausyti, 
ne tik iš smalsumo ir dėl to, kad sužibo viltis - dar ir dėl to, kad 
buvo nuostabu girdėti ir vis geriau suprasti, apie ką kalbama. 

- Dar palaikyčiau jį helyje, - pasakė tasai artimesnysis, 
matyt stambus, tvirtai sudėtas vyriškis - tiek jo balse buvo pa- 
jėgos. 

- O aš nebelaikyčiau, - iš toliau atsiliepė jaunesnis. 

- Kodėl? Nepakenks. 

- Pažiūrėk į smegenis. Ne, ne į calcarina*. Dešinioji fem- 
poralis**. Vernikė***. Matai? Jis mus jau girdi. 

- Per maža amplitudė, abejoju, ar supranta. 

- Jau abi kaktos sritys. Tiesą sakant, normalu. 

- Matau. 

- Vakar alfos dar beveik nebuvo. 

- Nes tebebuvo miego būsenos. Tai irgi normalu. Supranta 
ar nesupranta - azoto vis dar per daug. Papildysiu helio. 

Užsitęsusi tyla ir minkšti Žingsniai. 

- Palūkėk. Žiū... 

Šiuos žodžius ištarė baritonas. 

- Prabudo... bet... kas... 

Ante ėmė kuždėtis, tad tęsinio jis negirdėjo. Staiga susivo- 
kė galįs blaiviai mąstyti. Kas kalba? Gydytojai. Mane ištiko 
katastrofa? Kur? Kas aš? Jis galvojo vis guviau, o anie, vienas 
kitą pertraukinėdami, šnibždėjosi. 

*Smegenų pakaušinės skilties pentino plyšys (lot.). 
**Smilkinio sritis (lot.). 
***Vernikės smegenų centro funkcija - girdėti ir suprasti kalbą. Pagal vokiečių 


neurologo, psichiatro Karlo Vernikės (Carl Wernicke, 1848 - 1905) pa- 
vardę. 

- Sutinku, kaktos sritis be priekaištų... bet /ha/amus* kaž- 
kas negerai... prijunk Žemiau... nesuprantu. [junk Eskulapą. 
Ne, verčiau medikomą... Aha. Pareguliuok vaizdą. Stuburo 
smegenys? 

- Arti nulio. Keista. 

- Keista, kad ne SULIG nuliu. Parodyk kvėpavimo sritį... 
mhm... 

- Pastimuliuoti? 

- Ne. Kam? Pats dar prisikvėpuos. Šitaip patikimiau. Tik 
virš chiazmos... 

Kažkas skimbtelėjo. 

- Jis nemato, - su nuostaba ištarė jaunesnysis balsas. 

- Devyniukė jau veikia. O ar mato ką, ar nemato, tuojau 
patikrinsime... 

Stojusioje tyloje jis išgirdo žvangant metalą. Ir tuojau pat jo 
tamsa blausiai pilkšvai prašvito. 

- Aha! - triumfuodamas prašneko baritonas. - Tik dėl si- 
napsių. Vyzdžiai jau visą savaitę reagavo. Vis dėlto, - pridūrė 
tyliau, - jis negalės... 

Neaiškus šnabždesys. 

- Agnozija? 

- Kur tau. Būtų gerai, jei... pažvelk į viršutinius rodmenis... 

- Atmintis atsikuria? 

- Nežinau, negaliu pasakyti. Kaip kraujas? 

- Norma. 

- Širdis? 

- Keturiasdešimt penki. 

- Sistolinis kraujospūdis? 

- Šimtas dešimt. Gal jau atjungti? 

- Verčiau nereikia. Luktelėk. Impulsiuką į stuburo smegenis... 

Jis pajuto savyje kažką virptelint. 

- Matai, raumenys atsigauna? 

- Negaliu tuo pat metu stebėti ir miogramas, ir smegenis. 
Juda? 


*Gumburas (lot.). 

- Judina rankas... nevalingai. 

- O dabar? Stebėk veidą. Mirksi? 

- Atsimerkė. Mato? 

- Dar ne. Į kokio stiprumo apšvietą reaguoja vyzdžiai? 

- Į keturis liuksus. Dabar šeši. Mato? 

- Ne. Tiksliau, šviesą jis jaučia. Tai gumburo reakcija. Te- 
gul medikomas patikrina elektrodus ir įjungia srovę. Štai taip. 
Puiku... 

Migloje jis išvydo, kaip viršuje kažkas žybtelėjo ir blyškiai 
surausvavo. Pasigirdo alsavimo pertraukiamas balsas: 

- Tu išgelbėtas. Būsi sveikas kaip ridikas. Nesistenk kalbė- 
ti. Jei supratai, ką sakau, du kartus užsimerk. Du kartus. 

Jis taip ir padarė. 

- Nuostabu. Kalbėsiu aš. Jei nesuprasi, mirktelėk sykį. 

Labai stengėsi perprasti, kas tas blankus rauzganas daiktas. 
Nepavyko. 

- Jis stengiasi tave pamatyti, - išgirdo tą tolimesnįjį, antrąjį, 
balsą. Iš kur jis gali tai Žinoti? 

- Matysi ir mane, ir viską, - lėtai ištarė baritonas. - Tik būk 
kantrus. Supranti? 

Jis atsakė užsimerkdamas du kartus. Norėjo atsiliepti bal- 
su, bet viduje tik kažkas gergžtelėjo. 

- Dar ne. Dar ne, - lyg ir subarė tas pats balsas. - Šnekėti 
tau dar per anksti. Negali, nes esi intubuotas. Orą tau varome 
tiesiai į trachėją. Mes už tave kvėpuojame - ne pats. Supranti? 
Gerai. Dabar miegosi. Kai prabusi, pailsėsi, šnektelėsime. Vis- 
ką sužinosi, o kol kas... Viktorai, mikdyk pamažėliais... saldžių 
sapnų... 

Jis nieko nebematė - atrodė, šviesa užgeso ne kažkur 
aukščiau, o jame pačiame. Užmigti jis nenorėjo. Norėjo pa- 
šokti ant kojų. Galiausiai tamsa jame išsisklaidė, pranyko. Jis 
regėjo daugybę keistų sapnų - ir gražių, ir tokių, kurių nei įsi- 
minsi, nei papasakosi. Vienu kartu buvo aibe gyvų jutimų. Išei- 
davo į tolybes ir vėl sugrįždavo. Matė žmones, atpažindavo 
juos iš veido, bet neįstengė prisiminti, kas jie tokie. Kartais re- 

gėdavo tik tuščią, beribį akiratį, nutviekstą nematomos saulės. 
Atrodė, kad tuose sapnuose ir pragarmėse tarp jų prabėga 
šimtmečiai. Ūmai visi reginiai išsilakstė. Tikrovė grąžino jam 
kūną. Gulėjo aukštielninkas, suvyniotas į minkštą, pūkuotą me- 
džiagą. Įtempė nugaros raumenis. Pajuto dilgsint šlaunyse. Vir- 
šuje buvo žalsvos lubos, čia pat spindėjo kažkokie laidai, stik- 
lai, tačiau pasukti galvos jis neįstengė. Ją prilaikė minkšta, ta- 
čiau elastingai kibi gulto atrama, siekianti iki pat smilkinių. Užtat 
jis galėjo sukioti akis. Už permatomos sienos stovėjo kažin ko- 
kie aparatai, pačiame akiračio pakraštėlyje šokčiojo žiburiukai 
- jis kaipmat suvokė esąs su jais kažkaip susietas, mat kai gi- 
liai, kad net išpampdavo krūtinė, įkvėpdavo, švieselės sutviks- 
davo ryškiau. O ten, kur jo akis jau beveik nesiekė, ramiai, to- 
lygiai siūravo kažkas rausvas - siūravimas sutapo su jo, tiks- 
liau, su jo širdies ritmu. Jau neabejojo atsidūręs ligoninėje. Va- 
dinasi, katastrofa. Kokia? Kur? Jis raukė antakius ir vis tikėjo- 
si, kad atsakymai išnirs iš atminties - bergždžiai. Sustingo, už- 
simerkė, visą valią sutelkė į klausimą, bet vis tiek nieko nepešė. 
Jautė, kad galėtų laisvai judinti kojas, rankas, pirštus - trukdė 
tik kūną glaudžiai apsivijusi medžiaga, - bet tai jo jau netenkino. 
Pamėgino atsikrenkšti, liežuviu iš vidaus pusės palietė dantis ir 
pagaliau ištarė: 

- Aš. Aš! 

Atpažino savo balsą. Tik nežinojo, kieno tas savas balsas 
yra, ir nesuprato, kaip šitaip gali būti. Pamėgino išsivaduoti iš 
varžančio apvalkalo ir kelissyk įtempė raumenis. Netikėtai už- 
griuvo sunkus, keistai ūmus snūdulys, ir jis vėl vidujai užgeso 
tarsi užpūsta Žibinto liepsnelė. 


Slenkančių dienų jis neskaičiavo. Sutartinė erdvėlaivio para 
paprasčiausiai atitiko žemiškąją. Laivo "dieną" visi deniai, ko- 
ridoriai, korpuso segmentus jungiantys tuneliai būdavo skais- 
čiai apšviesti. Dešimtą valandą iš lubų ir sienų sklindanti baltai 
auksinė šviesa pritemdavo ir kokią valandą tvyrodavo žydra 
apyblanda, paskui užgesdavo ir ji, o tada vienišam ėjūnui kelią 

rodydavo tik lubų viduriu bėgantys žiburiukai. Mat tas ėjūnas 
tokį metą labiausiai ir mėgo. Galėjo vaikštinėti po "Euridikę" ir 
dieną - nė viena patalpa nebuvo jam užginta, visi tikino, kad 
niekam netrukdąs, žodžiu, galėjo eiti kur panorėjęs, smalsauti, 
- bet pasivaikščiojimams vis dėlto rinkdavosi naktį. 

Iš ryto pasimankštinęs gimnastikos salėje, eidavo į mo- 
kyklą. Pats taip sakydavo. Sėsdavo priešais Memnorą ir, Žais- 
damas vaizdiniais bei asociatyviniais žodžiais, gaivindavo at- 
mintį, o kartu mokydavosi jam visai svetimų dalykų. Absoliučiai 
kantraus aparato, niekuo nesistebinčio, nedemonstruojančio nei 
kokių nors jausmų, nei pranašumo prieš neišmanėlį, galėjo ne- 
sidrovėti. Jei ko nesuprasdavo, Memnoras pasitelkdavo vaiz- 
dus, paprastas schemas, sumaniai pritaikydavo didaktines pro- 
gramas, pasinaudodavo kitų laivo aparatų sukauptomis Žinio- 
mis. Holotekoje, archyvo skyriuje, buvo dešimtys tūkstančių 
filmų, tiksliau, ne filmų, o nuotraukų, kurios savo ruožtu nėmaž 
nepriminė senųjų laikų fotografijos, mat kiekvienas išsikviestas 
vaizdas tapdavo tikroviška aplinka, o kiekvienas žodis - kūnu, 
tiesa, netvariu, gyvuojančiu tik akimirką. Panorėjęs jis galėjo iš 
vidaus apžiūrėti piramides, gotikines katedras, pabuvoti Lua- 
ros slėnio pilyse, Marso palydovuose, miestuose, miškuose, bet 
lankydavosi ten tik todėl, kad žinojo: tai - svarbi terapijos da- 
lis. Gydytojai stengėsi elgtis su juo ne kaip su pacientu, o kaip 
su eiliniu įgulos nariu, kartais net atrodydavo, jog šiek tiek 
vengia - tarsi pabrėždami, kad nuo kitų Žmonių jis niekuo nesi- 
skiria. 

Regimoji atmintis jam atsikūrė draug su gyvenimo patirtimi, 
profesinėmis navigatoriaus žiniomis ir plačiažingsnių išmanymu. 
Tiesa, erdvėlaiviai buvo spėję gerokai pasikeisti - kaip ir pla- 
netinės mašinos, tad jis jautėsi lyg burlaivių epochos jūrininkas, 
pakliuvęs į keleivinių vandenyno milžinų erą. Tokias spragas 
teko užkamšyti. Atgyvenusias žinias pakeitė naujos. Tik vis la- 
biau pjovė gėla dėl skaudžiausios ir matyt nebepataisomos ne- 
tekties. Jis neįstengė prisiminti jokių vardų anei pavardžių, net 
ir savo. Atmintis tarsi pasidalijo pusiau. Tai, ką buvo kadaise 

patyręs, prisimindavo, nors ir blankiai, užtat su kai kuriomis 
smulkmenomis - panašiai kokie nors vaikystės laikų niekučiai, 
po daugelio metų surasti slaptynėje gimtuosiuose namuose, su- 
žadina atmintyje ne tik vaizdinius, bet ir emocinę terpę. Sykį, 
nutiko tai fizikų laboratorijoje, jo šnerves pasiekęs gaižokas iš 
distiliatoriaus srūvančių garų tvaikas akimirksniu atkūrė daugiau 
nei vaizdinį - jis aiškiai pasijuto vėl naktį stovis kažkokiame 
kosmodrome, po dar neatvėsusiomis savo išgelbėto laivo tūto- 
mis, uodžiąs tokią pat azotinio dūmo smarvę ir tik dabar, pri- 
siminęs, suvokė, koks tada buvo laimingas. Gerbertui apie tai 
nepasakojo, nors derėjo - daktaras buvo prašęs bet kokiu įdo- 
mesniu, nors ir miglotu prisiminimu tučtuojau pasidalinti su juo, 
nes kiekviena tokia detalė esanti užakęs atminties sklypelis, ir 
reikią jį nugremžti, išvalyti smegenyse takus - tai ne psichotera- 
pija, o būdas visavertiškai sugrįžti į savo esmę. Pasiūlymas bu- 
vo racionalus, dalykinis, jis pats irgi manė mąstąs racionaliai, 
bet vis dėlto tą prisiminimą nuo gydytojo nuslėpė. Matyt buvo 
tylūnas iš prigimties. Atvirauti - o dar tokiomis intymiomis te- 
momis - nemėgo niekada. Pasakė sau: jei atsiminsiu, kas esu, 
tai tik ne per uoslę kaip koks šuo. Nors pats tokią nuostatą lai- 
kė paika, o ir menkinti gydytojų pastangas jam nė į galvą ne- 
būtų atėję, vis dėlto požiūrio taip ir nepakeitė. 

Gerbertas jo uždarumą veikiai pastebėjo. Prisiekė, kad 
pašnekesių su Memnoru niekas neįrašinėja, pasakė, jog galįs, 
jei tik norįs, ištrinti bet kurios iš pedagogo atminčių turinį. Kar- 
tais jis taip ir darydavo. Užtat nuo aparato nieko neslėpė. 
Memnoras jam padėdavo atverti ištisus prisiminimų klodus - 
tik nebuvo ten žmonių vardų nei pavardžių - taip pat ir jo pa- 
ties. Galų gale jis ėmė ir tiesiai paklausė. 

Pašnekovas gerai valandėlei nutilo. Atmintį jiedu mankštin- 
davo, tikriau tariant, gaivindavo keistokai apstatytoje kajutėje. 
Čia buvo keletas sakytum iš kokių rūmų atgabentų senovinių 
daiktų, tikrų muziejinių vertybių, stovėjo lenktakojai krėslai pa- 
auksuotomis atkaltėmis, ant sienų kabojo flamandų meistrų 
drobės - kaip tik tos, kurias jis prisiminė labiausiai mėgęs, lyg 

būtų tyčia pakabinamos jam padėti. Tiesa, protarpiais keičia- 
mi paveikslai raižytuose rėmuose buvo visai ne drobės, nors 
audinį ir aliejinių dažų gurvolėlius imitavo tobulai. Kartą Mem- 
noras paaiškino, kaip šios nuostabios laikinos kopijos sukuria- 
mos. Pats pedagogas - specialiai šiems pokalbiams sukurta 
Eskulapo pasistemė - buvo nematomas, žinoma, ne todėl, kad 
būtų slepiamas, tiesiog regimas jo pavidalas galėjo trikdyti mo- 
kinį, taigi, kad šiam nereikėtų šnekėtis su tuščia erdve, mikro- 
fonu ar siena, kajutėje stovėjo Sokrato biustas, matytas dar 
graikų mitologijos, o gal ir filosofijos skaitiniuose. Jis atrodė ak- 
meninis, bet kartais diskusijas paįvairindavo mimika. Mokinys 
tuomet pasijusdavo nejaukiai - vaizdas būdavo ne itin skonin- 
gas. Nesugalvojęs kuo galėtų biustą pakeisti 1r nenorėdamas 
įkyrėti Gerbertui, jis pasistengė apsiprasti; aiškindamasis ką 
nors opaus, vaikščiodavo aplink mokytoją ir kalbėdavo į šį ne- 
žiūrėdamas - lyg su savim. Dabar pseudosokratas apsimetė 
dvejojąs, tarytum gliaudytų labai jau keblią problemą. 

- Atsakymas tau gali nepatikti. Žmogui nėra gerai nuodug- 
niai pažinti savo kūno ir dvasios sandarą. Pažinimas išryškina 
galimybių ribas, o kuo žmogus platesnių užmojų, tuo mažiau 
jam tokios ribos patinka. Tai pirma. Antra: vardai yra ne tas 
pat kaip visos kitos kalboje vartojamos sąvokos. Kodėl? Ogi 
todėl, kad jie nesudaro jokios rišlios sistemos. Jie - absoliučiai 
sutartiniai. Kiekvienas žmogus turi vardą. Bet vadinamas kitu 
vardu jis vis tiek būtų tas pats žmogus. Vardą jam skiria atsi- 
tiktinumas - tėvai. Taigi ir vardams, ir pavardėms stinga loginės 
bei fizinės būtinybės. Tau leidus, šiek tiek pafilosofuosiu. Egzis- 
tuoja tik daiktai ir ryšiai tarp jų. Būti žmogumi - vadinasi, būti 
tam tikru daiktu, kas kad gyvu. Būti broliu ar sūnumi - jau ry- 
šys. Visaip, kaip tik įmanoma, ištyrinėjęs naujagimį, išsiaiškinsi 
viską, prisikasi net iki genetinio kodo, bet jo pavardės taip ir 
nesužinosi. Pasaulis pažinus. O prie vardų tik įprantama. Eilinis 
Žmogus to skirtumo nejaučia. Jį suvokia tik tas, kas gimė du- 
kart. Gali būti, kad savo vardą tu dar prisiminsi. Taip gali nutik- 
ti bet kada. Gali ir nenutikti. Štai kodėl patariau pasirinkti bent 

laikiną vardą. Tai nebūtų nei niekšybė, nei veidmainystė. Lygiai 
tokia pat buvo tavo tėvų padėtis - kai jie stovėjo prie tavo 
lopšio. Kol nebuvo susituokę, jie dar nežinojo, kaip tave pa- 
vadins. Paskui išrinko tau vardą, ir, bėgant metams, jiems nė į 
galvą nebūtų atėję, kad galėtum vadintis kitaip, tinkamiau pagal 
prigimtį, ne taip, kaip praminė jie. 

- Kalbi kaip pitija, - atsakė jis, stengdamasis neišsiduoti 
užuominos apie mirtį esąs skaudžiai užgautas. Pats nesuprato, 
kodėl į šį visiems žinomą faktą taip jautriai reaguoja - juk pri- 
sikėlęs iš numirusių turėjo būti neapsakomai patenkintas. - Ne 
vardą turėjau omeny. Žinau, kad mano pavardė prasideda rai- 
de P. Iš viso raidžių - šešios arba septynios. Parvis arba Pirk- 
sas. Žinau, kad kitų išgelbėti nepavyko. Verčiau jau nebūtų ro- 
dę man to sąrašo. 

- Tikėjosi, kad atsipažinsi. 

- Negaliu rinktis aklai. Jau sakiau. 

- Žinau, suprantu ir tavo motyvus. Esi iš tų žmonių, kurie 
savimi rūpinasi mažiausiai. Toks buvai visada. Tad rinktis ne- 
nori? 

- Ne. 

- Sugalvoto vardo irgi nenori? 

- Ne. 

- Kaip tad ketini pasielgti? 

- Nežinau. 

Veikiausiai būtų išgirdęs ir daugiau įtaigių pasiūlymų, bet 
ėmė ir pasinaudojo savo teise - pirmą kartą nuo tos dienos, kai 
pradėjo čia lankytis: ištrynė visus pokalbius su aparatu, nega- 
na to, dar kartą spūstelėjęs mygtuką, nebūtin pasiuntė ir grai- 
kų išminčiaus biustą. Tada pajuto piktdžiugišką, gal net kvailo- 
ką jaudulį, tarsi nežudydamas būtų nužudęs tą, prieš kurį buvo 
visiškai apsinuoginęs, tą Nieką, kuris taip įkyriai, taip prikiša- 
mai jį, bejėgį, globojo. Mažne tuojau pat jis suvokė, kokia ne- 
vykusi buvo dingstis, ir ėmė gailėtis šitaip atsikratęs nekalto 
prietaiso. Vis dėlto labiau nei save pasaulyje jam rūpėjo surasti 
pasaulį savyje, tad, užgniaužęs tuščią pyktį bei gėdą, visai juos 

užmiršęs, pasinėrė į rūpesčius, svarbesnius nei asmeninė praei- 
tis. Jam dar daug ko reikėjo išmokti. Pastarasis - ir pats di- 
džiausias - nežemiškų civilizacijų paieškos projektas, vadina- 
masis KIKLOPAS, po keliolikos metų vilčių galutinai žlugo. 
Taip manė tie, kas klausėsi žvaigždžių ir tikėjosi pagauti bent 
kiek aiškesnį signalą. Tylinčios Visatos, Si/entium Universi, 
lės astrofizikų optimizmas, baigiantis XX amžiui užkrėtęs tūks- 
tančius kitokių specialistų, o ir diletantų, virto savo paties prie- 
šingybe. Į radioteleskopus, filtruojančius milijonų žvaigždžių bei 
galatikų spindulius, investuoti milijardai perniek nenuėjo - atra- 
dimų nestigo, tačiau nė vienas jų neatnešė lauktosios "Svetimo 
proto" Žinios. Tiesa, orbitinius teleskopus kelissyk pasiekė kaž- 
kokios keistos bangos, kurios dar pakurstė vis labiau blėstan- 
čias viltis. Bet signalai, jeigu tai tikrai buvo signalai, labai greitai 
nutrūkdavo. Galėjo būti, kad Saulės sistemos platybes smaigstė 
Žinių, siunčiamų kokiems nors adresatams žvaigždėse, adatos; 
deja, kad ir kaip stengtąsi tą siuvinį iššifruoti, visos pastangos 
nuėjo perniek. Net nepavyko patikimai įrodyti, kad tų impulsų 
prigimtis iš tiesų informacinė. Tradiciškai mąstantys, atsargūs 
specialistai tokius reiškinius linko laikyti tarpžvaigždinės me- 
džiagos efektais, kietąja jonizuojančiąja spinduliuote, vadina- 
mųjų gravitacinių lęšių atsitiktinai sutelkta į siaurutėlaites gijas ar 
adatas. Pagrindinė kosmoso stebėjimo taisyklė skelbė: jei ne- 
nustatyta, kad reiškinio kilmė yra dirbtinė, jis laikytinas gamtos 
fenomenu. Astrofizikai prikūrė hipotezių, kuriomis galėjo tiks- 
liai "paaiškinti" bet kokią aptiktą spinduliuotę, nepriskirdami 
šios jokiems siuntėjams. Susidarė keista padėtis: astrofizikoje 
gyvavo tiek daug teorijų, kad įrodyti tikslingų signalų autentiš- 
kumą buvo vis sunkiau. XX amžiaus pabaigoje projekto KIK- 
LOPAS dalyviai parengė savotišką kriterijų katalogą, kuriame 
išdėstė, ką Gamta išgali 1r kas yra ne jos jėgoms, todėl atrodo 
kaip "kosminis stebuklas" - tokio stebuklo pavyzdys būtų, tar- 
kime, nukritę medžių lapai, ant žemės susidėlioję į prasmingą 
sakinį, arba iš akmenukų, upės tėkmės išmestų į kranto smėlį, 

susiformavę apskritimai ar Euklido trikampiai. Išėjo tarsi sąra- 
šas priesakų, kurių niekuo dėti nežemiškųjų signalų siuntėjai esą 
privalėjo laikytis. Kito šimtmečio pradžioje mažne pusę šio są- 
rašo teko atmesti. Stebėtojus pradėjo gluminti įvairiausi tam 
tikra tvarka nuolat pasikartojantys impulsai: ne tik pulsarų, ne 
tik gravitacinių lęšių, ne tik tarpžvaigždinių dujų ūkų, veikiančių 
lyg mazeriai, ne tik gigantiškų galaktikos centro masių. Vietoj 
atgyvenusių "priesakų siuntėjams" veikiai buvo paskelbti nauji, 
bet ir šie galiojo neilgai. 

Šitaip susiformavo pesimistinė nuostata, esą Žemė - vieniša 
ne tik Paukščių Tako atšakoje, bet ir miriaduose kitų spiralinių 
galaktikų. Vis dėlto toliau vystantis mokslui - ypač astrofizikai 
- tokius pesimistus imta vertinti skeptiškai. Nenuginčijamas ar- 
gumentas buvo pati kosminių energijų bei medžiagų įvairovė, i|- 
gainiui inspiravusi sąvoką "antropinis principas", apibūdinančią 
glaudų ryšį tarp Visatos ir gyvybės. Jei Kosmose esama žmo- 
nių, vadinasi, gyvybės užuomazgų turi būti ir už Žemės ribų. 
Viena po kitos buvo kuriamos teorijos, kuriose kosmoso gyvy- 
bingumą mėginta suderinti su jo tyla. Teigta, jog gyvybės esa- 
ma daugybėje planetų, tačiau tam, kad atsirastų mąstančių bū- 
tybių, reikia itin retai pasitaikančios ypatingų atsitiktinumų san- 
klodos. 

Iš tikrųjų gyvybė užsimezga ne taip jau dažnai, ir nebūtinai 
baltyminiu pagrindu - jau žinoma, kad silicio junginių gali būti 
nemažiau nei anglies, o silikoninių evoliucijų eigoje protas neiš- 
sivysto arba išsivysto žmogiškajam intelektui niekaip negimi- 
ningos jo atmainos. 

Intelekto užuomazgų pasitaiko įvairių įvairiausių, bet jos 
dažnai užgęsta, taip ir nepasiekusios kito raidos etapo. Savo 
ruožtu pačios gyvybės raida iki pirmosios proto kibirkšties 
trunka milijardus metų. Ir tik tada, dar po šimto ar dviejų šimtų 
tūkstančių civilizuoto vystymosi metų, aukštesniųjų primatų kul- 
tūrose savaime prasideda technologinis proveržis. Jis lemia ne 
tik vis labiau tobulėjantį gebėjimą naudotis gamtos galiomis. 
Toks proveržis, kosminio laiko mastais - tikras sprogimas, ci- 

vilizacijų raidą nukreipia pernelyg skirtingomis kryptimis, kad 
panaši mąstysena padėtų joms susišnekėti. Juolab kad tokia 
mąstysena išvis neegzistuoja. Ji - tik antropocentristinis prieta- 
ras, perimtas iš seniausiųjų tikėjimų bei mitų. Protų gali būti 
daug, ir kaip tik todėl, kad jų tokia galybė, kosmosas mums at- 
rodo nebylus. Nieko panašaus! - šaukė kitos hipotezės. Viskas 
kur kas paprasčiau. Jei evoliucionuojant gyvybei užgimsta Pro- 
tas, taip nutinka dėl vienetinių atsitiktinumų sanklodos. Bet 
kosminė intervencija į gimtosios planetos sistemą gali jį sunai- 
kinti dar nė neišaugusį iš kūdikystės. Tokios intervencijos visa- 
da būna aklos, visada atsitiktinės; argi galaktografijos, tos 
Paukščių Tako archeologijos, padedama paleontologija neįro- 
dė, kad žinduoliai iškilo kataklizmų ir ištisų mezozojaus roplių 
kapinynų dėka, o žmogaus genealoginiu medžiu tapo sudėtinga 
reiškinių - ledynų, kritulių pagausėjimo, stepių išplitimo, magne- 
tinių polių nuokrypio, sparčių mutacijų - suma? Vis dėlto Pro- 
tas gali subręsti po trilijonu saulių. Gali nueiti tokiu pat keliu 
kaip žemiškasis, o tada tarpžvaigždinėje loterijoje laimėtas pri- 
zas po vieno kito tūkstančio metų virs katastrofa, mat techno- 
logijos yra pavojingų spąstų teritorija - to, kas į juos įkliūva, 
laukia liūdnas galas. 

Mąstančios būtybės grėsmes pastebėti sugeba, bet daž- 
niausiai per vėlai. Atsikračiusios religijų, pakeitusios jas išsigi- 
musiomis ideologinėmis formomis, vylingai žadančiomis paten- 
kinti efemerinius, tik efemerinius troškimus, įsibėgėjusios civi- 
lizacijos mėgina stabtelėti, bet tai būna jau neįmanoma. Net ir 
tose kultūrose, kurių nedrasko jokie vidiniai prieštaravimai. 

Sudužėlis iš Titano turėjo apsčiai laiko klausinėti ir klausy- 
tis atsakymų. Apmąsčiusios save ir pasaulį - Žemėje tai vadina- 
ma filosofija - Protingos Būtybės imasi veiksmų, ir kuo toliau, 
tuo aiškiau veriasi tiesa: kad ir kas suteikė joms būtį, nedavė 
nieko tikresnio už mirtingumą. Jam Protingos Būtybės turėtų 
dėkoti už tai, kad išvis egzistuoja, mat jei ne mirtis, nebūtų ir 
milijardus metų vykstančios rūšių - vienos atsiranda, kitos 1š- 
nyksta - kaitos. Pagimdytos archėjaus, paleozojaus, kitų geo- 


93 


loginių erų mirčių pragarmėje, mąstančiosios rūšys drauge su 
Protu gauna ir baigties garantiją. Gamtos principus, tą klastin- 
gą, švaistūnišką savaiminių procesų technologiją, kuria atitušti- 
nama erdvė būsimosioms gyvybės formoms, Protingos Būty- 
bės perpranta greitai, vos per keliolika amžių. Ši technologija 
atradėjus iš pradžių stebina, bet veikiai patys ją įvaldo. Plėšte 
išplėšę augalų, gyvūnijos, savo kūnų paslaptis, jie įgunda per- 
mainyti aplinką, tai yra save, o šitokio augančios galybės troš- 
kulio numalšinti neįmanoma. Jie jau geba pakilti į Kosmosą - ir 
įsitikina, koks jis svetimas ir kaip giliai jų kūnuose įsispaudęs 
gyvuliškos kilmės įdagas. Tą svetimumą Protingos Būtybės per- 
gali; neilgtrukus savo pačių sukurtoje technosferoje jos tampa 
paskutiniuoju biologinio paveldo reliktu. Tolumoje pasirodo 
fantasmagoriška, kvapą gniaužianti kryžkelė: žmogus gali atsi- 
kratyti ne tik skurdo, bado, epidemijų, daugybės senatvinių ne- 
galių, bet ir mirtingo kūno. 

Girdėdamas tokias niūriai patetines kalbas, atsiduodančias 
kažkokia inžinerine eschatologija, sudužėlis raukydavosi. Ne 
savo noru tapęs žygio dalyviu, norėjo žinoti jo tikslą. Projektas 
buvo aprašytas naujausiame, bet jau klasikiniame egzobiologi- 
jos veikale, kuriame jis aptiko Ortegos-Neiselio diagramą. Joje 
pavaizduota psichozojų Kosmose raida - kamienas ir atšakos. 
Apatinė kamieno dalis atitinka ankstyvąjį technologinį amžių. 
Šiame neilgame maždaug tūkstančio metų laikotarpyje - nuo 
mechanizmų atsiradino iki informacinių technologijų etapo - jo- 
kių kamieno atšakų nėra. Vėlesniu tūkstantmečiu informatika 
kryžminasi su biologija, susiformuoja biotinio pagreičio atšaka. 
Čia diagnostinis grafikas pamažu tampa prognostiniu, ir jo vertė 
menksta. Kamieną formuoja faktai ir teorijos, o šakos yra jau 
vien teorijų, tiesa, pagrįstų kitomis, patikimesnėmis, atstojamo- 
sios. Kritinis kamieno atskaitos taškas - momentas, kai Protin- 
gų Būtybių konstrukciniai gebėjimai susilygina su kūrybine 
gamtos potencija. Kaip atskirai paimta civilizacija vystysis to- 
liau, numatyti neįmanoma. Tai priklauso nuo kritinio taško pa- 
dėties. Tam tikra civilizacijos dalis, radikaliai apribojusi tikėtiną 

autoevoliuciją, gali likti pačiame kamiene. Tokiu atveju įsigali 
kraštutinis biokonservatizmas: įstatymai (nuostatai, sutartys, 
penitenciariniai draudimai) griežtai prižiūri iš gamtos perimtų ge- 
bėjimų pritaikymą. Sukuriamos aplinkos tausojimo technologi- 
Jos, skirtos technosferą taip pritaikyti prie biosferos, kad pas- 
taroji nenukentėtų. Tokia užduotis įvykdoma, nors ir nebūtinai; 
tuomet civilizacija patiria ne vieną savigriovos krizę, atsiduria 
tarsi demografinėse sūpuoklėse. Gali daugelį kartų kristi ir vėl 
prisikelti, o už savižudišką sąstingį moka milijardais aukų. To- 
kiai civilizacijai tarpžvaigždiniai ryšiai - ne pats aktualiausias 
uždavinys. 

Kamieno konservatoriai tyli - o kaip kitaip? 

Tačiau biotinėms problemoms spręsti yra ir daug nekon- 
servatyvių išeičių. Kurią nors pasirinkus, persigalvoti nebeįma- 
noma. Štai kodėl senųjų psichozojų keliai taip smarkiai išsisky- 
rė. Ortega, Neiselis ir Amikaras sugalvojo terminą "kontakto 
langas". Taip pavadino laikotarpį, kada Protingos Būtybės 
JAU pasiekusios aukštą mokslo lygį, bet DAR nemėgina per- 
keisti prigimtinio proto - smegenų. Kosminiais mastais "kontak- 
to langas" - tik akimirka. 

Balaną nuo žibalinės lempos skiria šešiolikos tūkstančių 
metų tarpas, tą pačią lempą nuo lazerio - šimto; informacinis 
skirtumas, reikalingas nuo balanos žengti iki lazerio maždaug 
toks pat, koks būtinas norint įveikti atstumą nuo paveldimumo 
kodo atpažinimo iki jo įdiegimo postatominėje pramonėje. 
"Kontakto lango" fazėje Žinių prieaugis yra eksponentinis, jai 
baigiantis - hiperbolinis. Civilizacijos raidos laikotarpis, per ku- 
rį ji gali užmegzti kontaktą, kitaip tariant, yra pajėgi susišnekėti 
su kitomis, - mažiausiai 1000 Žemės metų, bet optimaliausia jo 
trukmė - nuo 1800 iki 2500 metų. Už "skylės" ribų visos civi- 
lizacijos, ir dar nesubrendusios, ir senosios, girdi tik kosminę 
tylą. Pirmosios būna per silpnos, kad gebėtų užmegzti ryšį, ant- 
rosios užsisklendžia savyje arba kuria virššviesinių greičių įran- 
gą. Beje, diskusijos apie virššviesinį ryšį virė nuo seno. Jokia 
medžiaga ar energija negali judėti didesniu nei šviesos greičiu, 

tačiau kai kas teigė, jog šį barjerą galima įveikti gudrybe. Tar- 
kime, pulsaras, neutroninė žvaigždė, spinduliuojanti elektro- 
magnetines bangas, sukasi mažesniu negu šviesos greičiu. Jo 
emisijos spindulys brėžia ratą aplink ašį ir gana didelius erdvės 
ruožus įveikia virššviesiniu greičiu. Stebėtojai, esantys tam tik- 
rose spindulio sūkio atkarpose, gali sinchronizuoti laikrodžius 
nepaisydami Einšteino konstantos. Reikia tik žinoti trikampio 
"pulsaras - stebėtojas A - stebėtojas B" kraštinių ilgį ir "švytu- 
rio žibinto" sukimosi greitį. 

Šitiek prisikėlėlis sužinojo apie kosmines civilizacijas per 
metus, kol "Euridikė" didino greitį. Ir pasiekė ribą, kurios per- 
žengti neįstengė. Nors mokinys nei siderinės energetikos pa- 
slapčių, nei jos ryšių su inžinerija bei gravitacine balistika ne- 
įkirto, pedagogas-aparatas jam dėl to niekad nepriekaištavo. 
Kaip tik naujausi tų sričių atradimai ir paskubino projektą - 
ekspediciją į Harpijos žvaigždes, kurias praėjusio amžiaus ast- 
ronomams dar užstojo Angliamaišiu vadinamas ūkas. "Euridikė" 
turėjo jį apsukti, įskrieti į temporalinį Hadu praminto kolapsaro 
"uostą", vieną savo segmentų pasiųsti planetos, pavadintos 
Harpijos Dzetos Kvinta, link, sulaukti, kol žvalgyba grįš, o tada 
atlikti mįslingą manevrą - pasažą per retrochroninį teroidą. Šio 
pasažo dėka į Saulės sistemą erdvėlaivis turėtų grįžti vos po aš- 
tuonerių metų nuo starto. Kitaip parsirastų po dviejų tūkstančių 
metų - paprasčiau sakant, niekada. 

Žvalgybinis "Euridikės" pasiuntinys su embrionuota įgula tu- 
rėjo įveikti visą parseką. Buvo nutarta Žmonių nevitrifikuoti, 
mat tikimybė "įstiklintuosius" sėkmingai atgaivinti siekė tik 98 
procentus. Tai girdėdamas senovinių laivų navigatorius jautėsi 
lyg vaikas, kuriam aiškinama, kaip veikia sinchrofazotronas. 
Gal Memnoro būta prasto mokytojo, o gal ir pačiam mokiniui 
stigo gabumų. Nutaręs, kad jau užtektinai kaip koks vienišius 
Robinzonas prisikiurksojo elektroninio Penktadienio pašonėje, 
nusidangino į observatoriją "Euridikės" pirmgalio segmente - 
pasižiūrėti žvaigždžių. Didžiulėje salėje žybčiojo nežinomos pa- 
skirties aparatai, veltui jis dairėsi pabūkliškų reflektoriaus Žiočių 

ar įprastos konstrukcijos teleskopo, bent dangaus stebėjimams 
skirto kupolo su diafragma. Žmonių erdvioje patalpoje nesima- 
tė, nors visu perimetru tvieskė dvigubos lempų girliandos. Salė 
buvo apjuosta siauromis galerijomis, kurios bėgo nuo vienos iš 
įrangos sukrautos kolonos iki kitos. Grįžęs iš nesėkmingos eks- 
kursijos, kajutėje ant stalo rado seną, aptriušusią knygą ir raš- 
telį - Gerbertas siūlė paskaityti prieš miegą. Visi žinojo, kad 
daktaras į laivą yra pasiėmęs kalną fantastinės literatūros - šią 
jis vertino labiau nei įspūdingus holovizijos reginius. Išvydęs to- 
melį pasijuto pamalonintas, net susijaudino. Jis vėl - taip ilgai - 
skriejo tarp žvaigždžių ir vis tiek - taip seniai - jų nematė, o 
blogiausia, kad nemokėjo bendrauti su žmonėmis, padovano- 
jusiais jam šią kelionę - drauge su nauja gyvybe. Kajutę, kaip 
ir prašė, gavo Iš dalies įrengtą lyg jūrų laive, iš dalies - lyg se- 
noviniame kosminiame krovinvežyje; patalpa tiko gyventi loc- 
manui ar navigatoriui ir nėmaž nepriminė keleivinės - tai buvo 
ne laikinas prieglobstis, ne viešbučio kambarys, o namai. Čia 
stovėjo dviaukštis gultas. Ant viršutinio, kaip paprastai, nusi- 
rengęs pasidėjo drabužius. Įžiebė virš apatinio galvūgalio įtai- 
sytą lempelę, kojas pakišo po apklotu ir, dar spėjęs pagalvoti, 
kad vėl grimzta į neveiklumo ir tinginystės nuodėmę - bet jau 
tikrai paskutinį kartą! - atsivertė knygą ten, kur Gerbertas buvo 
įdėjęs raštelį. Iš pradžių nesuprato nė žodžio - taip jį paveikė 
paprasčiausia juoda spauda. Šriftas, sučiuręs gelsvas popierius, 
tikros įrišimo siūlės, išgaubta nugarėlė: viskas jam atrodė nejti- 
kėtinai savita, unikalu, tarsi kadaise prarasta ir štai vėl atgauta 
- nors, dievaži, knygų rijikas jis niekada nebuvo. Tačiau dabar 
skaitė su pakiliu jauduliu. Jam rodėsi, kad senų seniausiai miręs 
autorius sugebėjo įveikti visas kliūtis ir tesėti ką kadaise paža- 
dėjęs. Buvo įpratęs knygas skaityti atsivertęs bet kur. Auto- 
riams toks keistas įprotis vargu ar patiktų. O jis nė nežinojo, 
kodėl taip daro. Gal norėdavo į išgalvotą pasaulį patekti ne 
pro iš anksto paruoštą įėjimą pačiame pakraštėlyje, o išsyk kur 
nors per vidurį. Taip pasielgė ir šį kartą. 

"...papasakočiau? 

Profesorius sunėrė rankas ant krūtinės. 

- Laivu atplaukiau į Bomo uostą, - pradėjo pasakoti, atsi- 
sėdęs į krėslą ir prisimerkęs. - Upių garlaiviu - į Bangalą. Ten 
prasideda džiunglės. Paskum - šešias savaites raitomis. Ilgiau 
joti nebeįmanoma. Neištveria net mulai. Miegligė... Buvo ten 
vienas senas šamanas, Nfo Tuabė. - Tardamas pavardę jis kir- 
čiavo paskutinį skiemenį, it koks prancūzas. - Keliavau gaudyti 
drugių. Bet jis parodė man kelią... 

Kelias akimirkas patylėjo. Atsimerkė. 

- Ar bent žinote, kas yra džiunglės? Et, iš kur jums žinoti. 
Išvien žalia patrakusi gyvastis. Niekad nemieganti, judanti kru- 
tanti gyvastis; tankmėje - tikra visokių ėdrūnų knibždėlynė, pa- 
dūkusios gėlės, sakytumei, sprogsta spalvomis, o jau vabzdžių 
lipniuose voratinkliuose - tūkstančiai... tūkstančiai neaprašytų 
rūšių. Mūsų Europai nėra ko nė lygintis. Net ieškoti jų nerei- 
kia. Naktimis palapinę aptupia didžiuliai, sulig plaštaka, drugiai, 
įkyrūs, akli. Šimtais puola į ugnį. Drobe slankioja šešėliai. Neg- 
rai tik tirta, Iš visų pusių ūžauja vėjas. Liūtai, šakalai... Et, ką tie 
žvėrys - niekniekis, ir tiek. Va, kai užeina silpnumas, karštinė 
kai suima... Jeigu arklys krinta, toliau kulniuoji pėsčias. Ko tik 
neturėjau - ir priešnuodžių, ir chinino, ir germanino. Galų gale - 
dienų nė neskaičiuoji, tik suvoki, kad ir jos, ir savaitės, ir visas 
kalendorius tėra tuščias, juokingas pramanas - taigi, galų gale 
toliau eiti nebegali. Džiunglės baigiasi. Dar vienas negrų kaimas. 
Prie pat upės. Žemėlapyje ji nepažymėta, mat triskart per me- 
tus vanduo suslūgsta į smėlį. Dalis vagos - po žeme. Koks ten 
kaimas, vos kelios lūšnos iš saulės sukepinto molio ir dumblo. 
Ten ir gyveno Nfo Tuabė. Anglų kalbos jis nemokėjo. Iš kur 
mokės? Man vertė dviese. Vienas, ką pasakydavau, išversda- 
vo į pakrantės tarmę, o kitas iš jos - į bušmenų kalbą. Didžiu- 
lius džiunglių plotus nuo šešto laipsnio platumos ten valdo sena 
karalių giminė. Spėju, egiptiečių palikuonys. Už Vidurio Afri- 
kos negrus aukštesni ir gerokai protingesni. Nfo Tuabė man net 

žemėlapį nupaišė, pažymėjo karalystės ribas. Išgydžiau jo sūnų 
nuo miegligės. Už tai... 

Profesorius siektelėjo vidinės kišenės. Iš užrašinės išėmė 
lapelį, raudonu rašalu priraizgytą linijų. 

- Susigaudyti nelengva... Štai čia sakytum nurėžtos baigiasi 
džiunglės. Karalystės riba. Paklausiau, kas toliau. Nenorėjo 
apie tai kalbėti naktį. Teko vėl eiti pas jį dieną, į tą pradvisusią, 
belangę skylę... net neįsivaizduotumėte, kokia smarvė... Tada 
ir pasakė: toliau - skruzdėlės. Aklos baltosios skruzdėlės, sta- 
tančios dideliausius miestus. Jų teritorija tęsiasi daugelį kilomet- 
rų. Rudosios kovoja su baltosiomis. Kai rudosios galinga gyva 
upe paplūsta per džiungles, iš kelio traukiasi dramblių kaimenės 
- tankumyne didžiules proskynas išlaužo. Sprunka tigrai. Net 
smaugliai, ir tie. Iš paukščių pasilieka tik grifai. Visaip būna: 
kartais rūdžių spalvos srautas plaukia ištisą mėnesį, dieną naktį. 
Kad ir kas skruzdėlėms pasipainioja - jos sunaikina viską. Pa- 
siekusios džiunglių pakraštį, užeina baltųjų kūgius. O tada už- 
verda kautynės. Nfo Tuabė jas matė - kartą gyvenime. Rudo- 
sios įveikia baltųjų gynybą ir įsiveržia į jų miestą. Ir niekada ne- 
grįžta. Kas joms nutinka - nežinia. Kitąmet per džiungles pa- 
srūva nauji būriai. Taip būdavo jo tėvo laikais ir senelio, ir pro- 
senelio. Visada. Baltųjų skruzdėlių miestas stovi derlingose že- 
mėse. Nuo senų senovės negrai mėgindavo išdeginti skruzdė- 
lynus, įdirbti žemę. Ir kovą kassyk pralaimėdavo. Skruzdėlės 
pasėlius sunaikindavo. Žmonės apstatydavo juos pašiūrėmis, 
aptverdavo medinėmis tvoromis. Gyviai atropodavo požeminė- 
mis landomis ir iš vidaus taip išgrauždavo statinius, kad tie su- 
griūdavo vos palietus ranka. Jei žmonės nudrėbdavo užtvaras 
iš molio, skruzdėlės pasiųsdavo ne darbininkes, o kares. Štai 
tokias. - Profesorius parodė į stiklinį indą. 

Jame, pritvirtintos prie stiklinės plokštės, kabojo kelios 
skruzdėlės. Karės - didžiuliai, regis, suluošinti individai. Treč- 
dalį vabzdžio liemens dengė raginis šarvas, iš šalmo kyšojo 
praskėstos žnyplės. Peraugęs šarvas spaudė laibas kojytes ir 
pilvelį. 

- Jums tai anokia pirmiena, ar ne? Žinome, kad yra kraštų, 
kuriuose viešpatauja termitai. Pietų Amerikoje... Dviejų rūšių 
kariai, kažkas panašaus į vidaus policiją ir gynėjus. Jų statiniai 
siekia aštuonis metrus aukščio. Lipdo juos iš smėlio ir išskyrų 
- toks mūras tvirtesnis už portlandcementį. Neįveiksi jokiu plie- 
nu. Balti, gležni, beakiai vabzdžiai, keliolika milijonų metų ne- 
regintys šviesos. Tyrė juos ir Pakardas, ir Šmelcas, ir daugybė 
kitų mokslininkų. Ir niekas net neįtarė... Suprantate? Išgelbė- 
jau sūnų ir atsidėkodamas jis... Ak, koks išminčius... Žinojo, 
kaip karališkai atsidėkoti baltajam. Žilas žilutėlis negras pelenų 
atspalvio oda, lyg būtų aprūkęs. Veidas, sakytum, kaukė. Štai 
ką man pasakė: 

Skruzdėlynai apkėtę visą lygumą. Mylių mylias. Vienas prie 
kito didžiuliai suakmenėję stuobriai - grynas miškas, negyvas 
miškas, neprasibruksi. Žemė ten kieta, taip ir dunksi po kojo- 
mis. Nuklota storų virvių raizgalais. Iš tikro ne virvės tatai, o 
urvai, kuriais tos skruzdės lakstinėja. Iš tokio pat kibeklo kaip 
ir kaugės. Tie skruzdėlynus jungią urvai ilgų ilgiausi, rangos! ir 
po žeme, ir viršum, šakojasi, kryžiuojasi; kas keliasdešimt cen- 
timetrų juose padaryti išplatėjimai - kad priešpriešiais bėgan- 
čios skruzdės galėtų prasilenkti. Pačioje Miesto glūdumoje, 
tarp baisybės, kokio milijono, suakmenėjusių kūgių, kur be atil- 
sio verda aklas gyvenimas, stypso vienintelaitis kitoks. Nedide- 
lis, juodas, užkumpęs it kablys. 

Negrų karalius, kilstelėjęs tamsų nykštį, parodė, kaip tas 
ypatingasis skruzdynas turėtų atrodyti. Ten - skruzdėlių tautos 
širdis. Atskleisti daugiau jis nepanoro. 

- Patikėjote juo? - sušnibždėjo klausytojas. Juodų profe- 
soriaus akių žvilgsnis jį tiesiog svilino. 

- Grįžau į Bomą. Nusipirkau penkiasdešimt kilogramų di- 
namito vieno svaro lazdelėmis - tokie užtaisai paprastai sprog- 
dinami kasyklose. Be to, įsigijau kaplių, kirtiklių, kastuvų, sie- 
ros dūminių, metalinių žarnų, kaukių, tinklelių - ieškojau tik pa- 
čių geriausių įnagių. Dar nusipirkau aviacinių degalų ir visų įma- 

nomų rūšių chemikalų vabzdžiams naikinti. Paskui pasamdžiau 
dvylika nešikų ir iškeliavome į džiungles. 

- Ar teko girdėti apie Kolendžerio eksperimentą? Visiems 
atrodė, kad tai pokštas. Tiesa, jis buvo ne profesionalus mir- 
mekologas, tik mėgėjas. Jis plienine plokšte perskyrė skruzdė- 
lyną nuo viršaus lig apačios - taip, kad abi pusės niekaip nega- 
lėtų susisiekti. Skruzdėlynas buvo naujutėlis, dar net nebaigtas 
statyti. Po šešių savaičių Kolendžeris išėmė plokštę, ir paaiškė- 
JO, jog naujai nutiestų koridorių angos abipus pertvaros idealiai 
sutampa - milimetro tikslumu. Panašiai ir žmonės kasa tunelius: 
darbus vienu metu pradeda abipus kalno, o paskui susitinka 
pačiame viduryje. Bet kaip per plieninę plokštę galėjo susiži- 
noti skruzdėlės? O Gloso hipotezė... Taip pat neįrodyta. Jis tei- 
gė: jei užmuši termitų karalienę, vabzdžiai, net būdami už kelių 
šimtų metrų nuo termityno, tai tučtuojau pajunta ir sunerimę 
grįžta namo. 

Jis vėl patylėjo. Valandėlę žvelgė į židinyje raudonai tvas- 
kančias žarijas, virš kurių protarpiais tai suplevendavo, tai vėl 
išnykdavo melsvos liepsnelės. 

- Žygis buvo... Ką ir sakyti. Pirmiausia paspruko vedlys, 
šiam iš paskos - vertėjas. Metė daiktus ir dingo. Būdavo, pa- 
bundu rytą po uždangalu nuo moskitų - visų veiduose klaikas, 
niekas su manimi nekalba, tik už akių šnibždasi, šnairuoja. Su- 
rišdavau juos tarpusavyje, virvės galą apsivyniodavau aplink rie- 
šą. Kad jos nenupjautų, surinkdavau peilius. Nuolat stokojau 
miego, nepakenčiamai svilino saulė, tad nenuostabu, jog užpū- 
liavo akys. Rytais nebegalėdavau praplėšti sukibusių vokų. Bu- 
vo vasara. Prakaitu permirkę marškiniai sustandėjo, sakytum, 
iškrakmolyti, prie šalmo negalėdavau nė prisiliesti - ant pirštų 
tučtuojau iššokdavo pūslės. Karabino vamzdis mažne lydėsi. 

Per džiungles brovėmės trisdešimt devynias dienas. Senasis 
Nfo Tuabė buvo prašęs jo kaimą aplenkti, taigi iš tankmės iš- 
nirome kitur ir visiškai netikėtai. Staiga ta pragariškai tvanki la- 
pų, šakų, vijoklių tirštynė pasibaigė, liovėsi spygavusios papū- 
gos ir beždžionės. Priešais mus kiek akys užmato driekėsi 

gelsva tarsi iškaršusio liūto kailis lyguma. Joje tarp kaktusų 
kemsų pūpsojo kūgiai. Skruzdėlynai. Aklai lipdyti iš vidaus, to- 
dėl daugiausia netaisyklingų formų. Naktį ten pat ir praleidome. 
Paryčiais nubudau plyštančia iš skausmo galva. Vakarykščiai 
buvau neapdairiai nusiėmęs šalmą. Kas kad trumpam. Saulė 
jau kybojo aukštai. Kaitulys buvo toks, kad oras skrudino 
plaučius. Visi kontūrai virpėjo, rodėsi, liepsnoja smėlis. Nak- 
tį negrai sugebėjo pergraužti virvę ir pabėgo. Pasiliko tik tryli- 
kametis berniukas, Uagadu. 

Pakilome eiti. Dalį mantos, kiek dviese įstengėme pakelti, 
nutempdavome keliasdešimt žingsnių. Tada grįžę paimdavome 
likusius nešulius. Ir taip - penkis sykius, o saulė kepino it pami- 
šusi. Nugara po baltais marškiniais nuėjo negyjančiomis pik- 
tžaizdėmis. Miegoti teko kniūbsčiam. Bet visa tai niekis. Mes 
vis giliau ir giliau brovėmės į skruzdžių Miestą. Slinkome visą 
dieną. Nežinau, ar pasauly dar gali būti kas baugesnio. Įsivaiz- 
duokite: visur, iš šalių, priešakyje, už nugaros stūkso suakme- 
nėję dviaukščiai skruzdėlynai. Kai kur sustatyti taip arti kits ki- 
to, kad vos prasisprausi. Bekraštė pilkų, gruoblėtų kolonų gi- 
ria. Vos stabtelėjęs joje išgirsti silpną, tačiau nepaliaujamą šiu- 
šesį, protarpiais virstantį stuksenimu. Ranka palietus skruzdė- 
lyno sieną, justi, kaip ji kirba, virpa, be atilsio, dieną naktį. Ne- 
tyčia užmynę kelissyk įgriovėme skruzdžių urvus, tarsi pelen- 
spalvės virvės raizgų raizgais išsirangiusius ant žemės. Tuneliais 
traukė begalinės baltųjų vabzdžių virtinės. Mūsų išmintose sky- 
lėse tučtuojau pasirodydavo raguoti šalmai - kariai aklai kar- 
pydavo orą žnyplėmis, švirkšdavo lipnų, deginantį skystį. 

Šitaip dūlinome dvi dienas. Nuspėti reikiamos krypties nė 
nesvajojau. Du, tris, keturis kartus per dieną kerioblinausi ant 
aukštesnio už kitus skruzdėlyno, ieškojau to, apie kurį pasako- 
jo Nfo Tuabė. Mačiau tik akmeninį mišką. Džiunglės mudviem 
už nugarų iš pradžių virto žalia juosta, paskui - melzgana linija 
horizonte, galiausiai suvis išnyko. Vandens atsarga seko. O 
Miestas buvo bekraštis. Pro binoklį matydavau jį nusidriekusį 
iki pat horizonto; ten kauburynas atrodė tarsi javų laukas, su- 

siliejęs į vienumą. Negalėjau atsistebėti savo pagalbininku. Nė- 
maž nesiskųsdamas darė tą pat, ką ir aš, nors nežinojo nei kam 
to reikia, nei vardan ko. Taip slinkome keturias dienas. Buvau 
visiškai girtas saule. Apsauginiai akiniai nė kiek nepadėjo. Žil- 
pino ir dangus, į kurį lig saulėlydžio buvo neįmanoma nė pa- 
žvelgti, ir smėlis, spindėjęs lyg gyvsidabris. O aplink - begaliniai 
skruzdėlynų straigai. Kokios gyvasties - nė ženklo. Net grifai 
ten neužklysdavo. Pastebėjau tik vienišus kaktusus kur ne kur. 

Vieną vakarą, padalijęs tos dienos vandens normą, įkopiau 
į neapsakomai aukšto skruzdėlyno viršūnę. Toks veikiausiai 
minė Cezario laikus. Dairiausi, jau nustojęs vilties. Tik staiga 
pastebėjau juodą tašką. Iš pradžių pamaniau, kad tai tik dėme- 
lė ant binoklio stiklo. Klydau. Dėmelė ir buvo ieškomasis 
skruzdėlynas. 

Kitą rytą atsikėliau nelaukdamas, kol saulė kyštelės iš už 
horizonto. Vargais negalais pažadinau berniuką. Apsikrovėme 
nešuliais ir patraukėme kompaso nurodyta kryptimi. Buvau pa- 
sibraižęs ir vietovės plano metmenis. Tarpai tarp skruzdėlynų, 
tiesa, kiek žemesnių, vis siaurėjo. Galiausiai stojo tikra statinių 
užtvara. Pralįsti nebegalėjau. Negriukas dar pralįsdavo, tad, įsi- 
spraudęs tarp dviejų kolonų, tik padavinėjau jam daiktus. Pats 
ropščiausi per viršų. Per penkias valandas įveikėme gal kokį 
šimtą metrų. Mačiau, kad kamuojamės bergždžiai, bet mane 
sakytumei kokia karštinė apniko. Sakau perkeltine prasme, 
mat karščiavau ir tiesiogine - nuolat laikėsi maždaug trisdešimt 
aštuonių laipsnių temperatūra. Kaltas klimatas. Galėjo paveikti 
smegenis. Paėmiau penkias dinamito lazdeles ir ištaškiau vel- 
niop skruzdėlyną, užstojusį mums kelią. Kai uždegiau dagtį, 
pasislėpėme už kitų kaugių. Sprogimas nugriaudėjo dusliai, jo 
banga bloškėsi gilyn. Žemė suvirpėjo. Kiti skruzdėlynai stovė- 
jo kaip stovėję. Iš susprogdintojo liko tik besiraitančiais baltais 
kūnais apkibusios nuolaužos, panašios į milžiniško kevalo šu- 
kes. Iki tol nei mes trukdėme skruzdėms, nei jos mums. O tada 
prasidėjo karas. Sprogimo išrausta duobe nebūtume perėję. Iš 
atsivėrusių Žiočių srautu paplūdo dešimtys tūkstančių gyvių. Jie 

apgraibomis čiupinėjo kone kiekvieną grumstelį. Uždegiau sie- 
rą, dūminės baką užsikėliau ant peties. Juk žinote, kaip atrodo 
tas prietaisas. Panašus į sodininko purkštuvą. Arba į ugniasvai- 
dį. Iš vamzdžio, kurį laikiau rankoje, pliūptelėjo gaižūs dūmai. 
Užsimaukšlinau dujokaukę, kitą daviau berniukui. Be to, lie- 
piau jam apsiauti specialius batus - buvau užsakęs aptaisyti 
juos plieniniu tinkleliu. Taip ir praėjome. Leidau dūmus, jie 
skruzdėles ir atbaidė. Kurios iš kelio nesitraukė - gaišo. Sykį 
teko griebtis benzino - papyliau ir uždegiau. Nuo vabzdžių 
srauto atsitvėrėme ugnimi. Iki juodojo statinio buvo likę koks 
šimtas metrų. Apie miegą net negalvojau. Sėdėjome prie dūmi- 
nės, o ši rūko be atvangos, ir pliskinome žibintuvėliais. Tai 
bent buvo naktelė! Ar teko kada praleisti šešias valandas su 
dujokauke ant galvos? Neteko? Tuomet bent pamėginkite įsi- 
vaizduoti: jausmas toks, tarsi laikytum galvą įkišęs į karštus gu- 
minius nasrus. Norėdamas bent kiek atsikvėpti, atitraukdavau 
kaukę nuo veido, bet tada susyk pridusdavau dūmais. Naktis 
taip ir praslinko. Mano pagalbininkas be pertrūkio tirtėjo. Jau 
maniau, drugys. 

Šiaip ne taip sulaukėme ryto. Vandens bemaž nebeturėjo- 
me - vos vieną talpą. Šykčiausiai taupant galėjo užtekti trims 
dienoms, nedaugiau. Reikėjo kuo greičiau grįžti. 

Profesorius nutilo ir atsimerkęs pažvelgė į židinį. Žarijos 
buvo jau visai papalšusios. Kambarį užtvindė švelni, žalsva, ta- 
rytum sunktųsi per vandenį, lempos šviesa. 

- Galiausiai priėjome juodąjį skruzdyną, - vėl prašneko jis 
ir iškėlė plaštaką. - Sakytumei kreivas pirštas. Štai kaip atrodė. 
Paviršius glotnus, it nusvidintas. Kauburį supo žemesni skruz- 
dėlynai, ir ne vertikalūs - įdomu, ar ne? - o pasvirę į jį, lyg gro- 
teskiškai nusilenkusios akmeninės kaliausės. 

Visą mantą sukroviau vidinėje to maždaug keturiasdešim- 
ties žingsnių skersmens rato pusėje ir kibau į darbą. Dinamitu 
niokoti juodojo kūgio nenorėjau. Kai prie jo priartėjome, 
skruzdėlės nebesirodė. Pagaliau nusiplėšėme kaukes. Ak, kaip 
palengvėjo! Kokias porą minučių buvau laimingiausias pasau- 

lyje žmogus. Galimybė laisvai kvėpuoti - neapsakomas malo- 
numas - ir dar tas juodas, keistai kreivas, į nieką nepanašus 
skruzdėlynas! Šokau, dainavau it pamišęs, nors prakaitas sru- 
vo upeliais. Uagadu spoksojo į mane apstulbęs. Gal manė, kad 
garbinu juodąjį dievuką... 

Vis dėlto greit atsitokėjau. Iš tikrųjų džiaugtis nelabai buvo 
kuo: vandens nebeturėjome, sauso maisto - vos porai dienų. 
Teisybė, skruzdėlių buvo apsčiai. Negrams jos tikras skanumy- 
nas. O aš niekaip negalėjau prisiversti. Bet alkis moko... 

Profesorius vėl trumpam nutilo. Jo akys spindėjo. 

- Ką ir sakyti... mano pone... Tą skruzdyną sugrioviau... 
Senasis Nfo Tuabė nemelavo. 

Jis pasviro į priekį. Veido bruožai paaštrėjo. Vėl prabilęs 
profesorius kalbėjo jau be atokvėpio. 

- Pirmiausia aptikau plonytį sluoksnį nepaprastai tvirto ir 
glotnaus pluošto. Po juo - skruzdėlių storai apspistą pagrindinę 
kamerą. Tik ar tai iš tikrųjų buvo skruzdės? Gyvenime nebuvau 
tokių regėjęs. Didžiulės, plokščios nelyginant delnas, su sidabriš- 
kais plaukeliais. Ant piltuvo formos galvučių styrojo po ūselį ar 
kažką panašaus. Tais ūseliais gyviai buvo prisijungę prie pilko 
daikto, nedidesnio už mano kumštį. Vabzdžiai buvo nesuvokia- 
mai seni. Nejudrūs it mediniai. Gintis net nemėgino. Tik pilveliai 
tolygiai tvinkčiojo. Kai atplėšdavau nuo to keisto apvalaus daik- 
to, skruzdėlė išsyk nusibaigdavo. Subyrėdavo man tarp pirštų ta- 
rytum sutrūnijęs skudurgalis. Tyrinėjimams neturėjau nei laiko, 
nei jėgų. Iškėliau tą daiktą iš kameros, įsidėjau į dėžutę iš plieni- 
nės skardos, ir abu su Uagadu patraukėme atgalios. 

Kaip nusigavau iki pakrantės, daug nepasakosiu. Susidūrė- 
me su rudosiomis skruzdėlėmis. Šlovinau tą akimirką, kai nu- 
sprendžiau vienintelę likusią pilną degalų talpą temptis su savim. 
Jei ne ugnis... Tiek to. Tai jau kita istorija. Pasakysiu tik tiek: 
patį pirmą kartą sustojęs poilsio, tą iš juodojo skruzdėlyno pa- 
sigrobtąjį daikčiuką įdėmiai apžiūrėjau. Nuvalęs apnašas, išvy- 
dau tobulos formos rutulį iš sunkios, skaidrios medžiagos, švie- 
SOS spindulius laužiančios nepalyginti intensyviau nei stiklas. 

Džiunglėse susidūriau su vienu reiškiniu, į kurį iš pradžių ne- 
kreipiau dėmesio. Maniau, ar tik ne haliucinacija. Tik pasiekęs 
civilizuotą pakrantės regioną, o ir vėliau, įsitikinau, kad nepasi- 
vaideno... 

Jis giliau nugrimzdo į krėslą ir beveik nebematomas - švie- 
siame fone ryškėjo tik galva - kalbėjo toliau: 

- Man iš paskos sekė vabzdžiai. Ne tik vabzdžiai. Dieniniai 
ir naktiniai drugiai, voragyviai, plėviasparniai ir visoks kitoks 
galas. Dūzgiantis debesis kiauras paras plaukė man iš paskos. 
Tikriau sakant, ne man, o mano nešuliui - metalinei dėžutei su 
rutuliu. Laive galėjau kiek atsikvėpti. Radikaliomis naikinimo 
priemonėmis pavyko tos bėdos atsikratyti, o naujų vabzdžių 
neprisirinko - atviroje jūroje jų nebūna. Užtat kai tik išlipau į 
Prancūzijos krantą, ta nelaimė mane vėl užgriuvo. Ypač - 
skruzdės. Jos pasirodydavo visur, kur tik sustodavau ilgiau nei 
valandai. Rutulys nenumaldomai traukė rudąsias miškines, juo- 
dąsias medžių, faraonines, lapgraužes, stambias ir mažytes; jos 
apnikdavo dėžutę kirbančiu tumulu, kad ir kaip mėgindavau ją 
apsaugoti, sukapodavo, suniokodavo, pragrauždavo bet kokią 
pakuotę, traiškydavo vienos kitas, žūdavo, bet atkakliai 
švirkšdavo rūgštį, vildamosi praėsdinti plieną... 

Jis patylėjo. 

- Šis namas toks nuošalus ir taip įtvirtintas todėl, kad mane 
be atvangos puola skruzdėlės. 

Atsistojo. 

- Eksperimentavau. Deimantiniu grąžtu nuo rutulio atskėliau 
smiltelę sulig aguonos grūdu. Gyvius ji traukė taip pat, kaip ir 
visa sfera. Be to, atradau: aptrauktas stora švinine danga rutu- 
lys nebeveikia. 

- Kokia nors spinduliuotė?.. - kimiai pratarė klausytojas. Į 
vos boluojantį senojo mokslininko veidą jis žvelgė it užhipnoti- 
zuotas. 

- Galbūt. Nežinau. 

- Tą rutulį... turite? 

- Turiu. Norite pamatyti? 

Klausytojas pašoko ant kojų. Profesorius išleido jį pro du- 
ris, grįžo prie stalo paimti rakto ir nuskubėjo paskui svečią į 
tamsų koridorių. Jiedu suėjo į ankštą, belangį kambarėlį. Išsky- 
rus didelį šarvuotą senos gamybos seifą kampe, patalpėlėje nie- 
ko nebuvo. Palubėje blausiai žibanti plika lemputė ant metalinių 
plokščių metė melsvus atšvaitus. Profesorius įgudusiu judesiu 
įkišo raktą į spyną ir pasuko. Sucypė atšaunamos velkės, sun- 
kios durys atsivėrė. Šeimininkas žingtelėjo į šalį. Seifas buvo 
tuščias." 


SETI 


Fizikų kajutės buvo ketvirtame aukšte. "Euridikėje" jis jau 
orientavosi neblogai. Buvo ištyrinėjęs viso erdvėlaivio, tokio 
nepanašaus į tuos, kuriais kadaise skraidė, planą. Vis dėlto tri- 
guba užtvara nuo korpuso atskirtame galiniame segmente, kur 
niekad nebūdavo Žmonių, jis nežinojo nei daugumos keistų 
įrenginių pavadinimų, nei paskirties. Milžiniškas vikšro pavidalo 
galiūnas buvo skersai ir išilgai išvarpytas tunelių, primenančių 
požemines ištįsusio miesto komunikacijas. Raumenų skaidulos 
dar saugojo prisiminimus apie klajones ankštais, ovaliais - jei 
galėtum pamatyti pjūvį - ar vamzdiškais it šulinys koridoriais, 
kuriuose jis plūduriuodavo besvoris, retkarčiais atsistumdamas, 
kai prireikdavo pasukti į kitą atšaką; tiesa, krovininiuose laivuo- 
se į triumą būdavo galima patekti ir paprasčiau, per ventiliavi- 
mo šachtą - užtekdavo įjungti kompresorių ir, staugiant beveik 
tikram vėjui, nulėkdavai kur panorėjęs, tik ore mataruojančios 
kojos tuomet atrodydavo nežinia kam reikalingas rudimentas. 
Nesvarumo jis mažne ilgėjosi, nors kadaise, ką nors remontuo- 
damas iš širdies koneveikdavo ir šią būklę, ir visus Niutono 
dėsnius: tarkime, trinktelėdavo plaktuku, kita ranka ko nors 
gerai neįsitvėręs, ir kaipmat, juokingai versdamasis kūliais, nu- 
skrisdavo atoveikio jėgos kryptimi. Nors juokinga būdavo tik 
kitiems. 

Aptakios liftų kabinos taip išgaubtais langais, kad atspin- 
džiai juose atrodė gerokai iškraipyti, judėjo be garso; švieslentė 
rodė pro šalį skriejančių skyrių numerius, o prieš reikiamą sto- 
telę sumirksėdavo. 

Į vėžlį panašus dulkių siurblys, valąs šiurkščią, bet elastingą 
koridoriaus dangą, dingo už posūkio. Jis Žžingsniavo palei virti- 
nę vos vos - tiek pat, kiek siena - išgaubtų durų aukštais variu 
apkaltais slenksčiais - greičiausiai kokio nors interjero dizaine- 
rio įgeidis. Jokia kita priežastis įsitaisyti tokius slenksčius neat- 
ėjo į galvą. Jis sustojo prie Lodžerio kajutės durų ir ūmai sutri- 
ko. Tarp kitų laivo žmonių vis dar nesijautė savas. Poilsio kam- 
baryje ar valgomajame jie eldavosi labai draugiškai, tai vieni, 
tai kiti maloniai kviesdavo naujoką prie savo stalo, bet jam vis 
atrodydavo, kad apsimetinėja, kad persistengia mėgindami įti- 
kinti, neva jis - toks pat kaip ir jie, tik kol kas be pareigų. Su Lo- 
džeriu jis jau buvo kalbėjęs - tas kvietė bet kada, kai tik pano- 
rėsiąs, užeiti, bet toks kvietimas, užuot padrąsinęs, tik įbaugino. 
Juolab kad Lodžeris buvo ne bet kas - fizikos garsenybė, ir ne 
vien "Euridikės" mastu. Niekad nebūtų pamanęs, kad problema 
gali tapti bendravimas su žmonėmis, savoir vivre*. Sąvoka, tin- 
kama maždaug tiek pat, kiek žodis "flirtas" - piramidės rūsyje. 
Durys buvo be rankenos ir, vos paliestos pirštų galiukais, atsivė- 
rė taip staigiai, kad jis mažne atšoko, kaip koks laukinis - nuo 
automobilio. Netvarka erdvioje patalpoje tiesiog stulbino. Tarp 
šūsnių įrašų juostų, plokštelių, dokumentų, atlasų riogsojo pasa- 
gos formos rašomasis stalas, už kurio stovėjo sukamoji kėdė, o 
sienoje už šios buvo įtaisytas juodas stačiakampis - po jį klai- 
džiojo žiežirbų žiburiukai. Abipus šios mirgančios švieslentės ka- 
bojo iš apačios apšviestos didelės spiralinių ūkų nuotraukos, 
kiek atokiau iš sienos kyšojo pusiau atviri ritiniai su skyreliais 
procesorių diskams. Kairiajame kampe, žiotis sukišęs į lubas, 
įkypai stovėjo milžiniškas keturbriaunis aparatas su pritvirtinta 
kėdute; iš plyšio po prietaiso binokuliaru stabčiodama slydo 
juosta su kažkokiomis diagramomis ir didžiulėmis vijomis rangėsi 


*Mokėjimas gyventi, elgtis; taktas (pranc.). 

ant grindų. Šias dengė senas persiškas kilimas su išsitrynusiais 
hieroglifais. Būtent kilimas svečią galutinai pribloškė. Pūstašonis 
ritinys sienoje išnyko - atsivėrė įėjimas į kitą patalpą. Angoje sto- 
vėjo Lodžeris, seniai nesikirpęs, su drobinėmis kelnėmis bei 
megztiniu, ir supratingai, nuoširdžiai šypsojosi. Panašiai kaip Einš- 
teinas, kai dar dirbo kažkokioje įstaigoje, iš putlaus veido jis 
greičiau priminė per anksti susenusį vaiką, o ne didžias idėjas ge- 
neruojantį mokslininką. 

- Laba diena... - pratarė svečias. 

- Užeik, kolega, užeik. Gerai pataikei: vienu atospyriu įšok- 
si ir į fiziką, ir į metafiziką... - pasakė šeimininkas ir tuoj pat pa- 
aiškino: - Tėvas Aragonas irgi čia. 

Jis paskui Lodžerį įžengė į kitą, mažesnę, patalpą. Čia sto- 
vėjo paklotas gultas ir keli nedideli minkštakrėsliai aplink sta- 
lą, prie kurio dominikonas pro didinamąjį stiklą žiūrinėjo kaž- 
kokią schemą ar veikiau - buvo matyti lygiagretės - kompiute- 
riu braižytą planetos planą. 

Aragonas šalia pasistatė dar vieną krėslą. Visi susėdo. 

- Tai Markas, Tėve. Pažįstate, ar ne? - pristatė Lodžeris ir, 
neleidęs dominikonui įterpti nė žodžio, kreipėsi į patį Marką: - 
Įsivaizduoju, kaip vargote. Su aparate įkalinta dvasia susišne- 
kėti nelengva. 

- Aparatas nekaltas, - neslėpdamas ironijos atsiliepė Ara- 
gonas. - Kas jam įdiegta, tą ir šneka. 

- Tiksliau, ką jam įdiegėme, - šypsodamasis, tačiau prie- 
kaištingai pataisė fizikas. - Teorijos nesutaria, bet kitaip nieka- 
da ir nebuvo. Kalbėjomės apie "viršlangio" civilizacijas, - pa- 
aiškino vėliau atėjusiajam. - Pataikėte į patį ginčo įkarštį, tad 
trumpai persakysiu esmę. Ir pats žinote: įprasta ETI* sąvoka 
spėjo pakisti. Tebūnie galaktikoje net ir milijonas civilizacijų, 
JOS gyvuoja taip trumpai, kad neįmanoma su planetos šeiminin- 
ku pirmiau susitarti, o paskui jį aplankyti. Civilizaciją pagauti 
sunkiau nei vienadienį drugelį. Todėl ir ieškome ne plaštakės, 
o lėliukės. Ar žinote, kas yra "kontakto langas"? 


*Extraterrestrial Intelligence - nežemiškas protas (angl.) 


109 


- Zinau. 

- Tad štai! Persijoję du šimtus milijonų žvaigždžių, atrado- 
me vienuolika milijonų kandidačių. Daugumos jų planetos mi- 
rusios arba yra po "palange". Arba virš "lango". Įsivaizduok, - 
netikėtai pradėjo tujinti, - kad, išvydęs šešiolikmetės merginos 
portretą, ją įsimylėjai ir skubi susipažinti. Deja, kelionė pas ją 
užtruks penkiasdešimt metų. Taigi, pagaliau nusigavęs, rasi su- 
senusią arba mirusią. Jeigu mėginsi pirštis paštu, kol gausi pir- 
mąjį jos atsakymą, pats spėsi nukaršti. /n nuce* štai kuo pa- 
grįsta pirminė CETI** koncepcija. Šimtmečių intervalais ben- 
drauti neįmanoma. 

- Tad skrendame pas lėliukę? - paklausė jis. Jau kuris lai- 
kas vadinamas Marku, dabar staiga pamanė: bene dvasininko 
iniciatyva? Juk ir šio statusas panašus, jis taip pat tarsi įgulos 
narys, ir kartu - ne narys. 

- Pas ką - dar nežinia, - atsakė Aragonas. Lodžeris, regis, 
liko patenkintas. 

- Iš tikrųjų. Potencialiai gyvybingas planetas atpažįstame iš 
atmosferos sudėties. Mūsų galaktikoje tokių - ne vienas tūks- 
tantis. Atrinkome beveik trisdešimt perspektyviausių. 

- Tų, kur didžiausia tikimybė rasti protą? 

- Vos užsimezgęs protas dar nematomas. O kai tik subręs- 
ta, išlekia už "lango" ribų. Todėl būtina suspėti jį užklupti anks- 
čiau. Iš kur žinome, kad pastangos bus ne bergždžios? Kvinta, 
penktoji Harpijos Dzetos planeta. Duomenų esame surinkę 
apsčiai. 

- In dubio pro reo***, - tarė dominikonas. 

- O kas, jūsų požiūriu, Tėve, yra kaltinamasis? - pasidomė- 
jo Lodžeris, bet atsakymo ir vėl nelaukė: - Pirmasis kosminis 
proto simptomas buvo radijas. Dar gerokai iki radioastronomi- 
jos. Na, gal ir ne taip jau gerokai - apie šimtą metų. Jei plane- 
toje yra siųstuvų, ją įmanoma aptikti, kai bendra jų galia skai- 
čiuojama gigavatais. Kvintos spinduliuotė trumpųjų ir ultratrum- 

*Glaustai (lot.). 


**Contact with Extraterrestrial Intelligence. 
*** Abejonės - kaltinamojo naudai (lot.). 

pųjų bangų diapazonu silpnesnė nei jos saulės, bet - kaip miru- 
siai planetai - ji vis tiek neįtikėtinai galinga. Kaip planetai, pa- 
siekusiai elektronikos erą - vidutinė, žemiau saulės radijo 
triukšmų lygio. Žodžiu, kažkas ten yra, kažkoks šaltinis, kurio 
bangos nesiekia girdimumo ribos. Turime įrodymų. 

- Įkalčių, - šįkart apaštališkasis pasiuntinys pataisė fiziką. 

- Iš tikrųjų net ne įkalčių, o tik vieną įkaltį, - patikslino Lo- 
džeris. - Bet štai kas svarbu: Kvintoje pastebėti taškiniai elek- 
tromagnetiniai žybsniai ir vieno jų spindulius užfiksavo Marso 
orbiterių spektroskopai. Tiedu orbiteriai Žemei kainavo nepi- 
giai: teko pasiųsti mūsų ekspediciją. 

- Atominės bombos? - paklausė su Marko vardu jau susi- 
taikęs Žmogus. 

- Ne. Veikiau planetinės inžinerijos pradmenys, mat žybs- 
niai buvo termobranduoliniai, gryni. Jei Kvintos raida būtų kaip 
Žemės, jie būtų pradėję nuo uranitų. Dar įdomu tai, kad blyk- 
sėjo tik už poliaračio. Kitaip tariant, tenykštėje Antarktidoje ar- 
ba Arktyje. Šitaip būtų galima tirpdyti žemyninį ledyną. Bet mes 
ginčijamės dėl kitko. - Mokslininkas pažvelgė į dominikoną. - 
Klausimas štai koks: ar pasirodę nepridarysime bėdos? Tėvas 
Aragonas mano, kad pridarysime. Panaši ir mano nuomonė... 

- Tad dėl ko ginčijatės? 

- Aš manau, kad pamėginti dar ir kaip verta. Jei nori pažin- 
ti pasaulį, netekčių neišvengsi. 

Pagaliau jis pradėjo suvokti nesutarimų esmę. Užmiršo, kas 
esąs. Atgijo andainykštis jo įkarštis. 

- Tai jūs, kunige, norėjau pasakyti, Tėve, su mumis skren- 
date pamynęs savo įsitikinimus? - tiesiai paklausė dvasininko. 

- Taip, - atsakė Aragonas. - Bažnyčia žygiui nepritarė. 
Vadinamasis kontaktas gali virsti danajų dovana. Atvošime 
Pandoros skrynią. 

- Jūs, Tėve, jau užsikrėtęs mitologiniu projekto anturažu. - 
Lodžeris nusijuokė. - "Euridikė", "Jupiteris", "Hadas", "Cerbe- 
ris"... Tai bent prisigrobėme iš graikų, ar ne? Iš tikrųjų laivą rei- 
kėjo pavadinti "Argu", 0 mus pačius - psichonautais. Stengsi- 

mės pridaryti kuo mažiau žalos. Todėl ekspedicija ir yra tokia 
sudėtinga. 

- Contra spem spero*... - atsiduso vienuolis ir tuojau pa- 
sitaisė: - Norėčiau, kad paaiškėtų, jog klydau. 

Lodžeris jau galvojo apie kitką ir jo net neišgirdo. 

- Kol per metus - erdvėlaivio laiku - priartėsime prie 
Kvintos, joje prabėgs mažiausiai trys šimtai metų. Vadinasi, te- 
nykščius rasime jau viršutinėje "lango" dalyje. Kad tik nespėtų 
atsidurti už jo ribų! Kai manevruosime, pakaks sekunde su- 
klysti, ir gerokai pasiankstinsime arba beviltiškai pavėluosime. 
O dėl žalos... Juk žinote, Šventenybe, kad technologinės civi- 
lizacijos būna inertiškos, nors ir nestacionarios. Kitaip tariant, 
tokios iš kelio lengvai neišvesi. Kad ir kaip būtų, iš dangaus 
nužengusiais dievais niekas mūsų ten nepalaikys. Pirmykščių 
kultūrų mes neieškome, ir astroetnologų CETI nėra. 

Aragonas žiūrėjo į fiziką prisimerkęs ir tylėjo. Trečiasis po- 
kalbio dalyvis ryžosi paklausti: 

- O ar galima taip elgtis? 

- Kaip? - nustebo Lodžeris. 

- Jei ko nepastebi, sakyti, kad neegzistuoja. Toks požiūris 
naudingas tik praktiškai... 

- Kas nori, gali tai vadinti ir oportunizmu, - šaltai atšovė 
Lodžers. - Pasirinkome įgyvendinamą užduotį. "Kontakto lan- 
gas" - empiriškai apribotas, bet etiškai motyvuotas. Neketina- 
me urvinių Žmonių gundyti dvidešimt antrame amžiuje išrastais 
barškučiais. Et, kam ta p/uralis maiestaticus **? Visada bu- 
vau projekto šalininkas, užtat dabar esu čia - todėl, kad kon- 
taktą suvokiu kaip Žinių mainus. Mainus. Ne globą, ne kitų to- 
bulinimo programą. 

- O jeigu ten viešpatauja blogis? - paklausė Aragonas. 

- O bene egzistuoja universalus blogis? Nekintamas blogio 
matas? - savo ruožtu paklausė Lodžeris. 


*Be vilties viliuosi (Iot.) 
**Didenybės daugiskaita (Iot.) - taikoma tam, kuris kalbėdamas ar rašy- 
damas, užuot sakęs "aš", vartoja "mes". 

- Manau, deja, egzistuoja. 

- Tuomet reikėjo ištarti "non possumus" - "negalime" - ir 
projektą išvis ignoruoti... 

- Aš tik atlieku pareigą. 

Tai taręs dvasininkas atsistojo, nusilenkė abiems ir išėjo. 

Minkštakrėslyje išsidrėbęs Lodžeris vyptelėjo, sukrutino 
lūpas, lyg pajutęs ant jų kokį gaižulį, ir pasakė: 

- Gerbiu jį už tai, kad išmuša mane iš pusiausvyros. Viskam 
jis kabina sparnus. Arba ragus. Tiek to. Su tavim norėjau pa- 
simatyti dėl kitko. Į Kvintą siųsime žvalgybą. Korpuso segmen- 
tą, galintį nusileisti. "Hermį". Skris devyni arba dešimt žmonių. 
Keturi vadai jau paskirti. Kitus specialistus išsirinksime. Nori 
pakliūti į balsavimo umną? 

Jis iš karto nė nesuprato. 

- Na leistis... 

Pasijuto tarsi nutvilkytas. Neįstengė patikėti tokia laime. 
Lodžeris, pastebėjęs, kaip sužibo jo akys, suskubo perspėti: 

- Jei pakliūsi į urną, dar nereiškia, kad atsidursi ir galutinia- 
me sąraše. Lems ne moksliniai nuopelnai. Būna, kad iškiliau- 
sias teoretikas pats pirmas prideda į kelnes. O mums reikia 
kietų žmonių. Tokių, kurių nepalauš niekas. Gerbertas - neei- 
linis psichonikas, psichologas, puikiai išmano sielą, bet vyrišku- 
mas išbandomas ne laboratorijose. Ar žinai, kas tu? 

Jis išbalo. 

- Ne. 

- Tuomet klausykis. Birnamo ledyne su žingsniuojančiomis 
mašinomis Žuvo nemažai žmonių. Išsiveržę geizeriai pražudė. 
Visi buvo profesionalūs operatoriai, dirbo jiems patikėtus dar- 
bus ir nė vienas nežinojo einąs mirti. Du vyrai savo valia išsi- 
ruošė jų ieškoti. Tu - vienas tų dviejų. 

- Iš kur žinote?.. Daktaras Gerbertas sakė... 

- Daktaras Gerbertas ir jo padėjėjas - laivo gydytojai. Iš- 
mano mediciną, bet ne kompiuteriją. Jiems atrodė, kad dera iš- 
saugoti profesinę paslaptį - jei jau nepavyko nustatyti atgaivin- 
tojo tapatybės. Nevalia traumuoti psichikos - toks jų argumen- 

tas. "Euridikėje" paklausymo įrangos nėra, užtat yra centras su 
neištrinama atmintimi. Ši prieinama laivo vadui, vyriausiajam in- 
formatikui ir man. Juk gydytojams neprasitarsi, ar ne? 

- Neprasitarsiu. 

- Jiems būtų skaudu. Žinau, kad taip nepasielgsi. 

- Bet ar nesusigaudys patys... 

- Neturėtų. Šiuo metu jie tikrina visos mūsų įgulos sveikatą. 
Taryba balsuos slaptai. Iš penkių balsų surinksi tris. Taip spėju. 
Apie tai sakau jau dabar, nes tau būtina iš peties padirbėti. Ži- 
nau, tavo astrogaciniai įgūdžiai, kuriuos parodei simuliatoriuose, 
vertinant pagal praėjusio amžiaus kriterijus, būtų aukščiausio 
lygio. Bet šiais laikais - nebe. Taigi metelius krimsi tarpžvaigž- 
dinius mokslus. Jei krimsi sėkmingai, pamatysi kvintiečius. O 
dabar jau eik, aš apsikrovęs darbais. 

Abu atsistojo. Už garsųjį fiziką jis buvo aukštesnis ir jau- 
nesnis. Pats neskrenda, pamanė. Lodžeris palydėjo jį iki durų. 
Jis nebematė nei fiziko, nei juodojoje švieslentėje šmaižančių 
kibirkštėlių, neprisiminė, ar atsisveikino, ar išeidamas suvis ką 
nors sakė. Net neprisiminė, kaip grįžo į savo kajutę. Neišma- 
nė, kaip elgtis ir ką daryti. Norėjo įeiti į rūbinėlę, bet supainiojo 
duris ir, veidrodyje išvydęs save, pasakė: 

- Pamatysi kvintiečius. 


Jis kibo į mokslus. Statistinės išvados iš esmės buvo aiš- 
kios. Planetose užsimezga gyvybė ir milijardus metų būna be- 
žadė. Iš jos išsivysto civilizacijos - ne tam, kad išnyktų be pėd- 
sako, o tam, kad praaugtų žmogiškosios prigimties ribas. 
Įprastoje spiralinėje galaktikoje jos gimsta, subręsta ir užgęs- 
ta maždaug vienodu tempu. Nors nuolat atsiranda naujų tech- 
nogeninių civilizacijų, galimybė su jomis susikalbėti prarandama 
net nespėjus apsikeisti signalais. Kitaip tariant, "kontakto lan- 
gas" užsidaro. Kodėl tyli primityviosios kultūros, aišku ir šiaip. 
O kodėl neatsiliepia išsivysčiusios? Į šį klausimą bando atsakyti 
begalė hipotezių. Iš jų susidarė ištisa biblioteka, kurios jis kol 
kas nelietė. O perskaitė štai ką: reikia pripažinti, kad šią aki- 

mirką, šiame amžiuje (astronomiškai tai tas pat) Žemė yra vie- 
nintelė JAU technologinė, bet VIS DAR biologinė Paukščių 
Tako civilizacija. Jei tikrai taip, vadinasi, visi CETI apskaičia- 
vimai smenga skradžiai. Prireikė pusantro šimto metų, kad pa- 
aiškėtų: tai netiesa. Tiesiog erdvė tarp vienos žvaigždės ir kitos 
paprasčiausiu skrydžiu neįveikiama, todėl vienos gyvos ir pro- 
tingos būtybės negali nuskrieti pas kitas ir grįžti. Net jei skrietų 
šviesos greičiu, astronautai niekad nepamatytų nei tų, pas ku- 
riuos keliavo, nei tų, kuriuos paliko Žemėje. Per kelerius erd- 
vėlaivio laiko metus ir vienur, ir kitur praslinktų mažų mažiausiai 
keli šimtmečiai. Į tokį kategorišką mokslo teiginį Bažnyčia at- 
sakė teologiniais samprotavimais: Tas, Kuris sukūrė pasaulį, su- 
kurtiesiems paliko galimybę tik svajoti apie susitikimus žvaigždė- 
se. Jis įterpė tarp jų kliūtį, tobulai tuščią ir neregimą, tačiau ne- 
įveikiamą - atvėrė dievišką, o ne žmogišką prarają. Vis dėlto 
Žmonių istorija niekada nesiklosto taip, kaip ją pranašauja min- 
tis. Bedugnio kosmoso žiotys iš tikrųjų yra neįveikiama kliūtis. 
Tačiau apeiti ją įmanoma - keliais ypatingais manevrais. 

Pati galaktika yra savo amžių, taigi ir laiką rodantis laikro- 
dis. Vis dėlto ten, kur veikia galingiausia traukos jėga, vidutinis 
galaktinis laikas ūmiai kinta. Čia jis susiduria su riba ir ties ja 
sustoja. Ta riba - Švarcšildo sfera - juodasis kolapsavusios 
žvaigždės paviršius. Toks paviršius yra įvykių horizontas. Prie 
JO artėjantis objektas tolybėse esančio stebėtojo akimis prade- 
da skysti ir, dar nepasiekęs juodosios skylės, išnyksta, mat 
gravitacijos ištemptas laikas regimosios šviesos bangas iš pra- 
džių paverčia infraraudonosiomis, o paskui - vis ilgesnėmis 
elektromagnetinėmis bangomis, kol galiausiai nė vienas fotonas 
nebepasiekia stebėtojo akių, nes juodosios skylės paviršius 
amžiams įsiurbia kiekvieną šviesos dalelę. Be paliovos stiprė- 
Janti juodosios skylės gravitacija neatsargiai prisiartinusį kos- 
moso keliautoją tiesiog suplėšytų su visu erdvėlaiviu. Traukos 
potvyniai ir atoslūgiai bet kokį materialų objektą ten ištempia it 
siūlą, ir šis, lyg juodojo rutulio spindulio tąsa, visiems laikams 
nuneria į pragarmę. 

Kolapsaro neįmanoma aplenkti jokia trajektorija; traukos 
bangavimas nieko nepaliktų nei iš laivo, nei iš jo įgulos. Net jei 
erdvėlaivis būtų ypatingo tankio kosminė nykštukė, neutroninė 
žvaigždė, sudaryta iš vienas į kitą prasiskverbusių atomų bran- 
duolių - tokia kieta, kad plienas, palyginti su ja, būtų lakesnis 
už dujas. Netgi tokį dangaus kūną kolapsaras akimirksniu iš- 
temptų lyg stygą, sudraskytų ir nugurktų, ir iš pražuvėlio erdvė- 
je liktų tik merdinti rentgeno spindulio mirksnelė. Šitaip staigiai 
prašalaičius žudo tik iš dvigubai sunkesnių už Saulę žvaigždžių 
gimę kolapsarai. Užtat jei juodosios skylės masė prilygsta šim- 
tui ar tūkstančiui Saulės masių, traukos jėga jos "įvykių 
horizonte" gali būti silpnesnė nei Žemės. Tokiu atveju ten atsi- 
dūrusiam laivui iš pradžių niekas negrėstų, o įgula veikiausiai iš- 
vis nepastebėtų įkliuvusi į spąstus. Tik iš po to neregimo gaubto 
jau niekad nebeištrūktų. Erdvėlaivis, įtrauktas į milžiniško ko- 
lapsaro gelmę ir krintantis jo centro link, būtų, priklausomai 
nuo spąstų masės, sunaikintas per kelias valandas ar dienas. 

Štai tokius teorinius gravitacinius kapus astrotizika sumo- 
deliavo baigiantis XX amžiui. Kaip pažinimo istorijoje jau ne 
kartą būta, paaiškėjo, kad modelis netobulas. Primityvokas - 
palyginus su tikrove. Pirmiausia žodį tarė kvantinė mechanika: 
kuo didesnė juodoji skylė, tuo silpnesnė jos spinduliuotė. Ga- 
laktikų centruose Žiojinčioms gigantėms lemta išnykti, bet 
kvantinis jų "garavimas" tęsis dar šimtą milijardų metų. Jos pas- 
kutinės mins andainykštę žvaigždėtojo kosmoso prašmatnybę. 

Mokslininkai nesiliovė skaičiavę, modeliavę, ir apie juodą- 
sias skyles sužinojo dar daugiau. Traukdamasi, mat išcentrinė 
jonizuojančioji spinduliuotė silpsta ir nebeįstengia priešintis gra- 
vitacijai, žvaigždė ne iš karto įgyja rutulio formą. Tai susiplo- 
dama į diską, tai ištįsdama į verpstę, ji virpa it lašas. Labai 
trumpai. Virpesių dažnis priklauso nuo kolapsaro masės. O šis 
- tarytum pats save mušantis gongas. Nutykusį paprastą gon- 
gą galima sudrebinti smūgiu. Norint, kad vėl suvirpėtų juodoji 
skylė, būtina pasitelkti siderinę inžineriją. Tik reikia ją išmanyti 
ir sugebėti maždaug 10** ergų galią nukreipti taip, kad juodo- 

ji skylė imtų rezonuoti. Kam? Ogi tik šitaip įmanoma sukelti 
reiškinį, kurį astrofizikai, apsipratę su tyrinėjamų objektų dy- 
džiais, praminė "laiko svogūnu". Gravitacijos iškreiptas laikas, 
tiksliau, sudėtingas erdvėlaikio sluoksnynas, rezonuojantį ko- 
lapsarą gaubia panašiai kaip minkštimo sluoksniai - svogūno 
šerdį, kuri primena rievėtą medieną. Iš labai toli stebėtojai juo- 
dąją skylę mato kelias sekundes virpančią it kamertonas. Bet 
atsidūrusiam deformuoto laiko sluoksnyje netoli jos, galaktinio 
laikrodžio rodmenys būtų bereikšmiai. Taigi tikėtina, kad į juo- 
dosios skylės iškraipytą erdvėlaikį patekęs laivas įplauktų į bra- 
dichroną* ir šiame sulėtinto laiko ruože išbūtų metų metus, o 
paskui iš to uosto vėl išplauktų. Pasiekęs juodąją skylę erdvė- 
laivis dingtų stebėtojui iš akių, bradichrone būtų nematomas, o 
vėliau vėl pasirodytų erdvėje. 

Kol iš suploto disko tįsta į verpstę, rezonuojantis kolapsaras 
visos galaktikos, visų iš tolo jį stebinčiųjų atžvilgiu kelias sekun- 
des virpa. Tiesą sakant, sykį jis šitaip jau virpėjo - kai, būdamas 
žvaigžde, agoniškai traukėsi, išdegus branduoliniams viduriams. 

Bradichrone laikas erdvėlaiviui gali beveik sustoti. Ir tai dar 
ne viskas. Krūpčiojantis kolapsaras panašesnis ne į idealiai 
elastingą kamuolį, o į balioną, kuris maigomas ar atsitrenkda- 
mas į paviršius, deformuojasi netolygiai. Tai kvantinių efektų in- 
tensyvėjimo pasekmė. Štai dėl ko, be bradichronų, gali susida- 
ryti ir retrochronai**: atgal tekančio laiko srovės, netgi upės. 
Toli esantiems stebėtojams nei bradichronai, nei retrochronai 
neegzistuoja. Norint tokiu stovinčiu ar grįžtančiu laiku pasinau- 
doti, reikia į jį patekti. 

Projekte buvo numatyta vienišu kolapsaru virš Harpijos 
žvaigždyno pasinaudoti kaip uostu. "Euridikė" turėjo į jį 
įplaukti. Ekspedicijos užduotis buvo ne griebti pirmą pasitai- 
kiusią kontaktui tinkamą civilizaciją, svarbu, gyvenančią gali- 
mybės susišnekėti laikotarpiu, o pagauti tokią, kuri, tartum į 
laisvę skubantis drugys, būtų jau beveik išskridusi pro "langą", 


*Bradys - lėtas (gr.); chronos - laikas (gr.). 
**Retro - atgal (lot.). 

jau plastentų ties viršutiniu šio kraštu, kur tyko entomologas su 
tinkleliu. Ekspedicijos dalyviams būtinai reikėjo sustoti laike, 
tokiu atstumu nuo gyvenamos planetos, kad žemiečiai psicho- 
nautai spėtų joje apsilankyti anksčiau, nei vietinė civilizacija nu- 
kryps nuo pagrindinės Ortegos-Neiselio raidos linijos. Todėl 
operacija buvo padalyta į tris etapus. Pirmuoju "Euridikė" turė- 
jo pasiekti minėtąjį kolapsarą - iš anksto numatytą laukimo bei 
manevrų laike tašką. Kolapsarą mokslininkai taikliai praminė 
Hadu. Mat pirm "Euridikės" buvo pasiųstas "Orfėjas", gigantiš- 
kas nepilotuojamas vienkartinio naudojimo aparatas, savotiškas 
kryptingą rezonansą sužadinantis gravitacijos stiprintuvas. Sulig 
"Euridikės" signalu jis turėjo sudrebinti juodąją skylę taip, kad 
svyravimų dažnis sutaptų su jos pačios virpesių amplitude. 
"Orfėjas", Žemės mastais - milžinas, palyginti su kolapsaro, 
kurį jam reikėjo supurtyti, mase tebuvo krislelis, užtat galėjo pa- 
sinaudoti gravitaciniu rezonansu. Reikėjo, kad gigantiškasis apa- 
ratas, išleisdamas tirtančią dvasią, priverstų Hadą sykį susigniauž- 
ti ir vėl išsiplėsti, kad juodoji pragarmė atvertų nasrus ir "Euridi- 
kė" galėtų prasmukti į bradichroninių tėkmių verpetus. Tiesa, pir- 
miau dar būtinai reikėjo įsitikinti, kad už penkių šviesmečių esanti 
Kvinta jau pasiekusi technologinės eros brandą, o tada - dar ir 
apskaičiuoti tinkamiausią metą jai aplankyti. Po to "Euridikė" tu- 
rėjo įplaukti į "Orfėjo" suvirpinto Hado uostą. Rezonansą suke- 
liantis stiprintuvas buvo užprogramuotas paleisti vienintelį gravi- 
tacinį pliūpsnį, kuris sunaikintų jį patį, tad pakartoti operacijos 
būtų neįmanoma. Jeigu dėl navigacinės klaidos per laiko audrą, 
dėl klaidingai apskaičiuoto kvintiečių civilizacijos vystymosi tem- 
po ar kokio kito pražiopsoto veiksnio ji nepavyktų, žlugtų visa 
ekspedicija, vadinasi - geriausiu atveju - tektų nieko nepešus 
grįžti į Žemę. Planą komplikavo ir ketinimai Hado pragare pasi- 
naudoti retrochronu - priešinga visos Galaktikos laikui kryptimi 
srūvančia laiko tėkme, - kad į Saulės sistemą ekspedicijos daly- 
viai parsirastų užtrukę vos keliolika metų, nors Harpiją nuo Že- 
mės skyrė tūkstantis parsekų. Tiesa, apie tikslią grįžimo datą nie- 
kas nė negalvojo: per sekundės dalis, praleistas bradichronuose 

ir retrochronuose, toli nuo gravitacijos slėgtuvų ir girnų praslink- 
davo metų metai. Marko protas su tokia informacija niekaip ne- 
norėjo taikstytis, mat atrodė, kad visur kyšo prieštaros. Štai ko- 
kia jam ypač badė akis. 

"Euridikė" pakibs virš kolapsaro už laiko ribų arba kito- 
kiame nei visuotinis laike. Žvalgai nuskris į Kvintą ir grįš: už- 
truks per septyniasdešimt tūkstančių valandų arba maždaug aš- 
tuonerius metus. Gravitacijos stiprintuvo supurtytas kolapsaras, 
tai susiplodamas į diską, tai ištįsdamas į verpstę, vibruos vos 
kelias akimirkas - šitaip atrodys stebėtojams iš tolo. Taigi grį- 
žusi žvalgyba kolapsaro uoste laivo lyg ir nebegalės rasti. Juo- 
doji skylė gerokai anksčiau bus spėjusi atgauti nejudraus rutu- 
lio formą. Ir vis dėlto iš Kvintos grįžęs "Hermis" savo erdvėlaivį 
turi rasti laiko uoste. Bet juk tas uostas vos atsiradęs turi vėl iš- 
nykti - jis niekaip negali egzistuoti tol, kol grįš žvalgybininkai. 
Argi tai ne prieštara? 

- Yra fizikų, - aiškino jam Lodžeris, - kurie sakytų, kad tai 
perprasti taip pat lengva, kaip perprasti, kas yra yra akmuo ar 
spinta. Iš tikrųjų jie supranta tik tuos atvejus, kai matavimų 
duomenys atitinka teoriją. Fizika, mano mielas, tai siauras liep- 
telis virš prarajos, kurios dugnas Žmogaus vaizduotei nepasie- 
kiamas. Tai atsakymų į kai kuriuos klausimus rinkinys. Mes 
klausiame pasaulio, o jis teikiasi mums atsakyti - su sąlyga, kad 
neklausinėsime kitko, to, ko paklausti mus ragina sveikas pro- 
tas. O kas yra tas sveikas protas? Intelektas, pagrįstas tokiais 
pat pojūčiais kaip ir beždžionės. Intelektas nori pažinti pasaulį, 
remdamasis savo žemiškosios biologinės nišos dėsniais. Bet 
pasaulyje yra ne tik ta viena niša, mąstančių beždžionžmogių 
perykla. Yra dar ir tokių dalykų, kurių nepaimsi į ranką, neap- 
žiūrėsi, neparagausi, neišgirsi, nepačiupinėsi - nepasisavinsi. 
Kolapsaro uoste laukiančios "Euridikės" laiku "Hermio" skry- 
dis užtruks porą savaičių. Paties "Hermio" įgulai - apie pusantrų 
metų. Tris mėnesius reikės skristi iki Kvintos, metus praleisti 
joje. Dar trys mėnesiai - kelionei atgal. Stebėtojams iš šalies 
"Hermis" savo užduotį atliks per devynerius metus, "Euridikė" 

tokiam pat laikui dings jiems iš akių. Ji, savo pačios laiku, iš 
penktadienio peršoks į šeštadienį, paskui grįš į penktadienį, O 
tada kolapsaras išspjaus ją į erdvę. "Hermyje", skriejančiame 
beveik šviesos greičiu, laikas tekės lėčiau nei Žemėje. Čia, "Eu- 
ridikėje“, jis slinks dar lėčiau, o paskui manevruodami išvis ap- 
gręšime jį priešinga kryptimi: laivas iš bradichrono pereis į ret- 
rochroną, 0 iš šio peršoks į galaktochroną. Kitaip tariant, iš 
gravitacijos ištempto laiko pereis į atgalinį, o iš šio išners į ne- 
sujauktą erdvėlaikį ir ten susitiks su "Hermiu". Susitiks, jei "Eu- 
ridikė", klajodama po chronus ir manevruodama, nė sekunde 
nesuklys. Pasaulio požiūriu, jei galima taip sakyti, čia nėra jo- 
kių prieštarų. Jų atsiranda, kai protas, išsivystęs menkutės že- 
miškos traukos jėgos sąlygomis, susiduria su milijardus kartų 
didesnės traukos reiškiniais - tik tada. Pasaulį valdo universa- 
lios taisyklės, vadinamieji Gamtos dėsniai, bet tas pats dėsnis 
gali veikti nevienodai intensyviai. Imkime tokį pavyzdį: jei pa- 
tekai į juodosios skylės gelmę, erdvė tau tampa laiku, nes ja 
negali grįžti atgal - kaip žemiškuoju laiku negali grįžti į praeitį. 
Jei pamirštume sąlygą, kad po įvykių horizontu toks naras tuč- 
tuojau žūtų, net nepajėgtume įsivaizduoti, ką jis ten patirtų. Vis 
dėlto manau, kad pasaulio sankloda mums palanki - jei jau su- 
gebame permanyti tai, kas nedera su mūsų pojūčiais. Pats pa- 
galvok: juk vaikas išmoksta kalbėti, nors neišmano nei grama- 
tikos taisyklių, nei sintaksės, nei vidinių kalbos prieštarų - pats 
kalbantysis apie jas net nenutuokia. Štai, per tave nuklydau į 
filosofiją. Žmogus trokšta žinoti baigtinę tiesą. Manau, to nori 
kiekvienas mirtingas protas. O kas yra ta baigtinė tiesa? Kelio 
galas, toliau kurio nebėra nei paslapčių, nei vilčių. Kai nebėra 
ko paklausti, nes į visus klausimus jau atsakyta. Bet tokios vie- 
tos nėra. Kosmosas - iš labirintų sudėtas labirintas. Iš kiekvieno 
jų gali patekti nebent į kitą. Ten, kur patys įžengti neįstengiame, 
mus nuveda matematika. Ją pasitelkę gaminamės vežėčias ke- 
liauti į Žmonių negyvenamas pasaulio kerteles. Be to, remda- 
miesi matematika galime konstruoti pasaulius be kosmoso, ne- 
svarbu, ar jie Iš tiesų egzistuoja. Kita vertus, matematikos su 

visais jos pasauliais galima atsisakyti vardan tikėjimo, vedančio 
į anapusinį pasaulį. Tai kelias tokių žmonių kaip Tėvas Arago- 
nas. Žinai, kuo mudu su juo vienas nuo kito skiriamės? Tuo pa- 
čiu, kuo galimybė įgyvendinti tam tikrus dalykus skiriasi nuo vil- 
ties, kad tam tikri dalykai įvyks. Mano profesinė smtis - tai, kas 
pasiekiama, o jo - tai, ko viliamasi, bet pasiekiama tik po mir- 
ties. Ko tu pasiekei po mirties? Ką matei? 

- Nieko. 

- Tai ir yra differentia specifica tarp mokslo ir tikėjimo. 
Kiek Žinau, visi prisikėlėliai liudija po mirties nieko nepatyrę, 
bet tai tikėjimo dogmų neišjudino. Naujoji krikščioniškoji es- 
chatologija tvirtina, esą prikeltasis to, kas nutiko aname pasau- 
lyje, neprisimena. Tai - pasakysiu savaip - esąs dieviškosios 
cenzūros aktas, sulaikantis žmones nuo lakstymo iš šio pasaulio 
į aną ir atgal. Credenti non fit iniuria*. Jeigu jau galima gy- 
venti dėl tokio lankstaus tikėjimo, o matyt galima - Aragonas 
gyvas pavyzydys, - tuomet dar lengviau patikėti prieštaromis, 
kurios nuves tave pas kvintiečius. Pasikliauk fizika taip, kaip 
Aragonas kliaujasi savo religija. Fizika, priešingai nei religija, 
gali ir suklysti. Taigi gerai pagalvok ir pasirink. O dabar jau eik. 
Man reikia padirbėti. 

Į savo kajutę jis parsirado prieš vidurnaktį. Iš galvos neiš- 
ėjo ir Lodžeris, ir vienuolis. Fizikas atsidūrė ten, kur jam ir skir- 
ta. O anas? Ko tikėjosi jis? Bene pasiuntinystės? O gal nežmo- 
giškiems Dievo kūriniams jau yra atskira teologija ir Aragonas 
- jos skelbėjas? Kodėl tąsyk užsiminė, kad ten gali viešpatauti 
blogis? Tik dabar jis suvokė, kokia baimė veikiausiai graužė tą 
žmogų. Ne savimi anas rūpinosi - savuoju tikėjimu. Kelionę 
pas nežmogiškas būtybes, tai yra ten, kur nesiekia Evangelija, 
tasai vienuolis galbūt laikė žmonėms suteikta Atpirkimo malo- 
ne. Galėjo taip mąstyti. O kadangi tikėjo visur esantį Dievą, 
reikia manyti, tikėjo ir visur esančiu ypatingu blogiu, nes Kristų 
gundęs demonas egzistavo dar iki Gerosios Naujienos ir Ne- 
kalto Prasidėjimo. Tad kaipgi: Aragonas pasiryžęs rizikuoti 


*Tikinčiam nėra ko skųstis (lot.). 

dogmomis, kuriomis tiesiog gyvena? Jis neviltingai papurtė gal- 
vą. Lodžerio galėjo klausinėti visko, o dvasininko - ne. Evan- 
gelija nutyli, ką, prisikėlęs iš mirusių, pasakė Lozorius. Šit ir jis, 
nors taip pat prisikėlęs, Tėvui Aragonui niekuo negali padėti. 
Kad apsisaugotų, religija tokius prisikėlimus pavadino kitaip, 
pasaulietiškai, todėl nė kiek nenukentėjo. Iš tikrųjų tokių daly- 
kų jis neišmanė, tik suvokė skausmingą dvasininko vienatvę - 
todėl, kad pats jau nebebuvo bejėgis, neveiksnus vienišius, at- 
sitiktinai išgelbėtas sudužėlis. Klausydamasis "Euridikėje" tvy- 
rančios visiškos tylos, ėmė ruoštis miegui. Laivas skriejo be- 
veik šviesos greičiu. Netrukus turėjo pasikeisti traukos kryptis. 
Veikiai laikrodžiai visose patalpose pradės rodyti atskaitos lai- 
ką, kad įgula spėtų sugulti aukštielninki ir prisisegti. Korpuso 
rutuliai savo šarvuotuose apmovuose pasisuks šimto aštuonias- 
dešimt laipsnių kampu. Viskas susiūbuos. Toks kvaitulys, ver- 
tigo, šiek tiek užtruks. Paskui vėl stos tyli ramybė. Užuot pla- 
kusios laivagalį, traukos liepsnos palei nosį ūžtelės pirmyn. Dėl 
to šiek tiek pagerės ryšys su Žeme. Daugelį metų vėluodamos 
"Euridikę" vysis Žinios iš tų, kuriuos įgula paliko gimtojoje pla- 
netoje. Jis, Žemėje nepalikęs nieko, lazerinio laiško negaus. 
- Praeitį buvo praradęs, užtat dėl ateities vertėjo gyventi. 


Ekspedicijos priešistorėje nestigo karštų ginčų. Nors už- 
duotis buvo lyg ir įvykdoma, daug kas stojo prieš ją piestu. 
Sėkmės tikimybę vieni skaičiavo vienaip, kiti kitaip - ir vienu, ir 
kitu atveju ji išeidavo nedidelė. Veiksnių, galinčių sužlugdyti 
ekspediciją, sąrašą sudarė tūkstančiai pozicijų. Gal todėl ji ir 
tapo tikrove. Beveik neabejotinas žlugimas, numatomi pavojai 
buvo pakankamai viliojantis iššūkis, kad atsirastų jam pasiryžu- 
sių žmonių. Viso projekto sąmata, kaip ir pranašavo sumany- 
mo oponentai bei kritikai, siaubingai išsipūtė, "Euridikei" dar 
net nespėjus dorai įsibėgėti. Investuojamos lėšos smego tarsi į 
kiaurą maišą - jų reikėjo vis daugiau. Finansinis projekto pa- 
matas tirtėjo beveik taip pat, kaip Titanas "Euridikei" startuo- 
jant. Apie parengtinių darbų, laivų statybos krizes ir jų atai- 

džius Žemėje - gamybos trikdžius bei su jais susijusias politi- 
nes aferas ir korupcijos skandalus - kosmoso klajūnas neskai- 
tydavo - praleisdavo. Kas jam, jau skrendančiam, darbo? Už- 
tat gilinosi į astronautikos istoriją, transsoliarinių skrydžių apra- 
šus, automatinių zondų siuntimo į Kentauro Alfą dokumentus, 
ataskaitas, kuriose šmėsčiojo Gralio ir Rembdeno darbuotojų 
pavardės - matyt, tikėjosi aptiksiąs kadaise gerai pažinotų 
žmonių. Vylėsi šitaip prisikasiąs ir iki savęs paties. Kartais, 
prieš užmingdamas ar vos prabudęs, manydavosi jau beveik 
atsiminęs, juolab kad dažname sapne žinodavo, kas toks andai 
buvo. Tačiau susapnuota tapatybė veikiai išgaruodavo. Jis to- 
liau treniravosi, mokėsi, skaitė, o po metų, kai "Euridikė", ar- 
tėdama prie kolapsaro, besiplečiančio it tikra skylė danguje - 
anei žvaigždelės! - jau mažino greitį, liovėsi mėginęs ką nors 
prisiminti. Tiesa, nors jau tapęs vienu pakaitinių "Hermio" navi- 
gatorių, sapnuose, kurių niekam nepasakodavo, vis dar būdavo 
žmogus, andai įžengęs į Birnamo girią. 


HARPIJOS BETA 


"Euridikė", mažindama trauką, lėtėjo ir jau keliasdešimt va- 
landų evolvente vadinama trajektorija skriejo Harpijos Betos - 
nematomo kolapsaro - link. Jau kirto tolimiausias nuo jo išlenk- 
tas 1z0gravas, tačiau pulsuojančią traukos jėgą ir laivas, ir žmo- 
nės dar galėjo pakelti. Apskaičiuotas tinkamiausias kursas bu- 
vo saugus, bet nepasakytum, kad skrydis nekėlė jokių rūpes- 
čių. Izogravos - linijos, jungiančios vienodo iškreiptumo erdvės 
taškus - rangėsi ant izolokatorių tarytum juodoje ugnyje spirgi- 
namos gyvatės. Budėtojai stovos vairinėje - taip vadinamoje 
todėl, kad jos prireikdavo tik dažnos kaitos gravitacijos lau- 
kuose - į mirgančius monitorius dirsčiodavo, iš skardinių 
gurkšnodami alų ir pramogai svaidydamiesi paikais juokeliais. 
Tiesą pasakius, tokie budėjimai buvo dar neatgyvenusi klasiki- 
nės astrogacijos eros tradicija. Niekam nė į galvą nebūtų atėję 

jungti rankinį valdymą - pati staigiausia žmogaus reakcija čia 
būtų buvusi per lėta. 

Šis kolapsaras buvo atrastas vėlai ir nelengvai - mat vieni- 
šius. Kur kas paprasčiau tokį dangaus kūną aptikti dvinarėje - 
su netolima "gyvąja" žvaigžde - sistemoje, mat tuomet jis švie- 
čia ir traukia į save viršutinius kaimynės astrosferos sluoksnius 
- į juodąją skylę šie smenga siaurėjančia spirale, lydimi kietų- 
jų rentgeninių blyksnių. Iš sesės nugvelbtos dujos kolapsarą 
apgaubia milžinišku akrecijos disku, ir jis tampa didžiai pavo- 
jingas bet kokiems objektams, taip pat ir erdvėlaiviams. Joks 
laivas negalėtų praskristi netoliese, mat žūtų dar net neįsiurbtas 
po įvykių horizontu - jonizuojančioji spinduliuotė sunaikintų ir 
žmonių smegenis, ir skaitmeninę įrangą. 

Vienišių Harpijos žvaigždyne padėjo atrasti Alfos, Gamos 
ir Deltos judėjimo trikdžiai. Mase keturis šimtus kartų pra- 
nokstantis Saulę kolapsaras, taikliai pramintas Hadu, išsidavė 
užstodamas žvaigždes, o kadangi šviesą veikė kaip koks gra- 
vitacinis lęšis, ties jo horizontu buvo matyti iliuzinė jų santalka. 
Anihiliacinis Hado apvalkalas dviem trečdaliais šviesos greičio 
sukosi aplink pusiaują, pampinamas išcentrinės ir Koriolio jėgų, 
dėl ko kolapsaras nebuvo visiškai taisyklingas rutulys. Jeigu 
įvykių horizontas ir buvo idealiai apvalus, virš jo siautėjo gravi- 
tacinės audros, kurios visaip ištampydavo izogravas. Tokių 
audrų ar ciklonų priežastis aiškino aštuonios teorijos, kiekviena 
- vis kitaip, 0 visų originaliausia, nors nebūtinai teisingiausia 
tvirtino, esą hipererdvėje Hadas susisiekiąs su kitu kosmosu, ir 
šis krečiąs siaubingą kolapsaro "šerdį", jo centrą, beerdvę erd- 
vę ir belaikį laiką, singuliarumą, kur erdvėlaikio iškreiptis tampa 
begaliniu dydžiu. Gyvavo ir "kitos branduolio pusės" teorija, 
pasak kurios, Hado branduolyje išskaidyto erdvėlaikio begaly- 
bė vis dėlto pavaldi transcendentiniams svetimo Universumo in- 
žinieriams, bet tai, tiesą sakant, buvo tik astronomų matematinė 
išmonė - juos svaigino teratopologija, jauniausia ir itin madinga 
senosios Kantoro teorijos provaikaitė. Kolapsarą netgi ketinta ir 
pavadinti Kantoru, tačiau atradėjas savo objektui labiau norėjo 

mitologinio vardo. Kas iš tikrųjų dedasi PO įvykių horizontu, nei 
SETI vadavietei Žemėje, nei "Euridikės" vadovybei labai nerū- 
pėjo - dėl akivaizdžių ir racionalių priežasčių: kad ir ką slėpė ši 
neperžengtina riba, veikiausiai ji buvo vartai į pražūtį. 

Didelio vakuumo erdve skriedama virš Hado, "Euridikė" 
atitinkamais manevrais atsakydavo į bet kokius gravitacijos 
pokyčius - tuomet iš išmetiklių srautais paplūsdavo sunkieji ele- 
mentai, Olimoso ciklu susintetinti iš vandenilio ir deuterio. Taš- 
kydamasis milijardais tonų, erdvėlaivis gudriai išlaikydavo pu- 
siausvyrą, mat Hadas, varžomas tokio sandėrio taisyklių, ati- 
duodavo laivui galybę energijos, atimtos iš visko, ką buvo am- 
žiams prarijęs. Tai šiek tiek priminė skrydį oro baliono, kuris 
išsilaiko tam tikrame aukštyje iš gondolos išmetamų balastinių 
maišų dėka. Priminė tik vos vos; tokiomis aplinkybėmis joks 
oreivis nebūtų įstengęs šitaip Žaisti. 

Laivas daugiasegmenčiu mylios ilgumo korpusu, iš tolo pa- 
našus į baltą Žieduotąją kirmėlę, vinguriuojančią virš milžiniškos 
juodosios skylės, kokiam stebėtojui būtų buvęs išties įstabus 
reginys, tik jokio stebėtojo nebuvo, mat šaunusis "Euridikės" 
bendražygis "Orfėjas", turėjęs atverti jai kelią į pragarą, buvo 
nepilotuojamas. Su gigantiškąja nimfa palaikydamas nuolatinį 
lazerinį ryšį, "Orfėjas" laukė signalo, sulig kuriuo turėjo virsti 
rezonansine bomba, vadinamuoju vienimpulsiu gravitacijos stip- 
rintuvu. Panašus, tik tūkstančius kartų silpnesnis, jau buvo iš- 
bandytas Saulės sistemoje, tąsyk Saturnas neteko vieno di- 
džiausių - po Titano - palydovų. Kadangi lazerinis ryšys ėmė 
trikti, "Orfėjas" klusniai nutilo, jame įsijungė paskutinio etapo 
programa, valdymo centruose prasidėjo atgalinė laiko atskai- 
ta. Aparatas jau buvo arčiau kolapsaro nei "Euridikė". Šviesa, 
kaip ir visos kitos jai giminingos elektromagnetinės bangos, stu- 
miamos per infraraudonųjų ir - toliau - radijo bei ilgųjų bangų 
zonas, skydo, glamžėsi. Kol Hadas virš savo pražūtingojo ho- 
rizonto darkė ir niokojo laiką bei erdvę, "Euridikė" baigė žval- 
gyti žygio tikslą - Kvintą, penktąją šeštosios Harpijos saulės 
planetą. Orbitiniai astromatai, iš anksto paleisti į erdvę atokiau 

nuo kolapsaro, sukūrė planetoskopą su ne bet kokia - dviejų 
astronominių vienetų - apertūra. Holografinis Kvintos vaizdas, 
tiksliau, trimatis jos modelis - miglotas rutulys, dar apdangsty- 
tas žydrais debesų lopiniais - pakibo tarp daugiaaukščių obser- 
vatorijos salės galerijų. Tiesa, mokslininkai ten net neužeidavo. 
Holoskopą ekspedicijai dėl reklamos padovanojo japonų ga- 
mintojas, mat ketino tokius pat siūlyti Žemės planetariumams. 
Įtaisas atrodė įspūdingai, tačiau astrofizikams jo nėmaž nerei- 
kėjo. Paėmė jį todėl, kad visa įranga buvo sumontuota sienose, 
o patalpos vidurys po skaidriu kupolu liko tuščias - štai holos- 
kopas jį ir papuošė. Pasižiūrėti aparato rodomų ūkų ar planetų 
užeidavo tik tie, kas užsinorėdavo bent šitaip pamatyti kosminį 
kraštovaizdį - langų "Euridikės" korpuse nebuvo. 

Titano sudužėlis jau turėjo ne tik vardą - Markas, - bet ir 
pavardę - Tempė. Taip vadinosi slėnis, kuriame Orfėjas pirmą 
kartą sutiko Euridikę. Tą pavardę neoficialiame jau surinktos 
žvalgybininkų įgulos susirinkime netyčia prikibdė Bar Horabas. 
Registre ši pavardė buvo užrašyta ties antrojo pakaitinio "Her- 
mio" navigatoriaus pareigomis, kurios Markui ir atiteko. Vadas 
elgėsi taip, lyg būtų niekuo dėtas, Lodžeris irgi kratėsi autorys- 
tės, išsisukinėjo juokaudamas, esą visus apnikusi graikų mito- 
logijos dvasia. Kol mažinant greitį laikėsi vienoda traukos jėga, 
Markas pas Lodžerį dažnai lankydavosi, klausydavosi jo ginčų 
su astrofizikais Goldu ir Nakamura - mokslininkai vis grįždavo 
prie "viršlangio" civilizacijų, kurios Ortegos-Neiselio diagramo- 
je nukrypdavo nuo pagrindinės linijos, paslapties. Kadangi apie 
tokių kultūrų likimą niekas nieko nežinojo, dirva vaizduotei bu- 
vo išties derlinga. Tų, kuriems ši paslaptis rūpėjo, požiūriai 
skyrėsi: vieni teigė, kad šitokios civilizacijos nekontaktuoja dėl 
sociologinių priežasčių, kiti - kad dėl kosmologinių. Goldas, 
nors ir fizikas, pritarė sociologinei versijai, ir netgi radikaliajai, 
vadinamajai sociolizei. Į technologinio pagreičio epochą įžengu- 
si visuomenė iš pradžių nuniokoja savo gyvenamąją aplinką, 
paskui nori ir gali ją išgelbėti, tačiau konservatyvių veiksmų jau 
neužtenka, ir biosferą - iš poreikio ir iš būtinybės - pakeičia 

artefaktai. Susiformuoja iš esmės pertvarkyta, bet ne dirbtinė - 
žmonėms įprasta šio žodžio prasme - aplinka. Dirbtina žmo- 
nėms yra tai, ką jie patys sukuria; natūralu - tai, kas nepaliesta 
arba tik įvaldyta: pavyzdžiui, turbinas sukantis vanduo arba ūki- 
ninkų dirbama žemė. Virš "lango" šis skirtumas išnyksta. Jeigu 
viskas tampa dirbtina, vadinasi, dirbtino nebelieka nieko. Ga- 
myba, protas, tyrinėjimai "persodinami" į aplinką; elektronika 
ar nežinomi jos atitikmenys ir atšakos pakeičia institucijas, įsta- 
tymų leidimo organus, administraciją, mokyklą, sveikatos ap- 
saugą; išnyksta etninė tautinių grupių tapatybė, sienos, policija, 
teismai, universitetai, taip pat ir kalėjimai. Tokia padėtis - puiki 
sąlyga pasikartoti "pirmykštei erai" - visuotinio neraštingumo ir 
tinginystės amžiui. Kad išgyventum, jokia profesija nebūtina. 
Žinoma, kas nori, gali būti ją įvaldęs, nes kiekvienas gali laisvai 
daryti ką tinkamas. Vis dėlto tai nereiškia sąstingio: aplinka yra 
klusni tokios visuomenės globėja ir pagal šios poreikius ar pa- 
geidavimus gali tam tikru mastu keistis. Ar tokiomis sąlygomis 
įmanoma pažanga? Į šį klausimą atsakyti negalime, juk pažan- 
gos koncepciją patys vertiname skirtingai - priklausomai nuo 
istorinio laikotarpio. Ar galima mokslo pažanga vadinti tokią 
padėtį, kai specializacija susmulkina pažintinę, intelektualinę, 
kūrybinę veiklą, ir visų profesijų atstovams terūpi kuo giliau 
gremžti tik savus, vis mažėjančius sklypelius? Jeigu įranga vis- 
ką suskaičiuoja greičiau ir tiksliau nei gyva būtybė, kodėl skai- 
čiuoti turėtų ši? Jei ne žemdirbiai, kepėjai, virėjai, konditeriai, o 
fotosintezės sistemos pagamina įvairesnių ir sveikesnių maisto 
produktų, kam tuomet žmonėms dirbti žemę, malti grūdus, 
kepti duoną? Dar vienas klausimas: kodėl tokia sociolizės są- 
lygomis gyvenanti civilizacija patarimų, kaip pasiekti naudingą 
tobulybę, neišsiuntinėja po visą kosmosą? O kodėl turėtų taip 
elgtis? Juk tai - nebe alkstanti ir žinių ištroškusi bendruomenė. 

Taigi milžiniškame paskirų civilizacijų kratinyje išties sunku 
rasti tokią, kuriai svarbiausia būtų kosmose skelbtis, kaip jai 
sekasi. Tenykštė inžinerija dirbtinę aplinką neišvengiamai suku- 
ria taip, kad ji negalėtų tapti visos planetos masto "asmenybe". 

Tokia dirbtinė aplinka būna beasmenė, NIEKAS: pieva, miš- 
kas, stepė. Tik auga ir žydi ji ne pati sau, o kieno nors labui. 
Kokių nors būtybių naudai. Ar šios dėl to kvailėja ir virsta bu- 
komis, planetos globos išpaikintomis veltėdėmis? Visai nebū- 
tinai. Priklauso nuo požiūrio. Kas vienam žmogui yra iliuzija ar 
tuštybė, kitam gal bus gyvenimo geismas. Juolab kad, kai kal- 
bama apie būtybes, gyvenančias kituose pasauliuose ir visai ki- 
tokiose nei mūsiškė istorinėse erose, mums stinga vertinimo 
kriterijų. 

Nakamura ir Lodžeris buvo kosmologinės versijos šalininkai. 
Kosmosą pažinęs, kosmose ir išnyksi. Ne todėl, kad žūtum - 
aforizmo prasmė visai kitokia. Astronomija, astrofizika, kosmo- 
nautika - tik maži, kuklūs pirmieji žingsneliai. Išmokę siderinės 
inžinerijos abėcėlę, mes jau žengėme toliau. Ne apie sklaidą čia 
kalbama, ne apie "smūginę Proto bangą" - Proto, kuris, užvaldęs 
artimiausias planetas, pasklinda galaktikose lyg kokia tarp- 
žvaigždinė išeivija. Kam? Kad kuo tirščiau užtvindytų kosmosą? 
Ne nuostata crescite et multiplicamini* svarbu, o veiksmai, 
kurių perprasti, juolab apibrėžti mes nepajėgiame. Ar šimpanzė 
gali perprasti kosmogonijos specialisto triūsus? Bene Universu- 
mas - neapsakomai didelis blynas, o civilizacija - vaikas, besi- 
stengiantis kuo greičiau jį sukirsti? Mintys apie tarpžvaigždines 
imvazijas tik išduoda įgimtą plėšrūno, netašyto beždžionžmogio 
agresiją. Kadangi šis savo artimam mikliai iškrėstų tai, ko pats 
susilaukti nenorėtų, panašiai įsivaizduoja ir Aukštąją Civilizaciją: 
pasigviešusi kokių nors varganų planetėlių dolerių, briliantų, šo- 
koladukų ir, žinoma, dailių moterų, ji pasiųs ten ištisas galaktinių 
drednoutų flotiles. O iš tikrųjų visas tas labas tokiai civilizacijai 
rūpi tiek pat, kiek mums - krokodilų patelės. Tad ką Ante, "virš- 
langiniai", veikia? To ne tik neįstengiame suvokti - dar ir nepajė- 
giame pripažinti, kad jų veikla netelpa į mūsų mąstymo rėmus. Ir 
štai: ketiname įsiskverbti į Hadą, į jo "laiko svogūną", ir ten pa- 
sislėpti. Ne todėl, kad žaistume slėpynių. Norime užklupti civili- 
zaciją, dar neišsprūdusią už "lango" ribų. Tikimybė, kad ir vėliau 
*Aukite ir dauginkitės (lot.). 

bus panašių ekspedicijų - beveik niekinė. Lieka tikėtis, kad ainiai 
mūsų žygį minės pagarbiai - kaip mes patys gerbiame Aukso vil- 
nos išplaukusius argonautus. 

Chargneris, pas Lodžerį taip pat užsukdavęs, bendravimą 
su "civilizacija už kontakto ribų" vadino "susišnekėjimu nesu- 
prantamomis kalbomis". Pastaruoju metu diskusijose jis nebe- 
dalyvaudavo - tikslui artėjant beveik nesitraukdavo iš jėgainės 
dispečerinės. 

Markas Tempė, kurs žinojo, kad jo vardas ir pavardė ne 
tokie, bet gydytojų labui stengėsi neišsiduoti, prieš miegą Žiūri- 
nėjo "Hermio" įgulos sąrašą. Iš dešimties gerai pažinojo tik 
Gerbertą, be to, pas Lodžerį sutikdavo žemaūgį juodaakį Na- 
kamurą. Apie savo tiesioginį viršininką nežinojo nieko. Ster- 
gardas buvo pirmasis Bar Horabo padėjėjas, papildoma jo 
specialybė - sociodinaminė žaidimų teorija. Kiekvienas žvalgy- 
bininkas privalėjo išmanyti ir kurio nors kolegos profesiją, kad 
koks nenumatytas atsitikimas ar liga nesusilpnintų būrio. "Her- 
mio" jėgainei vadovavo gravitatorius-siderininkas Polasaras. Jį 
Tempė buvo matęs tik "Euridikės" baseine, kur grožėdavosi 
raumeningu šio puikaus plaukiko, į vandenį neriančio po trigu- 
bo sukinio, kūnu. Klausinėti apie siderinę inžineriją baseine lyg 
ir netiko, tad Markas mėgino ją perkąsti pats - tuščiai, mat 
vien tam, kad perprastum bent įvadą, reikėjo Žinoti sudėtingą 
reliatyvumo teorijos paveldą. Pirmuoju navigatoriumi buvo pa- 
skirtas Harachas. Augalotas karštuolis ir informatikas buvo ne- 
blogas, drauge su astromatiku Halbanu prižiūrėjo "Hermio" 
kompiuterį. Tiesa, anot paties prietaiso, tai jis globojo tuodu 
žmones. Kompiuteris atstovavo vadinamajai paskutinei kartai, 
mat galingesnio už jį jau nebegalėjo būti. Ribą užbrėžė medžia- 
gos savybės, tokios kaip Planko konstanta ir šviesos greitis. 
Dar didesnės galios būdavo tik vadinamieji virtualieji kompiu- 
teriai, kuriami grynosios matematikos, nesusijusios su realiu pa- 
sauliu, teoretikų. Problema konstruktoriams iškildavo susidūrus 
su neišvengiama atvirkštinės proporcijos sąlyga: į kuo mažes- 
nę apimtį sutalpinti kuo daugiau neuronų. Be to, signalų perda- 

vimo greitis negalėjo būti lėtesnis už sudedamųjų kompiuterio 
dalių reakcijos greitį. Kitaip perdavimo tempas ribotų procesų 
tempą. Naujausio modelio atomo dydžio jutikliai sureaguoda- 
vo per šimtas milijardąją sekundės dalį. Todėl pats kompiuteris 
buvo vos trijų centimetrų skersmens. Bent kiek didesnis dirbtų 
jau lėčiau. "Hermio" kompiuteris užgriozdė pusę vairinės, tiks- 
liau, šitiek vietos reikėjo pagalbinei aparatūrai, iškoduotuvams, 
ne realiuoju laiku veikiančioms hipotezių kūrimo bei lingvistinių 
meditatorių pasistemėms. O itin kebliomis aplinkybėmis, in ex- 
tremis, problemas žaibiškai spręsdavo kompiuterio branduo- 
lys, ne didesnis už karvelio kiaušinį. Vadinosi jis Dldysis Eks- 
pedicijos Vedlys, sutrumpintai DIEVas. Kai kam tokia san- 
trumpa atrodė neatsitiktinė. "Hermis" turėjo du DIEVus, "Eu- 
ndikė" - aštuoniolika. 

Be Stergardo, Nakamuros, Gerberto, Polasaro ir Haracho, 
žvalgybininkais išrinktų dar prieš skrydį, misijoje dalyvavo at- 
sargos gydytoju paskirtas Aragonas - tai buvo tikra slaptojo 
balsavimo staigmena, - antrojo navigatoriaus pareigas gavęs 
Tempė, tiekėjas Rotmontas ir du ekspertai, pasirinkti iš kelio- 
likos egzobiologų bei kitų SETI Žemės prezidiumo specialistų, 
- Kirstingas ir El Salamas. Kad apsiprastų vieni su kitais ir ge- 
riau susipažintų su būsima užduotimi, pastarosiomis savaitėmis 
visas dešimtukas gyveno penktajame "Euridikės" segmente, 
paverstame tikslia "Hermio" kopija. Kiekvieną mielą dieną jie 
imituodavo įvairius priartėjimo prie Kvintos ir kontakto su jos 
gyventojais užmezgimo variantus. Tokias situacijas modeliuo- 
jantis SETI atstovas Fefesas būsimąją "Hermio" įgulą gerokai 
nukamuodavo - primesdavo vyrams kuo išradingiausiai suma- 
nytas lygiagrečiai įvykstančias avarijas arba pilte užpildavo tikra 
liūtimi nesuprantamų signalų, imituojančių svetimos planetos 
balsą. Būtent tada visi kažin kaip įprato apaštališkąjį pasiuntinį 
vadinti ne Tėvu, o daktaru Aragonu. Markui pasirodė, kad to 
norėjo pats dvasininkas. Imitacijos liovėsi dar neužbaigus pro- 
gramos. Bar Horabas išsikvietė žvalgus, norėdamas pasidalinti 
pastarųjų Dzetos sistemos stebėjimų išvadomis. Šios ramios K 

klasės Žvaigždės sistemoje buvo aštuonios planetos, keturias iš 
jų - nedidukes, maždaug Merkurijaus ir Marso masės seismiš- 
kai aktyvias vidines - gaubė gana skystos atmosferos. Trys iš- 
orinės buvo dujinės Jupiterio tipo gigantės su daugybe žiedų ir 
itin audringomis atmosferomis, kai kur virstančiomis iki metali- 
nio būvio suspaustu vandeniliu. Už Jupiterį dusyk sunkesnė 
Septa į erdvę išmesdavo daugiau energijos nei pati gaudavo iš 
savo saulės - visai nedaug trūko, kad įsižiebtų nauja žvaigždė. 
Ir tiktai Kvinta, Dzetą apskriejanti per pusantrų metų, melsva- 
vo tartum Žemė. Baltų debesų properšose šmėžavo vandenynų 
kontūrai ir žemynų apybrėžos. Stebėti planetą iš beveik penkių 
šviesmečių nuotolio buvo nelengva. Paaiškėjo, kad "Euridikės" 
optiniai prietaisai šiek tiek per silpni. Į erdvę pasiųstų orbiterių 
perduodamas vaizdas irgi buvo nepakankamai aiškus. Iš erd- 
vėlaivio matės antra Kvintos fazė. Pusė jos disko švietė - kaip 
tik ten, sprendžiant iš spektrinių linijų, buvo vandens ir gausiai 
susitelkusio hidroksilo. Panašu, kad ties pusiauju, tik ne pavir- 
šiuje, o virš atmosferos Kvintą juosė itin tirštų vandens garų 
ruožas. Piršosi prielaida, kad tai - ledo Žiedas, vidiniu paviršiu- 
mi susiliečiantis su viršutiniais atmosferos sluoksniais. Vadinasi, 
žiedas turėjo ne po ilgo suirti. Astrofizikai spėjo jo masę bū- 
siant nuo trijų iki keturių trilijonų tonų. Jeigu garai - iš vandeny- 
no, vadinasi, šis neteko apie 3000 kubinių kilometrų vandens, 
tai yra ne daugiau vieno procento tūrio. Nežinant natūralių tokio 
reiškinio priežasčių, liko - su didele tikimybe - spėti: kvintiečiai 
pasistengė nuleisti jūrų lygį, kad šelfai taptų tinkami gyventi. 
Kita vertus, operacija atrodė visai nenusisekusi - buvo aišku, 
kad nepakankamai aukštai iškeltas vandenyno ledo žiedas po 
kelių šimtų metų tėkšis žemyn. Atsižvelgus į darbų mastą, su- 
manymas išrodė nesuvokiamai keistas. Be to, Kvintoje spar- 
čiai vyko kažkokie dar mįslingesni reiškiniai. Gerokai sukilo 
elektromagnetinis triukšmas, netolygiai sklindantis iš daugybės 
taškų planetoje. Tarsi ten kas būtų įjungęs šimtus Maksvelo 
siųstuvų susyk. Kartu sustiprėjo infraraudonis ir trumpi blyks- 
niai spinduliuotės centruose. Tai galėjo būti didžiuliai energinių 

Jėgainių veidrodžiai, kaupiantys Saulės šviesą. Vis dėlto tuojau 
pat išaiškėjo, kad šiluminė spinduliuotės komponentė ir ten ne- 
didelė. Blyksnių spektras nei sutapo su Dzetos spektru (taip 
būtų, jei kokie nors veidrodžiai iš tikrųjų telktų šios saulės 
energiją), nei priminė branduolinius sprogimus. Užtat radijo 
triukšmas toliau stiprėjo. Sklido trumposios ir vidutinės ban- 
gos. Daugeliu diapazonų. Metrinės atrodė moduliuotos. 

Žinia nuskambėjo sensacingai, juolab kad kažkas ją dar 
pateikė savaip: spinduliuotė, girdi, kryptinė, regis, iš radarų, 
veikiausiai planeta "Euridikę" jau pastebėjo. Astrofizikai tokius 
gandus paneigė. Negali būti tokių radarų, kurie aptiktų netoli 
kolapsaro skriejantį laivą. Vis dėlto kurį laiką visi triumfavo. 
Abejonių neliko: Kvintoje gyvena techniškai išsivysčiusi civili- 
zacija, gebanti į kosmosą iškelti ne tik smulkiąją įrangą, bet ir 
dalį vandenyno. 

Išleisti žvalgus laivas ruošėsi jau kitoje orbitoje, sąlygiškai 
ramiame Hado afelyje. Pagaliau liovėsi piepsėję pjezoelektri- 
niai indikatoriai, rodantys įtampos korpuso špantuose ir išilgi- 
nėse sijose pokyčius. Iki tol tamsiuose starto kontrolės centro 
ekranuose tučtuojau įžambiai sušvito galaktikos spiralės vija, o 
sutelkus vaizduotę ir labai panorėjus, sustingusioje balzganų 
žvaigždžių sūkurių ir tamsių dulkių debesų pūgoje buvo galima 
įžiūrėti Harpijos Dzetą. Jos planetų nesimatė. Technikai ruošėsi 
"Hermio" atsišvartavimui. "Euridikės" laivagalio triumuose su- 
kiojosi kranai, nuo įtampos tirtėjo vamzdžių, kuriais į žvalgų 
laivo talpas sruvo hipergolis, movos; valdymo centras ir per 
DIEVĄą, ir be jo pagalbos - pasinaudodamas gretutinėmis lini- 
jomis - tikrino slėgio, navigacines, klimatizacines sistemas, di- 
natronų būklę. Programuojami skaitmeniniai blokai vienas po 
kito skelbė parengtį, it milžiniškos sraigės ragučiai atsikišdavo 
ir vėl susitraukdavo radiolokatoriai, antenos; turbinos, su dusliu 
burbesiu pumpuojančios deguonį į tunelius po "Hermio" de- 
niais, švelniai drebino jo guolį atvirame doke, o kol visi bruzdė- 
JO ir triūsė, milijardus tonų sverianti "Euridikė", lyg ruošdamasi 
pliekti iš pabūklo, lėtai suko paskuigalį Harpijos Dzetos pusėn. 

"Hermio" įgula atsisveikino su vadu ir bičiuliais. Kiekvienam 
bent ranką paspausti buvo neįmanoma - pagrindiniu laivu skri- 
do labai jau daug žmonių. Bar Horabas ir tie, kas galėjo atsi- 
traukti nuo darbų, palydėję žvalgus sustojo cilindre tarp seg- 
mentų ir stebėjo, kaip užsidarė didieji šliuzo vartai, užsivožu- 
sios keltuvų plokštės užvėrė mažąsias, žmonėms skirtas angas, 
ir iš savo apsodo ėmė pamažėle lįsti sniego baltumo "Hermis" - 
hidraulika stūmė jį colis po colio, mat šimto aštuoniasdešimties 
tūkstančių tonų masę net ir nesvarumo sąlygomis veikė niekur 
neišnykusi inercija. "Euridikės" technikai kartu su biologais 
Terna ir Hrusu jau guldė žvalgybinio laivo įgulą ilgamečio mie- 
go. Ne "stiklinio" ir ne hibernacinio, o embrioninio. Šitaip už- 
migdyti žmonės grįždavo į vaisiaus būseną - bent jau į tokią bu- 
vo panaši vandeninė egzistencija nekvėpuojant. Vos žengęs 
pirmuosius kuklius žingsnelius kosmose, žmogus išsidavė esąs 
pernelyg prisirišęs prie Žemės, nepasirengęs perkrovoms, už- 
griūvančioms, kai reikia greitai įveikti didžiulius atstumus. Stai- 
gus greitėjimas sumaigo kūną, ypač oro pilnus plaučius, sutraiš- 
ko krūtinės ląstą, sutrikdo kraujotaką. Kadangi gamtos dėsniai 
nesileido pertvarkomi, astronautams teko prie jų prisitaikyti. 
Taip ir buvo sugalvotas embrionavimas. Pirmiausia reikėjo at- 
rasti skystą deguonies išnešiotoją, kraujo pakaitalą su jam bū- 
dingomis savybėmis - nuo krešėjimo iki imuniteto. Tokiu pa- 
mainu tapo onaksas, pieno baltumo skystis. Kūną atšaldžius iki 
tam tikros temperatūros - tick atšąla žiemą miegančio gyvūno 
organizmas, - embrionuojamajam būdavo chirurgiškai pravalo- 
mos užakusios kraujagyslės, kadaise, dar motinos įsčiose, pa- 
laikiusios bendrą vaisiaus ir placentos kraujotaką. Širdis nesu- 
stodavo, bet plaučiuose nutrūkdavo dujų apykaita, jie sukris- 
davo ir prisipildydavo onakso. Kai nei krūtinės ląstoje, nei vi- 
daus organuose nebelikdavo oro, migdomasis būdavo panar- 
dinamas į tokį pat nespūdų kaip ir vanduo skystį. Embrionato- 
riuje, dviejų metrų ilgio torpedos formos talpoje, būdavo palai- 
koma pliusinė temperatūra, onaksas, dirbtinėmis gyslomis pum- 
puojamas per bambą, astronauto organizmą aprūpindavo 

maisto medžiagomis ir deguonimi. Šitaip išpreparuotas žmogus 
galėjo nenukentėdamas pakelti didžiulį slėgį - panašiai kaip gi- 
liavandenės žuvys, gyvenančios ne vieno kilometro gylyje; mil- 
žiniškas vandens svoris jų nesutraiško todėl, kad išorinis slėgis 
atitinka slėgį kūno audiniuose. Embrionatoriuje skysčio slėgis 
buvo šimtai atmosferų į vieną kvadratinį kūno paviršiaus centi- 
metrą. Švytuoklinių žnyplių laikomos talpos laive kabodavo 
taip, kad greitėjimo ir lėtėjimo jėgos astronautus - it milžiniškas 
lėliukes šarvuotuose kokonuose - visada veiktų kryptimi nuo 
krūtinės į stuburą. Beoriuose, slėgiui itin atspariuose jų kūnuose 
vandens ir onakso būdavo daugiau nei 85 Yo. Todėl laivas drą- 
siai skriedavo su vienodu pagreičiu, dvidešimt kartų pranoks- 
tančiu žemiškąjį laisvo kritimo pagreitį. Tokiomis sąlygomis kū- 
nas sveria dvi tonas, tad krūtinės ląstos kvėpuodamas neišpūstų 
net atletas. Embrionuotieji nekvėpavo, o jų ištvermės ribos 
tarpžvaigždiniame skrydyje priklausė tik nuo molekulinės audi- 
nių struktūros jautrumo. 

Kai slėgis pasiekė numatytą ribą ir dešimties širdžių ritmas 
išretėjo iki kelių tvinksnių per minutę, prižiūrėti embrionuotuo- 
sius ėmėsi DIEVas, o "Euridikės" žmonės grįžo atgal. Opera- 
toriai atjungė kompiuterius nuo "Hermio", ir dabar abu laivus 
siejo tik negyvi laidai - srovė jais nebetekėjo. 

Žvalgų laivas išniro iš plačiai atlapoto "Euridikės" paskuiga- 
lio, aptaisyto gigantiškomis fotoninio veidrodžio plokštėmis. 
Tįstančios plieninės letenos, traukydamos nebereikalingus ka- 
belius tarsi siūlus, išstūmė "Hermį" į tuštumą. Jo šonus, kur bu- 
vo varikliai, išsyk nudažė blausus joninis spindesys, bet per sil- 
pnas impulsas laivo neišjudino - milžiniška masė negalėjo taip 
greitai įsibėgėti. "Euridikė" jau įtraukė katapultą ir baigė užda- 
ryti laivagalį; visi, kas iš vairinės stebėjo procesą, lengviau at- 
sikvėpė - DIEVas darbavosi sekundės dalies tikslumu. Lig 
šiolei tylėję hipergoliniai "Hermio" varikliai prapliupo liepsno- 
mis. Kad laivas greičiau įsibėgėtų, viena po kitos sudrioksėjo 
baterijos. Pagaliau ir joniniai varikliai ėmė veikti visu našumu. 
Melsva, perregima jų ugnis sumišo su akinančia startinių lieps- 

na, virpančios kaitros apsiaustas korpusas minkštai ir tolygiai 
nulėkė į amžinąją naktį, pritemdytoje vairinėje iš ekranų sklin- 
danti šviesa nutvieskė mirtinai blyškius vadą apstojusių žmonių 
veidus. "Hermis" tolo vis greičiau, be pertrūkio tvoksdamas vis 
ilgesnėmis liepsnomis. Kai tolimačiai parodė reikiamą atstumą 
- regračio pakraštyje tuo metu vartaliojosi tuščias cilindras, iki 
paskutinės akimirkos jungęs "Euridikę" su "Hermiu" ir nublokš- 
tas į tamsą pastarojo startinių papliūpų, - milijardus tonų sve- 
riančio erdvėlaivio veidrodžiai užsiskliautė, o pro centre likusią 
angą lėtai išlindo bukas spinduliuoklio kūgis; žybtelėjo sykį, an- 
trą, trečią, kol galiausiai šviesos rėžis šovė į juodą bedugnę ir 
surado žvalgų laivą. Abiejose "Euridikės" vairinėse sutartinai 
nuaidėjo džiaugsmo ir, dera pripažinti, smagios nuostabos 
šūksniai - mažai kas tikėjosi, kad darbas bus atliktas taip 
sklandžiai. Po akimirkos kitos "Hermis" dingo iš tiesioginio 
vaizdo monitorių. Juose buvo matyti tik vis mažesni šviečiantys 
žiedeliai, lyg nematomas milžinas, įsitaisęs tarp žvaigždžių, rū- 
kytų cigaretę ir pūstų baltų dūmų ratilus. Galiausiai žiedai susi- 
liejo į virpantį tašką - žvalgybinio laivo veidrodyje atsispindė- 
jo varančio "Euridikės" lazerio spindulys. 

Bar Horabas grįžo į savo kajutę nelaukęs reginio pabaigos. 
Ruošėsi septyniasdešimt devynioms pragariško darbo valan- 
doms - sideriniams manevrams su "Orfėjum!", gravitacijos stip- 
rintuvu: reikėjo traukos jėgos rezonansu sukurti temporalinį 
"uostą" ir į jį įplaukti, tiksliau, panerti ir visiškai atsiriboti nuo iš- 
orinio pasaulio. 

"Orfėjui" pasiųstas aktyvavimo signalas pasiekė jį po dviejų 
parų; tuo metu Kvintoje dėjosi keistenybės. Kol prietaisai dar 
nebuvo galutinai apakę, astrofizikai fiksavo visas įmanomas 
-Harpijos žvaigždžių spinduliuotes. Nei Alfos, nei Deltos, nei 
Dzetos spektrai nekito, o tai reiškė, kad Kvintos stebėjimo są- 
lygos - mažne idealios. "Euridikę" pasiekiančią jonizuojančią- 
ją spinduliuotę mokslininkai filtravo, o filtratus kaskadiniai 
kompiuterių stiprintuvai lygino vieną su kitu, analizavo. Optiš- 

kai maksimaliai išdidinta Dzetos sistema tebuvo dėmelė didu- 
mo sulig degtuko galvute. 

Žinoma, visą dėmesį planetologai sutelkė į Kvintą. Jos 
spektrogramos ir hologramos ne tiek rodė pačią planetą, kiek 
kurstė kompiuterių prielaidas apie ją. Kadangi informacijos šal- 
tinis buvo fotonų pluoštai, netvarkingai pasklidę visų įmanomų 
spinduliuočių spektre, "Euridikės" observatorijoje, panašiai 
kaip kitados Žemėje - prie pirmųjų teleskopų, virė ginčai esmi- 
niu klausimu: kas matyti iš tikrųjų, o kas tik tariamai? 

Žmogaus protas, kaip ir bet kuri kita informaciją apdoro- 
janti sistema, nesugeba griežtai atskirti, kur faktas, o kur tik 
prielaida. Stebėti Kvintą trukdė jos saulė, Dzeta, dujinė di- 
džiausios sistemos planetos Septimos uodega ir galinga Žvaigž- 
džių fono spinduliuotė. Mokslininkai jau žinojo, jog daugeliu fi- 
zinių savybių Kvinta panaši į Žemę. Kad ir atmosfera: dvide- 
šimt devynis procentus sudarė deguonis, apie šešiasdešimt 
procentų azotas, nemažą dalį - vandens garai. Baltos ašigalių 
kepurės dėl itin didelio albedo buvo pastebėtos dar iš Saulės 
sistemos. Ledinis Žiedas, žinoma, atsirado, kai "Euridikė" jau 
skriejo. Ar bent jau tada išaugo iki regimo dydžio. Nebekėlė 
abejonių ir dirbtinė Kvintos siunčiamų bangų kilmė. Atmosfe- 
rinių audrų iškrovos buvo niekuo dėtos. Trumpabangės emisi- 
jos intensyvumu planeta jau prilygo analogiškai savo saulės 
spinduliuotei. Panašiai buvo ir Žemėje, kai joje išplito televizija. 

Stebėjimo duomenys, gauti prieš pat neriant į gravitacinį 
"uostą", gerokai nustebino, tad Bar Horabas tučtuojau sušaukė 
specialistus pasitarti. Žinojo, kad išvadų embrionuotai "Her- 
mio" įgulai jau neperduos. Užtat posėdžio tikslas ir buvo kuo 
greičiau išsiaiškinti, kas dedasi planetoje, ir išsiųsti žinią žvalgy- 
bininkams iš paskos. "Hermį" pasivijusį didelės energijos kvan- 
tų šifru užkoduotą laišką turėjo priimti DIEVas ir perduoti 
žmonėms, kai šie atsigaus Dzetos sistemos pakraštyje. Šifras 
turėjo būti toks, kad informaciją galėtų perskaityti tik DIEVas. 
Toks atsargumas atrodė visiškai pagrįstas: pokyčiai Kvintoje 
kėlė nerimą. 

Virš termosferos ir jonosferos bei tarp planetos ir jos paly- 
dovo, maždaug du šimtai tūkstančių kilometrų nuo Kvintos, bu- 
vo užfiksuotos virtinės blyksnių. Jie truko po keliasdešimt na- 
nosekundžių. Spektras, užsibaigiantis ties infraraudonąja ir ul- 
travioletine sritimis, atitiko saulės spinduliuotę. Po kiekvienos 
kelias valandas užsitęsiančios blykstelėjimų serijos ant planetos 
disko, abipus ledinio žiedo, tarp atogrąžų juostų sušmėžuodavo 
tamsūs rėželiai. Tuo pat metu maksimaliai suintensyvėjo metri- 
nės bangos, 0 iš pietų pusrutulio sklindantys spinduliai apsilpo. 

Prieš pat posėdį bolometras, nukreiptas į planetos centrą, 
parodė staigų atšalimą - temperatūra išsyk nukrito maždaug iki 
šimto aštuoniasdešimties laipsnių Kelvino, po to pamažu vėl 
ėmė kilti. Šalčio zona plotu prilygo Australijai. Iš pradžių debe- 
sys virš šios srities prasiskyrė ir iš visų pusių apjuosė ją šviesiu 
pylimu, o paskui vėl aptraukė tiršta danga. Bolometras užfiksa- 
vo "šalčio ištakų" tašką - jis buvo pačiame zonos centre. Vadi- 
nasi, nežinomos prigimties šaltinio sukeltas speigas greitai skli- 
do raibuliais. 

Didžiojo Kvintos mėnulio tamsiojoje pusėje sušvito virpan- 
tis taškelis, judąs nepriklausomai nuo paties palydovo. Atrodė, 
kad virš pat jo paviršiaus vienos dešimttūkstantosios sekundės 
kampo lanku slankioja iki milijono laipsnių Kelvino įkaitęs 
branduolinės plazmos gniutulas. 

Pasitarimui prasidėjus, debesys užklojo visą šalčio ruožą. 
Debesuotumas Kvintos paviršiuje buvo dar neregėtai didelis - 
92 Ya. 

Savaime aišku, specialistų nuomonės nesutapo. Tiesa, pa- 
čios pirmosios - bandomųjų ar kovinių branduolinių sprogimų 
- prielaidos atsisakyta be diskusijų. Sprendžiant iš spektro, 
blyksniai nebuvo susiję nei su uranitų sprogdinimu, nei su ter- 
mobranduolinėmis reakcijomis. Kas kita - plazminė žiežirba pa- 
lydove. Tačiau jos termobranduolinis spektras buvo stabilus. 
Vaizduotė piešė atvirą vandenilio-helio reaktorių magnetiniame 
lizde. Kam gali reikėti tokio reaktoriaus, branduolinės energi- 

j0s specialistai nenumanė. Blyksėti erdvėje netoli planetos ga- 
lėjo ir lazeriai, taikantys ir pataikantys į kokius nors metalinius 
objektus - gal meteoroidus iš nikelio ir magnetitų, - arba susi- 
duriantys 80 - 100 kilometrų per sekundę greičiu skrieją kūnai, 
kuriuose gausu geležies, nikelio ir titano. Vis dėlto Žybsnių šal- 
tinis galėjo būti ir dėl kokių nors avarijų sprogstantys saulės 
veidrodžiai - energijos transformatoriai. 

Galų gale pasitarimas virto įnirtingais ginčais. Vieni specia- 
listai iškėlė klimato reguliavimo itin dideliais fotokonverteriais 
versiją, kiti kalbėjo apie fotoelektrines grandines, kas, tiesa, 
niekaip nederėjo su šalčio židiniu ties pusiauju. Vis dėlto la- 
biausiai visus nustebino Kvintos radiospektro analizės Furjė 
metodu išvados. Moduliacijų neliko nė ženklo, o siųstuvų galia 
tuo pat metu išaugo. Šimtai siųstuvų, matomų Kvintos radiolo- 
kaciniame plane, skleidė baltąjį triukšmą, kuris liejosi į befor- 
mes dėmes. Tokius signalus planeta siuntė visais diapazonais. 
Triukšmo pobūdis galėjo reikšti, kad transliuojami scrambling 
tipo signalai, kitaip sakant - tariamai chaotiškai šifruota infor- 
macija, arba kad eteris tyčia jaukiamas. 

Kadangi po keliolikos valandų bet koks ryšys su "Hermiu" 
turėjo nutrūkti, Bar Horabas pareikalavo kuo greičiau atsakyti 
į klausimą: KĄ pranešti žvalgams? Paklausė netgi konkrečiau: 
KAM Jie turėtų būti pasirengę ir KAIP veikti, kai atsidurs 
Dzetos sistemoje? 

Žvalgybos planas buvo paruoštas jau seniai, tik dabar pa- 
stebėtųjų fenomenų jame niekas nenumatė. Nuspėti jų ir nebu- 
vo įmanoma. Iš pradžių nė vienas nesiveržė kalbėti. Galiausiai 
astromatikas Tuima, SETI konsultacinės grupės atstovas, dro- 
viai, bet atvirai prisipažino neturįs ką "Hermiui" išmintingai pa- 
tarti: lieką tik išdėstyti faktus, hipotetiškai juos įvertinti ir pasi- 
kliauti žvalgybininkų sumanumu. Bar Horabas panūdo išgirsti 
hipotezes, tegul ir prieštaringas. 

- Kad rr ką tie signalai reikštų, jie skirti ne mums, - vėl pra- 
šneko Tuima. - Šiuo klausimu sutariame visi. Kai kurie iš mūsų 

mano, kad Kvinta mus pastebėjo ir savaip ruošiasi sutikti 
"Hermį". Ši prielaida konkrečiais duomenimis nepagrįsta. Mano 
galva, ją padiktavo nerimas, kad nepasakius tiesiai šviesiai - 
baimė. Įsisenėjęs, pirmykštis siaubas, kurį pagimdė andai įsi- 
kalta kosminės invazijos kaip katastrofos samprata. Tokį šių 
reiškinių aiškinimą laikau nesąmone. 

Bar Horabas paprašė kalbėti konkrečiau. Ar jiems bijoti, 
ar ne, žvalgai nuspręsią patys. Dabar svarbiau perprasti minė- 
tuosius reiškinius. 

- Kolegos astrofizikai prikūrė konkrečių hipotezių, tad gal 
tegul jomis ir pasidalija, - atšovė Tuima, ne jam skirtą vado iro- 
niją praleidęs pro ausis. 

- Nagi... - tarstelėjo Bar Horabas. 

Tuima parodė į Nisteną ir La Pirą. 

- Temperatūros ir albedo šuolius galėjo sukelti meteoroidų 
spiečius, atskriejęs į Kvintos sistemą ir susidūręs su dirbtiniais 
palydovais. Blyksnių kilmė gali būti tokia, - pasakė Nistenas. 

- O kaip paaiškinsi, kodėl blyksnių planetos paviršiuje 
spektras panašus į Dzetos? 

- Gali būti, kad dalis Kvintos palydovų yra ledo luitai, at- 
skilę nuo išorinio žiedo krašto. Mes matydavome jų atspindimą 
saulės šviesą - bet tik tada, kai tie gabalai atsitiktinai būdavo 
pakrypę tam tinkamu kampu: veikiausiai jie yra netaisyklingos 
formos ir sukasi nevienodu greičiu. 

- O ką pasakysite apie šalčio zoną? - pasiteiravo vadas. - 
Kas nors žinote, kaip ji galėjo atsirasti? 

- Neaišku... Tikriausiai įmanoma išmąstyti ir kokį nors na- 
tūralų procesą... 

- Kaip hipotezę ad hoc, - įterpė Tuima. 

- Apie tai kalbėjomės su chemikais, - atsiliepė Lodžeris. - 
Ten galėjo suveikti endoterminė reakcija. Tiesa, man tokie cu- 
riosum nepatinka, bet yra junginių, kurie tarpusavyje reaguo- 
dami sugeria šilumą. Sprendžiant iš aplinkybių, procesas galėjo 
vykti netgi drastiškai. 

- Kaip? - Bar Horabas sukluso. 

- Nenatūraliai. Nors tai nebūtinai reiškia suplanuotą užma- 
čią. Tarkime, kokią nors didžiulės apimties šaldymo ar krioe- 
lektroninę įrangą ištiko katastrofa. Įsivaizduokite gamyklos 
gaisrą atvirkščiai. Bet man tokia versija neatrodo tikėtina. Ne- 
turiu kuo jos pagrįsti - nė vienas neturime. Kita vertus, visi tie 
reiškiniai pasirodė bemaž tuo pat metu, vadinasi, turi būti kaip 
nors Susiję. 

- Ar tik nereikėtų ir šios hipotezės vertinti atvirkščiai? - pra- 
tarė kažkuris fizikų. 

- Nemanau. Jei keliems nežinomiesiems pritaikome vieną, 
tegul ir nežinomą vardiklį, informacijos įgyjame, o ne praranda- 
me, - šyptelėjęs atsiliepė Lodžeris. 

- Gal paaiškintum, - paprašė vadas. 

Fizikas atsistojo. 

- Pasistengsiu. Kai kūdikis šypsosi, daro tai remdamasis 
nuostatomis, kurias atsinešė ateidamas į pasaulį. Tokių nuostatų 
yra nemažai. Viena teigia: rausvos dėmės, kurias mato tavo aku- 
tės, yra Žmonių veidai; kita primena: į mažo vaikelio šypseną 
Žmonės paprastai reaguoja maloniai. Ir taip toliau, ir panašiai. 

- Kur lenki? 

- Ogi štai kur. Mes pratę visada ir viską grįsti tam tikromis 
konkrečiomis nuostatomis, kurias laikome savaime supranta- 
momis duotybėmis. Štai diskutuojame apie įvykius, kurie į tar- 
pusavyje nesusijusius mums nepanašūs. Blyksniai, chaotiškos 
radijo bangos, Kvintos albedo pokyčiai, plazma mėnulyje. Kas 
visa tai sukėlė? Civilizuota veikla. Ar mums kas nors išaiškėjo? 
Priešingai, dar labiau susipainiojome - todėl, kad rėmėmės iš- 
ankstine nuostata, esą kvintiečių elgseną sugebėsime perprasti. 
Priminsiu, kad, lyginant su Žeme, Marsas kadaise laikytas se- 
niu, o Venera - jaunuole. Mat mūsų astronomų proseneliai ėmė 
ir nusistatė: Žemė - tokia pat kaip Marsas, tik jaunesnė, ir kaip 
Venera, tik senesnė. Štai iš kur kilo teorijos, deja, kaip vėliau 
išaiškėjo - pasakos, apie Marso kanalus, laukines Veneros 
džiungles ir kitus stebuklus. Manau, niekas kitas nesielgia taip 
kvailai, kaip protas. Greičiausiai Kvintoje kaip tik ir veikia pro- 

tas, tiksliau, protai, kurių permanyti mes negalime - pernelyg 
radikaliai nedera ketinimai... 

- Karas? 

Balsas atsklido iš salės gilumos. Lodžeris, vis dar stovėda- 
mas, šnekėjo toliau: 

- Nereikia karo suvokti kaip pražūtingo būdo visiems lai- 
kams išspręsti konfliktus. Vade, verčiau nesitikėk, kad imsiu ir 
apšviesiu. Kadangi nežinome nei pradinių, nei ribinių sąlygų, iš 
nežinėlių žinovais netapsime. Savo žvalgus galime nebent per- 
spėti, kad būtų akyli. Nori išsamesnio patarimo? Galiu tik pri- 
minti alternatyvą: protingų būtybių veiksmai gali būti arba ne- 
protingi, arba nesuprantami, kadangi netelpa į mūsų suvokimo 
rėmus. Bet tai tik mano nuomonė. 


KVINTA 


Prieš panėrimą radiolokatoriai paskutinį kartą prisiminė 
"Hermį", dangaus skliaute brėžiantį milžiniškos hiperbolės at- 
karpą ir kylantį virš galaktikos vijos - giliajame vakuume jis 
turėjo beveik pasiekti šviesos greitį; galiausiai radijo aido inter- 
valai ėmė tolydžio ilgėti, kas reiškė, jog reliatyvumo jau veikia- 
mo žvalgybiniame laivo laikas vis labiau skiriasi nuo "Eurdikės" 
laiko. Kai automatinio siųstuvo transliuojamos bangos išdryko 
iki daugelio kilometrų ilgio juostų ir nusilpo - paskutinį signalą 
visų jautriausias jutiklis užfiksavo septyniasdešimtą valandą po 
starto, kuomet Hadas po savižudžio "Orfėjo" smūgio suvaito- 
jo gravitaciniu rezonansu ir atvėrė temporalines Žiotis, - štai tada 
galutinai nutrūko ryšys tarp "Hermio" ir pagrindinio erdvėlaivio. 
Kad ir kas būtų nutikę žvalgybiniam laivui ar žmonėms jame, pa- 
gal jų kalendorių to niekas nebūtų sužinojęs dar daugelį metų. 

Nugrimzdusiems į embrigpninį miegą, kuris gerokai priminė 
mirtį, apie nieką nesvajojantiems, nejaučiantiems laiko tėkmės, 
skrydis nėmaž neprailgo. Baltus sarkofagus embrionatoriaus 
tunelyje pro šarvuotą periskopo stiklą šiek tiek apšvietė Har- 

pijos Alfa, žydroji milžinė, vieno jos pačios asimetriškų sprogi- 
mų - mat buvo jauna saulė, dar nenustygusi po branduolinio 
gaisro kūno gelmėse - atskirta nuo kitų žvaigždyno šviesulių. 
Kai "Euridikė" pradingo, DIEVas ėmėsi manevrų. Iškilęs virš 
ekliptikos "Hermis" smigo Hado link it akmuo, iš pradžių tolda- 
mas nuo žvaigždžių, į kurias skriejo, kad, pasinaudojęs giganto 
gravitacija, po to lengviau jas pasiektų, ir apsuko kolapsarą 
taip, kad šio laukas gerokai paspartino įbėgį. Kai laivas pasie- 
kė artimą šviesai greitį, jo šonuose atsivėrė tiesiasrovių reakto- 
rių angos. Vakuumas buvo toks gilus, kad iš jo surenkamų ato- 
mų degimui neužteko, taigi DIEVas žadino vandenilį tričio in- 
jekcijomis, kol prasidėjo reakcija. Iki tol juodos variklių ger- 
klės sušvito, supulsavo, vis tankiau, vis ryškiau, ir galiausiai į 
tamsą ištryško ugninės helio čiurkšlės. Vos atsiskyrusiam žval- 
gybos laivui "Euridikės" lazeris pagelbėjo kukliau nei tikėtasi, 
mat vieno hipergolinių variklių trauka buvo per silpna, ir laiva- 
galio veidrodis nukrypo į šalį, o paskui erdvėlaivis išnyko tar- 
tum įsiurbtas niekio, bet DIEVas galios stygių mikliai kompen- 
savo nugvelbęs jos iš Hado. 

"Hermiui" pasiekus 99 Yo šviesos greičio, vakuumas angose 
vis tankėjo, vandenilio pakako, nekintantis pagreitis vienodai 
didino tir laivo masę, ir greitį. DIEVas nuolat palaikė 20 g, bet 
konstrukcijai, suprojektuotai ištverti keturiskart didesnes per- 
krovas, tai buvo nė motais. Tokiomis sąlygomis savo svorio 
nebūtų atlaikęs joks didesnis už blusą gyvas organizmas. Žmo- 
nės laive jau svėrė po porą tonų. Jei reikėtų kvėpuoti, suslėg- 
ta krūtinės ląsta nė nekilstelėtų, širdis, varinėjanti už skystą švi- 
ną gerokai sunkesnį kraują, paprasčiausiai sprogtų. Bet jie ne- 
kvėpavo, nors buvo gyvi. Įgulos nariai plūduriavo skystoje, 
kraują atstojančioje terpėje. Siurbliai, galintys pakelti ir šimtą- 
kart didesnę trauką (tik embrionuotieji tokios jau nebūtų ištvė- 
rę), astronautų gyslomis pumpavo onaksą; jų širdys įprasta 
prasme neplakė, tik susitraukdavo sykį ar du per minutę - šitaip 
apatiškai jos reaguodavo į gyvybę palaikančio netikro kraujo 
plūstelėjimus. 

Numatytu laiku DIEVas pakeitė kursą. Lėkdamas tiesiai į 
darniai besisukančių galaktikos žvaigždžių santalką, "Hermis" 
sau prieš nosį išmetė apsauginį skydą. Priešspindulinis šarvas 
skriejo vienodu kelių mylių atstumu pirm laivo. Kitaip kosmi- 
niai spinduliai žmonių smegenyse būtų sunaikinę pernelyg daug 
neuronų. Žydroji Alfa jau švietė už laivagalio. Tamsa ilgame jo 
tunelyje nebuvo aklina, mat mikroskopiniai įtrūkiai reaktorių 
izoliacijoje vos vos leido kvantus ir palei sienas blėsavo Ceren- 
kovo spinduliuotė. Atrodė, kad toje blyškioje prieblandoje nie- 
kas nejuda, tvyrojo gūdi tyla, tik pro storastiklį langelį pertva- 
roje, embrionatorių skiriančioje nuo viršutinės vairinės, kažkas 
dusyk aštriai tvykstelėjo. Iki tol tamsus apsauginio skydo kon- 
trolės mazgo monitorius po pirmojo žybsnio šaltai sušvito ir 
tučtuojau vėl aptemo. Per terasekundę prabudęs DIEVAas su- 
generavo atitinkamą nurodymą. Paleista srovė įjungė mechaniz- 
mą, erdvėlaivio nosis atsivėrė ir, spjovusi ugnimi, drauge iššovė 
naują skydą - šis pakeitė pirmąjį, kurį įsirėžusi sauja kosmoso 
dulkių pavertė šutniu suskaidytų atomų debesiu. Perskrodęs 
žaižaruojantį fejerverko spiečių, "Hermis" paliko jį nusidriekusį 
toli už laivagalio. Kontrolinis įtaisas per kelias sekundes nuram- 
dė nepageidautinus naujojo disko virpesius, ir oranžinės šviese- 
lės abiejuose bortuose ėmė žybčioti vis lėčiau - atrodė taip, lyg 
markstytųsi juodas katinas. Paskui laive įsiviešpatavo ramybė 
- kol apsauginis skydas vėl susidūrė su žiupsniu meteoroido ar 
kometos dulkių ir vėl prireikė naujo. Pagaliau DIEVas sulaukė 
atominių cezio laikrodžių ženklo. Tikrinti kokių nors indikato- 
rių - pojūčių atitikmenų - jam nereikėjo, visus rodmenis gauda- 
vo tiesiai į smegenis, kurias dėl vos trijų centimetrų skersmens 
"Euridikės" šmaikštuoliai vadino vištos protu. Stebėjo DIEVas 
tik llumenometrą, kad, mažindamas trauką, nenukryptų nuo 
kurso. Išjungti, o paskui atbuline eiga paleisti varikliai pradėjo 
stabdyti laivą. Manevras pavyko kuo puikiausiai: kelrodės 
žvaigždės fokusatoriuose nė nesujudėjo, taigi užprogramuotos 
skrydžio trajektorijos taisyti neprireikė. Likus mikroparsekui 
lig Junonos, tolimiausios sistemos planetos, subšviesinį greitį 

norint sumažinti iki Dzetos atžvilgiu parabolinio, tai yra iki ko- 
kių 80 kilometrų per sekundę, užtektų paprasčiausiai laikyti 
įjungtą atbulinę trauką, kol dėl vandenilinio kuro stygiaus už- 
gestų pati, o tada stabdyti hipergoliniais. Bet "Euridikės" laiku 
perspėtas DIEVas, prieš pradėdamas atgaivinimo procedūras, 
stabdymą perprogramavo. Būtų visai nesudėtinga nustatyti, kad 
vandenilio-helio purkštuvų Žioravimo bei savidegio kuro lieps- 
nos kilmė - techninė, tai yra dirbtinė, o DIEVas dabar pirmiau- 
sia laikėsi tokios taisyklės: Proto Broliais pasitikėti neskubėk. 
Užuot gilinęsis į Bibliją, analizavęs Abelio ir Kaino santykius, 
jis Junonos šešėlyje išjungė tiesiasrovius-pratekamuosius varik- 
lius ir, pasinaudojęs planetos gravitacija, sumažino greitį bei pa- 
keitė kursą. Antroji dujinė Dzetos planeta pagelbėjo DIEVui 
išvystyti parabolinį greitį, ir tik po to jis aktyvavo reanimatorius. 
Tuo pat metu išorėn pasiuntė nuotolinio valdymo automatus, 
kurie ant laivagalio ir nosies purkštuvų įtaisė klaidinančius elek- 
tromagnetinius maišiklius. Jie išsklaidydavo traukos liekaninės 
jonizuojančiosios spinduliuotės spektrą. Kebliausią stabdymo 
etapą reikėjo įveikti sistemos prieangyje, iškart už Junonos. 
Kaip ir derėjo naujausios kartos kompiuteriui, DIEVas visus 
veiksmus suplanavo ir atliko meistriškai: "Hermis" perskrodė 
viršutinius pačios dujinės milžinės atmosferos sluoksnius. Prie- 
šais laivą išsipūtusi įkaitusios plazmos pagalvė jį pristabdė, o 
kad temperatūra embrionavimo tunelyje nepakiltų daugiau nei 
dviem laipsniais, DIEVas iš klimatizatoriaus išspaudė viską, ką 
tas galėjo. Plazma mirksniu sunaikino apsauginį skydą, bet jį ir 
šiaip būtų reikėję pakeisti kitokio tipo disku - sergstinčiu nuo 
tarpplanetinių dulkių ir kometų nuolaužų. Ugnies apsiaustas 
"Hermis" įkaito, bet tuojau pat, dar kūginiame Junonos šešėly- 
Je, vėl ataušo, o DIEVAas pasistengė, kad laivui lėtėjant įsižiebę 
liepsnų tumulai it kokie Niutono dėsniams paklūstantys protu- 
berantai nusileistų į sunkiąją planetą. Jis maskavo ir patį "Her- 
mį", ir menkiausius jo pėdsakus. 

Kai embrionatoriuje įsižiebė visos šviesos, o virš sarkofagų 
iškilo pasirengę veikti medikomai, laivas išjungtais varikliais 

dreifavo afelyje. Pirmas turėjo prabusti Gerbertas - kad prirei- 
kus galėtų imtis gydytojo darbo. Vis dėlto numatyta eilės tvar- 
ka suiro. Biologinis veiksnys visada būdavo silpniausia tokios 
procedūros grandis. 

Embrionatorių, palyginti su laivu - mikroskopinę ankštelę, 
įrengtą viduriniame denyje, gaubė daugiasluoksnis šarvas ir nuo 
spindulių saugantis izoliacinis luobas, kuriame įtaisytos dvi an- 
gos su vožtuvais vedė į gyvenamąsias patalpas. Miesteliu vadi- 
namą "Hermio" centrą komunikacinės šachtos jungė su dvi- 
aukšte vairine. Pirmgalio deniuose tarp pertvarų įsiterpusios la- 
boratorijos galėjo veikti ir nesvarumo, ir traukos sąlygomis. 
Energijos atsargos buvo patalpintos laivagalyje - anihiliacinėse 
talpose, Žmonėms neprieinamame siderinių mašinų skyriuje ir 
specialiosios paskirties kamerose. Laivagalyje, tarp išorinio ir 
vidinio šarvo, glūdėjo ir sulankstomų atramų agregatai - jas 
"Hermis" iškišdavo leisdamasis planetose. Kadangi kiekvienai 
milžiniškai letenai tekdavo po 30000 tonų laivo svorio, prieš 
leidžiantis tekdavo patikrinti grunto tvirtumą. Laivo viduryje 
palei dešinįjį bortą buvo laikomi žvalgybiniai zondai ir pagalbinė 
jų įranga, palei kairįjį - vidaus aptarnavimo automatai ir stebė- 
jimo prietaisai, naudojami autonominėse tolimosios žvalgybos 
ekspedicijose skriste ar pėsčiomis. Buvo čia ir plačiažingsnių. 

Kai DIEVAas įjungė atgaivinimo sistemas, "Hermyje" tvyro- 
JO procedūrai palankus nesvarumas. Pirmą žadino Gerbertą. 
Nors pulsas sutvinksėjo, kūno temperatūra pakilo iki norma- 
lios, embrionuotasis neatsigavo. Kruopščiai jį ištyręs DIEVas 
sudvejojo. Ką daryti, privalėjo spręsti pats - kitos išeities ne- 
buvo. Tiksliau, jis net ne dvejojo, o lygino įvairių veiksmų sėk- 
mės tikimybes. Išeitys buvo dvi. Galėjo gaivinti vadą, Stergar- 
dą, arba kelti gydytoją iš embrionatoriaus ir gabenti į operacinę. 
Pasielgė kaip žmogus, kuris, negalėdamas apsispręsti, meta mo- 
netą. Kai nežinai, kas geriau, burtai - ideali taktika. Randomi- 
zatorius nurodė vadą, DIEVas nesispyriojo. Po dviejų valandų 
Stergardas, perplėšęs skaidrią plėvę, kuria buvo aptrauktas 
nuogas kūnas, atsisėdo atvirame embrionatoriuje. Apsidairė, 

žvilgsniu ieškodamas to, kuris jau turėjo stovėti prie jo. Garsia- 
kalbis be paliovos kartojo kažkokius žodžius. Vadas susigau- 
dė, kad balsas mechaninis ir kad Gerbertui kažkas nutiko, bet 
kas jam sakoma, gerai nesuprato. Stodamasis galva trinktelėjo 
į pusiau atkeltą embrionatoriaus antvožą ir trumpam apdujo. 
Pirmieji žmonių kalbos žodžiai Dzetos sistemoje buvo riebūs 
keiksmai. Stergardo kakta tekėjo kibus baltas skystis, tiško 
ant veido ir krūtinės. Pernelyg staigiai išsitiesęs vadas kūlvers- 
čiais nulėkė tuneliu palei talpas su žmonėmis - iki pat vožtuvo 
sienoje. Įspaustas nugara į minkštą apkalą kampe tarp viršdurio 
ir skliauto, nuo vokų nubraukė limpantį prie pirštų pienišką 
skystį ir nužvelgė visą ritinio formos patalpą. Tarp sarkofagų su 
pakeltais dangčiais jau buvo atvertos dušų durys. Stergardas 
įsiklausė, ką sako mechaninis balsas. Gerbertas, nors gyvas 
kaip ir kiti, išjungus bambos lašinę, neatsigavo. Vis dėlto nega- 
lėjo būti atsitikę nieko pavojingo: visi encefalogramos ir elek- 
trokardiogramos rodmenys buvo normalūs. 

- Kur mes? - paklausė vadas. 

- Už Junonos. Skrydis - be trikdžių. Nešti Gerbertą į ope- 
racinę? 

Jis pagalvojo. 

- Ne. Pats juo pasirūpinsiu. Kokia laivo būklė? 

- Be gedimų. 

- Radiogramų iš "Euridikės" gavai? 

- Taip. 

- Svarbos lygis... 

- Pirmas. Turinį pateikti? 

- Apie ką? 

- Apie procedūros permainas. Turinį pateikti? 

- Radiogramos ilgos? 

- Trys tūkstančiai šeši šimtai šešiasdešimt žodžių. Turinį pa- 
teikti? 

- Trumpai. 

- Negaliu sutrumpinti nežinomųjų. 

- Kiek tų nežinomųjų? 

- Nežinia. 

Stergardas dar kalbėdamas atsiplėšė nuo sienos. Sklęsda- 
mas prie žalio ir raudono žiburiukų virš Gerberto kriotalpos, 
pro atviras duris spėjo dirstelėti į savo atspindį dušo veidrody- 
je: atrodė it milžiniškas naujagimis, aptekęs vaisiaus pamuilėmis 
- ant raumeningo liemens spindėjo iš užrištos bambagyslės galo 
vis dar varvantis onaksas. 

- Kas atsitiko? - paklausė. Basas pėdas pakišęs po gydy- 
tojo talpa, delnus prispaudė šiam prie krūtinės. Širdis plakė rit- 
mingai. Ant pračiauptų miegančiojo lūpų taip pat baltavo lip- 
nioji substancija. 

- Klok, ką žinai tikrai, - paliepė. Nykščius subrukęs abipus 
apatinio žandikaulio, pasižiūrėjo gydytojui į gerklę ir pajuto ato- 
kvėpio šilumą; įkišęs tarp dantų pirštą, atsargiai palietė gomurį. 
Gerbertas krūptelėjo ir atsimerkė. Akys pasruvo tyromis lyg 
vanduo ašaromis. Stergardas tylomis pasidžiaugė tokiu veiks- 
mingu, kas kad primityviu, gaivinimo būdu. Iš tikrųjų Gerbertas 
dar buvo neprabudęs - gnybtas tebekneibė bambagyslę. Gru- 
pės vadas spūstelėjo kateterį, ir šis, taškydamas baltąjį skystį, 
atšoko. Bamba užsitraukė savaime. Stergardas vėl įniko abiem 
rankomis minkyti krūtinę. Delnus tekdavo atplėšti plėšte. Ger- 
bertas žiūrėjo į jį plačiai atsimerkęs, it apdujęs iš nuostabos. 

- Viskas gerai, - pasakė vadas. 

Gaivinamasis jo, regis, negirdėjo. 

- DIEVe! 

- Klausau. 

- Kas atsitiko? "Euridikei" ar Kvintai? 

- Pokyčiai Kvintoje. 

- Pateik santrauką. 

- Miglotų faktų santrauka - miglota. 

- Sakyk, ką Žinai. 

- Prieš neriant pastebėti dažni albedo pokyčiai, baltasis ra- 
dijo triukšmas pasiekė tris šimtus gigavatų. Palydove virpa bal- 
tas taškas, įgulos nuomone, plazma magnetiniame lizde. 

- Nurodymai... 

- Atsargumas ir užmaskuota žvalgyba. 

- Konkrečiau. 

- Veikti savo nuožiūra. 

- Atstumas iki Kvintos... 

- Tiesia linija - milijardas trys šimtai milijonų mylių. 

- Maskuotė... 

- Įtaisyta. 

- Maišikliai? 

- Taip. 

- Programą pakeitei? 

- Tik prieigos. Laivas - Junonos šešėlyje. 

- Gedimų nėra? 

- Nėra. Reanimuoti įgulą? 

- Ne. Kvintą stebėjai? 

- Ne. Kosminį skydą išjungiau Junonos termosferoje. 

- Gerai. Dabar tylėk ir lauk. 

- Tyliu ir laukiu. 

Pradžia įdomi, pamanė Stergardas, vis dar masažuodamas 
gydytojo krūtinę. Gerbertas atsiduso ir sujudėjo. 

- Matai mane? - paklausė nuogas įgulos vadas. - Nekal- 
bėk. Tik sumirksėk. 

Anas sumirksėjo ir nusišypsojo. Stergardas jau braukė 
prakaitą, bet nesiliovė plušėjęs. 

- Kaip diadochokynesis*?.. - pasidomėjo. 

Gerbertas užsimerkė ir pirštu neužtikrintai palietė savo no- 
sies galiuką. Jiedu šypsodamiesi susižvalgė. Gulintysis sulenkė 
kojas per kelius. 

- Nori keltis? Neskubėk. 

Gydytojas, nieko neatsakęs, abiem rankomis įsikibo savojo 
guolio kraštų ir pasikėlė. Užuot atsisėdęs, šaute šovė aukštyn. 

- Atsargiau, trauka nulinė, - priminė Stergardas. - Iš lėto... 

Gerbertas, jau atsigavęs, žvalgėsi po embrionatorių. 

- Kaip kiti? - pasidomėjo, atmesdamas prie kaktos prili- 
pusius plaukus. 


*Diadochokinezė - normalus gebėjimas atlikti greitai besikeičiančius raumenų 
judesius. (Vert. past.) 

- Reanimacijos procesas vyksta. 

- Daktare Gerbertai, gal reikia pagalbos? - pasiteiravo 
DIEVas. 

- Nereikia, - atsakė gydytojas. Pats vieną po kito patikrino 
indikatorius virš sarkofagų. Palietė kiekvieno gulinčiojo krūtinę, 
apžiūrėjo akių obuolius, pasekė junginės krusčiojimus. Staiga iš- 
girdo šniokščiant vandenį, cirpiant ekshausterį. Stergardas jau 
prausėsi. Kol Gerbertas priėjo paskutinį, Nakamurą, vadas - su 
trumpkelnėmis ir trikotažiniais marškinėliais - grįžo iš dušo. 

- Na kaip? - pasiteiravo. 

- Visi sveiki. Rotmontui šiokia tokia aritmija. 

- Lik su jais. Peržiūrėsiu paštą... 

- Yra naujienų? 

- Penkerių metų senumo. 

- Geros ar blogos? 

- Nesuprasi. Bar Horabas pasiūlė keisti programą. Prieš 
nerdami jie kažką pastebėjo. Kvintoje ir jos palydove. 

- Ką tai reiškia? 

Stergardas stovėjo prie įėjimo. Rotmontas kėlėsi, gydyto- 
jas jam padėjo. Trys vyrai jau prausėsi. Kiti plūduriavo ore, 
pamažu atsipeikėdami žvalgėsi į veidrodžius, vienas per kitą 
mėgino šnekėti. 

- Pranešk, kai atsikvošės. Laiko turime užtektinai. 

Tai taręs vadas atsistūmė nuo vožtuvo, praplaukė tarp nuo- 
galių lyg tarp baltų žuvų vandenyje ir dingo vairinės angoje. 


Apgalvojęs padėtį, Stergardas įjungė trauką mažiausiu ga- 
lingumu, laivą iš šešėlio išvedė virš ekliptikos plokštumos ir 
ėmėsi stebėti Kvintą. Ji, panaši į pjautuvą, visa apgobta debe- 
sų, kabojo netoli savo saulės. Planetos skleidžiami triukšmai 
sustiprėjo iki keturių šimtų gigavatų. Furjė analizatoriai jokių 
moduliacijų neaptiko. "Hermis", kad nepastebėtų radiolokato- 
riai, apsitraukė spindulius sugeriančiu dangalu. Verčiau elgtis 
pernelyg atsargiai, nei bent kiek rizikuoti, nutarė Stergardas. 
Kur technologinė civilizacija, ten išvystyta astronomija, O išvys- 

tyta astronomija - tai jautrūs bolometrai, taigi už vakuumą šil- 
tesnis asteroidas, net ir tas neliktų nepastebėtas. Štai kodėl į 
vandens garus, naudojamus manevruojant, Stergardas paliepė 
įmaišyti sulfidų, tokių, kokių gausu seisminėse dujose. Tiesa, 
asteroidai su veikiančiais ugnikalniais, juo labiau sveriantys tik 
tiek, kiek sveria žvalgybinis laivas, - tikra retenybė, tačiau ap- 
dairus vadas pasiuntė į erdvę zondus ir atkreipė juos į "Hermį": 
norėjo įsitikinti, kad koreguojant skrydį būtini gariniai varikliu- 
kai neišduos jų net priartėjusių prie pat Kvintos. Prie planetos 
ketino artintis iš mėnulio pusės, kartu gerai apžiūrėti ir jį. 

Visi susibūrė vairinėje, kur traukos jėgos nebuvo. Patalpa 
atrodė it didžiulio gaublio vidus su kūgiška išgauba, apsagstyta 
monitoriais. Krėslai buvo aptraukti kibia medžiaga. Vos įsiki- 
bus į ranktūrius ir atsisėdus, kūnas prie jos prilipdavo. Stojantis 
užtekdavo atsistumti vienu staigiu judesiu. Tokia sauga buvo 
paprastesnė ir patikimesnė nei diržai. Visi dešimt vyrų susėdo 
lyg kokioje nedidukėje peržiūrų salėje - čia keturiasdešimt mo- 
nitorių rodė planetą, kiekvienas - vis kitame spektro ruože. 
Pats didžiausias, centrinis, monitorius prireikus galėjo sujung- 
ti monochrominius vaizdus. Pasatų ir ciklonų taršomų debesų 
properšose neaiškiai dūlavo šukėtos vandenyno krantų apy- 
brėžos. Nevienodai filtruojamoje šviesoje pasirodydavo tai de- 
besų jūra, tai planetos po ja paviršius. Tuo pat metu jie klausėsi 
monotoniškai tratančio DIEVOo. Jis kartojo paskutinę radiogra- 
mą iš "Euridikės". Biela spėjo, kad techninę Kvintos infrastruk- 
tūrą galėjo pažeisti seisminiai procesai. Lakatosas ir dar keli 
mokslininkai iškėlė vadinamąją gamtinę hipotezę. Planetos gy- 
ventojai, norėdami padidinti sausumos plotą, į erdvę išsviedė 
dalį vandenyno. Sumažėjo dugną spaudžiantis slėgis, todėl su- 
triko pusiausvyra litosferoje. Dėl vidinio slėgio sutrūkinėjo plu- 
ta, ploniausia - kaip tik po vandenyno dugnu. Štai dėl ko liau- 
tasi kelti vandenį į kosmosą. Žodžiu, pastangų atoveiksmis bu- 
vo katastrofiškas. Kai kam ši hipotezė atrodė klaidinga, mat li- 
ko neatsižvelgta į kitus nesuprantamus reiškinius. Be to, būty- 
bės, pajėgiančios nudirbti tokio masto darbus, būtų numačiu- 

sios ir jų seisminius padarinius. Pasinaudojus Žemės modeliu, 
apskaičiuota: litosferos slinktys būtų grėsmingos, jei į erdvę 
kvintiečiai iškeltų mažiausiai ketvirtadalį vandenyno tūrio. Glo- 
bali katastrofa neįvyktų net išmetus į kosmosą šešis trilijonus 
tonų vandens - slėgimas atlėgtų nepakankamai. Kontrprielaida: 
kataklizmas ištiko "domino principu" dėl nenumatytų bandymų 
pasekmių ir menkai išvystytos gravitologijos. Dar kiti moksli- 
ninkai samprotavo apie suplanuotą atgyvenusios technologinės 
bazės sunaikinimą, apie netyčia sutrikdytą klimatą, išmetus van- 
denį į erdvę, apie civilizacijos chaosą, kurio priežastys nežino- 
mos. Nė vienos hipotezės autoriams nepavyko iš visų stebėtų 
reiškinių sudėti bendro paveikslo. Todėl radiograma, Bar Ho- 
rabo atsiųsta prieš panirimą į Hadą, suteikė žvalgybininkams 
teisę veikti visiškai savarankiškai ir, jei aplinkybės verstų, 
ankstesnės programos nesilaikyti. 


MEDŽIOKLĖ 


Kad astrofizikai galėtų stebėti Kvintą, Stergardas Dzetos 
afelyje, atokiau nuo didžiųjų jos planetų, laivą išvedė į elipsinę 
orbitą. Kaip visada tokiose sistemose, po vakuumą klajojo 
senos, netoli saulės subyrėti baigiančios kometos nuplėštomis 
dujinėmis uodegomis. Tarp tų eižėjančių luitų ir dulkių tirštalų, 
už keturių tūkstančių kilometrų, DIEVas pastebėjo į meteoroi- 
dą nepanašų objektą. Paliestas radiolokatoriaus bangos, atai- 
dėjo metalu. Tai negalėjo būti geležies turtingas magnetito luitas 
- pernelyg taisyklinga buvo forma. Priminė drugį trumpu, storu 
pilveliu ir bukomis sparnelių bigėmis. Keturiais laipsniais šiltes- 
nis už suledėjusią uolieną objektas skriejo, regis, niekuo neva- 
romas ir nesisukdamas kaip meteoroidas ar kometos branduo- 
lio atskala. DIEVas ištyrinėjo jį visuose spektro ruožuose, kol 
stabilumo priežastį galų gale išsiaiškino - aptiko šiokį tokį argo- 


*-—- 


būti kosminis zondas arba nedidelis laivas. 

- Nagi pačiupkime tą plaštakę, - nutarė Stergardas. 

"Hermis" priderino trajektoriją ir leidosi vytis, o kai iki bėg- 
lio liko vos mylia, sviedė žnyplėtą gaudyklę. Ši, plačiai atvėrusi 
žiobtus virš pat keistojo drugio keteros, tarsi spaustuvais su- 
griebė jį už šonų. Atrodė, kad bejėgis padaras taip klusniai ir 
sutirštėjo. Iki šiol medžioklės eiga sutapo su numatyta progra- 
moje, bet dabar monitoriuje sušvito klaustukai. 

- Gal įjungti energijos siurbtuvus? - pasiteiravo DIEVAas. 

- Ne, - žiūrėdamas į bolometrą, atsakė Stergardas. Objek- 
tas įkaito iki trijų, keturių, penkių šimtų laipsnių Kelvino, bet 
trauka beveik nepadidėjo. Temperatūrą rodanti kreivė suvirp- 
čiojo ir ėmė linkti žemyn. Grobis aušo. 

- Kuo varomas? - paklausė vadas. Vairinėje visi tylėdami 
žvilgčiojo tai į regimojo vaizdo monitorių, tai į šoninius, rodančius 
nešviesinės spinduliuotės parametrus. Švytėjo tik bolometrinis. 

- Radioaktyvumas nulinis? 

- Nulinis, - patvirtino DIEVas. - Nuotekis silpsta. Ką daryti? 

- Nieko. Laukti. 

Šitaip jie skriejo ilgai. 

- Ar imsime į laivą? - galų gale paklausė El Salamas. - Gal 
pirmiau reikėtų peršviesti? 

- Veltui būtų triūsas. Jis leisgyvis - jau ataušo, o ir trauka 
baigia nudusti. DIEVe, parodyk iš arčiau. 

Elektroninėmis gaudyklės akimis jie išvydo juodą kiautą, 
gausiai išbertą nuočdų raupais. 

- Abordažu? - pasitikrino DIEVas. 

- Kol kas ne. Trinktelėk jam kartą kitą. Tik nepersistenk. 

Tarp ilgasnapių žnyplių išniro strypas buku galu ir ritmingai 
padaužė į laikomo objekto korpusą. Pažiro žvynus primenan- 
čios pelenspalvės nuotrupos. 

- Gali būti įtaisytas nesmūginis sprogdiklis, - perspėjo Po- 
lasaras. - Aš vis dėlto peršviesčiau... 

- Gerai, - netikėtai pritarė Stergardas. - DIEVe, spinogra- 
fuok. 

Iš laivo pirmgalio išlėkę du verpstės formos zondai pasivijo 
pilvotąjį drugį ir prisigretino iš abiejų pusių vienodu atstumu. 
Vairinėje atgijusiuose viršutiniuose monitoriuose pynėsi juostos, 
kryžiavosi rėžiai, šmėžavo siluetai, tuo pat metu ekranų kraš- 
tuose švietė vis labiau tįstantys atomų - anglies, vandenilio, si- 
licio, mangano, chromo - simbolių stulpeliai. Galiausiai Rot- 
montas pasakė: 

- Šitaip nieko nepešime. Reikia imti į laivą. 

- Rizikinga, - sumurmėjo Nakamura. - Geriau išmontuoti 
per atstumą. 

- DIEVe, ką manai? - pasidomėjo vadas. 

- Galima. Darbo bus penkioms - dešimčiai valandų. Pradėti? 

- Ne. Siųsk teletomą. Tegul prakrapšto šarvą, kur ploniau- 
sia, ir parodo vidaus vaizdą. 

- Grąžtu? 

- Taip. 

Prie laimikį supančių zondų prisidėjo dar vienas. Deimanti- 
nis grąžtas taip ir neįveikė itin kieto apvalkalo. 

- Nebent lazeriu, - pasiūlė DIEVas. 

- Taip ir padarysime. Minimaliu impulsu. Kad viduje niekas 


neišsilydytų. 
- Pažadėti negaliu, - atsiliepė kompiuteris. - Jau? 
- Tik švelniai. 


Zondas įtraukė grąžtą. Ant gruoblėto paviršiaus sušvito 
baltas taškas, o kai dūmų debesėlis išsisklaidė, į pralydytą sky- 
lę smuko teleobjektyvo galva. Monitoriuje buvo matyti aprūkę 
vamzdžiai, kyšantys iš gaubtos plokštės, visas vaizdas šiek tiek 
drebėjo. Staiga vėl prašneko DIE Vas: 

- Dėmesio! Spinografijoje matyti eksitonai objekto centre ir 
virtualiosios dalelės, sumaigiusios konfigūracinę Fermio erdvę. 

- Kaip paaiškintum? - paklausė Stergardas. 

- Slėgiu Židinyje - per keturis šimtus tūkstančių atmosferų - 
arba Holenbacho kvantiniais efektais. 

- Kokia nors bomba? 

- Ne. Matyt, varomosios jėgos šaltinis. Reaktyvinė masė - 
argonas. Jau išeikvotas. 

- Galima imti tą daiktą į laivą? 

- Galima. Vienalyčio kūno energijos balansas nulinis. 

Ką tai reiškia, niekas, išskyrus fizikus, nesuprato. 

- Imame? - paklausė vadas Nakamuros. 

- Jei DIEVas taip sako. - Japonas nusišypsojo. - O ką pa- 
sakysi tu? 

Užkalbintas El Salamas tik linktelėjo. Trofėjų jie įsikėlė į 
vakuuminę kamerą pirmgalyje ir dėl visa ko apstatė energijos 
siurbtuvais. Vos užbaigė šią operaciją, DIEVas pranešė dar 
vieną naujieną. Pastebėjęs kitą objektą, už pagautąjį gerokai 
mažesnį, padengtą radiolokatorių bangas sugeriančia substan- 
cija. Pūstašonį kokių penkių tonų svorio cigarą padėjo aptikti 
sukininis rezonansas. Vėl padirbėjo pasiųsti orbiteriai - nusvi- 
linę izoliacinį apvalkalą, atidengė metalu žvilgančią verpstę. Pa- 
stangos priversti ją kaip nors sureaguoti nuėjo niekais. Objek- 
tas buvo nebegyvas: šone žiojėjo pralydyta skylė. Sprendžiant 
iš apkraščio būklės - gana šviežia. Šį grobį jie irgi įsikėlė į laivą. 

Taigi sumedžioti du laimikius buvo nesunku. Rūpesčiai už- 
griuvo juos apžiūrint ir skrodžiant. 

Gruoblėtas, milžiniškas tarsi dvidešimttonio vėžlio kiautas, 
gerokai apgremžtas per nesuskaitomus susidūrimus su mikro- 
meteoroidais ir dulkių debesimis, liudijo pirmąjį lūženą esant 
bene šimto metų amžiaus. Jo orbitos afelis buvo anapus ato- 
kiausių Dzetos sistemos planetų. Patikimai apsišarvavusio vėž- 
lio anatomija skrodėjus nustebino. Jie pateikė dviejų dalių ata- 
skaitą. Pirmojoje Nakamura, Rotmontas ir El Salamas maž- 
daug vienodai aprašė objekte rastą bei ištyrinėtą įrangą, o šit 
antrojoje, apie tos įrangos paskirtį, jų nuomonės esmingai sky- 
rėsi. Prie tyrimų prisidėjęs Polasaras fizikų prielaidomis suabe- 
jojo. Pasak jo, ataskaita verta tiek pat, kiek pigmėjų rašliava 
apie Egipto piramides. Nors objektą tyrinėtojai apibūdino pa- 
našiai, aprašas toli gražu nepaaiškino jo funkcijų. Energiją se- 
najam palydovui tiekė keistas šaltinis - pjezoelektrikų baterija, 

įkraunama iš keitiklio, kokio fizikai dar niekad nebuvo matę. 
Daugiakaskadiniais, vien mechaniškai veikiančiais gnybtais su- 
spausti pjezoelektrikai atsipalaiduodami generuodavo srovę, 
dozuojamą droselių sistemos su fazine pilnutine varža, bet ga- 
lėdavo ir visiškai išsikrauti iš karto - jeigu šarvo jutikliai sukeltų 
trumpą jungimą droselyje. Tuomet dviejų apvijų rite tekanti 
srovė susprogdintų magnetus. Tarp akumuliatorių ir apmušos 
pūpsojo tam tikros kišenės, maišeliai su šlaku. Į juos rangėsi 
kadaise buvę skaidrūs laidai apsiblaususiomis veidrodinėmis 
gyslomis - ko gero, erozijos pažeisti šviesolaidžiai. Nakamura 
spėjo, kad šis lūžena kitados perkaito, todėl dalis pasistemių 
apsilydė, jutikliai nuėjo perniek. Rotmonto nuomone, įrangą 
nuniokojo ne karštis, o katalizė. Tarkime, ryšių sistemą palydo- 
vo priekyje sunaikino kokie nors mikroparazitai, žinoma, ne 
gyvi. Tai atsitiko jau labai seniai. Vidinį šarvo paviršių keliais 
sluoksniais dengė medžiaga, panaši į bičių korį, tik kur kas 
smulkesnėmis akutėmis. Tik chromatografu pavyko nustatyti, 
kad tai likučiai silikoninių rūgščių - aminorūgščių silicinio atitik- 
mens su dvigubu vandenilio ryšiu. Čia analitikų nuomonės susi- 
kirto galutinai. Pasak Polasaro, tai buvo vidinės šarvo izoliaci- 
jos liekanos, Kirstingas tvirtino, kad jie aptikę gyvo ir dirbtinio 
audinių hibridą - technobiologinį nežinomų kilmės ir paskirties 
produktą. 

Diskusijos užsitęsė. "Hermio" įgulos rankose atsidūrė šimto 
metų senumo kvintiečių technologijų pavyzdžiai. Pernelyg nesi- 
gilinant, teorinius Šių inžinerijų pamatus buvo galima lyginti su 
XX amžiaus pabaigos Žemės mokslo laimėjimais. Tuo pat me- 
tu intuicija dar primygtiniau nei daiktiški įrodymai piršo mintį, 
kad svetimųjų fizika jau tada vystėsi kiek kita kryptimi nei Žže- 
miškoji. Nei sintetinė virusologija, nei technobiotika neįmano- 
mos, pirmiau neįvaldžius kvantinės mechanikos, o ši savo ruož- 
tu veda į atomo branduolio skaidymą ir sintezę. Anoje epo- 
choje kosminiams zondams ar palydovams nebuvo geresnio 
energijos šaltinio už atominius mikroreaktorius. Bet šitame apa- 
rate radioaktyvumo neaptikta nė ženklo. Nejau kvintiečiai bus 

peršokę grandininės sprogimų nukleonikos etapą ir išsyk atsi- 
dūrę kitame - traukos vertimo stipraus veikimo kvantais? Pje- 
zoelektrinė senolio palydovo baterija tokią prielaidą neigė. Vis 
dėlto sunkiau buvo perprasti ką kitką. Jame buvo įtaisyta nei- 
giamosios energijos, generuojamos beveik šviesos greičiu ju- 
dant didelių planetų traukos laukuose, baterija. Varomąją pul- 
sinę aparato sistemą kažkas sugadino. Kas? Gal taiklus giga- 
džaulinis koherentinės šviesos šūvis? Jonizuojančiosios spindu- 
liuotės Žymių jis irgi nepaliko. Vidinės pasparos korpuse buvo 
iš vienmolekulio anglies pluošto sluoksnio - o tai jau aukšto ly- 
gio kietojo kūno inžinerija. Už energijos kameros išlikusioje ert- 
mėje tyrinėtojai rado vamzdelius - deja, kaip sielvartavo Pola- 
saras, pertrūkusius kaip tik ten, kur būta kažko itin įdomaus - 
su superlaidininkų junginiais. Tad kas ten galėjo būti? Fizikai 
ryžosi tokioms prielaidoms, apie kokias labiau žemiškomis ap- 
linkybėmis nebūtų drįsę nė prasitarti. O jeigu šiame griozde bu- 
vo kuriami nestabilūs supersunkieji branduoliai? Anomalonai! 
Kam? Jei čia buvo automatinė tyrimų laboratorija, tuomet aiš- 
ku. Bet ar tikrai taip buvo? Ir kodėl apsilydęs metalo gabalas 
už skylės priminė archajišką kibirkštiklį? Kodėl superlaidaus 
niobio lydinio laiduose žiojėjo endoterminės katalizės išėstos 
skylės? Lyg kartu su srove ar veikiau su superlaidininkais ten 
būtų patekęs koks nors "erozinis virusas". Keisčiausiai atrodė 
abiejuose palydovuose aptikti nedideli destrukcijos Židiniai. At- 
sirasti dėl kokio nors brutalaus išorinio poveikio jie negalėjo. 
Laidų jungtys atrodė sukandžiotos, ant jų tarsi nuo rožinio ka- 
roliukų buvo likusios įdubėlių virtinės. Į pagalbą pasitelktas 
chemikas Rotmontas atpažino aktyviųjų supramolekulių veik- 
los padarinius. Jam pavyko nemažai tokių molekulių išskirti. 
Jos buvo asinchroniškų kristalėlių formos, selektyviai agresy- 
vios. Pavyzdžiui, kai kurios apnikdavo tik superlaidininkus. 
Rotmontas kolegoms pro elektroninio mikroskopo akį parodė, 
kaip tie negyvi parazitai užpuola superlaidaus niobio lydinio siū- 
lelius - šie buvo molekulių mitybos ir vaisos terpė. Chemiko 
nuomone, viroidai, kaip pats juos ir praminė, aparatų įsčiose 

patys atsirasti negalėjo. Jis spėjo, kad įranga buvo apkrėsta 
dar ją montuojant. Kam? Toks eksperimentas? Bet tuomet lyg 
ir nevertėjo palydovų leisti į kosmosą. 

Tokios spėlionės vaizduotei išsyk pakišo mintį apie pikty- 
binio sabotažo atvejį. Tiesa, prielaida buvo neatsargi. Bet jeigu 
teisinga, tuomet tokius veiksmus turėjo lemti koks nors konflik- 
tas. Kibirkštis, išskelta susidūrus priešingiems interesams. Ki- 
tiems mokslininkams toks požiūris atsidavė antropocentristiniu 
šovinizmu. Ar aparatūros tikrai negalėjo užpulti kokia nors mo- 
lekulinė liga? Kad ir bedvasių, sudėtingos mikrostruktūros prie- 
taisų vėžys. Senesniojo palydovo, kurį jie vadino ir lūžena, ir 
drugiu, atveju chemikas tokią tikimybę besąlygiškai atmetė. 
Tačiau apie antrąjį jis kalbėjo jau ne taip užtikrintai. Mokslinin- 
kai nesuprato, kokiu tikslu sukonstruoti abu kosminiai aparatai, 
bet jiems krito į akis tai, kad antrojo statybos laikais inžinerija 
buvo gerokai patobulėjusi. Vis dėlto ir viename, ir kitame pa- 
lydove "erozinis virusas" surado maistui tinkamą terpę. Pasirin- 
kęs šią tyrimo kryptį, chemikas trauktis iš kelio nebegalėjo. O 
ir nenorėjo. Mikroelektroniniai abiejų sugautųjų įrenginių detalių 
tyrimai gerokai paspartėjo, kai į darbą kibo DIEVO prižiūrimas 
analizatorius. Kitaip šitokioms nekrohistologijos studijoms ne- 
būtų pakakę nė metų. Išvada skambėjo taip: kai kurie abiejų 
palydovų elementai išmoko savotiškai atsispirti naikinančiai ka- 
talizei. Jų atsparumas yra tokio siauro diapazono, kad peršasi 
analogija su gyvųjų organizmų ir bakterijų imuninės sistemos 
reakcijomis. 

Mokslininkai jau mažne įsivaizdavo neįtikėtinus mikrokaro 
be kareivių, be pabūklų, be bombų reginius. Karo, kuriame 
kaunamasi slaptais ir itin taikliais ginklais - pusiau kristaliniais 
pseudoenzimais. Kaip dažnai nutinka ypač atkakliems tyrinėto- 
jams, tiriamieji reiškiniai, užuot atskleidę savo paslaptis, kuo 
toliau, tuo labiau painėjo. Fizikai, chemikas ir Kirstingas beveik 
net nebeišeidavo iš pagrindinės laboratorijos. Negyvoje mity- 
bos terpėje dauginosi keliolikos tipų "gynybos" ir "puolimo" 
junginiai. Deja, greitai tapo nebeaišku, ką reikėtų priskirti sve- 

timųjų technikai, o ką - agresoriui, įsibrovusiam jos sunaikinti. 
Kirstingas pastebėjo, kad ribos tarp jų absoliučiai objektyviai 
suvokti išvis neįmanoma. Įsivaizduokime, kad į Žemę atvyks- 
ta itin išmanus superkompiuteris, kuris apie gyvybinius reiški- 
nius nieko nenutuokia, mat netgi elektroniniai jo proseneliai jau 
nebeprisimena, kad juos sukūrė kažkokios biologinės būtybės. 
Kompiuteris stebi ir tyrinėja žmogų, kuris sloguoja ir kuno vi- 
duriuose dauginasi bacilos. Ar virusas to Žmogaus nosyje - na- 
tūrali jo dalis, ar ne? Tarkime, tiriamasis pagriuvo ir įsitaisė pa- 
kaušyje gumbą. Tai poodinė kraujo išlaja. Pažeistos kraujagys- 
lės. Bet lygiai taip pat gumbą galima laikyti tam tikru amortiza- 
toriumi, turinčiu apsaugoti kiaušą nuo kito smūgio. Argi tokia 
interpretacija neįmanoma? Mums ji skamba juokingai, bet iš 
tikrųjų tai ne sąmojus, o tik nežmogiškojo pažinimo variacija. 

Išklausęs specialistų ginčus, Stergardas tik palingavo galvą 
ir davė tyrinėjimams dar penkias dienas. Tai buvo tikra nelem- 
tis. Žemės technobiotika jau pusšimtį metų vystėsi visai kitomis 
kryptimis. Vadinamosios nekroevoliucijos teorija nepasitvirti- 
no. Apie kokį nors "mechaninių rūšių atsiradimą" niekas net ne- 
galvojo. Kita vertus, niekas negalėjo kategoriškai teigti, jog nie- 
ko panašaus nėra ir Kvintoje. Pastaruoju metu laivo vadas jau 
tik paklausdavo: ar konflikto tarp kvintiečių konstruktorių hipo- 
tezė yra pakankama prielaida tolesnei žvalgybai? Tačiau spe- 
cialistai, atsižvelgdami į tyrimų rezultatus, apie jokius patikimus 
faktus net nenorėjo kalbėti. Faktas nėra hipotezė, bet ir hipo- 
tezė nėra faktas. Jau žinojo pakankamai, kad suvoktų, kokie 
netvirti tų Žinių pamatai. Lyg dar trūktų problemų, nei viename, 
nei kitame palydove nebuvo ryšio sistemos, bent kiek panašios 
į pažįstamas iš baigtinių automatų teorijos ir informatikos. Ne- 
jau viroidai tuos pseudonervų tinklus surijo iki paskutinio trupi- 
nio? Bet juk turėjo likti pėdsakų. Išėdų. Gal ir liko, tik jie ne- 
mokėjo atpažinti. Ar hidraulinio preso sutraiškytame tranzisto- 
riniame skaičiuotuve įmanoma rasti įrodymų, pagrindžiančių Še- 
nono arba Maksvelo teorijas? 

Posėdyje tvyrojo sunkiai pakeliama įtampa. Stergardas bu- 

vo nusiteikęs pesimistiškai. Tik klausinėjo, ar įrodymus, esą 
kvintiečiai išmano siderinę inžineriją, galima laikyti niekiniais. 
Jam tai atrodė svarbiausia. Jei kas ir numanė kodėl, - tylėjo. 
"Hermis" tingiai dreifavo tamsybėse, o mokslininkai klaidžiojo 
po nežinomųjų maišalynę. Navigatoriai - Harachas ir Tempė - 
diskusijų tik klausėsi, nesikišo. Nekalbėjo ir gydytojai. 

Aragonas nebevilkėjo abito ir - kai jie keturiese viršutinia- 
me lygyje, virš vairinės, susėsdavo pasišnekėti - niekada nebe- 
užsiminė andai sakęs "0 jeigu ten viešpatauja blogis?" Kai Ger- 
bertas priminė, kad susidūrę su tikrove lūkesčiai visada žlunga, 
dvasininkas paprieštaravo. Juk jie įveikė šitiek kliūčių, kurios 
dvidešimtame amžiuje gyvenusiems protėviams atrodė nenuga- 
limos. Sklandžiai, be nuostolių nuskriejo ištisus šviesmečius, 
"Euridikė" be klaidų nunėrė į Hadą, o jie patys įsigavo į Harpi- 
j0s žvaigždyno gilumą, ir štai - nuo gyvenamos planetos juos 
skiria tik kelios skrydžio valandos, gal dienos. 

- Tėve, surengėte mums psichoterapijos seansą, - šyptelė- 
jęs pasakė Gerbertas. Į dominikoną jis ir toliau kreipdavosi 
"Tėve" - prie "kolegos" niekaip neįprato. 

- Sakau, kaip yra, ir tiek. Nežinau, kas dar nutiks. Tokia 
nežinia - įgimta mūsų būsena. 

- Žinau, ką galvojate. - Gerbertas ūmai užkaito. - Manote, 
kad tokių ekspedicijų, tokių susitikimų, tokio "civilizacijų ben- 
dravimo" Kūrėjas niekad nepageidavo, todėl ir atskyrė jas pra- 
rajomis. O mes ne tik išsivirėme rojaus obuolių kompoto, bet 
dar ir džyriname Pažinimo Medį... 

- Jei norite sužinoti, ką galvoju - aš jūsų paslaugoms. Ma- 
nau, kad Kūrėjas niekad ir niekaip mūsų nevaržė. Be to, dar 
nežinia, kas iš Pažinimo Medžio skiepūglių išaugs... 

Teologinės diskusijos tęsinio navigatoriai neišgirdo - juos 
išsikvietė vadas. Laivas ruošėsi skristi į pačią Kvintą. Parodęs 
trajektoriją, Stergardas pridūrė: 

- Nesitikėjau, kad laivą užvaldys tokios nuotaikos. Vaiz- 
duotės polėkis - puikus dalykas, bet reikia jausti saiką. Kaip 
žinote, visi tik ir kalba apie mįslingus konfliktus, mikrome- 

chanizmus, nanobalistiką, karą. Tokios išankstinės nuostatos - 
tik nereikalingas balastas. Baimės akys didelės, ir jeigu šitaip 
tirtame išskrodę porą lūženų, žiūrėk, pradėsime bijoti visko iš 
eilės, kas žingsnis regėsime klaikiausias grėsmes. Sakiau tai 
mokslininkams, sakau ir jums. O dabar - gero kelio! Iki Sep- 
timos kursą galite patikėti DIEVui. Paskui norėsiu, kad vairinė- 
je budėtumėte. Dėl pamainų sutarkite patys. 

Laivas pamažėle įsibėgėjo, vėl buvo justi traukos jėga. Tie- 
sa, dar visai silpna. Augalotasis Harachas užėjo pas Tempę pa- 
siskolinti senos knygos, kurią tas buvo pasiėmęs iš "Euridikės", 
ir prieš atsisveikindamas kajutės tarpduryje, susilenkęs mažne 
dvilinkas, lyg ketintų atskleisti kokią paslaptį, tarė: 

- Žinojo Bar Horabas, ką paskirti "Hermio" galva. Negi 
pažinojai geresnių? 

- Gal ir pažinojau. Ne geresnių. Tokių pat gerų. 


MĖNULIS 


Planetą juosė plokščias, milžiniškas, bet nestabilus ledo 
žiedas. Lakatosas ir Biela, skaičiavę jo parametrus prieš pat 
"Euridikės" panirimą, nesuklydo. Vieno didžiulio ir trijų mažes- 
nių plyšių suaižytas, veikiamas Kvintos traukos sukeltų pertur- 
bacijų, nuolat didėjančio skersmens ir mažėjančios masės Žie- 
das ilgiau nei tūkstantį metų išsilaikyti negalėjo. Išorinį kraštą 
tempė išcentrinės jėgos, o į atmosferą besitrinantis vidinis tirpo, 
trupėjo ir garavo - dalis nežinia kaip į kosmosą išmesto van- 
dens nesiliaujančiais lietumis krito atgal į planetą. Sunku buvo 
patikėti, kad kvintiečiai nutarė tyčia sukelti namuose tvaną. Iš 
pradžių žiedą sudarė trys ar keturi trilijonai tonų ledo. Kasmet 
nutirpdavo milijardai tonų. Miįslių čia būta ne vienos. Žiedas 
jaukė visos planetos klimatą. Ne tik sukeldavo liūtis. Jam su- 
kantis aplink saulę, milžiniškas šešėlis užklodavo tai šiaurės, tai 
pietų pusrutulį. Dėl to, kad atspindėdavo šviesą, ne tik krito vi- 
dutinė temperatūra, bet ir sutriko pasatų cirkuliacija atmosfero- 
je. Pašešėlio regionuose nuolat siautėdavo audros ir ciklonai. 


160 


Sugebėję nuleisti vandenynų lygį gyventojai, matyt, mokėjo 
sutelkti pakankamai energijos, kad tas milžiniškas krioklys, 
tiksliau, fontanas išvystytų antrąjį kosminį greitį, ir ledo masės 
atsidurtų kuo toliau nuo planetos, o jau tada be pėdsako ištirptų 
saulėje arba, virtusios lediniais meteoritais, pasiklystų tarp as- 
teroidų. 

Nuo tokio nevykusio sumanymo projektuotojus gal būtų 
išgelbėjęs pajėgų stygius. Numatyti nesėkmę buvo visiškai ne- 
sunku. Bet ne planetos inžinierių klaida, o kažkas kitkas nu- 
traukė prieš daugelį metų pradėtus darbus. Išvada norom ne- 
norom piršosi kaip tik tokia. Didžiąją plokščio žiedo, kurio 
penkiolikos tūkstančių kilometrų skersmens skylėje tūnojo 
planeta, dalį sudarė ledo juostos, o išorinį jo kraštą - smulkūs, 
poliarizuoti, kas veikiausiai irgi buvo padaryta tyčia, kristalai. 
Žodžiu, iš pradžių žiedo judėjimas ir forma priklausė nuo kūrė- 
jų valios. Jis stacionariai laikėsi pusiaujo plokštumoje, bet vidi- 
nis kraštas, kaip tik virš ekvatoriaus, chaotiškai težo. Dabar 
žiedas atrodė kaip nebaigtas kosminis statinys. Matyt, darbus 
teko užmesti. Kodėl? 

Vandenynai skalavo du didelius žemynus ir vieną mažesnį, 
plotu - sulig trimis Australijomis. Kadangi šis buvo ne pietuose, 
o prie šiaurinio speigračio, žvalgai pavadino jį Norstralija. Že- 
mynuose infralokatoriai aptiko šiltesnių neseisminių zonų. Tik- 
riausiai ten veikė didelės jėgainės. Vis dėlto nei šiluminės - šios 
kurui naudotų anglį ar naftą, - nei branduolinės. Pirmąsias būtų 
nesunku atpažinti iš oro taršos, antrąsias - iš radioaktyviųjų 
atliekų. Žinia, Žemėje ankstyvuoju branduolinės energetikos 
etapu opiausia buvo saugaus atliekų laidojimo problema. Čio- 
nykščiams inžinieriams, gebantiems per traukos piltuvą virš at- 
mostferos šliūstelėti gerą dalį vandenyno, būtų vieni juokai ten 
pat išmesti ir radioaktyviuosius degimo produktus. Tačiau Žie- 
do lede radioaktyvumo nebuvo nė ženklo. Vadinasi, arba 
kvintiečių energetika buvo branduolinė, tik kitos rūšies, arba 
išvis kitokia. Kokia? 

Planetai iš paskos tįso vandens garų - daugiausia iš žiedo - 

gausiai prisotinta dujinė uodega. Stacionarioje orbitoje už 
Sekstos, panašios į Marsą, tik didesnės planetos su tankia at- 
mosfera, apnuodyta nesiliaujančių ugnikalnių spjūvių ir dujinių 
ciano junginių, pakibęs "Hermis" stebėti Kvintos buvo išsiuntęs 
šešis orbiterius, ir dabar šie be pertrūkio rodė vaizdus. Iš jų 
DIEVas skrupulingai dėliojo planetos paveikslą. Ypač stebino 
iš jos sklindantis radijo triukšmas. Didžiuosiuose žemynuose 
veikė bent keli šimtai galingų siųstuvų be fazės ar dažnio modu- 
liatorių. Jie chaotiškai transliavo baltąjį triukšmą. Kur išdėstytos 
antenos, nustatyti pavyko nesunkiai. Jos buvo ir kryptinės, ir 
izotropinės. Atrodė, kad kvintiečiai nutarė patys sau užkimšti 
visus elektromagnetinio ryšio kanalus - nuo trumpųjų bangų iki 
kilometrinių. Taigi jiems liko tik laidinis ryšys. Tik kam reikalin- 
gas tas gigavatus eikvojantis triukšmas? Dar keisčiau - o keis- 
tenybių stebėtojai matė vis daugiau - atrodė dirbtiniai palydo- 
vai. Šių žvalgai priskaičiavo kone milijoną: ir aukštose, ir že- 
mose, ir beveik apskritose, ir elipsinėse orbitose. Kai kurių 
afeliai buvo toli už mėnulio. Palydovų "Hermio" zondai aptiko 
ir netoli savęs, ir už aštuonių - dešimties milijonų kilometrų. Visi 
tie aparatai gerokai skyrėsi ir apimtimi, ir mase. Patys didžiausi, 
regis, tuščiaviduriai, priminė nevaldomus apvalainus balionus. 
Tiesa, kai kurie jų, išėjus dujoms, buvo subliūškę. Kartkartė- 
mis, kas kelios dienos, koks nors nebegyvas palydovas trenk- 
davosi į ledinį žiedą, 1r tada, saulės spinduliams lūžinėjant kris- 
talėlių debesyje, šis įspūdingai sužaižaruodavo visomis vaivo- 
rykštės spalvomis. Paskui lėtai išsisklaidydavo. Užtat kiti paly- 
dovai, panašūs į didžiulius metalinės folijos lankstinius, aktyvūs, 
nes turėjo nuolat koreguoti kursą, kad išsilaikytų nustatytose 
orbitose, dar ir nežinia kaip kaitaliodavo pavidalą - tie su Kvin- 
tos žiedu niekada nesusidurdavo. Trimatis holografinis šių apa- 
ratų judėjimo planas iš pirmo žvilgsnio priminė gigantišką bičių, 
vapsvų ir mikroskopinių mašaliukų spiečių, dūzgiantį aplink pla- 
netą. Tas daugialypis knibždėlynas nebuvo pabiręs bet kaip. Į 
akis 1š karto krito gana paprasta tvarka: palydovai, skriejantys 
artimomis orbitomis, dažniausiai laikydavosi po du ar tris, o ki- 

ti, ypač judantys stacionariąja, tai yra sinchroniškai planetai, it 
šokdami slinkdavo saulės link ir tolyn nuo jos. 

Kadangi duomenų apie palydovų judėjimą vis gausėjo, 
DIEVas sukūrė koordinačių sistemą, tam tikrą sferinę grafikų 
visumą. Atskirti "negyvuosius" palydovus nuo "gyvųjų", kitaip 
tariant, pasyviai dreifuojančius - nuo valdomų arba automatinių, 
buvo išties keblu, mat,'be jų, Kvintos, jos mėnulio ir saulės 
traukos laukuose dar judėjo galybė mikroskopinių masių. Galų 
gale jautrūs stebėjimo prietaisai išskyrė nesuskaitomus miriadus 
raketų bei palydovų liekanų, kurių nemaža dalis krisdavo į sau- 
lę. Kai kurios tų nuolaužų buvo toroido, tai yra žiedo formos su 
kyšančiais siūlo pavidalo dygliais - pačios didžiausios maždaug 
pusiaukelėje tarp planetos ir jos mėnulio, galima sakyti, dar 
veikė. Jų dygliai buvo dipoliai. Nufiltravus planetos foną, pavy- 
ko išskirti už radijo diapazono ribų trumpiausiomis bangomis 
skleidžiamą triukšmą. Dalį jo sudarė kietoji rentgeno spindu- 
liuotė, nepasiekianti Kvintos paviršiaus, nes planetos atmosfera 
ją sugerdavo. Sukauptas žinias DIEVas kasdien papildydavo 
naujomis, o kol Nakamura, Polasaras, Rotmontas ir Stergar- 
das laužė galvą, mindami iš mįslių suregztą mįslę, navigatoriai, 
net nesikišdami į mokslines diskusijas, jau buvo priėję trumpą 
ir aiškią išvadą: Kvinta yra kažkokios manijos apsėstų inžinierių 
planeta, o SETI sukišo, atsiprašant, kai kur milijardus bepro- 
čių civilizacijos paieškoms. Vis dėlto net ir jiedu jautė toje be- 
protybėje slypint sistemą. Taip ir magėjo pavadintį ją "radijo 
karu", tiesa, visiškai absurdišku: visos transliacijos vienos kitas 
gožė, todėl adresato nė viena nebepasiekdavo. 

Fizikai DIEVUui be paliovos bruko prielaidas apie žmogui 
svetimas gyvybės formas. O kas, jeigu Kvintos gyventojų ana- 
tomija ir fiziologija nuo žmogiškųjų skiriasi taip esmingai, kad 
regėjimą ir kalbą jiems atstoja kiti, neakustiniai, nevizualiniai 
vitacinis pojūtis. Gal triukšmu perduodama energija, 0 ne in- 
formacija? Gal informacijos srautai siunčiami bangolaidžiais, ir 
astrofiziškai jų pagauti neįmanoma? Gal, užuot filtravus tą lyg 1r 

beprasmį elektromagnetinį kauksmą, verčiau iš pagrindų per- 
tvarkyti visą analitinę programą? DIEVas kaip visada atsakinė- 
j0 su bedvase kantrybe. Apie Žmonių jausmus jis žinojo daug, 
bet pats nieko nejautė. 

Jeigu šitaip perduodama energija, vadinasi, kur nors turi 
būti ir imtuvai, o jeigu jie yra, veikia greičiausiai su šiokiais to- 
kiais nuostoliais, bent minimaliu nuotekiu, nes šimtaprocentis 
našumas neįmanomas. Bet planetoje nematyti jokios įrangos, 
pajėgios priimti šitiek siunčiamos energijos. Jos dalis, galinti 
prasiskverbti per atmosferą, nutaikyta į daugybę orbiterių. Ta- 
čiau kiti siųstuvai ir kiti orbiteriai tokią tikslingą spinduliuotę 
slopina - beje, tobulai. Sakytum, didžiulė žmonių minia nori pa- 
sišnekėti, ir visi kalba vienu metu, net ne kalba, o visa gerkle 
rėkia. Net jei kalbėtojai - visi lig vieno išminčiai, vienas per ki- 
tą šaukdami jie tik sukelia klaikų lalesį. 

Kai visi kanalai užkimšti, kurie nors ryšiui palaikyti skirti 
sa, Kvintos baltasis triukšmas labai įdomus. Tai ne "absoliutus 
chaosas", 0 greičiau priešinių emisijų suma. Kiekvienas siųstu- 
vas skleidžia tam tikro, nekintamo, ilgio bangas. Bet vieni at- 
virkščia siuntimo fazės amplitude užgožia arba nutildo kitus. 
DIEVas tai įrodė, radiospektrą pakeitęs optiniu. Balta, rami 
planetos pilnatis virto drebančiu įvairių spalvų kratiniu. Kai 
DIEVas koherentinius spinduolius pažymėjo žaliai, signalo per- 
davėjus baltai, o "kontrspinduolius" - purpuru, Kvintos diske 
kilo tikros spalvų grumtynės. Retransliatorius užliejęs purpuras 
nurausvindavo jų baltį, tuojau pat atplūsdavo ir žaluma; nusi- 
driekdavo spalvų voratinklis; protarpiais kuri nors jų ryškiai 
suspįsdavo ir tuojau pat išblukdavo. 

Tuo tarpu atsišaukė tolimieji Kvintos mėnulio žvalgybos 
zondai. Du iš penkių dingo be žinios iš "Hermio" nematomame 
periselenyje. Už tai, kad nepasiuntė atsarginių ir neužtikrino 
nuolatinio kitos mėnulio pusės stebėjimo, Stergardas išbarė 
Harachą. Vis dėlto trys zondai planetos "sargybinį" apskrido ir 
atsiuntė vaizdų - lazeriniu ryšiu, nes kitokie signalai pro triukš- 

mo tirštynę neprasibrovė. Informacija buvo taip suslėgta, kad 
į vieną nanosekundės trukmės impulsą tilpo tūkstantis bitų. Ne- 
prabėgus nė minutei, DIEVas pranešė, kad nuo aposelenio 
prie zondų artėja trys kvintiečių orbiteriai, visai nedideli, todėl 
anksčiau nepastebėti. Juos išdavė variklių skleidžiama šiluma ir 
pagreičio sukeltas Doplerio efektas. Nebuvo jokių požymių, 
kad įsakymas sulaikyti zondus pasiųstas iš planetos. Vargu ar 
tam būtų pakakę laiko. Švytintys taškai jau lėkė vieni į kitus. 
Vadas įsakė susidūrimo išvengti. Trigubas žvalgybos patrulis 
priešais save išmetė imitacijas, šūsnis folijos ir metalinių burbu- 
lų. Kadangi šitaip orbiterių suklaidinti nepavyko, zondai dar iš- 
spjovė po tumulą natrio ir pašvirkštė deguonies. Pliūptelėjo ug- 
ninis debesis. Kai tik kvintiečių aparatai dingo liepsnoje, žval- 
gybiniai zondai spiralinėmis trajektorijomis iš jos iššoko, bet, 
užuot skubėję prie laivo, trenkėsi vienas į kitą ir subyrėjo į dul- 
kes. Stergardas iš orbitų susigrąžino visus kitus zondus, o DIE- 
Vas jau pateikė žvalgybos duomenis. Kitame mėnulio pusrutu- 
lyje, dykame, nusėtame kraterių randais, pirmyn atgal šmaižė 
branduolinės plazmos žiburiukas; lakstė taip greitai, kad jei ne 
koncentruotas magnetinis laukas, būtų išskriejęs į erdvę ir ten 
susyk užgesęs. Kas iš tikrųjų zujo tarp dviejų senų kraterių še- 
šiasdešimties kilometrų per sekundę greičiu? Kas buvo ta žalt- 
vykslė? DIEVas tvirtino, kad planeta "Hermio" neaptiko, vadi- 
nasi, ir neseka. Jokių požymių. Sekstos atmosfera naudodama- 
sis kaip lęšiu radioskopams, kompiuteris fiksavo niekada nenu- 
tylantį triukšmą ir jį kartkartėmis nustelbiančius traškesius, ku- 
riuos sukeldavo su lediniu žiedu susidūrę palydovai. 
Nuomonės apie tolesnę taktiką nesutapo. Tik sutarė, kad 
išsiduoti kvintiečiams kol kas neverta. Maskuotis ketino tol, 
kol perpras bent vieną iš daugybės paslapčių. Ginčijosi: siųsti į 
kitą mėnulio pusę nepilotuojamą kapsulę ar verčiau leistis su 
laivu. Kaip būtų geriau, DIEVas nežinojo - žmonės taip pat. 
Žvalgybos patrulio žiniomis, mėnulis atrodė neapgyventas, nors 
atmosfera jį gaubė. Kaip jis, nors ir masyvesnis už Žemės Mė- 
nulį pusantro karto, galėjo ją išlaikyti - neaišku. Beje, atmosfe- 


165 


ros sudėtis buvo dar viena myslė - išvien inertinės dujos: argo- 
nas, kriptonas, ksenonas tr šiek tiek helio. Dirbtinai neprimai- 
tinama, ji išsisklaidytų per kelis šimtus metų. 

Dar patikimiau kažkokius ten vykstančius darbus liudijo 
plazmos Žiburėlis. Tačiau mėnulis tylėjo, magnetinio lauko ten 
nebuvo, ir Stergardas apsisprendė leistis. Jei kokios būtybės 
ten ir gyveno, tai nebent po gruntu, giliai po uoliniu kevalu su 
kraterių ir kalderų skylėmis. Tarsi ašigalio ledynai spindėjo su- 
stingusios lavos, išsiliejusios iš paties didžiausio kraterio, vil- 
nys. Prieš leisdamasis vadas nutarė paversti "Hermį" kometa. 
Pro kingstonus korpuso šonuose iš talpų išleista puta buvo ap- 
dorota dujų injekcijomis ir netrukus visas laivas atsidūrė milži- 
niškame sukietėjusių netaisyklingos formos burbulų kokone. 
Korytoje masėje "Hermis" lindėjo it kauliukas vaisiuje. Net žiū- 
rint iš arti būtų atrodęs kaip pailga uolos nuoskala su kraterių 
piltuvais. Dėl prasprogusių pūslių liekanų buvo dar panašesnis 
į asteroidą, šimtmečiais čaižomą dulkių debesų ir meteoritų. 
"Privalom!" traukos išmetalai turėjo suvaidinti kometos uodegą, 
kuri, artėjant prie perihelio, krypsta iš orbitos į priešingą nuo 
saulės pusę. Sukurti šią iliuziją buvo patikėta traukos kreiptu- 
vams. Žinoma, išsami spektrinė analizė būtų aptikusi impulsą ir 
tokią dujų sudėtį, kokios kometose nebūna. Bet pražiopsoti ši- 
tokią galimybę būtų buvę nedovanotina. Nuo Sekstos iki Kvin- 
tos orbitos "Hermis" nuskriejo hiperboliniu greičiu - juk pasitai- 
ko, tiesa, retai, tokių greitų, neperiodinių kometų - ir po dviejų 
savaičių, sustojęs anapus mėnulio, iškišo manipuliatorius su te- 
levizinėmis akimis. Senos, apdaužytos uolos regimybė buvo 
sukurta tobulai - tariamieji akmenys būtų elastingai lyg oro ba- 
lionas įdubę tik nuo stipraus smūgio. Nusileidimo užmaskuoti 
nepavyko; laivagaliu pirmyn įskriejant į mėnulio atmosferą, pra- 
degė purkštuvus slėpusi danga, o visa likusi maskuotė nuėjo 
įkaitusi dėl trinties. Šarvuotasis milžinas, jau nuogas, po savim 
spjaudydamas liepsnas, serija šūvių patikrino grunto tvirtumą ir 
atsistojo ant šešių išskėstų letenų. Kelias sekundes aplink laivą 
dribo nudegusios priedangos skeveldrų kruša. Kai ji liovėsi, 

astronautai iki pat horizonto nužvelgė aplinką. Plazminę švy- 
tuoklę užstojo iškilas didžiulio kraterio kraštas. Keturių šimtų 
hektopaskalių slėgio sąlygomis žvalgybai labiausiai tiko sraig- 
tasparniai. Buvo akivaizdu: prasideda žaidimas, kurio lošiama 
suma aiški, bet taisyklės nežinomos. Aštuoni sraigtasparniai, 
pasiųsti tūkstančio mylių spindulio puslankiu, su kliūtimis nesu- 
sidūrė. Iš jų perduotų vaizdų DIEVas sudarė nusileidimo tašką 
supančios aštuonių tūkstančių kvadratinių kilometrų ploto vie- 
tovės planą. Tipinis dyko dangaus kūno kraštovaizdis - chao- 
tiškai išsidėstę kraterių piltuvai, iš dalies užberti vulkaninio tu- 
fo. Tik šiaurės rytuose vaizdo įrašymo prietaisai "pagavo" ju- 
dantį ugninį rutulį. Jis nulėkė virš uolėto grunto, palikęs jame iš- 
lydytą rėžį, ir nėrė į negilų, karštą plyšį. Teritoriją dar kartą iš- 
tyrinėjo sraigtasparniai - žvalgė skraidydami, nusileidę analizavo 
spektriškai. Vienas jų tikslingai buvo pasiųstas prie rutulio. 
Prieš sudegdamas dar spėjo išmatuoti temperatūrą ir spindu- 
liuotės galią - apie teradžaulį. Sferą maitino ir skraidino kinta- 
mas 10! gausų magnetinis laukas. 

Kai giluminiai zondai ištyrė magnetinį plyšio dugną, Stergar- 
das DIEVui paliepė atkurti vaizdą ten surasto mazgų tinklo, po 
kuriuo buvo daugybė vertikalių šulinių, siekiančių giliai po litos- 
fera. Projekcija vado beveik nenustebino. Užtat milžiniškos 
instaliacijos paskirtis taip ir liko neaiški. Darbai neabejotinai 
apleisti pačiame įkarštyje, visos šulinių ir štrekų angos uždary- 
tos, tiksliau, užverstos sprogimais, į šachtas pirmiau sumetus 
sunkiąją techniką. Plazminę mikrosaulę penėjo termoelektriniai 
keitikliai, energiją magnetlaidžiais siurbiantys iš litosferos maž- 
daug 50 kilometrų gylyje po mėnulio paviršiaus žieve. 

Nors smulkiau ištirti teritorijos buvo pasiuntę sunkiuosius 
visureigius ir ketino sulaukti, kol jie grįš, Stergardas vis tiek įsa- 
kė skubiai ruoštis startui. Giluminio energetinio komplekso 
mastų apžavėti fizikai mielai būtų užtrukę ten 1lgėliau ir gal net 
pamėginę atkimšti tunelius. Vadas nesutiko. Nesuprantama bu- 
vo sugautųjų palydovų būklė, dar labiau nesuprantama - kon- 
strukcija, su tokiu užmoju pradėta statyti dykvietėje, suvis ne- 

suprantamiausias - jei tik galima laipsniuoti - sprendimas dar- 
bus paskubomis, tarytum evakuacijos maišatyje, mesti. Bet 
apie tai Stergardas niekam neužsiminė. Dingtelėjusią mintį ver- 
čiau nutylėjo. 

Mėginti skrupulingai ištyrinėti svetimo proto sukurtas tech- 
nologijas - tuščios pastangos. Fragmentuose, kaip ir veidro- 
džio šukėse, vaizdo visumos nepamatysi. Kaip ir to, kas veid- 
rodį sudaužė. 

Mįslė buvo ne įrankiai, kuriais ši civilizacija naudojosi, 0 ji 
pati. Kuo daugiau Stergardas apie tai galvojo, tuo sunkesnė at- 
rodė patikėtos užduoties našta. Staiga vidaus ryšiu prabilo Ara- 
gonas - teiravosi, ar galįs aplankyti. 

- Nebent trumpam pokalbiui. Iki starto mažiau nei valanda, 
- atsakė vadas, nors šnekėtis nenorėjo. 

Dvasininkas atėjo tuojau pat. 

- Tikiuosi, netrukdau... 

- Aišku, kad trukdote, Jūsų Šventenybe, - atšovė sėdėda- 
mas ir parodė į krėslą. - Bet privalau atsižvelgti į... misijos po- 
būdį. Klausau jūsų. 

- Man nesuteikti jokie ypatingi įgaliojimai, nepatikėtos jo- 
kios misijos. Į šias pareigas buvau paskirtas taip pat, kaip jūs 
- į jūsiškes, - ramiai atsakė dominikonas. - Skirtumas tik toks: 
mano sprendimai nereiškia nieko. Jūsų - lemia viską. 

- Žinau. 

- Šios planetos gyventojai - lyg gyvas organizmas, kurį ty- 
rinėti gali kiek sau nori, bet, kokia jo būties prasmė - nepa- 
klausi. 

- Medūza iš tiesų neatsakytų. O žmogus? 

Stergardo akyse šmėstelėjo ne tik smalsumas. Atrodė, jis 
tikisi svarbaus atsakymo. 

- Būtent žmogus, o ne žmonija. Medūzos neatsako už nie- 
ką. O kiekvienas mūsų už savo veiksmus turi atsakyti. 

- Nuspėju, kodėl taip sakote. Norite, Jūsų Šventenybe, ži- 
noti, ką nutariau. 

- Taip. 

- Pasirodysime. 

- Mėginsime užmegzti kontaktą? 

- Taip. 

- O jeigu jie tam nepajėgūs? 

Stergardas sutrikęs atsistojo - Aragonas kiaurai permatė 
slaptas jo mintis. Prisiartinęs prie pat vienuolio - jiedu beveik 
susilietė keliais - vadas tyliai paklausė: 

- Ką tuomet daryti? 

Aragonas taip pat atsistojo, pasitempė ir, sugriebęs dešinę 
jo ranką, stipriai paspaudė. 

- Pasikliauju jumis, - pratarė ir išėjo. 


GEROJI NAUJIENA 


Vėl užmaskuotą laivą vadas pakėlė į stacionarią mėnulio 
orbitą tamsiojoje pusėje ir po vieną išsikvietė visus bendražy- 
gius - norėjo išgirsti, kaip jie vertina padėtį ir kaip, juo dėti, elg- 
tųsi. Nuomonės radikaliai skyrėsi. Nakamura laikėsi kosminės 
hipotezės. Pasak jo, kvintiečių technologijų lygis liudija, kad 
astronomija ten - senas mokslas. Dzeta su savo planetomis 
skrieja tarp galaktikos spiralės vijų ir po kokių penkių tūkstan- 
čių metų pavojingai priartės prie Hado. Tiksliai numatyti, kada 
tai įvyks, neįmanoma dėl nenuspėjamos daugelio masių tarpu- 
savio poveikių sumos. O tikimybė saugiai praskrieti netoli ko- 
lapsaro - labai maža. Atsidūrusi grėsmės akivaizdoje civilizaci- 
ja mėgina gelbėtis. Plėtojami įvairiausi projektai. Vienas jų: ap- 
gyventi mėnulį ir, pakeitus skriejimo trajektoriją, perkelti jį į 
Harpijos Etos sistemą - ji vos už keturių šviesmečių, o svarbiau- 
sia, tolsta nuo kolapsaro. Vis dėlto pradėjus projektą įgyven- 
dinti, paaiškėja, kad mokslinių ir energijos išteklių neužtenka. 
Taip pat gali būti, kad dalis civilizacijos, gal kokia nors valstybių 
sąjunga, projektą remia, o kita dalis jam priešinasi. Žinia, be- 
veik nebūna taip, kad skirtingų šakų specialistai, spręsdami 
kokį nors itin sudėtingą, keblų klausimą, vieningai sutartų. Pa- 

siūlomas kitas projektas - emigracinis, pabėgimo į kosmosą. 
Šis sumanymas sukelia krizę: Kvintoje veikiausiai yra milijardai 
gyventojų, o erdvėlaivių statyklos nepajėgia pastatyti tiek laivų, 
kiek reikėtų norint iš gimtosios planetos išgabenti visus. Varto- 
jant žemietiškas analogijas, atskirų valstybių pramoninės pajė- 
gos smarkiai skiriasi. Galingiausios statosi kosminius laivynus ir 
užleidžia darbus mėnulyje. Gali būti, kad statyklų darbininkai, 
sužinoję, jog gelbėjimosi laivuose vietos jiems nebus, griebiasi 
sabotažo. Gali būti, kad dėl to pasitaiko anarchijos proveržių, 
kyla represijos, suirutė ir propagandinis radijo karas. Dėl to 
projektas žlunga dar pradiniame etape ir palieka tik liūdno at- 
minimo pėdsakus - begalę po sistemą klajojančių palydovų. 
Nors toks padėties vertinimas tik hipotetinis, jis nėra visiškai 
neįtikimas. Todėl būtina kuo greičiau užmegzti su Kvinta ryšį ir 
pasidalinti su jos gyventojais siderinės inžinerijos žiniomis. Ši- 
taip galima juos išgelbėti. 

Šią koncepciją žinąs Polasaras manė, jog faktus japonas 
pritempia ir interpretuoja, kaip jam patogiau - kad tik jie pa- 
grįstų planetos emigracijos teoriją. Siderinė inžinerija negali tie- 
siog nukristi iš dangaus. Norint įvaldyti gravitologiją ir taikyti ją 
pramonėje, reikėtų bene triskart daugiau galios, nei jos panau- 
dota astenosferinėje instaliacijoje mėnulyje. Be to, neaišku, ko- 
dėl Etos sistema kvintiečiams galėjo pasirodyti svetinga. Po 
kelių milijonų metų Eta, galutinai išdeginusi vandenilį, taps rau- 
donąja milžine. Ir dar: Nakamura gravitaciškai neapibrėžto vi- 
sos Harpijos ir atskirai Hado judėjimo duomenis interpretavo 
taip, kad išėjo, jog grėsmė Dzetos sistemai atsidurti netoli ko- 
lapsaro gali iškilti jau po penkių tūkstančių metų. Bet iš tikrųjų 
perturbacijos galaktikos spiralės vijoje tokį pavojų turėtų atidė- 
ti geriems dvidešimčiai tūkstančių metų. Žinia, kad po dvide- 
šimt penkių tūkstančių metų ištiks bėda, sukeltų paniką nebent 
bepročiams. Vystyklų dar neišaugęs mokslas, kaip devyniolik- 
tame amžiuje buvo Žemėje, gali manyti jau beveik pasiekęs 
pažangos ribą. Brandesnis, nors būsimųjų atradimų nenuspėja, 
žino, kad jie vystosi eksponentiškai, ir per keletą metų pasiekia 

kur kas daugiau nei per ankstesnius tūkstantmečius. Kas deda- 
si Kvintoje - neaišku, tačiau kontaktą su ja užmegzti reikia. Bū- 
tina. Nors ir rizikinga. 

Kirstingui atrodė, kad "viskas įmanoma". Aukšto lygio 
technologijos nepaneigia religijos galimybės. Egipto ir actekų 
piramidžių paskirtis svečiams iš kitų pasaulių būtų tokia pat ne- 
suprantama, kaip ir gotikinių bažnyčių. Radiniai mėnulyje gali 
būti kokio nors tikėjimo ženklai. Saulės - ir dar dirbtinės - kul- 
tas. Altorius iš branduolinės plazmos. Stabmeldystės objektas. 
Galios arba materijos įvaldymo simbolis. Ir schizmos, aposta- 
zės, erezijos, ne kryžiaus, o radijo žygiai. Elektromagnetinė 
prievarta "atverčiami" atskalūnai eretikai, veikiau netgi ne jie 
patys, o šventieji jų informacijos mechanizmai - Deus est in 
machina. Visa tai skambėjo nei argumentuotai, nei įtikimai. Ti- 
kėjimo simboliai, kaip ir ideologinės klišės, atėjūnams iš sveti- 
mų kraštų savo prasmės neatskleidžia. Fizika neužbraukia me- 
tafizikos. Kad perprastum įvairių Žemės kultūrų ir epochų 
žmonių siekius, dera bent jau žinoti, kad materialusis būvis nie- 
kur niekada nelaikytas svarbiausia visiško egzistencinio pasi- 
tenkinimo sąlyga. Tokią prielaidą galima laikyti niekine. Tvirtin- 
ti, kad technika visada prieštarauja Sacrum. Bet technika pa- 
prastai siekia netechninių tikslų. O kai Sacrum išnyksta, kultū- 
roje atsivėrusią skylę kas nors turi užkimšti. Kirstingas taip įsi- 
Jautė į mistines inžinerijos ir tikėjimo piršlybas, kad Stergardas 
tik vargais negalais išklausė jį iki galo. Na, o kontaktas? Žino- 
ma, Kirstingas - už kontaktą. 

Navigatoriai nuomonės neturėjo. Kaitinti vaizduotę nelabai 
žmogiškomis arba visai nežmogiškomis mįslėmis - ne jų būdui. 
Rotmontas galimą susitikimą norėjo aptarti techniniu atžvilgiu. 
Siūlė pirmiausia pagalvoti, kaip apsaugoti laivą nuo kvintiečių 
palydovų tumulo. Jo nuomone, praeityje Kvintoje jau lankėsi 
svečiai iš kitos civilizacijos, ir tas vizitas greičiausiai baigėsi pra- 
stai. Karčios patirties pamokyti kvintiečiai nutarė nuo dar vie- 
nos invazijos apsisaugoti. Sukūrė universalaus įtarumo techno- 
logiją. Todėl pirmiausia reikia juos įtikinti, kad žmonių ketini- 

mai geri. Pasiųsti "taikos dovanų", o kai jas ištyrinės, laukti re- 
akcijos. 

El Salamas ir Gerbertas mąstė panašiai. 

O Stergardas pasielgė savaip. "Taikos dovanas" anie galė- 
jo sunaikinti dar net nenusileidusias. Argi ne taip nutiko dviems 
iš penkių į mėnulį pasiųstų žvalgybinių zondų? Todėl vadas įsa- 
kė saulės link paleisti didelį orbiterį, kad tas, kaip koks nuoto- 
linis ambasadorius, Kvintai įteiktų "skiriamuosius raštus". Juos 
"ambasadorius" siuntė planetos triukšmo gaubtą pramušančiais 
lazeriniais signalais, pertekliniu kodu - gavėjams tai turėjo būti 
ir nuoroda, kaip užmegzti su juo ryšį. "Skiriamuosius raštus" or- 
biteris be atvangos transliavo šimtus kartų. Atsako nesulaukė. 

Tris savaites jis kaip tik įmanoma kaitaliojo kredencialų tu- 
rinį - jokios reakcijos. Sustiprino signalą, ir šiaip, ir anaip mo- 
duliuojamo lazerio adata badė visą planetos paviršių ir infrarau- 
donio, ir ultravioletinėje srityje. Planeta tylėjo. 

Pasinaudojęs proga "ambasadorius" Kvintos vaizdų rinkinį 
papildė naujomis detalėmis ir persiuntė "Hermiui". Planetos že- 
mynuose buvo aglomeracijų, prilygstančių didiesiems Žemės 
metropoliams. Tik naktimis nesimatydavo jokių šviesų. Tie išsi- 
pleikusios žvaigždės formos dariniai, lyg ir apžėlę krūmais, spin- 
dėjo beveik kaip metaliniai. Nuo jų driekėsi tiesutėlės linijos, pa- 
našios į komunikacijų arterijas. Bet judėti ten nejudėjo niekas. 
Kuo aiškesnius vaizdus "ambasadorius" (pamažu tampantis šni- 
pu) siuntinėjo, tuo sparčiau žlugo iš Žemės atsigabentos prielai- 
dos. Linijos buvo ne keliai ir ne vamzdynai, 0 plotai aplink 
žvaigždes tik atrodė panašūs į krūmynus. Jie susidėjo iš galybės 
taisyklingos formos blokų, iš kurių kyšojo išsiplėtusios ataugos. 
Albedas buvo mažne nulinis: konstrukcijos sugerdavo daugiau 
nei 99 Yo saulės šviesos. Taigi galėjo būti fotoreceptoriai. 

Galbūt Kvinta susiurbdavo ir "skiriamuosius raštus" - jeigu 
imtuvai laikė juos ne informacija, o maistui tinkama energija. 
Saulės disko fone iki tol neregimas "ambasadorius" pasistengė 
iš visų jėgų. "Kredencialus" pasiuntė infraraudonio diapazonu, 
saulės spinduliuotę šioje spektro dalyje viršydamas šimtą kartų. 


172 


Logiškai mąstant, koherentinė šviesa turėjo sugadinti bangų 
siurbtuvus; tada kokios nors techninės tarnybos turėjo aptikti 
gedimą ir pulti aiškintis jo priežastis. Tuomet specialistai anks- 
čiau ar vėliau atpažintų signalinę spindulių kilmę. Bet dienos 
slinko kaip slinkusios be permainų. Nuotraukos su dieną ir 
naktį užfiksuotais planetos pusrutuliais jokių paslapčių neat- 
skleidė, priešingai, jų vis gausėjo. Po saulėlydžio ten tvyrodavo 
mažne aklina tamsa - abu didžiuosius žemynus su aukštomis, 
snieguotomis kalnų grandinėmis nakčia šiek tiek apšviesdavo 
tik vaiduokliškai Žioruojančios poliarinės pašvaistės, debesų 
neužklotą ašigalio ledą dažančios blausiai žaliu auksu ir klai- 
džiojančios ne bet kaip: jos, tarytum stumiamos milžiniška ne- 
matoma ranka, slinkdavo Kvintos sūkiui priešinga kryptimi. Nei 
vidinėse abiejų plačiai išsikėtusių žemynų jūrose, nei vandenyne 
nepavyko aptikti nė vieno laivo. Kadangi aplink tiesiąsias lini- 
jas, veržliai kertančias miškingas lygumas ir uolėtų keterų san- 
grūdžius, taip pat nebuvo nė menkiausio judėjimo, piršosi išva- 
da, kad jos vis dėlto skirtos ne komunikacijai. Bekraščiame 
pietų pusrutulio vandenyne stiebėsi užgesę lyg ir negyvenamų 
salynų ugnikalniai - tarytum pabirę sutraukyto rožinio karoliu- 
kai. Vienintelis to pusrutulio žemynas prie pat ašigalio ilsėjosi 
po milžinišku ledynu. Iš blandaus amžinųjų jo sniegų sidabro it 
adatos kyšojo vienišos aštuoniakilometrinės smailės su sunkiais 
ledo antgaliais. Atogrąžų juostoje po orbitiniu ledo žiedu dieną 
naktį šėlo audros, o aukštybėse ant jo paviršiaus it kokiame 
svaiginančiai besisukančiame veidrodyje šmėsčiojo išdidinti vio- 
letiniai žaibų atpindžiai. Planetoje nebuvo nė ženklo civilizacijai 
būdingo bruzdesio, o didžiųjų upių Žiotyse - uostų, užtat kalnų 
slėnių dugną tarsi šarvai dengė išgaubti metaliniai skydai, ku- 
riuos tik spektrocheminė analizė atskyrė nuo natūralios uolos; 
nors pavyko aptikti apie šimtą žemais pastatais apsuptų, idea- 
liai lygiai išbetonuotų kosmodromų, ore nebuvo jokio judėjimo: 
visa tai primygtinai piršo išvadą, kad šimtmečius trukusios ko- 
vos kvintiečius suvijo į požemius, ir dabar jie gyvena ten, pa- 
smerkti negyvomis radioelektronikos akimis stebėti dangaus ir 

kosmoso platybes. Išmatavus temperatūrų skirtumus, Norstra- 
lijoje ir Heparijoje giliai po planetos paviršiumi buvo atrastos 
raizgiais tuneliais sujungtos terminės dėmės, galbūt - požeminiai 
miestai. Vis dėlto smulkesnė jų spinduliavimo analizė šią prie- 
laidą, regis, paneigė. Visoms dėmėms, išsiplėtusioms iki ketu- 
riasdešimties mylių skersmens, būdingas keistas išskiriamos ši- 
lumos gradientas: centras karščiausias, o spinduliuotės šaltinis 
- po litosfera, ties pat mantija. Nejaugi energiją kvintiečiai sė- 
mė iš skystų savo planetos gelmių? Didžiuliai, dešimčių kvad- 
ratinių kilometrų, taisyklingų geometrinių formų plotai, anksčiau 
laikyti žemės ūkio naudmenomis, iš tikrųjų buvo užsodinti mili- 
jonais kūgiškų gumburų, panašių į keraminius grybus. Radarų 
antenos - galų gale nutarė fizikai. Debesų apsiausta, audrų, cik- 
lonų talžoma planeta sakytum tyčia apmirė, nutyko išgirdusi 
nepaliaujamus šaukinius, atkakliai prašančius atsiliepti. 

Archeologiniai tyrinėjimai liko bevaisiai. Nepavyko rasti 
jokių istorinės praeities pėdsakų: nei senovinių sostinių griuvė- 
sių, nei žemiškų kulto architektūros atitikmenų - šventyklų ar 
piramidžių. Jei viską iki paskutinio šapo nušlavė karas arba jei 
žmogaus akis neįstengė tokių dalykų atpažinti, tiltu, jungiančiu 
tos svetimumo prarajos krantus, dar galėjo būti nebent techni- 
nė veikla. Todėl jie suskato ieškoti vandenis į kosminę erdvę 
išmetusios įrangos - neabejojo, kad turėtų būti milžiniška. Kur 
galėtų būti vandens svaidyklės, tikėjosi apskaičiuoti, remdamie- 
si fizikos apibrėžtais universaliaisiais kriterijais. Užduotį supap- 
rastinti turėjo pati žiedo padėtis - virš pusiaujo - ir sūkio kryp- 
tis. Tačiau paieškas apsunkino viena aplinkybė: virš teritorijos, 
kur būta įrengimų, neabejotinai - kur nors vandenyno pakran- 
tėje, dabar sukosi šalčio sukaustytas žiedas, tad vietovę po juo 
nuolat siaubė audros, merkė nesibaigiančios liūtys, kurias su- 
keldavo ledo trintis į retus atmosferos sluoksnius, taigi perniek 
nuėjo netgi mėginimas išsiaiškinti, kaip Kvintos inžinieriai ana- 
me amžiuje iškėlė vandenis į kosmosą. 

Laivo archyvą užgnozdė "įkalčių" nuotraukos, bet naudos iš 
jų buvo neką daugiau nei iš Roršacho dėmių. Aiškindamiesi 

žemynuose aptiktų žvaigždės formos darinių paskirtį, žmonės 
galėjo remtis nebent begale dar Žemėje įsikaltų stereotipų bei 
išankstinių nuostatų - maždaug tiek pat įvairiausių pavidalų jie 
būtų įžvelgę, tiksliau, manę įžvelgią vaizdingai išsitaškiusio raša- 
lo dėmėse. Bejėgiškos DIEVO pastangos ką nors įžiūrėti tūks- 
tančiuose nuotraukų tik parodė, kad prietaisą, skirtą neva ab- 
soliučiai objektyviai apdoroti informaciją, kamuoja įsisenėjęs 
antropocentrizmo raugas. Užuot ką nors sužinoję apie svetimą 
protą, burbėjo Nakamura, tik pamatėme, kokie glaudūs gimi- 
ningos mąstysenos ryšiai žmones sieja su jų kompiuteriais. At- 
rodė, pats kone ranka pasiekiamos svetimos civilizacijos artu- 
mas šaiposi iš žmonių įstangų perprasti jos egzistencijos esmę. 
Jie atkakliai vijo šalin įkyrų įspūdį, neva visa ekspedicija tapusi 
siaubingos klastos auka, neva Kažkas - tačiau kas? - tyčia me- 
ta iššūkį jų vilčiai ir kėslauja sužlugdyti ją pačioje kelio pabai- 
goje, prie pat tikslo. Tie, kuriuos tokios mintys graužė, jas slė- 
pė, kad neužkrėstų draugų defetizmu. 

Po septynių šimtų nevaisingos diplomatinės emisijos valan- 
dų Stergardas apsisprendė siųsti į Kvintą pirmąjį tūpiką - 
"Gabrielių". Keturiasdešimt aštuonios valandos prieš startą 
"ambasadorius" perspėjo kvintiečius, kad didesniojo šiaurinio 
žemyno, Heparijos, teritorijoje, už šimto mylių nuo žvaigždiš- 
kosios statinių santalkos, dykoje, negyvenamoje vietovėje nu- 
tūps neginkluotas ir nepilotuojamas zondas, su kuriuo susišne- 
kėti heparai galėsią mechanine kalba. Nors į šią Žinią planeta 
irgi neatsakė, "Gabrielių", dvipakopį aparatą su mikrokompiu- 
teriu, gebančiu nenumatytomis aplinkybėmis pertvarkyti ar pa- 
keisti jam įdiegtas standartines kontakto programas, jie iškėlė 
į aposelenį. Polasaras "Gabrieliui" buvo įtaisęs geriausią iš jų 
turimų mažųjų teradžaulinių variklių, kad keturių šimtų tūkstan- 
čių kilometrų kelią iki planetos tūpikas įveiktų per keliolika mi- 
nučių - didžiausiu įmanomu, tai yra šešių šimtų kilometrų per 
sekundę greičiu. Sulėtėti jis turėjo tik virš jonosferos. Nuolatinį 
ryšį su pasiuntiniu fizikai ketino palaikyti per pirm jo paleistus 
relinius zondus, tačiau vadas tokį planą atmetė. Jis norėjo, kad 

"Gabrielius" veiktų savarankiškai ir Žinias bangų pluoštu, kurį į 
"Hermį" turėjo sufokusuoti mėnulio atmosfera, jiems pasiųstų 
tik minkštai nusileidęs. Stergardas būgštavo, kad per anksti pa- 
stebėjusi zondus tarp mėnulio, už kurio slėpėsi laivas, ir plane- 
tos, civilizacija, ir šiaip apimta paranojos, taps dar įtaresnė. 
Skriedamas vienišas, "Gabrielius" tarsi turėjo pabrėžti, kad jo 
tikslai taikingi. "Hermis" "ambasadoriaus" skrydį stebėjo iš- 
skleistuose jo veidrodžiuose - atspindys dėl didelių atstumų vė- 
lavo penkias minutes. Užtat vaizdas puikiai vėsinamuose re- 
flektoriuose buvo idealus. "Gabrielius" atliko keletą manevrų, 
trukdančių vietiniams nustatyti, kur yra pagrindinis laivas, ir vei- 
kiai lyg tamsus smeigtukas sušmėžavo baltų debesų gaubiamos 
planetos fone. Po aštuonių minučių Žmonės prie monitorių taip 
ir pastėro. Užuot artėjęs prie nusileidimo vietos Heparijoje, 
pasiuntinys vis platėjančiu lanku ėmė krypti į pietus ir pirm lai- 
ko mažinti greitį. Manevro priežastis išaiškėjo tuojau pat. Virš 
atogrąžų juostos "Gabrieliaus" link matematiškai idealiomis vi- 
jimosi trajektorijomis slinko keturi juodi taškai: du iš rytų, du iš 
vakarų. Rytiniai jau trumpino iki aukos likusį atstumą. "Gabrie- 
lius" persimainė - iš adatėlės virto akinamos šviesos apjuosta 
dėmele. Sumažinęs greitį - dėl ko patyrė keturių šimtų g per- 
krovą - pasiuntinys ne nusileido į planetą, o šovė vertikaliai 
aukštyn. Visi keturi persekiotojai taip pat pakeitė kursą ir ėmė 
artėti vienas prie kito. "Gabrieliuš", atrodė, sustojo trapecijos, 
kurios viršūnes žymėjo judantys taškai, centre. Figūra beregint 
mažėjo; tai reiškė, kad anie keturi, didindami trauką, irgi skrie- 
ja nebe orbitiniu, o hiperboliniu greičiu. 

Persekiotojų tūtos tvaskėjo taip skaisčiai, jog Stergardas 
išsyk suprato - jų varikliai itin galingi. Knietėjo paklausti pro- 
gramuotojo Rotmonto, kaip dabar pasielgs "Gabrielius". Visas 
penketas tolo nuo planetos su tokia reaktyvine galia, kad bal- 
toje debesų jūroje po jais susidarė plataus piltuvo formos ert- 
mė. "Hermio" vairinės prieblandoje tvyrojo tyla. Tą unikalų re- 
ginį Žmonės stebėjo netardami nė žodžio. Keturios dėmelės 
nenumaldomai artėjo prie pasiuntinio. Raudonai švytintys dop- 

lermetro ir akcelerometro pateikiami skaičiukai ekrano krašte 
žaibiškai keitėsi, atrodė - byra lyg malami. Sekti greičio rod- 
menis buvo nelengva. Sugaišęs stabdydamas ir keisdamas 
kryptį, "Gabrielius" neteko persvaros, juolab kad jį apsupę vi- 
jikai nuosekliai greitėjo. DIEVas monitoriuje pažymėjo numa- 
nomą penkių trajektorijų susikirtimo tašką. Sprendžiant iš toli- 
mačio bei Doplerio poslinkio rodmenų, pasiuntiniui buvo likę 
keliolika sekundžių. Keliolika sekundžių - ypač kai dėmesys 
neapsakomai įtemptas - daug netgi žmogui, mąstančiam mili- 
jardus kartų lėčiau nei kompiuteris. 

Stergardas nė pats nežinojo, suklydo ar ne, zondui neįtaisęs 
Jokio, net gynybinio ginklo. Jį suėmė bejėgiškas įtūžis. "Gabrie- 
lius" negalėjo net susinaikinti. Kilnumas kilnumu, bet reikia 
jausti ir saiką, tiek spėjo pagalvoti vadas. 

Gaudynių trapecija susitraukė iki smulkaus šrifto raidelės 
mažumo. Nors bėglys ir persekiotojai nuo planetos jau buvo 
nutolę maždaug jos skersmens atstumu, traukų smūgiai vis dar 
drebino plunksninių debesų jūros paviršių, o atsivėrusioje sky- 
lėje pasirodė vandenynas ir vingiuota Heparijos kranto linija. 
Debesų liekanos properšoje tirpo it pakaitintos stiklo vatos at- 
plaišos. 

Tamsiame vandenyno fone matomumas pablogėjo. Dabar 
apie "Gabrieliaus" padėtį pranešinėjo tik tebebyrantys raudoni 
tolimačio skaičiukai. Vijikai spaudė zondą iš keturių pusių. 
Staiga spraga debesyse išsigaubė, atrodė, planeta padidėjo tar- 
si pučiamas gigantiškas balionas, gravimetras sutreškėjo, mo- 
nitoriai aptemo. Bet po akimirkos nušvito. Piltuvo formos skylė 
baltuose debesyse vėl buvo nutolusi ir sumažėjusi. Ir visiškai 
tuščia. Stergardas išsyk net nesusigaudė, kas galėjo nutikti. 
Dirstelėjo į tolimačius. Visų ekranuose mirksėjo nuliai. 

- Davė jiems į kaulus, - piktdžiugiškai pratarė kažkuris. 
Regis, Harachas. 

- Kas atsitiko? - suglumęs paklausė Tempė. 

Stergardas jau žinojo, bet tylėjo. Nėmaž neabejojo: kad ir 
kiek kartų dar mėgintų, jie greičiau pražudys laivą, nei privers 

kvintiečius užmegzti kontaktą. Nuvijęs šalin mintis apie tą pir- 
mąjį susidūrimą, vadas susimąstė, ar verta toliau laikytis pro- 
gramos. Įsikarščiavusių vyrų balsų jis bemaž negirdėjo. Rot- 
montas bandė paaiškinti, ką padarė "Gabrielius". Ogi sukėlė 
siderinę imploziją ir suglamžė erdvę su visais persekiotojais. 
Nors žvalgybos plane tai nebuvo numatyta. 

- Juk jame nebuvo sideratoriaus, - nusistebėjo Tempė. 

- Nebuvo, bet galėjo ir įgyti. Juk jo variklis - teratroninis. 
Sukėlęs trumpąjį jungimą, pavarė atbuline eiga ir šitaip visą 
traukai skirtą galią išlydė į save. Pokerį pavertė bridžu. Metė 
stipriausią kozirį. Gravitacinio kolapso nenukirsi niekuo. Štai 
kaip jis juos apmovė... 

- Palūkėkite. - Tempė jau nujautė, kas atsitiko. - Argi tai 
buvo užprogramuota? 

- Iš kur bus! "Gabrielius" tiesiog pasinaudojo anihiliacinio 
variklio teravatais bei jam suteikta veiksmų laisve ir sulošė va 
bangue. Mano mielas, juk mūsų pasiuntinys - mašina, ne žmo- 
gus, todėl tai nebuvo savižudybė. Pagal pagrindinę instrukciją 
jis galėjo leistis manipuliuojamas, bet tik nutūpęs. 

- Argi negrėsė pavojus, kad iš jo nutūpusio išlups tą terat- 
roną? - nustebęs pasidomėjo Gerbertas. 

- Kaip? Įskriejus į atmosferą, užpakalinė pakopa su visu 
teratronu turėjo išsilydyti. Statoriui aptirpus, vidinis slėgis būtų 
išsprogdinęs polius ir drauge su agregatais viskas išeitų pele- 
nais. Radioaktyvumo - nė ženklo. Nusileisti turėjo tik viršutinis 
modulis, skirtas draugiškiems pašnekesiams su šeimininkais... 

- Atgrubnagių darbas! - papyko Harachas. - Juk spėjome, 
kad jų aparatai, skrisdami su pagreičiu, tokio greičio išvystyti 
negali! "Gabrielius" turėjo perlėkti per jų palydovų sąvartyną 
kaip karabino kulka per bičių spiečių ir galantiškai nutūpti. 

- O kodėl jis neišsilydė variklio anksčiau, kol anie dar tik 
vijosi? - paklausė gydytojas. 

- O kodėl višta neskraido? - Rotmontas nė netramdė gai- 
žulio. - Kuo jis turėjo išlydyti teratroną? Juk energiją traukos 
pakopai sudeginti turėjo imti iš išorės - iš trinties su atmosfera! 

Taip jau buvo suprojektuotas. Nežinojote? Atomazga galėjo 
būti dvejopa: arba "Gabrielius" pasprunka, nors, tiesą sakant, 
šansų jau nebeturėjo, arba jį sučiumpa, nutempia į orbitą ir iš- 
ardo - toks tatai lošimas. Jeigu anie būtų išjungę jam trauką ir 
tik tada jis būtų trumpuoju jungimu sukėlęs sprogimą, toroidas 
su poliais galėjo ir išlikti. Šito pasiuntinys niekaip negalėjo leisti, 
todėl suveikė juodąją skylę su dvigubu įvykių horizontu ir, pa- 
sinaudojęs kolapsu, įsiurbė gaudytojus - kai vidinė sfera trau- 
kėsi, išorinė plėtėsi, mat esant tokiai amplitudei kvantiniai efek- 
tai prilygsta gravitaciniams, ir erdvė išlinko. Štai kodėl Kvintą 
pamatėme tarsi pro didinamąjį stiklą. 

- Ar tai tikrai nebuvo užprogramuota? Gal tokia tikimybė 
vis dėlto buvo numatyta projekte? - prašneko lig tol tylėjęs 
Aragonas. 

- Ne! Nebuvo! Laimė, mašina protu pranoko mus! - Klau- 
simai Rotmontą siutino. - Manėme, beginklė bus romi kaip kūdi- 
kėlis! Nors teratronas buvo skirtas ne tam, kad "Gabrielius" imtų 
hipertermiškai gaminti kolapsarus, jog taip gali nutikti, privalėjo- 
me numatyti vien pažvelgę į jo konstrukciją. Aišku, kad privalė- 
Jome - juk pats "Gabrielius" tą sumojo per porą sekundžių. 

- Tikrai pats? 

Šis klausimas perpildė Rotmonto kantrybės taurę. 

- Pats! Kiek dar sykių teks kartoti? Juk buvo su ketvirčio 
DIEV0 pajėgumo šviesiniu kompiuteriu! Jūs, Tėve, per penke- 
rius metus nepermąstysite tiek bitų, kiek jis pervaro per mikro- 
sekundę. Apsižiūrėjo ir pamatė, kad teratroną galima paversti 
lauku, o tada, sujungus polius, išeis monobranduolinis siderato- 
rius. Tiesa, susyk driokstelės, užtat kolapsą sukels... 

- Galėjome numatyti, - pratarė Nakamura. 

- Jei vaikštinėsi pasiramsčiuodamas lazda ir užpuls piktas 
šuo, galima numatyti, kad ta lazda jam užtvosi, - atsakė Rot- 
montas. - Neatsistebiu, kaip galėjome būti tokie naivūs! Šiaip 
ar taip, gerai baigėsi, tai ir gerai. Anie pasirodė, kokie svetin- 
gi, o "Gabrielius" parodė, kaip tą jų svetingumą vertina. Žino- 

ma, buvo galima įmontuoti standartinį susinaikinimo užtaisą, bet 
vadas nesutiko... 

- Ar tikrai tokia atomazga pati geriausia? - paklausė Ara- 
gonas. 

- Gal turėjau jam įmontuoti mopedo variklį? Reikėjo, kad 
pasiuntinys būtų galingas, galios jam ir įkrovėme. O kad terat- 
rono schema panaši į sideratoriaus, lemia ne mano norai, o fi- 
zika. Kolega Nakamura... 

- Taip ir yra, - užkalbintas pritarė japonas. 

- Vienaip ar kitaip, nei siderinės technikos, nei gravistikos 
jie neišmano - galvą duodu kirsti, - apibendrino Rotmontas. 

- Iš ko sprendi? 

- Jei išmanytų, tai ir pritaikytų. Juk tas mėnulyje užkastas 
gremėzdas siderurgijos požiūriu - tikra seniena. Kuriam galui 
astenosferoje kirsti šachtas, jei makrokvantinį efektą galima su- 
kurti transformavus trauką? Paprasčiausiai jų fizika nuėjo kitu 
keliu. Sakyčiau, pasuko platesniu lankstu ir pražiopsojo kozi- 
rius. Mums tik dar geriau! Juk norime kontakto, o ne karo. 

- Taip, bet ar pastarojo incidento jie nepalaikys karo pradžia? 

- Gali ir palaikyti. Žinoma, gali! 

Stergardas kreipėsi į fizikus: 

- Ar pavyktų bent apytikriai apskaičiuoti, kur galėjo išsi- 
lakstyti "Gabrieliaus" išsprogdintų vijikų liekanos? 

- Vargu. Ko gero, kolapsas buvo labai jau asimetriškas. 
Paklausiu DIEVOo. Bet abejoju, ar gravizoriai bus spėję jį už- 
fiksuoti. DIEVe... 

- Girdėjau, - atsiliepė kompiuteris. - Lokalizuoti jų neįma- 
noma. Plyšus išoriniam Kero apvalkalui, sprogimo banga lie- 
kanas nubloškė tolyn nuo saulės. 

- Bent apytikriai... 

- Paklaida - maždaug parsekas. 

- Negali būti, - nusistebėjo Polasaras. 

Nakamura taip pat išpūtė akis. 

- Manau, daktaras Rotmontas galėjo ir suklysti, - tarė 

DIEVas. - O gal aš neobjektyvus, juk "Gabrielius" man arti- 
mesnis giminė nei daktarui Rotmontui. 

- Bala nematė tų giminystės ryšių. - Vadas kompiuterinių 
sąmojų nemėgo. - Klok, ką žinai. 

- Spėju, kad "Gabrielius" tenorėjo dingti. Tapti singuliaru- 
mu. Žinojo, kad nei mums, nei jiems nepakenktų, mat tikimy- 
bė su tokiu singuliarumu susidurti iš esmės niekinė. Juk jo ap- 
imtis - 10“*? protono skersmens. Jau greičiau susidurs dvi mu- 
sės, kurių viena išzvimbusi iš Paryžiaus, kita - iš Niujorko. 

- Užtari daktarą Rotmontą ar giniesi? 

- Nieko neužtartu ir nesiginu. Nors aš ne žmogus, bet kalbu 
žmonėms. Hermis ir Euridikė kilę iš Graikijos. Tad tegul mano 
žodžiai nuskamba lyg tariami prie Trojos sienų. Jei įgula nepasi- 
kliauja tais, kas "Gabrielių" programavo ir išsiuntė, štai jai olim- 
piečio žodis: anei viename atminties bloke nebuvo įdiegtas klas- 
tingas nurodymas sukelti kolapsą. Naudodamasis instaliuota 
sprendimų paieškos visose šakose ir atšakose programa, pa- 
siuntinys galėjo rinktis iš maksimalaus variantų kiekio, tai yra iš 
10?* - toks buvo kardinalusis kombinacijų rinkinio skaičius. Ne- 
žinau, kaip jis juo naudojosi, užtat Žinau, kiek laiko "Gabrielius" 
turėjo apsispręsti. Po nanosekundę kiekvienam variantui, taigi Iš 
viso nuo trijų iki keturių sekundžių. Holenbacho intervalui nusta- 
tyti - per mažai. Dilema buvo aiški: viskas arba nieko. Jei nebūtų 
sutraukęs erdvės, būtų sprogęs kaip šimtas megatonių termo- 
branduolinių bombų. Mat tą galybę būtų išlaisvinusi eksplozija. 
Bet jis pasirinko kitą kraštutinybę, susitraukė į singuliarumą, o 
kartu po Kero apvalkalu įsiurbė ir kvintiečių aparatus. 

DIEVas nutilo. Stergardas nužvelgė saviškius. 

- Gerai. Taip ir žinosiu. "Gabrielius" iškeliavo pas Abraomą. 
Ar tuo apkartino Kvintai gyvenimą - dar pamatysime. Laivo 
pozicijos nekeičiame. Kas budi? 

- Aš, - atsiliepė Tempė. 

- Gerai. Eime miegoti. Jeigu kas - prašau mane pažadinti. 

- DIEVas niekada nemiega, - pasakė kompiuteris. 

Pritemdytoje vairinėje likęs vienas, navigatorius, tartum 

plaukikas nematomame vandenyje, apsuko ratą palei aklus, 
matinius monitorius ir pakilo į palubę. Tik staiga, bakstelėtas 
netikėtos minties, taip atkuto, kad vienu yriu nusklendė prie pa- 
grindinio videoskopo. 

- DIEVe... - pašaukė pusbalsiu. 

- Klausau. 

- Dar kartą parodyk man paskutinį gaudynių etapą. Pen- 
kiskart sulėtintai. 

- Optiškai? 

- Optiškai su infraraudonio filtru, bet taip, kad pernelyg ne- 
praskystų vaizdas. 

- Skystumas - skonio klausimas, - atsakė DIE Vas. 

Ekranas išsyk nušvito. Pakraštyje pasirodė tolimačio skai- 
čiukai. Dabar jie keitėsi ne žaibiškai, kaip pirmiau, o tarsi 
strykčiodami. 

- Užmesk tinklelį. 

- Tuojau. 

Subaltavo stereometriškai subraižyti debesys. Ūmai vaiz- 
das susiūbavo tartum užlietas vandeniu. Geodezinio tinklo lini- 
jos ėmė linkti. Atstumai tarp adatėlės - "Gabrieliaus" - ir perse- 
kiotojų vis mažėjo. Kadangi vaizdą matė sulėtintą, navigatoriui 
atrodė, kad pro mikroskopą stebi vandens lašą - prie juodos 
dulkelės plaukė bakterijų kabliukai. 

- Diferencinį doplermetrą! - paprašė jis. 

- Erdvė netenka euklidinių savybių, - atsiliepė DIE Vas, 
bet doplermetrą įjungė. 

Tinklo akys trūkčiojo ir kraipėsi, bet Tempei pavyko apy- 
tikriai įvertinti nuotolį. Iki "Gabrieliaus" kableliams buvo likę 
vos keli šimtai metrų. Staiga didžiulis planetos sklypas po pen- 
kiomis juodomis dėmelėmis ėmė ir išsipūtė, bet tuojau pat vėl 
išsilygino, tik visi juoduliukai buvo dingę. Plotas, kur jų dar 
Umai tvykstelėjo kraupus raudonis, sakytum ištryško švytintis 
kraujas, išsipūtė purpurinis burbulas, parudo ir užgeso. Smūgio 
už tūkstančių mylių išblaškyti debesys vangiai grumdėsi virš 

tamsaus vandenyno. Rytuose bolavo šviesesnis žemyno kran- 
tas. Plačiai Žiojinti skylė giliais debesų kraštais buvo tuščia. 

- Gravimetrus! - paliepė navigatorius. | 

- Štai. 

Vaizdas nepasikeitė, tik geodezinės linijos viduryje dabar 
priminė susiraizgiusių siūlų gniutulą. 

- Mikrograviskopiją! DIEVe, juk Žinai, ko man reikia. 

- Klausau. 

DIEVo balsas buvo kaip visada bejausmis, tačiau naviga- 
torius lyg ir nugirdo arogancijos gaidelę. Atrodė, tas veiksmų 
sparta jį gerokai pranokstantis prietaisas tyčia lėtai vykdo įsa- 
kymus ir nori, kad žmogus tai pajustų. Pačią geolinijų raizginio 
santirštą perbėgo vos pastebimas drebulys. Linijos ėmė pama- 
žėle tiesėti. Spragoje tarp debesų tarytum milžiniškame ciklo- 
no židinyje baltos planetos fone vėl nusistovėjo stačiakampis 
gravitacinių koordinačių tinklas. 

- "Gabrielius" įšovė sau nukleonų, o sukurtą įtampą reikėtų 
matuoti teravoltais, ar ne? 

- Taip. 

- Šovė liestine, tikslumas - iki vieno Heizenbergo? 

- Taip. 

- Iš kur ėmė papildomos energijos? Juk buvo per mažos 
masės, kad erdvę sugniaužtų iki mikroskylutės. 

- Kai vyksta jungimo procesas, teratronas veikia kaip side- 
ratorius. Energiją ima iš išorės. 

- Tuomet susidaro deficitas? 

- Taip. 

- Neigiamosios energijos forma? 

- Taip. 

- Kiek siekia? 

- "Gabrielius" ją susiurbė milijono kilometrų spinduliu - 
virššviesiniame poerdvyje. 

- Kodėl to niekas nepajuto - nei Kvinta, nei mėnulis, nei mes? 

- Todėl, kad kvantai buvo pasiskolinti neperžengiant Ho- 
lenbacho intervalo ribų. Aiškinti toliau? 

- Nebūtina, - atsakė navigatorius. - Jei kolapsas įvyko 
greičiau nei per milijoninę nanosekundės dalį, vadinasi, susidarė 
du koncentriniai Ramano-Kero įvykių horizontai. 

- Taip, - ištarė DIEVas. 

Stebėtis jis nemokėjo, bet navigatorius tame trumpame žo- 
delyje užjuto pagarbą. 

- Vadinasi, "Gabrieliaus" palikto singuliarumo šiame pasau- 
lyje nebėra. Paskaičiuok - matysime, ar nesuklydau. 

- Paskaičiavau, - atsiliepė DIEVas. - Nebėra. Tikimybė - 
viena iš šimto tūkstančių. 

- Tai kodėl vadui postringavai apie muses? - paklausė 
Tempė. 

- Tikimybė ne nulinė. 

- Sprendžiant iš geodezinių linijų judėjimo, kolapsas vyko 
su geroku išlinkiu nuosauliui. Visų sistemos kūnų mases suve- 
dę į taškus, galėtume apskaičiuoti židinį, į kurį išsviesti tie jų 
aparatai... Suveikė makrotunelio efektas, ar ne? 

- Taip. 

- Jie negalėjo atsidurti už parseko. Turėtų būti arčiau. Skai- 
čiuoti moki'? 

- Taip. 

- Nagi... 

- Tuneliavimas vyksta tikimybiškai, o nepriklausomos tiki- 
mybės dauginasi. 

- Išverskime į sveiko proto kalbą. Be Dzetos, šioje siste- 
moje yra devynios planetos. Susidaro netiesinių lygčių sistema, 
kurios nesuintegruosi, tačiau planetos perėmė protosaulės sū- 
kio momentą, todėl visos sistemos masę galima suvesti į centrą. 

- Labai netikslu. 

- Netikslu, bet paklaida - ne parsekas. 

- Bene būsite iš vadinamųjų savantų - fenomenaliųjų skai- 
čiuotojų? - pasidomėjo DIEVas. 

- Ne. Gimiau tais laikais, kai žmonės skaičiuodavo ir be 
kompiuterių. Arba veikdavo "iš akies". Kas mūsų amate to ne- 
sugebėdavo - mirdavo jauni. Ko tyli? 

- Nežinau, ką sakyti. 

- Pasakyk, kad niekada neklysti. 

- Kartais klystu. 

- Tuomet DIEVu vadintis tau nedera. 

- Ne pats taip pasivadinau. 

- Kompiuterio net moteris nenuginčys. DIEVe, apskai- 
čiuosi tikimybių pasiskirstymą tame savo parseke - jos turėtų 
būti dviejų modalumų. Gautąją sritį perkelsi į žvaigždėlapį, rytą 
parodysi vadui ir pasisakysi skaičiuoti nenorėjęs. 

- Niekas man neliepė. 

- Aš liepiu. Supratai? 

- Taip. 

Šitaip baigėsi naktinis pokalbis vairinėje. 


ANTPUOLIS 


Tai, kas matematiškai visiškai menkai tikėtina, tikrovėje 
kartais ima ir atsitinka. Trijų persekiotojų, įsiurbtų į sugniaužtą 
erdvę ir, traukai atsipalaidavus, išmestų nuosauliui, nepavyko 
aptikti nė ženklo, o šit ketvirtąjį "Hermis" po aštuonių parų su- 
rado ir pasiėmė. Nuopelnus dėl tokios išties ypatingos sėkmės 
DIEVas priskyrė įmantriai topologinei analizei, kurioje naudo- 
jami begaliniai ergodiškieji išvediniai, tačiau Nakamura, iš 
Stergardo išgirdęs apie naktinį kompiuterio ir navigatoriaus gin- 
čą, atitarė, kad triukais, žinomais kiekvienam, kas mėgsta pa- 
žaisti su taikomąja matematika, apskaičiavimus panorėjęs bet 
kada pritempsi prie realaus fakto. Kai sumaigytą, tiesiog sunio- 
kotą aparatą kranai kėlė į laivą, japonas navigatoriaus smalsiai 
paklausė, kaip šis priėjęs tokią vertingą išvadą. Tempė nusi- 
Juokė ir atsakė: 

- Aš tikrai ne matematikas. Jei ką ir išmąsčiau, pats neži- 
nau - kaip. Neprisimenu, nei kas, nei kada man įrodė: jeigu 
žmogus, užsinorėjęs nustatyti savo paties gimimo tikimybę, ge- 
nealoginio medžio šakomis eina į praeitį - tėvai, močiutės, se- 

neliai, proseneliai - neišvengiamai įsitikina, jog toji tikimybė be- 
veik lygi nuliui. Jei ne tėvai, tai bobutė su seneliu garantuotai 
būna susidūrę atsitiktinai, o kol nusikapsto iki Viduramžių, žmo- 
gus patiria, jog begalinė daugybė galimų įvykių, kurie užkirstų 
kelią visiems apvaisinimams ir gimdymams, būtiniems, kad gim- 
tų jis pats, yra didesnė nei begalinė daugybė kosmoso atomų. 
Kitaip tariant, mes gyvename ir nė trupučio neabejojame gyve- 
ną, nors prieš porą šimtų metų mūsų gimimo nebūtų numačiusi 
jokia stochastika. 

- Iš tikrųjų. Tik kaip tai susiję su singuliarumo efektais Ho- 
lenbacho intervale? 

- Net nenutuokiu. Greičiausiai niekaip. Singuliarumų aš ne- 
išmanau. 

- Niekas neišmano. Apaštališkasis pasiuntinys turbūt pasa- 
kytų, kad buvote apšviestas iš aukščiau. 

- Vargu ar iš aukščiau. Tiesiog įdėmiai peržiūrėjau "Gabrie- 
liaus" žūtį. Žinojau, kad sunaikinti persekiotojų jis nenorėjo. 
Taigi darė ką įmanydamas, kad tik nenusitemptų jų po Kero 
horizontu. Pastebėjau, kad vijikai nuo "Gabrieliaus" buvo atsi- 
likę ne idealiai vienodais atstumais. O jeigu skyrėsi jų nuotoliai, 
vadinasi, galėjo skirtis ir likimai. 

- Taigi šiuo pagrindu?.. 

Japonas jau irgi! šypsojosi. 

- Ne tik. Skaičiavimo mašinų galimybės ribotos. Ta riba 
vadinasi /imes computibilitatis. DIEVas jos neperžengia. Prie 
skaičiavimų, kurių žino neįveiksiąs, jis nelenda. Todėl ir dabar 
net nemėgino, o šit man pasisekė. Ką apie sėkmę sako fizika? 

- Tą pat, ką ir apie galimybes viena ranka ploti katučių. 

- Dzenas? 

- Taip. O dabar eime. Jums pridera radybų. 

Ant duralinės plokštės vidur apšviestos salės tarsi išdorota 
ir išrūkyta žuvis juodavo aparato lūžena. Viduje mokslininkai 
aptiko jau pažįstamą smulkiai akytą sluoksnį, galingus liumeni- 
nius variklius ir - priekyje - apsilydžiusį įtaisą, Polasaro nuomo- 
ne, lazerinį spinduliuoklį. Nors Nakamura manė, kad tai vei- 

kiau - ypatingo tipo šviesinis traukos slopintuvas - juk perse- 
kiotojams "Gabrelių" reikėjo pačiupti, o ne sunaikinti. Tą ke- 
turiasdešimties metrų ilgio maitą Polasaras siūlė trenkti iš laivo 
velniop, mat kartu su anksčiau pagautaisiais ji užgriozdė beveik 
pusę salės. Ar čia koks trūnijančio balasto sandėlis? - bambėjo 
jis. El Salamas bent vieną - verčiausiai paskutinį - egzemplio- 
rių norėjo pasilikti, nors, vado užklaustas, savo noro raciona- 
liai pagrįsti nesugebėjo. Tiesa, atsakymas Stergardui nelabai ir 
rūpėjo. Kadangi padėtis iš esmės pasikeitė, jis pageidavo iš- 
girsti, kokį žingsnį, vyrų nuomone, reikėtų žengti dabar. Išsvie- 
dę kosminį laužą už borto, jie ketino pasitarti. Abu fizikai pir- 
miau užsuko pas Rotmontą - "pasiruošti įžanginiam pranešimui 
ir papildyti bibliografijos", kandžiai įvertino Polasaras. 

Iš tikrųjų visi trys norėjo suderinti požiūrius, mat po "Gab- 
rieliaus" žūties tarp įgulos narių pakvipo nesantaika. 

Pasitarime kažkam išsprūdo pasiūlymas - "parodykime jė- 
gą". Harachas tokiai taktikai pritarė be išlygų, El Salamas - su 
išlygomis, fizikai ir Rotmontas nepritarė, o Stergardas, nors tik 
klausėsi, regis, linko palaikyti pastaruosius. Kiti nuomonės ne- 
reiškė. Abi stovyklos susikirto nejuokais. Gana netikėtai prie 
"Jėgos" šalininkų prisidėjo ir Kirstingas. 

- Galios demonstracija - nenuginčijamas argumentas, - pa- 
galiau prašneko Stergardas, - bet, vertindamas tokią taktiką, 
privalau atsižvelgti į tris išlygas. Visas jas galima išreikšti klau- 
simais. Ar persvara tikrai mūsų pusėje? Ar šantažas paakins 
juos kontaktui? Ir ar įstengsime tesėti grasinimus, jeigu anie ne- 
paklus? Klausimai retoriniai. Nė vienas į juos neatsakytume. 
"Jėgos" taktikos padarinių numatyti neįmanoma. Jei kam atro- 
do kitaip, prašau pasisakyti. 

Dešimt vyrų vado kajutėje susižvalgė. 

- Mudu su El Salamu norėtume, - prabilo Harachas, - kad 
vadas ir pasiūlytų išeitį. Mat patys kitokios nematome. Regis, 
visiems aišku, kad atsidūrėme keblioje padėtyje. Grasinimai, 
Jėgos rodymas, šantažas - skamba bjauriai. Tokie veiksmai 
gali baigtis katastrofia. Klausimas: ar persvara mūsų pusėje? - 

netinkamas. Reikėtų klausti kitaip: ar jie pamanys, kad persva- 
ra mūsų pusėje, ir paklus be mūšio? 

- Be mūšio?.. - aidu pakartojo vienuolis. 

- Be grumtynių. Be susirėmimo. Ar šitaip, Tėve, skamba 
geriau? Eufemizmų reikėtų vengti. Grasinimas, kad ir kokia jė- 
ga, turi būti pagrįstas, nes pagrūmojimai, kurių neįstengi ištesėti, 
nieko neverti - nei taktiškai, nei strategiškai. 

- Užuolanlų iš tikrųjų geriau būtų vengti, - pritarė Stergar- 
das. - Tiesa, galima ir pablefuoti... 

- Verčiau nereikia, - nepritarė Kirstingas. - Blefuojant sun- 
kiau susigaudyti žaidimo taisyklėse. O mes jų išvis nežinome. 

- Sutinku, - atsakė vadas. - Tarkime, persvara tikrai mūsų 
pusėje. Galime ją pademonstruoti, tiesiogiai niekaip jiems ne- 
pakenkdami. Tai būtų atviras grasinimas. Jei išaiškėtų, kad 
toks argumentas - per silpnas, tada, pasak tavęs, Harachai, tu- 
rėtume pulti patys arba bent jau atsakyti į jų išpuolį, jį atremti. 
Tokias pradines sąlygas sunku būtų vadinti palankiomis kon- 
taktui. 

- Iš tikrųjų, - pritarė vadui Nakamura. - Greičiau reikėtų 
sakyti - blogiausios iš visų įmanomų. Bet ne dėl mūsų kaltės su- 
siklostė tokia padėtis. 

- Ar galėčiau įsiterpti? - prašneko Aragonas. - Dar nežino- 
me, kodėl jie mėgino "Gabnelių" pagriebti. Veikiausiai būtų da- 
rę tą pat, ką ir patys darėme su dviem jų palydovais prie Juno- 
nos ir dabar - su tais vijikais. Tik mes nemanome, kad elgė- 
mės kaip užpuolikai. Norėjome patyrinėti jų techniką. O jie no- 
rėjo apžiūrėti mūsiškę. Paprasčiausia simetrija. Todėl geriau 
nekalbėkime apie parodomąjį naikinimą, jėgos demonstravimą, 
kovą. Klaida dar nebūtinai yra nusikaltimas. Bet gali juo tapti. 

- Nėra čia jokios simetrijos, - paprieštaravo Kirstingas. - 
Mes pasiuntėme aštuonis milijonus bitų informacijos. "Ambasa- 
dorius" signalus siuntė ilgiau nei septynis šimtus valandų - į vi- 
sas puses ir visais diapazonais. Pliskinome lazeriais. Aiškinome 
kodus ir dešifravimo instrukcijas. Paleidome tūpiką, kuriame 
nebuvo nė gramo sprogmenų. Nupasakojome, kur yra mūsų 

Saulės sistema, parodėme Žemės vaizdų, atskleidėme mūsiškės 
biosferos struktūrą, suteikėme jiems Žinių apie žmogaus kilmę, 
žodžiu, sukimšome ištisą enciklopediją. Išdėstėme fizikos kon- 
stantas, kurias jie ir šiaip turėtų puikiai Žinoti - jos bendros vi- 
sam kosmosui. 

- Bet apie siderinę inžineriją, Holenbacho foraministiką*, 
Heizenbergo daleles nepasakėme nieko, ar ne? - priminė Rot- 
montas. - Kaip ir apie mūsų varomosios jėgos principus, gra- 
vitacinę lokaciją, SETI projektą, apie "Euridikę", gravitacijos 
stiprintuvus, Hadą... 

- Nepasakėme. Tu geriau žinai, ką nutylėjome, juk pats ir 
kūrei "ambasadoriui" programas, - atsiliepė El Salamas. - Dar 
nutylėjome koncentracijos stovyklas, pasaulinius karus, nepa- 
sakojome ir apie kadaise degintas raganas. Kai pirmą kartą at- 
eini į svečius, juk neiškloji šeimininkui nei savo, nei tėčio, ma- 
mos ar kieno kito nuodėmių. Jei būtume, nors ir labai santūriai, 
jiems pasigyrę, kad gebame į rakto skylutę sutalpinti už jų mė- 
nulį didesnes mases, Tėvas Aragonas dabar sakytų, jog nusi- 
kalstamai šantažavome. 

- Pamėginsiu jus sutaikyti, - įsikišo Tempė. - Kadangi jie 
nėra kokie spygaujantys, ugnį titnagu skeliantys urviniai ir bent 
Jau savo sistemos ribose skraido į kosmosą, vadinasi, žino, kad 
atkakome pas juos ne burlaiviu ir ne irkline valtele. Ir vargu ar 
mano, kad kas nors keliautų šimtus parsekų vien parodyti išsi- 
pūtusių raumenų. 

- Recte**, - šnipštelėjo Aragonas. 

- Teisybę Tempė sako, - pritarė vadas. - Vien čia pasirodę 
galėjome sukelti jiems nerimą. Ypač, jei patys realiai dar nepa- 
Jėgia keliauti po galaktiką, bet jau žino, kokių techninių pajėgu- 
mų tam reikia... Kol nebuvome paleidę "ambasadoriaus", ma- 
nėme, kad apie mus jie nežino. Bet jeigu "Hermį" jie pastebėjo 
kur kas anksčiau - juk trinamės čia trejetą mėnesių, - galėjo ir 
išsigąsti: kodėl tylime? Kodėl maskuojamės? 


*Foramen - anga, skylė (lot.). 
** Teisingai (lot.). 

- Persūdai, astrogatoriau. - Harachas nepatenkintas gūžte- 
lėjo pečiais. 

- Anaiptol. Įsivaizduok: tūkstantis devyni šimtai penkiasde- 
šimtaisiais arba tūkstantis devyni šimtai devyniasdešimtaisiais 
metais virš Žemės pakimba mylios ilgumo galaktiniai kreiseriai. 
Net jei iš jų byrėtų vien šokoladukai, vis tiek užvirtų neregėtas 
sąmyšis, ištiktų politinės krizės, žodžiu - panika. Nė viena civi- 
lizacija didžiavalstybiniu raidos etapu neišvengia nuolatinių vi- 
daus konfliktų. Jėgos nė nereikia demonstruoti prikišamai, nes 
jau vien įveikdamas šimto parsekų nuotolį ją parodai - ypač 
tam, kas pats to neįstengia... 

- Tad kaip, vade, tavo nuomone, turėtume pasielgti? Kaip 
parodyti, kokie geri, romūs, taikingi ir draugiški mūsų ketini- 
mai? Kaip juos įtikinti, kad nekeliame jokios grėsmės, kad esa- 
me tik iškylaujantys gerieji skautai, vadovaujami kunigo - kaip 
tai padaryti, jei keturias tobuliausias kovines jų mašinas, už 
mūsiškį arkangeliuką sunkesnes gal penkiasdešimt kartų, jis lyg 
kokias dulkeles išpūtė už erdvėlaikio ribų? Matau, mudu su El 
Salamu klydome. Atėjo svečiai su gėlėmis, kieme juos užpuolė 
šuo, vienas norėjo jį nuvyti, bet netyčia - šmykšt! - persmeigė 
šeimininko tetulę. Taigi kalbos apie jėgos rodymą dabar - kaip 
apie pernykštį sniegą. Ji jau pademonstruota! 

Nors ir su šypsena, bet gaižiai ištarti žodžiai buvo skirti va- 
dui, tačiau žiūrėjo Harachas į vienuolį. 

- Asimetrija slypi ne ten, kur jums atrodo, - pasakė domi- 
nikonas. - Tiems, kas mūsų nesupranta, Gerosios Naujienos 
paskelbti negalime. Net ir paties tauriausio ketinimo neįrodysi, 
kol jis yra tik ketinimas. Užtat BLOGĮ, pridarydami žalos, įro- 
dysime lengvai. Tai circulus vitiosus, ydingas ratas: kad galė- 
tume su jais susikalbėti, privalome įrodyti taikius savo ketini- 
mus, o kad galėtume juos įrodyti, pirmiau reikia susikalbėti... 

- Kur buvo didieji mūsų mąstytojai, projekto autoriai, CE- 
TI 17 SETI direktoriai, kai reikėjo atsižvelgti į šias ir kitas, dar 
tik iškilsiančias aplinkybes? - niršo Tempė. - Jos še - kaip 
griausmas užgriuvo mums ant galvų! Kvailiai neraliuoti! 

Kajutę užtvindė įsikarščiavusių ginčininkų lalesys. Stergar- 
das tylėjo. Jie net patys nejaučia, - galvojo vadas, klausyda- 
masis tuščių diskusijų, - kad tokiais nevaisingais ginčais tik iš- 
lieja pagiežą, susikaupusią beviltiškai mėginant užmegzti ryšį su 
Kvinta. Tai buvo pasekmės nemiegotų naktų, bergždžių, kas 
kad kruopščių mėnulio tyrinėjimų, klaidingų prielaidų, kurios, 
užuot atvėrusios svetimos civilizacijos paslaptis, subyrėdavo it 
kortų nameliai ir vienus varė į neviltį, paklaidino neįmenamų 
myslių labirinte be išėjimo, o kitiems primygtinai piršo mintį apie 
kolektyvinę "vietinių" paranoją. Jei Kvintą iš tiesų kamavo pa- 
ranoja, ši buvo užkrečiama. Stergardas pastebėjo, kad nešvie- 
čia indikatorius virš staliuko prie jo gulto kajutės gilumoje. 
Kažkuris vyrų, prieš eidamas pas jį, vairinėje spūstelėjo sver- 
telę ir atjungė laivo smegenis nuo vado kajutės, lyg nenorėda- 
mas, kad pasitarime dalyvautų ir DIEVas su savo ledine, ra- 
cionalia, logiška mąstysena. Stergardas neklausė, kas tai pada- 
rė. Žinojo, kad tarp šitų žmonių nėra nė vieno bailio ar melagio, 
kuris išsigintų taip pasielgęs - tai galėjo būti visiškai nesąmonin- 
gas, veikiau instinkto nei suvoktos gėdos padiktuotas veiksmas 
- panašiai nejučia prisidengi nuogybę svetimo akivaizdoje. To- 
dėl vadas nieko ir nesakė. Vis dėlto terminalą įjungė ir paliepė 
DIEVui parinkti optimaliausią išeitį. 

Kompiuteris perspėjo stokojąs duomenų. Problemos po- 
tekstė - neišvengiamas jo antropocentrizmas. Apie save ir ki- 
tus žmonės kalba gerai arba blogai. Tas pat ir su visuotine isto- 
rija. Daugelis ją laiko virtine baisybių ir beprasmiškų, jau net 
nekalbant apie etiką, užkariavimų: ir užpuolikams, ir aukoms 
padariniai visada būna tokie pat - sumaitotos kultūros, pražu- 
vusios imperijos, ant kurių nuolaužų galų gale iškyla naujos. 
Žodžiu, dauguma žmonių savo istorija bjaurisi, bet niekas ne- 
laiko jos kokia siaubinga Visatos išimtimi, klaikiausiu iš klai- 
kiausių psichozojiniu akibrokštu, nemano, kad protas, panieki- 
nęs kosmines normas, iš milijonų planetų tik Žemę užliejo 
krauju, pavertė plėšikų ir žmogžudžių irštva. Žemės istoriją nuo 
paleopitekų ir australopitekų laikų iki šių dienų Žmonės pasą- 

moningai, apie tai nė nemąstydami, laiko "normalia", tipine, 
įprasta kone visai kosminei bendruomenei. Vis dėlto apie šią 
nieko nežinoma, ir nėra metodo, kuris padėtų iš informacinio 
nulio išlukštenti ką nors daugiau nei tas pats nulis. Iš Ortegos- 
Neiselio diagramos matyti tik vidutinė laikotarpių, prokultūrės 
gimimą skiriančių nuo technologinio sprogimo, trukmė. Žemiš- 
koji patirtis liudija, kad skirtingų tikėjimų ir kultūrų, santvarkų 
ir ideologijų susidūrimai, kolonizacijų ir išsivadavimų, imperijų 
suklestėjimų ir žlugimų kaita niekaip netrikdo technologinio 
vystymosi. Todėl diagramos kreivė, vadinama psichozojų rai- 
dos kamienu, brėžiama be atožvalgos į biologinius, socialinius, 
kultūrinius, politinius veiksnius, iš kurių ir susideda konkreti 
Protingų Būtybių istorija. Istorinių kataklizmų - agresijų, epide- 
mijų, žudynių - sukelti svyravimai parabolės, primenančios in- 
tegruotą logistinę autokatalizės kreivę, neveikia, kadangi tech- 
nologija, jeigu jau įsitvirtino, tampa nuo civilizacijos nepriklau- 
soma kintamąja. Plika akimis kartais net nematomi atradimai ar 
išradimai visada būna paskiro Žmogaus ar jų grupių triūso vai- 
sius, bet tų mokslininkų ar kūrėjų nuopelnai gali likti lyg niekur 
nieko užmiršti - išradimai įkvepia naujus išradimus, atradimai 
skatina kitus atradimus, ir tas vis spartėjantis procesas brėžia 
minėtąją parabolę, atrodo, nusidriekiančią amžinybėn. Prisotin- 
toji kreivė - nors ir ne gamtą saugančių individų dėka - visada 
išlinksta kritiniame taške - kitaip pražudytų biosferą. Jeigu šalia 
ekspansijos technologijų neveikia gelbėjimo technologijos, su- 
kuriančios, tarkime, biosferos pakaitalą, civilizacijos laukia kri- 
zių krizė ir žūtis. Kai nėra kuo kvėpuoti, nėra kam ir atrasti bei 
išrasti, nėra kam pelnyti Nobelio premiją. 

Kosmologija ir astrofizika teigia, kad Ortegos-Neiselio rai- 
dos linijoje atsižvelgiama tik į ribinį konkrečios biosferos pajė- 
gumą, dar vadinamą maksimalia technologine keliamąja galia. 
Toks pajėgumas priklauso ne nuo anatomijos ar kolektyvinio 
gyvenimo sanklodos, o nuo fizikinių ir cheminių planetos savy- 
bių, jos vietos ekosferoje, žvaigždžių, galaktikų įtakos, kitų 
kosminių veiksnių ir taip toliau. Ten, kur biosferai tenka per di- 

delis krūvis, raidos linija nutrūksta, o tai reiškia, kad paskiroms 
civilizacijoms tenka ryžtingai pasirūpinti savo likimu - to neno- 
rinčios arba negalinčios žūsta. Linijos pertrūkis sutampa su vir- 
šutiniu "kontakto lango" kraštu. Ties šiuo kraštu, dar vadinamu 
augimo riba, vientisas kamienas - tai ir yra raidos linija - išsiša- 
koja: skirtingos civilizacijos nueina skirtingais egzistencijos ke- 
liais. Nors iki šiol nepavyko apsikeisti informacija nė su vienu 
psichozojumi, iš apskaičiavimų matyti, kad, kilus grėsmei, kai 
technosfera pažeidžia biosferą, vienos, idealios, išeities nebū- 
na. Taip pat net ir vieninga civilizacija negali iš karto atsikratyti 
visų užgyventų rūpesčių ir pavojų. 

Į šitokią keblią padėtį jie, anot DIEVO, pakliuvo todėl, kad 
nuklydo nuo ekspedicijos plano. Keletas žingsnių buvo klaidin- 
gi, tik nė vienas laiku to nesuprato. Lemtingos klaidos išaiškėjo 
tik atsigręžus atgal. Jei konkrečiau, "Hermis" atsidūrė Aro pa- 
radokso spąstuose. Jo esmė tokia: asmuo, kuriam reikia apsi- 
spręsti, siekia konkrečių verčių, kurių kiekviena atskirai yra 
svarbi, bet tarpusavy jos nesuderinamos. Šiuo atveju maksi- 
malios rizikos ir maksimalaus atsargumo santykis nulėmė situ- 
aciją, iš kurios išsikapstyti bus nelengva. Vis dėlto, DIEVO 
nuomone, į aklavietę jie įkliuvo ne dėl vado kaltės - juk jis sie- 
kė kompromiso, riziką mėgino suderinti su apdairumu. Tiesa, 
po to, kai netoli Junonos jie sugavo kvintiečių orbiterius ir ap- 
tiko viroidus, Stergardas, kaip dabar išaiškėjo, 1š atsargumo 
persistengė - matyt, reikėjo ne maskuoti laivą, o perspėti Kvin- 
tą apie svečius iš kosmoso. 

Be to, nevertėjo "Gabrieliui" suteikti šitiek "kūrybinės" lais- 
vės. Paradoksas, bet tai 1rgi buvo perdėto atsargumo pasek- 
mė, taip pat ir klaidingos nuostatos: esą būdamas greitesnis už 
Kvintos orbiterius ar raketas pasiuntinys sėkmingai nutūps, ne- 
sileidęs pagaunamas. O kad būtų iš tikrųjų greitesnis, gavo te- 
ratroninį variklį. Tam, kad planetoje galėtų atitinkamai reaguoti 
į nenuspėjamą šeimininkų elgesį, gavo pernelyg protingą kom- 
piuterį. Pagal SETI programą pirmiausia derėjo siųsti lengvuo- 
sius zondus, bet po to, kai "ambasadoriaus" pastangos užmegzti 

diplomatinius ryšius radijo bangomis nuėjo perniek, tas punk- 
tas liko užmirštas. Niekas nenumatė, kad savo varomosios jė- 
gos agregatą "Gabrielius" 1ms ir perdarys į erdvę sugniaužiantį 
siderinį pabūklą, bet kaip tik šitaip ir nutiko. Juos įklampino 
pernelyg protingas pasiuntinio kompiuteris. Dabar "Hermis" jau 
nebegalėjo lyg niekur nieko vėl siųsti zondų. Naujaip susiklos- 
čiusi padėtis reikalavo kitokios taktikos. Jai parengti DIEVas 
paprašė dvidešimties valandų. Taip ir sutarė. 


Po vakarinio budėjimo navigatorius niekaip negalėjo už- 
migti. Vis galvojo apie pasitarimą, iš kurio nepelnė nieko, tik 
dar labiau pasibodėjo DIEVu. Gal šis aukščiausiasis elektroni- 
nis protas ir mąstė nenuginčijamai logiškai, tačiau buvo įžūlus 
fariziejus. Pridaryta klaidų, nuklysta nuo programos, bet nei 
vadas jaučiasi kaltas, nei DIEVui - atsakingas. Aro paradok- 
sas - nelemtas padarinys maskuotės, kuri buvo perdėto įtarumo 
kvintiečių atžvilgiu pasekmė, o įtarumą savo ruožtu sukėlė prie- 
laida apie piktybišką viroidų prigimtį - dabar sklandžiai dėstė 
išvadas DIE Vas. O kas, jei ne jis, pirmiau patarinėjo vadui? 

Nesvarus, todėl prisisegęs tysojo guolyje ir siuto. Kol per- 
širdo tiek, kad apie miegą nebebuvo ko nė svajoti. ĮŽiebė virš 
galvūgalio įtaisytą žiburiuką ir paėmė po lova numestą knygą, 
"Hermio programą". Tai buvo kompiuterinis spaudinys su ast- 
rofizinių stebėjimų medžiaga, parengtas prieš pat atsiskiriant 
nuo "Euridikės". Pirmiausia navigatorius peržiūrėjo bendrąsias 
žinias apie Kvintą. 

Apytikriais apskaičiavimais, kvintiečių valdomos energijos 
galia - 10*"ergų. Tai reiškia, kad jų civilizacija siderinio lygio 
dar nepasiekusi. Pagrindinis energijos šaltinis tikriausiai yra ter- 
mobranduolinės reakcijos, panašios į tokias, kokios vyksta 
žvaigždėse, tačiau jėgainės į kosminę erdvę neiškeltos. Tikėti- 
na, kad, sunaudojusi iškasamojo kuro atsargas, Kvinta, pana- 
šiai kaip ir Žemė, perėjo prie uranitų, o po to įvaldė Betės cik- 
lą, tad atgyvena tapo ir jų eksploatacija. Tikimybė, kad per 
pastaruosius šimtą metų planeta būtų patyrusi branduolinių ka- 

rų, - maža. Šalčio dėmė ties pusiauju negali būti tokio karo pa- 
darinys. Kadangi į stratosferą išsviestos dulkių masės padidina 
viso planetos paviršiaus albedą, poatominė branduolinė žiema 
būtų užėjusi beveik visoje Kvintoje. Kodėl nutrūko planetą 
juosiančio ledinio žiedo šaldymo darbai - neaišku. 

Navigatorius pasklaidė brėžiniais ir lentelėmis išmargintus 
puslapius, susirado skyrių "Civilizacijos būklė. Prielaidos". 

"1. Kvintą drasko vidiniai konfliktai, kuriuos, be kita ko, 
skatina technologiniai veiksniai. Iš to galima spręsti, kad plane- 
toje yra priešiškų valstybių ar kitokių visuomeninių darinių. At- 
virų ginkluotų susirėmimų era jau praeityje. Ji pamažu perėjo į 
kriptomilitarinę fazę, ir samprata "nugalėtojai - nugalėtieji" čia 
nebeaktuali." 

Po šia pastraipa jau "Hermyje" buvo papildomai įklijuotas 
priedas (autorius - DIEVas): 

"Vienas kriptomilitarinio konflikto pobūdžio įrodymų yra 
parazitai, aptikti dviejuose Kvintos palydovuose. Jei interpre- 
tacija teisinga, bendra abiejų priešiškų blokų būsena nelaikytina 
nei klasikine taika, nei klasikiniu karu - pagal Klauzevico api- 
brėžimą. Priešininkai vieni kitiems pridaro nuostolių ne tik krip- 
tomachijos tipo susirėmimuose. Tam jie pasitelkia ir klimatą ar- 
ba paskleidžia technologinių potencialų eroziją. Kadangi kon- 
struojant ledinį žiedą būtinas visuotinis bendradarbiavimas, sta- 
tybos procesas galėjo nutrūkti dėl konfliktų." 

Perskaitęs priedą, navigatorius grįžo prie ankstesnio teksto. 

"Jei priešiški dariniai iš tiesų egzistuoja ir iš tiesų kovoja ne- 
klasikiniais metodais, bet kokiems ateiviams iš kosmoso už- 
megzti su čiabuviais kontaktą gali būti labai sunku. 4 priori ti- 
kimybė, jog kuri nors iš kovojančių pusių, kad ir kiek jų būtų, 
galės pasinaudoti kosminiu sąjungininku, yra visiškai menka. 
Atvykėliui 1š kitų planetų kištis į konfliktą nėra jokios raciona- 
lios priežasties, kokios nors konkrečios naudos tikėtis jis ne- 
galėtų. Jo įsikišimas kaip tik gali tapti kibirkštimi, kuri iš tyliai 
rusenančios užsitęsusios kriptomachinės kovos įžiebtų tiesioginį 
priešininkų susirėmimą. Pavyzdys: planetoje T tarpusavyje ka- 

riauja blokai A, B ir C. B užmezga kontaktą su ateiviu. A ir C 
pulti arba atvykėlį - kad šis nesustiprintų B potencialo, arba 
patį B. Kai padėtis nestabili, pašalinis veiksnys su didžiulėmis 
techninėmis galimybėmis - o ateivio galimybės, jei jis keliauja 
po galaktiką, kaip tik tokios ir turėtų būti - neišvengiamai su- 
kelia karo veiksmų paūmėjimą." 

"2. Kvintoje egzistuoja federacijos arba protektorato tipo 
sąjunga. Kadangi vienas pačių galingiausių darinių valdo visą 
planetą, jam lygiaverčio priešininko joje nėra. Tokia vienval- 
dystė - nesvarbu, ar tai pergalingų karinių veiksmų, ar taikios 
silpnesniųjų kapituliacijos pasekmė - taip pat nėra palanki ga- 
laktinio ateivio kontakto su šeimininkais strategijai. Didžiausiai 
planetos jėgai kokių nors demoniškų, imperialistinių kėslų pri- 
skirti neverta. Ekspansija į kitas planetas Kvintai nerūpi. Nesie- 
kia ji 1r sunaikinti ateivio - nori tik sukliudyti užmegzti kontaktą 
ir - ypač - nusileisti planetoje. Technologinės lauktuvės, kurių 
šeimininkai tikėtųsi iš svečių, labai greitai gali pasirodyti esan- 
čios pražūtingos. Mėginimai kontroliuoti ateivį, kad nesutriktų 
vietinė sociopolitinė pusiausvyra, ją greičiausiai kaip tik išba- 
lansuotų. Taigi, žvelgiant iš valdančiųjų jėgų pozicijų, apsi- 
sprendimas vengti kontakto yra išmintingas. Tokia politika kos- 
moso atžvilgiu vadinama absoliučiąja izoliacija (ABSOLIZ), 
analogija - istorinė britų puikioji izoliacija. Informacinio 
slenksčio, kurį turėtų įveikti ateivis, aukštis nenustatytas. 

"3. Holgeris, Krochas ir jų grupė teigia, kad nenorėti kon- 
takto gali ir tokia suvienyta planeta, kurioje nėra nei nugalėtųjų, 
nei nugalėtojų, nei galingos valdžios, nei prispaustų pavaldinių. 
Opiausios problemos tokiai civilizacijai, iš Ortegos-Neiselio 
raidos kamieno pasitraukiančiai viršutinėje "kontakto lango" 
dalyje, kyla jos kultūros ir technologijų sandūroje. Kai įsibėgė- 
jusi civilizacija artėja prie parabolės prisotinimo taško, kultūra 
su savo teisinėmis ir moralinėmis-etinėmis normomis visada at- 
silieka nuo technologijų. Technologijos leidžia tai, ką kultūrinė 
tradicija draudžia, ir laužo neliečiamas pastarosios taisykles. 

Pavyzdžiai: žmones atitinkančioms būtybėms taikoma genų in- 
žinerija, lyčių reguliavimas, smegenų persodinimas ir t. t. Ana- 
lizuojant minėtą opoziciją, atsiskleidžia kontakto su ateiviais 
dvejopumas. Jei planeta ignoruoja ryšį, tai dar nereiškia, kad 
priskyrė atvykėliams kokius nors piktus kėslus. Būgštavimai 
visai pateisinami ir be šito. Tikėtina, kad radikaliai naujoviškų 
technologijų injekcija sujauktų bendruomenės gyvenimą. Be 
to, kontakto pasekmių niekada neįmanoma numatyti. Kitas da- 
lykas, jei kontaktas užmezgamas radijo ar kitokiu nuotoliniu ry- 
šiu: tada gaunantieji signalus gali rinktis - pasinaudoti informa- 
cija ar ją ignoruoti." 

Nors buvo pavargęs, miegas vis dar neėmė. Kelis skyrius 
tik permetė akimis ir ėmėsi skaityti paskutinį - apie kontakto 
metodiką. Anksčiau išdėstytas problemas SETI laikė galimo- 
mis svečio ir potencialaus šeimininko susikalbėjimo kliūtimis. 
Todėl ekspedicija buvo aprūpinta specialiomis ryšio priemonė- 
mis ir įtaisais, skirtais be išankstinių derybų, tai yra be nuotoli- 
nio pasikeitimo signalais ir informacija, paskelbti taikingą misi- 
jos tikslą, dar iki nusileidžiant. Įžanginė procedūra buvo suma- 
nyta kaip daugiapakopė. Pirmiausia apie savo atvykimą Žemės 
laivas turėjo pranešti radijo, šiluminių, šviesos, ultravioletinių 
bangų emisija ir dalelių srautais (diapazonai nurodyti priede). 
Nesulaukus atsakymo arba sulaukus nesuprantamo, į visus že- 
mynus ketinta pasiųsti tūpikus su jutikliais, nukreiptais į gau- 
siausias statinių santalkas. 

Tekstas buvo dosniai papildytas piešiniais, schemomis ir 
aprašais. Kiekviename tūpike sumontuoti siųstuvai-imtuvai, įdė- 
ta informacijos apie Žemę ir jos gyventojus. Jei ir toks žingsnis 
nesukeltų laukiamos reakcijos, nepaskatintų užmegzti ryšio, ta- 
da iš laivo leistųsi sunkesni zondai, aprūpinti kompiuteriais su 
mokymo programomis ir regimųjų, liečiamųjų bei girdimųjų ko- 
dų paaiškinimais. Kitaip neįmanoma, mat kiekvienas tolesnis 
žingsnis turėjo būti ankstesnio tęsinys. Pirmuosiuose tūpikuose 
buvo įtaisyta po vienkartinį indikatorinį spinduolį, aktyvuojamą 
tik negailestingai sudaužius dangalą. Bet atsitikti taip turėjo ne 

dėl avarijos ar pernelyg kieto nusileidimo, o dėl "tyčinio near- 
gumentuoto demontavimo". Sugebėjimas šitaip moksliškai api- 
brėžti situaciją, kai koks nors urvų padaras titnagine kuoka tal- 
žo tranzistorinį Žmonijos pasiuntinį, navigatorių sužavėjo. "Ne- 
argumentuotas demontavimas" būna tada, pagalvojo jis, kai be 
jokių argumentų taip duodi kam nors į dantis, kad tie išlaksto į 
visas puses. Neįtikėtinai patikimi iš monokristalų išauginti indi- 
katoriai signalą pasiųstų, net jei tūpikas būtų sunaikintas per se- 
kundės dalį, pavyzdžiui, susprogdintas ore. Vadovas išsamiai 
supažindino su pasiuntinių modeliais, priminė kaip svarbu į iš 
anksto numatytus taškus paleisti juos sinchroniškai - kad nė 
vienam regionui netektų per daug dėmesio, nė vienas neliktų 
užmirštas ir panašiai. 

Spaudinyje buvo išdėstyta ir kelių SETI ekspertų, radikalių 
pesimistų, votum separatum*. Nėra, teigė jie, nei tokių tech- 
ninių priemonių, nei lengvai iššifruojamų pranešimų, kurių nebū- 
tų galima palaikyti klastingai pridengtais agresyviais kėslais. Tai 
esanti neišvengiama technologijų lygio skirtumų pasekmė. 
Reiškinys, XIX amžiuje pavadintas ginklavimosi varžybomis, o 
XX - neregėtai įsibėgėjęs, pasaulyje atsirado draug su paleo- 
piteku - kai šis nusičiupo vėzdą, ilgą antilopės šlaunikaulį, ir įni- 
ko juo trupinti ne tik šimpanzių kaukoles - mat buvo kanibališ- 
kos virtuvės gurmanas. Viduržemio jūros kultūrų sankirtoje gi- 
męs mokslas savo ruožtu pagimdė vis sparčiau besivystančias 
technologijas, tad mėgstančių pasipešti Europos, o po to ir pla- 
tesnio pasaulio valstybių karinė galia išsilygino. Vėliau atominis 
ginklas tapo išimtimi, mat jį monopolizavo Jungtinės Valstijos, 
bet jų hegemonija šioje srityje Istorijos mastais užtruko vos 
akimirką. Užtat šiais laikais kosmoso civilizacijų technologiniai 
skirtumai gali būti gigantiški. Maža to, iš esmės neįmanoma užtikti 
kultūros, kurios raidos etapas būtų toks pat kaip ir Žemėje. 

Įvairių mokslinių spekuliacijų šiame storame tome nestigo. 
Svečiui, kuris nepakankamai išsivysčiusiems šeimininkams ke- 
tina atskleisti siderinės inžinerijos paslaptis, buvo siūloma ver- 


* Atskiroji nuomonė (lot.). 

čiau duoti vaikui pažaisti granatą su ištrauktu Žiedu. Kita ver- 
tus, ateivis, nenorįs pasidalinti žiniomis, rizikuoja likti apkaltintas 
dviveidyste, troškimu dominuoti. Žodžiu, ir šiaip blogai, ir 
anaip negerai. 

SET! programos išmintys skaitytoją galiausiai priveikė, ir jis 
giliai įmigo, nespėjęs nei padėti knygos, nei išjungti žiburio. 


Jis žingsniavo saulės nutvieksta siaura gatviuke, gan nuožul- 
niai bėgančia žemyn tarp namų. Tarpuvartėse žaidė vaikai, ant 
virvių, ištemptų tarp langų, džiūvo skalbiniai. Šiukšlėmis, bana- 
nų Žžievėmis, nuograužomis apdrabstytą grindinį kirto nuteka- 
masis griovys, juo kliokė mulvinas vanduo. Toli apačioje drie- 
kėsi burlaivių stiebų prismaigstytas uostas, krantą tingiai laižė 
žemos bangelės, tarp žvejų tinklų kūpsojo į smėlį išvilktos val- 
tys, iki pat horizonto glotnutėlėje jūroje Žibėjo saulės takas. Jis 
uodė rūkytos žuvies, šlapimo, alyvų kvapus, nenutuokė, kaip 
čia atsidūręs, bet tikrai žinojo esąs Neapolyje. Maža įdegusi 
mergaitė krykštaudama vijosi nuo jos sprunkantį berniuką, šis 
vis sustodavo, dėdavosi mesiąs mažajai kamuolį, kurį laikė ran- 
kose, bet vos prisivytas vėl pasipustydavo padus; kiti vaikai 
kažin ką šūkavo itališkai, vienmarškinė išsitaršiusi moteriškė, 
išsisvėrusi pro antro aukšto langą, nuo virvės, ištemptos sker- 
sai gatvelę, kabino pavilkinius, sijonus; šiek trek žemiau gatvelė 
virto akmeninėmis eižėjančių laiptų pakopomis. Umai viskas 
sutirtėjo, kažkas pratrūko spiegti, susverdėjo sienos, jis apa- 
kintas, it įbestas sustojo kalkdulkių debesyje, už nugaros kažin 
kas nugriuvo, riksmus, moterų klyksmą, plytų treškesį užgožė 
žemės drebėjimo griausmas. Terremoto, terremoto* - nuai- 
dėjusius šūksnius užstelbė tolydžio garsėjantis dundesys; ant jo 
grumstais pabiro tinkas, rankomis prisidengęs galvą pajuto 
smūgį į veidą ir prabudo, bet žemės drebėjimas nesiliovė. Mil- 
žiniškas svoris spaudė prie gulto, jis mėgino keltis, bet laikė dir- 
žai, knyga, kaukštelėjusi į kaktą, nuskriejo palubėn - "Hermy- 
je", ne Neapolyje, - griaudėjo kaip griaudėję, sienos svyravo 


* Žemės drebėjimas (it.). 

kaip svyravusios, siūbavo visa kajutė, lempelė mirksėjo, jis, 
pakilęs virš gulto, kabojo po įsitempusiais diržais, o atsivertus! 
knyga ir išsikėtęs megztinis - palubėje, nuo pakrypusių lentynų 
riedėjo ritės su filmais - viskas jaukėsi ir dundėjo ne sapne. 
Kaukė pavojų skelbiančios sirenos. Šviesa priblėso, vėl ryškiai 
sutvisko ir suvis užgeso, lubų - dabar jau grindų - kampuose 
įsižiebė avariniai Žiburiukai, jis apsigraibęs susirado diržų sagtis, 
šios, įsirėžusios į krūtinę, nepasidavė, rankos apsunko tarsi švi- 
ninės, į galvą mušė kraujas, jis liovėsi muistytis, svoris slėgė tai 
iš viršaus, tai iš apačios, mygo tai į diržus, tai į gultą. Pagaliau 
jis suprato. Ėmė laukti. Nejau galas? 


Tokiu metu - tuojau po vidurnakčio - tamsiajame kamba- 
rėlyje nebuvo nė gyvos dvasios. Įėjęs Kirstingas atsisėdo prie- 
šais išjungtą videoskopą, prisisegė, apčiuopomis lyg aklasis su- 
sirado kontaktus ir paleido įrašą. Apšviestame baltame stačia- 
kampyje viena po kitos pasirodydavo beveik juodos tomogra- 
finės nuotraukos su šviesesnių apskritų kontūrų, panašių į rent- 
geninius šešėlius, kekėmis. Juostą protarpiais sustabdydamas, 
jis peržiūrinėjo kadrą po kadro. Tai buvo Kvintos paviršiaus 
spinogramos. Lėtai sukdamas mikrometrinį sraigtelį, ieškojo 
geriausio vaizdo. Viduryje buvo matyti kažkoks krūmynas - 
santalka, panaši į suskaidytą ir spinduliškomis skeveldromis 
pažirusį atomo branduolį. Kirstingas sumažino beformės pieniš- 
kos plazmos centro vaizdą tr išdidino praretėjusį jos pakraštį. 
Niekas nežinojo, ar tai tikrai gali būti gyvenamieji statiniai, gal 
kas panašaus į didžiulį miestą. Kadre buvo matyti objekto pjū- 
vis, išryškintas sunkesnių už deguonį elementų nukleonais. Ši- 
taip peršviesti sluoksniais - metodas toli gražu ne naujas - ap- 
simokėjo tik tokius astronominius objektus, kaip ataušusios 
Juodosios nykštukės ir planetos. Spinovizijos galimybės, kad ir 
kokios didelės, vis dėlto ne beribės. Pavyzdžiui, įžiūrėti pavie- 
niams kaulams, net jeigu dydžiu jie pranokdavo mezozojaus gi- 
gantozaurų, nepakako skiriamosios gebos. Ir vis dėlto Kirstin- 
gas mėgino išskirti kvintiečių griaučius - regis, visos būtybės 

šiame lyg ir mieste, jei tai tikrai buvo daugiamilijoninis metropo- 
lis, atitiko žmones. Jis pasiekdavo skiriamosios gebos ribą ir ją 
peržengdavo. Tuomet smulkulytės šmėkliukės, sudėtos iš vir- 
pančių balzganų skaidulų, subyrėdavo. Ekrane sustingdavo 
mažytės chaotiškai pabirusios granulės. Kaip įmanydamas 
švelniau mokslininkas pasukdavo mikrometrinį sraigtelį atgal ir 
miglotas vaizdas atsikurdavo. Tada jis, parinkdęs pačias ryš- 
kiausias atskaitos dienovidinio spinografijas, dėdavo vieną ant 
kitos lyg pluoštą momentinių rentgeninių to paties objekto nuo- 
traukų - kad iškilios Kvintos apybrėžos sutaptų. Spėjamasis 
miestas buvo išsidėstęs pusiaujo zonoje, o spinografuota palei 
Kvintos magnetinio lauko ašį, liestine, ten, kur ties planetos plu- 
ta baigiasi atmosfera; vadinasi, jeigu tai buvo tris dešimtis my- 
lių nusidriekusi statinių santalka, spinografija vėrė ją kiaurai. Pa- 
našiai atrodytų nuo vieno priemiesčio iki priešingo rentgenu 
peršviestas miestas, jo gatvės, aikštės, namai. Laimėjo Kirstin- 
gas ne kažin ką. Tas, kursai Žiūri į žmonių minią iš viršaus, mato 
ją vertikaliu rakursu. Žiūrintysis horizontaliai, regi tik artimiau- 
sias figūras gatvių žiotyse. Peršviesta minia bus tik milžiniška 
kaulų betvarkė. Tiesa, jis galėjo atskirti pracivius nuo pastatų. 
Pastarieji nejuda, tad viską, kas tūkstantyje spinogramų buvo 
stabilu, filtrai ištrynė. Transporto priemones, judančias greičiau 
nei pėsčiasis, taip pat pavyko retušuoti. Jei čia būtų Žemės did- 
miestis, iš atvaizdų būtų išnykę namai, tiltai, gamyklos, automo- 
biliai, traukiniai, o likę vien praeivių šešėliai. Giliai įsišaknijusios 
geocentrnistinės ir antropocentristinės prielaidos čia buvo mažne 
bevertės. Vis dėlto Kirstingas vylėsi, kad pasiseks. Dažną naktį 
jis eidavo čionai, į tamsųjį kambarėlį, atkakliai peržiūrinėdavo 
vaizdų rinkinius ir vis nenustojo vilties atsitiktinai surasti ko ieš- 
kąs - reikėjo tik pataikyti išsirinkti 1r tinkamai sudėti spinogra- 
fijas. Tuomet pavyktų bent miglotai įžiūrėti tų būtybių griaučius. 
Ar jos bent kiek panašios į žmones? Ar priskirtinos stuburi- 
niams? Ar jų kaulai sudaryti iš mineralinių kalcio junginių - kaip 
Žemės stuburinių? Egzobiologų nuomone, kvintiečiai negalį būti 
žmonių pavidalo, tačiau vienų ir kitų kaulų panašumas įmano- 

mas. Ypač atsižvelgus į planetos masę, trauką, augmenijai palan- 
kią atmosferos sudėtį. Jei čia yra laisvojo deguonies, vadinasi, 
yra ir augalų, o šie juk nestato raketų ir neskraido į kosmosą. 
Vis dėlto Kirstingas nepuoselėjo vilčių, kad kvintiečių kau- 
lų sandara bus panaši į žmonių. Pastariesiems būtent tokius 
kaulus sukūrė itin paini rūšių evoliucija. Netgi laikysena stačio- 
mis ant dviejų kojų dar nebūtinai reikštų panašumą į žmogų. 
Juk tūkstančiai iškastinių roplių rūšių kadaise vaikščiojo dviem 
kojomis, ir jeigu būtų įmanoma gauti bėgančių iguanodontų 
kaimenės spinografiją, iš tolo jų neatskirtum nuo maratoninin- 
kų. Jautriosios spinografijos galimybės gerokai viršijo pačius 
drąsiausius jos išradėjų lūkesčius. Kirstingas kalcio rezonansu 
galėjo šimto tūkstančių kilometrų nuotoliu aptikti vištos kiauši- 
nio lukštą. Įtempęs akis mokslininkas žiūrėdavo į ekraną, ir 
kartais jam pasirodydavo, kad tarp neryškių dėmių mato švie- 
sesnius už foną mikroskopinius siūlelius, tarytum teleskopu nu- 
fotografuotą sustingusį Holbeino griaučių šokį*. Vis vylėsi: jei- 
gu vaizdą išdidintų, pamatytų, kas iš tikrųjų yra tos virpančios 
iliuzinės gijelės ir nebeprisigalvotų apie jas balažin ko - kaip 
senovės stebėtojai apie Marso kanalus, kuriuos įžvelgė todėl, 
kad taip troško. Jei į sustingusių blankių žiežirbėlių telkinius ste- 
beilydavo pernelyg ilgai, nukamuota rega paklusdavo jo valiai, 
siūlą plonesnius stuburo bei galūnių kaulus. Pakakdavo sumirk- 
sėti nuo įtampos perštinčiomis akimis, ir iliuzija išblėsdavo. 
Jis išjungė prietaisą ir atsistojo. Nors buvo visiškai tamsu, 
stipriai užsimerkė ir prisiminė ką tik matytą vaizdą. Aksominėje 
juodumoje vėl fosforu sušvito mažyčiai kauliniai vaiduokliukai. 
Kirstingas paleido atkaltę, kurios buvo įsikibęs, 1r nusklendė 
prie rubininio žiburiuko virš išėjimo. Ilgai sėdėjęs tamsoje, ap- 
šviestame koridoriuje pasijuto apakęs. Užuot skubėjęs prie lif- 
to, įsisprendė į durų nišą, apmuštą storu, akytu izoliaciniu 
sluoksniu - tik taip ir išsigelbėjo nuo netikėto gravitacinio smū- 


*Autorius min: vokiečių tapytojo, grafiko Hanso Holbeino jaunesniojo 
(1497-1543) medžio raižinių ciklą "Mirties šokis". (Vert. past.) 

gio, užgriuvusio kartu su kurtinančiu griausmu. Lempos užge- 
so, vietoj jų visame besisukančiame koridoriuje įsižiebė avari- 
nės šviesos, bet jis to jau nematė. Apalpo. 


Po pasitarimo Stergardas taip ir neatsigulė. Žinojo: kad ir 
kiek taktikų DIEVas sukurps, rinktis teks jam, vadui, o varian- 
tai bus tik du: nenuspėjama rizika arba atsitraukimas. Posėdyje 
jis dėjosi ryžtingas, bet likęs vienas pasijuto bejėgis kaip nieka- 
da. Vis sunkiau buvo atsispirti pagundai likimą patikėti bur- 
tams. Vienoje sieninių spintelių tarp širdžiai mielų smulkmenų 
laikė svarią, senovinę bronzos monetą su Cezario profiliu ir 
fascija* atvirkščiojoje pusėje. Relikvija buvo tėvo, numizmato, 
atminas. Prieblandoje atverdamas spintelę dar nežinojo, ar tik- 
rai šitaip ims ir patikės laivą, įgulą, viso didingiausio žmonijos 
istorijoje žygio lemtį monetai, nors jau pagalvojo, kad likto- 
riaus žabai reiškia ne ką kitką kaip sprukimą, o apzulintas mė- 
singo veido profilis - galbūt pražūtį. Įveikęs dvejones, tarp per- 
tvarėlių apčiuopomis surado plokščią monetos dėklą. Išėmė ją, 
pavartė tarp pirštų. Ar turi teisę?.. Nesvarumo sąlygomis mesti 
pinigo nebuvo kaip. Monetą jis įspraudė į plieninę sąvaržą ir 
įjungė po stalviršiu pritvirtintą elektromagnetą, kuris pritraukda- 
vo taip pat plieninius kubelius, skirtus prispausti prie stalo fo- 
togramas ir žvaigždėlapius. Išstumdęs į šalis kauges spaudinių, 
Juostų su įrašais, Stergardas, kaip vaikystėje, įsuko monetą vil- 
keliu. Ji vis lėčiau, vis mažėjančia amplitude sukosi ant sąvar- 
žos išlinkio, kol galiausiai, magneto pritraukta, nugriuvo herbu 
į viršų. Teks trauktis. Kad galėtų atsisėsti, nusičiupo sukamo- 
jo krėslo ranktūrių. Kai tik kombinezonas prikibo prie atlošo, 
laivo vadas, net nespėjęs susivokti, pajuto iš pradžių silpną, bet 
sparčiai stiprėjantį kratymą, ir tuojau pat galingas smūgis, nuo 
stalo nubloškęs juostas, popierius, spaustukus ir tamsiai bron- 
zinę monetą, įspaudė Stergardą į krėslą. Akimoju užgriuvo 
perkrova. Temstančiomis akimis, į kurias nebepritekėjo kraujo, 


*Fascija (sen. Romoje) - diržu surištas virbų ryšulėlis su kirveliu viduryje. 
Aukščiausiosios valdžios simbolis. 

jis dar matė dėl nepaliaujamo krūpčiojimo išskydusią apskrito 
šviestuvo šviesą, jautė, girdėjo, kaip plieninėmis sienomis po 
apkala perbėgo dusli siūlių ir jungčių dejonė, kaip pro visomis 
kryptimis lakstančių nepritvirtintų daiktų, prietaisų, aprangos 
detalių bilsmą 1š tolo atsiskverbė pavojaus sirenų staugesys, lyg 
kauktų ne jų membranos, o pats sužeistas šimto aštuoniasde- 
šimties tūkstančių tonų laivas. Tačiau jo vadas, kurtinamas riau- 
mojimo ir pratiso dundesio, beveik apakęs, gniuždomas siau- 
bingo svorio, ėmė ir lengviau atsiduso. 

Taip, lengviau atsiduso. Mat suvokė, kad trauktis nebereikės. 

Regą jis atgavo po keliolikos sekundžių, nors raudonoji 
gravimetro padala vis dar žibėjo. Pataikyti į "Hermį" tiesiogiai 
buvo neįmanoma. Kad ir kas jam smogė, niekada nemiegantis 
DIEVas antpuolį, meistriškai surengtą iš pasalų, atrėmė, nors 
teko griebtis kraštutinumo - laiko reaguoti adekvačiai nebebu- 
vo. Gravitacijos sienos šiame kosmose negalėjo pramušti nie- 
kas, išskyrus singuliarumą, taigi "Hermis" išgyveno. Vis dėlto 
galingai atsakyti be atatrankos negalėjo, taigi, nors išsviestos 
galybės atgal gavo tik dalelytę, tarp sideratorių iškrūvių sušok- 
čiojo lyg koks pabūklas - tarp šūvių. Stergardas, vis dar it švi- 
ninis, atsistoti nė nebandė, tik išpūtęs akis stebėjo, kaip didelė 
rodyklė apskritame ciferblate, vos vos drebėdama, milimetras 
po milimetro slenka iš raudonosios padalos. Nežmoniškai per- 
tempti raumenys pamažu vėl kluso. Gravimetro strėlė jau buvo 
nuslydusi iki juodo dvejeto, bet pavojų skelbiančios sirenos te- 
bekaukė visuose deniuose. 

Abiem rankomis atsistūmęs nuo alkūnramsčių, Stergardas 
sunkiai išsiropštė iš krėslo, o kai atsistojo, teko įsikibti į stalvir- 
šio briauną - kaip beždžionei:, kuri stovėdama remiasi dar ir ran- 
komis (dingtelėjo netikėta tokiomis aplinkybėmis mintis). Stai- 
ga juostų ir žvaigždėlapių betvarkėje jis pastebėjo tėvo mone- 
tą, taip ir gulinčią herbu į viršų. Stergardas nusišypsojo. Šis 
sprendimas jau atšauktas - jį nukirto stipresnis koziris. Rodyk- 
lė baltame gravimetro ciferblato lauke virptelėjo ties vienetu ir 
pamažėle jį prašoko. Vadui reikėjo paskubėti į vairinę - rūpė- 

jo, ar ko nenutiko vyrams. Vis dėlto jau nuo durų jis grįžo, čiu- 
po monetą ir padėjo spintelėn. Apie silpnumo akimirką niekam 
nevalia žinoti. Lošimų teorija tokio žingsnio net nelaikytų sil- 
pnumo apraiška, mat kai nėra minimaksinės išeities, atsitiktinis 
sprendimas būna pats geriausias. Šitaip būtų galėjęs pasiteisinti 
bent pats sau. Nenorėjo. Kai sukorė pusę kelio koridoriumi, 
atsikūrė nesvarumas. Įėjo į liftą. Viskas nulemta. Kautis jis ne- 
norėjo, bet pažinojo saviškius ir neabejojo: nė vienas, išskyrus 
šv. Petro delegatą, dabar nesutiktų sprukti. 


JĖGOS DEMONSTRACIJA 


Kuo jiems smogta, nustatyti nepavyko. Kad ir kas tai bu- 
vo, iki paskutinio likučio dingo iš erdvėlaikio. Apsauginės DIE- 
Vo atminties įrašas tik patvirtino tai, ką fizikai ir šiaip numanė. 
Į visas puses nukreipti jutikliai erdvę aplink "Hermį" "šukavo" 
iki pat išorinio gynybos perimetro ir būtų aptikę net milimetro 
skersmens dalelių radijo aidus už šimto tūkstančių mylių. Smū- 
gio būta ne spindulinio - toks paliktų spektrinę juostą. Dar viena 
mįslė iš pradžių buvo keliasdešimties objektų pasimiglojusiais 
apvadais spiečius, staiga atsiradęs netoli laivo, už vienos dviejų 
mylių, ir besiartinantis koncentriškais žiedais. Fizikai galėjo tik 
spėlioti, kaip tiems objektams pavyko nepastebėtiems įveikti 
Jautrią apsaugą. Svarstytos trys versijos. Viena tokia: tai galėjo 
būti daugiatonės masės, sukibusios iš nedidesnių už bakterijas 
dalelių, kas piršo mintį apie gebėjimą kurti tam tikrus į taikinį 
nukreiptus mikrokristalus, iš pradžių visiškai pasklidus, o pas- 
kui, numatytu metu, jau šiapus gynybos perimetros ribos, savai- 
me susijungiančius į ištisas lavinas. 

Atskirų dalelyčių, kurios, matyt, ne kondensavosi bet kaip, 
o sąveikaudamos tarpusavyje formavo sviedinius, struktūra tu- 
rėjo būti itin sudėtinga. Devynios sekundės prieš smūgį magne- 
tometrai buvo užfiksavę laivą supančio magnetinio lauko poky- 
čius. Staiga jo stiprumas pasiekė milijardą gausų, o po kelių 
sekundžių nukrito beveik iki nulio. Vis dėlto anksčiau joks 

elektromagnetinis aktyvumas nepasireiškė, tad ši prielaida bu- 
vo silpnoka. Fizikai net nenutuokė, koks prietaisas galėtų su- 
kurti tokį galingą lauką, ir dar taip, kad jo šaltinio iš karto ne- 
užfiksuotų jautrieji jutikliai. Teoriškai pro apsaugą galėjo pra- 
j0 paties molekulių orientacija. Zodžiu, tokiam antpuoliui rei- 
kėjo Žemėje dar nesugalvotos, vadinasi, ir eksperimentais ne- 
išbandytos technologijos. 

Pasak kitos, gana abstrakčios prielaidos, antpuoliui pasi- 
naudota kvantinėmis vakuumo savybėmis. Jokios materialios 
dalelės per apsauginę ribą neprasiskverbė, jokių mikrokrista- 
linių darinių aplink laivą nebuvo. Vakuume esti begalė virtualių- 
jų dalelių, kurias galima materializuoti, smūgiu iš išorės papildo- 
mai suteikus energijos. Tuomet išeitų, kad laivą, nelįsdami į ap- 
sauginį lauką, apsupo superkietosios ultrarentgeninės gama 
spinduliuotės generatoriai, ir šviesos greičiu riedanti kamuolinė 
įcentrinio išlydžio banga kaip tik ant gynybinės ribos sukėlė tu- 
nelio efektą: susidarę energijos kvantai iš vakuumo išstūmė pa- 
kankamai hadronų, kad šie iš visų pusių plūstelėtų ant "Her- 
mio". Tokiam metodui pritaikyti reikėtų itin sudėtingų prietaisų, 
ypač tiksliai išdėstytų erdvėje, ir idealiai užmaskuotų orbiterių. 
Taigi ši versija atrodė reali, bet menkai tikėtina. 

Trečiosios versijos autorių nuomone, buvo pasinaudota už 
gynybos perimetro sutelkta neigiamąja energija, bet tam reikė- 
tų išmanyti siderinę, ir netgi makrokvantinę, inžineriją Ir pirmiau 
prisisiurbti galios iš saulės, kadangi jėgainės, galinčios būtiną 
kiekį pagaminti planetoje, išsiduotų "Hermiui" vos pradėjusios 
veikti - į aplinką išskirtų šilumos perteklių. 

Netikėtai užkluptas DIEVas išmetė gravitacinį gelbėjimosi 
ratą. Išnaudojęs visą abiejų pagrindinių agregatų pajėgumą, lai- 
vą apjuosė toroidiniais traukos žiedais. "Hermis" atsidūrė jų 
centre lyg vidur sukryžiuotų automobilio padangų, o į jį lekian- 
tys sviediniai pliumptelėjo į iškreiptą Švarcšildo erdvę. Bet 
koks materialus objektas joje netenka visų fizinių savybių, 1š- 
skyrus elektros krūvį ir sukimo bei masės momentus, kitaip ta- 

riant, tampa beforme gravitacinio kapo dalele, todėl ir antpuo- 
liui panaudotų ginklų neliko nė ženklo. Nepramušamą šarvą at- 
stoję torai egzistavo vos keliolika sekundžių, bet laivui tai atsi- 
ėjo 107! džaulių. "Gabrieliaus" likimas "Hermio" neištiko, ginda- 
masis jis nesusinaikino - išgelbėjo impulsinių traukos užtvarų 
toroidai. Kadangi prie pat spinduolio jų tiksliai sufokusuoti ne- 
įmanoma, maždaug viena šimtatūkstantoji išlaisvintos energijos 
dalis teko laivui. Kelios dvidešimttūkstantosios būtų jį sutraiš- 
kiusios it kūjis - tuščią kiaušinio kevalą. 

Žmonės per incidentą nenukentėjo; visi, išskyrus Stergardą 
ir Kirstingą, miegojo ar bent jau, kaip Tempė, gulėjo prisisegę. 
Stoti į mūšį tuojau pat laivas nebegalėjo. Polasaras reikalavo - 
kad ir kas nutiktų - skrieti iki perihelio ir pasipildyti antpuoliui 
atremti išeikvotas energijos atsargas. Pakeliui "Hermis" per- 
skrodė išretėjusių dujų debesį. Mokslininkai jį palaikė saulės 
vėjo blaškomu protuberantu, tačiau jutikliai parodė ką kitką: 
skaitlingos molekulių kolonijos apkibo šarvą ir kibo jį graužti. 
Iš paimtų pavyzdžių išaiškėjo, kad ėdrumu jos neatsilieka nuo 
jau pažįstamų viroidų. Taigi Stergardas ėmėsi veiksmų "be 
užuolankų", kaip buvo išsireiškęs kalbėdamasis su apaštališ- 
kuoju pasiuntiniu. Patį debesį "Hermis" ištaškė keliais šilumi- 
niais smūgiais, o šarvą apkibusius erozinius virusus sunaikino 
labai paprastai: sukdamasis tarsi kepsnys ant iešmo, visu pajė- 
gumu veikiančiais aušintuvais praskriejo saulės protuberanto 
viršutiniu sluoksniu vos kelių šviessekundžių atstumu virš foto- 
sferos, tada greitį sumažino iki stacionariojo ir, atsigręžęs laiva- 
galiu į Dzetą, atvėrė energijos siurbtuvus. Dalis jos teko aušin- 
tuvams, likusią sugėrė sideriniai agregatai. 

Tuo tarpu įgula svarstė tris skirtingas versijas. 

Haracho, Polasaro 1r Rotmonto nuomone, debesis buvo 
dar vienas kvintiečių antpuolis. Kirstingas ir El Salamas manė, 
kad tai ne apgalvotas smūgis, tyčia nukreiptas į juos, o tam tik- 
ras atsitiktinis atvejis - galbūt "Hermis" pataikęs į gerokai anks- 
„čiau užminuotą ruožą. Nakamuros požiūris buvo tarpinis: debe- 
sis - ne spąstai, paspęsti laivui ar Kvintos orbiteriams, o erdvė- 

je virš planetos naudojamų mikromachinių ginklų "šiukšlynas", 
gravitacinio saulės dreifo, priešingai kariaujančių pusių ketini- 
mams, nustumtas iki perihelio. 

Aragonas tylėjo. DIEVas tikrino visas įmanomas gynybos, 
puolimo ir kontakto strategijas. Pirmenybės neteikė nė vienai: 
išsirinkti tinkamiausiai gerokai stigo duomenų. 

Gerbertui atrodė, kad vienintelė išeitis - atsisakyti mėgini- 
mų užmegzti kontaktą ir nedemonstruoti jėgos. Dalyvauti vis 
karštesniuose ginčuose jis nenorėjo. Teisinosi kompetencijos 
stoka. Kol laivas sėmėsi energijos, Stergardas iškvietė ir Tem- 
pę. Šis atsakė nesąs nei SETI specialistas, nei "Hermio" vadas. 

- Tikiuosi, jau spėjai pastebėti: specialistų čia išvis nėra, - 
atšovė Stergardas. - Aš irgi ne specialistas. Tačiau kiekvienas 
ką nors galvojame. Tu taip pat. Tikimės ne patarimo, o nuo- 
monės. 

- DIEVui geriau žinot. - Navigatorius nusišypsojo. 

- DIEVas išklos mums dvidešimt taktikų. Arba šimtą. O 
daugiau nepadarys nieko. Neabejoju, žinai tiek pat, kiek ir 
mūsų ekspertai su visu DIEVu. Mažiausiai rizikinga būtų apsi- 
sukti ir grįžti. 

- Žinoma. - Tempė sėdėjo priešais vadą ir vis dar šypsojosi. 

- Kas čia juokinga? - pasidomėjo Stergardas. 

- Astrogatoriau, tai asmeninis klausimas ar atsakyti įsakote? 

- Įsakau. 

- Iš tikrųjų padėtis visai nejuokinga. Bet jus jau pažįstu pa- 
kankamai gerai ir žinau, kaip tikrai nepasielgsite. Nespruksite. 

- Įsitikinęs? 

- Visiškai. 

- Kodėl? Kaip manai: mus užpuolė vieną kartą ar du? 

- Koks skirtumas? Šiaip ar taip, kontakto jie nenori. Net 
neįsivaizduoju, ką dar slepia užantyje. 

- Bet kokie mėginimai būtų pavojingi. 

- Suprantama. 

- Taigi... 

- Matyt, patinka man pavojai. Jei nepatiktų, būčiau jau 

prieš porą šimtų metų miręs lovoje, tarp liūdinčių šeimynykščių, 
ir gulėčiau dabar Žemėje po antkapiu. 

- Kitaip tariant, manai, jėgą būtina parodyti? 

- Ir taip, ir ne. Manau, tai kraštutinė išeitis, nuo kurios nėra 
kaip išsisukti. 

Ant Stergardo stalo, prispaustas plieniniu kubeliu, gulėjo 
pluoštas lakštų, viršutinis buvo su brėžiniais. Navigatorius 
spaudinį iškart atpažino. Prieš valandą vieną egzempliorių iš El 
Salamo gavo ir pats. 

- Jau perskaitėte? 

- Dar ne. 

- Ne? - nusistebėjo navigatorius. 

- Dar viena fizikų prielaida. Pirmiau norėjau pasišnekėti su 
tavimi. 

- Perskaitykite. Taip, tai iš tiesų prielaida. Bet mane įtikino. 

- Gali eiti. 

Veikaliuko, pavadinto "Dzetos sistema - kosminė sfero- 
machija", autoriai buvo Rotmontas, Polasaras ir El Salamas. 

"Civilizacijos, kuri, užtvindžiusi visą jonosferą baltuoju triukš- 
mu, slopinančiu bet kokius signalus, ne tik sunaikina belaidžius, 
pavyzdžiui, radijo ir televizijos, ryšius, bet dar ir didžiąją energi- 
jos dalį švaisto gaminti ginklams, teršiantiems erdvę aplink plane- 
tą, - tokios civilizacijos būtis atrodo absurdiška, netgi neįmano- 
ma. Vis dėlto dera pripažinti, kad planeta tokios padėties nesiekė 
tyčia, gal net nenumatė - ji nuosekliai susiklostė, plėtojantis kon- 
fliktui. Mūsų nuomone, karas, daugeliu frontų vykęs planetos pa- 
viršiuje, galiausiai virto masinėmis žudynėmis. Pasiekus šį kritinį 
tašką, ginklavimosi varžybos persikėlė į kosmosą. Nė viena iš 
kariaujančių pusių nesigviešė visos vietinės saulės sistemos pa- 
versti siaubingo masto kovos lauku - tik tuo pačiu atsakydavo į 
kiekvieną priešo veiksmą. Kosminėje erdvėje išplitusios kon- 
frontacijos niekas nebegalėjo nei pristabdyti, nei - juo labiau - 
nutraukti vardan galutinės taikos. 

Remdamiesi nenulinės sumos žaidimų teorija ir pagal ana- 
logišką modelį išanalizavę padėtį, matome, kad tokios kon- 

frontacijos atveju stinga pasitikėjimo nusiginklavimo sutartimis, 
dėl to derybų galimybės būna ribotos. Kai nepasitikima gera 
priešininko valia - nėra klasikinio pacta sunt servanda* pasi- 
tikėjimo, - neišvengiama tampa abipusė ginkluotės kontrolė, o 
kad ji veiktų, tenka į savo teritoriją įsileisti priešo ekspertus. 

Tačiau kai priešininkai, tobulindami ginkluotę, įžengia į 
mikrominiatiūrizavimo etapą, kontrolė be pasitikėjimo tampa 
beprasmė. Juk tuomet arsenalus ir laboratorijas galima nesun- 
kiai paslėpti. Tokiu atveju vargu ar įmanoma susikalbėti bent 
kiek svarbesniais klausimais (kas patikės, jog, atsisakęs naujo 
mikroginklo, savęs nepasmerksi greitam pralaimėjimui?), juo 
labiau nerealu, kad viena pusė sunaikins savo ginkluotę, įtikė- 
jusi kitos pažadu padaryti tą pat. 

Kyla klausimas: kodėl čia ne susidūrėme su biokarais, ka- 
daise prognozuotais ir Žemėje, o radome negyvą sferomachi- 
ją? Atsakymas: tikriausiai todėl, kad jau ir biologinės priešinin- 
kų ginkluotės potencialas gali sunaikinti visą biosferą, kaip 
anksčiau ją galėjo sunaikinti abipusiai strateginiai branduoliniai 
smūgiai. Taigi nei vienų, nei kitų ginklų niekas jau nebegali pa- 
naudoti pirmesnis. 

Jei kalbėsime apie kriptomilitarinę makroalternatyvą, kitaip 
tariant, bandymus, manipuliuojant klimatu ar seisminiais reiški- 
niais, sukelti pseudonatūralias stichines nelaimes, tai tokių 
veiksmų gal tr buvo, tačiau jie negalėjo būti strategiškai reikš- 
mingi, kadangi tas, kas yra įvaldęs tokius metodus, visada su- 
gebės atpažinti ir analogišką priešo veiklą." 

Po tokios įžangos autoriai apibūdino sferomachijos modelį. 
Tai rutulys su Kvinta centre. Senoviniai vietiniai karai peraugo 
į pasaulinius, o šie lėmė vis didėjantį ginklavimosi varžybų sau- 
sumoje, vandenyje ir ore mastą. Įprasti didieji karai baigėsi su- 
lig atomistikos atsiradimu. Nuo tada ginklavimosi varžybos 
vyksta taikos sąlygomis. Išskiriamos trys jų kryptys: tobulinami 
masinio naikinimo įrankiai, ryšio tarp Šių įrankių įrankiai ir įran- 
kiai, skirti kovai su pirmųjų dviejų rūšių įrankiais. 

*Sutarčių dera laikytis (lot.). 

Sferomachijai būdingas elementas - operatyvinės vadavie- 
tės, kurios techninėmis naujovėmis reaguoja į priešo ginkluotės 
pažangą, atnaujina savo arsenalą bei naujaip jį pritaiko. Kas- 
kart, kai priešai prieina vieno ar kito etapo ribą, tam tikrą 
slenkstį, nusistovi laikina pusiausvyra. Paskui kuri nors pusė 
pasistengia ribą peržengti. Ikikosminio laikotarpio slenksčiu 
galima laikyti padėtį, kai abi priešiškos pusės geba ir aptikti, ir 
sunaikinti viena kitos bei pirminio, ir atsakomojo smūgio pajė- 
gas. Šiam etapui baigiantis, priešai būna įvaldę ir globalaus 
spindulio balistinius naikinimo ginklus, įtaisomus giliai planetos 
plutoje, ir kilnojamas paleidimo aikšteles, dislokuojamas sau- 
sumoje bei vandenyne - tiek plaukiojančiuose koviniuose ob- 
jektuose, tiek ant dugno. 

Kai jėgos šitaip išsilygina, silpniausia grandimi tampa kos- 
minių sekimo, kitaip sakant, tolimosios žvalgybos palydovų sis- 
tema bei ryšiai, siejantys ją su vadavietėmis ir koviniais objek- 
tais. Tada, kad nelauktas smūgis neapakintų, nesunaikintų sis- 
temos, sukuriama kita - aukštesnėje orbitoje. Šitaip sferoma- 
chija pradeda plėstis. Kuo labiau plečiasi, tuo labiau silpsta, 
tampa pažeidžiamas ryšys su planetoje įkurdintomis vadavietė- 
mis. Šios ieško išeities. Kaip įprastų karų eroje jūrų salos at- 
stoja nepaskandinamus lėktuvnešius, taip ir artimiausias dan- 
gaus kūnas, šiuo atveju mėnulis, tampa patikima baze tai pusei, 
kuri ją užvaldo pirma. Kadangi mėnulis yra tik vienas, kai tik 
jis atitenka kuriam nors iš priešų, antrasis, norėdamas susigrą- 
Žinti iniciatyvą, turi sutrikdyti planetos ryšį su palydovu arba jė- 
ga išstumti iš jo pirmąjį. Jeigu abiejų pusių jėgos apylygės, pla- 
netos "sargybinio" galutinai neužvaldo niekas. 

Matyt, šiuo atveju taip ir buvo. Nors bazės statybos darbai 
buvo jau įsibėgėję, užpultiems jos statytojams teko apleisti mė- 
nulį, o užpuolikams nepakako pajėgų jį užimti. Tiesa, atsitraukti 
pirmieji galėjo ir dėl kitos priežasties - galbūt, ištobulėjus toli- 
mojo ryšio trikdymo metodams, mėnulis kaip karinių operacijų 
vadavietė už planetos ribų strategiškai nuvertėjo. 

Abstraktus kosmomachijos modelis yra daugiafazė erdvė 

su kritiniais perėjimo iš jau išgyventos fazės į kitą paviršiais. Iš- 
plitusi iki astronominių mastų, sferomachija primeta istorijoje 
dar neregėtus kovos būdus. 

Kai viena pusė potencialiai gali nutraukti operatyvinių prie- 
šo vadaviečių ryšius su bazėmis ir ginkluote sausumoje, vande- 
nyje, ore ir kosmose, kitai pusei vienintelė optimali strateginė 
išeitis yra kuo autonomiškesnės ginkluotė ir bazės. 

Tokiomis aplinkybėmis visi suvokia, kad iš centralizuoto 
operacijų valdymo nebėra jokios naudos. Kyla klausimas: kaip 
laikytis puolimo ir gynybos strategijų, jeigu nei planetoje, nei 
kosmose nebegali susisiekti su savo pajėgomis? 

Pats sau žvalgybos ir vadovybės kanalų neblokuoja niekas. 
Taip atsitinka dėl vadinamojo "veidrodžio efekto". Kiekvienas 
stengiasi trikdyti kito ryšius, kitas atsako tuo pačiu. Priešai var- 
žosi nebe balistinių sviedinių galia ir taiklumu, o komunikacijų 
saugumu. Pirmiau telkę griovimo arsenalą ir juo gąsdinę, dabar 
jie kaunasi "ryšių kare". Nors išvengiama ir sugriovimų, ir kru- 
vinų aukų, mūšiai, kurių tikslas nutraukti arba apsaugoti ryšį, - 
visiškai realūs. Radijo kanalus nuosekliai užtvindydami triukš- 
mu, priešai nebesuvaldo savo pačių ginkluotės, nebegali stebėti 
vienas kito operatyvinės parengties. 

Ar tai reiškia, kad, kai vadavietės paralyžiuojamos, kos- 
mosas virsta savarankiškais tapusių ginklų puolimo ir kon- 
trpuolimo lauku? Ar tada tokie ginklai savo valia naikina priešo 
orbiterius? Nieko panašaus. Tiesiog toliau kariaujama dėl ry- 
šio kokybės. Priešą būtina visiškai apakinti. 

Susirėmimas kaktomuša planetoje tampa neįmanomas: 
sprogmenų galia, balistinis taiklumas 1r tikėtina abiejų šių veiks- 
nių nulemta pasekmė - pražūtinga branduolinė žiema - karą 
neišvengiamai užbaigtų. 

Neturėdami kitos išeities, priešininkai tik ardo vienas kito 
ginkluotės valdymo ryšius. Slopina visų diapazonų radijo ban- 
gas. Visus kanalus užpila triukšmu. Greitai karas virsta žvalgy- 
binius-komandinius signalus siunčiančių ir juos slopinančių pa- 
Jėgų varžybomis. Bet ir tokia tendencija - stipriu signalu už- 

stelbti triukšmą ir savo ruožtu triukšmu užstelbti signalą - veda 
aklavietėn. 

Kurį laiką mazerinį ir lazerinį ryšius dar pavyksta tobulinti. 
Tačiau - štai paradoksas! - dėl išaugusių elektroninių pajėgumų 
karas ir vėl krypsta į pato situaciją: žvalgybai skirti lazeriai, pa- 
kankamai galingi, kad įveiktų apsaugas, tampa griovėjais. Įsi- 
vaizduokite neregį, rūke vis aršiau mosuojantį balta savo lazde- 
le. Ši skirta orientuotis aplinkoje, tačiau virsta kuoka. 

Matydamos, kad tuojau įklimps pate, abi pusės stengiasi 
sukurti taktiškai, o vėliau - ir strategiškai, kuo autonomiškes- 
nius ginklus. Šie tampa nepriklausomi nuo konstruktorių, ope- 
ratorių ir vadaviečių. 

Jeigu pagrindinė tokių į kosmosą siunčiamų ginklų funkcija 
būtų priešiškų atitikmenų naikinimas, jų susirėmimas bet kuria- 
me sferos taške įžiebtų mūšį, kuris išsiplėstų lyg gaisras stepėje 
ir, pasiekęs planetos paviršių, išprovokuotų pačius galingiausius 
smūgius, o tai reikštų pražūtį. Todėl tokie ginklai skirti ne ar- 
šiems mūšiams. Jų funkcija - sukaustyti priešo veiksmus. Jeigu 
jie ir naikina, tai ne kaip bombos, o klastingai - kaip bakteri- 
jos. Dirbtinis jų protas stengiasi pažaboti dirbtinį priešo ginklų 
protą, jį pažeisti arba - pasitelkęs vadinamuosius programinius 
mikrovirusus - verčia svetimus orbiterius "dezertyruoti". Ana- 
logijų senovėje būta ir Žemėje: turkų armijoje kariaudavo jų 
pagrobti, janyčarais tapę užpultų tautų vaikai. 

Toks sferomachijos modelis gerokai supaprastintas. Bet 
kuriuo jos raidos etapu gali pasitaikyti desantinių akcijų, šnipinė- 
jimo, terorizmo, infiltracijų, maskuočių bei apgaulingų manev- 
rų, provokuojančių priešo klaidas - brangiai jam kainuojančias 
ar net pražūtingas. Palaikydamos ryšį laidais, taip pat ir elek- 
troniniais i1mpulsiniais prietaisais, vadavietės planetoje savo pa- 
jėgoms vadovauja centralizuotai. Kokiu spinduliu - nustatyti 
negalime, juolab kad jis kinta priklausomai nuo techninių nau- 
jovių. Mūsų žodyne nėra sąvokos, tinkamos apibrėžti Kvintos 
tipo sferomachiją - tai nei karas, nei taika, o nenutrūkstamas 
priešus vis giliau įtraukiantis ir jų išteklius eikvojantis konfliktas. 

Ar tokiu atveju sferomachija laikytina kosminiu išteklių ka- 
ro variantu - karo, kurį pralaimi tas, kieno žaliavų, energijos ir 
išradimų potencialas skurdesnis? Atsakymas į šį paprastą 
klausimą nevisai paprastas. Planetoje nėra nei neišsenkamų 
naudingųjų iškasenų klodų, nei neišsemiamų energijos šaltinių. 
Nors ir vienų, ir kitų stygius riboja konflikto trukmę, tačiau 
nenulemia pergalės ar pralaimėjimo. Paskutinį sferomachijos 
etapą galima palyginti su žvaigžde. Kaip Žinoma, žvaigždės bū- 
ties pamatas - jos branduolyje milijonų slėgio ir temperatūros 
vienetų sąlygomis vykstančios termobranduolinės vandenilio 
virsmo heliu reakcijos. Kai vandenilis žvaigždės centre išdega, 
ji pradeda trauktis. Slėgiui didėjant, temperatūra branduolyje 
kyla, todėl prasideda branduolinės anglies reakcijos. Tuo pat 
metu aplink vidinį helio rutulį, tai yra sudegusio vandenilio "pe- 
lenus", toliau vyksta jo likučių reakcija, ir sferinis ugninis fron- 
tas žvaigždėje vis labiau plečiasi. Galų gale dinamiškoji pusiau- 
svyra staiga sutrinka ir žvaigždė su galinga jėga nusibloškia iš- 
orinę dujų dangą. 

Panašiai kaip senstančioje saulėje viena po kitos vykstan- 
čios sintezės reakcijos - vandenilis virsta heliu, šis - anglimi ir 
taip toliau - išpučia sferą, taip ir tarpplanetiniame sferomachi- 
jos rutulyje susiformuoja paviršiai, atitinkantys ginklavimosi 
varžybų etapus. 

Pačiame centre, Kvintoje, ir vienos, ir kitos pusės kariniai 
junginiai tarpusavyje dar palaiko šiokį tokį ryšį. Už planetos r- 
bų abipusio šacho sąlygomis veikia priešų autonominių ginklų 
sistemos. Vis dėlto jų savarankiškumą riboja vadaviečių pro- 
gramuotojai, antraip kovodamos jos įžiebtų grandininę reakci- 
ją, ir karo liepsnos pasiektų planetą. 

Programuotojai šitaip atsiduria kryžminėje ugnyje, jų padė- 
tis nepavydėtina. Kuo sudėtingesnius autonominius ginklus 
siunčia į erdvę priešas, tuo daugiau laisvės reikia suteikti savo- 
sioms puolimo ir gynybos sistemoms. Ir iš skaitmeninio, ir iš 
analoginio sferomachijos modelių matyti, kad vienareikšmį šios 
problemos sprendimą rasti sudėtinga, net jei karas užsitęsia 

šimtą metų. Vis dėlto modelių autoriai, remdamiesi kompiuterio 
išplėtotais variantais, spėja, kad programuojant ginkluotės au- 
tonomiją nevalia peržengti tam tikro slenksčio, kitaip ginklai iš 
savarankiškų gali virsti savavaliais. Tai reikštų nutolimą nuo 
žvaigždės modelio ir priartėjimą prie natūraliosios evoliucijos. 
Savarankiški ginklai - lyg Žemieji organizmai, kurių agresyvu- 
mas yra savisaugos instinkto išraiška. Ginklai savavaliai - tar- 
si išradingumu apdovanoti primatai, nepasitenkinantys sumanių, 
gudrių pavaldinių vaidmeniu ir patys kuriantys naujas veiksmų 
taktikas. Tokie ginklai išsivaduoja iš betarpiškos programuoto- 
Jų priežiūros. Sakydami, kad pastarieji atsiduria kryžminėje ug- 
nyje, modelių autoriai turi omeny, jog pralaimėjimas gresia ir 
tiems, kas tramdo savo ginklų intelektą, ir tiems, kas jį skatina. 
Šiaip ar taip, plėsdamasi sferomachija netenka dinamiškosios 
pusiausvyros ir, nors jos ateities vienareikšmiškai numatyti ne- 
įmanoma, nebetelpa į kovą pradėjusių pusių interesų rėmus. 
Tiesa, šiuo metu iki tokios padėties dar toli. Iš "Euridikės" ste- 
bėtų Žžybsnių šaltiniai galėjo būti galingo intelekto kovinių vie- 
netų susirėmimai Dzetos sistemos pakraščiuose. Tai reiškia, 
kad tikrieji mūšiai galbūt verda frontuose už milijardų mylių nuo 
Kvintos. Karas ten jau gali būti "kruvinas" ir ateityje netikėtai 
peršokti į sferomachijos gilumą. Tiesą sakant, tas, kas išmano 
postklauzevicines strategijas, pergalingos šios kovos baigties 
nesitikės. Tačiau net ir prityrusiems strategams pasitaiko atsi- 
durti žaidėjo "iš būtinybės" kailyje: nuo stalo pakilti jis nebegali, 
mat lošia iš viso savo kapitalo. Tokia ir yra "veidrodžio efekto" 
esmė. Kadaise svarbiausias klausimas: kas pradėjo? - dabar 
yra beprasmis. Konfliktas jau nebegali atskleisti, kurios iš ka- 
riaujančiųjų pusių tikslai taikingi, o kurios - agresyvūs. Nė vie- 
nam dalyviui žaidimas nieko gero nežada ir kitaip kaip Pyro 
pergale užsibaigti negali. 

Kaip tokiomis aplinkybėmis reikėtų vertinti kontakto gali- 
mybes? Šito studijos autoriai nežino. Kol kas ant kosminės 
šachmatų lentos juda vienodos vertės juodosios ir baltosios fi- 
gūros, į mūšius suvis nesiveliančios, tik šachuojančios. Užtat į 

kovą kišasi kažin kokios naujos, lig tol nežinotos jėgos. Tai 
šiek tiek primena senovėje įprastus pavienių raitininkų susirėmi- 
mus priešais išsirikiavusias armijas. Gal "Hermį" kaip "visiškai 
svetimą objektą", milžinišką nežinomos techninės kilmės kūną, 
užpuolė anaiptol ne planeta, ne jos valstybės, ne valdžios orga- 
nai. Gal jį užpuolė ne atsitiktiniai galvažudžiai - kaip praeivį 
tamsiame skersgatvyje, - o gynybiniai organizmo limfocitai - 
kaip pavojingą bacilą. 

Ginklavimosi varžybos vyksta beveik be apribojimų. Pase- 
nusius kovinius orbiterius galima grąžinti į planetą ir perdirbti. O 
sukurti tokiems ginklams kaip viroidai, mikrominiatiūriniai pa- 
razitai, savaime sukimbančios molekulės, naudojančios saulės 
energiją, reikia nepaprastai kūrybingų konstruktorių, užtat ža- 
liavų - visai nedaug. 

Pabaigoje Polasaras, Rotmontas ir El Salamas apibendrino 
savo požiūrį į Kvintą. Septynių milijardų mylių spindulio sfero- 
machiją, tą dirbtinį organizmą, šimtmečiais trunkančių kovų dėl 
viršenybės padarinį, galima laikyti vėžio graužiama sistema. Po 
kosminius jos "organus" išplitusios daugiau ar mažiau piktybinės 
konflikto metastazės, bet čia panašumai į gyvą organizmą ir 
baigiasi, mat tas kūnas niekada nėra buvęs "sveikas", net ge- 
malo stadijos - sulig pradėjimu jį apkrėtė viena prieš kitą nusi- 
teikusių technologijų priešiškumas. Jokių "normalių audinių" ja- 
me nėra, o dinamiškąją pusiausvyrą išlaiko tarpusavyje kariau- 
jantys "navikai". Kad tokia specifinė pusiausvyra nesutriktų, jie 
turi vieni kitus atpažinti. Kai tik kur nors tarp vidinių ar išorinių 
sistemos planetų pasirodo radikaliai naujos atmainos, jas tech- 
niniai "antikūnai" išsyk nuginkluoja, suvaržo veiksmus arba 
"konvertuoja" (primeta savo valią kaip "janyčarams"), mat 
jiems rūpi ne gydyti (gydyti čia nėra nei ką, nei kam), o išlaikyti 
dinamiškąjį status guo ante fuit*, kitaip tariant, pato padėtį. 
Jeigu tikrai taip, vadinasi, iš pradžių "Hermis" aptiko senas po 
susirėmimų likusias nuolaužas, o paskui įsibrovė į "užminuotą 
ruožą", dėl ko ir buvo staiga užpultas. Remiantis tokia prielai- 
* Ankstesnė padėtis (lot.). 

da, galima paaiškinti, kodėl "ambasadoriaus" pastangos nesu- 
silaukė jokio atsako. Jei neketiname atsisakyti mėginimų už- 
megzti kontaktą, tada visas ligšiolines SETI taktikas reikia lai- 
kyti netinkamomis ir ieškoti naujų, vaisingesnių. Ar vaisinga 
taktika išvis įmanoma, sferomachijos modelio autoriai nežino. 
Jų nuomone, ankstesnės programos laikytis nebeverta - ver- 
čiau parengti radikaliai kitokią strategiją. 

Išvadas pasirašė ir Harachas su Kirstingu. 

Kitos išeities kaip surengti dar vieną pasitarimą tiesiog ne- 
buvo. Nors išeikvotas energijos atsargas laivas kompensavo, 
Stergardas nutarė, jog saugiausia jiems bus netolima saulei or- 
bita, ir manevravo taip, kad "Hermis" laikytųsi virš Dzetos ir 
šios karščiu maitintų savo aušinimo sistemą. Kadangi orbita ir 
saulės, ir Kvintos atžvilgiu buvo stacionartoji, dėl būtino didoko 
greičio laive veikė traukos jėga. 

Drauge su Harachu eidamas į pasitarimą, Tempė pasakė, 
kad kosmogacija susideda iš paskutinę akimirką išvengtų ka- 
tastrofų bei posėdžių. 

Nuo planetos nepriklausomos sferomachijos modelį pirma- 
sis sukritikavo Nakamura. Gal atokiau nuo Kvintos ginklai sa- 
vo kūrėjų ir nebeklauso, tačiau mažesniu spinduliu operatyvi- 
nės vadavietės veikia kaip veikusios. Kitaip "Gabrielius" nebū- 
tų buvęs užpultas koordinuotai, iš dviejų pusių. 

Balta poliarinio ledo kepure pasipuošęs vandenynas šiauri- 
niame pusrutulyje skyrė du žemynus - vakarinį, už Afriką du- 
kart didesnę Norstraliją, ir rytinį, Hepariją, taip pavadintą dėl 
to, kad forma priminė suplotas kepenis. Iš nuotraukų, kurias 
atsiuntė "Gabrielius", turėjęs leistis Heparijoje, netoli žvaigždiš- 
kojo darinio, Nakamura nustatė, kad raketos paleistos iš dviejų 
taškų - abu buvo atogrąžose, tik skirtinguose žemynuose. De- 
besų užstojami aparatai startavo be būdingo ugnies stulpo, tad 
japonas nutarė, kad juos arba išsviedė katapultos, arba termi- 
nė sudedamoji traukos dalis buvo visai menka. Ar išmestos iš- 
jungtais varikliais, ar varomos šaltos dalelių traukos, kirsdamos 

garso barjerą raketos įkaito, todėl pavyko užfiksuoti karštąsias 
jų trasų atkarpas bei retropoliuojant išsiaiškinti starto taškus. 

Kadangi pro debesis visi keturi aparatai - du iš rytų, du iš 
vakarų - išnėrė beveik tuo pat metu, aišku, kad veiksmai buvo 
suderinti, o vadavietės žemynuose bendradarbiavo. 

Šitokia įvykių eiga modelio autorių neįtikino, o ir pats Na- 
kamura antpuolio rekonstrukcijos nesugebėjo pagrįsti, mat 
Kvintos atmosferoje ir šiaip nestigo zonų, kurias įkaitindavo 
per ją krintantys pamažu trupančio žiedo luitai. Nakamura, pa- 
sak oponentų, išsirinko tokias, kurias labai norint buvo galima 
palaikyti raketų pėdsakais. 

Vaizdai, kuriuos "Hermiui" siuntė zondai, jo elektroninės 
akys, buvo ne itin kokybiški, juolab kad pats laivas slėpėsi pe- 
riselenyje už mėnulio. Be to, aplink Kvintą, ir sukimos!, ir prie- 
šinga kryptimi lakstė tūkstančiai palydovų, tik orbitų pobūdis 
neatskleidė jų kilmės: kariaujančiosios pusės aparatus galėjo 
leisti kaip įmanydamos. Palydovai nei trankėsi vieni į kitus, nei 
kovėsi. "Atskalūnų sferomachijos" teorijos autoriams tai buvo 
dar vienas argumentas, liudijantis, kad vis dar vyksta "šaltasis" 
karas, kuriame svarbu ne naikinti priešo ginkluotę, o tik varžyti 
j0 veiksmus. Jei jie įniktų pjautis, karas pereitų į "karštąją" fa- 
zę. Todėl - tvirtino modelio šalininkai - orbiteriai ir laikosi to- 
kios strategijos. Kad niekas nesutrikdytų pusiausvyros, kosmi- 
nės abiejų pusių sistemos privalo viena kitą atpažinti. O "Gab- 
rielius" ir vieniems, ir kitiems buvo įsibrovėlis, todėl jį ir užpuo- 
lė. Rotmontas pateikė tokį pavyzdį: du priešiškai nusiteikę šu- 
nys vienas ant kito urzgia, bet, vos išvydę kiškį, vytis jį puola 
kartu. 

Vis dėlto Polasaras palaikė Nakamurą. Iš tikrųjų nežinia, 
ar "Gabrielių" mėgino sučiupti vienos, ar abiejų pusių aparatai, 
tačiau antpuolis buvo išties preciziškas, tad, reikia manyti, su- 
derintas iš anksto. "Ambasadoriaus" siųstus signalus planeta 
neabejotinai pagavo, bet jei neatsakė, nereiškia, kad liko jiems 
abejinga ir niekaip nereagavo. Stergardas ginčininkų nepalaikė 
- nei vienų, nei kitų. Išsiaiškinti, ar užpulti "Gabrielių" įsakyta iš 

Kvintos, ar tai buvo savarankiškųjų orbiterių iniciatyva, vadui 
atrodė ne taip svarbu. Planeta atkakliai ignoravo bandymus už- 
megzti kontaktą, tad svarbiausia buvo išsiaiškinti, ar įmanoma 
ją priversti. 

- Jų neįtikinsime, - kalbėjo Harachas. - Iš pirminės progra- 
mos naudos taip pat nebus. Kuo daugiau siųsime tūpikų, tuo 
daugiau bus susirėmimų. Perdirbs mūsų pasiuntinius į gynybi- 
nius ginklus, ir galų gale turėsime trauktis arba kariauti. Kadan- 
gi kariauti nenorime, 0 apie atsitraukimą irgi nėra nė kalbos, 
užuot švelniai baksnoję ir žnaibę, verčiau elkimės ryžtingai. At- 
sargiai krimsčiodamas į uodegą, su gorila nesusidraugausi ir jos 
neprisijaukinsi. 

- Gorilos neturi uodegos, - atitarė Kirstingas. 

- Na, tuomet su krokodilu. Nekibk prie žodžio. Galime tik 
parodyti jėgą, kitos išeities nėra. Kas yra sumanęs geriau, tegul 
pasisako. 

Niekas neatsiliepė. 

- Gal turi konkretų planą? - paklausė Stergardas. 

- Turiu. 

- Nagi... 

- Kavituokime mėnulį. Žalos beveik nebus, užtat nauda - 
maksimali. Anie planetoje matys, bet nesusigaudys, kas dedasi. 
Jau seniai apie tai galvojau. DIEVas viską apskaičiavo. Mėnulis 
subyrės taip, kad gabalai liks orbitoje. Masių centras nepakis. 

- Kam to reikia? - įsikišo dominikonas. 

- Nuolaužos aplink Kvintą suksis ta pačia orbita, kaip da- 
bar - mėnulis. Su juo planeta sudaro dvinarę sistemą, o kadan- 
gi yra gerokai sunkesnė, sistemos sukimosi centras yra netoli 
jos. Skaičių dabar neprisimenu. Bet kuriuo atveju dinaminė 
masių sankloda nepasikeis. 

- Pasikeis gravitacinės bangos, - atsiliepė Nakamura. - Į tai 
atsižvelgei? 

- DIEVas atsižvelgė. Litosfera nė nevirptelės. Labiausiai 
suaktyvės smulkieji seisminiai židiniai. Vandenyno potvyniai ir 
atoslūgiai bus silpnesni. Tik tiek. 

- O kokia nauda? - pasidomėjo Aragonas. 

- Ne tik pademonstruosime jėgą, tačiau ir pasiųsime žinią. 
Bet pirmiau juos perspėsime. Paaiškinti smulkiau? 

- Trumpai, - atsakė vadas. 

- Nenoriu, kad laikytumėte mane pabaisa, - tyčia kuo ra- 
miau tarė pirmasis navigatorius. - Iš pat pradžių siuntėme jiems 
logiškas sąlygas: "Jeigu A, tuomet B", "Jeigu ne A, tuomet C" ir 
panašiai. Dabar paskelbsime: "Jeigu į mūsų signalus neatsaky- 
site, sunaikinsime jūsų mėnulį - toks bus pirmasis perspėjimas." 
Kartu parodysime, kad mūsų nuostata - norime užmegzti kon- 
taktą! - nekinta. Ir dar sykį pakartosime tai, ką jiems jau dau- 
gybę sykių kalė "ambasadorius": atvykome su taikiais ketini- 
mais, O jeigu jie nesutaria tarpusavyje, mes laikysimės neutra- 
liteto. Tėve Aragonai, visa tai galite perskaityti - tekstas iška- 
bintas vairinėje, po egzempliorių gavo kiekvienas įgulos narys. 

- Skaičiau, - atšovė Aragonas. - O kas toliau? 

- Priklausys nuo jų reakcijos. 

- Manai, turėtume paskirti terminą? - pasiteiravo Rotmon- 
tas. - Tuomet išeitų, kad tai ultimatumas. 

- Vadink, kaip nori. Apibrėžtas terminas nebūtinas - tegul 
tik aiškiai supranta, kiek laiko lauksime. 

- Ar, išskyrus atsitraukimą, dar turite ką pasiūlyti? - visų 
paklausė Stergardas. - Ne? Kas už Haracho projektą? 

Ranką pakėlė Polasaras, Tempė, Harachas, El Salamas ir 
Rotmontas. Nakamura padvejojo, bet galiausiai irgi prisidėjo. 

- Ar suvokiate, kad jie gali atsakyti nelaukę termino - ir ne 
signalais? - paklausė vadas. 

Dešimtiese sėdėjo aplink vienakojį stalą - ažūrine gegnių 
sampyna paremtą didžiulę plokštę, kuri viršutinę, gravitacinę, 
vairinę skyrė nuo šiuo metu tuščios navigacinės. Erdvę šioje 
tvindė tik šviesotamsos žaismas, kuriamas tai sušvintančių, tai 
vėl prigęstančių monitorių, išrikiuotų.ant stovų palei sienas. 

- Visai tikėtina, - atsiliepė Tempė. - Lotynų kalbos taip 
gerai, kaip Tėvas Aragonas, nemoku. Jei būčiau atskridęs čio- 
nai savo noru, "už" nebalsuočiau. Bet mes, dešimt astronautų, 

atsidūrėme čia ne šiaip sau. Jie užpuolė "Hermį", nepaisydami 
mūsų pastangų taikingai užmegzti kontaktą - vadinasi, užpuolė 
mus atsiuntusią Žemę. Todėl Žemė turi teisę mūsų lūpomis at- 
sakyti: Nemo me impune lacessit*. 


PAROKSIZMAS 


Potvynis ar taifūnas stebėtoją sukrečia kur kas labiau nei 
siderinė operacija, mat šios išlaisvinamų galių tiesiog neįmano- 
ma suvokti. Žmogaus protas neaprėpia net žemės drebėjimo - 
mikroskopinio astronominiais mastais įvykio. Kad reiškinys įva- 
rytų tikrą išgąstį ar sužavėtų, reikia, kad jis nebūtų nei pernelyg 
gigantiškas, nei per smulkus. Niekas negalėtų žvaigždės suvok- 
ti kaip akmenuko ar bnilianto. Pati mažiausia žvaigždė, amžinos 
ugnies vandenynų vandenynas, žvelgiant iš milijono kilometrų 
atstumo atrodo kaip visą horizontą aprėpianti karščio siena, o 
artinantis netenka formos, suyra į betvarkius akinančios lieps- 
nos sūkurius. Tik stebimi iš neapsakomai toli, vėsesnieji chro- 
mosferos verpetai sumažėja iki saulės dėmių. 

Tas pats didumo atbukintų jausmų dėsnis veikia ir tarp 
žmonių. Vieno asmens ar šeimos kančios mus dar jaudina, ta- 
čiau tūkstančių ar milijonų žūtis jau yra tik skaičiuose įkalinta 
abstrakcija, kurios egzistencinė prasmė lieka neprieinama. 

Todėl 1r dangaus kūno, planetos ar jos palydovo, kavitaci- 
nis suskaldymas tampa kukliu reginiu, dėl begarsės, mieguistai 
tingios eigos jis atrodo tarsi netikras, juolab kad, norint tokį 
vaizdą pamatyti ir išlikti gyvam, stebėti jį reikia pro teleskopą ar 
monitoriuje - kad galėtų aiškiai išskirti skilimo fazes, sideriniai 
chirurgai sprogimo raidą seka pro keičiamus objektyvų filtrus. 
Nenuostabu, jog vaizdas, regimas monochrominėse spektro 
juostose, sykiais geltonas tarytum šiaudai, sykiais cinoberio 
raudonumo, primena veikiau žaislinį kaleidoskopą, nei Žmogaus 
protu nesuvokiamą kataklizmą. 


*Joks mano skriaudikas neliks nenubaustas (lot.). 

Kvinta taip ir neatsiliepė. Mėnulio kavitaciją turėjo sukelti 
aštuoniolika užtaisų, evolventinėmis trajektorijomis iš tolo pa- 
leistų į jo pusiaują. 

Deja, paaiškėjo, kad DIEVas, šią operaciją priskyręs 
veiksmų su nenuspėjamais padariniais kategorijai, neklydo. 

Jeigu visos galvutės į plynojo planetos "sargybinio" žievę 
būtų pataikiusios vienodu kampu, jeigu jų išrumžti urvai būtų 
susijungę aplink sunkų branduolį; jeigu sekundės tikslumu pro- 
gramoje numatytu laiku tą dar neataušusį, pusskystį branduolį 
būtų pavertusios dujomis, suskaldyto mėnulio nuolaužos, šalia 
kurių Himalajai atrodytų tik grumsteliai, būtų ir toliau lėkusios 
ankstesne orbita, o staiga išlaisvintos galybės smūgio banga 
būtų sukėlusi tik silpną Kvintos drebėjimą ir užtvindžiusi žemy- 
nų šelfus keliais aukštais cunamiais. 

Tačiau įsikišo planeta. Trys sideriniai "Hermio" užtaisai, į 
mėnulį skrieję iš Kvintos pusės, susidūrė su sunkiosiomis balis- 
tinėmis raketomis ir, sutrynę jas į perkaitusių dujų tumulus, 
sprogo per anksti. Todėl planuotas sutelktinis visų galvučių 
smūgis į mėnulio branduolį nepavyko ir kavitacija išėjo ekscen- 
trinė. Sideratoriai iki branduolio gremžėsi spiralėmis: vieni eižė- 
jantį palydovą turėjo stumti planetos link, kiti - saulės kryptimi; 
kadangi kaip tik tuos, kurie turėjo apsaugoti planetą nuo mete- 
oritų krušos, taranavo raketos, kokie šeši septindaliai mėnulio 
masės išlėkė į aukštesnę orbitą, o dalis pietinio pusrutulio plu- 
tos ir giluminės uolienos - per šimtą trilijonų tonų - ėmė elipti- 
nėmis trajektorijomis kristi į Kvintą. Didžiausi gabalai, sverian- 
tys trilijonus tonų, kurių nesusvilino trintis į atmosferos sluoks- 
nius, plačiai pasklidę sukrito į vandenyną. Smulkesnieji subom- 
bardavo Norstralijos krantus. Mėnulio nuolaužos susmaigstė 
planetą lyg aštriu kampu paleistas šratų užtaisas. 

Po to, kai suveikė kavitacinės galvutės, mėnulį per dvi šim- 
tąsias sekundės dalis apgaubė toks tirštas gelzganas rūkas, kad 
atrodė - palydovas išpampo. Paskui jis ėmė labai lėtai, lyg būtų 
nufilmuotas rapidu, skleistis, skilti nevienodais gabalais, lyg 

apelsinas, plėšomas nematomais nagais, o pro plyšius žievėje 
tryško ilgos ugninės čiurkšlės, skaistumu prilygstančios saulei. 
Aštuntą kavitacijos sekundę karštų smūgio bangų skaldomas 
mėnulis tapo panašus į tuštumoje pakibusį milžinišką liepsno- 
jantį krūmą. Jo spindesys išblukino artimiausias žvaigždes. Vy- 
rai gravitacinėje vairinėje pastėrę žvelgė į monitorius. Mirtinoje 
tyloje vien tiksėjo laikmačiai, skaičiuojantys palydovui likusias 
akimirkas, o ugninėje maišalynėje byrėjo Alpės, Kordiljerai, 
Vezuvijai ir žiro aprūkusių gabalų karteče. Galiausiai tas šiur- 
pus apvalaino krūmo pavidalo debesis ėmė pamažėle tįsti - ir 
be prietaisų tapo aišku, kad po valandos kitos mėnulis ims lui- 
tais kristi į planetą. Nežinia, gerai ar blogai, bet į ledinį žiedą jie 
nepataikė. Tik vienas į šalį nukrypęs nuolaužų spiečius tvaskė- 
damas it fejerverkas apie vidurnaktį suvarpė ledą virš pat at- 
mosferos. 
Štai šitaip jėgos demonstracija virto kataklizmu. 


KOSMINĖ ESCHATOLOGIJA 


Kitos dienos popietę Stergardas išsikvietė Nakamurą ir abu 
navigatorius. Iš karto po katastrofos "Hermis", įjungęs manevri- 
nius variklius darbuotis visu pajėgumu, iškilo virš ekliptikos, kartu 
ir virš mėnulio laužyno, ir paraboliniu kursu pasuko saulės link. 
Erdvėje už laivagalio protarpiais vis palikdavo radijo zondų ir 
siųstuvų. Šie transliavo pasiteisinimus: Kvinta balistinių raketų sal- 
ve sutrikdžiusi kavitaciją, dėl to ši tapusi ekscentrinė, taigi plane- 
ta pati pritraukusi sudaužyto mėnulio skeveldras. 

Optiškai vis dar regimi, nors laivas atstumą nuo Kvintos jau 
spėjo patrigubinti, kataklizmo padariniai buvo kraupūs. Iš epi- 
centro vandenyne ritosi cunamiai. Vandens masės, šimtąkart 
aukštesnės nei per pačius galingiausius potvynius, užliejo ryti- 
nes - artimiausias - Heparijos pakrantes, plūsdamos tūkstančių 
mylių frontu užtvindė milžiniškus lygumų plotus. Vandenynas įsi- 
brovė į sausumą, o paskui atsitraukė tik iš daligs. Žemyno gilu- 

moje liko tyvuliuoti ežerai sulig jūromis - litosferos plokštė 
daug kur įlinko ir į atsiradusias lomas priplūdo vandens. 

Tuo pat metu milijardai tonų garais virtusio vandens iškilo 
virš stratosferos ir apsiautė visą planetą vientisu tamsių debesų 
luobu. Tik siaurutėlis ledinis žiedas blykčiojo Saulėje tartum 
skustuvo ašmenys. 

Stergardas pareikalavo Nakamuros ataskaitos apie spi- 
noskopinius stebėjimus, nesiliaujančius nuo pat mėnulio katak- 
lizmo. Be to, tuojau pat įsakė paleisti ir į Kvintos orbitą - prieš 
planetą ir už jos - išvesti pačius sunkiausius magnetronus, tik- 
rus galiūnus, o drauge su jais - ir siderinius maitintuvus, sverian- 
čius po septynis tūkstančius tonų. Agregatus nuo galimo puo- 
limo turėjo saugoti traukosvaidžiai. Tai buvo vienkartiniai bom- 
bos tipo traukos stiprintuvai, pagal SETI biuro planą skirti ani- 
hiliuoti pakeliui į Kvintą galintiems pasitaikyti asteroidams - 
skriedamas šviesos greičiu "Hermis" manevrais negalėjo išsi- 
lenkti tokių kliūčių, kokių neatremia apsauginiai skydai. 

Nakamurai dar nespėjus pasidalinti spinoskopinių tyrimų 
išvadomis, Stergardas antrojo navigatoriaus netikėtai pasiteira- 
vo, iš kur tas žinąs senų seniausią lotynišką posakį, kuriuo už- 
baigę aną pasitarimą - Nemo me impune lacessit. 

Tempė neprisiminė. 

- Vargu ar kada buvai filologas. Greičiau esi skaitęs Po. 
"Amontiljado statinaitę". 

Navigatorius bejėgiškai papurtė galvą. 

- Kažin. Po? Rašytojas, ar ne? Rašė fantastinius apsaky- 
mus? Abejoju. Prisipažinsiu, net nepamenu ką... iki Titano... 
skaitydavau. Ar svarbu? 

- Paaiškės. Kol kas nesvarbu. Prašau pateikti išvadas. 

Nakamura nespėjo nė prasižioti - Stergardas pridūrė klau- 
simą: 

- Agregatus puolė? 

- Dukart. Traukos stiprintuvai sudorojo keliasdešimt rake- 
tų. Dėl Holenbacho išlinkių spinoskopiją teko nutraukti, bet 
vaizdas neišsikreipė. 

- Iš kur tos raketos paleistos? 

- Iš nukentėjusio žemyno. Bet ne iš katastrofos rajono. 

- Konkrečiau. 

- Iš keturių taškų kalnyne, penkiolika laipsnių žemiau speig- 
račio. Paleidimo įtaisai - po gruntu, uolos imitacijoje. Jų ten, ties 
dienovidiniais - iki pat atogrąžų, įrengta ir daugiau. Sprendžiant 
iš nuotraukų - tūkstančiai. Tikriausiai yra ir dar daugiau, bet įŽiū- 
rėti galime tik įtaisytuosius vertikaliai impulsiniam laukui. Plane- 
ta sukasi, o laukas lieka stabilus. Spinoskopuojant be pertrūkio, 
vaizdas būtų bevertis - kaip besisukiojančio Žmogaus rentgeno 
nuotraukos. Todėl verčiau ėmėmės momentinės - mikrosekundi- 
nės - tomografijos. Jau turime keliolika milijonų kadrų. Ketinau 
palaukti iki galo, tai yra, kol Kvinta apsuks visą ratą, ir tik tada 
nuotraukas atiduoti DIEVui... 

- Suprantu, - pertraukė Stergardas. - DIEVas dar neišana- 
lizavo nuotraukų ir išvadų nepateikė? 

- Dar ne. Aš pats tik spėjau peržiūrėti dalį kasvalandinių 
tomogramų rinkinių. 

- Tai jau šis tas! Klausau. 

- Astrogatoriau, norėčiau, kad pats užmestumėte akį į ryš- 
kiausias spinogramas. Žodžiais tiksliai nenupasakosi. Beveik 
viską, kas ten matyti, galima vienaip ar kitaip interpretuoti, ta- 
čiau tvirtinti nedrįsčiau nieko. 

- Aišku. 

Jie atsistojo. Nakamura įdėjo diską į vaizdo atkūrimo apa- 
ratą, ir šio ekranas nušvito. Iš pradžių juo slinko praskydę 
virpčiojantys rėžiai. Fizikas pareguliavo vaizdą; kai šis patam- 
sėjo, jie išvydo drumzlų apskritimą su juoda dėme viduryje ir 
netolygiai apšviestais kraštais. Nakamura stumdė vaizdą tol, 
kol išgaubtas planetos paviršius atsidūrė apatinėje ekrano da- 
lyje. Virš neperregimai tamsios litosferos išlinkio dmekėsi lygiai 
taip pat išsikreipusi juosta balzganos miglos, tirštesnės ten, kur 
liejosi su horizontu - atmosfera su mikroskopiniais debesų sku- 
teliais. Fizikas keitė spektrą, nuo lengvųjų elementų eidamas 

prie vis sunkesnių. Atmosferinės dujos išnyko lyg nupūstos, 
juodžiausia žemyno plokštės juoduma ėmė švisti. 

Tempė, stovėdamas tarp Harachio ir vado, įdėmiai žvelgė į 
ekraną. Kaip veikia planetinė spinoskopija, buvo matęs dar 
"Euridikėje", bet su tokia galinga iki šiol nesusidūrė. Astrono- 
minis nukleoskopas suima planetą į savotišką magnetinio lauko, 
kurio stipriausių impulsų įtampa gausais prilygsta mikropulsaro 
magnetosferos įtampai, taurę. Planeta peršviečiama kiaurai: 
atominių sukinių rezonanso dėka išgaunamus vaizdus galima 
kirsti, tai yra tomografuoti, valdomą lauką sutelkiant paeiliui vis 
kitame dangaus kūno sluoksnyje, nuo paviršiaus leidžiantis vis 
giliau, prie vis karštesnių mantijos ir branduolio klodų. 

Kaip mikrotomas pjauna sustandintus audinius, kad būtų 
galima juos ištirti mikroskopu, taip ir nukleoskopas sluoksnis 
po sluoksnio atskleidžia atominę dangaus kūno struktūrą, ne- 
prieinamą nei radiolokatoriui, nei neutroniniams zondams. Ra- 
diolokatoriui planeta būtų išvis neperregima, neutroninėms 
čiurkšlėms - pernelyg skaidri, todėl į kosminių kūnų gelmę, tie- 
sa, tik ataušusių, tokių kaip planetos ir jų palydovai, gali pa- 
žvelgti vien magnetiškai fokusuotas daugiapolis spinoskopas. 

Apie tai Tempė buvo nemažai skaitęs. Per atstumą foku- 
suojami magnetiniai potencialai išdėsto atomų branduolių suki- 
nius palei jėgos linijas, o išjungus lauką, branduoliai atiduoda 
sukauptą energiją. Tada kiekvienas Mendelejevo lentelės ele- 
mentas vibruoja tik jam būdingu rezonansiniu ritmu. Recepto- 
rius užfiksuoja branduolinį portretą pjūvio, kuriame sekstilijonai 
atomų matomi panašiai kaip paprasčiausio spaustuvinio tinklo 
taškai. Galingos nukleoskopijos teigiamybė yra tai, kad per- 
šviestiems materialiems objektams, taigi ir gyvoms būtybėms, ji 
niekaip nepakenkia, o trūkumas - tai, kad, naudojant tokią 
galią, neįmanoma nuslėpti jos šaltinio. 

Fizikų nurodymu, DIEVas kiekvienoje pjūvio plokštumos 
nuotraukoje atskyrė technologijoms ypač pravarčių elementų 
spinogramas. Jas jie atrinko remdamiesi bent daliniu Kvintos ir 
Žemės technosferų panašumu - daugiau tiesiog neturėjo į ką at- 


226 


sižvelgti. Peršviesto kūno plutos gelmėje mokslininkai lyg ir 
įmatė neaiškų vanaditų, chromitų ir sunkiųjų platinoidų, tokių 
kaip osmis bei iridis, tinklą. Variniai siūleliai po pat paviršiumi 
galėjo būti energijos perdavimo laidai. Nuo mėnulio kataklizmo 
nukentėjusių regionų spinogramose buvo matyti chaotiški nu- 
niokojimų mikrožidiniai, o žvaigždiškojo darinio, praminto, be- 
je, Medūza, pjūvis priminė griuvėsius su uranitų pėdsakais. Be 
to, ten fizikai aptiko kalcio. Tiesa, per mažai, kad griuvėsius 
galėtų laikyti gyvenamųjų pastatų liekanomis; sukietėjusių 
nuosėdų ten nebuvo išvis, taigi fizikai spėjo radę palaikus milijonų 
būtybių, apnuodytų radioaktyviomis medžiagomis prieš mirtį arba 
po mirties, mat daugiausia aptiko ne paprasto kalcio, o jo 1zoto- 
po - šio randama tik apšvitintų stuburinių griaučiuose. Ši naujie- 
na, tiksliau, vien netvirta spėlionė, kad ir kokia siaubinga, vis dėl- 
to įžiebė viltį. Jie vis dar nežinojo, kas Kvintoje gyvena - gyvos 
būtybės ar kokie nors nebiologiniai automatai, žiloje senovėje 
klestėjusios, o dabar užgesusios civilizacijos palikuonys. Nevalia 
buvo atmesti ir tokios šiurpios prielaidos: galbūt, išnaikinę gyvy- 
bę, jos likučius išstūmę į varganas užuoglaudas ar urvus, tie me- 
chaniniai įpėdiniai tęsia ginklavimosi varžybas. 

Stergardas nuo pat pirmųjų susidūrimų kaip tik šito labiau- 
siai ir baiminosi, tik niekam nesakė. Jam tokia istorinė raida 
atrodė įmanoma: karo veiksmams užsitęsus šimtmečiais, me- 
chanizmai pakeičia gyvybę ne tik kosmose - kuo jie jau įsitiki- 
no, - bet ir planetoje. Vargu ar automatai be savisaugos ins- 
tinkto, suprojektuoti savižudiškai kovai, imtų derėtis su galak- 
tiniu įsibrovėliu. Tiesa, savisauga turėtų rūpėti vadavietėms, net 
ir visiškai kompiuterizuotoms, bet ir šios, siekiančios vienintelio 
tikslo - strateginės viršenybės, - į derybas nesileistų. 

Užtat šiokia tokia galimybė gyviesiems susišnekėti su gyvai- 
siais vis dar buvo. Vis dėlto tiek spinogramos, tiek tikėtini masi- 
nių žudynių, griaučių pėdsakai, tiek kalcio ir jo 1z0topo santykis 
optimizmo įkvėpė nedaug. Noro atkakliai siekti tikslo liko dau- 
giau nei vilties jį pasiekti. Navigatoriai ir vadas klausėsi Nakamu- 
ros, kuris vaizdus tarpais pakomentuodavo, vis perspėdamas, 

kad didžiuma komentarų tėra tik spėlionės. Staiga suzirzė vidaus 
ryšio prietaisas. Vadas pakėlė ragelį ir ištarė: 

- Stergardas. 

Kiti girdėjo aną balsą, bet žodžių nesuprato. Kai jis nutilo, 
Stergardas taip pat kelias akimirkas patylėjo. 

- Gerai. Tuojau pat? Prašau. Laukiu. 

Padėjęs ragelį atsigręžė ir pranešė: 

- Aragonas. 

- Mums išeiti? - paklausė Tempė. 

- Ne. Pasilikite, - atsakė vadas. - Ne išpažinties klausytis 
ateina, - dar išsprūdo jam lyg ir netyčia. 

Dominikonas vilkėjo baltai, nors ne vienuolio drabužį - ilgą 
megztinį, po kuriuo ant krūtinės kabantį kryželį išdavė tik kaklą 
juosianti tamsi virvutė. Išvydęs kitus, dvasininkas stabtelėjo 
tarpduryje. 

- Nežinojau, kad čia pasitarimas... 

- Gal Jūsų Šventenybė malonėtumėte atsisėsti. Ne pasita- 
rimas. Parlamentinių debatų ir balsavimų laikai jau praėję. - Ir 
tučtuojau, lyg šie žodžiai pačiam būtų nuskambėję pernelyg įžū- 
liai, Stergardas pridūrė: - Nenorėjau. Bet faktai nepavaldūs 
mano norams. Sėskite visi. 

Susėdo: nors pastaruosius žodžius vadas ištarė šypsoda- 
mas, tai vis tiek buvo įsakymas. Matėsi, kad vienuolis ruošėsi 
pokalbiui akis į akį. O gal jį sutrikdė griežta Stergardo intona- 
cija. Astrogatorius dvasininko abejonių priežastį nujautė. 

- C'est le ton gui fait la chanson*. Bet tą muziką sukū- 
riau ne aš. Nors mėginau - pianissimo. 

- O baigėsi Jericho trimitais, - atšovė vienuolis. - Bet gal 
Jau gana tų muzikinių palyginimų? 

- Iš tikrųjų. Kalbėsiu be užuolankų. Prieš valandą čia lan- 
kėsi Rotmontas, ir pokalbio - egzegezės... ne, verčiau laikyki- 
me pokalbiu, - kurį išprovokavo DIEVAas, turinį Žinau... Astro- 
biologija... 

- Ne tik, - įterpė dominikonas. 


*Dainą kuria tonas (pranc.). 

- Žinau. Todėl klausiu, kuo man jus laikyti: gydytoju ar Po- 
piežiaus nuncijumi? 

- Aš ne nuncijus. 

- Ar Šventojo sosto valia, ar ne, bet vis dėlto nuncijus. /n 
partibus infidelium*. O gal ir in partibus daemonis**. Sa- 
kau taip todėl, kad prisimenu, ką "Euridikėje", Bar Horabo ka- 
Jjutėje, pasakė ne astrobiologijos daktaras, o Tėvas Aragonas. 
Aš ten buvau, girdėjau ir įsiminiau. O dabar klausau jūsų. 

- Čia matau tas pačias nuotraukas, kurias man rodė ir aiš- 
kino Rotmontas. Iš tikro, ateiti mane išprovokavo DIEVas. 

- Kalcio hipoteze? - paklausė vadas. 

- Taip. Rotmontas jo paklausė, ar tam tikrų zonų spektre 
pasikartojanti juostelė nėra kalcio izotopas. DIEVAas to paneigti 
negalėjo. 

- Detales žinau. Jeigu tai 1š tiesų kaulai, jų - milijonai. Kal- 
nai palaikų. 

- Tai didelė aglomeracija, matyt, kokia nors kvintiečių gy- 
venvietė, - kalbėjo vienuolis. Atrodė blyškesnis nei paprastai. 
- Juk ne penkiasdešimties mylių skersmens žvėrynas? Vadinasi, 
priėjome iki genocido. Žudynių aukų kapinės - ne itin palanki 
terpė unikaliam mūsų istorijos įvykiui, ar ne? Vargu ar SETI 
projekto tėvai svajojo kontaktą su protu užmegzti mūšio lauke, 
užverstame šeimininkų lavonais. 

- Padėtis kur kas blogesnė, - atsiliepė Stergardas. - Ver- 
čiau leiskite pasakyti man. Kartoju, atsitiko šis tas blogiau nei 
katastrofa, sukelta nelemtai sutapusių aplinkybių. Spektrinės |i- 
nijos iš tiesų gali reikšti griaučių kalcio 1z0topus. Tokios tikimy- 
bės kategoriškai neatmeskime. Sakiau, kad planeta gali atsa- 
kyti nelaukusi termino - ir ne signalais. Jų požiūriu, kuriam bū- 
dingas kraštutinis įtarumas, kontrpuolimas galėjo tapti visų 
svarbiausia užduotimi. Tik aš niekaip nesitikėjau, kad jie tyčia 
kavituos mėnulį į save. Taigi įgyvendinome vieno italų eretiko 
sentenciją: "Doros perteklius velniui tik į naudą". 


*Netikėlių krašte (Ilot.). 
**Velnio krašte (lot.). 

- Kaip suprasti? - apstulbo Aragonas. 

- Pasitelkite fiziką. Norėdami parodyti savo persvarą, pa- 
žadėjome sutrupinti mėnulį ir užtikrinome, kad tokia siderinė 
operacija jiems niekaip nepakenks. Kadangi išmano dangaus 
mechaniką, žinojo: pakanka visai nedaug energijos, kad, padi- 
dinęs slėgį planetos branduolyje, ją sudaužytum. Žinojo, kad 
nuolaužų orbitos nepakeis tik labai tiksliai mėnulio masėje su- 
koncentruotas sprogimas. Jeigu jie būtų pasitikę mūsų sidera- 
torius saulės pusėje arba mėnuliui iš priekio orbitos liestine, su- 
trupėjusio palydovo luitai būtų išlėkę į aukštesnę orbitą. Po 
ekscentrinės kavitacijos likusias skeveldras nukreipti į save jie 
galėjo tik pataikę į mūsų aparatus iš Kvintos pusės - tiksliau, 
niekaip kitaip net ir negalėjo. 

- Kaip man tuo patikėti? Teigiate, kad norėjo, pasinaudo- 
dami mumis, nusižudyti? 

- Ne aš teigiu, o faktai. Sutinku, tokia jų veiksmų interpre- 
tacija trenkia beprotybe, tačiau prisiminkite kataklizmo eigą, ir 
išaiškės, kad toks elgesys - visiškai racionalus. Operaciją pra- 
dėjome, kai Heparijoje saulė tekėjo, o Norstralijoje leidosi. 
Balistines raketas į mūsų sideratorius jie paleido iš Heparijos 
regiono, kuris tebebuvo anapus terminatoriaus, naktinėje pusė- 
je. Pasiekti periselenį ir susidurti su mūsiškiais aparatais joms 
prireikė penkių valandų. Kad negalėtume laiku raketų sunaikin- 
ti, jie išsviedė jas į eliptinę orbitą, ir dar į tokią, iš kurios prie mė- 
nulio jos išniro likus maždaug dvylikai minučių iki katastrofos. 
Ne kitaip: jų raketos skriejo tolimiausia nuo Kvintos bei artimiau- 
sia mėnuliui elipsės atkarpa ir tykojo mūsiškių. Visos buvo nutai- 
kytos į mūsų kavitatorius - neapsaugotus, nes mes tokių kon- 
trveiksmų nesitikėjome. Aš ir pats iš pradžių maniau, jog katast- 
rofą sukėlė klaida kvintiečių skaičiavimuose. Tačiau iš įvykių ei- 
gos analizės puikiausiai matyti - jokios klaidos nebuvo. 

- Ne, nepajėgsiu to suvokti, - pasakė Aragonas. - Nors... 
palūkėkite... bene tai reiškia, kad viena pusė mėgino smūgį nu- 
kreipti į kitą? 

- Ne tai blogiausia, - atsakė Stergardas. - Kiekvienos 

vyriausiosios vadavietės požiūriu, kare bet koks priešui pa- 
kenkiantis manevras yra naudingas ir teisingas. Kadangi jie ne- 
žinojo nei kokia mūsų kavitatorių galia, nei tikslaus kataklizmo 
laiko, nei koks bus pradinis subyrėjusio mėnulio masės greitis, 
turėjo susitaikyti su tuo, kad plačiai pasklidę luitai užtaikys ir į 
jų pačių teritoriją. Stebitės, Jūsų Šventenybe? Netikite manimi? 
Tepaliudija už mane Physica de motibus coelestis*. Žvilgte- 
lėkite į padėtį kitu kampu - iš šimtą metų kariaujančiųjų pozici- 
jos. Virš planetos pasirodo mirtos šakelėmis apsikaišęs įsibro- 
vėlis iš kosmoso, trokštantis įpiršti širdingus santykius su sve- 
tima civilizacija. Užuot atsakęs smūgiu į smūgį, įsibrovėlis išlie- 
ka saikingai romus. Nenori pulti? Vadinasi, reikia jį priversti! 
Ar planetos gyventojai sužinos, kas nutiko iš tikrųjų? Bene ši- 
taip nukentėję jie dar galės abejoti tuo, ką tvirtina valdžios or- 
ganai: įsibrovėlis - negailestingas, neapsakomai Žiaurus agreso- 
rius? Gal jis nesugriovė miestų? Gal nesuskaldė mėnulio ir ske- 
veldromis nesubombardavo visų žemynų? Neišvengta saviškių 
aukų? Bus užrašytos įsiveržėliui! Taigi bendrininkais tapome to- 
dėl, kad, apsvaiginti dorų ketinimų pertekliaus, nė numanyti ne- 
numanėme, jog viskas pasisuks šitaip. Jei po to, kas atsitiko, 
apsigręžę spruktume namo, planeta mūsų apsilankymą prisimin- 
tų tik kaip grobuonišką įsiveržimą. Jūsų Šventenybe, štai kodėl 
mes nesitrauksime. Lošiama suma jau iš pat pradžių buvo di- 
džiulė. O dabar išaugo tiek, kad lošti toliau tiesiog privalome... 

- Kontaktas bet kokia kaina? - paklausė baltasis domini- 
konas. 

- Pačia, mums įkandama, didžiausia. Kadangi Jūsų Švente- 
nybę kaip apaštališkąjį pasiuntinį spėjau nustebinti, sakydamas, 
kad laive jau praėję demokratijos, balsavimų, siuntinėjimų nuo 
Ano pas Kajafą laikai, manau, privalau paaiškinti, kodėl ketinu 
prisiimti ypatingus įgaliojimus bei visišką atsakomybę ir už mus 
visus, ir už juos - ir lošti iki galo. Ar paaiškinti? 

- Klausau jūsų. 


*Dangiškųjų kūnų judėjimo fizika (lot.). 

Stergardas priėjo prie vienos iš sieninių kajutės spintelių, 
atidarė ją ir, tarp pertvarėlių kažko ieškodamas, kalbėjo toliau: 

- Mintis apie išplėstinį, į kosmosą perkeltą karą man, ir ne 
tik man, atėjo dar tada, kai netoli Junonos sugavome tas zondų 
griuvenas. Tačiau, laikydamasis principo primum non noce- 
ve*, nutylėjau, kad neužkrėsčiau įgulos defetizmu. Iš senovės 
žygių, tokių kaip Kolumbo ar poliarinių, istorijos Žinome: izo- 
liuotą net ir pačių nuostabiausių Žmonių grupę vienas vieninte- 
lis asmuo, ypač jeigu visi kiti juo be galo pasitiki, lyg būtų nu- 
drėbtas iš dar kokybiškesnio molio nei likusieji, gali taip pa- 
veikti, kad ji labai greitai taps pavojinga pati sau. Todėl pačios 
blogiausios atomazgos tikimybę aptariau tik su DIEVu. Štai tų 
diskusijų įrašai. 

Iš audeklu pamuštos dėžutės - panašiose juvelyrai laiko 
brangakmenius - jis išėmė kelis atminties kristalus. Vieną įstatė 
į atkūrimo prietaiso plyšį. 

Suskambo paties vado balsas: 

- Kaip užmegzti ryšį su Kvinta, jei ji susiskaldžiusi ir metų 
metais kariauja? 

- Apibrėžk sprendimų erdvę. Negaliu išskaičiuoti strategi- 
jos be pirminės charakteristikos. 

- Įvesk iš pradžių du, paskui tris priešininkus su panašiu 
kariniu potencialu ir apskaičiuok visuotinio susinaikinimo kon- 
flikto kulminacijoje tikimybę. 

- Duomenų vis dar nepakanka. 

- Įvertink minimaksą neskaitiniu artiniu. 

- Aproksimacijos taip pat negaliu išreikšti. 

- Vis tiek pateik tikimybiškai svarių alternatyvų pluoštą. 

- Reikia papildomų duomenų. Rezultatai bus nepatikimi, 
1mprovizuoti. 

- Žinau. Veik. 

- Jeigu priešininkai du - skirtinguose žemynuose, reikės 
dviejų siųstuvų, veikiančių atmosferinio infraraudonio diapazo- 
nu, su taškiniais kolimatoriais. Abu tebūnie su antiradarine 


*Pirmiausia nepakenk (lot.). 

maskuote, savaime nusitaikantys į planetos radijo stotis. Lai- 
kantis šios taktikos, jau iš pat pradžių abejotinus faktus reikia 
laikyti patvirtintais. Ir vienas, ir antras priešininkas gali ir hori- 
zontalėje, ir vertikalėje atsidurti po kito valdoma teritorija. 

- Kaip? 

- Pavyzdžiui, įvaldę atomo energiją, jie galėjo laikytis bau- 
ginimo taktikos. Galbūt ir vieni, ir kiti tapo grėsmės įkaitais. 
Vieni kitiems grasindavo antpuoliu ar kerštu, stiprindavo puo- 
limo ir staigaus atsako priemones, o ištobulinę jas iki tam tikro 
lygio, galėjo įsikurti požemiuose. Jų teritorijos gali būti giliai po 
gruntu išraustuose daugelio aukštų įtvirtinimuose. Tikėtina, kad 
analogiška padėtis susiklostė ir virš atmosferos. 

- Ar dėl tokio pobūdžio ekspansijos kontaktas tampa ne- 
įmanomas? 

- Pasiūlytos taktikos sąlygomis - taip, mat šiuo atveju ne- 
belieka atskirų kontakto adresatų. 

- Tarkime, vieni po kitais jie nepasikasa. Panaikink šią sąlygą. 

- Kur brėžti priešus skiriančią ribą? 

- Tebūnie dienovidinis per vandenyno vidurį. 

- Toks pats paprasčiausias, bet kartu universalus sprendimas. 

- Veik. 

- Klausau. Modeliuoju: zondai paleisti, signalai pasiųsti. 
Paštą jie gauna, kodus perpranta. Tada minimaksas išsišako- 
ja. Išeitys: abiems pusėms išsiųsti po tikrą vienodo turinio siū- 
lymą užmegzti kontaktą - su neutraliteto garantija - arba 
abiems pasiųsti po melagingą Žinią apie teikiamą pirmenybę. 

- Arba ir vienai, ir kitai pusei atvirai pasakyti, kad kreipia- 
mės į abi, arba ir vieną, ir kitą užtikrinti, esą kontaktą siūlome 
tik jai? 

- Taip. 

- Apibrėžk riziką. 

- Jei sakysime tiesą, klaidingai pasirinkus adresatą, šansai 
bus geresni, o pasirinkus teisingai - prastesni. Jei meluosime, 
šansai didesni, teisingai pasirinkus adresatą. Pasirinkus klaidin- 
gai - mažesni. 


233 


- Bet juk tai gryniausia prieštara. 

- Taip. Žaidimo erdvės minimakso kvantuoti neįmanoma. 

- Kokia prieštaros priežastis? 

- Ta pusė, kuriai pažadėsime užmegzti išskirtinį kontaktą, 
bus linkusi reaguoti teigiamai - su sąlyga, kad galės patikrinti, ar 
kontaktas tikrai išskirtinis. Tačiau, jei sužinos, kad mūsų žinią 
perėmė kita pusė, arba - dar blogiau - perpras, kad dvigubą 
žaidimą žaidžiame mes, šansas susikalbėti bus nulinis. Kontak- 
to tikimybė netgi gali tapti neigiama. 

- Neigiama? 

- Ignoravimas atitinka nulį. Minusinę reikšmę suteikiu mus 
dezinformuojantiems atsakymams. 

- Jie gali paspęsti spąstus? 

- Visiškai įmanoma. Čia minimaksas išsišakoja dar labiau. 
Spąstus gali paspęsti viena pusė arba abi - nepriklausomai vie- 
na nuo kitos, arba trumpam sąlygiškai susivienijusios, - jeigu 
nutartų, kad paskelbti laikinas paliaubas ir pamėginti bendro- 
mis jėgomis mus sunaikinti arba nubaidyti bus mažiau rizikinga, 
nei siekti to išskirtinio kontakto. 

- O jeigu pritartų paraleliniam kontaktui atskirai? 

- Prieštaringa yra pati šio varianto esmė. Norėdamas para- 
lelinio kontakto, kaip iniciatorius privalai adresatus įtikinti, kad 
laikysies neutraliteto. Pažadėti, kad pažadą tesėsi. Bet, teiginį 
grįsdamas juo pačiu, jo neįrodysi. Tai - tipinė antinomija. 

- Iš kur ėmei kriterijus? 

- Iš tavo prielaidos, kad planetoje žaidėjai yra tik du - 
nuolatinėje abipusio šacho padėtyje. Ir iš prielaidos, kad jie 
pavaldūs minimakso dėsniui. Jiems žaidimo tikslas - išsaugoti 
status guo ante fuit, mums - pasinaudojus kontaktu ištrūkti iš 
aklavietės. 

- Konkrečiau. 

- Tai visai paprasta. Modeliuoju dvi imperijas - A ir B. 
Optimali išeitis mums būtų tokia: kontaktą užmezga abu adre- 
satai ir abu mano esą jo monopolininkai. Jei bent vienas nėra 
užtikrintas dėl savo išskirtinumo, tuomet abejoja ir monopoliu. 

Kadangi nežino, kokios jo galimybės sudaryti koaliciją su mu- 
mis, pagal minimakso dėsnį kitai pusei pasiūlo sudaryti koaliciją 
prieš mus. Tai akivaizdu. Jie Žino savo istoriją, taigi Žino ir tar- 
pusavio konfliktų dėsnius. Tačiau nenumano, kokios konfliktų 
taisyklės įprastos mums. Jeigu vienai iš pusių pasiūlysime aljan- 
są, ji nepatikės. Primo, siūlyti aljansą abiems priešininkams 
būtų absurdas. Secundo, paremdami vieną iš pusių, ją sustip- 
rintume. Kartu kitą pusę nuteiktume prieš save, o patys peštu- 
me tik tiek, kad įsiveltume į karą. Tokią kontakto strategiją 
pasirinktų nebent puspročių civilizacija. Metagalaktiniais mas- 
tais net ir tokia tikimybė menka. 

- Iš tikrųjų. Gali trumpam susivienyti prieš mus. Kas tuomet? 

- Žaidimas be iš anksto nustatytų taisyklių. Jos susiformuo- 
tų, ir keistųs!, jau žaidžiant. Todėl nežinia, ar laimėjimo vertė 
būtų teigiama. Suma būtų greičiau nulinė, ir nė vienas žaidėjas, 
taip pat ir mes, nieko nepelnytų. Visi patirtų nuostolių. 

- Rizikos iki nulio nesumažinsime. Bet gal galime sumažinti 
iki minimalios? 

- Man nepakanka duomenų. 

- Darbuokis be duomenų. 

- Skaičiuojamoji mano galia skirta ne sklaidyti neįveikiamų 
užduočių sukeliamai įtampai. Vade, nereikalauk to, kas neįma- 
noma. Euristikos medelis - ne dieviškasis Pažinimo medis. 

Po šių DIEVO žodžių valandėlei stojo tyla. Stergardas į 
prietaisą įstatė kitą kristalą ir paaiškino, kad fragmentas, kurį 
išgirsią, - iš pokalbio su DIEVUu tuojau po mėnulio kataklizmo. 
Netrukus kompiuteris prabilo: 

- Pirmiau rizika buvo tik neapibrėžiama. Dabar ją galima 
nusakyti tik kardinaliuoju skaičiumi, taigi tapo nenuspėjama. 
Minimaksas galimas tik atsitraukiant. 

- Ar galime priversti juos kapituliuoti? 

- Teoriškai - galime. Pavyzdžiui, nuosekliai siaurindami ka- 
nnę jų technosferą. 

- Naikindami visą arsenalą visoje Dzetos erdvėje? 

- Taip. 

- Ar tokiomis sąlygomis išliktų kontakto galimybė? 

- Minimali. Ir sąlygos turėtų būti pačios palankiausios. Rei- 
kėtų, kad niekas mums netrukdytų kaupti siderinę energiją; kad 
kvintiečiai tik pasyviai stebėtų, kaip kosmose laupome automa- 
tinius jų svogūnus; kad be tų svogūnų jų karinę pramonę apim- 
tų sąstingis. Žaidimų teorijos terminais, tai būtų toks pat ste- 
buklas, kaip loterijoje laimėti pagrindinį prizą, neįsigijus nė vie- 
no bilieto. 

- Kaip be stebuklų nuginkluoti jų technosferą? Pateik va- 
riantus. 

- Kreivė bus su mažiausiai dviem ekstremumais. Kvintie- 
čiai mums pasipriešins - puldami ar gindamiesi - arba iš nyks- 
tančios "šaltosios" sferomachijos pacifizmo planetoje vis dėlto 
įsidegs nuolat rusenantis konfliktas, ir tada būsime patys juos 
įvėlę į totalinį karą. 

- Ar įmanoma apriboti kosminę jų automachiją, nesutrik- 
dant pusiausvyros planetoje? 

- Įmanoma. Tam reikia naikinti orbitinius ginklus, pirmiau 
išsiaiškinus, kieno jie, tai yra taip mažinti visų priešininkų kos- 
minį karinį potencialą, kad nesutriktų dinaminė jų pajėgų lyg- 
svara. Čia būtinos dvi sąlygos: turime žinoti, kokiu spinduliu jie 
dar veiksmingai vadovauja savo ginklams kosmose, bei pirmiau 
atpažinti ir sunaikinti kovines sistemas ten, kur minėtas spindu- 
lys nebesiekia, o paskui, kai automatinio veikimo zonos nebe- 
liks, likviduoti civilizacijai pavaldžią ginkluotę vidinėje sferos 
dalyje. /n abstracto šiek tiek apvalyti Kvintą galima. Bet jei- 
gu suklysime aiškindamiesi, kas ir kam operatyvinėje jų įtakos 
sferoje priklauso, vieną pusę susilpninę kitos sąskaita, įžiebsi- 
me planetoje konfliktą. Išmušime priešininkus iš netvarios pu- 
siausvyros, ir ginklavimosi varžybos kaipmat peraugs į totalinį 
karą. Vade, ir mane, ir save patį trauki tolyn nuo tikrovės. Juk 
nori, kad pasisektų? 

- Žinoma. 

- O kas tau ta sėkmė? Kontaktas? Bet šiame padėties 
modelyje tokia sėkmės forma neminima. Ji priklauso ne tik nuo 

to, ar "Hermiui", be sferomachijos, pavyks įveikti ir visą kari- 
nę produkciją, be atvangos metamą į kosmosą. 

- Kariausime netiesiogiai. Pulsime ne juos pačius, 0 jų gin- 
klus. Tik kaip Žinoti: ar, mesdami į kovą naujas technologijas, 
jie neįvaldys tų, kurios peni mus - siderinių? Tikėkimės, nesu- 
gebės. Įvesk tokią sąlygą. 

- Klausau. Be veiksnių, apibrėžtinų kaip tam tikros techno- 
loginių sprendimų aibės, iš kurių minimakso principu pasiren- 
kamas logiškiausias, kvintiečių reakcijas taip pat lemia iracio- 
nalūs veiksniai, apie kuriuos nieko nežinome. Užtat žinome, 
kokie svarbūs tie veiksniai buvo Žemės istorijai... 

Čia pokalbio įrašas nutrūko. Po trumpos tylos vyrai išgirdo 
dar vieną Stergardo dialogą su kompiuteriu. 

- Santvarkų struktūras modeliavai? 

- Taip. 

- Visus spėjamus tų struktūrų ir jų konfliktų variantus? 

- Taip. 

- Koks tų struktūrų skirtumo koeficientas mūsų žaidžiamo 
kontakto atžvilgiu? Pateik statistinės svarbos ribą arba modalinį 
skirtumų įtakos kontakto galimybei pasiskirstymą. 

- Koeficientas lygus vienetui. 

- Visuose modeliuose? 

- Taip. 

- Vadinasi, skirtumai tarp priešininkų santvarkų nieko ne- 
reiškia? 

- Nieko. Nuolatinio konflikto varoma technomachijos evo- 
liucija yra kintamasis dydis, nepriklausomas nuo santvarkų tipų, 
mat tą evoliuciją formuoja konflikto, o ne visuomenės struktū- 
ra. Jei konkrečiau, ankstyvaisiais konflikto etapais skirtumai 
tarp santvarkų atsispindi psichologinės propagandos, diploma- 
tijos, diversijų, šnipinėjimo ir ginklavimosi varžybų taktikose. 
Biudžetų skirstymas į karinius ir nekarinius priklauso nuo aibės 
argumentų, O šių vertė savo ruožtu - nuo santvarkos struktū- 
ros. Vis didesnis viršenybės konflikte troškimas panaikina skir- 
tumus tarp argumentų aibių. Kartu supanašėja priešininkų 

strategijos. Kyla "veidrodžio efektas". Neįmanoma veidrodį 
priversti atspindėti vien tik atsipalaidavusius, laisvai stovinčius 
pavidalus, o visus kitus ignoruoti. Kai peržengiama nusiginkla- 
vimo efektyvumo riba, tolesnės dominavimo varžybos panaiki- 
na priešininkų strategijų priklausomybę nuo skirtumų tarp san- 
tvarkų, kurioms jie atstovauja. Tie skirtumai tada tėra svarbūs 
tiek pat, kiek Žmogaus raumenų poveikis paleidžiant balistinę 
raketą. Paleolito laikais, urvinio žmogaus epochoje ar Vidu- 
ramžiais raumeningesnis varžovas silpnesnį pranokdavo. Ato- 
mo eroje raketą gali paleisti ir vaikas - jei tik žinos, kurį myg- 
tuką nuspausti. Kvintiečiams jų išsirinkta strategija nebepavaldi. 
Priešingai, jie patys jai pavaldūs. Susidūrusi su skirtumais tarp 
santvarkų, strategija juos visiškai užvaldė, tai yra tiesiog ištrynė. 
Jei taip nebūtų atsitikę, konfliktas būtų pasibaigęs vieno prieši- 
ninkų pergale. Iš sferomachijos aktyvumo aišku, kad jis tęsiasi. 

- Atsižvelgdamas į šias išvadas, pateik optimalias kontakto 
žaidimo taisykles. 

- Valdančiosios planetos institucijos Žino, jog katastrofą 
sukėlė smūgis mūsų kavitatoriams. Niekas kitas šios operaci- 
JOS suorganizuoti negalėjo. 

- Ar tai reiškia, kad sferomachiją, kurios spindulys lygus 
atstumui tarp Kvintos ir mėnulio orbitos, jos ir valdo? 

- Nebūtinai. Operatyvinės jų erdvės riba negali būti rutulio 
paviršius, griežtai skiriantis savą ir svetimą sferas. 

- Ar Iš to išplaukia kokia išvada apie vadaviečių kadrų sudėtį? 

- Potekstę supratau. Tos spėlionės, kurių niekaip neatsi- 
krato kai kurie įgulos nariai - apie nebiologines vadavietes, ne- 
gyvą planetą, apniktą po kvintiečių žūties toliau kariaujančių 
kompiuterių, - absurdas. Kompiuteriai, nors savisauga jiems ir 
nerūpi, veikia racionaliai. Laikosi minimakso, kurį prognozuoja 
gerokai iš anksto, principo. Kovoti jie gali tol, kol yra bent ko- 
kia sėkmingos baigties tikimybė. Jeigu išlošį žaidimo pabaigoje 
atitinka visiškas sunaikinimas, tada minimaksas būna lygus nu- 
liui. Išprotėjusių kompiuterių versiją atmetu nedvejodamas. 

Šiaip ar taip, iš spektrinių ir spinografinių požymių matyti, kad 
ten esama gyvų būtybių. 

- Aišku. Konkrečiau. 

- Vadavietėse gausu skaičiavimo įrangos, bet yra ir kvintie- 
čių. Mėnulio katastrofos padariniai jų nepasiekė: kai tokio mas- 
to konfliktas taip ilgai tęsiasi, nėra nieko saugiau už vadavietes. 
Jau Žinai: kad užmegztų kontaktą, tenykštei valdžiai gyvųjų Žū- 
ties argumento nepakanka. 

- Pateik nenuginčijamą savo argumentą. 

- Tad štai. Metas šnekėti be užuolankų. Netiesioginio smū- 
gio neužteks. Vade, privalai veikti tiesiogiai. 

- Pagrasinti vadavietėms? 

- Taip. 

- Sutelktiniu smūgiu? 

- Taip. 

- Įdomu. Manai, geriausias būdas užmegzti kontaktą su 
protingomis būtybėmis, kurios elgiasi neprotingai, - jas išžudy- 
ti? O paskui nusileisti į planetą ir jau kaip archeologams tyrinėti 
savo pačių sunaikintą civilizaciją? 

- Ne. Sideriniu smūgiu reikia pagrasinti pačiai planetai. Jie 
matė, kaip subyrėjo mėnulis. 

- Bet juk tai būtų blefas. Jeigu ketiname vėl siekti kontak- 
to, kaip galime sunaikinti tikėtinus pašnekovus? Tą suvokti ypa- 
tingo proto nereikia. Pamanys, kad bauginimai nieko neverti - 
ir bus teisūs. 

- Užtat tie bauginimai ir turi būti šio to verti. 

- Siūlai sutrupinti žiedą? 

- Vade, jei pats žinai, ką daryti, kam, užuot ramiai miego- 
jęs, kiauras naktis diskutuoji su mašina? 

Atkūrimo įtaisas nutilo. Stergardas į plyšį įstatė kitą kristalėlį. 

- Prašau kantrybės, - tarė. - Šis pokalbis - paskutinis. 

Žydrai sužibo indikatorius. Vėl pasigirdo monotoniškas 
DIEVo balsas: 

- Vade, galiu tave nuraminti. Ekstrapoliuodamas į ateitį, iki 
prognozės patikimumo ribos, ištyriau, kiek sferomachija stabili. 

Kad ir kiek priešininkų kariautų, kad ir kiek išsiplėstų kovos 
erdvė, ši civilizacija žlugs. Paprasčiausias jos modelis - kortų 
namelis. Neįmanoma jo pastatyti bet kokio aukščio. Anksčiau 
ar vėliau vis tiek sugriūtų - tai aišku ir be skaičiavimų. 

- Kortų namelis? O jeigu konkrečiau? 

- Holenbacho teorija. Kai mokslas vystosi, nepakeičiamų 
žmonių jame nebūna. Jei nebūtų buvę Planko, Fermio, Lizės 
Meitner, Einšteino, Boro, kelią į atominę bombą būtų nutiesęs 
kas nors kitas. Amerikiečių monopolis buvo greitai nurungtas. 
Branduoliniais užtaisais priešai gali vienas kitą bauginti dešimtis 
metų. Gali varžytis taiklumu ir smūgio galia. Siderologija tokių 
šansų nesuteikia. Iki branduolinės reakcijos, kritinės masės ir 
Betės ciklo pažinimo reikia eiti žingsnis po žingsnio. O siderinė 
inžinerija įvaldoma vienu gaistu. Kol nesi atradęs Holenbacho 
intervalo, nežinai nieko, o kai atrandi - sužinai viską. Tame eta- 
pe, kai ginklavimąsi dar įmanoma sustabdyti, kol tarp karo ir 
taikos dar įmanomos sutartys, tas, kas turi branduolinį kozirį, 
gali pasinaudoti juo kaip aukščiausia korta, tačiau lošti ja ne- 
privalo. Kosminės sferomachijos etape tas, kas pirmesnis gau- 
na siderologiją, sulošia ja nedelsdamas. Todėl, kad siderinis 
veiksnys sutrikdo karo žaidimų erdvės, potencialiai simetriškos 
ir įprastiems ginklams, ir atominiams, pusiausvyrą. Planetoje si- 
derologija nepašantažuosi. Nesprogiminių termobranduolinių 
reakcijų dėl terminio plazmos nutekėjimo ir ją koncentruojančių 
laukų nestabilumo ilgai nesugebėta suvaldyti. Prieš keliasdešimt 
metų atrodė, kad sėkmės neverta nė tikėtis. Panašios proble- 
mos, tik astronominiais mastais, iškyla ir įvaldant gravitaciją. 
Neišeina pradėti nuo nulio: pirmiausia iš urano rūdos išskirti 
1z0topą-235, paskui pradėti grandininę virškritinės masės re- 
akciją, tada susintetinti plutonį ir šitaip pasidaryti hidrotritinės 
bombos sprogdiklį. Bandymų lauku turi būti dangaus kūnas. O 
pirm siderologijos etapo dar reikia pereiti teratroninių anoma- 
lonų etapą. Štai kodėl nustebau, kad "Gabrieliaus" poelgis fizi- 
kams buvo staigmena. Jei kvintiečiai būtų jį sugavę ir išmonta- 
vę, būtų priėję iki Holenbacho. "Gabrielius" tiesiog privalėjo iš- 

silydyti teratrone. Priminsiu, kad siūliau įtaisyti jam susinaikini- 
mo užtaisą. 

- Kodėl visko smulkiai nepaaiškinai tada? 

- Aš ne visažinis. Naudojuosi iš jūsų gautais duomenimis. 
Tavo fizikai, vade, manė, kad pačiupti "Gabrieliaus" neįmano- 
ma, nes joks sferomachijos objektas neišvysto nė dešimtadalio 
jo greičio. Nepritariau, bet neturėjau įrodymų. Tą "neįmanoma" 
jie buvo išlaužę iš piršto. Be to, nežinia - blogai ar gerai, kad 
"Gabrieliuje" įtaisytas tolimas mano giminaitis mąstė taip žaibiš- 
kai. Jei būtų leidęsis įkišamas į maišą, apie kontaktą būtume nė 
nebegalvoję - tik svarstę: grįžti namo ar stoti prieš Kvintą, ly- 
giavertį mums priešininką, į siderinį mūšį? Iš tikrųjų, ir be side- 
rinio jų smūgio "Hermiui" būtume turėję iš paskutiniųjų spruk- 
ti per griūvančios sferomachijos nuolaužas. Procesas, pražudy- 
siantis ją po penkiasdešimties ar šimto metų, būtų prasidėjęs 
jau dabar. Kariaujančioji pusė, iš "Gabrieliaus" pasisavinusi si- 
derologijos žinias, būtų ne laukusi, kol priešas jai prilygs, o 
smogusi pirma. 

- Spekuliacijos. 

- Galbūt. Užtat ne laužtos iš piršto. Spėju, kažkas norėjo 
mėnulyje įkurdinti bandymų lauką. Dar nežinojo, kad joks 
plazmotronas nepajėgtų atverti Holenbacho intervalo. O tas, 
kas aną iš mėnulio išvarė, buvo nepajėgus ten įsitvirtinti. Kaž- 
kas šachavo karalių. Šis buvo tik nebrendila infantas. Bet ša- 
chavo ir kita pusė. Tik nežinau, kokia figūra. Šiaip ar taip, mė- 
nulyje jie priėjo patą. O kitur žaidimas tęsėsi. 

- Kodėl viso to neišdėstei anksčiau? 

- Jei dar 1r dabar mano išvadas pavadinai spekuliacijomis, 
prieš kataklizmą būtum sakęs, kad DIEVui vaidenasi. Ar norė- 
tum išgirsti manąją visuotinės Kvintos istorijos versiją? 

- Kalbėk. 

- Mums rūpimo tos istorijos etapo šerdis yra ledo žiedas. 
Sparčiai industrializuojamoje planetoje buvo daug valstybių. 
Nuo kitų gerokai atitrūkusios šalys lyderės glaudžiai bendradar- 
biavo. Kvintiečiai pakilo į kosmosą, įvaldė atominę energiją. 

Tuo pat metu valstybes, pajėgias tik žmonių ištekliais, o indust- 
riškai - silpnas, ištiko demografinis sprogimas. Lyderės nutarė 
nuleisti vandenyno lygį ir šitaip išplėsti gyvenimui tinkamus plo- 
tus. Vienintelis įmanomas būdas - išmesti vandenis į erdvę virš 
atmosferos. Kokia technika jie tam pasinaudojo, nežinau; Ži- 
nau, kokia būtų netikusi. Šimtų kubinių mylių vandens kvintie- 
čiai negabeno kosminiais laivais, nepumpavo siurbliais ir nemėtė 
svaidyklėmis. Pirmuoju atveju būtų prireikę neapsakomai daug 
degalų ir pačių transportinių laivų. Antruoju - sumanymas būtų 
neįgyvendinamas: nespėjusios išvystyti pirmojo kosminio grei- 
čio, išmestosios čiurkšlės, tie atvirkštiniai kriokliai, tiksliau, fon- 
tanai, dėl trinties išgaruotų ir grįžtų į atmosferą. 

Vis dėlto yra nemažai tinkamų būdų. Štai vienas jų. Atmos- 
ferą galima tarsi kanalais išvarpyti išlydžiais, ir su kiekvienu Žai- 
bu, nuo vandenyno kranto trenkiančiu į termosferą, sinergiškai 
šaus garų srovė. Apibūdinau labai supaprastintai. Dar galima 
atmosferoje sukurti savotiškus elektromagnetinius pabūklus, Ži- 
noma, be vamzdžių, - tunelius išcentriškai besisukantiems im- 
pulsams, paskleidžiantiems jonizuotus vandens garus. Vande- 
niui suteikti dipolio savybių įmanoma ir kitaip, ne termiškai. Že- 
mėje šioje srityje dirbo toks hidroinžinierius Ramanas. Jis įrodė: 
vandenį galima įbėginti tik pirmuoju kosminiu greičiu, dėl ko 
aplink planetą pradėtų formuotis ledinis žiedas, bet būtų nesta- 
bilus, todėl kitoje projekto fazėje reikėtų jį įsukti, kad, tapęs 
centrifuga, per dvidešimt - keturiasdešimt metų įsibėgtų iki ant- 
rojo kosminio greičio. Kitaip - jeigu greitis sumažėtų arba su- 
stotų darbai - dėl trinties į viršutinius atmosferos sluoksnius 
vandens į planetą grįžtų daugiau nei svaidyklės tuo pat metu iš- 
mestų jo į kosmosą. Bet gana tų detalių. Užtenka pasakyti, kad 
dar iš "Euridikės" buvo pastebėta - žiedo dalis aplink planetą 
nyksta, užtat išorinis jo kraštas plonėja ir plečiasi. Kadangi pla- 
netos ašis ekliptikos atžvilgiu pakrypusi panašiai kaip Žemės, 
grįžtantys vandenys ne šiaip išlyja tarpatogrąžinėje juostoje - 
kliokia nepaliaujamomis liūtimis, o didžiausias kritulių kiekis at- 
skirais metų laikais nuolat kaitaliojasi. Vidutinė metinė tempe- 

ratūra Kvintoje nukrinta dviem laipsniais Kelvino. Ledinis sky- 
das, šešėliu užtemdęs šviesiąją planetos pusę, atmuša Saulės 
spindulius. 

Niekam Kvintoje tai patikti negalėjo. Bet kodėl nutrūko 
darbai? Jei dėl techninės avarijos, tai jos padarinius anksčiau ar 
vėliau galima pašalinti. Tačiau žiede nematyti jokių remonto 
pėdsakų. Taigi statybos liovėsi ne dėl planetos inžinierių aplai- 
dumo. Priežastis kita - politiniai civilizacijos nesutarimai. Žino- 
me, kad pirminės sąlygos projektui, kurio be visuotinės vieny- 
bės įgyvendinti neįmanoma, buvo palankios. Tik vėliau ta vie- 
nybė išblėso. Bendradarbiavimo, bent jau technologinio, epo- 
cha truko maždaug šimtą metų. Vieno kito dešimtmečio paklai- 
da čia nieko nereiškia. Kas tad perskyrė kvintiečių kelius? 
Vietiniai karai? Ekonominės krizės? Vargu. Žinia, atkurti poli- 
tinių įvykių raidą atvirkščia tvarka neįmanoma. Tai stochastinis 
procesas, kurio eigoje istorija žingsnis po žingsnio užtrina pėd- 
sakus. Perprasti politinę jos tėkmę galima tik pritaikius meto- 
dą, vadinamą Markovo grandine. Pavyzdžiui, ateiviai iš kos- 
moso, atsidūrę XX amžiaus Žemėje ir pasitelkę vien retropo- 
liaciją, neturėdami po ranka kronikų, niekaip nebūtų atsekę jos 
istorijos iki kryžiaus žygių. Taigi šią baltą dėmę mėginsiu užpil- 
dyti tokia prielaida: net ir valstybės lyderės Kvintoje vystėsi 
skirtingais tempais. Priešiškumo daigai dygo jau bendradarbia- 
vimo epochoje. Vienos karinės jėgos hegemonija planetoje ta- 
da buvo neįmanoma. Globaliajame projekte dalyvavo ir sil- 
pnesniosios šalys, bet vienybė iš tikros ilgainiui virto tariama. 

Priešiškumas nebūtinai reiškėsi tiesiogiai, kokiais nors užsi- 
puldinėjimais. Stovyklų galėjo būti trys ar keturios, tačiau bent 
kiek ergodiškam susidūrimui pakanka ir dviejų. Pamažu įsibė- 
gėjo ginklavimosi varžybos. Kaip tik dėl jų nutrūko ledinio Žie- 
do sklaidos kosmose darbai. Projektui skirtos lėšos ir pajėgos 
nukrypo į ginkluotę. Daužyti žiedą taip, kad jo skeveldros ne- 
pakenktų nė vieno žemyno gyventojams, į projektą daugiausiai 
lėšų įdėjusiai supervalstybei nebeapsimokėjo, mat iš to būtų 
pasipelnęs ir priešininkas. Šis mąstė ir veikė taip pat. Taigi, 

nors planetą niokojo ledo griūtys, nei viena, nei kita pusė, įni- 
kusios tobulinti ginkluotes, žiedu nebesirūpino. Galiausiai lenk- 
tynės persikėlė į kosminę erdvę. Tokie galėjo būti prologas ir 
pirmas veiksmas. Mes pasirodėme antrajame - patys to neži- 
nodami nėrėme į pačią daugiasluoksnės sferomachijos tirštumą 
su niekuo dėta saule centre. 

- Dar kartą klausiu: kodėl to nepapasakojai anksčiau? Pro- 
gų buvo užtektinai. 

- Įvairūs manosios versijos variantai laive ir šiaip girdėti. 
Vieni išsakomi asmeniniuose pokalbiuose, kiti - nevisai asme- 
niniuose, bet apie tai šnekama. Tik nė vieno varianto neįmano- 
ma įrodyti. Vaizduotė siekia kur kas toliau nei teorijas kurianti 
logika. 

Atskiri duomenų kibučiai pamažėle dėliojosi į bendrą vaiz- 
dą. Kol jų buvo nedaug, dėlionių, tuštumas užpildydami niekuo 
nepagrįsta išmone, galėjome sukibdyti begalę. Aš - aparatas 
kombinatorinis. Jei būčiau užgriuvęs jus visais variantais, ko- 
kius tik dorojau, būtumėte savaičių savaites klausę ataskaitų, 
pamuštų menkai tikėtinomis išlygomis. Be to, dar susilaukda- 
vau nurodymų, nesutampančių su tavo įsakymais. Daktaras 
Rotmontas reikalavo Kvintos spinogramų. Paaiškinau, kad, 
peršvietę planetą visu laive turimos įrangos pajėgumu, išsiduo- 
sime, o tada sumažės kontakto tikimybė. Kadangi jis neatlyžo, 
pasiunčiau lengvuosius, užmaskuojamus spinoskopus. Vade, ir 
pats tai žinai. Rotmontas vylėsi pastebėsiąs tai, ko šitaip paste- 
bėti iš tikrųjų neįmanoma. Nieko nelaimėjo, bet ne aš sužlug- 
džiau jo viltis. Prašymą patenkinau, nes pakenkti jis negalėjo 
niekam. Kol prielaidos netampa realių veiksmų postūmiu, jos 
gali būti klaidingos, bet ne pražūtingos. 

Žydrasis žiburiukas užgeso. Nors navigatoriai ir Nakamura 
sėdėjo prie to paties stalo, taip pat apglėbti krėslų, kaip ir 
Stergardas bei Aragonas, atrodė esą tik šmėklos, kurioms į 
veiksmą įsiterpti neleista. Iš kolektyvo buvo tarsi išbraukti. 

- Štai toks paaiškinimas, - prašneko Stergardas. - Jūsų 
Šventenybe, sykį malonėjote prisipažinti, kad manimi pasi- 

kliaujate. Tąkart nieko neatsakiau ne todėl, kad giriamam dera 
patylėti, o dėl to, kad žinojau, kaip skirtingai mudu suvokiame 
gėrį ir blogį. Kaip pasielgsime, aš jau apsisprendžiau. Būsimųjų 
įvykių nė vienas negalime paveikti. Aš taip pat negaliu. Nė vie- 
no iš čia sėdinčiųjų nenorėčiau užgauti. Tačiau negailestingų 
veiksmų metas yra negailestingo atvirumo metas. Mūsų antra- 
mesti ir ne veltis į dvikovą dėl Žemės garbės. Jei būtų kitaip, 
grupei vadovauti nesutikčiau. Žmogaus sąmonė aprėpia ir iš- 
saugo nedaugel. Todėl protas milžiniškus sumanymus suskirsto 
dalimis. Todėl priemonės kartais taip lengvai užgožia tikslą ir 
pačios tampa tikslu. Prieš imdamasis vadovauti, paprašiau lai- 
ko apmąstymams, kad galėčiau tarsi iš šalies pažvelgti į gigan- 
tišką tūkstančių CETI ir SETI darbų apimtį. Milijonai valandų 
triūso laivų statyklose, skrydžiai į Titaną, pasitarimai Žemės 
sostinėse, bankuose sukauptos lėšos, mokslininkų kolektyvai, 
begalę kartų modeliavę kontaktą ieškodami patikimiausio, op- 
timaliausio, į tikslą nuvesiančio varianto - ir visa tai vardan vil- 
ties, o ne vardan pigios laikraštinės sensacijos. Mąsčiau apie 
tai, kol suvokiau: esu, nesvarbu - "Euridikėje" ar "Hermyje", 
viena į bekraštes kosmoso platybes nuklydusio skruzdėlyno 
skruzdė ir užsikraunu naštą, per sunkią kiekvienam, ne tik man. 
Išsisukti nuo jos būtų buvę paprasčiau. Sutikdamas nežinojau, 
kas mūsų laukia. Tik neabejojau: kad ir kas nutiktų, pareigą at- 
liksiu. Dar vieną pasitarimą būčiau šaukęs ne ieškodamas to- 
bulos išeities, o norėdamas nusimesti užgriuvusį svorį. Bent dalį 
atsakomybės perkelti ant kitų pečių. Vis dėlto supratau tokios 
teisės neturįs. Todėl apsisprendžiau pats. Mano sprendimo jau 
nepakeisite. Bet visi tebeturite teisę į nuomonę. O pirmiausia - 
Jūs, Šventenybe. 

- Ketinate tą žiedą sudaužyti? 

- Taip. Laivagalyje jau montuojama įranga. 

- Duždamas žiedas nutols nuo planetos? 

- Ne. Į ją nukris trilijonai tonų ledo. Luitai nespės ištirpti - 
bus per dideli. Pataikys į stropiausiai saugomus objektus. Be 

to, išsisklaidys viršutiniai atmosferos sluoksniai. Dėl to vande- 
nyno lygyje kokiu šimtu barų kris slėgis. Tai bus perspėjimas. 

- Ne perspėjimas, o žudynės. 

- Tikriausiai. 

- Tokia kaina juos versime užmegzti kontaktą? 

- Ne. Kontaktas jau nebe taip svarbu. Tai bus mėginimas 
juos išgelbėti. Palikti sau, jie prieitų Holenbacho intervalą. Jūsų 
Šventenybe, ar išmanote sideristikos paslaptis? 

- Tiek, kiek gali išmanyti diletantas. Astrogatoriau, nejau 
žudymą grįsite hipoteze? Ir net ne savo paties, o mašinos. 

- Be hipotezių, daugiau nieko ir neturime. O ta mašina man 
padėjo. Iš tikrųjų padėjo. Bet aš žinau, kokią idiosinkraziją 
Bažnyčiai sukėlė animus in machina. 

- Tik ne man. Astrogatoriau, už išaiškinimą atsilyginsiu tuo 
pačiu. Žmogus dažnai nepastebi to, ką mato aplinkiniai. DIE- 
Vas kalbėjo apie kvintiečių tarpusavio kovos būdų suvienodė- 
jimą. Jums tai irgi tinka. 

- Nesuprantu. 

- Pajutęs, kad parlamentarizmą reikia pakeisti vienvaldys- 
te, atsisakėte ankstesnės strategijos. Gerais jūsų ketinimais ne- 
abejoju. Visą atsakomybę už tolesnius veiksmus norite užsi- 
krauti sau. Tuo, tiksliau, negailestingais sprendimais, tapote 
kvintiečių atspindžiu veidrodyje. Į jų smūgius norite atsakyti 
smūgiais. Kadangi stropiausiai jie saugo vadavietes, ten ir no- 
rite smogti iš visų jėgų. Šitaip - išsireikšiu jūsų paties žodžiais - 
santykių tarp "Hermio" žmonių struktūra tapo priklausoma nuo 
jūsų pasirinktosios strategijos struktūros. 

- Taip sakė DIEVas. 

- Juo blogiau. Nesakau, kad jūsų sprendimus nulėmė ma- 
šina. Sakau, kad ji irgi tapo veidrodžiu. Išdidinančiu nevilties 
pažadintą jūsų agresiją. 

Stergardas pirmą kartą pasijuto netikėtai užkluptas, tačiau 
neišsidavė. Vienuolis kalbėjo toliau: 

- Vadovauti karinėms operacijoms būtinos autoritarinės 


246 


vadavietės. Ne kitaip yra ir šioje planetoje. Bet juk mes nepri- 
valome elgtis taip pat. 

- Apie karą su Kvinta aš negalvoju. Tai insinuacija. 

- Deja, tai - tiesa. Galima kariauti karo nepaskelbus, gali- 
ma - nevartojant šios sąvokos. Mes čionai atvykome ne keistis 
smūgiais, o rinkti informacijos. 

- Mtelai taip ir daryčiau, tik nežinau - kaip. 

- Aišku kaip dieną. Dar gerai, kad laive negalioja karinės 
paslapties įstatymas. Žinau, kad montuojate saulės energijos la- 
zerį, kuriuo smogsite planetai. 

- Ne pačiai planetai. Žiedui. 

- Ir atmosferai, kuri planetai gyvybiškai svarbi. O juk sau- 
lės energijos lazeriu - solazeriu, kaip sako fizikai - galima ne tik 
naikinti, bet ir pasiųsti informaciją. 

- Siuntinėjome šimtus kartų - bergždžiai. 

- Atrodo, ne specialistai, ne išmaniausias kompiuteris, o aš 
matau išeitį. Argi ne keista? Kad galėtų pagauti mūsų "ambasa- 
doriaus" siunčiamus signalus, kvintiečiams reikėjo specialios 
įrangos - antenų, dekoderių. Radiotechnikos nesupaisau, bet 
Jei jau Kvintoje siaučia karas, manau, visi radijo signalus gau- 
dantys prietaisai turėtų būti pritaikyti karinėms reikmėms. Ir at- 
eina tie signalai į vyriausiąsias vadavietes, 0 ne paprastiems 
kvintiečiams. Jeigu pastaruosius kas nors ir informavo apie 
mus, neabejoju, informavo taip, kaip pats ir sakėte - gudriai, 
melagingai. Kad atrodytume esą įsibrovėliai imperialistai. Žo- 
džiu, priešai, kurių dera neapkęsti. O jūs, vade, ketinate imti 1a- 
zerį ir įrodyti, kad tie melai - ne melai, o teisybė. 

Stergardas klausėsi apstulbęs. Dar daugiau, atrodė, prade- 
da abejoti. 

- Apie tai nepagalvojau... 

- Mat pernelyg paprasta. Juk judu su DIEVu įsitaisę spar- 
nus iškilote į tokį aukštą subtilybių, žaidimų teorijos, minimak- 
so, sprendimų erdvės kvantavimo lygį! Argi iš tokio skrydžio 
žmogus gali įžiūrėti veidrodėlius, su kuriais vaikai žaisdami lai- 
do saulės zuikučius? O solazeris visai Kvintai galėtų būti toks 

veidrodėlis. Laidyti už saulę skaistesnius atspindžius. Juos pa- 
stebėtų kiekvienas, kas pakeltų galvą. 

- Tėve Aragonai, - prašneko Stergardas, per stalą palinkda- 
mas į dvasininką, - palaiminti vargdieniai, nes jų yra dangaus ka- 
ralystė. Sudorojote mane kaip šiltą vilną. Išpėrėte mane dar ar- 
šiau nei mūsų pilotas - DIEVą... Kaip jums šovė tokia mintis? 

- Vaikystėje Žaisdavau su veidrodukais, - šypsodamas at- 
sakė dominikonas. - O DIEVas vaiku niekada nebuvo. 

- Toks būdas informacijai perduoti - idealus, - įsiterpė Na- 
kamura. - Bet ar jie sugebės atsakyti? Jeigu išvis susigaudys... 

- Prieš pradėjimą buvo Geroji Naujiena, - tarė Aragonas. 
- Atsakyti taip, kad suprastume, gal ir nesugebės. Tad tegul 
bent jie mus supranta aiškiai. 

Tempė, į vienuolį vis dirsčiojęs su neslepiama nuostaba, 
nebeištylėjo: 

- Eureka! Štai kaip šovė... o ką, jie neturi veidrodžių? Juk 
jų per karą niekas nekonfiskuoja... 

Vienuolis jo, regis, negirdėjo. Graužiamas kažkokio kirmi- 
no, tyliai, neryžtingai kreipėsi į vadą: 

- Ar galiu paprašyti? Jei neprieštaraujate - Ir ponai neįsi- 
Žeis, - norėčiau šnektelėti akis į akį. 

- Žinoma. Mes jums dabar skolingi. Kolega Nakamura, 
kad solazeris galėtų skenuoti Kvintą, teks šį tą perdirbti. Be to, 
kyla klausimų ne tik dėl optikos, bet ir dėl informatikos. Tokio 
tipo signalų gavėjai turi būti bent elementaraus išsilavinimo. 

Kai fizikas ir navigatoriai išėjo, Aragonas atsistojo. 

- Atsiprašau už tai, ką pirmiau kalbėjau. Ateidamas neabe- 
Jjojau, kad rasiu jus vieną. Prisipažinsiu, iš tų veidrodėlių kažin 
ko nesitikiu. Galėjau - o ir ketinau - tą sumanymą paskelbti ne 
taip iškilmingai. Reikėjo tiesiog paprašyti, kad kompetentingi 
žinovai įvertintų neišmanėlio pasiūlymą. Mums gali nepavykti, 
galime bėgdami nuo vilko užšokti ant meškos. Jau pati sumany- 
mo esmė - antropocentristinė. Juk jūs iš pradžių pasipiktinote, 
įsižeidėte, po to lengviau atsikvėpėte. 

- Tarkime, taip ir buvo. Kur, Tėve, lenkiate? 

- Dvasiškos paguodos siūlyti neketinu. Jums ir jūsų vyrams 
teks kreiptis į DIEVą - techninių klausimų be jo neišspręsite. 

- Žinoma. Paskaičiuos, ir taip toliau. Kas čia tokio? Paruoš 
programą. Padarys, ką galės. Tėve, tikiuosi nemanote, kad jis 
- advocatus diaboli? 

- Nemanau. O aš pats nesu doctor angelicus. Bene reikia 
įtikinėti, kad esu krikščionis? 

Netikėtas posūkis Stergardą vėl suglumino. 

- Kur lenkiate? - pakartojo jis. 

- Į teologiją. Kad geriau mane suprastumėte, kalbėsiu ne 
tik kad pasaulietiškai. Man tai bus piktžodžiavimas. Prieš sąži- 
nę teks pasiteisinti unikalia situacija. Juk fizikos kalba jums ar- 
timesnė nei religijotyros hermeneutikos sąvokos. Taigi, verčiant 
į fizikos kalbą, sacrum įvairovė atitinka spektrinę visur esan- 
čios ir visoje visatoje vienodos materijos įvairovę. Šitaip lygi- 
nant galima sakyti, kad, be kūnų spektro, egzistuoja ir tikėjimų 
spektras. Nuo animizmo, totemizmo, politeizmo iki tikėjimo as- 
meninį Dievą. Spektrinėje, žemiškoje manojo tikėjimo juostoje 
Jis suvokiamas kaip šeima - tuo pat metu ir žmogiška, ir dieviš- 
ka. Ar žinote, kokius ginčus tarp teologų įplieskė SETI veikla 
- ypač po to, kai buvo nutarta pasiųsti šią ekspediciją ieškoti 
Kitų? 

- Prisipažinsiu, nežinau. Jūsų nuomone, derėtų? 

- Anaiptol. Bet aš pats negalėjau nežinoti. Mūsų Bažnyčioje 
nuomonės išsiskyrė. Vieni tvirtino, kad Kūrinių prigimtis gali 
būti suteršta visuotinai ir ta visuotinybė esanti platesnė sąvoka 
nei žemiškoji karholikos*. Kad galbūt esti pasaulių, iki Atpir- 
kimo aukos dar neprigyvenusių, todėl suterštų. Kiti aiškino, 
kad Išganymą, kaip pasirinkimą tarp Gėrio ir Blogio, Dievas 
malonėjo visiems. Per tuos ginčus Bažnyčiai iškilo grėsmė. Eks- 
pedicijos sumanytojai ir dalyviai buvo įnikę į darbus, laikraščių 
tiražus didinančios sensacijos jiems nerūpėjo. Nusikaltimai ir 
seksas visiems jau spėjo pabosti, o "Euridikės" žygis tapo leng- 


* Visuotinis (gr.). 

vai ryjama naujiena, pokštu - credo guia absurdum est*, - 
kuris tuo ir buvo juokingas, kad daugindamasis kompromitavo 
pačią ekspedicijos idėją. Nesuskaitomos planetos su rojaus 
obuoliais ir figomis, nors be obelų ir be Dievo sūnaus prakeiktų 
figmedžių, ištisi būriai Pilotų, nusiplaunančių rankas milijarduo- 
se indų, miškų miškai kryžių su nukryžiuotaisiais, minios Judų, 
skaistūs pradėjimai būtybių, kurių lytinė fiziologija paneigia pa- 
čią pradėjimo sąvoką, mat dauginasi jos kopuliatyviai - žodžiu, 
Evangelija, išnešiota į visas galaktikos vijų atšakas, mūsų credo 
pavertė karikatūrine tikėjimo parodija. Per tuos aritmetinius 
triukus Bažnyčia prarado nemažai tarnų. Kodėl likau aš? To- 
dėl, kad krikščionybė iš žmogaus reikalauja nepakeliamai 
daug. Ne vien atsisakyti žiaurumo, niekšybės ir melo. Reikalau- 
ja meilės kankintojui, melagiui, budeliui ir tironui. Ama et fac 
guod vis** - šio priesako niekas niekada nepanaikins. Nesi- 
stebėkite šiame laive girdėdamas krikščioniškąjį mokymą. Ma- 
no pareiga - ne spėlioti, kokie žvalgybos grupės šansai susitikti 
svetimą protą, o žvelgti toliau. Jūsų priedermės kitokios. Pa- 
mėginsiu nusakyti. Jei stovėtumėte sudužėlių prisigrūdusioje gel- 
bėjimo valtyje, o skęstantysis, kuriam nebebūtų vietos, grieb- 
tųsi borto, dėl ko valčiai kiltų pavojus apsiversti, nukirstumėte 
nelaimėliui rankas. Juk taip? 

- Deja, tikriausiai - taip. Jei nebūtų kitos išeities. 

- Tuo mudu ir skiriamės. Vadinasi, nesitrauksite. 

- Ne. Palyginimą supratau. Nelauksiu, kol valtis nuskęs. Iš 
visų jėgų mMėginsiu tą civilizaciją išgelbėti. 

- Kraštutiniu atveju pasitelkęs net genocidą? 

- Taip. 

- Grįžome į pradinį tašką. Man pavyko tą kraštutinį atvejį 
užvilkinti. Tik tiek, ar ne? 

- Taip. 

- Esate pasiryžęs gelbėti gyvybes žudydamas? 

- Tėve Aragonai, juk tokia ir yra jūsų palyginimo prasmė. 
Tad aš ir renkuosi mažesnį blogį. 


*Tikiu, nes tai absurdas (Ilot.). 
**Mylėk ir daryk ką nori (lot.). 

- Tapdamas žudiku? 

- Tokio apibūdinimo neatmetu. Galbūt nieko taip ir neiš- 
gelbėsiu. Gal pražudysiu ir mus pačius, ir juos. Bet rankų nenu- 
siplaunu. Jei žūsime, "Euridikė" sužinos. Ataskaita apie padėtį 
ir Žinia apie mano apsisprendimą nesitraukti jau pakeliui. 

- Mano eschatologijoje mažesnio blogio sąvokos nėra, - 
pasakė Aragonas. - Kartu su kiekviena nužudyta būtybe žūs- 
ta ištisas pasaulis. Todėl etika aritmetiškai nematuojama. Ne- 
pataisomas blogis išvis yra nepamatuojamas. - Jis atsistojo. - 
Nebegaišinsiu jūsų. Turbūt norite pratęsti pokalbį, kurį aš nu- 
traukiau? 

- Ne. Noriu pabūti vienas. 


PASAKA 


Plieninės pertvaros, skiriančios abi "Hermio" laivagalio pa- 
talpas, buvo pašalintos, sustumtos. Kur jų stovėta, dabar juo- 
davo tik platūs guolių loviai, o milžiniška šviesesniu metalu ap- 
taisyta ritinio formos erdvė priminė ištuštėjusį ir paskirtį pakei- 
tusį neįtikėtino dydžio dirižablio angarą. Virš lovių, kokio dvi- 
dešimto aukšto lygyje, bemaž po pat skliautu, tarsi dvi baltos 
muselės, besirengiančios tūpti ant skersai korpusą nutiestos 
gegnės, prisisegę, kad nesvarumo sąlygomis koks galingas gū- 
sis nenupūstų kur nereikia, kabojo navigatoriai Harachas ir 
Tempė. Šitaip kybant buvo visiškai neaišku, kur viršus, kur 
apačia, bet jiedviem atrodė, kad žiūri žemyn. Gigantiškoje tuš- 
čioje erdvėje be pertrūkio virė spartus, ritmingas darbas. Eilė- 
mis išrikiuoti geltonu, žydru, juodu emaliu žvilgantys automatai 
tai į šalis, tai į priekį kraipė kibias žnyples, nuostabiai sinchro- 
niškai tarytum gimnastai lankstėsi vienas prie kito, paimdami ir 
perduodami detales. Montavo solazerį. 

Tai buvo sudėtinga rėtiška konstrukcija didumo sulig mini- 
ninku. Solazerio griaučiai, dar tik pusgaminis, panėšėjo į su- 
skliaustą, spirale susivijusį milžino skėtį, aptrauktą ne medžia- 

ga, o vienas ant kito užeinančiais veidrodiniais žvynais. Tuo pri- 
minė dar ir priešistorinę žuvį ar iškastinį vandeninį roplį, kurio 
kaulus dabar komplektavo ne paleontologai, o prietaisai. Prie- 
šakio dalyje, kur šiaip jau turėjo būti milžino galva, toli nuo na- 
vigatorių, tarp daugybės melzganų dūmų sruogelių Žiro kibirkš- 
tys: lazeriai-suvirintojai darbavosi prie elektros inkaro lankų. 

Greitosiomis perprogramuota montavinio brigada iš sola- 
zerio, pirmiau sumanyto kaip saulės energija primaitinama foto- 
ninė svaidyklė, darė veidrodėlį laidyti saulės zuikučiams. Tiesa, 
teradžauliniams. 

Koncepciją fizikams pirmiausia padiktavo baimė: dar kartą 
panaudota siderinė technologija su visais specifiniais, ne tik gra- 
vitaciniais jos efektais planetos ginklakaliams galėjo pakišti ne- 
pageidautinų užuominų, ir šie būtų aptikę prieigą prie Holenba- 
cho intervalo. Todėl buvo nuspręsta pasinaudoti apysene tech- 
nika - spinduliuotės keitikliais. Pakibęs priešais saulės diską 
solazeris turėjo išsiskleisti vėduokle, per jutiklius prisisiurbti 
chaotiškai, visais diapazonais sklindančių spindulių ir suslėgti 
juos į monochromatinį taraną. Beveik pusę susiurbtos galios 
buvo numatyta skirti aušinimui, kitaip solazerį kaipmat ištirpdy- 
tų saulės kaitra. Vis dėlto likusios pusės turėjo užtekti, kad 
dviejų šimtų metrų skersmens ties keitiklio žiotimis sutelktinės 
šviesos stulpas, pakeliui į Kvintą dėl neišvengiamos sklaidos 
dar patrigubėjęs, perskrostų planetos plutą it karštas peilis - 
sviestą, o dešimties kilometrų vandens sluoksnis, persmeigtas iš 
tolybių valdomų ugninių ašmenų, prasivertų iki pat dugno. Pa- 
čiam šviesos kalaviju! į užvirusią garų prarają iš visų pusių klio- 
kiantis vanduo nieko nereikštų. Termobranduolinio sprogimo 
grybas šalia debesų, virstančių iš kunkuliuojančio vandenyno, 
atrodytų kaip menkas šlakelis. Solazeris galėjo įsigraužti į 
plokštę po vandenynu, perskverbti litosferą ir susmigti į Kvin- 
tos gelmes per ketvirtį jos spindulio. Bet tokios katastrofos nie- 
kas neketino kelti. Solazeris turėjo švelniai paliesti ledinį žiedą 
ir planetos termosferą. Atsisakius ir šio tikslo, paaiškėjo, kad 
šviesos bateriją perdaryti į signalų siųstuvą bus visai nesudėtin- 

ga. El Salamas ir Nakamura norėjo kuo mažesnėmis sąnaudo- 
mis įveikti dvi užduotis susyk. Visus įmanomus adresatus signa- 
las turėjo pasiekti tuo pat metu ir būti suprantamas. Tokio, nors 
ir vienpusio kontakto sąlygos buvo akivaizdžios: reikėjo, kad 
planetoje gyvenančios būtybės būtų apdovanotos regos pojū- 
čiu arba Žiniai suvokti pakankamu protu. 

Pirmoji sąlyga nuo siuntėjų valios nepriklausė. Jie negalėjo 
čiabuviams įtaisyti akių, jei tie jų neturėjo. Antrajai įgyvendinti 
reikėjo neeilinio išradingumo, juolab kad Kvintos valdžios or- 
ganai vargu ar pageidavo tiesioginio kosminių įsibrovėlių kon- 
takto su vietiniais gyventojais. Todėl signalai turėjo šviesos lie- 
tumi išlyti ant planetos žemynų - tiršta, aklina debesų danga bu- 
vo nemenka teigiamybė, mat kažin ar ją varpančias šviesos 
adatas kas nors galėjo palaikyti saulės spinduliais. 

Kiečiausias riešutėlis buvo Žinios turinys. Mokyti vietinius 
abėcėlės, kaip šifrą siųsti kokius nors skaičius ar universalias fi- 
zikines materijos konstantas būtų buvusi gryna nesąmonė. So- 
lazeris pasirengęs kantriai laukė laivagalio angare. Tačiau fizi- 
kai, informatikai, egzobiologai atsidūrė aklavietėje. Jie turėjo 
viską, ko reikia, išskyrus planą. Juk save paaiškinančių kodų 
nebūna. Mokslininkai jau buvo aptarę ir vaivorykštės spalvas: 
violetinė spektro dalis laikoma niūria, vidurinė juosta šviesesnė, 
žaluma asocijuojasi su augmenija, tai yra su vešinčia gyvybe, 
raudona - su agresija. Taip, žmonėms viskas aišku. Bet kodo, 
kaip virtinės konkrečių, ką nors reiškiančių signalinių vienetų, iš 
spektro juostų nesudėsi. 

Staiga ėmė ir įkišo savo trigrašį antrasis navigatorius. Pa- 
siūlė pasekti kvintiečiams pasaką. Debesuotu dangumi pasi- 
naudoti kaip ekranu. Ir parodyti jame vaizdų sekas. Virš kiek- 
vieno žemyno. Obstupuerunt omnes* , juokėsi vėliau Arago- 
nas. Specialistai iš tiesų pastėro. 

- Ar techniškai tai įmanoma? - paklausė Tempė. 

- Techniškai įmanoma. Tik kokia prasmė? Reginiai dangu- 
je! Kokio pobūdžio? 

* Visi apstulbę (lot.). 

- Pasaka, - pakartojo navigatorius. 

- Paikystės, - suirzo Kirstingas, kadaise dvidešimt metų 
studijavęs kosmolingvistiką. - Gal pigmėjams ar Australijos 
čiabuviams į galvą piešinukais ką nors ir įkaltum. Visos žmoni- 
jos rasės ir kultūros turi bendrų bruožų. Bet ten nėra žmonių. 

- Na ir kas. Civilizacija ten techninė, jie jau kariauja kos- 
mose. Vadinasi, anksčiau turėjo būti akmens amžiaus civiliza- 
cija. Tada irgi kariavo. Ledynų epochų šioje planetoje taip pat 
būta. Tada vietiniai dar nestatė nei namų, nei vigvamų. Taigi 
veikiausiai tūnojo urvuose. O ant sienų, kad sektųsi medžiok- 
lėje, paišė vaisingumo simbolius ir žvėris. Tokie buvo jų kerai. 
Arba pasakų iliustracijos. Bet kad tai pasakos, jie sužinojo tik 
po tūkstančių metų. Iš visažinių. Tokių kaip daktaras Kirstin- 
gas. Daktare, lažinamės, jie Žino, kas yra pasakos. 

Nakamura jau kvatojo. Prajuko ir kiti. Tik Kirstingas niau- 
riai tylėjo. Vis dėlto egzobiologas ir kosmolingvistas buvo ne iš 
tų, kurie savo nuomonės laikosi įsikirtę iš visų jėgų. 

- Na ką aš Žinau... - dvejodamas prabilo jis. - Jeigu šitas 
sumanymas ne bukas, tuomet genialus. Tarkime, parodysime 
jiems pasaką. Kokią? 

- O tai jau ne mano rūpestis. Aš ne paleoetnologas. Ir su- 
manymas nevisai mano. Daktaras Gerbertas dar "Euridikėje" 
įdavė man fantastinių apsakymų rinkinį. Retkarčiais pavartau. 
Matyt taip ir šovė į galvą... 

- Paleoetnografija..? - ėmė garsiai samprotauti Kirstingas. 
- Aš jos tik vos pakapstęs. O jūs? 

Šios srities mokslininko laive nebuvo. 

- Gal DIEVas pasiraustų atmintyje... - prašneko japonas. - 
Verta paieškoti. O jeigu ims ir pasiseks?.. Tik ne pasakos rei- 
kia. Mito. O dar geriau - archetipo, motyvo, sutinkamo pa- 
čiuose seniausiuose mituose. 

- Iš eros, kurioje dar nebuvo rašto? 

- Žinoma. 

- Teisingai. Iš pačių jų prokultūrės užuomazgų, - pritarė ir 

Kirstingas. Bet, vos užsidegęs sumanymu, iškart suabejojo: - 
Palūkėkite. Ar ketiname apsireikšti kaip dievai? 

Jam atsakė Aragonas: 

- Būtų labai keblu, juk turime ne savo galybę pademonst- 
ruoti, ne patys apsireikšti. Privalome nunešti jiems Žinią apie gė- 
rį. Gerąją Naujieną. Bent jau taip suvokiu mūsų navigatoriaus 
pasiūlymą. Juk dažniausiai pasakos baigiasi gerai. 

Šitaip užvirė keliakryptė diskusija. Vyrai svarstė, kokių 
bendrų bruožų galėtų turėti Žemė ir Kvinta, samprotavo apie 
gyvenamųjų aplinkų, augalų bei gyvūnų ypatybes, sijojo legen- 
das, mitus, padavimus, ritualines apeigas, papročius - mėgino 
išskirti pačius seniausius, tuos, kurių prasmių neištrynė tūks- 
tantmečiai ir istorijos epochos. 

Į pirmąją tikėtinų bendrybių grupę pateko: stuburiniams bū- 
dingos dvi lytys; gyvūnų ir protingų būtybių mityba sausumoje; 
nakties ir dienos, Mėnulio ir Saulės, o kartu - šiltųjų ir šaltųjų 
metų laikų kaita; pasiskirstymas į augalėdžius ir mėsėdžius, tai 
yra į ėdamuosius ir ėdančiuosius, aukas ir grobuonis - visuoti- 
nio vegetarizmo tikimybė buvo labai menka. 

Tokiu atveju medžioklė atsirado prokultūrėje, o kanibaliz- 
mas kaip savybė ėsti tos pačios rūšies individus galėjo būti įma- 
nomas, tačiau ne neabejotinas eolite ar paleolite; šiaip ar taip, 
kadangi, pasak evoliucijos teorijos, medžioklė skatina proto 
vystymąsi, ji tapo visuotiniu reiškiniu. 

Prielaida, kad žmogbeždžionės, primatai, yra perėjusios 
kruviną plėšraus būvio, kaip smegenų raidos postūmio, etapą, 
kadaise buvo sutikta labai priešiškai, apšaukta Žmonijos 
šmeižtu, mizantropišku natūraliosios atrankos šalininkų prama- 
nu, dar užgaulesniu nei tų pačių šmeižikų skelbta žmogaus ir 
beždžionės giminystė. 

Tačiau archeologija prielaidą patvirtino gausiais ir nenugin- 
čijamais įrodymais. Kita vertus, būtina pripažinti, kad mitimas 
mėsa ne visiems plėšrūnams išvysto protą; kad taip atsitiktų, 
turi ypatingai sutapti nemažai aplinkybių. Plėšrieji mezozojaus 
ropliai, tais laikais vyravę, buvo anaiptol ne protingi, ir nėra jo- 

kių požymių, rodančių, kad jei ne kreidos ir triaso periodų san- 
dūroje juos išnaikinusi katastrofa - į Žemę nukritęs milžiniškas 
meteoritas atšaldė planetos klimatą, todėl sutrūkinėjo mitybos 
grandinės, - intelektu galiausiai būtų prilygę žmogui. O kad 
Kvintoje yra protingų būtybių, niekas nebeabejojo. Ar jos iš- 
sivysčiusios iš vietinių roplių, ar iš Žemei nežinomos rūšies, bu- 
vo ne taip svarbu. Svarbiau - jų dauginimosi tipas. Jeigu kvin- 
tiečiai - ne placentiniai Žinduoliai ir ne sterbliniai, jų pasiskirsty- 
mą į dvi lytis lėmė genetika: biologinė evoliucija teikia pirmeny- 
bę kaip tik tokiam dauginimuisi. Tačiau iš kartos į kartą pali- 
kuonims perduodama lytinėse ląstelėse slypinti biologinė infor- 
macija nėra akstinas kultūrinei genezei, kadangi tos informaci- 
jos nulemti rūšių pokyčiai įvyksta tik per milijonus metų. Vys- 
tantis smegenims sumenksta biologiškai paveldimų instinktų, už- 
tat padidėja iš tėvų perimamos patirties reikšmė. Būtybė, kuri 
į pasaulį ateina įgimtos genetinės programos dėka jau žinoda- 
ma "viską arba beveik viską", kas būtina, kad išgyventų, gali 
puikiausiai tuo naudotis, bet prireikus iš pamatų pakeisti gyve- 
nimo taktikos nesugebės. O būtybė, kuri to nesugeba, nėra 
mąstanti. 

Taigi iš pradžių čia taip pat būta dviejų lyčių, neišvengiamai 
būta ir medžioklės, ir iš abiejų šių veiksnių vystėsi prokultūrė. 
Tokia, dvilypė, yra jos esmė. 

Kaip ji reiškiasi? Naudos, pelnomos iš lytiškumo ir iš me- 
džioklės, suvokimu. Prieš atsirandant raštui, prieš išsivystant 
gebėjimui savo kūnu naudotis kitaip, ne žvėriškai, medžioklė- 
je būtinas vikrumas iš tikrovės persikelia į vaizdinius; tai dar ne 
simboliai, o mėginimas magiškai paveikti Gamtą, kad ši paten- 
kintų troškimus. Tai atvaizdai, piešiami todėl, kad piešti juos 
galima; skaptuojami uoloje todėl, kad galima ir kad skaptuoja- 
mąjį norima užvaldyti. 

Ir taip toliau. Pradėjęs šiomis tezėmis, DIEVas skirtąją už- 
duotį atliko - remdamasis lyčių ir medžiotojo-aukos santykiais, 
iš virtinės vaizdų sukūrė mitą, tiksliau, pasakojimą, žinią, vaidi- 
nimą: Saulė, šokis su nusilenkimais vaivorykščių fone. Bet taip 

atrodė epilogas, o pradžioje virė kova. Kas kovojo? Neaiškios 
būtybės - visos stačios ir visos vienodos. Antpuolis, grumty- 
nės, o paskui - bendras šokis. 

Kelis to "vaidinimo planetai" variantus solazeris su trtumpo- 
mis pertraukėlėmis - kad būtų aišku, kada veiksmas prasideda 
ir kada baigiasi - kartojo tris paras, fokusuodamas taip, kad 
vaizdas debesuotame dangaus ekrane virš kiekvieno žemyno 
laikytųsi centrinėje dalyje, neišplisdamas už kvintiečių akiračio 
ribų. Harachas ir Polasaras nesiliovė abejoję. Na, tarkime, pa- 
matys ir net supras. Kas iš to? Gal ne mes suskaldėme jų mė- 
nulį? Tas vaidinimas buvo niūresnis, užtat kur kas iškalbinges- 
nis. Gerai, sakykime, jie sumos, kad mūsų ketinimai taikingi. 
Tik kas tie jie? Paprasti gyventojai? O bene paprastų gyvento- 
jų nuomonė gali ką nors reikšti, kai šimtą metų tęsiasi kosminis 
karas? Ar Žemėje kada nors buvo pacifistų viršus? Argi kvin- 
tiečiai gali bent cyptelėti - net ne mums, o savo vadams? Įro- 
dyk vaikui, kad gudrus: karas - kaka. Ką iš to peši? 

Tempė savo sumanymu nėmaž nesidžiaugė, priešingai, jį 
graužė nerimas. Tikėdamasis slogutį nuvyti, navigatorius išsi- 
ruošė pasivaikščioti. Iš esmės milžinas "Hermis" buvo bežmonis 
- gyvenamasis korpusas, vairinės ir laboratorijos tilpo vidurinė- 
Je dalyje, nedidesnėje už šešiaaukštį statinį. Be energijos dis- 
pečerinės, ten dar buvo ligoninės patalpos, niekada nenaudo- 
jama mažoji posėdžių salė, po šia - valgomasis su automatinė- 
mis viryklėmis, poilsio sektoriai, treniruoklių-imituoklių salė, ba- 
seinas, pripildomas tik tada, kai nebūdavo rizikos, jog vanduo 
išsilakstys baliono didumo lašais; pramogoms skirtas pusapva- 
lis amfiteatras, kuriame nesilankydavo nė gyva dvasia. Visi tie 
patogumai, įgulai paslaugiai įsiūlyti konstruktorių, buvo reika- 
lingi kaip šuniui penkta koja. Kam būtų šovę į galvą spoksoti į 
įspūdingiausius holografinius reginius? Įgulai ši laivo dalis tarsi 
neegzistavo - gal todėl, kad pastaraisiais mėnesiais, kai įvykis 
vijo įvykį, atrodė sumanyta pajuokai. Peržiūrų salė, maudykla 
ir pasilinksminimo zona - baras, paviljonai lyg miestelio atrak- 
cionų parke, - išradingų architektų sumanymu, turėjo kurti gy- 

venimo Žemėje iliuziją. Deja, pasak Gerberto, projektuotojai 
nesusiprato paklausti psichologų patarimo. Iliuzijos veidmai- 
nystė buvo tiesiog nepakeliama, tad pasivaikščioti ton pusėn 
Tempė niekad neidavo. 

Tarp žvalgų buveinės ir išorinio laivo šarvo palei išilgines 
borto ir kilio sijas driekėsi pertvaromis padalinta erdvė, kurioje 
ilsėjosi ir darbavosi devynios galybės agregatų. Po hermetišką 
laivagalio pusėje - už sanitarinių patalpų, pirmgalio - viršutinės 
vairinės koridoriuje. Įėjimą į paties laivagalio gilumą užstojo ak- 
lini, kryžmai užsklęsti vartai su dieną naktį raudonai šviečiančiais 
perspėjamaisiais užrašais - ten, žmonėms neprieinamose ka- 
merose, panašiose į legendinio Mahometo kapo šventyklą, 
tuštumoje ant nematomų magnetinių pagalvių kabojo iš pirmo 
žvilgsnio apmirę kolosai, sideriniai keitikliai. O štai eiti už pirm- 
galio pertvaros niekas nedraudė. Paprastai ten navigatorius ir 
vaikštinėdavo. Vairinėje, kurią reikėjo kirsti, jis išvydo budintį 
Harachą. Vaizdas kitą sykį būtų ir prajuokinęs: norėdamas at- 
sigerti, navigatorius pernelyg staigiai atlupo skardinės dangtelį 
ir dabar, sklęsdamas įkypai aukštyn, vijosi geltoną, švelniai lyg 
didžiulis muilo burbulas banguojantį apelsinų sulčių rutulį - įsi- 
kandęs šiaudelį Harachas tikėjosi skystį susiurbti, kol tas nepri- 
kibo prie veido. Atidaręs duris Tempė stabtelėjo, kad skersvė- 
jo gūsis nesudraskytų skystojo rutulio į tūkstančius lašelių, pa- 
laukė, iki kolega sėkmingai užbaigs medžioklę, ir tik tada 
grakščiai atsistūmęs nusklendė kur jam reikėjo. 

Nesvarumas įprastą judesių koordinaciją paprastai sujauk- 
davo, bet seni Tempės įgūdžiai buvo jau atsikūrę. Apie laiky- 
seną sukant sraigtinius vožtuvo skląsčius jam nereikėjo nė gal- 
voti - kojomis, lyg alpinistas tarp dviejų uolų, iškart įsispyrė į 
nišą. Koks naujokas, mėgindamas pasukti stipinuotus užrakto 
ratus kaip ant banko seifo durų, būtų kelissyk apsivertęs pats. 
Įsmukęs vidun navigatorius skubiai uždarė vožtuvą. Nors oro 
buvo ir čia, patalpos niekas nevėdindavo, tad į nosį lyg kokio- 
je gamykloje išsyk tvokstelėjo gaiži chemikalų smarvė. Jis ne- 

skubriai nusklendė į tolumoje siaurėjančią pirmgalio ertmę, ap- 
šviestą. Sienose, sutvirtintose dvigubomis grotuotomis santva- 
romis, blausiai švietė ilgomis virtinėmis išdėstytos lempelės. 
Stengdamasis nebekreipti dėmesio į kartėlį burnoje ir gerklose, 
navigatorius plaukė pro oksidų plėvele aptrauktas didžiules tur- 
binas, kompresorius, termogravitatorius su siaurais praėjimais, 
aikštelėmis, kopėtėlėmis, grakščiai nardė tarp plačiomis sraigtų 
apykaklėmis pasipuošusių milžiniškų storasienių vamzdžių, ar- 
komis juosiančių vandens, helio, deguonies talpas. Ant vienos 
jų jis nutūpė it kokia muselė. Čia jis ir buvo muselė plieninio 
banginio viduriuose. Aukščiu talpos pranoko bažnyčių bokštus. 
Vienas žiburėlių, veikiausiai perdegęs, tolygiai mirksėjo - oksi- 
duoti korpusų iškilumai tai aptemdavo, tai suspįsdavo tarsi ap- 
dulkėję sidabru. Orientavosi navigatorius puikiai. Iš atsarginių 
talpų skyriaus jis nusklendė prie masyvių vidurinio tarpsnio ati- 
tvarų, už kurių, apšviesti vienas kito žiburių, spindėjo portalinių 
kranų laikomi branduoliniai sukinio generatoriai užkimštomis 
angomis. Nuo jų į Tempę tvoskė žvarba, jis išvydo apšerkšni- 
jusius kriotroninių sistemų helio laidus. Šaltis buvo išties nuož- 
mus, ir navigatorius, kad netyčia nepaliestų tų vamzdelių, ap- 
dairiai įsikibo artimiausiojo ranktūrio - būtų akimoju prikibęs 
prie jų tarsi mašalas prie voratinklio. Veikti čia jis neturėjo ką, 
tad įsivaizdavo esąs ekskursijoje; tos niūrios, žmonių nelanko- 
mos erdvės, tik pabrėžiančios laivo galybę, kėlė jam savotišką 
pasitenkinimą. Triumuose įtvirtinti stovėjo savaeigiai ekskava- 
toriai, sunkieji ir lengvieji tūpikai, eilėmis rikiavosi žalios, baltos, 
žydros krovadėžės su instrumentais, su atsarginėmis dalimis au- 
tomatiniams remontininkams, 0 prie pat pirmgalio rymojo du 
plačiažingsniai su didžiuliais sukiojamais gaubtuvais vietoj galvų. 
Atsitiktinai, o gal ir tyčia jis pakliuvo į stiprų oro srautą, plūs- 
tantį pro šiluminės ventiliacijos angų sietus, ir ta nematoma sro- 
vė nunešė prie vidinių kairiojo borto špantų sulig tilto atramo- 
mis. Tokia pagalba Tempė vikriai pasinaudojo, nors atsistūmė 
gal kiek per stipriai. Įžambiai pasviręs tarytum sportininkas, šo- 
kantis nuo tramplino, lėtai sukdamasis, galva į priekį nulėkė 

prie skarda dengtos pirmgalio galerijos turėklų. Jam čia patik- 
davo. Abiem rankomis prisitraukęs prie ranktūrio, ant jo ir įsi- 
taisė. Priešais plytėjo milijonas kubinių metrų erdvės - laivo 
pirmgalis. Aukštybėse virš vožtuvo, pro kurį buvo įėjęs, švie- 
tė trys Žali žiburėliai. Apačioje - po kojomis, kurios nesvarumo 
sąlygomis visada virsdavo nenaudingu balastu - ant stapelių 
platformų dunksojo automatinės skraidyklės ir milžiniškas iš- 
metiklio šachtos, panašios į neįtikėtino kalibro pabūklo vamzdį, 
antvožas. Kai tik navigatorius liovėsi judėjęs, jį vėl suėmė ne- 
rimas, greičiau gal miglotas tuštumos jausmas; nežinia kodėl 
viskas pasirodė beprasmiška, ryžtas išgaravo, apniko baimė. 
Ko galėjo bijoti? Netgi čia jis neįstengė atsikratyti tos iki šiol 
gal net nesuvoktos vidinės įtampos. Navigatorius Žiūrėjo į ga- 
lybės, krūpčiojančios už Saulę karštesniuose reaktoriuose, ku- 
piną milžiną, kuris kaip mažytę savo dalelę nešė jį per amžinąją 
bedugnę ir atstojo jam Žemę. Žemė, pasiuntusi Tempę į žvaigž- 
des, jam buvo ne paikai jaukiuose ir bailiems nesubrendėliams 
patogiuose būstuose, o čia. Čia buvo jos protas, virtęs iš 
žvaigždžių imama energija. Navigatorius nugara jautė keturgu- 
bą šarvą, padalintą į energiją siurbiančius segmentus, užpildy- 
tus kieta lyg deimantas ir tuo pat metu kažkaip stebuklingai tir- 
pia substancija: pažeista ji gebėdavo savaime užsitraukti, mat ir 
pats laivas prireikus regeneruodavosi it koks kartu ir gyvas, ir 
negyvas organizmas; staiga, tarytum nušvitimo akimirką, Tem- 
pė suvokė, kas jį graužia, surado tą Žodį - neviltis. 

Maždaug po valandos jis užėjo pas Gerbertą. Jo kajutė bu- 
vo atokiau nuo kitų, antrojo tarpdenio gale. Gydytojas pasirin- 
ko ją dėl erdvumo ir dėl visą sieną atstojančio lango, už kurio 
buvo iš koridoriaus įeinamas šiltnamis su būtina trauka. Augo 
jame tik samanos, žolės ir pataisai, be to, abipus hidroponinio 
baseino pilkšvai žaliavo plaukuoti kaktusų bumbulai. Medžių 
ten nebuvo jokių, o iš krūmų - tik lazdynai, mat skrydyje jie 
pakeldavo didžiules perkrovas. Gerbertas tą žalumyną labai 
brangino, vadino savo sodu. Čia buvo galima takeliais pasi- 
vaikščioti tarp lysvių. Tiesa, per naktinį antpuolį sodas kaip rei- 

kiant nukentėjo ir Gerbertas, Tempė bei Harachas kaip įmany- 
dami gelbėjo nuniokotus augalus. 

Ekspediciją ruošusių SETI specialistų sumanymu, DIEVas 
"Hermio" žmonių elgseną turėjo stebėti ir vertinti kaip psichiat- 
ras. Tą Žinojo visi. 

Buvo svarbu išsiaiškinti, ar nuo pasaulio atskirtų vyrų neiš- 
vengiamai patirsimas ilgalaikis stresas nesukels protinių sutriki- 
mų, būdingų žmonėms, kurių įprasti ryšiai su artimaisiais ir vi- 
suomene metų metams nutrūksta. Tokia izoliacija neretai suža- 
loja net apdovanotas ypatinga savitvarda ir psichiškai atsparias 
asmenybes. Neviltis tokiais atvejais virsta depresija ar agresija, 
o patys nelaimėliai beveik niekada nesuvokia pasiligoję. 

Laivo gydytojas, išmanantis ir psichiką bei šios sutrikimus, 
patologinius simptomus nebūtinai pastebės, mat ir pats gali pa- 
tirti stresą, o šio kartais neatlaiko net ištvermingiausieji. Gydy- 
tojai irgi žmonės. Užtat kompiuterinės programos niekas negali 
palaužti - net ištikus katastrofa! ir laivui žūstant prietaisas išliks 
objektyvus diagnostikas ir šaltas stebėtojas. 

Tiesa, tokia lyg ir patikima žvalgų apsauga nuo kolektyvi- 
nio pamišimo iš kitos pusės pati buvo labai pavojinga. Juk 
DIEVas įgulai turėjo būti ir pavaldinys, ir vadas, turėjo vykdyti 
įsakymus, bet kartu ir prižiūrėti įsakytojų psichikos būklę. Žo- 
džiu, klusnus įrankis privalėjo būti griežtas viršininkas. Ir net 
patį laivo vadą jis turėjo kontroliuoti be paliovos. Blogiausia 
buvo tai, kad žmones savotiškai traumuodavo jau vien Žinoji- 
mas apie priežiūrą, saugančią nuo psichikos sutrikimų. Ir vaisto 
nuo šios problemos nebuvo. Jei DIEVas savo užduotį būtų at- 
likęs slapčia, nustatęs kokį nors negalavimą vis tiek būtų turėjęs 
ją atskleisti, o tada psichoterapija būtų išvirtusi šoku. Suardyti 
tą užburtą ratą galėjo nebent grįžtamoji kryžminė Žmonių ir 
kompiuterio atsakomybė. Todėl, kai manydavo esant būtina, 
DIEVas pirmiausia vadui ir Gerbertui papasakodavo ką diag- 
nozavęs, o pats likdavo patarėju, bet iniciatyvos nebesi1mdavo. 
Žinoma, toks kompromisas niekam nepatiko, bet ir geresnės 
išeities niekas, net psichologiją išmanantys kompiuteriai, nesu- 

mojo. DIEVas, naujausios kartos kompiuteris, didžiausios įma- 
nomos galios racionalių veiksmų ekstraktas be menkiausios 
užuominos į emocines reakcijas ar savisaugos instinktą, nebuvo 
elektroninėmis priemonėmis išdidintos žmogaus smegenys, ne- 
turėjo jokių asmeninių, būdingų bruožų, nepažino jokių aistrų, 
nebent aistra laikytume siekį įgyti kuo daugiau informacijos. Bet 
valdžios jis nesiekė nėmaž. Pirmuosius prietaisų, pašauktų į pa- 
galbą ne raumenims, o galvai, išradėjus suklaidino iliuzija - vie- 
nus traukusi, kitus bauginusi, - esą negyvo automato intelektą 
galima taip ištobulinti, kad jis prilygs žmogaus protui, o paskui, 
visiškai žmogiškai, šį ir pranoks. Prireikė šimto ir dar kelių de- 
šimčių metų, kad anų išradėjų įpėdiniai suvoktų: informatikos ir 
kibernetikos tėvus buvo užvaldžiusi antropocentrstinė fikcija - 
mat žmogaus protas yra dvasia mašinoje, kuri iš tikrųjų visai ne 
mašina. Neperskiriamą sistemą su kūnu sudarančios smegenys 
ir tarnauja jam, ir yra jo aptarnaujamos. Jeigu kas nors taip 
sužmogintų mašiną, kad ši intelektu nuo žmogaus nė kiek nesi- 
skirtų, rezultatas būtų tobulas, bet kartu ir absurdiškas. Nuo- 
sekliai koreguojamas ir tobulinamas kiekvienas naujesnis pro- 
totipas būtų iš tiesų vis panašesnis į Žmogų ir tuo pat metu iš 
tokio pakaitalo, palyginti su galingiausiais gigabaitiniais ir tera- 
baitiniais kompiuteriais, būtų vis mažiau naudos. Žmogus, gi- 
męs iš tėvo ir motinos, ir tobulai sužmogintas aparatas galiausiai 
skirtųsi tik sudedamąja medžiaga: vienu atveju ji gyva, kitu - 
negyva. Toks automatas mąstytų taip pat guviai kaip ir žmo- 
gus, bet ir būtų toks pat nepatikimas ir silpnas, jo intelektą, 
kaip ir žmogaus, valdytų emocijos. Tai būtų meistriška evoliu- 
cijos, kurią vainikuoja Žmogaus atsiradimas, imitacija, įstabus 
inžinerijos laimėjimas, bet drauge - curiosum, su kuriuo neži- 
nia ką reikėtų daryti. Būtų iš neorganinės substancijos sukurta 
puiki gyvos stuburinių potipio, žinduolių klasės, primatų būrio 
gyvavedės, dvikojės būtybės su dviejų pusrutulių smegenimis - 
mat formuodama stuburinius evoliucija Žemėje pasirinko simet- 
riją - klastotė. Tik nežinia kuo tas genialus plagiatas būtų nau- 
dingas Žmonijai. Būtų tas pat, sakė vienas mokslo istorikas, jei, 

įdėję milžiniškas lėšas ir nuveikę daugybę teorinių darbų, pasi- 
statytume fabriką špinatams ir artišokams gaminti - juose, kaip 
ir visuose augaluose, vyktų fotosintezė, o nuo tikrų špinatų ir 
artišokų gaminiai skirtųsi tik tuo, kad būtų nevalgomi. Tokius 
špinatus galėtume demonstruoti parodose, galėtume puikuotis 
jų fotosinteze, tik negalėtume jų valgyti, taigi liktų tik paklausti: 
kuriems velniams į jų gamybą reikėjo įdėti šitiek darbo ir lėšų? 
Pirmieji "dirbtinio intelekto" projektuotojai ir šalininkai veikiausiai 
nė patys dorai nežinojo, kur link eina ir ko tikisi. Gal norėjo, kad 
su mašina būtų galima pasišnekėti kaip su pačiu paprasčiausiu 
arba labai išmintingų žmogumi? Ką gi, tai įmanoma - jei iki ketu- 
riolikos milijardų pagausėjusi žmonija nebeturi svarbesnio porei- 
kio nei pasigaminti dirbtinį, žmogui lygų pašnekovą. 

Vis dėlto kompiuterinis protas vis labiau krypo į šalį nuo 
žmogiškojo, tačiau papildė šį, tęsė, padėjo įveikti Žmogui ne- 
įveikiamas užduotis ir kaip tik todėl jo neimitavo, nekartojo. Jų 
keliai galutinai išsiskyrė. 

Aparatas, užprogramuotas taip, kad niekas, net ir kūrėjas, 
intelektualiai bendraudamas neatskirtų jo nuo namų šeimininkės 
ar tarptautinės teisės profesoriaus, yra tik imitacija, papras- 
čiausiam Žmogui tapati tik tol, kol pamėgini tą moterį suvilioti, 
tą profesorių pakviesti pusryčių. Jei su ja pavyktų susilaukti vai- 
kų, 0 su juo - suvalgyti continental breakfast, tai reikštų, kad 
paskutiniai skirtumai tarp natūralumo ir dirbtinumo jau išnykę. 
Bet kas iš to? Ar įmanoma, pasitelkus siderinę inžineriją, ga- 
minti sintetines žvaigždes, kurios niekuo nesiskirtų nuo kosmi- 
nių? Įmanoma. Tik kam to reikėtų? Kibernetikos istorikai išsi- 
aiškino, kad šio mokslo tėvus masino viltis atskleisti sąmonės 
paslaptis. Ta viltis sužlugo įpusėjus XXI amžiui, kai neįprastai 
kalbus, labai protingas ir apgaulingai žmogiškas tridešimtosios 
kartos kompiuteris gyvųjų pašnekovų užklausė, ar jie žiną, kas 
yra sąmonė jai suteikiama prasme, mat jis pats nežinąs. Kom- 
piuteris pagal įvestas komandas gebėjo programuotis pats, o 
jas, tarsi kūdikis - vystyklus, išaugęs, pašnekovus imituodavo 
taip puikiai, kad tie jo, kaip žmogumi apsimetančio aparato, 

nebegalėjo "demaskuoti", bet tai nė per plauką neatskleidė są- 
monės paslapties, nes kompiuteris apie tai žinojo lygiai tiek pat, 
kiek ir žmonės. Argi galėjo būti kitaip? Peržiūrėję galutinę 
"sužmoginimo" programos versiją, mokslininkai patyrė, kad iš 
jos apie sąmonę paaiškėja tik tai, ką jie ir šiaip žino. Diskusi- 
joje dalyvavęs garsus fizikas pasakė, kad prietaisas, kuris mąs- 
to kaip žmogus, ir apie savo mąstymo procesus turėtų išmanyti 
tiek pat kiek Žmogus, kitaip tariant, nieko. Gal iš piktdžiugos, 
o gal norėdamas pasaldinti karčią piliulę, fizikas nusivylusiems 
triumfatoriams papasakojo štai ką: jo kolegos panašių rūpesčių 
patyrė prieš šimtą metų nutarę užspeisti į kampą materiją, kad 
ta prisipažintų, kokia jos prigimtis - molekulinė ar banginė. De- 
ja, paaiškėjo, kad materija - begėdė klastūnė. Eksperimentų 
rezultatus ji supainiojo pareiškusi esanti ir vienokia, ir kitokia, 
o patekusi į kryžminę tolesnių tyrinėjimų ugnį, mokslininkus vi- 
sai apkvailino - kuo daugiau jie apie ją sužinodavo, tuo mažiau 
tos žinios derėjo ne tik su sveiku protu, bet ir su logika. Galų 
gale fizikams teko pripažinti materijos teiginius: dalelės gali būti 
bangomis, bangos - dalelėmis, absoliutusis vakuumas - nėmaž 
nė absoliutusis, mat jame knibžda virtualiųjų dalelių, kurios ap- 
simeta, kad jų ten nėra; energija gali būti neigiamoji, taigi jos 
gali būti mažiau už nieką; mezonai, laužydami šventuosius tver- 
mės dėsnius, krečia kiaulystes Heizenbergo neapibrėžties ribo- 
se, ir dar taip mikliai, kad niekas jų nepričiumpa. Matote, pru- 
sino iškilnusis fizikas, Nobelio laureatas, į klausimus apie "tik- 
rąją esmę" pasaulis "tikrai" neatsako. Kas kad gravitacija jau 
galima naudotis kaip lazda - vis tiek niekas taip ir nežino, ko- 
kia traukos jėgos esmė. Taigi nėra ko stebėtis, kad mašina el- 
giasi taip, lyg būtų sąmoninga; bet norėdamas išsiaiškinti, ar jos 
sąmonė tokia pat kaip jo, Žmogus turėtų pats persidaryti į tą 
mašiną. Moksle būtinas santūrumas: yra dalykų, apie kuriuos 
nedera klausti nei savęs, nei pasaulio, o tas, kas vis dėlto klau- 
sinėja, tampa panašus į žmogų, kuris priekaištauja veidrodžiui 
- kam šis, atspindėdamas kiekvieną jo judesį, nepaaiškina jų 

prigimties. Juk ir neklausinėdami vaisingai naudojamės veidro- 
džiais, kvantine mechanika, siderologija bei kompiuteriais. 

Tempė ne kartą buvo užsukęs pas Gerbertą pasišnekėti 
apie žmonių požiūrį į DIEVą ir panašiomis temomis. Šįsyk rū- 
pestis buvo labiau asmeniškas, nors navigatorius niekada nelin- 
ko atsiverti net gyvybę jam grąžinusiam žmogui, o gal kaip tik 
todėl ir nelinko - kad jautėsi skolingas pernelyg daug. Gerberto 
akivaizdoje išvis stengdavosi be reikalo neprasižioti. Taip elgė- 
si nuo tada, kai, dar "Euridikėje", iš Lodžerio sužinojo abiejų 
gydytojų paslaptį - apie juodu slegiančią kaltę. Ne pati neviltis 
pastūmėjo navigatorių čia apsilankyti, o tai, kad sunkumas už- 
griuvo nežinia dėl ko, ūmai, tarytum liga, ir jis suabejojo, ar pa- 
Jėgs atlikti skirtąsias priedermes. To nutylėti neturėjo teisės. 
Kiek kainavo apsisprendimas čionai ateiti, jis suvokė vos at- 
vėręs duris: išvydęs, kad gydytojo kajutėje nėra, lengviau atsi- 
pūtė. Nors laivas skriejo tuščia eiga veikiančiais varikliais ir 
traukos jėga jame neveikė, vadas buvo įsakęs visiems pasi- 
ruošti bet kurią akimirką galimam gravitaciniam šuoliui - įtvirtin- 
ti kilnojamus daiktus, asmeninius užrakinti sieninėse spintelėse. 
Vis dėlto stropuolio, mažne pedanto Gerberto kajutėje akis 
badė betvarkė: knygos, popieriai, šūsnys nuotraukų mėtėsi kas 
kur. Šeimininką Tempė išvydo pro sienlangį: gydytojas klūpėjo 
savo sode ir plastiku dangstė kaktusus. Štai nuo ko jis pradėjo 
ruoštis paskelbtajam gravitaciniam šuoliui. Navigatorius per 
koridorių nuėjo į šiltnamį ir pasisveikindamas kažką sumurmė- 
j0. Gerbertas neatsigręždamas atsegė diržą, laikiusį kelius, pri- 
spaustus prie žemės - prie tikros žemės, - ir drauge su svečiu 
pakilo į viršų. Kitame sodo krašte į pasvirusį tinklą kopė auga- 
lai smulkiais pūkuotais lapeliais. Kiek jau kartų Tempė ketino 
paklausti, kaip tie vijokliai vadinasi - botanikos jis neišmanė nė- 
maž, - vis pamiršdavo. Gydytojas, netaręs nė žodžio, šveitė 
rankoje laikytą kastuvėlį į žolyną - įrankis net susmigo - ir, pa- 
sinaudojęs atoveiksmiu, trūktelėjo navigatoriui už rankos. Jiedu 
nusklendė į kampą, kur tarp lazdynų stovėjo pinti krėslai - lyg 
kokioje pavėsinėje, tik su saugos diržais. 

Abu atsisėdo. Kol Tempė svarstė, nuo ko pradėjus šneką, 
gydytojas prisipažino jo jau laukęs. Nieko nuostabaus. "DIE- 
Vas viską mato". 

Hikso sindromas, tai yra visiškos priklausomybės nuo pa- 
grindinio laivo kompiuterio jausmas, gali sukelti persekiojimo 
maniją ar kitas paranojas, nuo kurių įgulos narius ir saugo psi- 
chikos priežiūra. Todėl duomenis apie savo psichinę būseną jie 
gauna ne tiesiai iš kompiuterio, o per gydytoją. Niekas, išsky- 
rus psichonikus, nežino, kiek žmogaus intelektas yra "perregi- 
mas" jį stebinčiai programai, vadinamai "Eskulapo dvasia ma- 
šinoje". Paprasčiausia būtų jų apie tai ir paklausti, bet ne pa- 
slaptis, kad netgi psichonikai labai nemėgsta, kai jiems atvirai 
pasakojama apie juos pačius, juo prasčiau tokia informacija 
tolimame skrydyje paveiktų kitus įgulos narius. 

Kaip ir kiekvienas kompiuteris, DIEVas užprogramuotas 
taip, kad jame nebūtų žymu nė menkiausio asmenybės pėdsa- 
ko; kaip niekada nemiegantis stebėtojas jis yra niekas, o kai 
diagnozuoja, žmogiškumo jame būna nedaugiau nei termomet- 
re, mMatuojančiame kūno temperatūrą, tačiau ši procedūra ne- 
sukelia tokių apsauginių reakcijų kaip psichinės "temperatūros" 
matavimas. Mums nėra nieko brangiau už intymiausias savos 
asmenybės patirtis, nieko kitko nuo aplinkinių neslepiame taip 
kruopščiai, bet staiga ima ir paaiškėja, kad už egiptiečio mumi- 
ją dar negyvesnis prietaisas gali kiaurai permatyti slapčiausias 
tos asmenybės kerteles. Diletantas tai pavadintų minčių skaity- 
mu. Bet apie telepatiją čia nėra ko nė kalbėti - tiesiog aparatas 
kiekvieną savo globotinį pažįsta geriau nei jis pats kartu su dvi- 
dešimčia psichologų. Remdamasis priešstartiniais tyrimais, 
kompjuteris susikuria parametrų sistemą, imituojančią psichines 
kiekvieno įgulos nario normas, - ši sistema atstoja jam matą; 
be to, jo terminalų jutikliai aprėpia visą visutėlį laivą, o dau- 
giausiai apie savo globotinius šis aparatas sužino tada, kai tie 
miega: iš kvėpavimo ritmo, iš akių obuolių judesių, net iš che- 
minės prakaito sudėties - juk kiekvienas prakaituojame savitai. 
Tokio kompiuterio olfaktometrui nepnlygs nė pats uoslingiau- 

sias skalikas. Juo labiau kad šuo gali tik uosti, diagnostikos jis 
neišmano. Vis dėlto, nors kompiuteriai gydytojus, kaip ir šach- 
matininkus, jau pranoksta visa galva, mes tik pasitelkiame juos 
pagalbon, o medicinos daktarų laipsnių nesuteikiame, nes žmo- 
gumi žmogus pasitiki labiau nei automatu. Žodžiu, - Gerbertas 
kalbėjo neskubriai, pirštais trindamas nusiskintą lazdyno lapelį, 
- DIEVas patyliukais lydėdavo jį į tas "ekskursijas" ir palaikė 
jas krizės simptomu. 

- Kokios dar krizės? - neištvėrė navigatorius. 

- Taip jis vadina abejonę mūsų Sizifo triūso prasme. 

- Kitaip sakant, netikėjimą kontakto galimybe?.. 

- Kaip psichiatrą DIEVą domina ne kontakto galimybė, o 
tik reikšmė, kurią mes tam kontaktui suteikiame. Pasak kom- 
piuterio, tu jau ir pats nebetiki nei savo sumanymo, na tos "pa- 
sakos", sėkme, nei susišnekėjimo su Kvinta prasme - net jei 
mums pavyktų užmegzti kontaktą. Ką pasakysi? 

Navigatorius pasijuto toks bejėgis, tarsi paralyžiuotas kris- 
tų bedugnėn. 

- Jis mus girdi“? 

- Žinoma. Na na, tik neįsijausk. Juk viską, ką sakiau, ir 
šiaip žinojai. Palūkėk, dar nieko nesakyk. Žinojai, bet kartu ir 
nežinojai, nes nenorėjai žinoti. Tai tipinė savisauginė reakcija. 
Mano brangusis, tu - ne išimtis. Sykį, dar "Euridikėje", manęs 
klausei: kam visa tai ir ar negalima atsisakyti? Prisimeni'? 

- Taip. 

- Na matai. Išaiškinau tau, kad, pasak statistikos, ekspe- 
dicijos, kuriose psichika nuolat kontroliuojama, būna sėkmin- 
gesnės nei tos, kurios be tokios kontrolės apsieina. Tą statisti- 
ką tau net rodžiau. Kadangi argumentas nenuginčijamąs, pasi- 
elgei taip pat kaip visi - informaciją iš atminties išgrūdai velniop. 
Na, kaip diagnozė? Teisinga?.. 

- Teisinga, - prisipažino navigatorius ir abiem rankomis su- 
ėmė diržą ties krūtine. 

Lazdyno lapus tylutėliai šlamino švelnūs šuorai. Dirbtiniai. 

- Nežinau, kaip jam pavyko, bet ma jį bala. Taip, tai tiesa. 

Nežinau, kaip seniai vaikštau su... Aš... nesu pratęs mąstyti Žo- 
džiais. Žodžiai man kažkokie per lėti... o orientuotis reikia 
greitai... turbūt senas įprotis... įgudau dar prieš "Euridikę"... Bet 
ką gi - jei reikia, tai reikia... Daužome galvomis sieną, ir tiek. 
Gal ir pradaušime - tik kas iš to? Apie ką galėtume su jais kal- 
bėtis? Ką jie gali mums pasakyti? Taip, dabar nebeabejoju: ta 
man į galvą šovusi gudrybė su pasaka buvo tik uodegos krai- 
pymas. Mėginimas laimėti laiko... Ne viltis ją pakuždėjo. Grei- 
čiau eskapizmas. Noras eiti pirmyn nejudant... 

Jis nutilo, bergždžiai ieškodamas tinkamų žodžių. Virš jųd- 
viejų šiureno lazdynas. Navigatorius jau žiojosi kažką sakyti, 
bet taip ir neprabilo. 

- O jeigu jie sutiktų įsileisti vieną žvalgą? Skristum? - po i|- 
gokos tylos paklausė gydytojas. 

- Aišku! - susyk ištrūko Tempei ir tik paskui jis nustebęs 
pridūrė: - Kodėl ne?.. Juk tam čionai ir atkeliavome... 

- Gali būti spąstai... - ištarė Gerbertas patyliukais, lyg ne- 
norėdamas, kad išgirstų visur esantis DIE Vas. Bent jau tokia 
mintis dingtelėjo navigatoriui. Vis dėlto tuojau pat jis pripažino 
Ją esant nesąmone, netgi palaikė savo nenormalumo apraiška: 
lyg DIEVas dabar jau būtų blogis, na, jei ne blogis, tai bent jau 
priešas. Tarsi prieš juos būtų stoję ne tik kvintiečiai, bet ir savas 
kompiuteris. 

- Tai gali būti spąstai, - pakartojo tartum pavėlavęs aidas. 
- Aišku, kad gali... 

- Ir vis tiek skristum - kad ir kas būtų?.. 

- Jei tik Stergardas suteiks šansą. Apie tai dar niekas ne- 
kalbėjo. Jei jie išvis atsilieps, pirmiausia leisis aparatai. Pagal 
programą. 

- Pagal mūsų programą, - pataisė Gerbertas. - Bet jie turi 
savą. Ar ne? 

- Žinoma. Pirmajam žmogui sutikti išrikiuos vaikus su gėlė- 
mis, paties raudoną kilimą. Aparatų nelies. Būtų kvaila - jų po- 
žiūriu. Norės įvilioti mus į žabangas... 

- Šitaip mąstai, o vis tiek nori skristi? 

Navigatoriui sudrebėjo lūpos. Jis šyptelėjo. 

- Daktare, į kankinius aš nesiveržiu, o tu nepainiok dviejų 
skirtingų dalykų - mano mąstysenos ir mūsų misijos čia. Be- 
prasmiška ginčytis su vadu, kai jis bara tave už kvailystes. Gal 
manai, kad jei negrįšiu, jis paprašys kunigo pasimelsti už mano 
sielą, ir tiek? Galvą duodu nukirsti, pasielgs taip, kaip pats ne- 
tyčia, iš paikumo, ir patariau. 

Gerbertas apstulbęs žvelgė į nušvitusį Tempės veidą. 

- Toks atsakas būtų ne tik siaubingas, bet ir beprasmis. 
Tavęs nebeprikeltų jokiais smūgiais - ir juk ne sunaikinti sveti- 
mos civilizacijos mes čionai atsiųsti. Kaip, tavo nuomone, tai 
sudera tarpusavyje? 

Navigatorius paliovė šypsotis. 

- Aš - bailys. Neįstengiau sau prisipažinti, kad sėkmingu 
kontaktu nebetikiu. Bet ne toks bailys, kad muilinčiausi nuo už- 
duoties. Stergardas savosios irgi neišsižadės. 

- Tau pačiam atrodo, kad užduotis neįvykdoma. 

- Tik jeigu laikytumės nuostatos: ketinome susikalbėti, o ne 
kariauti. Jie atsakė savaip. Antpuoliu. Netgi ne vienu. Toks Io- 
giškas atsakymas irgi yra kalbėjimo būdas - kaip tam tikros 
valios išraiška. Jei Hadas "Euridikę" prarytų, Stergardas tik- 
riausiai nemėgintų už tai jo ištaškyti. Kvinta kas kita. Beldžia- 
mės į jos duris todėl, kad taip norėjo Žemė. Jeigu neatidarys, 
tas duris išsprogdinsime. Ir galbūt nerasime už jų nieko, ko ti- 
kėjęsi. Prisipažinsiu, to ir bijau. Bet duris išsprogdinsime, mat 
kitaip Žemės valia liks neįvykdyta. Daktare, sakai, būtų siau- 
binga ir beprasmiška? Teisybė. Mums buvo skirta užduotis. 
Dabar atrodo - jos atlikti neįmanoma. Jeigu Žmonės - nuo pat 
pirmykščių - būtų darę tik tai, kas atrodydavo įmanoma, po 
šiai dienai tupėtume urvuose. 

- Vadinasi, viltis dar rusena? 

- Nežinau. Jeigu kitaip neišeis, apsieisiu be vilties. 

Jis trumpam nutilo ir apie kažką pagalvojęs susidrovėjo. 

- Daktare, ištraukei iš manęs tai, ko sakyti nedera... bet vis 
dėlto... su tuo Nemo me impune lacessit pats prieš vadą 1šsi- 

šokau nevykusiai, 0 jis mane pelnytai sudirbo - juk yra prie- 
dermių, kurias reikia atlikti nesigiriant, mat girtis nėra kuo. Ką 
apie mane sakė DIEVas? Depresija? Klaustrofobija? Anan- 
kastinis sindromas? 

- Nieko panašaus. Visi šie terminai jau atgyvenę. Ar Žinai, 
kas yra kolektyvinis Hikso sindromas? 

- "Euridikėje" buvau užmetęs vieną akį. Tanatofilija? Ne, 
kažkas kitkas, panašiau į savižudišką neviltį? 

- Maždaug. Keblu net paaiškinti... 

- Pasakė, kad netinku?.. 

- DIEVas nieko negali atleisti iš pareigų. Juk ir pats Žinai. 
Nebent jo diagnozė gali būti diskvalifikuojanti. Pasitaręs su ma- 
nimi, sprendžia vadas, o jei kurį nors iš mudviejų ištiktų psicho- 
Zė, jo pareigas perimtų kuris kitas įgulos narys. Kol kas apie 
psichozes niekas negalvoja. Tik norėčiau, kad leistis planetoje 
taip nesiveržtum... 

Navigatorius atsisegė diržą, iš lėto pakilo į viršų ir, kad 
dirbtinis zefyras nenupūstų šalin, įsikibo lazdyno šakų. 

- Klystate, daktare, abu - ir tu, ir DIEVas. 

Staiga ūžtelėjo toks stiprus gūsis, kad krūmas mažne nulin- 
ko. Kad neišrautų jo su visomis šaknimis, navigatorius paleido 
šakas ir, jau lėkdamas prie durų, sušuko: 

- "Euridikėje" Lodžeris pasakė: "Pamatysi kvintiečius", to- 
dėl ir skridau!.. 

Laivas sudrebėjo. Tempė tai pajuto išsyk: šiltnamio siena 
staigiai pasviro į jį. Kad prislopintų smūgį, persivertė tarsi krin- 
tantis katinas, siena nuslydo ant grunto ir, sulenkęs kojas per 
kelius, įvertino trauką. Nelabai stipri. Vis dėlto kažkas atsitiko. 
Koridorius buvo tuščias, sirenos nekaukė, tačiau DIEVo bal- 
sas aidėjo iš visur: 

- Visiems stoti į postus! Kvinta atsakė! Visiems stoti į pos- 
tus! Kvinta atsakė!.. 

Nelaukęs Gerberto, navigatorius puolė į artimiausią liftą. 
Atrodė, šis vos velkasi, pro šalį lėtai slydo denių žiburiai, Tem- 
pė jautėsi vis smarkiau spaudžiamas prie grindų. Greitėjančia- 

me "Hermyje" trauka jau pranoko žemiškąją, bet, ko gero, 
nedaugiau nei per pusę vieneto. Viršutinėje vairinėje, nugrimz- 
dę į gilius krėslus su pakeltomis atramomis galvai, sėdėjo Ha- 
rachas, Rotmontas, Nakamura ir Polasaras. Tvirtai įsirėmęs į 
ranktūrį priešais pagrindinį monitorių, stovėjo tik Stergardas. 
Visi sekė ekrane bėgančias žalias eilutes. 

„„UŽTIKRINAME SAUGUMĄ NEUTRALIOJE TERI- 
TORIJOJE TAŠKAS 46 LAIPSNIAI PLATUMOS ŠIM- 
TAS TRISDEŠIMT DEVYNI ILGUMOS KOSMODRO- 
MAS MŪSŲ PAGAL JŪSŲ MERKATORIAUS TINKLEL Į 
TAŠKAS MES SUVERENŪS NEUTRALŪS TAŠKAS 
GRETIMOS ŠALYS INFORMUOTOS JŪSŲ ZONDŲ 
ATVYKIMUI NEPRIEŠTARAUJA BE PRELIMINARIŲ 
SĄLYGŲ TAŠKAS NUMATOMĄ TŪPIMO LAIKĄ 
PRANEŠKITE NEODIMIO LAZERIU DVEJETAINE SIS- 
TEMA REMDAMIESI VIENO PLANETOS APSISUKI- 
MO TRUKME TAŠKAS LAUKIAME SVEIKI ATVYKĘ 
TAŠKAS 

Kai tik atėjo Gerbertas ir vienuolis, Stergardas, paleidęs iš 
naujo, pranešimą parodė ir jiems. Tada atsisėdo į savo krėslą 
ir prašneko: 

- Gavome prieš kelias minutes. Atsakymas iš paminėtojo 
taško pasiųstas saulės spektro blyksniais. Kolega Nakamura, 
pasinaudojo veidrodžiu? 

- Panašu. Šviesa nekoherentinė - sklido pro spragą debesų 
sluoksnyje. Jeigu tai paprastas veidrodis, tuomet jo plotas - 
mažiausiai keli hektarai. 

- Įdomu. Blyksnius užfiksavo solazeris? 

- Ne. Buvo nukreipti į mus. 

- Labai įdomu. Koks dabar "Hermio", matomo iš plane- 
tos, kampinis dydis? 

- Kelios šimtosios lanko sekundės. 

- Dar įdomiau. Šviesa buvo kolimuota? 

- Taip, bet tik vos vos. 

- Tarsi įgaubtu veidrodžiu? 

- Arba keliais plokščiais, atitinkamai išdėstytais didokoje 
teritorijoje. 

- Vadinasi, žinojo, kur mūsų ieškoti. Tik iš kur? 

Visi tylėjo. 

- Laukiu nuomonių. 

- Galėjo pastebėti, kai paleidome solazerį, - spėjo El Sala- 
mas. Tempė jo net nematė: fizikas atsiliepė iš apatinės vairinės. 

- Paleidome prieš keturiasdešimt valandų, o paskui skrido- 
me be traukos, - paprieštaravo Polasaras. 

- Apie tai kol kas negalvokime. Kuris jais pasitikite? Nė 
vienas? Tai ir yra keisčiausia. 

- Pernelyg gražiai atrodo, kad būtų tikra, - atsklido iš vir- 
šaus; Tempė žvilgtelėjo aukštyn - galerijoje stovėjo Kirstingas. 
- Kita vertus, jeigu tai pasala, galėjo sugalvoti ir ne tokią primi- 
tyvią. 

- Pažiūrėsime. 

Vadas atsistojo. "Hermis" skriejo lygut lygutėliai - visi gra- 
vimetrai rodė vienetą, tarsi laivas ilsėtųsi doke Žemėje. 

- Prašau dėmesio. Kolega Polasaras aktyvavo DIEVO0 SiG 
programų bloką. El Salamas išjungs ir užmaskuos solazerį. Kur 
Rotmontas? Gerai. Parengsi du sunkiuosius tūpikus. Navigato- 
riai ir daktaras Nakamura liks vairinėje, 0 aš eisiu išsimaudyti ir 
netrukus grįšiu. Ak, tiesa, Harachai, Tempe, patikrinkite, ar 
viskas, kas nemėgsta dešimties g, gerai pritvirtinta. Į navigato- 
rinę be mano leidimo niekam neiti. Viskas. 

Stergardas apėjo stovus ir, pastebėjęs, kad pakilo tik na- 
vigatoriai, nuo durų paliepė: 

- Gydytojų prašau stoti į postus! 

Veikiai vairinėje liko trise. 

Harachas persėdo į kitą krėslą ir, maigydamas klaviatūrą, 
šviečiančiose interoreceptorių schemose peržiūrinėjo visų agre- 
gatų nuo priekio iki laivagalio būklę. Tempė, pirmajam naviga- 
toriui dabar nereikalingas, priėjo prie japono, kuris analizavo 
kvintiečių signalo blyksnių spektrus, ir pasiteiravo, kas tas SiG 
blokas. Harachas sukluso, mat apie tokį irgi nieko nebuvo gir- 

dėjęs. Nakamura atsitiesė nuo abiakio okuliaro ir liūdnai palin- 
gavo galvą. 

- Tėvas Aragonas susikrims. 

- Bene skelbiama karinė padėtis? Kas tas SiG? - kaman- 
tinėjo Tempė. 

- Ponai, ką gabenamės kilio triume, jau nebe paslaptis. 

- Tame užrakintame? Argi ten ne plačiažingsniai? 

- Ne. Ten staigmenos visiems. Net DIEVui. Tik ne vadui ir 
nuolankiam jūsų tarnui. - Pastebėjęs, kaip apstulbo aniedu, ja- 
ponas pridūrė: - Ponai navigatoriai, SETI biuro nuomone, tai 
būtina. Abu treniravotės, rengėtės leistis pavieniui. Tokiomis 
aplinkybėmis bet ką gali, na tarkime, paimti įkaitu. 

- Net ir DIEVą? 

- DIEVas - mašina. Į paskutinės kartos kompiuterius taip 
pat galima įsilaužti, net per atstumą, ir iškratyti visą programų 
turinį. | 

- Visas triumas - pasidėti porai atskirų atminties blokų? 

- Nėra ten jokių blokų. Tik "Hermis". Kažkas panašaus į 
maketą. Padarytas iš tiesų gražiai, kruopščiai. Žodžiu, masalas. 

- O tos papildomos programos?.. 

Japonas atsiduso. 

- Baisiai seni inicialai. Jums gal dar geriau Žinomi nei man. S 
- Sodoma, G - Gomora. Labai nemalonu - ypač apaštališka- 
Jam pasiuntiniui. Užjaučiu jį. 


SODOMA IR GOMORA 


Kai laivas skriedavo automatine eiga, visiems pasitaisydavo 
nuotaika - ypač valgomajame įgula kaipmat pamiršdavo vis nuož- 
miau veržiantį Gordijaus mazgą. Jau vien galimybė susėsti prie 
stalo, perduoti dubenį ar druskinę, paprasčiausiai įsipilti į lėkštę 
sriubos ar į stiklą - alaus, pasisaldinti kavą tapdavo tikru išsi- 
laisvinimu iš nesvarumo sąlygomis neišvengiamų procedūrų, mat 
šios, kaip jau tūkstantį kartų sakyta, savo ruožtu išvaduojančios 

iš gravitacijos gniaužtų, suteikia tokią keistą laisvę, kad ne tik 
žmogaus elgsena, bet ir jo kūnas sulig kiekvienu judesiu kelia 
pajuoką. Išsiblaškęs astronautas - tai astronautas, nusėtas mė- 
lynėmis ir gumbais, apsilaistęs gėrimu, skraidąs po kajutę vai- 
kydamasis išsilaksčiusius popierius, arba, jei atsiduria didesnė- 
je patalpoje "be atostūmio objektų", už kūdikį dar bejėgiškes- 
nė būtybė, mat iš nesvarumo keturiomis neišroposi: užuomar- 
šoms yra tekę iš bėdos gelbėtis metant rankinį laikrodį, o jeigu 
jo nepakakdavo - striukę ar megztinį, nes Niutono mechani- 
kos dėsnis negailestingas: nejudantis kūnas išlieka rimtyje, jeigu 
jo neveikia jokia jėga. Sykį, kai dar nebuvo išgaravęs noras 
juokauti, Harachas išdėstė tokią teoriją: orbitoje pačios palan- 
kiausios sąlygos idealiai žmogžudystei, už kurią nuteisti nesuge- 
bėtų joks teismas. Gana būtų įkalbėti nusižiūrėtąją auką išsi- 
maudyti po dušu, o kai nusirengtų, sprigtelėti - taip, kad nelai- 
mėlis pakibtų tarp dušinės sienų ir lubų ir kabotų, kol numirtų 
badu. Teisme būtų galima pasiaiškinti, neva ėjai atnešti jam 
rankšluosčio ir pamiršai. Rankšluosčio neatnešimas nėra nusi- 
kaltimas, nes nu//um crimen sine lege*, o atsakomybė už ne- 
svarumo pasekmes baudžiamojoje teisėje nenumatyta. 

Po naujųjų potvarkių, kuriuos Tempė praminė "karine pa- 
dėtimi", nuotaika nebepasitaisė net per vakarienę. Galėjai pa- 
manyti, kad valgo jie ne laive, o vienuolyne - varžomi griežtos 
tylėjimo regulos - ir net nelabai matydami ką, lyg visą atsako- 
mybę būtų užkrovę skrandžiams. Tikriausiai taip buvo dėl to, 
kad visi dar tebevirškino tai, ką popiet išgirdę iš Stergardo. 
Aiškindamas operacijos planą, šis kalbėjo labai tyliai, vos gir- 
dimai. Kas vadą pažinojo, neabejojo: po šaltoka ramybe sle- 
piasi įniršis. 

- Tas kvietimas - spąstai. Jeigu klystu, ko labai norėčiau, 
kontaktą užmegsime. Tačiau priežasčių optimizmui nematau. 
Neutrali valstybė planetoje, kariaujančioje mažiausiai šimtą me- 
tų ir pasiekusioje kosminės sferomachijos stadiją, egzistuoti gal 
ir gali, bet neįmanoma, kad galėtų be kovojančiųjų pusių leidi- 


*Nėra nusikaltimo be įstatymo (lot.). 

mo pasitikti kosminį svečią. Pasak pranešimo, toks leidimas 
gautas. Pamėginau įvertinti padėtį kitu rakursu ir įsivaizduoti, 
kaip į įsibrovėlio kreipimąsi į visus gyventojus turėtų reaguoti 
viena vyriausiųjų Kvintos vadaviečių. Apie įsibrovėlio galią ji 
jau nemažai žino. Žino, kad kosmose atėjūno nesunaikins - jau 
mėgino, tik gal dar ne visais įmanomais būdais. Žino, kad sve- 
čias iš tikrųjų nėra labai agresyvus, nors kontaktą mėgino i1š- 
provokuoti demonstruodamas jėgą. Vis dėlto objektu pasirin- 
ko dykąjį mėnulį, nors kur kas paprasčiau būtų buvę smogti į 
ledinį žiedą, kuris ir šiaip jau baigia subyrėti. Suprantama, vy- 
riausioji vadavietė Žino, kad net jeigu ne ji pati, jei ne laikina jos 
sąjunga su priešu, tai vis tiek Kvinta yra didžiausia šiurpių ka- 
taklizmo pasekmių kaltininkė; pabrėžiu: Žino tai garantuotai, nes 
koviniai veiksmai kosminiu mastu neįmanomi be aukšto lygio 
mokslininkų. Ką dar vadavietė žino, paaiškėja iš netiesioginių 
įkalčių. Su gravitacijos savybėmis ir apraiškomis - iki kraštuti- 
nių, tokių kaip juodosios skylės - susipažįstama dar gerokai 
prieš ją įvaldant. Kad atremsime naktinį jų antpuolį būtent ši- 
taip, kvintiečiai nesitikėjo. Bet jeigų jų fizikai bent ko nors verti, 
jie suvoks, kad gravitacinė gynyba planetoje laivui yra tokia 
pat pražūtinga kaip ir puolimas. Remiantis reliatyvumo teorija, 
neįmanoma apskaičiuoti tokios uždaro traukos lauko konfigū- 
racijos, kad tą lauką sukuriantis laivas nesusinaikintų drauge su 
planeta. 

Ketinu į nurodytąją teritoriją pasiųsti du tūpikus ir manau, 
kad jiems nekils nė menkiausias pavojus. Jeigu anie nori parsi- 
vilioti "Hermį" į planetą, tūpikams leis grįžti. Bet ir išleisti jų tuš- 
čiomis negalės, taigi suruoš kokią nors inscenizaciją - kad ir 
pasitikėjimą sukeltų, ir sudomintų. Kvintiečiai svetingai pade- 
monstruos, kad tikrasis kontaktas - tai gyvų svečių susitikimas 
su gyvais, o ne mechaniniais šeimininkais. Tai nenuginčijama 
prielaida. Taigi, jei įvykiai pakryps maždaug taip, kaip sakau, 
"Hermis" leisis, o tada matysime, kokia bus atomazga. Atgavę 
tūpikus, į laivą jų neimsime - po visų įvykių verčiau šimtą kartų 

viršysiu atsargumo saiką nei kartą apsižioplinsiu - ir paskelbsi- 
me, kad leidžiamės. 

Pereinu prie operacijos detalių. Išleidę tūpikus, nuo Kvin- 
tos vidutiniu pajėgumu skrisime prie Sekstos. Panaši jų abiejų 
opozicija saulės atžvilgiu mums palanki. Sekstą jau tyrinėjome 
zondais ir žinome, kad ji - seismiškai aktyvus beoris dangaus 
kūnas, dėl ko liko nekolonizuota ir neapstatyta karinėmis bazė- 
mis. Pati planeta joms būtų pavojingesnė nei priešas. Pasislėp- 
sime Sekstos šešėlyje, o tas "Hermis", kuris iš jo išnirs, Žiūrint 
iš tolo niekuo nesiskirs nuo mūsiškio. Žinoma, iš arčiau atrodys 
kitaip, bet galėčiau lažintis: jie jo tikrai nelies - bent jau kol lai- 
vas įskries į atmosferą. Turint omeny sideristiką, galėtų jį užpul- 
ti dar jonosferoje, tačiau netikiu, kad taip pasielgtų. Normaliai, 
minkštai nusileidęs laivas bus kur kas vertingesnis laimikis, nei 
apdaužytas, ir į agresyvius veiksmus atsakys ne taip žaibiškai, 
kaip tas, kuris, spjaudydamas liepsnomis, tūps laivagaliu že- 
myn, todėl bus pasirengęs manevruoti arba sprukti. 

Anas "Hermis" siųs ir gaudys radijo signalus, jame yra nu- 
sileidimo agregatai, tiesa, skirti vienam kartui. Tiesioginio ryšio 
su juo nepalaikysime. Baigdamas pasakysiu štai ką: mūsų atsa- 
kymas priklausys nuo to, kaip jie sutiks aną laivą. 

- Sodoma ir Gomora? - paklausė Aragonas. 

Stergardas ilgokai žiūrėjo į vienuolį, paskui atvirai kandžiai 
atsakė: 

- Jūsų Šventenybe, Šventojo Rašto mes neatsižadėsime. 
Bet atsiversime tik pirmąjį leidimą. Naujasis nebeaktualus. 
Skruostą jau ne kartą buvome atkišę. Gana. Kadangi ne mes, 
O jie spręs, kurį Testamentą - Senąjį ar Naująjį - pasirinkti, to- 
liau diskutuoti beprasmiška. Ar solazeris jau perderintas? 

El Salamas atsakė teigiamai. 

- DIEVas dirba pagal SiG programą? Gerai. Už tūpikus 
atsakingi kolegos Rotmontas 17 Nakamura. Po vakarienės im- 
kitės darbo. 

Automatiškai paleidžiamų tūpikų starto vidurnaktį niekas ne- 
matė; jie nuskriejo Kvintos link, o "Hermis" atsuko jai pasturgalį 

ir iki pat aušros didino hiperbolinį greitį: iki Sekstos, tai yra 70 
milijonų kilometrų, juo reikėjo skristi bemaž aštuoniasdešimt va- 
landų. Elektroninėse laboratorijose prasidėjo šioje ekspedicijoje 
dar nenaudotų dispersantų - dispersinių diversantų, vadinamų bi- 
tės akimis - gamyba. Nesuskaitomi mikroskopinių knistalėlių, pa- 
skleistų milijonuose kubinių mylių aplink Sekstą, spiečiai turėjo 
atstoti "Hermiui" regėjimą. Kiekvienas už smėlio smiltelę mažes- 
nis kristalas, skaidri adatėlė, atitiko vieną ommatidium* , bitės 
akies facetę. Žemėje tokios adatėlės naudotos apikografijoje. 
Taigi laivas sau iš paskos tempė išskleistą tų nematomų, bet vi- 
sareginčių akių šleifą, kad galėtų pasislėpęs už Sekstos stebėti 
savo kompiuterinių pasiuntinių likimą. Iš anksto numatytoje tra- 
jektorijos atkarpoje "Hermis" su reaktyviniais pliūpsniais paleido 
ir savo "oficialiąsias akis" - televizinius zondus, kuriuos kvintiečiai 
galėjo ir netgi turėjo pamatyti. 

Vairinėje budėjo Tempė. Harachas, plūsdamas emocijo- 
mis, atėjo su senu laikraščiu iš to meto, kai Žemėje virė audrin- 
gi ginčai dėl moterų dalyvavimo žygyje. Pirmiausia navigatorius 
perskaitė pastraipą apie tai, kad ekspedicijoje būtina suteikti 
teisėtos erdvės šeimyniniam gyvenimui, paskui - amžinai 
skriaudžiamos silpnosios lyties atstovių užgaules vyrų mafijos 
užvaldytam SETI. Čia Harachas taip įsiuto, kad laikraščio vos 
nesudraskė. Tempė juokdamasis pačiupo jam už rankos - vis 
dėlto Harpijos žvaigždyne tai buvo tikras raritetas, brangintinas 
senovės paminklas, nežinia kaip atsidūręs tarp pirmojo naviga- 
toriaus daiktų. Bent jau taip tvirtino šis. Tempei atrodė kitaip, 
bet jis verčiau nutylėjo. Žinojo, kad ūmaus būdo Harachui pa- 
našūs straipsniai reikalingi, kad galėtų palaidyti žaibus. Tik var- 
gu ar tas lygių teisių reikalavimas, toks bukas ir tiesmukas, bu- 
vo vertas tiek dėmesio. Moterys, taigi Žmonos, motinos, taigi 
vaikai, kūdikiai - laive, kad ir kokiame galingame, o vis tiek 
menkučiame, įsiurbtame šimtametės kosminės sferomachijos - 
su įkrautais sideratoriais prieš svetimą civilizaciją! Ir dėl to rei- 
kėjo išlieti šitiek spaustuvinio dažo?! Musulmonai, ir tie į karą 


*Omatidijos - facetės, iš kurių susideda nariuotakojų akys. 

*-1 vu" 


Harachas iš visos širdies krimtosi negalįs tos rašliavos autorei 
į akis išrėžti, ką apie ją mano, o Tempė, vėl ėmęsis pareigų, tai 
tikrino kursą ir stebėjo monitoriuose jau didėjančius Sekstos 
pjautuvus, tai dirsčiojo į vieninteliam klausytojui postringaujantį 
kolegą; vis dėlto nė karto jo nepertraukė - nenorėjo lieti į ug- 
nį alyvos, juolab kad iš tikrųjų jiedu buvo ne vieni: juk ir vairi- 
nėje būdravo DIEVas. Antrasis navigatorius kompiuterių taip 
gerai neišmanė, todėl abejojo: nejau tame aparate, tokio gu- 
vaus proto ir puikios atminties, tikrai nėra nė grūdelio asmeny- 
bės? Vadovėlių ar specialistų paaiškinimų Tempei nepakako. 
Norėjo įsitikinti pats, tik nežinojo - kaip. Tiesa, nestigo ir svar- 
besnių rūpesčių. Ar Nakamura tikrai užjautė Tėvą Aragoną? 
Navigatorius pašiurpo vien pagalvojęs, kaip, apaštališkuoju 
pasiuntiniu dėtas, jaustųsi pats. 

Tuo metu Aragonas ir Gerbertas, vado paraginti, svarstė, 
ar jų tūpikus ištyrinėję kvintiečiai sugebėtų perprasti biologines 
žmonių savybes. Nors, prieš išsiųsdami į planetą, aparatus jie 
kuo kruopščiausiai sterilizavo, kad ant paviršių neliktų anei ląs- 
telytės pirštų odos, anei bakterijos - iš tų, kurių Žmogaus orga- 
nizmas negali visiškai atsikratyti, - nors tūpikai buvo pagaminti 
automatizuotai, ne žmonių rankomis, o energinė bei informaci- 
jos apykaitos įranga atitiko aštuoniasdešimties metų senumo 
Žemės technologijų laimėjimus, sugrįžusių elektroninių pasiun- 
tinių imti atgal į laivą Stergardas neketino. Jam tai atrodė per- 
nelyg rizikinga. Kaip stulbinamai išvystyta kvintiečių parazitinė 
inžinerija, jie patyrė dar tada, kai "Hermiui" pakliuvo senieji 
šios civilizacijos gaminiai. Taigi tūpikai galėjo pargabenti ne tik 
nekaltų svarbių Žinių, bet ir pražūtį - žaibiškai užklumpančių 
bacilų arba lėtai bei neregimai veikiančių virusų ar ultravirusų 
pavidalu. Apie apsaugines priemones Stergardas klausinėjo ir 
gydytojo, ir Kirstingo. | 

Tariamai neutralioji valstybė, sutikusi priimti tūpikus, už- 
draudė "Hermiui" palaikyti su jais ryšį, mat tokią sąlygą įpiršu- 
sios "gretimos šalys". Kai atmosfera prarijo abu zondus, plane- 

ta apsigaubė dar tirštesnio, visais diapazonais skleidžiamo ra- 
dijo triukšmo luobu. Įtaisę pasiuntiniams apvalkalą pramušan- 
čius lazerius, juo labiau įnikę jų durklais iš "Hermio" smaigstyti 
debesų ir radijo chaoso jūrą, žmonės būtų sulaužę sąlygą. 

Taigi nebuvo kas darą - liko tik iš už Sekstos stebėti Kvin- 
tą holografinių akučių spiečiais. Veiksmai buvo suderinti šitaip: 
abu aparatai turėjo pamažu slysti dangaus skliautu ir į Kvintą 
nusileisti tada, kai "Hermis" atsidurs Sekstos šešėlyje. Susirinkę 
vairinėje visi laukė lemtingosios akimirkos. Baltais debesimis 
apkibusi planeta užėmė visą pagrindinį ekraną, šviesiame fone 
ryškūs, būriais it juodi taškai šmaižiojo koviniai palydovai. Kad 
būtų aiškiau matyti, kaip abu pasiuntiniai įskries į atmosferą, į 
hipergolinį jų kurą fizikai įmaišė natrio ir technecio: pirmasis re- 
aktyvinę liepsną nudažė skaisčiai geltonai, antrasis ją žymėjo 
tokia spektrine juosta, kokios nei vietinės saulės, nei kvintiečių 
orbiterių spektruose nebuvo. Kai tik abu aparatai nunėrė į de- 
besis, ugniniai siūleliai, trinties ir stabdymo variklių darbo pėd- 
sakai, ėmė blukti; tada milijardai akučių, nematoma skraiste 
paskleistų milijono mylių spinduliu už "Hermio" kilvaterio, lies- 
tine sužiuro į numatomo nusileidimo tašką - sužiuro ne šiaip sau: 
kelių sekundžių intervalu vienas po kito nutūpę ant kieto grun- 
to, pasiuntiniai dvigubu specialiai sumoduliuotu natrio blyksniu 
parodė užbaigę kelionę. 

Tada prasidėjo kitas operacijos etapas. Tarsi milžiniški iš- 
gaubti Sezamo vartai atsivėrė "Hermio" dugno šarvas, ir keltu- 
vų gervės į erdvę išstūmė didžiulį metalinį ritinį, skirtą zondams 
laikyti laboratorinėmis karantino sąlygomis. Ši gudrybė ypač 
džiugino Harachą; nors Stergardo taktikai pritarė visi, tačiau 
darbavosi be entuziazmo, kas kad darniai - džiaugtis nebuvo 
kuo. Užtat pirmasis navigatorius nė neslėpė tik džiaugsiąsis, jei 
tam karingam planetos žvėriui pavyks nusukti sprandą. Jis nie- 
kaip negalėjo sulaukti, kol parsiras tūpikai - nors jie galėjo 
grįžti su-mirtinu užkratu, - tarsi žygeivių tikslas būtų nuožmios 
grumtynės su Kvinta. Haracho šnekų Tempė klausėsi be ko- 
mentarų, galvojo sau apie tai, jog pirmojo navigatoriaus psichi- 

kos pokyčius veikiausiai fiksuoja DIEVas, ir gėdijosi dėl kole- 
gos, nors protarpiais ir pats nežinojo, ko norėtų labiau: kad 
paaiškėtų, jog įgulą perpildęs pyktis buvo nepagrįstas, ar kad 
kvintiečiai žmones išprovokuotų Žiauriausiam iš įmanomų žings- 
nių? Taip, jis pats šią civilizaciją jau irgi laikė priešu, akivaizdžiu 
blogiu, vien savo būviu pateisinančiu jų veiksmus. Paslapčių 
čia nebebuvo jokių. Išjungtas ir užmaskuotas solazeris kaupė 
saulės energiją ruošdamasis ne siųsti signalus, o smūgiuoti. Po 
48 valandų holografinis spiečius parodė grįžtančius pasiuntinius. 
Tūpikai turėjo atsiliepti ultratrumposiomis bangomis iš už mė- 
nulio liekanų orbitos. Tačiau aiškius signalus siuntė tik vienas. 
Kitas perdavinėjo nesuprantamą kodų raizgynę. Stergardas 
paskirstė vyrus į tris grupes: navigatoriai turėjo "Hermio" "klas- 
totę" išvesti į orbitą aplink saulę, fizikai - už keliasdešimt mylių 
nuo laivo pasitikti tūpikus ir uždaryti į ritininę kamerą, o gydy- 
tojai ir Kirstingas - ištirti juos biologiškai, jei tik antroji grupė 
pasakys, kad tai nekenksminga. Net ir išskirstyta įgula veikė 
darniai. Harachas ir Tempė, stebėdami tuščią milžiną, kuris pa- 
mažu leidosi į kelią, nors ant korpuso dar žybčiojo automatinių 
suvirintuvų ugnelės, nuolat palaikė ryšį su tūpikų laukiančia Na- 
kamuros grupe. Polasaro nuomone, antrasis aparatas nežinia 
ką galėjo marmėti dėl paprasčiausios avarijos. Harachas linko 
kaltinti kvintiečius. Jis tiesiog troško, kad šių klasta kuo greičiau 
išlįstų lyg yla iš maišo ir įstrigtų jiems gerklėje tarytum lazerinė 
ašaka. Tempė tylėdamas svarstė, ar toks pikteiva dar gali at- 
sakingai eiti pirmojo vairininko pareigas. Matyt gali, jei DIEVas 
aple jo būklę nepranešė vadui. O gal beprotybė jau apnikusi 
juos visus? Karantino kamera, nutvieksta ją apkibusių prožek- 
torių šviesos, išsižiojo ir prarijo tūpikus. Fizikai apžiūros sekto- 
riuje po pirminio automatinio tyrimo niekaip nenutarė, ar vienas 
aparatų nukentėjo atsitiktinai, ar apgadintas tyčia. Harachas, 
žinojęs geriau už visus - tai kvintiečių darbeliai! - iš įniršio kone 
pašėlo. Vis dėlto po valandos išaiškėjo, kad dalies antenos ir 
pirmgalio spinduliuoklio zondas neteko susidūręs su kokia nors 

nedidele meteorito nuolauža ar metalo gabalu. Progų su kuo 
nors susitrenkti šioje sistemoje nestigo. 

Tamsoje blėso paskutinės, ką tik baigtos virinti tolstančio 
tuščio "Hermio" dvynto siūlės, ir jį jau buvo galima įbėginti, tik 
reikėjo sulaukti vado įsakymo. Stergardas neatsiliepė - savo 
ruožtu laukė tyrimo išvadų: kokios būklės grįžo tūpikai ir - Jas: 
but not least - kokių pargabeno naujienų? 

Naujienos buvo nepaprastai įdomios, o aparatai nesužaloti 
- neminint nedidelės, veikiausiai atsitiktinės avarijos - ir niekuo 
neužkrėsti. Tai išgirdęs Harachas neištvėrė: 

- Kokia siaubinga klasta! 

- Na, net Sodomoje būta tokio Loto, - atitarė Tempė. 

Jis pašėlusiai troško sužinoti naujienas iš Kvintos. Vairinės 
jos kažkodėl ilgai nepasiekė. Galiausiai Nakamurai navigatorių 
pagailo ir jis iš nutolusios nuo laivo ritininės kameros perdavė 
jiems žvalgybos rezultatus. 

Siužetas prasidėjo ta pačia solazeriu planetai transliuota 
pasaka. Po jos navigatoriai išvydo daugybę kraštovaizdžių: 
matyt tai buvo civilizacijos nepaliesti gamtiniai draustiniai. Jūrų 
pakrantės, smėlyje dūžtančios bangos, tarp žemų debesų besi- 
leidžianti raudona saulė, gerokai tamsesnių nei Žemėje miškų 
masyvai; milžiniškos kai kurių medžių lajos atrodė kone grana- 
tinės. Paskui šiame nuolat besimainančiame fone sušvito raidės. 

JŪSŲ IKI 300000 METRINIŲ TONŲ MASĖS RAKE- 
TINĮ APARATĄ NUTARTA SUTIKTI POZITYVIAI JEI 
GARANTUOJATE PASYVIĄ POZICIJĄ IR GERĄ VA- 
LIĄ TAŠKAS TAI KOSMODROMAS TAŠKAS 

Tirštoje žalioje migloje išryškėjo milžiniška plokštuma. Re- 
gima iš neapsakomų aukštybių, ji blausiai žvilgėjo tarytum su- 
stingęs gyvsidabris. Išsidėsčiusios vienodais tarpais, lyg šach- 
matų figūros, plokštumoje styrojo, o tikriau, augo neįtikimai 
liaunos, tobulai baltos stalagmitų adatos smailutėliais galais. Jos 
- visos ties pamatu apjuostos plonyčiu it voratinklis auksaspal- 
viu tinklu - iš tikrųjų stiebėsi aukštyn, kol sustingo. Po plynu - 
anei debesėlio - dangaus skliautu skrido paukščiai. Buvo vei- 

kiausiai milžiniški. Kiekvienas iš lėto vasnojo keturiais sparnais. 
Atrodė, gervės lekia į šiltuosius kraštus. Apačioje, aplink sta- 
lagmitus - Žmogaus akis jau galėjo atpažinti raketas - kirbėjo 
tamsiai spalvinga smulkmė: į baltuosius erdvėlaivius plačiomis 
nuovažomis plūdo ištisos minios. Vyrai stebeilijo įtempę regą, 
troško pagaliau išvysti, kaipgi tie kvintiečiai atrodo - bet ne ka- 
žin ką laimėjo. Tiek pat peštų ir Žemės svečias iš kokio Nep- 
tūno, jei, norėdamas pamatyti žmogų, mylios nuotoliu stebėtų 
sausakimšą olimpinį stadioną. Judri įvairiaspalvė minia vis dar 
grūdosi aplink nuožulnumas, upėmis sruvo į sniego baltumo lai- 
vus. Ant jų korpusų tviskėjo vertikaliai išdėstyti neperskaitomi 
hieroglifai. Knibždynas išretėjo, ir atrodė, kad baltoji flotilė ne- 
trukus startuos, 0 ji ėmė didingai lėtai smukti. 

Korpusus gaubę auksaspalviai voratinkliai atsilupo tartum 
sutrūniję ir sudribo aplink netaisyklingais apskritimais. Virš 
plokščiojo ežero tik ką dar kyšoję baltieji smaigaliai išnyko 
raudonoje šulinių tamsoje ir ne vožtuvai ar dangčiai virš jų uŽ- 
sivėrė - užsiskleidė pats blaususis gyvsidabris. Ekranas neilgai 
buvo tuščias - į jį lėtai įšliaužė daugiakojis, akivaizdžiai mecha- 
ninis padaras, ne koks nors gyvis, lėkštai nurėžtu snukiu. Iš jo 
fontanais tryško šviesus, gelzganas skystis, liejosi į visas puses 
ir tuojau pat virė. Kai visas iškunkuliavo, gyvsidabris patamsėjo 
lyg bitumas. Daugiakojis išsirietė lanku - vidurinės kojos paki- 
bo ore - atsigręžė tiesiai į stebinčius žmones ir atmerkė keturias 
akis. Keturis langus? Keturis prožektorius? Vis dėlto labiausiai 
jie 1š tiesų panėšėjo į akis - į didžiules, su nuostaba žvelgiančias 
žuvies akis siauromis metališkomis rainelėmis ir juozganai bliz- 
gančiais vyzdžiais. Atrodė, ta keistoji transporto priemonė žiūri 
liūdnai susimąsčiusi. Visi keturi vyzdžiai buvo nebe apskriti, o 
susiaurėję lyg katino, tuo pat metu kažkaip blėso, juose virp- 
čiojo žydras atspalvis. Mechanizmas vėl nusileido ant tamsaus 
pagrindo ir svyruodamas į šonus tarsi šimtakojis ištursnojo iš 
akiračio. Paukščių danguje nebebuvo, tik užrašas: 

TAI MŪSŲ KOSMODROMAS LEIDŽIAME ATVYK- 
TI LAUKITE TĘSINIO TAŠKAS 

Tęsinio ilgai laukti neteko: užėjo audra su žaibais ir perkū- 
nais, įkypa liūtis įšėlo čaižyti pakopinius statinius, sujungtus 
daugybe viadukų. Miestas po prakiurusiu dangumi atrodė 
keistai - vanduo sruvo pailgais stogais, tryško iš sienų patiltė- 
se, veikiau ten buvo ne tiltai, o tuneliai su eliptiniais langais, už 
kurių švytravo virpančių šviesų rėžiai. Transporto linijos? Gat- 
vėse nė gyvos dvasios, niekur, nors gatvių ten ir negalėjo būti - 
viskas užstatyta pakopomis, tarsi iš metalo nulietomis toltekų 
piramidėmis, tad neįmanoma buvo suprasti, kur apatinis miesto 
lygis - jei tai išvis miestas, - vėtros blaškomi lietaus šuorai si- 
dabrinėmis bangomis ritosi gigantiškaisiais statiniais, be garso 
žybčiojo žaibai, funkcionavo keista vandens apykaita: galingos 
čiurkšlės kliokė ant piramidžių įtaisytomis, į nutekamuosius la- 
takus panašiomis išskobomis užriestais galais, pro šiuos lėkė į 
orą ir maišėsi su nepaliaujamai pliaupiančiu lietumi. Vienas Žai- 
bų perlūžo ir virto ugniaspalvėmis raidėmis: 

AUDROS MŪSŲ PLANETOJE DAŽNAS REIŠKI- 
NYS TAŠKAS 

Vaizdas papilkėjo ir išnyko. Toje murkšlinoje pilkumoje 
ėmė ryškėti kažkokių lūženų apybrėžos. Gilumoje ugnis virpė- 
dama maišėsi su debesimis ar dūmais. Dunksojo ištisi sluoks- 
niai milžiniškų konstrukcijų nuolaužų. Arčiau bolavo lygios ei- 
lės balzganų dėmių, lyg kas būtų suguldęs purvinus sudraskytų 
nuogų būtybių gabalus. Virš tų geležies spalvos kapinių sutvis- 
ko žodžiai: 

ŠĮ MIESTĄ SUNIOKOJO JŪSŲ SUKELTAS MĖNU- 
LIO KATAKLIZMAS TAŠKAS 

Užrašas išnyko, o kelionė po griuvenas tęsėsi, iš arti pasi- 
matė kažin kokie nežinomos paskirties įrenginiai - vienas, nors 
sutvirtintas nepaprastai storu metalo sluoksniu, buvo pertrūkęs, 
viduje - čia suveikė priartinimo funkcija - irgi gulėjo sudraskyti 
palaikai (nežinia kaip tos būtybės atrodė, kol buvo gyvos, bet 
dabar priminė iš bendro kapo iškeltus sakytum molinus žmonių 
lavonus), o objektyvui staigiai atsitraukus vėl nusidriekė be- 
kraštė griuvėsių platybė su giliomis išrausomis, kuriose kresni 

raudondryžiai buldozeriukai lyg kokie vabzdžiai bukais Žiautu- 
rais graužėsi į griuvėsius, sunkiai, bet atkakliai ropojo per nuo- 
laužas, daužė aptrupėjusį, suodžių dėmėmis nusėtą pieniškai 
alebastrinį frontoną, kol galiausiai šis neišlaikęs subyrėjo - visą 
vaizdą užklojo rudų dulkių debesis. Kelias akimirkas vairinėje 
buvo girdėti tik jaudrus alsavimas ir sekundmačio tiksėjimas. 
Pagaliau ekranas ėmė švisti. Jame pasirodė keista, akivaizdžiai 
ne žmogaus galvai skirta diadema iš skaidraus tarytum ašara 
kristalo, su švytinčiais briliantiniais spinduliais. Apgaubtas dia- 
demos virpėjo uždaras dodekaedras iš blankiai rausvo špinelio. 
Virš puošmenos sušvito užrašas: 

APVAINIKUOTA PABAIGA 

Bet tai buvo ne pabaiga: žilpinančioje halogeninėje šviesoje 
lėkštame šlaite sutamsavo kažkokie begalviai vėžiagyviai - tar- 
tum kaimenė galvijų kalnų ganykloje - veltui akis stengėsi įžiū- 
rėti - ką? Milžiniškus vėžlius? Gigantiškus vabalus? - objekty- 
vas ėmė vis greičiau kilti stačia uola su juodomis urvų, grotų 
skylėmis, iš kurių tekėjo veikiausiai ne vanduo, o kažkokia 
skysta, ruzganai geltona pliurė, panaši į vėmalus. Paskui vos 
vos siūruojančiame šviesiai violetiniame fone išryškėjo tekstas: 

LEIDŽIAME ATVYKTI IKI 300000 METRINIŲ TO- 
NŲ STATINĖS MASĖS LAIVU TAŠKAS KOSMODRO- 
MAS AA035 NURODYTAS TAŠKAS PRANEŠKITE 
TERMINĄ GARANTUOJAME TAIKĄ PAŽADAME NIE- 
KO NEPRIMINTI PAGAL CILINDRINĮ JŪSŲ MERKA- 
TORIAUS TINKLELĮ DIENOVIDINIS 135 LYGIAGRE- 
TĖ 48 LAUKIAME JŪSŲ ŽINIOS KADA ATVYKSTATE 
TAŠKAS TAŠKAS TAŠKAS TAŠKAS TAŠKAS TAŠ- 
KAS TAŠKAS 

Monitorius užgeso, ir vairinę užliejo dienos šviesa. Blyškut 
blyškutėlis antrasis navigatorius, rankas nevalingai prispaudęs 
prie krūtinės, vis dar Žiūrėjo į tuščią ekraną. Harachas grūmėsi 
su savimi. Jo kakta į vešlius šviesius antakius varvėjo stambūs 
prakaito lašai. 

- Tai... tai šantažas... - išspaudė pirmasis navigatorius. - 
Mums nori suversti atsakomybę už tai... kas ten... 

Tempė krūptelėjo, lyg staiga pažadintas iš miego. 

- Bet juk taip ir yra... - prakalbo tyliai. - ...ar mus čionai 
kas nors kvietė?.. Pataikėme į pačią jų nelaimės tirštumą - per 
mus ji tik dar skaudesnė. 

- Liaukis! - suniurzgė Harachas. - Jei nori paverkšlenti, eik 
pas savo kunigą, o man čia neinkšk. Tai ne tik šantažas... jie 
dar gudriau sugalvojo... ėė, jau matau, kaip tikisi mus prigauti. 
Žmogau, atsikvošėk, ne mes čia kalti - jie... 

- Pats verčiau atsikvošėk. - Tempė nebeįstengė ramiai nu- 
sėdėti, todėl atsistojo. - Ką jau padarėme, tą - kuo baigsis lo- 
šimas, nebesvarbu. Dieve mano, tai bent kontaktas tarp protų! 
Jei tau būtinai reikia ką nors išplūsti, plūsk SETI ir CETI, ir sa- 
ve - kam užsigeidei į "psichonautus". Bet bus geriausiai, jeigu 
išvis užsičiaupsi. Nieko išmintingiau negalėtum nuveikti. 

Popiet jie įsikėlė į laivą ritininę kamerą ir tūpikus. Aragonas 
pareikalavo, kad Stergardas sušauktų visuotinį susirinkimą to- 
lesniems veiksmams aptarti. Vadas atsakė jokių pasitarimų anei 
posėdžių iki programos etapo pabaigos nešauksiąs. Gama-la- 
zeriu valdomas "Hermio" padirbinys dingo už Sekstos išgaubos 
ir visu greičiu nuskriejo Kvintos link, keisdamasis su ja sutar- 
tais šaukiniais. Po budėjimo Tempė norėjo pasimatyti su vadu. 
Šis atsisakė: sėdėjo savo kajutėje vienas ir nepageidavo nieko 
matyti. Navigatorius nukako į vidurinę laivo dalį, tačiau užeiti 
pas vienuolį pristigo drąsos, taigi pusiaukelėje apsigręžė ir vi- 
daus ryšiu pasiteiravo Gerberto, mat kajutėje šio nebuvo. Su 
Kirstingu ir Nakamura sėdėjo valgomajame. Laivas manevruo- 
damas palaikė nedidelę trauką; jie vis dar buvo šešėlyje. Išvy- 
dęs užkandžiaujančius, Tempė susizgribo nuo pat ryto dar nie- 
ko nekrimtęs. Prisidėjo prie jų tylomis, į lėkštę įsimetė kepsnį 
su ryžiais, bet kai tik bakstelėjo šakute į mėsą, tos pilkšvos 
skaidulos bene pirmą kartą gyvenime jį kone pravimdė - vis 
dėlto ko nors užkąsti reikėjo, tad aną patiekalą išmetė į virtuvinį 
atliekų siurbtuvą, o iš automato pasiėmė jau pašildytos vitami- 

ninės tyrės. Kad bent kuo prikimštų skrandį. Nė vienas vyrų 
antrojo navigatoriaus nekalbino, tik kai šis sudėjo lėkštę ir 
įrankius į plovyklę, Nakamura vos pastebima šypsena pakvietė 
sėsti priešais. Popierine servetėle nusišluostęs lūpas, japonas 
palūkėjo, kol išeis Kirstingas ir jie liks trise, senu įpratimu pa- 
kreipė į šoną galvą glotniai prišukuotais juodais plaukais ir klau- 
siamai pažvelgė į navigatorių. Šis pečių gūžtelėjimu parodė ne- 
turįs ką pasakyti. 

- Jei nuo pasaulio nusisukame, jis dėl to neišnyksta, - staiga 
pasakė fizikas. - Kur mintis, ten ir žiaurumas. Tai neišskiriama 
pora. Jeigu negali to pakeisti, tenka susitaikyti. 

- O kodėl vadas nieko neįsileidžia? - išsprūdo navigatoriui. 

- Turi teisę, - lyg niekur nieko atsakė japonas. - Kaip ir vi- 
siems mums, vadui pridera laikytis oriai. Net ir vienumoje. 
Daktaras Gerbertas kenčia, navigatorius Tempė kenčia, o aš 
ne. Apie Tėvą Aragoną nė sakyti nesinori. 

- Kaip tai... jūs - ne?.. - nesupratęs perklausė Tempė. 

- Neturiu teisės, - ramiai paaiškino Nakamura. - Šiuolaiki- 
nėje fizikoje būtina tokia vaizduotė, kokiai nebaisios jokios 
kliūtys. Tai ne mano nuopelnas, o iš protėvių paveldėta dova- 
na. Nesu nei pranašas, nei aiškiaregys. Kai reikia elgtis negai- 
lestingai, aš ir būnu negailestingas. Kitaip į mėsą irgi negalėčiau 
nė pažiūrėti. Sykį kai kas pasakė: Nemo me impune lacessit. 
Ar tam kai kam dabar gėda? 

Navigatorius išblyško. 

- Ne. 

- Gerai. Jūsų draugas ir kolega Harachas vaidina. Su di- 
džios rūstybės kauke ant veido - kaip mūsų kabukio demono. 
O iš tikrųjų nereikia nei niršti, nei sielvartauti, nei gailėtis, nei 
keršyti. Jūs ir pats dabar jau žinote kodėl. Ar ne? 

- Taip, - atsakė Tempė. - Neturime teisės. 

- Būtent. Dabar jau baikime šnekas. Po trisdešimt... - jis 
dirstelėjo į laikrodį - ...septynių valandų "Hermis" leisis. Kas 
tada budės? 

- Mes abu. Toks įsakymas. 

- Vieni neliksite. 

Nakamura atsistojo, nusilenkė ir išėjo. Tuščiame valgoma- 
jame tyliai burzgė indaplovė, buvo justi švelnus oro kondicio- 
nieriaus dvelksmas. Navigatorius pažvelgė į gydytoją. Šis neju- 
dėdamas, susiėmęs už galvos, spoksojo į vieną tašką. Šitaip 
sėdintį Tempė jį ir paliko. Kalbėtis jie neturėjo apie ką. 


Tūpė "Hermis" įspūdingai. Leisdamasis į nurodytą planetos 
tašką, iš laivagalio iškvėpė tokią liepsną, kad pakako vien jos 
kibirkšties - reginį, pabirusios kosmoso platybėse, stebėjo ne- 
suskaitomos akutės - tarsi įkaitinta adata ji pervėrė pienišką 
debesų tirštį, išdraskė, nurausvinusi išblaškė it kokius skurlius 
- "Hermis" nėrė į tą pradegintą skylę ir išnyko. Spiralėmis be- 
sivejančios plunksninės draiskanos dar nespėjo užlipdyti spra- 
gos Kvintos debesų antklodėje, kai pro jų properšas pliūpte- 
lėjo akinantis geltonis. Po devynių minučių - tiek laiko prireikė 
šviesos greičiu skriejančiam signalui įveikti atstumui tarp plane- 
tos ir šio "Hermio" - pirmą ir paskutinį kartą atsiliepė į Sekstą 
nukreiptas ano "Hermio" siųstuvas. Debesys dar kartą prasi- 
skyrė ten pat, tik nebe taip ūmiai; Žmonės vairinėje sutartinai 
trumpai, slopiai atsiduso. 

Stergardas didžiulio, nekaltai balto Kvintos disko fone 
kreipėsi į DIEVą: 

- Duokš sprogimo analizę. 

- Galiu pasiūlyti tik spinduliuotės spektrą. 

- Remdamasis tuo spektru, pateik sprogimo priežastį. 

- Tikėtina klaida. 

- Žinau. Klok. 

- Klausau. Traukai išsijungus, po keturių sekundžių pagrin- 
dinė reaktoriaus šerdis jį susprogdino. Ar pateikti priežasčių 
variantus? 

- Taip. 

- Pirmasis: į laivagalį trenkė greitųjų ir lėtųjų neutronų 
čiurkšlė - jų tarpusavio santykis buvo toks, kad srautas pramu- 
šė reaktoriaus apdangalą. Net išsijungęs reaktorius suveikė 

kaip didintuvas ir plutonyje prasidėjo eksponentinė grandininė 
reakcija. Kitas variantas: laivagalio šarvą pramušė kumuliatyvi- 
nis užtaisas su šaltąja anomalonine galvute. Ar pateikti argu- 
mentą pirmojo varianto naudai? 

- Taip. 

- Balistinis smūgis būtų sudaužęs visą laivą. Neutroninis ga- 
lėjo sunaikinti tik jėgainę. Matyt, jie spėjo, kad laive yra biolo- 
ginių būtybių, taigi nuo jėgainės jos turėtų būti atskirtos joni- 
zuojančiajai spinduliuotei atspariomis pertvaromis. Parodyti 
spektrą? 

- Ne. Patylėk. 

Stergardas tik dabar pastebėjo, kad stovi apšviestas Kvin- 
tos lyg aureolės. Nežiūrėdamas išjungė vaizdą ir valandėlę ty- 
lėjo, atrodė, apgalvoja ką išgirdęs iš kompiuterio. 

- Kuris norite pasisakyti? 

Nakamura kilstelėjo antakius ir lėtai, lyg 1r su gailesčio ku- 
pina pagarba, netgi iškilmingai pasakė: 

- Pritariu pirmajai hipotezei. Laivą norėjo sugadinti, o įgula 
turėjo išlikti. Gal ir sužalota, bet gyva. Iš lavonų kažin ko nesu- 
ŽiNnOSI. 

- Kieno nuomonė kitokia? - pasiteiravo vadas. 

Visi pastėrę tylėjo - ne tiek dėl to, kas atsitiko ir ką išgirdo, 
kiek priblokšti jo veido išraiškos. Stergardas, vos prasižioda- 
mas, lyg trizmo pagautas, kalbėjo toliau: 

- Nagi, balandėliai, santarvės ir mielaširdystės skelbėjai, ko 
tylite? Suteikite ir mums, ir jiems galimybę išsigelbėti. Įrodykite 
man, kad reikia grįžti ir pradžiuginti Žemę kuklia paguoda: tegul 
Žino, jog yra už ją blogesnių pasaulių. O nuo šitų atstoti - te sau 
susinaikina. Kol įrodinėsite, nebebūsiu jums vadas. Liksiu tik 
norvego žvejo vaikaitis, aukščiau bambos iššokęs prastuolis. 
Išklausysiu visus argumentus, visas nuoskaudas, jei tik kuris 
panorėsite jas išlieti. Ką išgirsiu, iš DIEVO atminties bus ištrin- 
ta. Taigi klausau. 

- Tai ne nuolankumas, o gryna pajuoka. Simbolinis vado pa- 
reigų atsisakymas nieko nepakeis. - Lyg tikėdamasis būsiąs ge- 

riau išgirstas, Aragonas Žžingtelėjo į priekį. - Ar čia būtų drama, 
ar tragifarsas, gyvenimo nė vienas nesurežisuojame ir jo vaidme- 
nų lyg kokie aktoriai neišmokstame, todėl privalome laikytis są- 
žinės principų. Todėl sakau: žudydami nieko neišgelbėsime. Kaip 
"Hermiu" buvo pridengta gudrybė, taip ir po kontakto bet kokia 
kaina troškimu slypi ne noras pažinti, o kerštingumas. Bet koks 
žingsnis, išskyrus grįžimą namo, - žlugimas. 

- O grįžti - ne žlugimas? 

- Ne, - atsakė Aragonas. - Puikiai Žinai tik viena - kaip pra- 
žūtingai galėtum jiems smogti. O dėl kitko galėtum ir suabejoti. 

- Teisybė. Viską pasakėte? Kas dar kalbės? 

- Aš. 

Atsiliepė Harachas. 

- Vade, jei užsinorėsi grįžti, iš visų jėgų pasistengsiu, kad 
taip neatsitiktų. Manęs nesulaikysi, nebent antrankiais surakink. 
Žinau, pasak DIEVO diagnozės, esu jau pamišęs. Ką gi, pami- 
šėliai čia visi iki vieno. Kaip įmanydami juos įtikinėjomė niekuo 
negrasiną, keturis mėnesius leidomės užpuldinėjami, viliojami, 
mulkinami. Jei Tėvas Aragonas čia atstovauja Šventajam Sos- 
tui, verčiau tegul prisimena, ką jo Ganytojas sakė Matui: aš at- 
ėjau nešti ne ramybės, bet kalavijo. Ir kad... et, jau per daug 
įsiplepėjau. Balsuosime? 

- Ne. Jau penkios valandos, kai jie žino apsirikę, todėl ne- 
begaiškime. El Salamai:, aktyvuosi solazerį. 

- Be perspėjimo? 

- Numirėlio nebeperspėsi. Kiek tau prireiks laiko? 

- Šešiolika minučių šaukiniui pasiųsti ir atsakymui gauti, dar 
nusitaikyti. Po dvidešimties minučių galės kirsti. 

- Tegul kerta. 

- Pagal programą? 

- Taip, valandą. 

- Nakamura, atsakai už akis. Kas nenori matyti, gali išeiti. 


Dzetos spinduliuotės nutviekstais dulkių debesimis gerai už- 
maskuotas solazeris suveikė pirmą nakties, vėluodamas tris va- 

landas, mat Stergardas pageidavo, kad kolimacija būtų ideali ir 
smūgis, kliudydamas žiedą, kristų tiksliai ten, kur jų laukė 
spąstai. Taigi teko luktelti, kol planeta užtektinai pasisuks. 
Šviesos špaga smeigė aštuoniolikos teradžaulių jėga. Suakty- 
vėję fotometrai paliudijo, kad vakuume nematoma saulės fre- 
za iš šono įsikirto į žiedą ir atpjovė nuo jo išorinį lanką. Nors 
nebylų reginį buvo galima uždengti plaštaka, jame tilpo visa iš 
saulės pasisavinta energija, išsikrovusi, kai už plieną tvirtesnė 
šviesa susidūrė su tūkstančius mylių nusidriekusiu ledo žiedu. 
Smūgio epicentras astronautams pasirodė kaip žaižaruojanti 
skylė, kurioje veikiai išsipūtė baltos pusnys, apraizgytos įsta- 
biomis virpančiomis išlankstytomis vaivorykštėmis. Ledinis Žie- 
das virė, garavo, virtęs dujomis tuojau pat šalo ir sklaidėsi. Į 
juodą kosmosą tįstančios ilgos balzgano šydo atraižos slėpėsi 
už planetos disko, mat lazeris rėžė priešinga jos sūkiui krypti- 
mi. Stergardas buvo įsakęs į spindinčią įžambią žiedo plokštu- 
mą pataikyti taip, kad sutriktų dinaminė jo pusiausvyra. Sola- 
zerio sukauptos energijos užteko septynioms minutėms. 

- Pakaks, - ištarė DIEVas. 

Išorinis Žiedas jau trūkinėjo, o šešių šimtų mylių spraga nuo 
jo atskirtame vidiniame verpetavo sukimo momento pokyčių 
sukeltos turbulencijos. Kai debesų gaurais pasipuošęs ledinis 
apvadas tarsi nustumtas išnyko naktinės pusės tamsoje, Kvin- 
tos horizontas staiga nušvito - atrodė, už jo, po garuojančiais 
vaivorykščių lankais tekanti dar viena saulė, dvynė, kruvinais 
gaisais dažo kol kas lygų debesų jūros paviršių. Kraupi katast- 
rofa tiesiog kerėjo, toks nuostabus buvo tas vaizdas. Iš per- 
kirsto žiedo trykštanti šviesa trilijonus ledo kristalėlių pavertė 
kosminiu fejerverku, prieš kurį blanko žvaigždynai. Reginys 
gniaužė kvapą. Žmonės vairinėje nevalingai žvilgčiojo tai į vir- 
šutinį lokatoriaus ekraną, kuriame virš pat saulės keistai virpėjo 
lazerio deimantas, tai į pagrindinį, kuriame beimpulsė energijos 
srovė nuo žiedo vieną po kito nepailsdama lupo eižėjančius 
baltutėlio ledo sluoksnius. 

Ar anie ten apačioje galėjo nuspėti tokį kataklizmą? Žvel- 

giant iš planetos jis turėjo atrodyti kaip aukštybėse be paliovos 
griaudėjantis šiurpus sprogimas, bet vaivorykščių, žaibais šau- 
dančių į viršų, jos gyventojai tikriausiai nematė - ant jų jau dri- 
bo milijardai ledo nuolaužų. Pro draskomus debesis su švilpe- 
siu smigo ištisos ledinės griūtys, tad kažin ar tiems, kuriuos tas 
ledkritis traiškė, labai rūpėjo reginys. 

Kokia plonytė atmosfera, Žiūrint iš vairinės, gaubė planetą! 
Visą tos astroinžinerinės amputacijos mastą saugiai galėjo ste- 
bėti tik paatogrąžio regionų gyventojai, bet galiausiai ir juos pa- 
siekė už garsą greitesnė slėgio banga. Fotoninis drožtuvas ties 
solazerio žiotimis slinko milimetras po milimetro ir kaip tik to- 
dėl žiede, šimtuose mylių, sulig kiekviena minute sugurdavo 
šimtai kubinių kilometrų ledo - tik pačiuose pietuose negailes- 
tingo irimo dar nebuvo justi. Aukštai virš atmosferos išstumtas 
debesis lazerio, skrodžiančio jį it ugninis šulinys, nebemaskavo. 
Spektrometrai rodė nebe verdančius garus, o jonizuotą laisvąjį 
deguonį ir hidroksilo grupes. Minutės vairinėje ištįso iki amži- 
nybės. Tartum plokščias sukutis įsisiūbavęs žiedas, suterštas 
juodomis išgraužomis, taip skaisčiai nebespindėjo. Šiaurinis 
planetos pusrutulis staiga ištino, lyg kas būtų kėlęs jos plutą, 
bet 1š tikrųjų taip atrodė tik todėl, kad, ledo krušai tvatijant 
Kvintos paviršių, į erdvę iššoko iš oro, ugnies ir sniego sumi- 
šęs sluoksnis. Ties pusiauju iškilusį grybo pavidalo sprogimo 
auglį lazeris atkakliai skvirbino melzganai baltos ugnies grąžtu. 
Planetą apkloję debesynai vakaruose nusidažė tamsiu perla- 
mutru, 0 rytuose žaižaravo žybsnių fontanais. Visi tylėjo. Vė- 
liau, prisimindami tas įtampos kupinas minutes, vyrai sutartinai 
pasisakė neabejoję, kad sulauks kontrsmūgio, kad anie bent 
pamėgins kaip nors atsakyti į kirtį, smogtą pačiai šimtmečius 
kurtos sferomachijos širdžiai; prisipažino manę, kad kvintiečiai 
tuojau suduos kataklizmo šaltiniui, penkiskart skaistesniam už 
saulę, tad gerai matomam jos disko fone. Bet nieko taip ir ne- 
nutiko. Virš planetos stiebėsi už ją platesnis drumzlinas dulkių 
stulpas, pampo tarsi daugialypis grybas, visas apsmaigstytas lū- 
žinėjančiomis vaivorykštėmis, todėl šiurpiai gražus, o debesų 

sąvartas veriantis spindulys atrodė lyg įkaitusi auksinė styga, iš- 
tempta tarp saulės ir Kvintos. Planeta tarytum gindamasi 
dangstėsi papurusiais plunksniniais ir kamuoliniais debesimis, o 
tas neįtikėtinai laibas, bet toks pragaištingas spindulys ir toliau 
negailestingai badė ledines šukes, jau skęstančias atmosferoje. 
Kartkartėmis tarp išblaškytų tamsių debesų sutvaskėdavo vis 
dar agoniškai besisukančio žiedo likučiai. 

Solazerį Stergardas įsakė išjungti šeštą minutę. Likusią galią 
norėjo pasilaikyti atsargai. Lazeris užgeso taip pat staigiai, kaip 
ir buvo įsižiebęs. Kad keičiasi jo pozicija, jie sužinojo pasinau- 
doję infraraudoniu. Nustatyti ją pagal Planko spektrą, būdingą 
kietiesiems kūnams, kurie atsidūrę netoli chromosferos prade- 
da spinduliuoti, nesunkiai būtų galėjęs bet kas. Todėl solazerio 
santvarose įtaisytos nedidukės svaidyklės išmetė saulėje tvas- 
kančių dulkių ir šitaip prisidengęs, be to, susiskliaudęs lyg spy- 
ruokliška vėduoklė, jis pakeitė poziciją. 

DIEVas darbavosi maksimaliu krūviu. Fiksavo antpuolio 
padarinius, skaičiavo nesuskaitomus palydovus, kurie, iš žemu- 
tinių orbitų įskrieję į atmosferą, išpurtusią nuo sprogimų, lakstė 
braižydami ugnines paraboles. Be to, kompiuteris spėjo, kad 
"Hermio" kopija galėjo būti pražudyta ir iki milijardų gausų su- 
koncentruotais magnetiniais laukais. Atsargoje jis laikė ir dar 
vieną prielaidą - implozinių kriotroninių bombų. Visus šiuos 
duomenis vadas įsakė siųsti į archyvą. 

Jie vis dar tūnojo Sekstos šešėlyje, stacionariojoje orbito- 
je. Stergardas išsikvietė Nakamurą ir Polasarą ir parodė jiems 
ranka rašytą ultimatumą. Jį perdavusios holografinės akys tu- 
rėjo žūti - tokio tipo signalai joms būdavo pragaištingi. 

Ultimatumas buvo kategoriškas. 

ŽIEDĄ SUNAIKINOME ATSITEISDAMI UŽ MŪSŲ 
LAIVO UŽPUOLIMĄ TAŠKAS LEIDŽIAME JUMS 48 
VALANDAS ATSIKVĖPTI TAŠKAS JEIGU PULSITE 
ARBA NEATSAKYSITE PIRMA NUŠLUOSIME JŪSŲ 
ATMOSFERĄ TAŠKAS ANTRA PLANETĄ IŠTIKS KA- 
TAKLIZMAS TAŠKAS JEIGU PRIIMSITE MŪSŲ PA- 

SIUNTINĮ IR JIS GRĮŠ Į LAIVĄ SVEIKAS PIRMOJO IR 
ANTROJO VEIKSMŲ ATSISAKYSIME TAŠKAS TAŠ- 
KAS TAŠKAS TAŠKAS 

Japonas paklausė, ar vadas iš tiesų pasiryžęs nupūsti at- 
mosferą. Ir pridūrė, kad planetai kavituoti jiems neužtektų pa- 
jėgų. 

- Zinau. Atmosferos nešluosime. Viliuosi, kad jie patikės. 
O dėl siderinio kataklizmo - norėčiau išgirsti Polasaro nuomo- 
nę. Net už nerealaus grasinimo turi slypėti reali jėga. 

Polasaras atsakė ne iš karto. 

- Sideratorius, Žinoma, pavojingai pereikvotume. Tiesa, 
mantiją pramušti įmanoma. Jei išjudintume žemyninių plokščių 
pamatą, biosfera žūtų. Išliktų tik bakterijos ir dumbliai. Ar ver- 
ta apie tai kalbėti? 

- Ko gero, ne. 

Abu mokslininkai pripažino, kad būtina įvertinti katastrofos 
mastą, bet tai buvo itin sudėtinga. Iš skylių Kvintos triukšminia- 
me apvalkale aiškėjo, kad nebeveikia šimtai siųstuvų, tačiau be 
spinografo bent apytikriai nuspėti, kiek žalos padaryta techni- 
nei infrastruktūrai didžiajame žemyne, buvo neįmanoma. Ka- 
taklizmo poveikis reiškėsi ir pietų pusrutulyje, ir kituose regio- 
nuose. Ženkliai paūmėjo seisminiai reiškiniai: debesynuose tam- 
savo dėmės - matyt visi ugnikalniai spjaudėsi magma ir dujomis 
su geroka cianų priemaiša. DIEVO0 paskaičiavimais, ant planetos 
grunto ir į vandenyną nukrito trys keturi trilijonai tonų ledo. Šiau- 
rinis pusrutulis nukentėjo kur kas labiau nei pietinis, o patvinęs 
vandenynas nemažus sausumos plotus užgrobė visur. DIEVas 
perspėjo nežinąs tikslaus luitų dydžio, todėl negalįs nustatyti, ko- 
kia Žiedo dalis kietuoju būviu nukrito į planetą, o kiek ištirpo. Jei 
gabalų būta sunkesnių už tūkstanttonius, tankiausiuose atmosfe- 
ros sluoksniuose jie turėjo prarasti tik nedidelę masės dalį. Ta- 
čiau konkretūs duomenys taip ir liko nežinomi. 

Apatinėje vairinėje budėjęs Harachas į pokalbį viršutinėje 
iš pradžių nesikišo, nors viską girdėjo. Vis dėlto staiga pasigir- 
do jo balsas: 

- Vade, ar galiu kreiptis? 

- Kas dar nutiko? - nekantriai atsiliepė Stergardas. - Tu dar 
nepatenkintas? Gal nori, kad užvažiuotume jiems dar kartą? 

- Ne. Jeigu DIEVas skaičiuodamas nesuklydo, keturiasde- 
šimt aštuonių valandų jiems nepakaks. Juk turės kaip nors at- 
sigauti. 

- Ar ne po laiko atvirtai į šventą dvasią? - atšovė vadas. 

Vis dėlto fizikai navigatoriui pritarė. Atsakymo terminas 
buvo pratęstas iki septyniasdešimt valandų. Netrukus Harachas 
liko vienas ir įjungė automatinį valdymą; į Kvintą jau buvo pri- 
sižiūrėjęs iki soties. Daugybės ugnikalnių apspjaudyta tamsiai 
rudais dūmais putota planetos baltuma atrodė apkrešėjusi ne- 
švariu krauju. Navigatorius žinojo, kad tai ne kraujas, bet Žžiū- 
rėti nebegalėjo. Stergardo įsakymu, laivas pradėjo suktis lyg 
horizontaliai ištiesta krano strėlė. Išcentrinė jėga šitaip sukūrė 
traukos imitaciją, labiausiai jaučiamą vairinėje ties priekiu. To- 
dėl į valgomąjį susirinkusiai įgulai, kad susėstų prie stalų, akro- 
batinių sugebėjimų neprireikė. Nuo precesinio, tarsi giroskopo, 
sukimosi Harachą pykino, nors Žemėje ne kartą buvo plaukio- 
Jęs ir net šoninė negyvoji banga jam nesukeldavo jūros ligos 
priepuolio. O dabar navigatorius nežinojo kur dėtis. Nors atsi- 
tiko taip, kaip ir norėjo. Gerai pagalvojus, dėl kataklizmo jis 
buvo nekaltas. Neabejojo: siuto ir į nederamus ginčus su nie- 
kuo dėtu Tėvu Aragonu leidosi be reikalo - viskas vis tiek būtų 
susiklostę taip pat. Net jei jis būtų prikandęs liežuvį. Vos spėjo 
pašokti iš navigatoriaus krėslo ir atsistoti ant kojų, šios pašėlo 
pačios nešioti jį po vairinę. Kitaip atsikratyti to svilinančio įnir- 
šio jis nemokėjo - pyktis grįžo tarytum aidas ir kirbino nelaukti, 
nesėdėti rankas sudėjus, kutino žiūrėti į klimatinę - o kad tik kli- 
matinę! - suirutę teradžaulių nuniokotoje planetoje. Deja, iš- 
jungti vaizdo jis negalėjo - privalėjo laikytis taisyklių. Elipsoido 
formos patalpą juosė galerija, viršutinį lygį skirianti nuo apati- 
nio. Prasižergęs, svyruodamas lyg jūrininkas denyje, užbėgo į 
viršų ir aprisnojo visą galeriją - kas nors gal būtų pamanęs, kad 
navigatoriui užėjo noras pasimankštinti. Ant viduryje, kaip mil- 

žiniško rato stipinai, susieinančių gegnių, tarp kryžmių, pritvir- 
tintų prie skliauto, buvo įtaisytas operacijų valdymo centras. 
Terminalą, panašų į lėkštai nurėžtą kūgį, supo aštuoni gilūs 
krėslai. Priešais kiekvieną šoniniame terminalo paviršiuje žaliai 
mirgėjo po monitorių. Ant to stalo-kūgio mėtėsi ultimatumo 
Juodraštis, Stergardo rašytas jam būdingu pasviru, nelygiu brai- 
žu. Staiga Harachas nustebino pats save. Užėjęs tarp krėslų 
apvertė lakštą tekstu žemyn ir apsidairė, ar kas nemato. Dau- 
giau čia nieko nebuvo, tik mirguliavo tušti ekranai. Jis atsisėdo 
į vado krėslą, pasižiūrėjo į vieną pusę, į kitą. Pro pleišto for- 
mos langus tarp sidabru Žžvilgančių plastikinių gegnių apačioje 
matėsi navigacinė, kurioje žybčiojo įvairiaspalviai žiburėliai, o iš 
pagrindinio ekrano vis dar sklido drumzlina Kvintos šviesa. Ha- 
rachas alkūnėmis įsirėmė į stalviršį ir delnais užsidengė veidą. 
Įmanydamas būtų tas Sodomą ir Gomorą apraudojęs - bet ne- 
mokėjo, nepajėgė. 


KVINTIEČIAI 


Atrodė visiškai ramus, nė su vienu neatsisveikino. Kai at- 
ėjo metas, į liftą, su įprastu baltu skafandru, su šalmu po pa- 
žastimi, įžengė vienas. Stovėjo jame ir stebėjo besikeičiančius 
denių numerius. Durys atsivėrė pačios. Kupolo formos startinė- 
je stovintis luotas atrodė keistai mažiukas. Dar niekada ne- 
skriejęs per atmosferą, nėmaž neaprūkęs, buvo skaisčiai sidab- 
riškas. Jis priėjo prie jo skylėtomis skardos grindimis, dusliai 
aidinčiomis sulig kiekvienu žingsniu. Jautėsi vis sunkesnis, mat 
į planetą laivagaliu pasisukęs "Hermis" didino greitį, kad star- 
tuodamas jis geriau įsibėgtų. Apsidairė. Aukštai skliaute, ten, 
kur jungėsi lanku išsirietusios gegnės, ryškiai tvieskė lemputės 
it rožinio karoliukai. Stabtelėjo jų šviesoje - bešešėlis - ir užsi- 
maukšlino šalmą. Virš galvos atsivėrė kabinos anga. Spragte- 
lėjo sagtys, jis nevalingai palietė platų metalinės apykaklės Žie- 
dą ir įkvėpė deguonies - startinės oras jam buvo nebeprieina- 


295 


mas; kiek per didelis slėgis tuojau pat išsilygino. Atsistojo ant 
keltuvo ir šis pajudėjo į viršų. Anga, dar ką tik tamsi, nušvito iš 
vidaus, keltuvo pakopa pasiekė slenkstį ir sustojo. Rankomis 
elastinėse pirštinėse laikydamasis už angą juosiančio turėklo 
vamzdžio, dideliais batais apautas kojas jis neskubėdamas per- 
kėlė per slenkstį ir pasileidęs minkštai nukrito į kabinos gelmę. 
Liukas užsidarė. Jis išgirdo vis garsesnį dainingą švilpesį - ant 
luoto užsivožė iki šiol aukščiau kabojęs dujoms nepralaidus 
gaubtas, o hidrauliniai stūmokliai prispaudė jį prie paleidimo 
piltuvo apvado, kad startuojant didysis laivas neprarastų nė 
šlakelio oro ir nesusiterštų nuodingomis variklių išmetomis. 
Lengvai lyg imituoklyje jis kilstelėjo kondicionieriaus žarnas, 
įsuko jų galus į atitinkamas movas skafandre, sriegiai iškart už- 
sifiksavo. Jis tarsi susijungė su laiveliu. Sienų danga ėmė tvinkti, 
ir netrukus astronautas pakibo elastiniame kokone suvystytas 
iki pažastų - rankos liko laisvos. Vietos turėjo nedaugiau nei 
egiptietiškame sarkofage. Beje, šitaip tuos vienviečius tūpikus 
kažkas ir praminė. Svertelė buvo jam po dešine ranka. Tiesiog 
priešais veidą per šalmo stiklą švietė analoginių indikatorių 
schemos ir atsarginiai skaitmeniniai aukščio, energijos matuok- 
liai bei padėties fiksatorius, tarp jų bolavo keturkampis moni- 
torius, kol kas aklas. Kai iki galo pastūmė svertelę, visi žiburiu- 
kai sutvisko, ėmė jam mirksėti it kokie suokalbininkai, lyg pa- 
tvirtindami visi esą pasirengę: pagrindinis variklis, aštuoni ko- 
rekciniai, keturi stabdymo, žiedinis jonosferinis ir didysis ava- 
rinis parašiutai (nors monitoriuje iš žybsinčių taškų tučtuojau 
susidėjusi idealiai tiksli skrydžio nuo žalios "Hermio" žvaigžde- 
lės iki planetos disko kreivė tarsi patikino jokios avarijos ne- 
būsiant). Vėluodamas vos sekundės dalelytę pasiskelbė trečia- 
sis parašiutas, pakopinis, vadinamas penktąja šuns koja. To- 
kias akimirkas, jau daugel kartų patirtas, jis mėgo. Pasitikėjo 
tomis tvinksinčiomis it tankus pulsas žaliomis, oranžinėmis, mė- 
lynomis švieselėmis. Žinojo, jog gali įsižiebti ir raudonos, lyg 
baimės kraujo pritvinkusios akys, nes neavaringų prietaisų ne- 
būna, bet taip pat žinojo, kiek pastangų visi pridėjo, kad tik 

apsaugotų jį nuo nemalonių staigmenų. Laikmatis jau tiksėjo. 
Jam dingojosi, kad per membranas girdi vairinėje susispietusius 
žmones ir kad abejingu mechaniniu balsu beriami skaičiai - nuo 
dviejų šimtų mažyn - gožia gyvą tramdomų atodūsių foną. Kai 
automatas priskaičiavo iki dešimties, jis pajuto, kaip padažnė- 
jo pulsas, ir, tarsi peikdamas neklusnią širdį, suraukė antakius. 
Tiesa, tachikardijos, ko gero, niekas neišvengdavo net prieš 
eilinį startą, o ką ir kalbėti apie šiokias aplinkybes. Džiaugėsi, 
kad niekas į jį nesikreipia, bet kai laikmatis paskelbė sakra- 
mentinį NULĮ, ir suvirpėjo į vienį susilieję kūnas ir aparatas, 
kažkas, matyt stovįs atokiau nuo mikrofonų, tyliai ištarė: "Te- 
sergsti tave Dievas". Netikėti žodžiai jį apstulbino, bet kas Ži- 
no, gal pasąmoningai iš to žmogaus kaip tik jų ir tikėjosi. Vis 
dėlto tokiems apmąstymams nebebuvo laiko. Milžiniškos plie- 
ninės hidraulinio gniaužto plaštakos švelniai - lyg būtų aptaisy- 
tos atlasu, - bet ir galingai pastūmėjo aparatą ritiniška paleidi- 
mo įrenginio stemple, ir jis atsiskyrė nuo laivo - kol įsijungė va- 
rikliai, astronautas, net ir negalėdamas pripučiamuose vystyk- 
luose judėti, dvi ar tris sekundes jautė nesvarumą. Akimirką 
viršutiniame monitoriaus kraštelyje sušmėžavo tolstančio laivo 
- taip jis norėjo. Toks pat buvo ir šaukinys. "Žemė" persiver- 
tė - įstrižai monitorių nuslydo blausūs žvaigždžių taškeliai, tarp 
jų praplaukė ir išnyko balta Kvintos dėmė, - nutvieskė tamsą 
dujomis iš korekcinių variklių tūtų ir nuskriejo: kursas idealiai 
sutapo su kompiuterio nubrėžtuoju. Jis vis dar delsė susisiekti 
su "Hermiu", sakytum mėgavosi vienatve. 

- "Hermis" laukia. 

Stergardas. Nespėjęs atsakyti išgirdo kitą, Haracho, balsą: 

- Bene bus užsnūdęs. 

Tokie kareivinėmis atsiduodantys juokeliai buvo įprasti pir- 
muosiuose skrydžiuose į kosmosą, padėdavo laivo kapsulėje 
tarsi iššautame sviedinyje uždarytam žmogui ištverti iki tol ne- 
pažintą įtampą. Todėl ir Gagarinas paskutinę akimirką ištarė 
"Važiuojam", todėl kosmonautai sakydavo ne "deguonis nute- 

ka, dūstame", o "yra šiokių tokių rūpesčių". Tikriausiai Hara- 
chas nė nenujautė tokiu sąmojumi! susisaistąs su praeitimi - 
kaip ir Tempė, kuris nei iš šio, nei iš to leptelėjo: "Skrendu", 
bet tuojau susizgribo ir prašneko deramai. 

- Kalba "Žemė". Visi agregatai funkcionuoja normaliai. 
Harpijos Delta - ant skrydžio ašies. Po trijų valandų neriu į at- 
mosferą. Viskas gerai? Priimu. 

- Viskas gerai. Heparija apibūdino meteorologines sąlygas 
nurodytame taške. Apsiniaukę. Vėjas šiaurės-šiaurės rytų, try- 
lika metrų per sekundę. Debesų aukštis virš kosmodromo - de- 
vyni šimtai metrų. Matomumas geras. Nori su kuo nors pasi- 
kalbėti? 

- Ne. Noriu pamatyti Kvintą. 

- Pamatysi po aštuonių minučių, įskriejęs į ekliptikos plokš- 
tumą. Tada pakoreguosi kursą. Priimu. 

- Pakoreguosiu kursą, kai tik gausiu Žinią iš "Hermio". Priimu. 

- Gero kelio. Nutraukiu ryšį. 

Sudaužę ledinį žiedą, jie derėjosi keturias dienas. Į ultima- 
tumą atsakė dirbtinis palydovas, toks mažas ir taip gerai už- 
maskuotas uolos luitu, kad kol neprabilo, DIEVas jo neatpaži- 
no. Iš pradžių jie nesuprato derąsi tik su Heparija. Iškeltas į 
stacionariąją orbitą 42000 kilometrų aukštyje virš Kvintos, pa- 
lydovas sukosi drauge su planeta, o kai atsidurdavo už jos, ry- 
šys septynioms valandoms nutrūkdavo. Su "Hermiu" jis ben- 
dravo dvidešimt vieno centimetro vandenilinio spektro juosto- 
je, ir laivo radiolokatoriams teko itin atidžiai fiksuoti palydovo 
į planetą siunčiamus signalus, kol pavyko išsiaiškinti, kaip šis 
palaiko ryšį su Heparija. Netoli kosmodromo, kuriame taip ne- 
sėkmingai leidosi nepilotuojamasis "Hermis", požemyje veikė 
įslaptinta galinga radijo stotis. Ji naudojosi dešimties kilometrų 
ilgio bangomis, tad fizikai nutarė ten būsiant kokį nors ypatin- 
gą karinį objektą, kurio prireiktų branduolinių smūgių atveju. 
Paprastai šiuos lydi elektromagnetiniai spinduliniai impulsai, nu- 
traukiantys bet kokį belaidį ryšį, o kai sproginėja megatoninės 
bombos, įprastų siųstuvų nebegali pakeisti nė lazeriniai. Tokiais 

atvejais praverčia tik ultrailgosios bangos, tačiau informacinis jų 
našumas visai menkas, todėl per trumpą laiką pasiųsti daugelio 
bitų pranešimų būna neįmanoma. Šiaip ar taip, "Hermio" spinduo- 
lius Stergardas nukreipė į aną radijo stotį, o kai ji neatsakė, 1š- 
siuntė dar vieną ultimatumą: jei kvintiečiai neužmegsią su žmonė- 
mis tiesioginio ryšio, jis per 24 valandas sunaikinsiąs visus natū- 
ralius ir dirbtinius dangaus kūnus visose stacionariosiose orbitose, 
o jeigu ir tada nesulauksiąs atsakymo, laikysiąs, kad jam suteikta 
teisė temperatūrą 800000 hektarų plote aplink kosmodromą ir 
paties kosmodromo teritorijoje pakelti iki 12000 laipsnių Kelvi- 
no. Tai reiškė, kad į planetos plutą būtų prasiskverbta per ket- 
virtį jos storio. Grasinimas nenuėjo perniek, nors Nakamura ir 
Kirstingas mėgino vadą atkalbėti nuo tokių drastiškų sumanymų, 
kurie de facto prilygo karo skelbimui. 

- Po to, kai jie mus užpuolė, tarpplanetinė teisė atrišo 
mums rankas, - paaiškino Stergardas. - Derybos kilometrinė- 
mis bangomis su visomis transliacijomis ir retransliacijomis gali 
užsitęsti mėnesiais, 0 po išvien fizikine tokios gaišaties prie- 
žastimi gali slypėti tyčinis delsimas, tikintis sumaišyti strategines 
kortas. Tokio šanso jiems nesuteiksiu. Jei mes čia neoficialiai da- 
lijamės nuomonėmis, galite šį pokalbį pamiršti, O jeigu tai votum 
separatum, įtraukite į ekspedicijos protokolus. Atsakysiu, kai 
ateis metas atsiskaityti vyresnybei. Kol kas to daryti neketinu. 

Heparija reikalavo, kad pasiuntinio įgaliojimai būtų griežtai 
apriboti. Kuo tiksliau mėginta apibrėžti "kontakto" sąvoką, tuo 
ji buvo painesnė. Stergardas norėjo, kad jo žmogus susitiktų su 
vietinės valdžios 1r mokslo atstovais, bet arba kvintiečiai ir 
žmonės pastaruosius žodžius suvokė visiškai skirtingai, arba ir 
čia nagus prikišo pikta valia. Tempė išskrido nė nežinodamas, 
kas jį pasitiks kosmodrome, bet kažkodėl jam tai ir nerūpėjo. 
Pasiuntiniui neišdygo euforijos sparnai, nesitikėjo jis ir kokios 
nors ypatingos sėkmės, tik pats stebėjosi savo ramybe. Sykį, 
ruošdamasis skrydžiui, Harachui prisipažino netikįs, kad Kvin- 
toje jam ims ir nudirs odą - kad ir kokie negailestingi būtų - 
tuo verčiau nesistebėti, - kvintiečiai vis dėlto ne kvailiai. 

Žinoma, kiekvieną derybų detalę vyrai laive išsamiai aptar- 
davo. Nors ana pusė atkakliai priešinosi, Žingsnis po Žingsnio 
jie išsiderėjo pasiuntiniui bent kiek palankesnes sąlygas. Jis ga- 
vo teisę išeiti iš aparato apžiūrėti "Hermio" "klastotės" liekanų 
bei neliečiamas laisvai judėti šešių mylių spinduliu, jei tik nesi- 
ims "priešiškų veiksmų" ir neperdavinės saviškiams sutinkančiai 
Jį pusei "pavojingos informacijos". Terminų reikšmės buvo gy- 
vas vargas. Ypač skirtingai kvintiečiai ir žmonės suprato abst- 
rakcijas. Niekaip jie negalėjo sutarti dėl tokių sąvokų kaip 
"valdžia", "neutralitetas", "šališkumas", "garantijos" - gal dėl ob- 
jektyvių priežasčių, tai yra esminių istorinės raidos skirtumų, o 
gal ir dėl subjektyvių užmačių. Jei į šimtametį karą įvelta Hepa- 
rija šiose derybose nebuvo nei laisva, nei suvereni ir nenorėjo 
ar negalėjo "Hermiui" to atskleisti, tos užmačios nebūtinai reiš- 
kė norą suklaidinti ir apgauti. Daugumos įgulos narių nuomone, 
veikiausiai ir čia slypėjo ištisų kartų kovos, suformavusios ir 
kalbą, 1r mąstyseną, pėdsakai. 

Starto išvakarėse Nakamura pasikvietė navigatorių asme- 
ninio, kaip pats išsireiškė, pokalbio. Šneką japonas pradėjo iš 
toliau: protas be drąsos csąs tiek pat tevertas, kiek ir drąsa be 
proto. Karą, išsiplėtusį į kosmosą, dera - neabejotinai - laikyti 
tarpžemyniniu. O jeigu šitaip, būtų geriausia į abu žemynus iš- 
siųsti po lygtateisį pasiuntinį, pirmiau šeimininkus užtikrinus, kad 
jokios kare svarbios informacijos jie neteiks. Vadas tokį pa- 
siūlymą atmetęs, mat nenorįs išleisti pasiuntinio iš akių, o laivas 
negalįs tuo pat metu būti priešingose Kvintos pusėse. Tegul 
kvintiečiai, pasak vado, neabejoją, kad, pasiuntiniui nukentė- 
jus, jis pasinaudosiąs teise rinktis atpildo formą. Kokio masto 
šis būsiąs, Stergardas nesakęs, kas teisinga taktiškai, bet neuž- 
tikrina pasiuntiniui saugumo. Nakamura nė nemanąs vado kri- 
tikuoti, tik norįs su navigatoriumi pasišnekėti, nes tokia esanti jo 
pareiga. Šekspyras gražiai rašė: "Kur dviejų galiūnų susikerta 
liepsningi kalavijai, tenai menkystai kištis nevalia." Galiūnai čia 
trys - "Hermis", Norstralija ir Heparija. Ką Žino kvintiečiai? Jie 
žino, kad įsibrovėlis yra pranašesnis ir-puolime, ir gynyboje bei 

gali smogti itin taikliai. Kas tokiu atveju suinteresuotas pasiun- 
tinio saugumu? Tarkime, jis nukentės. Heparija tvirtins, kad 
netyčia atsitiko nelaimė, Norstralija tai neigs. Taigi ir vieni, ir 
kiti mėgins taip pakreipti atsakomąjį "Hermio" smūgį, kad šis 
kliūtų kitai pusei. Vadas jiems pažadėjo tikrą TAD (Total As- 
sured Destruction)* , tačiau istorija moko, kad Paskutinis teis- 
mas tikrai nėra pats tinkamiausias politinis įrankis. Du amerikie- 
čiai XX amžiuje buvo išgalvoję "Paskutinio teismo mašiną", 
Doomsday Machine, kobaltinę superbombą, kuria, grasinant 
visuotiniu sunaikinimu, būtų galima puikiausiai šantažuoti visas 
Žemės valstybes. Bet sumanymo niekas nesiėmė įgyvendinti - 
ir gerai, mat kai nebėra ko prarasti, realios politikos nebelieka 
nė kvapo. Apokalipsė - labai abejotina atpildo forma. Kam 
"Hermiui" bausti visą planetą dėl vieno vienintelio kamikadzės, 
Heparijoje pasikėsinusio į pasiuntinį? Japono argumentai navi- 
gatoriui atrodė svarūs. Kodėl jie neįtikino vado? 
Nakamura, mandagiai palinkęs prie svečio, nusišypsojo. 
- Todėl, kad veikiame be patikimos strategijos. Atraizgyti 
mazgo vadas nenori. Verčiau jį perkirs. Nakamura nesiekia 
būti už nieką viršesnis. Nakamura mąsto taip, kaip sugeba 
mąstyti Nakamura. O apie ką jis mąsto? Apie tris mįsles. Pir- 
moj! - pasiuntinystė. Ar ji padės užmegzti kontaktą? Tik sim- 
boliškai. Jei pasiuntinys grįš gyvas ir sveikas, pamatęs kvintie- 
čius ir sužinojęs, kad iš jų nieko neįmanoma sužinoti, tai jau bus 
milžiniška sėkmė. Navigatoriui juokinga? Ši planeta prieinama 
dar sunkiau nei Everesto kalnas. Nors jame, be uolų ir ledo, 
daugiau nieko nėra, šimtai žmonių kasmet rizikuodavo gyvybe, 
kad tik bent trumpam į jį užkoptų, o tie, kuriems iki viršūnės 
pritrūkdavo poros šimtų metrų, grįždavo jausdamiesi nevykė- 
liais - kas kad jų pasiektosios aukštumos niekuo neprastesnės 
už tas, kuriose jie trokšdavo atsidurti bent minutei kitai. Eks- 
rintas sunaikinimas). Tai karinės strategijos doktrina, pagal kurią vienos iš 
dviejų pusių pradėtas branduolinis karas neišvengiamai sunaikintų abi pu- 


ses. Tokia padėtis užtikrina įtemptą, bet tvirtą taiką, nes nė viena pusė ne- 
nori pradėti karo. (Vert. past.) 

pedicijos narių mąstysena tokia pat kaip anų kopėjų į Himala- 
jus. Tai mįslė, su kuria žmonės gimsta ir miršta, taigi jau spėjo 
prie jos priprasti. Kita mįslė Nakamurai - navigatoriaus likimas. 
Kad tik jis sugrįžtų! Bet jeigu nutiks kas nenumatyto, Heparija 
aplinkybes išpaišys baltai, o Norstralija - juodai. Ta priešybė va- 
dą iš keršytojo pavers tardytoju. Grasinimas, iš pradžių toks 
veiksmingas, pakibs ore. Trečioji mįslė - pati kebliausia. Kalbu 
apie kvintiečių nematomumą. Į pasiuntinio gyvybę jie gali ir nesi- 
kėsinti. Bet kad nėmaž nenori mums pasirodyti - neabejoju. 

- Gal atrodo kaip baidyklės? - spėjo navigatorius. 

Nakamura vis dar šypsojosi. 

- Simetrija čia neišvengiama. Jeigu jie kaip baidyklės atro- 
do mums, tuomet mes tokie pat baisūs atrodome jiems. Labai 
atsiprašau, tą ir vaikas suvoktų. Jei aštuonkojis pažintų esteti- 
ką, gražiausia Žemės moteris jam būtų tikra pabaisa. Įminti šios 
mįslės estetika nepadės... 

- O kas padės? - paklausė navigatorius. Japonui pavyko jį 
sudominti. 

- Bendrieji kvintiečių ir žemiečių bruožai atsiskleidė techni- 
nėje-karinėje srityje. Vis dėlto per tą bendrumą susiduriame su 
dilema: arba jie panašūs į mus, arba į kokius nors "pragaro 
monstrus". Tokia neatitiktis - fikcija. Tikra vien tai, kad jie ne- 
nori išsiduoti, kaip atrodo. 

- Kodėl? 

Nakamura liūdnai panarino galvą. 

- Jei Žinočiau kodėl, mazgas būtų atpainiotas ir kolegai Po- 
lasarui nereikėtų ruošti sideratorių. Drįstu tik spėti, ir tat miglo- 
tai. Mūsų, japonų, pasaulėžiūra ne tokia kaip vakariečių. Mano 
šalies tradicijose giliai įsišaknijusi kaukės sąvoka. Manau, iš vi- 
sų jėgų priešindamiesi mūsų siekiams, tai yra stengdamiesi, 
kad žmonės nepakliūtų į planetą, kvintiečiai vis dėlto numatė, 
JOg taip gali atsitikti. Navigatorius vis dar neįžvelgia ryšio? Gali 
būti, kad navigatorius pamatys kvintiečius, bet to nežinos. Pa- 
rodėme jiems pasaką, kurioje veikė žmogiško pavidalo didvy- 
riai. Nakamura negali pridėti navigatoriui drąsos --navigatorius 
ir Šiaip yra narsesnis nei reikia. Nakamura gali tik patarti... 

Jis trumpai patylėjo ir lėtai, jau be šypsenos, pasakė: 

- Patariu elgtis nuolankiai. Tai nereiškia - atsargiai. Nepa- 
tariu aklai pasitikėti. Patariu navigatoriui būti pasirengusiam pri- 
pažinti, kad viskas, absoliučiai viskas, ką jis mato, yra visai ki- 
taip nei atrodo... 

Tik skrisdamas navigatorius suprato, kad Nakamuros pa- 
tarime slypėjo priekaištas. Juk tai jis, Tempė, sumanęs pasekti 
kvintiečiams pasaką, atskleidė jiems, kaip atrodo žmonės. O 
gal tai ir nebuvo priekaištas. 

Apmąstymus nutraukė patekėjusi planeta. Tamsą ir blankią 
žvaigždžių pūgą fone iš monitoriaus stačiakampio pamažu išstū- 
mė skaisčiai baltas Kvintos diskas su plunksninių debesų pus- 
nimis, užtat jau be katastrofos pėdsakų ir be ledinio žiedo. 
Kartu tankiai supypsėjo tolimatis, sumirgėjo skaičiukai. Palei 
fiordų išraižytą Norstralijos krantą iš šiaurės slinko plokščias 
šalčio fronto rėžis, o vandenyno atskirtą Hepariją, kuri rytinėje 
planetos išgauboje atrodė gerokai suspausta, dengė tamsesnių 
debesų sluoksnis, tik ašigalio srityje bolavo ledynai. "Hermis" 
pranešė, kad į atmosferą navigatorius įskriesiąs po dvidešimt 
aštuonių minučių, ir liepė šiek tiek pakoreguoti kursą. Gerber- 
tas su Kirstingu vairinėje stebėjo jo širdies, plaučių ir smegenų 
veiklą, o navigacinėje Stergardas, Nakamura ir Polasaras se- 
kė patį skrydį, pasirengę prireikus įsikišti. Nors nei koks galėtų 
būti tas poreikis, nei kaip jie įsikištų, niekas iš anksto nenutuo- 
kė. Tiesiog žinodama, kad su vadu budi ir vyriausiasis energe- 
tikas, ir vyriausiasis fizikas, įgula jautėsi geriau - įtampa laive 
šiek tiek atslūgo. Sidabrinę "Žemės" verpstę be paliovos ste- 
bintys teleskopai rodė ją labai aiškiai ir didinimo koeficientą 
reguliavo taip, kad aparatas pieniškame Kvintos fone nuolat 
matytųsi centre. Pagaliau DIEVas į atmosferinį monitorių, iki 
tol tuščią, pabėrė oranžinių skaitmenų: dviejų šimtų kilometrų 
virš vandenyno lygio aukštyje "Žemė" įskriejo į praretėjusias 
dujas ir ėmė kaisti. Skaisčiai balta debesų plyne nuslydo nedi- 
dukas aparato šešėlis. Tiesioginio ryšio kompiuteris 1mpulsų 
salvėmis siuntė paskutiniuosius skrydžio duomenis - netrukus, 

tankiuosiuose atmosferos sluoksniuose, trinties įkaitintos plaz- 
mos pagalvė turėjo nutraukti komunikaciją. 

Auksinė žiežirba paliudijo, kad "Žemė" jau jonosferoje. 
Spindintis taškas dar paryškėjo, išdidėjo. Tai reiškė, jog navi- 
gatorius stabdo, naudodamasis atvirkštine trauka. Aparatas 
įnėrė į debesis, ir jo šešėlis išnyko. Po dvylikos minučių ceziniai 
projekcinio ir realiojo laikų laikrodžiai parodė vienetus, spek- 
trografas, fiksuojantis tūpiko reaktyvinės liepsnos intensyvumą, 
trumpam apako, po to pažėrė virtinę nulių, o galiausiai sušvito 
klasikinis žodis: BRENNSCHLUSS*. 

"Hermis" skriejo aukštai virš Kvintos - taip, kad nusileidi- 
mo taškas tiksliai sutaptų su nadyru. Pagrindiniame stebėjimo 
monitoriuje tvyrojo neperregima debesų tirštuma. Kaip ir buvo 
perspėję, kvintiečiai į debesis virš atitinkamos teritorijos purškė 
metalo dulkių masę, taip susidarė radiolokatoriams neįveikia- 
mas ekranas. Stergardas su tokia sąlyga galų gale sutiko, bet 
pasiliko sau teisę "imtis drastiškų veiksmų", jei "Hermio" nepa- 
siektų bent vienas lazerinių blyksnių, kuriuos Tempė turėjo siųs- 
ti kas šimtą minučių. Kad navigatorius paskutinėje nusileidimo 
fazėje bent ką nors matytų, fizikai tūpikui buvo įtaisę papildomą 
segmentą su suslėgtu dujiniu sidabro ir laisvųjų amonio radikalų 
junginiu. Kai aparatas, plevėsuodamas ugniniais karčiais nuo 
laivagalio iki pat nosies, jau skrodė stratosferą, specialūs 
sprogstamieji užtaisai nuplėšė tūtas gaubusį žiedo formos seg- 
mentą, šis pralenkė savo nešėją ir, pakliuvęs į plazminę ugnį, 
sprogo nuo karščio. Staiga išretintos dujos įsisuko lyg viesulas, 
ir galinga sprogimo banga sunkiuose debesyse išmušė plačią 
piltuvo formos ertmę. Į tūtas vietoj hipergolio išsyk paleistas 
skystas deguonis užgesino plazminę pagalvę ir aparatas, leis- 
damasis jau šalta trauka, atgavo regėjimą. Karščiui atsparūs 
kamerų objektyvai tarp sūkuriuojančių išblaškytų debesų "pa- 
gavo" nusileidimo teritoriją. Navigatorius išvydo pilką trapeci- 
jos formos kosmodromo plokštumą, šiaurės pusėje atsiremian- 
čią į kalvų šlaitus, o iš kitų pusių apjuostą virtine raudonų ki- 


*Degimas išjungtas (vok.). 

birkščių. Šios virpėjo ore tarytum smarkiai smilkstančių žvakių 
ugnelės. Iš ten ir sruvo metalo dulkių čiurkšlės. Amonio ir si- 
dabro sprogimas, virš kosmodromo sudraskęs debesų liku- 
čius, papylė tokią liūtį, kad dūlančios purpurinės švieselės ap- 
temo, bet neužgeso - po kelių minučių vėl sušvito purvinuose 
vandens garuose. Pro viesulingo ciklono blaškomus dūmus pa- 
žvelgęs į pietus, navigatorius išvydo tamsių statinių kompleksą, 
panašų į pritrėkštą sepiją ar kitą kokį galvakojį su daugeliu į 
šalis nutįsusių spindinčių atšakų - jos buvo įgaubtos ir perdeng- 
tos skersinėmis juostomis, taigi ne vamzdynai ir ne keliai. Aš- 
tuonkojo įspūdį veikiausiai kūrė vienintelė it Polifemo, veidro- 
dinė, akis, skvarbiu žvilgsniu stebėjusi nusileidimą. Veikiausiai 
tai buvo milžiniškas optinis paraboloidas. Žalios kalvos šiauriau 
kosmodromo, navigatoriui leidžiantis, tarsi mainėsi. Kas iš 
aukštai regėjosi išlakus lapuočių miškų masyvas su įterptu be- 
toniniu keturkampiu, žvelgiant iš žemiau taip nebeatrodė. Ne 
medžių lajos rizgo į tamsiai žalią sakytum gauruotą sluoksnį, O 
išsikėtusios sausos, negyvos gal kokių keistų užkardų, gal lai- 
dų ar vielų painiausios sampynos, žodžiu, navigatorius matė jau 
nebe miškingas kalvas su plikynėmis, šviečiančiomis pro pilk- 
sidabrės lapijos masę, bet kūrinius inžinerijos, svetimos bet ko- 
kiems Žemėje įprastiems kanonams. Jei kosmodromą su visa 
techninio aptarnavimo infrastruktūra erdviame slėnyje tarp did- 
miesčio ir kalvyno būtų tekę statyti žmonėms, jie būtų pasirūpi- 
nę teritoriją sutvarkyti, funkcionalumą suderinti su geometrinių 
formų estetika - bent jau plikų šlaitų tikrai nebūtų dangstę keis- 
čiausiai persipynusių metalinių mazgų ir gniutulų tankynėmis. 
Pionierių įtaisyta tariama augmenija kariniams objektams pa- 
slėpti jos niekaip negalėjo būti - maskuotės nenatūralumas tie- 
siog rėžė akį. Kol aparatas šalta trauka leidosi ant pilko beto- 
no, kalvyno šlaitus tarytum žvynuota driežo oda, išberta piktša- 
šių grumsteliais, užklojo vėl susitelkusių debesų poplūdis. 
Žvelgdamas į tą mįslingą bjaurastį, navigatorius pagalvojo, kaip 
ši savaime gaivališkai išvešėjusi techninė įranga turėjo atrodyti 
projekte, dar kartą dirstelėjo į statinius pietuose - moliuskas, 

dėbsantis veidrodine akimi juodame apsode, jau beveik slėpėsi 
už horizonto - ir ėmėsi rankinio valdymo. Trauka nuo keturių g 
nukrito iki dviejų, tūtos išspjovė verdantį suslėgto deguonies 
ledą, iš po laivagalio išniro nariuotos letenos, o kai prasižergu- 
sios trenkėsi į kietą pagrindą, variklis paskutinį kartą atsirūgo ir 
nutilo. 

Tris šimtus tonų sveriantis aparatas r imdamas kelissyk pri- 
tūpė ir sustingo. Visu kūnu jausdamas pasikeitusios traukos 
antplūdį, tyliai šnypščiant amortizatoriams, Tempė atsegė dir- 
žus - šie nuslydo nuo pečių ir krūtinės, - išleido iš skafandro 
pamušalo orą ir atsistojo. Analizatorius rodė, kad oro sudėtyje 
nėra nieko nuodingo, slėgis siekė tūkstantį šimtą milibarų, bet 
eiti iš0rėn derėjo su šalmu, tad deguonies žarnos movą jis įsuko 
į savo talpą. Kai užgeso ekranai, kabinoje įsižiebė šviesa. Na- 
vigatorius užmetė akį į atsigabentąją mantą - abipus sėdynės 
riogsojo sunkūs konteineriai su ratukais - kad būtų galima 
stumti kaip vežimėlius. Stropusis Harachas ant vieno jų buvo 
išpiešęs didžiulį vienetą, ant kito - dvejetą. Tarytum Tempė ga- 
lėjo juos supainioti. Matyt, pirmasis navigatorius jam pavydėjo, 
bet išsiduoti neišsidavė niekaip. Tempei pagailo, kad Haracho, 
gero draugo, šalia nėra. Dviems gal ir užduotis būtų lengvesnė. 

Prieš pat skrydį, kai niekas jam negarantavo, kad "pama- 
tys kvintiečius", ir galėjo kliautis tik Lodžerio žodžiais, pasaky- 
tais dar "Euridikėje", - DIEVO nuomone, puolė į depresiją, ta- 
čiau, pasišnekėjęs su gydytoju, kompiuterio diagnozę atmetė. 
Graužėsi ne dėl to, kad kontaktas su kvintiečiais atrodė neįma- 
nomas iš esmės, o todėl, kad šiame lošime žemiečiai pirmenybę 
suteikė prievartai. Apie tai nė vienam neprasitarė, mat nieko 
taip netroško, kaip pamatyti kvintiečius, tad ar galėjo išlygomis 
ir dvejonėmis Žlugdyti šį didį šansą? Beje, Aragonas jį vertino 
skeptiškai dar iki pasiūlymo "pademonstruoti jėgą", kalbėjo 
apie įžūlią veidmainystę, kartojo, kad dangstydamiesi kaukėmis 
ir gudrybėmis, gal ir užtikrinančiomis saugumą, jie patys žlugdo 
kontaktą, į kurį taip karštligiškai veržiasi, ir praranda autentiško 
žvilgsnio į Svetimą Protą galimybę; demaskuodami kvintiečių 

išsisukinėjimus, mušdami juos už kiekvieną neigiamą atsakymą, 
jie tik atitolina ekspedicijos tikslą, juolab kad siekia jo tokiais 
žiauriais būdais. 

Navigatorius įjungė liuko atidarymo įtaisą, bet pirmiau tu- 
rėjo sulaukti automatinės analizės išvadų, o kol kompiuteris 
gromulavo duomenis apie cheminę grunto sudėtį, vėjo stiprumą, 
aplinkos radioaktyvumą (šis iš esmės buvo lygus nuliui), galvo- 
je ne rikiavosi tolesni veiksmai, o sukosi vis tos pačios, iki šiol 
vytos šalin niūrios mintys. 

Nakamura vienuolio nuomonei pritarė, bet jo nepalaikė - 
tai būtų reiškę pralaimėjimą. Tempė taip pat pripažino, kad Tė- 
vas Aragonas teisus, bet lygiai taip pat Žinojo, jog jo paties ne- 
sulaikys niekas. Jei Kvinta - pragaras, jis, kad tik pamatytų 
kvintiečius, buvo pasiryžęs į jį nusileisti. 

Tiesa, kol kas nieko pragariško neišvydo. Vėjas - devyni 
metrai per sekundę, matomumas po debesimis geras, po ultra- 
garsu išzonduota nusileidimo aikštelės danga jokių nuodų, mi- 
nų, užtaisų. Pasigirdo švilpesys, ir slėgis kabinoje susilygino su 
išoriniu, virš liuko įsižiebė trys žali žiburiukai, sunkus angą den- 
giantis skydas pasisuko ir šoktelėjo aukštyn. Jis išgirdo besilei- 
džiančių laiptelių kleksėjimą ir tuojau pat - treškesį: jų stovai 
įžambiai įsirėmė į betoną. Navigatorius žengė išorėn. Dienos 
šviesa pro šalmo stiklą taip ir smogė. Iš savo aukštybių sulig 
keturių aukštų namu jis išvydo po debesuotu dangumi nusidrie- 
kusią didžiulę kosmodromo plokštumą, kalvyną šiaurėje slėpė 
miglos, tolumoje iš ilga virtine išdėstytų šulinių rangėsi rudi ir 
rauzgani dūmai, o jų fone už kokios mylios stūksojo milžiniškas 
bokštas, pakrypęs labiau nei Pizoje: anas "Hermis", vienišas ir 
toks keistas šioje tuštumoje. Aplink nebuvo nė gyvos dvasios. 

Pačiame betoninės lygumos krašte, ten, kur debesys klojo 
kalvas, stovėjo žemas ritiniškas statinys, panašus į dirižablių 
angarą. Už jo į dangų šovė žvilgančiais siūlais sujungti laibi stie- 
bai - voratinklis dengė ketvirtį akiračio. Vienakis moliuskiškas 
didmiestis buvo dingęs už padūmavusio horizonto, ir navigato- 
riui dingtelėjo, kad dabar jį stebi per tą voratinklį. Tempė ati- 


307 


džiai apžiūrėjo jį pro žiūroną ir mažne apstulbo - toks netaisyk- 
lingas buvo nėrinys. Akys žiojėjo didesnės ir mažesnės, kabojo 
jis sudribęs, lyg ant smaigčių, dėl savo aukštumo ir rezginio 
svorio išsiklaipiusių į visas puses, ištemptas senas milžino Žvejo 
tinklas. Atrodė labai jau netvarkingai. Pats kosmodromas pri- 
minė tuščią, po evakuacijos priešui paliktą teritoriją. Nuvijęs 
šalin atgrasų ir įkyrų įspūdį, kad stebi ne antenų instaliaciją, o 
siaubingų vabzdžių kūrinį, navigatorius atbulas, sulinkęs po naš- 
ta, mat talpa svėrė kone centnerį, nulipo laipteliais. Atsegė dir- 
žus, nešulį nuleido ant betono ir nustūmė tiesiai prie "Hermio", 
kuris pasviręs kyšojo iš savo paties laivagalio nuolaužų. Ėjo jis 
tolygiu žingsniu, tyčia neskubėdamas, kad nematomų stebėtojų 
- mat neabejojo tokių esant - nepaskatintų griebtis kokių nors 
veiksmų. 

Jie žinojo, kad sudužusį laivą jis patikrins, tik nenumanė - 
kaip. Prie pat "Hermio" maketo, kurio tūtos buvo trėkšte 
įtrėkštos į betoną - trūkiai jame bėgo į visas puses, - navigato- 
rius sustojo ir apsidairė. Pro šalmą girdėjo ūžaujant gūsingą vė- 
ją, bet jausti jo beveik nejautė. Supiepsėjęs laikmatis paragino 
pasiskubinti. Sudedamųjų duralinių kopėtėlių neprireikė. Virš 
pat tūtų, sustumtų it milžiniškos armonikos dumplės, žiojėjo ap- 
rūkusi skylė, atsikišę smygsojo suplėšyto šarvo liežuviai ir su- 
lankstyta španto bigė. Iš bėdos vidun buvo galima patekti ir 
pro tą išmušą, tik reikėjo pasisaugoti, kad už plieninių šerpetų 
neužsikabintų skafandras. Navigatorius užsiropštė letena, ku- 
ros "Hermis" leisdamasis taip ir nespėjo visos iškišti - kvintie- 
čiai, tiesą pasakius, išmintingai, skubėjo jį apšaudyti, mat, 1š- 
jungęs pagrindinę trauką ir visą savo masę perkėlęs ant išlei- 
džiamų atramų, laivas būna labiausiai pažeidžiamas. Įsikėlęs vi- 
dun talpą, jis kiek galėdamas užvertė galvą. Norėjo patikrinti 
korpuso būklę. Aklinai užvirintų pirmgalio liukų iš apačios ne- 
įžiūrėjo, bet triumo vartus pamatė: jie buvo uždaryti ir net nepa- 
liesti. Išlaužti net nemėginta, nors kitaip patekti į triumą buvo 
neįmanoma. Tempė nejuokais nustebo. Kaip galėjo būti: vienu 
stambaus kalibro šūviu sunaikinę variklius, kvintiečiai šitaip pa- 

svirusį laivą, užuot pirmiau gerai parėmę, o tada įsilaužę į triu- 
mą, tyrinėjo pro radioaktyvią metro skersmens skylę? Kariauja 
šimtą metų, o vis dar neturi pionierių su atitinkama įranga? Ne- 
išmano karinės inžinerijos? Stebėdamasis vietinės armijos pa- 
pročiais, jis pasikrapštė prie konteinerio ir galiausiai nukreipė į 
tamsą radiometrą. Šūvio išlydytas vienkartinio naudojimo reak- 
torius, kaip ir buvo sumanyta konstruktorių, pro tyčia įtaisytus 
kingstonus sutekėjo į suskeldėjusias kosmodromo dangos 
plokštes. Liko ne itin didelė radioaktyvi dėmė. Mintyse pagy- 
ręs Polasarą ir Nakamurą už puikų darbą, navigatorius pašvietė 
į laivo vidurius rankiniu prožektoriumi. Tvyrojo gūdi tyla. Iš va- 
riklių skyriaus neliko anei nuolaužos. Tuščias dviejų tūkstančių 
tonų maketas buvo sukonstruotas taip, kad pasiekęs tikslą iš- 
lakstytų gabalais vos dvelktelėjus skersvėjui. Geigerio skaitiklis 
atsigavęs užtikrino Tempę, kad per valandą šis gaus nedaugiau 
šimto rentgenų. Iš talpos paėmęs dvi plokščias metalines kase- 
tes, navigatorius iškratė iš jų sinsektus - sintetinius vabzdžius su 
mikrojutikliais. Tada, lyg pagerbdamas numuštą laivą, atsargiai 
tarp jų atsiklaupė ir, spūstelėjęs mygtuką didesniosios kasetės 
dugne, aktyvavo sistemą. Ant deformuotos skardos pabiręs 
kirbėlynas atgijo. Panašiai kaip apsivertę tikri vabalai, darbuo- 
damiesi vielinėmis kojytėmis sinteksai be tvarkos išsilakstė į vi- 
sas puses. Navigatorius kantriai laukė, kol pabėgs paskutiniai. 
Kai aplink kelius liko bejėgiškai suktis tik du, matyt su defek- 
tais, jis atsistojo ir su beveik tuščia dėže išlipo laukan. Eidamas 
atgal, pusiaukelėje iškėlė iš talpos geroką žiedą su stovu, nu- 
kreipė į "Hermio" paskuigalį ir grįžo į "Žemę". Nuo nusileidimo 
buvo praėjusios penkiasdešimt devynios minutės. Kitas trisde- 
šimt jis, keisdamas filtrus bei objektyvus, fotografavo aplinką, 
daugiausia - dangų siekiantį voratinklį. Paskui laipteliais užkopė 
į luotą. Kabinos prietemoje jau švietė auskultacinės sistemos 
monitorius. Informaciją sinsektai siuntė infraraudoniu. Pusiau- 
kelėje pastatytas retransliatorius užtikrino geresnį ryšį. Kom- 
piuteris, jo programinė įranga ir sinsektai kartu sudarė ypatingą, 
mat atskiros jo dalys buvo skirtingose vietose, elektroninį mik- 


309 


roskopą. Dešimt tūkstančių vabaliukų šmirinėjo po visas visu- 
tėles sudužusio laivo kerteles ir elektroniniais Žiobtukais tyrinėjo 
suodžius, šiukšles, nuodaužas, dulkes, išsilydžiusių metalų 
drožles bei atplaišas - ieškojo to, ko anksčiau ten nebuvo. Sin- 
sektus "ordofilus" traukė molekulinė tvarka, būdinga visiems 
gyviesiems ir negyviesiems mikroorganizmams. Pernelyg kvaili, 
kad skelbtų diagnozes, vabaliukai atliko tik mikroskopo ir ana- 
lizatoriaus "Žemėje" objektyvų funkcijas, o pastarasis jau braižė 
pirmąsias kristalines radinių mozaikas ir juos klasifikavo. Tech- 
nobiotiniai vietinių mirties inžinierių sugebėjimai buvo verti pa- 
garbos. Sinsektų dėka tarp nekaltų šiukšlių pavyko atpažinti Iė- 
tai veikiančius virusus. Milijonai jų slėpėsi po nešvarumų kau- 
kėmis. Tik jų latentinio laikotarpio kompiuteriui kol kas nepa- 
vyko nustatyti. Tai buvo molekuliniuose vystykluose miegan- 
čios sporos, pasirengusios išsilukštenti po savaičių ar mėnesių. 
Šis atradimas navigatoriui pakuždėjo svarbią išvadą: čia numa- 
tyta iš planetos jį išleisti gyvą ir sveiką, kad užkratą pargabentų 
į laivą. Tai suvokęs Tempė visiškai logiškai užsidegė narsiems 
veiksmams - juk jei negrįžtų, neparneštų ir pražūties. Vis dėl- 
to staiga suabejojo. Virusai galėjo būti tikri, bet galėjo būti ir 
apgaulė. Gal juos aptikęs navigatorius ir turėjo prieiti išvadą 
apie užkratą, o priėjęs turėjo griebtis karštligiškų veiksmų. O 
lengvabūdį rizikuotoją kokia nors nelaimė gali ištikti kaipmat. 
Taigi jis atsidūrė konflikto struktūros algebrai būdingoje padė- 
tyje: žaidėjas susikuria priešininko modelį kartu su jo padėties 
modeliu, reaguodamas į šiuos modelius, sukuria modelio mode- 
lio modelį ir šitaip be galo. Tokiame žaidime galutinės reikšmės 
faktų jau nebūna. Tai bent velnio pramanas, pamanė jis. Čia 
praverstų ne prietaisai, o koks egzorcizmas. Į ausį pyptelėjo 
laikmatis: šimtas minučių beveik praėjo. Tempė priglaudė abu 
delnus prie plokštelių ir pajuto švelniai dirginančią srovę: kom- 
piuteris ruošėsi vieno bito lazeriniu signalu "Hermiui" pranešti, 
kad jo žvalgas gyvas. 

Priėjo metas ir pačiai žvalgybai. Nulipęs laipteliais su antrą- 
ja talpa rankose, jis iš ertmės laivagalyje iškėlė sudedamąją 

transporto priemonę - lengvą rėmą su sėdyne ir elektra varo- 
mais pripučiamais ratais. Kai pajudėjo į šiaurę, kalvyno ir pa- 
dangių tinklo, po kuriuo stovėjo vienišasis angaras, link, pradė- 
j0 lynoti. Vis didėjantį statinį veikiai apsiautė pilka migla. Su- 
stabdęs važiuoklę prie angaro, Tempė pirštinėta ranka nubrau- 
kė šalmo antveidžiu varvančius lašus ir nustėro. Milžiniškas sta- 
tinys atrodė kartu ir neapsakomai svetimas, ir nesuvokiamai sa- 
vas. Belangis, išgaubtomis sienomis su vienodais tarpais išdės- 
tytais masyviais gegnių šonkauliais, jis tarsi priešinosi architek- 
tūros ir gamtos dėsniams ir priminė maitą banginio, kuriam į vi- 
durius kažkas įmetė granatą su suslėgtomis dujomis, kad koš- 
mariškai pūsdamasi dvėsena sulankstytų tilto santvaras, tarp 
kurių nežinia kaip pakliuvo. Tarp dviejų šonkaulių Žiojėjo pus- 
apskritė anga. Navigatorius nukėlė nuo visureigio talpą ir, 
stumdamas ją priešais save, įžengė į neperregimą tamsą. Staiga 
sutvisko aštri balta šviesa. Jis stovėjo patalpoje, kurioje ir pla- 
čiažingsnis būtų atrodęs nedidesnis už skruzdėlę. Patalpą juosė 
viena virš kitos išdėstytos kreivos, persipynusios galerijos tar- 
tum iš geležies pastatytame teatre. Tik scenos ir žiūrovų salės 
čia nebuvo. Pačiame viduryje ant tinkliško padėklo gulėjo iš 
įvairiaspalvių, žaižaruojančių it krištolas gėlių sudėta jūrų Žvaigž- 
dė. Priėjęs arčiau jis išvydo virš jos kabančią apverstą, skaidrią 
tarsi oras piramidę - šviesą atmušantis jos paviršius pasimatė 
tik žiūrint smailiu kampu. Stikliniame tetraedre viena po kitos 
žiebėsi smaragdinės raidės: 

TAI PASISVEIKINIMAS TAŠKAS 

Krištolinės gėlės dar skaisčiau sutvisko nuostabiomis spal- 
vomis - nuo šviesiai žydros iki tamsiai violetinės. Švytintys jų 
žiedlapiai prasiskleidė. Kiekvienoje taurelėje tviskėjo po ug- 
niaspalvį briliantą. Piramidėje įsižiebė kiti žodžiai: 

TENKINAME JŪSŲ NORUS TAŠKAS 

Navigatorius stovėjo nejudėdamas, o tvaskanti krištolinė 
vaivorykštė pamažėle blausėsi. Briliantai dar kelias akimirkas 
žioravo tarsi rubinai, paskui išnyko. Gėlės subyrėjo į lengvu- 

čius pelenus. Liko tik gniutulas susiraizgiusios spygliuotos vie- 
los, o tetraedre jau švietė naujas užrašas: 

PASISVEIKINIMAS BAIGTAS TAŠKAS 

Jis pakėlė akis nuo baigiančių žerplėti pelenų, nužvelgė ga- 
lerijas, nukarusius, kai kur atsiknojusius nuo sienų jų raizginius, 
ir krūptelėjo it trenktas į veidą. Staiga suvokė, kodėl tas keis- 
tasis pastatas atrodė savas. Tai buvo šimtą kartų padidinta 1š- 
versto "Hermio" kopija. Galerijos atkartojo montuojant prie 
bortų privirintus ir leidžiantis sprogimo sumaigytus pastolius, o 
į sienas įspausti šonkauliai - laivo korpusą juosiančius špantus. 
Lempos viena po kitos geso, angare vėl susitelkė tamsa ir tik 
blunkantis šviesiai žalias užrašas PASISVEIKINIMAS BAIG- 
TAS TAŠKAS dar kurį laiką kabojo ore. 

Ką jis turėjo daryti? Ištyrinėję numuštąjį laivą, jie nemąsty- 
dami sukūrė tikslią jo kopiją. Arba padarė tai rafinuotai šaipy- 
damiesi - kad navigatorius įžengtų į ją kaip į nudobto ir išmėsi- 
nėto padaro maitą. Kas tai: pikta klasta ar nežmogiškos kultū- 
ros ritualas svetingumui išreikšti? Atsakymo jis nežinojo. Tam- 
soje traukdamasis atatupstas, netyčia užkliudė talpą, ši griūda- 
ma ant skardos sudundėjo. Nuo šaižaus garso Tempė akimoju 
atsikvošėjo ir įsiuto. 

Bėgte išvilko nešulį į dieną. Į lietų. Šlapias betonas buvo 
patamsėjęs. Pro dulksną navigatorius matė tolumoje sidabruo- 
jant savo aparato adatą, murkšlinų dūmų tumulai iš raudonųjų 
žiežirbų virtinės vienodomis bangomis plūdo į žemai nukarusius 
drumstus debesis, iškilęs virš dykynės pasviras stirksojo negy- 
vas "Hermio" bokštas. Jis pasitikrino laiką. Iki kito šimto minu- 
čių termino pabaigos buvo likusi dar beveik valanda. Naviga- 
torius grūmėsi su įtūžio sumaištimi, stengėsi susitvardyti, nusira- 
minti. Jeigu jie konstravo karinę techniką, išmanė karinės inži- 
nerijos logistiką planetos ir kosminiais mastais, vadinasi, turėjo 
sugebėti ir logiškai protauti. Jei patys pasirodyti nenori, juk ga- 
lėtų užuominomis nuvesti jį ten, kur jų terminalai konflikto al- 
gebros lygtimis - kodais, pasiųstais jiems prieš keletą mėnesių 
- įrodytų, kad kontaktas neįmanomas. Galėtų prievartos argu- 

mentus nuneigti svariais argumentais aukščiausiosios jėgos, lei- 
džiančios jiems rinktis kitokias naikinimo formas, bet juk nebu- 
vo jokių ženklų, nei terminalų, nei informacijos apykaitos įran- 
gos, nieko, buvo dar mažiau nei niekas, tik padūmavęs ekranas 
debesyse, slapčia užkrėstas nebegyvas laivas ir svetingumo 
šventovė - atkartotas jo korpusas, išpampęs lyg bepročio per 
šiaudelį pripūsta rupūžė. Tiesa, dar pasveikinimas, krištolinį 
gėlyną paverčiant pelenais. Vien iš prieštaringų prasmių sudė- 
tas ritualas, lyg sakytų: nieko nepešite, įsibrovėliai, nei ugnimi, 
nei ledo griūtimi nieko nelaimėsite - tik pasalas, gudrybes ir 
maskuotes. Tegul jūsų pasiuntinys daro ką nori - visur susidurs 
su tokia pat neįveikiama tyla, kol nusivylęs, suklaidintas, pami- 
šęs iš pykčio, įšėls iš spindulinio ginklo pliekti kur pakliuvo ir 
pasilaidos po griuvėsiais arba iššliauš iš po jų ir išskris, ne išdi- 
džiai atsitraukdamas su pavogta informacija, o panikuodamas. 
Argi jis galėjo bent ko nors griebtis, jėga brautis pro užra- 
kintas duris, ropštis kitapus dūmų šydo slepiamo geležinio vie- 
nakio didmiesčio pylimo? Juk kuo ūmiau tokioje nežmogiškai 
svetimoje aplinkoje būtų puolęs, tuo mažiau būtų sužinojęs ir 
net nesugebėjęs to, ką atrado, atskirti nuo to, ką sunaikino. 
Lijo, debesys pamažu smuko žemyn, globė "Hermio" duže- 
nos viršūnę. Navigatorius paėmė 1š talpos kasetę, o iš šios - 
biojutiklį, tokį jautrų, kad būtų penkių šimtų metrų nuotoliu 
kaipmat sureagavęs į pokyčius drugelio audinyje. Indikatoriaus 
žymeklis atkakliai virpėjo ties nuliu, vadinasi, gyvybės čia, kaip 
ir Žemėje, buvo apstu kiekvienoje pėdoje, bet nei bakterijo- 
mis, nei žiedadulkėmis pasinaudoti kaip Ariadnės siūlu jis nega- 
lėjo. Užlipęs ant laiptelių iki galo ištraukė prietaiso vamzdį ir 
nukreipė į pietus, į dūmų gožiamus išsikėtusius miesto statinius. 
Jutiklis rodė tą pat. Tempė nustatė prietaiso fokusuotę maksi- 
maliam atstumui. Nei dūmai, net ir metalo, nei sienos negalėjo 
būti kliūtimi, bet indikatoriaus rodmuo nesikeitė - netgi tada, 
kai navigatorius pakraipė biometrą išilgai horizonto. Išmiręs ge- 
ležinis miestas? Tai atrodė taip neįtikima, kad jis nejučia pa- 
kratė įtaisą lyg staiga sustojusį laikrodį. Tik kai apsigręžęs 

vamzdį nutaikė į lietuje vos boluojantį padangių voratinklį, indi- 
katoriaus rodykliukė atgijo ir ėmė trūksmingai šokčioti sulig 
kiekvienu biojutiklio judesiu. 

Jis nurisnojo prie visureigio, talpą pastatė už sėdynės, bio- 
metrą įspraudė į dviiltį laikiklį prie vairo ir nuvažiavo ant stiebų 
ištempto tinklo papėdės link. 

Pylė kaip iš kibiro. Iš po ratų šliurkštė balos, lietus čaižė 
šalmo antveidį, apsunkino regėjimą, o juk teko nuolat dirsčioti 
į prietaisą, kurio indikatorius niekaip nebenurimo. Nuvažiavęs, 
pasak skaitiklio, keturias mylias, navigatorius priartėjo prie 
žvalgybinės zonos ribos. Vis dėlto greitį dar labiau padidino. 
Jei ne perspėjantis raudonų žiburiukų mirksėjimas prietaisų 
skyde, būtų su visa važiuokle nusiritęs į gilų griovį, iš tolo atro- 
džiusį kaip tamsi juosta pakilimo lauke. Pernelyg staigiai stab- 
domą visureigį sumėtė, užblokuoti ratai slystelėjo į šoną, bet vis 
dėlto ties pat įlaužtų plokščių briauna jis sustojo. Navigatorius 
išlipo apžiūrėti kliūties. Rūkanoje buvo nelengva vertinti nuoto- 
lius, todėl atrodė, kad griova išties gili. Betono nuolaužos šen 
ten kyšojo virš molino jos krašto. Skriodė buvo nevienodo 
platumo, bet duralio kopėtėlių liepto niekur nebūtų pakakę. 
Matyt, išsprogdinta - neseniai ir paskubomis. Išdraskytas molis 
kai kur kabojo didžiuliais gurvoliais ir bet kurią akimirką galėjo 
nušliaužti. 

Virš priešingo krašto, ne itin stačios atšlaitės, taip pat apki- 
busios sprogimo į dumblą įspaustomis nuolaužomis, navigato- 
rius per miglą įžiūrėjo dangų siekiančio tinklo akis. Anoje pusė- 
je Iš gerokais tarpais palei griovį Žiojinčių šulinukų kyšojo 
įtempti plieniniai lynai, kaip įprasta ir Žemėje, beatraminius stie- 
bus guoliniame įtvare laikantys vertikaliai. Sprogimas buvo iš- 
plėšęs dviejų artimiausių stiebų inkarus su visomis atsvaromis. 
Nužvelgęs bejėgiškai karančius lynus, navigatorius pastebėjo, 
kad teleskopiškai, iš vis laibesnių segmentų, sunarstytas kotas 
keliasdešimties metrų aukštyje smarkiai sulinkęs tartum meške- 
rė. Dėl to nepakankamai įtemptas tinklas buvo sudribęs ir apa- 
tiniai jo laidai mažne lietė gruntą. Kiek jis rūkanoje įmatė, at- 

šlaitėje pūpsojo už molį šviesesni iškilumai; jie labiau priminė ne 
įkastų skysčių ar dujų talpų kupolus, o milžiniškus netaisyklin- 
gos formos kurmiarausius arba iki pusės užkapstytus vėžlių šar- 
vus. Gal tai buvo gigantiškų grybų kepurės? O gal žeminės- 
slėptuvės? 

Liūtis ir vėjas blaškė atpalaiduotą voratinklį. Navigatorius 
paėmė biojutiklį ir įniko kraipyti į šlaitą nutaikytą jo vamzdį. In- 
dikatoriaus žymeklis vis nuslysdavo į raudonąjį skalės ruožą, 
paskui grįždavo atgal ir vėl šokdavo iki ribos, tarsi užjutęs ne 
kokiems nors mikroorganizmams ar skruzdėlėms, o greičiau 
banginiams ar drambliams būdingą metabolizmą. Galėjai pama- 
nyti, kad pažliugusiame šlaite susirinko ištisos šių didžiulių gy- 
vūnų kaimenės. Tempei liko keturiasdešimt septynios minutės. 
Grįžti į "Žemę" ir laukti? Tik sugaištų laiką ir pražiopsotų gali- 
mybę pasinaudoti netikėtumo veiksniu. Jis pamanė jau beveik 
perpratęs žaidimo taisykles: jie ne puolė, o taisė kliūtis, kad įsi- 
brovėlis per atkaklumą nusisuktų sprandą. Ilgiau nebuvo ko 
delsti. Apniktas sunkiai nusakomo už sapną keistesnės tikrovės 
jausmo, navigatorius iš talpos paėmė šuolio įrangą. Ant pečių 
tarsi pakinktus užsikabinęs reaktyvines tūtas, į kišenę įsidėjo 
kastuvėlį, kuprinę su biojutikliu užsikėlė ant nugaros, bet nutarė 
pirmiau išmėginti tergalio lynu šaudančią raketinę. Parėmęs ją 
kairiąja alkūne, iššovė į priešingos atšlaitės apačią. Lynas švilp- 
damas išsivyniojo, kabliai įsikirto į tižų gruntą, bet jis išplėšė 
juos vos trūktelėjęs. Todėl verčiau atidarė vožtuvą ir plūstelė- 
jusi dujų srovė lengvai, lyg pratybų poligone, pakėlė jį į orą. 
Perskriejęs tamsią griovio vagą su dumblinu vandeniu dugne, 
navigatorius sumažino trauką - šalta, vibruojanti čiurkšlė mušė 
jam per kojas - ir nusileido ten, kur ir buvo numatęs, už iškilu- 
mo, panašaus į milžinišką duonos kepalą, iškeptą iš šiurkštaus 
asbesto. Kojos pliurėje slystelėjo į šalis, bet jis nepargriuvo. 
Šlaitas buvo gana lėkštas. Tempę supo žemos pusapvalės pe- 
lenų spalvos drėbtinės su šviesesniais lietaus išplautais dryžiais. 
Rūke pasiklydęs primityvios negrų genties kaimelis. Arba pil- 
kapynas. Iš kuprinės pasiimtą biojutiklį navigatorius Žingsnio 

nuotoliu nukreipė į Žiaudrų paviršių. Indikatorius sureagavo lyg 
silpnas voltmetras, prijungtas prie galingo generatoriaus. Sun- 
kų jutiklį ištrauktu vamzdžiu atkišęs tartum užtaisytą ginklą, jis, 
šliurkšėdamas batais, apibrido aplink pilką iš molio išnirusią 
kuprą. Gilius pėdsakus tuojau pat užliedavo purvinas vanduo. 
Navigatorius kopė šlaitu aukštyn nuo vieno beformio raguolio 
iki kito. Šie buvo aukštesni per pusę jo ūgio. Būtų pats tas gy- 
ventojui sulig žmogumi, bet nesimatė jokių įėjimų, angų, lange- 
lių, ambrazūrų. Tai negalėjo būti nei bunkeriai, mat visiškai ak- 
lini, nei kevalu apsitraukę kapų kauburiai. Kad ir kur jis kreipė 
jutiklį, visur buvo apstu gyvybės. Norėdamas palyginti, atsuko 
vamzdį į save. Žymeklis iš skalės krašto susyk šoko į vidurį. 
Navigatorius atsargiai padėjo prietaisą į purvą, iš skafandro ki- 
šenės ant šlaunies išsiėmė sulankstomąjį kastuvėlį, parklupo ir 
ėmė rausti minkštą molį; įrankio ašmenys, atsitrenkę į lukštą, 
kassyk sudžergždavo, Tempė plačiais mostais svaidė purvą į 
šalis, į gilėjančią duobę atkakliai sruvo vanduo, galiausiai jis su- 
bruko į ją visą ranką iki peties ir pasiekė horizontalų išsišako- 
jimą. Suakmenėjusi grybiena? Ne - stori, glotnūs, apvalūs 
vamzdžiai. O svarbiausia - jis nusistebėjo, - ne šalti ir ne karšti, 
bet šilti. Išsipurvinęs, uždusęs navigatorius pašoko ant kojų ir 
kumščiu tvojo į pluoštingą kiautą. Šis buvo pakankamai kietas, 
bet elastingas ir išsyk atgavo formą. Tempė atsirėmė į jį nuga- 
ra. Pro lietaus šydą matė kitas bet kaip nudrėbtas kupras. Ten, 
kur jos pūpsojo viena prie kitos, buvo susidariusios tarsi krei- 
vos gatvelės, bėgančios šlaitu aukštyn ir nugrimztančios į miglą. 

Staiga jis prisiminė, kad biojutiklis veikia dviem režimais - 
fiksuoja deguoninį ir bedeguonį metabolizmus. Deguoninę me- 
džiagos atmainą navigatorius jau aptiko. Jis pakėlė prietaisą, 
pirštine nuo stiklo nubraukė purvą, nustatė anaerobinį režimą ir 
prispaudė jutiklį prie šiurkštaus paviršiaus. Indikatoriaus Žy- 
meklis susiūravo vienodu, ne itin sparčiu ritmu. Deguoniniai or- 
ganizmai kartu su bedeguoniais? Kaip šitaip gali būti? Jis ne- 
įstengė to suvokti, bet kažin ar išvis kas nors būtų įstengęs. Po 
liūtimi minkydamas mauryną, šliumpsėjo nuo vienos kupros 

prie kitos. Vienur metabolinio pulso tempas buvo vienoks, kitur 
kitoks. Gal ten vieni miega, o kiti būdrauja? Lyg norėdamas 
tuos miegančiuosius pažadinti, jis kumščiais daužė į gruoblė- 
tuosius kevalus, bet pulsas niekur nesikeitė. Tempė taip įsi- 
smarkavo, kad viename praėjime tarp drėbtinių vos nepargriu- 
vo, užkliuvęs už įtempto antenos lyno, šaunančio įžambiai aukš- 
tyn, pieniškoje migloje nematomo milžiniško tinklo link. Jau 
nežinia kiek laiko chronometras, perspėdamas jį, pypsėjo vis 
garsiau. Navigatorius nė nepastebėjo kaip pralėkė šimtas dvy- 
lika minučių. Kaip jis galėjo šitaip apsižioplinti? Ką daryti? Iki 
"Žemės" nulėktų per tris keturias minutes, bet dujų talpoje bu- 
vo likę vos poros šimtų metrų šuoliui. Na trims šimtams. Iki vi- 
sureigio... bet tada dar reikėtų daugiau nei šešias mylias va- 
žiuoti. Mažiausiai penkiolika minučių... Pamėginti? O jeigu 
"Hermis" smogs anksčiau ir jo pasiuntinys čia žus visai ne kaip 
didvyris, o kaip paskutinis pusgalvis? Jis apsigraibė kastuvėlio 
koto - bergždžiai: kišenė buvo tuščia. 

Kastuvėlį pamiršo prie iškastos duobės. Kaip dabar jo ieš- 
koti tame labirinte? 

Užsimojo abiem rankomis laikomu biometru ir trenkė į 
šiurkštųjį luobą, daužė ir daužė, kol tas persprogo ir iš gilaus 
plyšio tarytum iš pumpotaukšlio tvokstelėjo gelzganai baltos 
dulkės - ir navigatorius išvydo ne viduje pasislėpusių būtybių 
akis, o vientisą faktūrą, sudarytą iš tūkstančių smulkių porų. 
Tarsi būtų kirviu perkirtęs duonos kepalą ir pamatęs sukritusią 
tąsią tešlą. Taip ir sustingo iškėlęs rankas, o dangų jam virš 
galvos staiga nutvieskė šiurpus blyksnis. "Hermio" smūgis į an- 
tenų stiebus šalia kosmodromo pramušė debesis, lietus, tą pat 
akimirką virtęs baltais verdančiais garais, liovėsi, patekėjo la- 
zerinė saulė, galinga terminė ataka pūste nupūtė miglą, ir paaiš- 
kėjo, kad šlaitas kiek akys užmato nusėtas nuogų, bejėgių 
spenių knibždynu. Kai ant navigatoriaus krito liepsnojančio tin- 
klo ir lūžinėjančių antenų maišatis, jis dar spėjo suvokti pamatęs 
kvintiečius. 

"Lemas - šiuolaikinis Sviftas ir Volteras.“ 


Atrodė, jog žmonija subrendo ir | 


technologiškai, ir psichologiškai, 
idant galėtų surengti tarpžvaigždinę 
ekspediciją į tolimąją Kvintos planetą 
užmegzti pirmąjį kontaktą su ten 
gyvenančiais "proto broliais“. 

Nors ir suvokė savo misijos svarbą, 
žemiečiai užmiršo klasiko mintį, kad 
"kosmosas, tai ne iki galaktikos 
matmenų padidinta Zemė", todėl 
susikalbėti su čiabuviais, kurie yra 
kur kas svetimesni, nei mums atrodo, 
gali būti labai sunku ar neįmanoma. 
Kaip turėtų elgtis žmonės, jei kvintiečiai 
į kiekvieną mėginimą bendrauti atsako 
galingu smūgiu? Nešdintis namo? 
Priversti atsiliepti? Bet kokia kaina??? 

